
»C ROATIA«<« 
osiguravajuća zadruga 


utemeljena 1848. godine po općini 
kr. i slobod. grada Zagreba. 


Provađajte sva potrebna Vam osigura- 
nja kod najstarijeg domaćeg osigu- 
ravajućeg zavoda »Croatia«. 

»CROATIA« imade svoje sjedište u 
Zagrebu, Masarykova ul. br. 1, u 
vlastitoj palači, a svoje podružnice 
u Beogradu, Ljubljani, — Osijeku, 
Novom Sadu, Sarajevu i Splitu te 
povjereništva i zastupstva u svakom 
većem mjestu. 


Imovina zadruge iznosi Din 135,000.000, 
a jamčevna sredstva Din  94,000.000. 


Od osnutka zavoda do danas ispla- 
ćeno je na raznim odštetama oko 
170,000.000. 
»CROATIA« preuzima uz najpovolj- 
nije uvjete sve vrsti osiguranja i daje 
spremno sve potrebne upute i in- 
formacije. 


HRVATSKA 
KATOLIČKA BANKA D. D. 
ZAGREB 


Jurišićeva ulica 10. — Vlastita kuća. 
Telefon broj 13-02 i 18-41. 


e Prima uloške na knjižice i tekući 
fen | LIBAR ŽE: daćuje najpovoljnije. 
6 Eskomptira mjenice, devize i če- 
kove. & Financira trgovačka, obrtna i 
industrijska poduzeća. & Obavlja sve 
burzovne naloge najkulantnije. & Ku- 
puje i prodaje devize uz najpovoljnije 
uvjete. & Bavi se uopće svim u ban- 


kovnu struku zasjecajućim poslovima. 

O Ravkasko-iranskom podrijetlu 
Hrvata 


Problem, otkuda potječu Hrvati, — kada, gdje i kako 
su nastali, opet je postao savremen i privlačljiv. O tom se 
prije svašta pisalo, ali bez pravog uspjeha. Dosta je pogle- 
dati pregled mišljenja »o doseljenju Hrvata i Srba« u Šiši- 
ćevoj »Povijesti Hrvata u vrijeme narodnih vladara«. 


Zadnjih je godina opet oživjela stara, već davno zabačena gofska 
hipoteza, po kojoj bi Hrvati bili poslavenjeni Goti. Povod je tomu dao 
Šišić kritičnim izdanjem »Ljetopisa popa Dukljanina«, u kojem je među 
ostalim dokazao, da je t. zv. gotomanija kod popa Dukljanina i Tome 
Arciđakona bez historijskog temelja. Nikla je iz dva vrela: 1.) iz običaja 
tadanjih učenih pisaca, da novijim narodima daju imena starih, koji su 
prije njih na istom teritoriju obitavali; 2) kod sredovječnih dalmatin- 
skih Romana izraz »Got« označivao je heretika, surova i nasilna čovjeka, 
prostaka. Zato su oni i Hrvate nazivali »Gotima«.? Ljubljanski geograf 
Dr. J. Rus i J. Kelemina, profesor germanistike na ondješnjem sveuči- 
lištu, pokušali su iza toga, da novim dokazima rehabilitiraju gotsku hipo- 
tezu, a i K. Šeg.ić objelodanio je u berlinskom časopisu »Nordische 
Welt« veliku njemačku raspravu o »Gotskom podrijetlu Hrvata«.? Rusove 
hipoteze i filološko-historijske kombinacije zabacili su odmah u »Na- 
stavnom Vjesniku« profesor povijesti na zagrebačkom sveučilištu Ljudmil 


1 F. Šišić, Povijest Hrvata _u vrijeme narodnih vladara. Zagreb 
1925; str. 236—265. 


2 F, Šišić, Letopis popa Dukljanina. Posebna izd. Srp. kr. Akad. 
knj. 67.; filos.-filol. spisi, knj. 18. Beograd-Zagreb 1928; str. 110—121. — 
Njegovo oštroumno razjašnjivanje pojave »gotomanije« popunili su ne- 
kim novim podacima ili opažanjima: N. Radojčić u recenziji tog Šišićeva 
izdanja (Slavia, VIII. Prag 1929—30; str. 174) i M. Barada u raspravi 
»Episcopus Chroatensis« (Croatia Sacra, 2. Zagreb 1931; str. 190—193). 

8 Dr. J. Rus, Kralji dinastije Svevladičev. Najstarejši skupni vla- 
darji Hrvatov in Serbov, 454—614. Ljubljana 1931. — Isti, Krst prvih 
Hrvatov in Srbov. Ljubljana 1932. — Isti, Slovanstvo in vislanski Hrvat- 
je 6. do 10. stoletja. (Etnolog, 6. Ljublj. 1933; str. 31 i d.). — J. Kele- 
mina, Goti na Balkanu (Časopis za zgodovino in narodopisje, XXViL 
Maribor 1932; str. 121—135). — Prof. Ch. Šegvić, Die gotische Abstam- 

vorupieung der Kroaten (Nordische Welt. Berlin 1935. Sonderabdruck, S. 1— 
). — Isti, Toma Splićanin. Državnik i pisac. 1200.—1268. Zagreb, Ma- 
TAPE STUa_ Hrv. 1927; str. 138; 157; 161. 

Hauptmann s historijskog, a A. Mayer s filološkog gledišta.“ Vrlo se 
nepovoljno izrazio o postupku i rezultatima Rusovim prof. Barada «u 
»Bogoslovskoj Smotri«* Definitivno je obračunao s gotskom hipotezom 
prof. Hauptmann u najnovijoj svojoj njemačkoj raspravi »Kroaten, Gotea 
und Sarmaten«, što je izašla u praškom njemačkom časopisu »Germane- 
slavica« nekako u isto vrijeme kad i Šegvićeva u »Nordische Welt« t. j., 
1935/36. O gotizmu raspravlja u prva tri dijela svoje opširne rasprave.* 
Uvjerljivo obara dokaze prof. Kelemine, priznaje Rusu, da se u prvim 
glavama Ljetopisa Dukljaninova zrcali povijest gotske dinastije Amala- 
ca, ali ujedno otkriva njezin nehrvatski izvor: gotska tradicija potječe 
iz Bavarske i došla je odanle s njemačkim junačkim pjesmama najprije 
u Madžarsku, kad se sv. Stjepan oženio s Gizelom Bavarskom, a iz 
Madžarske je s drugom pjesničkom literaturom prešla u XI. i XII vi- 
jeku u naše krajeve. Ženidbene veze hrvatskih kraljeva i srpskih velikih 
župana s Arpadovićima omogućivale su takovo širenje njemačko-ma- 
džarskih pjesničkih proizvoda. Time je Hauptmann upozorio na treće — 
literarno — vrelo gotomanije, a ujedno otkrio novi, još neispitani izver 
Dukljaninova djela. Sad se već smije reći, da su noževi stručne histo- 
rijske kritike podrezali i zadnje korijene gotskoj teoriji. Nijedan se 
arćumenat njezinih branitelja ne može više održati." To je bila magla, 
što je pala na polje hrvatske historiografije i sad je raspršena. 


“* Nastavni Vjesnik, knj. XLI (1932); str. 76 i d.; 86 i d. 

* Bogoslovska Smotra XX., Zagreb 1932; str. 497—502. 

* Hauptmann Ljudmil, Kroaten, Goten und Sarmaten /Germaaos- 
slavica, III. Prag 1935 (7). Sonderabdruck, S. 95—325/. 

7 a) Hrvatska redakcija Dukljaninova Ljetopisa ne će da išta zna 
o gotskom podrijetlu Hrvata. U gl. II. Hrvati se bore profi Gotima i 
dodaje se »vele Hrvat bi pobijeno«. A toga nema u lat. originalu. U gL 
VL »Gothi, qui et Sclavi« jednostavno je ispušteno. — b) Prof. Barada 
posve je ispravno konstatirao, da Toma Arciđakon »sam nije zaražen 
gotomanijom« (Ep. Chroat., l. c. str. 190). Kad donosi vijesti o gotstvu 
Hrvata, ograđuje se od njih riječima »dicebantur«, »dicebant«, »dicitur«. 
Svoje vlastito mišljenje izrazio je Toma riječima: »Gothi a pluribus di- 
cebantur et nichilominus Sclavi«, — c) Dubrovačko vijeće zove g. 1432. 
u jednom svom pismu bosanskog bana Kotromana »Gotom« (Cotrumano 
Gotto). VI. Corović misli, da je Kotroman bio Nijemac, — možda onaj 
»comes« Kotroman, što se spominje g. 1163. u pratnji ug.-hrv. kralja 
Stjepana u Splitu (Istorija Jugoslavije, Beograd 1933; str. 95—96). Mno- 
go je vjerojatnije tumačenje Dra Ć. Truhelke, da »Gotto« dolazi od loše 
latinizovanog imena slavonskog »Kutjeva« (Kučeva). U onom kraju je 
praotac Kotromanića Prijezda imao imanja, a ondje se kasnije spominje 
i crkva sv. Marije de Goto (Kutjevo). Zato zaključuje: »Goto kao origo 
bio bi dakle najprikladniji tumač za istoimeni cognomen« (Kolijevka € 
groblje prvih Kotromanića. Nast. Vjesnik, XLI /1933/, str. 194.) 

Vrlo su zanimljivi razlozi, što ih proti gotskoj teoriji iznosi Dr. 
Svetozar Ritig u svojim »Rimskim refleksijama i pobudama povodom 
V. bizantološkoga međunarodnoga kongresa od 20—27. rujna 1936.« (Ka- 
to List, 17. XIL 1936.) 

Očistivši tako teren, nastojao je Hauptmann u IV. dijelu svoje 
rasprave dokazati, da prvobitni Hrvati potječu s Kavkaza." Sličnu je 
hipotezu iznio doduše već deset godina prije njega ljubljanski etnolog 
N. Županič, ali je nije dovoljno dokazao. Osim toga Županič traži pod- 
rijetlo Hrvata kod lezgijskih ostataka staroevropskog stanovništva, a 
Hauptmann kod arijskih Iranaca. 

Te dvije hipoteze unose najviše svijetla u starohrvatsku prošlost 
i otkrivaju samo korijenje njezino. Zato zaslužuju pažnju. 


LI KAVKASKO-LEZGIJSKA HIPOTEZA 


Dok su neki povjesničari tražili kolijevku Hrvata ispođ 
Dinarskih planina, drugi u šumovitim Karpatim 1, a treći čak 
tamo na granici Sibirije i Kine, na slanim stepama, što okru- 
žuju divlji Altaj, Niko Županič je skrenuo prema zagonet- 
nom Kavkazu. Arapi zovu taj oko 1500 km dugi gorski lanac 
»gorom jezika«. I s pravom, jer je to uistinu prava kula babi- 
lonska. Po kavkaskim obroncima  porazmjestilo se oko tri- 
deset i pet narodića s različnim jezicima, koji često nemaju 
baš ništa zajedničko. To su ostaci staroevropske alarodijske 
rase, nekih indoevropskih arijaca i turanskih altajaca. Šufflaj 
je svojim jezgrovitim jezikom nazvao kavkaske brdine »pra- 
vim muzejem za ostatke mnogih predindoevropskih naroda, 
što su negda živjeli na širokim skitskim poljanama«.'* Ondje 
je dakle Županič potražio pradomovinu Hrvata. 


1. KAVKASKI HRVATI IL — III. VIJEKA 


Županič kaže: »Prvobitni Hrvati, mislim, nisu bili Slo- 
veni već tuđe pleme iz Azijske Sarmatije, koje je u oluji 
Seobe Naroda udes bacio u transkarpatsku slovensku domo- 
vinu pa je sebi podvrglo neki dio puka, a taj se počeo nazi- 
vati Hrvatima. Takav način postajanja kojega naroda histo- 
rijski je dokumentovan naročito za Francuze, Ruse, i Bu- 
gare.«!! Do takova zaključka o Hrvatima dovodi ga: 1. oko- 
lina, u kojoj se prvi puta javlja hrvatsko ime; 2. etimološko 
tumačenje tog imena. 

Prvi poznati trag imena »Hrvat« otkriven je na obala- 
ma Azovskog mora. »U natpisima iz II, i III. stoleća, koje je 


8 Hauptmann, Kroaten, Goten und Sarmaten: IV. Die Abstam- 
mung der Kroaten, I. c. str. 325—353. 

* N. Županič, Prvobitni Hrvati (Prethodno saopštenje). Zbornik 
kralja Tomislava. Zagreb 1925; str. 291—296. 

19 M. Šufflaj, Hrvatska krv i zemlja. Starohrvatska Prosvjeta, N. 
S. 1 (1927), str. 118. 

11 Županič, Prvobitni Hrvati, 1. c. str. 291. 

sabrao i uredio Lafyšev,'* u  Tanaisu javlja se lično ime 
Horoathos i Horouathos, koje po našem mišljenju, kaže Žu- 
panič, stoji u vezi s etničkim imenom Hrvat. Često se naime 
dogodi, da susedi nazivaju doseoce tuđe narodnosti ili hetero- 
genoga plemena naprosto imenom naroda, iz kojega su 
izašli... Grad Tanais, gdje se u doba rimskih careva spome- 
nulo prvi put hrvatsko ime, stajaše u Azijskoj Sarmatiji, 
nadomak ušću reke Dona onde gde danas stoji grad Azov. 
Tanais bijaše jelinska kolonija, kamo su dolazili pripadnici 
raznih transmeotskih barbarskih plemena zbog trgovine, pak 
je poneki njihov čovek onde i ostao, aklimatizirao se i primio 
od grčkih sugrađana ime svoga naroda kao lično ili poro- 
dično ime. Iz ovog razloga pretpostavljamo u Azijskoj Sar- 
matiji u II. i III. stoleću posle Hr. pleme Hrvata, premda to 
historici nisu zabeležili ili, ako su i zabeležili, hrvatsko se 
ime zabeležilo netačno ili pokvareno za prepisivanja.« 


»Tako na pr. nije nemoguće, nastavlja Županič, da se možda pod 
imenom naroda, koje C. Plinius Secundus navodi kao suseda Nevaza i 
Cizika (Ciza), ne kriju Col(r)itae, jer ima u rukopisima i varijanta 
CORTE. W. Tomaschek pak postavlja Coite u zapadni Kavkaz u sused- 
stvo Ciza i drugih čerkeskih plemena (Kerkćtai). Prema tumačenju 
J. Marquart-a pak treba da su Horiti, koji se navode u anglosakson- 
skom Orosiju, što ga je preveo kralj Alfred, istočni susedi Dalemincija- 
ca, identični s Hrvatima Bele Hrvatske. Ne čini se nemoguće, da Col(r)i- 
tae C. Plinija i Horiti kralja Alfreda stoje u vezi i da su u staro vre- 
me varijanta imena »Hrvat«.« 

Jedna takova varijanta bilo bi također ime »Hrvatin«, koje se 
često javlja u starohrv. spomenicima. O tom veli Županič: Ako tvrdi 
Vasmer, da oblik Ch'rvatin nema slovenske etimologije i da se čini kao 
pozajmljen, to upozorujemo na lezginsko pleme u Kavkazu  »Hvartin 
(Hvarši)«, koje je u slovenskom izgovoru metatezom možda dalo oblik 
»Hrvatin«. U Kavkaziji naime, gdje živi silan broj avtohtonih plemena 
i naroda, ti pojedini narodi i plemena nose bar toliko imena, koliko 
imaju suseda, više nego ono ime, koje su sebi dali sami. Tako je i ime 
»Hrvat« moglo s Kavkaza u srednju Evropu dospjeti u raznim varijan- 
tama.«!3 


2. ZNAČENJE IMENA »HRVAT« 


U Kavkaz vodi Županiča također etimološko tumačenje 
imena »Hrvat«. On nabraja najprije različne pokušaje tuma- 
čenja toga zagonetnog imena. Napose ističe tumačenje mo- 
dernog njemačkog lingviste M. Vasmera, koji ime »Hrvat« 
hee KENE Gs 

12 Latyšev, Inscriptiones antiquae orae septentrionalis Ponti Euxi- | 
ni, 2; Nro. 430 et Nro. 445. 

18 Županič, Prvobitni Hrvati, 1. c. str. 292—293; 295. 

izvodi iz iranskoga hu-ur-vatha, t. j. »prijatelj«.'“* Slovenski 
filolog Fr. Ramovš tvrdi, da je ovo potonje izlaganje imena 
»Hrvat« iz iranštine u glasovnom pogledu »verjetnejše kot 
vsaka druga  dosedanja razlaga«.“ I Županič se_ s njim 
slaže. Ipak dodaje još i svoje vlastito tumačenje imena 
Horouathos. Razjašnjuje ća pomoću kavkaskih jezika, koji 
pripadaju alarodijskom skupu.  »Horouathos, kaže, možda 
stoji u vezi s hiirkilinskom (lezginsko pleme u Kavkazu) reči 
Xhurava »community« +  plur. sufiks — th (d, t) : Xhura- 
va + th: Xhuravath  »opštine, zajednice«:  Churavat (Ho- 
rouathoi) = »zajedničari, pleme, narod«, što obično znače 
narodna imena _ kao _n. pr. Alamani od lezg.-alarodskog 
&lam : »svet, ljudi, narod«. 

Treći razlog, radi kojega Županič zaključuje kavkasko podrijetlo 
Hrvata, jest čudnovata činjenica, da se Hrvati za vrijeme seoba drže u 
vezi sa Srbima i Česima, koje Županič posve sigurno smatra Kavkascima. 

»Hrvati i Srbi, kaže on, sede danas jedni do drugih na tlu neka- 
dašnjega Ilirika, kamo se zajedno doseliše oko godine 626. posle Hr. ir 
Bele Hrvatske i iz Bele Srbije, t. j. iz oblasti između reke Sale i gornje 
Visle. Pre polaska na jug sedeli su u susedstvu Čeha, pa ih braća osta- 
više na severu u slivu rijeke Labe. No historija nam svedoči, da su pre 
dolaska među Slavene, u doba Plinija i Ptolomeja, prvobitni Česi (Cissi 
i Zilhi) i prvobitni Srbi sedeli u Azijskoj Sarmatiji na teritoriju među 
Azovskim Morem i Kavkaskim gorjem uz liniju rijeke Kubana. Po svemu 
se vidi da su Čehe, Srbe i Hrvate držale na okupu za vremena seoba 
jake zajedničke veze, svakako u prvom redu etničke, i da zbog toga 
treba i u transmeotskoj domovini u susedstvu Čeha i Srba pretpostav- 
ljati i Hrvate, premda to antikni historici nisu izrekom zabeležili.« 

Te kavkaske Hrvate smješta Županič »u uglu među 
Kavkaskim grebenom i istočnom obalom Azovskog Mora 
onde, gde su u antikno vreme živeli, pak i danas živu, Čer- 
kesi (Kerkćtai) i drugi kavkaski starosedeoci, članovi alaro- 
dijske porodice i daljni rođaci starih Pelazga i Etruščana.« 

Na koncu zaključuje Županič: »Hrvati, došavši među 
Slovene u transkarpatskoj domovini, stvoriše poput Srba i 
Čeha neku političku organizaciju, dadoše toj organizaciji ime 
i narodnu ideju, a _ dotle su posle nekoga vremena jezično i 
krvno gotovo potonuli u podređenom slovenskom ljudstvu.«* 


sa M, Vasmer, Untersuchungen Giber die šltesten Wohnsitze der 
Slaven, I: Die Iranier in Sdrussland. Leipzig 1923; str. 56. — (Vsevo- 
lod Miler tumači »Horoathos« kao iransko osobno ime, što znači »sun- 
čevo počivalište«, prema osetskom »chor«, sunce i »vat«, postelja, po- 
Čivalište). 

185 Fr, Ramovš, Praslovensko kaseng »Edling« (Razprave Znan- 
stvenega društva za humanistične vede 1l., Ljubljana 1925; str. 317. 

10 Županič, Prvobitni Hrvati, 1. c. str. 295—296. 


Županič je tom svojom originalnom hipotezom lijepo 
pokazao, da su slavenski Hrvati možda potomci azovsko- 
kavkaskih »Horuata« ili »Coj/r/ita« ili »Hvartina«. Ali u lo- 
gici važi načelo »a posse ad esse non valet illatio«; ako je 
nešto moguće, ne slijedi odmah, da ono i jest. Od Kavkaza 
vrlo je daleko do zakarpatske pradomovine Slavena i do 
Visle, na kojoj povijest prviput bilježi slavenske Hrvate. A 
još dalji je skok od praevropskih Alarodijaca do arijskih 
Slavena. Trebalo je dakle historijskim argumentima osvije- 
tliti, kada i kako su trasmeotski Hrvati došli u transkarpat- 
sku domovinu Slavena i ondje se poslavenili. Županič je 
doduše svojoj odličnoj raspravici u »Zborniku kralja Tomi- 
slava« ispod naslova dodao riječi: »Prethodno saopštenje«. 
Kanio je po svoj prilici svoju hipotezu kasnije dokazati. 
Ipak toga, koliko znamo, nije još učinio. Međutim, što je 
propustio on, izveo je uspješno prof. Hauptmann pomoću 
svoje karakteristične i strogo znanstvene analitično-induktiv- 
ne metode. 


IL KAVKASKO-IRANSKA TEORIJA 


Hauptmann je već g. 1932. primijetio, da bi trebalo 
problem podrijetla Hrvata rješavati od korijena, t. j. počevši 
sa seobom naroda. U kritici knjige Jože Rusa »Kralji dina- 
stije Svevladičev« on ispravno veli: 

»Otkad je Gumplowicz postavio tezu, da treba u starohrv. državi 
razlikovati Slavene podanike od Hrvata gospodara, tobožnjih potomaka 
starih Gota, pitanje podrijetla Hrvata uvijek se ponovno pretresa. Ja 
s&m, nastavljajući istraživanja prerano umrloga Marquarta, Niederlea i 
Manojlovića, dokazah analizom teksta, da su zaista za cara Heraklija 
Bijeli Hrvati, došavši iz zapadne Galicije, pokorili starije slavenske 
stanovnike Dalmacije. Ali se drugoga dijela Gumploviczeve hipoteze, 
porijekla tih došljaka ne dotakoh. S obzirom na ulogu, koju stalno 
igrahu stranci kod osnivanja staroslav. država, svakako je sumnjivo, da 
bi bio baš u Dalmaciji gospodski dio slavenski. Zbilja bi se _ i moglo 
prema zakarpatskoj kolijevci Bijelih Hrvata pomišljati na to, da oni 
bijahu germanskoga ili sarmatskog roda. No da se vrijednost ove misli 
točno ocijeni, trebalo bi proučiti sarmatske seobe i arheologiju Povislja. 
Veliko djelo Rostovceva o Irancima i Grcima u južnoj Rusiji bilo bi 
podlogom za jedno, a poljska arheološka literatura dala bi građu za 
drugo. Nažalost ni u jednom ni u drugom pravcu kod nas nije ništa 
učinjeno.« 

Najzgodniji za takovo proučavanje seobe naroda i za 
istraživanje, kako su pod njezinim utjecajem nastali poje- 
dini slavenski narodi, bio je baš sam prof. Hauptmann. Pri- 
jašnjim svojim historičkim radovima  pripravio se bolje od 


rd 


svih naših povjesničara za takav teški 0. Od brojnih 
rasprava, što ih je za dvadeset i pet godina napisao, barem 
ih se deset bavi najstarijom poviješću Slavena, dolaskom 
Hrvata, te socijalnim prilikama kod Slovenaca i Hrvata u 
ranom srednjem vijeku," U svima nastoji doći do samog 
korijenja postavljenih problema. Nije dakle čudo, da je u 
najnovijoj raspravi: »Kroaten, Goten und Sarmaten« mogao 
zaroniti upravo do dna hrvatske povijesti. U četvrtom dijelu: 
»Die Abstammung der Kroaten« analitički izvodi i postepeno 
dokazuje, da su prvobitni Hrvati bili dio nekog iranskog 
kavkaskog naroda (Alana?), kojega je hunski vihor zanio 
čak do gornje Visle. Ondje su zajedno s Čerkezima zavladali 
slavenskim Vislanima i primivši njihov jezik, dali im svoje 
ime. Tako postadoše Bijeli Hrvati, koji poslije oslobodiše 
jedan dio južnih Slavena od Avara i _zavladaše njima kao 
plemstvo. 


1. ARIJADNINE NITI 


Istraživanje počinje Hauptmann pitanjem: »Kakovo je 
bilo u kritičnim stoljećima seobe slavenskih naroda tlo, na 
kome nastadoše Hrvati?«!'" Odlučno je zašao u labirint iz- 


17 Evo imena nekih Hauptmannovih rasprava: Die Freileute (Ca- 
rinthia, I Jg. 100 /1910/, 5 i d. — Politische Umwšlzungen unter den 
Slovenen vom Ende des VI. Jhdts bis zur Mitte des neunten (Mitteilun- 
gen des Institutes f. čsterr. Geschichtsforschung, XXXV /1915/; 229— 
287). — Staroslovenska družba in njeni stanovi (Časopis za slov. jezik, 
knjiž. in zgodovino, 1 (1918); 88 i d. — Priroda in zgodovina v jugoslo- 
vanskem razvoju (Njiva, 2 (1922); 115 i d. — Mejna grofija Spodnje- 
panonska (Razprave Znanstvenega Društva, | (1923), 347 i d. — Staro- 
slovanska in staroslovenska svoboda (Čas, 17 (1923), 305 i d. — Prihod 
Hrvatov. Strena Buliciana. Zagreb-Split 1924, str, 515 i d. (Hrvatski u 
Zborniku kralja Tomislava. Zagreb 1925; str. 86—127). — Die bestim- 
menden Krafte der kroatischen Geschichte im Zeitalter der nationalen 
Herrscher — (Mitteilungen des Institutes f, čsterr. Geschichtsforschung, 
40 (1924); 1—36. (Hrvatski u Zborniku kralja Tomislava, 1. c. str. 165— 
187). — Karantanska Hrvatska (Zbornik kralja Tomislava, l. c. 297— 
317). — Herkunft der Karntner Edlinge (Čas, 21). — Les rapports des 
Byzantins avec les Slaves et les Avares pendant la seconde moitić đu 
VIe sičcle (Byzantion, 4 (1927/8); str. 142). — O postanku hrv. granice 
prema Kranjskoj (Šišićev Zbornik. Zagreb 1929; str. 97—101). — Slaven 
š German na početku svoga državnoga života (Hrv. Revija, 1929; str. 
511 i d.). — Konstantin Porfirogenit o porijeklu stanovništva dubrova- 
čkog zaleđa. Iz dubrovačke prošlosti (Rešetarov Zbornik. Dubrovnik 
1931; str, 17 i d. — Uloga Velikomoravske države u slavensko-njemačkoj 
borbi za Podunavlje (Rad jsL Akademije, 243/1932); str. 202 i d.). 

18 Hauptmann, Kroaten . .. L ce, str. 325. 


vještaja i predaja slavenskih i germanskih, grčkih, arapskih 
i čerkeskih o seobi naroda i komešanjima, što ih prouzročiše 
od III.—IV. vijeka na zakarpatskom i crnomorskom step- 
skom području provale Gota od sjeverozapada prema Crnom 
Moru, a Huna i Avara_ od Crnog Mora _ prema srednjoj 
Evropi. U tom labirintu trebalo je doista dobra Arijadnina 
nit, da se istraživač ne izgubi i ne smete. Hauptmann ju je 
sretno našao i to višestruku. 


»HRVAT=« 


Prva je njegova Arijadnina nit etimologija imena 
»Hrvat«." Županičevo tumačenje pomoću lezgijske riječi 
Xhurava-th Hauptmann odbija s dva razloga: 1. Neobično je, 
da bi _ pluralni sufiks baš za to služio, da jedan pojam 
(»zajednica«) raščlanjuje u sastavne dijelove (zajedničar). 
2. Županičeva etimologija cijepa u korijenu riječi »Hrvat« 
vokalom — a — glasovnu vezu — rv —, koja je nedjeljiva. 
Od svih dosadanjih etimoloških tumačenja hrvatskog imena 
i Hauptmann smatra najuspjelijim Vasmerovo uzeto iz iran- 
štine. Većina tumača imena »Hrvat« prije Vasmera zadrža- 
vala se više kod korijena »hrv« negoli kod završetka »-at«. 
A_ baš je taj neobičan. Nijedno se naime slavensko narodno 
ime tako ne završava, osim imena nekog slav. plemena kod 
Soluna — Sagudat. Ali kod tog se već na prvi mah raspoznaje, 
da nije slavensko. Vasmer je stoga posebnu pažnju svratio 
upravo na završetak »-at«. I to ga je najviše potaklo, 
značenje hrv. imena traži u iranštini i to na području Kav- 

, u blizini kojega je prvi puta zabilježeno. Opazio je 
naime, da baš kod Iranaca ima razmjerno mnogo imena sa 
formantom -at : Auchatai, Jaxamatai, Napatai, Paralatai, 
Sarmatai, Saudaratai, Thisamatai. Tako je onda došlo do 
tumačenja grčkoga »Horouathos« iz iranskog »Hu-urvatha« 
— prijatelj. 

»KOSENCES« 


Druga Arijadnina nit, koja je Hauptmanna vodila u 
Kavkaz, jest ime jednoga od petorice braće, što su po pre- 
daji Hrvate vodila na jug, — Kosences —, dovedeno u vezu 
sa starohrvatskim »Kasazima« ili »Kosezima«.?" 

Hauptmann je već god. 1915. ustvrdio, da su naselja 
»koseza« ili »kasaza«, kojih je u davnini bila puna Koruška, 
Štajerska i Kranjska, zapravo bila imanja hrvatskih plemića. 


19 Hauptmann, Kroaten... lc. str. 344—346. 
20 Hauptmann, Kroaten ... Le, str. 347—353. 

Često su u blizini »kasaza« bila sela s izrazitim hrvatskim 
dmenom. Nijemci su kasnije u mnogo slučajeva ta imena pre- 
veli sa »Edling«, »Edlinger« ili s Kraut (nekoć Chroat), 
Krabathen, Kraubath,  Krabersdorf (nekoć Chrawaczdorf), 
Krowot. Već je onda izjavio, da Kasez, Edling i Hrvat znače 
jedno te isto."' Daljne proučavanje pojave tih »kaseza« još 
ća je jače utvrdilo u njegovu prvotnom nazoru, tako da je 
napokon Korušku proglasio »trećom Hrvatskom«. Prva — 
Dalmatinska; druga — Posavska; treća — Karantanska. Evo 
što je g. 1925. pisao o čudnoj vezi, što na današnjem slove- 
načkom teritoju postoji između kasaških sela i hrvatskih: 

»U celjskom okrugu nailazimo pored Edlinga i Kasaza na Chra- 
wate kod Konjica; u Srednjoj Štajerskoj našli smo Edlinga kod Leib- 
aitza, Gradca, Weiza, a nalazimo Krowota kod Weiza, »Krabaten, Kra- 
baterberg, Krabersdorf« k isfoku od Leibnitza kod  Gleichenberga i 
»Kraubat« k severu od Leibnitza kod Wildona. U Gornjoj Štajerskoj 
leži baš u murskoj dolini, gdje su kasazi najgušće, jedan Kraubat blizu 
Leobena, a u Kranjskoj, k jugu od kasaza Iške Vasi i Dolge Njive, pe- 
gnata je Hrvača kod Ribnice, spomenuta već god. 1241. kao Chrawaczach, 
Najodlučniji su pak koruški primeri. K zapadu od Celovca imamo stare 
središte kasaza, Moosburg. K severu od njega dođe se do Edlinga kod 
Steierberga (okrug Feldkirchen), odanle u Edling kod Weitensfelda, 
Strassburga i uz Krku u Edling blizu Kraste. Prema jugu sledi središte 
tibertina Rahvina i Junika, Otmanje-Eixensdorf, dalje Pokrče i Blažja 
Vas, domovina one kasaške porodice, koja je uvodila novoga vojvodu 
w vlast; onde se neposredno pred Celovcem, samo dva tri kilometra k 
dugu, nalaze Kazaze-Harbach, a unutar toga velikoga kruga diže se 
Gospa Sveta, gde su se kasazi skupljali, da ustoličavaju svoga vladara. 
Sva ta Pokrajina je, dakle, prava župa kasaza. A to je odlučno za 
shvaćanje njihova porekla. Jer za sedam sela k severo-zapadu od Gospe 
Svete, veli se u desetom stoleću, da leže u »hrvafskoj župi«??: današnja 
pak imena — Krabathen kod Glanegga, Krautkogel među Gospom Sve- 
tom i Timenicom, Krabathen kod Pokrča i Krabathen k istoku od Otma- 
aja — svedoče, da se »hrvatska župa« prostirala još dalje, preko istih ' 
Krajeva kao i kasaška, da je dakle kasaz i Hrvat isto. No jesu li onda ti 
Hrvati slovenačko pleme? Karantanski kasazi odgovaraju dalmatinskim 
»plemenitim ljudima«; kasaštine onde »plemenštinama« ovde . . . Osim 
toga, ime Hrvat ne može se upoređivati sa imenima kao Poljani, Drev- 
djani itd., budući da su ta imena uzeta iz prirode, ali Hrvat to nije. 
Dok su ona zato mogla nastati kod Slovena na više mesta nezavisno 
jedno o drugom, mora se za Hrvate pretpostaviti, da su svi samo delovi 


21 Hauptmann, Politische Umwilzungen . .., lc. str. 239 i d,; 
257 i d.; 263—266. 

22 Monum. Carin,, III. 45, n. 115; 50, a. 125; 62, n. 149. — Felicetti 
ML, Ueber die Lage des »pagus Chrouuat«. Beitr. z. Kde_ St. G. G. 
$ (1868); 99 i d. 

jednog jedinoga plemena. Jedan od tih bili su baš dalmatinski Hrvati, 
a o njima priča trideseta glava »De administrando imperio« da, kad se 
savladali Avare, »jedan se deo odcepio te zaposeo Ilirik i Panoniju« . .. 

» Onaj deo Belih Hrvata, koji se u Dalmaciji »odcepio« od braće, 
etišao je dakle na zapad među Slovence i na razvalinama avarske vlast$ 
osnovao treću Hrvatsku, karantansku. Ime pak i položaj kasaza sećali 
su ovdje kroz celi Srednji Vek, da je nekad i Slovencima došao spas 
od azijatskoga ropstva, kao i ostalim Slovenima, sa strane.«23 


Lingvistička istraživanja priznatih  slovenačkih filo- 
loga Oštira i Ramovša dala su Medio nandu novi argumenat 
za identifikaciju »kasaza« s Hrvatima. Oštir je upozorio, da 
»kasaz« ima vezu s ličnim imenom »Kosences« kod Konstan- 
tina Porfirogeneta.'*  Ramovš je razjasnio, da je to ime u 
ustima slavenskim u doba cara-historika zvučilo »kasendz«.? 
Hauptmann to prihvaća, ali dok oni tu riječ tumače jedan iz 
ilirskotračkog ili pretslavenskog iz zakarpatske domovine, a 
drugi iz langobardskog »Gaussing«, podaje joj on pomoću 
Vasmera pravo značenje.  »Kosences-kasendz« zvučilo je 
ranije »kaseng«, a u početku »kaseg«. A što je to? »Neobični 
završetak«, zaključuje Hauptmann,  »stavlja to ime u isti 
red sa Pečeneg i poput izvedenog oblika Pečeneg-Pačnak 
upućuje nas na kasak, iranski Ka4sakos-Kasagos, osetski 
kasaig, staroruski kasog — Čerkez.«"* A značajno je, da je 
Vasmer našao ime Ka4sagos negdje kod stare Olbie, nešto 
sjevernije od današnje Odese, dakle nedaleko kraja, gdje se 
najprije pojavilo ime Horouathos. A jedno je i drugo bilo 
blizu domovine kavkaskih Iranaca i Čerkeza. Slijedi, da se 
iranski »Horouathi« već negdje u pradomovini pohrvatili dio 
Čerkeza i kao »kasaze« ih doveli na jug." I ovdje ih nala- 


28 Hauptmann, Karantanska Hrvatska, 1. c. str. 315—317. 

U staroj je Karantaniji i umjetnost, čini se, bila jednaka staro- 
hrvatskoj umjetnosti dalmatinskoj. J. Strzygowski donosi u svom djelu 
»O razvitku starohrvatske umjetnosti« (Izvanredno izdanje Matice Hrv., 
Zagreb 1927.) na str. 20. sliku drvenog stupa iz Windisch-Matreia u T+- 
rolu, koji ima karakteristike starohrvatske umjetnosti, a na str. 51. (sl 
25.) dva primjerka koruških zabata (Sv. Petar am Biichl), koji su srodni 
s dalmatinskim zabatima. 

4% Oštir K., Illyro-Thrakisches. Arhiv za arbanasku starinu, jezik 
i etnologiju, 1 (1923); 109, 114 i d. (Cfr. također i: —Etnolog, I; str. 


32 i d.). 

28 Ramovš F., Praslovensko kaseng . .., 1 c. str. 318 i d. 

28 Hauptmann, Kroaten ..., lc. str. 352—353; Vasmer, Untez- 
suchungen .. . I: Die Iranier... 1. c. str. 42. 


27 O naseljima koseza po Kranjskoj piše M. Kos: » ,.. Sledi# 
moremo kosezom skoraj povsod na nekdanjih in sedanjih slovenskih 

zimo uz rijeke: Muru, Dravu, Savinju, Savu, Liku," na po- 
dnožju i na proplancima visokih gora, baš kao i njihovu 
braću po čistoj krvi uz Kuban, Terek, Baksan, u sjeni gorskih 
divova Flbrusa (5629 m.) i Kazbeka (5043 m.). Kako su za 
Rusiju bili kozaci štit proti Turskoj i tatarskim hordama, tako 
su u starohrvatskoj državi »kosezi« bili najbrojniji baš u bli- 
zini opasnog panonsko-podunavskog avarskog kaganata. 


»A N T<« 


Etimologija imena »Hrvat«, te pravo značenje i iranska 
forma imena »kasazi«, »kosezi« lijepo vežu i južne i Vislan- 
ske Hrvate s kavkaskim Irancima i Čerkezima. Ali istraži- 
vački duh ipak još nije zadovoljan. On se pita: »Kako je 
moglo doći do tih veza?« Kako su Kavkasci zalutali u sje- 
vernu Bijelu Hrvatsku i postali Slavenima?« Taj zamršeni 
problem rješava Hauptmann pomoću imena »Ant«. To je 
treća i najvrednija nit kroz labirint seobe naroda. Ona vodi 
ne samo do Kavkaza, nego što je kudikamo važnije, s Kav- 
kaza na Vislu k slavenskim Hrvatima. Baš je u tom najljepši 
uspjeh i velika zasluga prof. Hauptmanna, što je napokon 
dao najvjerodostojnije tumačenje zagonetnog imena »Ant« i 


tleh. V Bohinju so živeli v Srednji vasi in sosednjih selih, najdemo jih 
okoli Bleda in Tržića, v ljubljanski okolici pri Šiški, Igu in okoli Pod- 
molnika, številni so bili okoli Moravč in Zagorja, na Dolenjskem jim 
sledimo okoli Tehaboja, Žužemberka in Kostanjevice, na Notranjskem 
.pa okoli Trnovega« (Zgodovina Slovencev od nmaselitve do reformacije. 
Ljubljana 1933; str. 91). O hrvatstvu Koseza ne spominje ni riječi; za- 
4dovoljava se s primjedbom: » . . ime kosez ali kasaz . . . še do danes 
ni zadovoljno razloženo« (ibid.). Hauptman mu definitivno odgovara u 
»Kroaten . . .« L oc. str. 347—8. — Ustanak Ljudevita Posavskog proti 
Francima također dokazuje, da se u današnjim slovenačkim krajevima 
još na početku IX. stoljeća osjećalo hrvatski. 


28 Kukuljević u »Acta croatica« (Zagreb 1863) donosi dvije gla- 
folske listine, u kojima se spominje ličko selo Kasezi: 1. U listini CLV, 
izd. 30. X 1497. u Crnoj vasi, spominju se »Karin s Kaseg'« i »Vidas & 
Kaseg'« (str. 167); 2. Listina CXCVII pisana je 10. X. 1513. u Kasezih 
(Str. 202). O tom selu kaže Radoslav M. Grujić u »Topografičkom rješč- 
niku gospićkog kotara«: »Gazeci i Gazići, oranice i pašnjaci smiljanski 
više Like, sjećaju nas na selo Kasezi, koje se u starim ispravama prije 
Turaka dosta često pominje u staroj Ličkoj župi. Graničilo je tada sa 
selom Humčani (»na meji humačkoj i kasežkoj« — Kukuljević, A. cz. 
202—3)«. Zbornik za nar, život i običaje, knj. XXII. Zagreb 1917; str. 
128. — Inače naselja kasaza na sadašnjem hrvatskom tlu još nisu je- 
tražena. 


12 


u krilu velike antskoslavenske države V. i VI. vijeka otkrio 
biološke početke hrvatskog naroda. 

O imenu se »Ant« mnogo raspravljalo, ali trud nije 
urodio pravim plodom.?" Hauptmann se namjerio na knjižicu 
Čerkeza-Kabardinca  Schore-Bekmursina-Nogmova:  »Sagen 
und Lieder des Tscherkessenvolkes« (Leipzig, Adolf Bergć, 
1866), u kojoj je našao nekoliko dragocjenih podataka. Već 
na prvoj stranici tvrdi Šora-Bekmursin, da »And« čerkeski 
znači »narod« i da je »još danas prava generička oznaka« za 
Čerkeze. Među pjesmama, što ih je Šora-Bekmursin zabilježio, 
ima uspomena na borbe njihovih pređa s Gotima i Hunima. 
Pomoću tih uspomena uspjelo je Hauptmannu dovesti te 
kavkaske Ande-Čerkeze u vezu sa slavenskim Antima V. i 
VI. stoljeća. Iz njihovih naime predaja o Gotima slijedi, da 
kavkaski Anti nisu došli u vezu sa Slavenima prije propasti 
gotske crnomorske države, a iz veza s Hunima razjašnjuje se 
tajna o slavenskim Antima. 


2. ANTI - ČERKEZI 


Got Jordanes (oko g. 551.) pripovijeda, da su Goti prije 
provale Huna (375) ratovali s Antima i u prvom sukobu bili 
doduše od njih poraženi, ali ih zatim pobijedili, te pogubili 
sinove njihova vladara Boza, zatim Boza samoga (regemque 
eorum Boz nomine) i mnoštvo velikaša. Dosad se držalo, da 
su ti Anti bili isto tako Slaveni kao i kasniji Anti, a Boz ili 
Bož »prvi Sloven koga historija poimence  spominje«.? 
Međutim Šora-Bekmursin donosi među »Predajama i pjesma- 
ma Čerkeza« žalobnu pjesmu o junaku Bakssanu, kojega su 
zajedno sa sinovima dali pogubiti Goti. U Kabardi su još 
prošloga stoljeća svakog travnja čerkeske djevojke pjevale- 
raspuštenih kosa tu žalobnicu za junakom Bakssanom. I po- 
jedini detalji te pjesme slažu se s izvještajem Jordanesovim. 
Zato Šora-Bekmursin drži Jordanesove Ante pređima da- 


2% O tom primjećuje Šišić: »Značenje imena Anti sasvim je tamno; 
up. Niederle, Antove. Prag 1909. Nije nemoguće, da je tuđega postanja 
i upravo ime onoga stranog dijela, koji je zavladao izvjesnom skupinom 
Slavena, dakle nešto slično kao kod Bugara« (Povijest Hrvata, 1. c. str. 
186, b. 20). Nije se varao! — Županič drži Ante kavkaskim Lezgijcima 
(Izvor in ime Antov. Etnolog, 7/1934); str. 87 i d.). 

% Jordanes, De origine actibusque Getarum (ed. Mommsen. Mon 
Germ. hist. Auct. antiquiss. v. I; Berlin 1882; 121, c. XLVIII). »Boz — 
Bož'«: »To je skraćeno od Božidar ili Božetjeh ili od sličnog imenaxz, 
Kaže Maretić (Slav. u davn, 23). Bož prvi je Sloven koga historija 
poimence spominje«. (Šišić, Povijest Hrvata, LL c. str. 190, b. 37). 

našnjih Čerkeza-Kabardinaca, a Hauptmann mu u tom daje 
pravo. »Ime kralja Anta Boz-Box ne da se, kaže on, izvesti 
iz slavenskog. To je čerkeski junak Bakssan, kojega je dao 
ubiti Vinithar, kralj Gota.«*! Na spomen toga junaka pro- 
zvali su Čerkezi i jednu rijeku, što izvire ispod Elbrusa, ime- 
nom Bakssan. 

To neprijateljstvo kavkaskih Anta s Gotima svjedoči, 
da Kavkasci nisu mogli zavladati Slavenima i u njih se pre- 
topiti, doklegod su Goti bili gospodari južnoruske stepe. A to 
je bilo u III. i IV. stoljeću. Nakon poraza Gota oko g. 375. 
zavladaše stepom Huni, a u V. i VI. stoljeću spominju se 
ondje Anti već kao Slaveni. Što to znači? 


3. S HUNIMA DO SLAVENA. 


Ključ za rješenje te zagonetke našao je Hauptmann opet 
u čerkeskim »Predajama i pjesmama«. Šora-Bekmursin svje- 
doči, da su još u njegovo doba pjevali Kabardinci o Atili, 
Biču Božjem, i o vojevanju zajedno s njegovim Hunima. U 
jednoj se pjesmi kaže — prema slobodnom prijevodu s nje- 
mačkog —: »Odabrana konjica naša k Atili ide na lov. Nisu 
li oni dosta, spremni smo i mi poći...«  »Uz gore se žure 
visoke k Atili naši junaci. Poput zvijezda se sjaju, a ko 
grom udarce daju...« A kad je nestalo Atile, odjeknuo je 
po brdima veseo glas: »Bog Gospod nam se smilovao. Gore i 
doline opet su naše. Bič Božji se udaljio od njih.«?? 

Kaošto bujica valja sa sobom drvlje i kamenje, a pred 
sobom goni sve, što je živo, tako su Huni koncem IV. stoljeća 
povukli sa sobom prema zapadu najrazličnije azijske i kav- 
kaske narode. Jedni su bježali pred njima, kao na pr. Goti i 
dio Alana, a drugi su išli s njima kao podanici ili saveznici. 
Nada bogatom plijenu dovela je u njihove redove _mnogoga 
divlje$ junaka. Za vladanja Atile (434.—453.), koji je sa 
svojima lijepo postupao, vlast su Huna _ priznavali mnogo- 
brojni narodi od kineskih granica pa sve do Raine, te od 
Dunava i Crnoga mora na sjever do Baltika. U taj dakle 
hunski vrtlog zapao je i dio _ kavkaskih Anta, »Kasaza« i 
»Hu-urvatha«. S Hunima su i oni na svojim brzim konjima 
prešli preko južnoruske stepe i došli na slavensko područje. 
Huni su izabrali za svoje stalno boravište današnju Madžar- 


*%1 Hauptmann, Kroaten ,. . Lc. str. 343. 


% Schora-Bekmursin-Nogmov, Sagen und Lieđer des Tscherkes- 
senvolkes, str. 34. Kod Hauptmanna, Kroaten ... Le. str. 343. 

eku, a Ante su ostavili za Karpatima, da drže na uzdi Slavene. 
Oni su to i činili, ali pri tom i sami postali Slavenima. 


4. SLAVENSKI ANTI 


Najstarija vijest o slavenskim Antima nalazi se kod Jordanesa, 
a potječe iz nekoga starijeg izvora, tamo negdje iz V. vijeka. Prema toj 
vijesti bili su oni već istočni ogranak Slavena. »Alpama (erdeljskim 
Karpatima) na lijevo spram sjevera<«, pripovijeda Jordanes, »naselio se 
od izvora Visle po neizmjernim prostorima ljudima bogati narod Vene- 
ta, kojih se imena doduše mijenjaju već prema raznim rodovima i mje- 
stima (per varias familias et loca), ro ipak se oni u glavnom nazivlje 
Sloveni i Anti. Sloveni stanuju od mjesta Novijetunskoga i jezera mur- 
sijanskoga (t. j. od ušća dunavskoga) sve do Dnjestra i Visle na sjeveru 
Anti opet, koji su najhrabriji meu Djima, šire se od Dnjestra i od ob- 
luka Crnoga mora sve do Dnjepra, a te su riieke jedna od druge znatne 
udaljene.«5 Svoju hrabrost počeli su ti Anti brzo pokazivati na štetu 
bizantskoga carstva. O njihovim provalama preko Dunava izvješćuje 
sredinom VI. v. Prokopije (t o. 562.), historik carskih podviga Justini- 
janovih. »Kad je carevao Justin (518—527), stric Germanov«, kaže on, 
»Anti, prvi susjedi Slovena, prijeđu preko rijeke Istra (Dunava) i pro- 
vale s velikom voiskom u rimsku zemlju. Malo prije imenovao je car 
Germana stra'egom čitave Trakije. On se pobije s neprijateljskom voj- 
skom, ametom je potuče i u bici ih gotovo sve poubija. Zbog toga steče 
veliku slavu kod svih ljudi, a napose kod svih barbara.«* Taj poraz ih 
na neko vrijeme primiri. Ali čim dođe na prijestolje mladi Justinijam 
(527—565), opet počeše Anti zajeđno e drugim Slavenima i barbarima 
provaljivati preko Dunava. Čini se, da ih je oko g. 540. Justinijan pre- 
dobio za savez proti bugarskim Kutrigurima, jer se nekako od tog doba 
više ne spominju njihove provale, već što više vidimo gdje se kao bi- 
zantski plaćenici bore u Italiji proti Gotima. Tada su već bili potpune 
slavizirani. Prokopije tvrdi, da su govorili istim jezikom, kojim i Sle- 
veni, imali jednako društveno uređenje, vjerovanje i običaje, kake 
kućne tako i ratničke, pa i fizičkim ustrojstvom bili im jednaki. Ipak 
jea da je u pradomovini često dolazilo do sukoba između Anta 
i Slovena.85 


5. SAVEZ ANTSKOSLAVENSKI 


O slavenskim Antima govorilo se dugo većinom samo 
na temelju vijesti uzetih iz Jordanesa i bizantskih historika 
Prokopija, cara Mauricija (582.—602.), kome se pripisuje 
»Strategikon«, a ponešto i Menandra Protektora (o. 582.). Ali 
se iz tih vrela dobivala samo mutna slika o njima i o njiho- 


5 Jordanes, De origine actibusque Getarum, 1. c. 62—63; kođ 
Šišića, Povijest Hrvata, 1. c. str. 186—187, b. 22. 

% Prokopije, De bello Gotico, III. 40 (ed. Haury, Leipzig 1905, 
str. 476); kod Šišića, Povijest Hrvata, l c. str. 207—208. 

# Prokopije, .c., ed. Haury 356; kod Šišića, 1. c. str. 209. 

voj državi. Zato je J. Marquart nastojao te vijesti popuniti 
podacima, što ih je našao kod t. zv. Bavarskog Geografa 
(IX. v.), arapskog pisca Masudija (X. v.) i u t. zv. Nestorovoj 
ruskoj kronici. Sabravši i sredivši sve, što se u tim vrelima 
nalazi o Antima, došao je do neočekivanih rezultata: pred 
njim je iskrsla velika sjeverno-slavenska antska država VI. 
vijeka. Iz »Fragmenta« naime Menandra Protektora, koji je 
pisao koncem VI. vijeka, razabire se, da su slavenski Anti 
oko g. 550. sačinjavali neki politički savez pod Mezamerom, 
sinom Idarizijevim, najodličnijim između svojih plemenskih 
glavara. Moć je toga antskog saveza bila tolika, da su dulje 
vremena zaustavljali avarsku bujicu, koja se u to doba iz 
južne Rusije sve više valjala prema Zapadu. Istom kad su 
Avari bez obzira na međunarodno pravo ubili Mezamera, koji 
je došao kao poslanik k Bajanu, pošlo im je za rukom, da 
svladaju sve Ante i prisile ih na pokornost. »Odonda, kaže 
Menander, nisu prestajali, da Ante ugnjetavaju i na sve ih 
strane odvlače.«" Druge podatke o toj antskoj državi dozna- 
jemo iz anonimnog »Bavarskog Geografa«. On piše »Zeriua- 
ni« su toliko kraljevstvo, da su iz njega proizašli svi slaven- 
ski narodi i odanle, kako kazuju (sicut affirmant), potječu.«*" 
Marquart je spoznao, da pod »Zeriuanima« treba razumjeti 
»Červenjane«, stanovnike červenske zemlje na Bugu, kasnije 
»Crvene Rusije«. Kako svjedoči onaj »affirmant«, »tvrdđe«, 
pripovijedali su još u IX. v. slavenski izvjestitelji »Bavar- 
skom Geografu«, da potječu s Buga. Isto je iz drugih vrela i 

drugim imenom doznao na Istoku oko sto godina kasnije 

pin Masudi. »Slaveni«, izvješćuje on, »sastoje se od više 
naroda. Među tima postoji jedan, kod kojega se u davnini 
od početka nalazila vlast. Njihov vladar zvao se Madžak. 
Taj se narod naziva Volinjani i tome su se narodu običavali 
od davna pokoravati drugi slavenski narodi, jer je kod njega 
bila vlast i drugi su mu se glavari pokoravali...«  »Poslije 
dođe do nesloge među njima, njihova se organizacija raspa- 
dne i njihovi se narodi okupiše svaki za se; svaki narod iza- 
bere sebi vladare.« Tako Arapin." A Marquart, pozivajući 


2% Menandri Protectoris Fragmenta, c. 6 (ed. Dindorf, Historici 
raeci minores, II, 6). Kod Hauptmanna: Politische Umwilzungen . . . 
L e. str. 242. 


#1 Kod Hauptmanna, Kroaten . .. 1. c. str. 336. | 
% Cfr. Marquart, Osteuropšische und ostasiatische Streifziige, L 
e str. 101 i d.; kod Hauptmanna, Politische Umwalzungen . . . 1. c. str. 


M0 i di; Kroaten i... Loc. str. 336. 

se na Nestorovu kroniku, primjećuje, da su Volinjani mlađe 
ime za ruske Duljebe, što su sjedjeli na Bugu i pripadali ve- 
likom narodu Anta.? Iz svega dakle slijedi, da je na sjeveru 
uistinu postojala prije provale Avara velika slavenska fede- 
rativna država Anta. Hauptmann, koji je već g. 1915. potpuno 
bio pristao uz Marquarta, ponavlja sada svoje priznanje. 
On kaže: »Što čujemo o carstvu Madžakovu, slaže se napa- 
dno s vijestima o carstvu Mezamerovu. Zajednička je obje- 
ma silna rasprostranjenost područja; zajedničko ime vla- 
dara, jer Madžak će biti kratica za Mezamer; zajednički ne- 
prijatelj i vrijeme, kad se carstvo raspalo. Sve se to tako 
slaže, da je već Marquart oštroumno zaključio, da je Meza- 
merov antski savez istovjetan s Madžakovom  duljebskom 

državom.«** | 


6. ANTI NA VISLI 


Marquart nije još bio na čistu s granicama antskog 
saveza. Hauptmann dokazuje, da je na zapadu granica pre- | 
lazila Vislu i obuhvatala barem djelomično Šlesku. I to već u 
V. vijeku. To pak zaključuje iz povijesti  langobardske 
seobe. Pavao Đakon pripovijeda naime, da su Langobardi na 
svom putu dolinom Labe prema Podunavlju prolazili kroz 
»Bainaib«, »Burgundaib« i »Anthaib«. »Bainaib« je zemlja 
Baninga, »Burgundaib« zemlja Burgunda; »Anthaib« bit će 
dakle zemlja Anta. A gdje se ta nalazila? Isto vrelo kazuje, 
da su se Langobardi na kraju tog putovanja sukobili s Huni- 
ma i radi junaštva svoga kralja Lamisija sretno ih potukli. 
»Ta bitka, veli Hauptmann, spada u prvu polovinu V. vijeka 
i o njoj se ne smije sumnjati. Za nju znadu »Widsiđlied« i 
»Hervararsage« i smještaju je sjeverno od šume »Myrkviđr«, 
što rastavlja zemlju Huna od sjedišta lansobardskih, na rub 
»Vislanske šume«, » Wistlawudu«, među Harwađafioll (Kar- 
pati! i Josurfjol! (Sudeti Jesenik)...« Mnoštvo dakle geo- 
grafskih podataka označuje to bojište kao zemlju na gornjoj 
Odri, t. j. jugoistočnu Šlesku, koja je s Podunavskim car- 
stvom Huna bila vezana Moravskim vratima.«*“!  Spajaiući 
prijašnje rezultate s tim zadnjim Hauptmann ovako zaklju- 
čuje: »Ako se Anti prema našem razlaganju nisu ograničili 


#% Marquart, Osteuropšische . , >, str. XXXVI. i 146 i d.; Miklo- 
sich F., Chronica Nestoris, str. 5 i d.; kod Hauptmanna, Politische . . - 
lc. str. 241. i d. 

% Hauptmann, Kroaten ... 1 c. str. 340. 

€% Paulus Diaconus, Hist. Langob. c. 15 i d. (MGH; script. rer Lan- 
gob.); kod Hauptmanna, Kroaten .. . 1. c. str. 333, 

na južnu Rusiju, već težište svoje moći imali na Bugu i Visli, 
onda ime »Anthaib« za Šlesku treba definitivno tako razu- 
mjeti, da su Anti _ preko zapadne Galicije i onamo podrli 
Carstvo dakle što je oko g. 550. sve Ante u sebi sjedinji- 
valo, protezalo se od Odre do Ponta.«*? 


7. VISLANI ILI BIJELI HRVATI 


Tako je Hauptmann kroz labirint seobe naroda doista 
sretno našao ne samo put k Antima u Kavkaz, već je otkrio 
i tragove njihove seobe na obale Visle i Odre. Trostruka 
Arijadnina nit — Hrvat + Kosences (Kasag) + Ant — poka- 
zala se odličnom provodnicom. Svaka nit za se preslaba je, 
ali spletene u jedno, ne kidaju se. Da dokazivanje bude 
potpuno, trebalo je još načiniti samo jedan korak, — pokazati 
vezu između Anta i Bijelih Hrvata na Visli. Hauptmann do- 
duše nije toga sam načinio, ali je pokazao put i sve pripravio, 
Govoreći o geografskim oznakama langobardsko-hunskog bo- 
jišta u Šleskoj, nastavlja: »Čudnovata su imena. »Myrkviđr« 
je germansko; »Wistlawudu« isto tako. Sastavni je dio te 
riječi » Wistla«, genitiv plurala narodnog imena »Wistle«, 
Vislanin, koje zaslužuje dvostruku pažnju. S jedne strane 
pokazuje starogermanski oblik s —t— u sredini, ispoređen 
sa slavenskim »Visla«, da je ime došlo u narodnu predaju 
(Sage), kad je još bilo živim germanskim jezičnim dobrom 
(»lebendiges germanisches Sprachgut«; Much). S druge pak 
strane zasvjedočava, da se počelo stvarati jedno pleme na 
Visli davno prije IX. vijeka, u kojem »Bavarski Geograf« i 
»Žiće Metodijevo« spominju slavenske Vislane.«* A budući da 
pod Vislanima IX. vijeka posve sigurno treba razumjeti sje- 
verne »Bijele Hrvate«, kako ie Hauptmann sasvim uvjerljivo 
dokazao u raspravi »Prihod Hrvatov«, »Dolazak Hrvata«,* 
jasno je, da se posebni slavenski hrvatski narod počeo stva- 
rati već u prvoj polovini V. vijeka. Antsko-iranski kvasac 
počeo je tada — u krilu antskog državnog saveza i u okviru 
golemo$ hunskog carstva — proizvađati u slavenskom tiiestu 
na Visli početke »Velike ili Bijele Hrvatske«, koiu su, kako 
svjedoči K. Porfirogenet (912—959), još u X. stoljeću južni 
Hrvati smatrali svojom pradomovinom. »Hrvati stanovahu«, 


42 Hauptmann, Kroaten... 1. c. str. 341. 

& Ibid., str. 332—333. 

% Hauotmann, Prihod Hrvatov, Bulićev Zbornik. Zagreb-Split 
1924; str. 515—545. Hrv.: Dolazak Hrvata. Zbornik kralja Tomislava, I. 
c str. 86—121. 

pripovijeda car povjesničar, »u ono vrijeme _(t. j. u doba 
razorenja Salone po Avarima) s one strane Bagibareje, gdje su 
sada Bjelohrvati. Jedan njihov rod, naime petero braće 
Klukas, Lovelos, Kosences, Muhlo i Hrovatos i dvije sestre 
Tuga i Buga, odijelivši se od njih skupa sa narodom svojim, 
dođoše u Dalmaciju i nađoše ondje Avare, koji držahu tu 
zemlju. I neko vrijeme ratujući jedni s drugima, nadjačaše 
Hrvati i jedne od Avara poklaše, a_ ostale prisile, da im se 
pokore. Od tog doba obladaše tom zemljom Hrvati.«*" 


8. HRVATSKA PRAHISTORIJA 


Iz svega bi dakle Hauptmannova razlaganja slijedilo, 
da su slavenski Hrvati nastali od Vislanskih Slavena i kav- 
kaskih Iranaca (Alana) i Anta-Čerkeza, koji su nakon pro- 
pasti gotske crnomorske države (375) u službi Huna došli do 
Visle i s tamošnjim se narodom slili u novi evropsko-azijski 
narodni organizam. Period od provale Huna u Evropu do 
rasapa hunskog carstva (374—454) bilo bi dakle djetinje 
doba hrvatskog naroda. Kad se poslije smrti Atile (453), 
sina Mundzukova, raspala silna hunska država, stvorila se 
na zakarpatskom stepskom području nova antsko-slavenska 
od Šleske tamo negdje do Crnoga Mora. U tom savezu bili su 
i Vislanski Hrvati jedan član, lijepo se razvijali i sve se više 
poslavenjivali. To bi bilo mladenačko doba Hrvata (453—560). 
Snažna i svježa kavkaska krv proizvela je u jednom dijelu 
primitivne slavenske mase poduzetni i junački eurazijski tip, 
koji je imao više smisla za državnu organizaciju od slaven- 
skih individualista i više inicijative od pasivnog čistog Sla- 
vena. Uz Slavena ratara našao se i poslavenjeni gojitelj konja 
i stoke; uz pješaka konjanik. Još je trebalo, da taj novi na- 
rodni organizam bude prekaljen i očeličen u borbi za opsta- 
nak. To se zbilo nakon provale Avara. Poslije nesretne smrti 
antskog vođe Mezamera-Madžaka (oko g. 560.) raspadne se 
antsko-slavenska država u svoje sastavne česti. Zbilo se ono, 
što je zabilježio Masudi: »Dođe među njima do nesloge; 


% De administrando imperio, gl. 30 (ed. bonn. 140 i d.). Tomašićev 
hrv. prijevod: Vjesnik kr. hrv.-slav.-dalm. zem. arkiva, XX _(1918.); str. 
15—76. — »Bagibareia«, ispravnije »Babigareia«, jest lijepa i impozant- 
na Babja Gora (1725m.) u zapadnim Beskidima, koja dominira velikim 
dijelom nekadanje Bijele Hrvatske. Ne može biti »Bavarska«: 1. jer bi 
izašao nesmisao (cfr. Skok P., Kako bizantinski pisci pišu lična i mjesna 
slovenska imena. Starohrv. Prosvjeta, N. S. I. (1927); str. 195—196; — 
2. Porfirogenet ima za Bavarsku ime »Baioure« (n. pr. De caerem. 1. II). 

njihova organizacija se raspadne, i njihovi se narodi okupiše 
za se; svaki izabere sebi vladara.« Tada i Vislanski Hrvati 
počeše živjeti svojim zasebnim životom, dok se zajedno s dru- 
im Slavenima ne moradoše pokoriti divljim Avarima (oko 
561). Zulum avarski podnosili su oko šest decenija. Za oslo- 
bodilačkih ratova zapadnih Slavena pod Samom (623—658) 
i očajnih borba cara Heraklija (610—641) s Avarima i Perzij- 
cima digoše se i oni, pritisnuše Avare sa sjevera, te poslije 
avarskog poraza kod Carigrada (626) jedan dio provali čak 
do Dalmacije i stvori novu Hrvatsku na jugu. Postali su puno- 
ljetni i nakon 200-godišnje priprave stupili na poprište 
svjetske povijesti. Nova njihova domovina na jugu postade, 
kako se čini, mala kopija nekadašnjeg velikog antskog sa- 
veza. Porfirogenet naime kaže: »Od onih se pak Hrvata, 
koji dođoše u Dalmaciju, odijeli jedna čest i obvlada Ilirikom 
i Panonijom. I ovi imahu samosvojnog arhonta, koji bi slao 
prijateljske darove arhontu Hrvatske.«*““ Iz tih bi se riječi 
na prvi mah činilo, _ kao da je uz Dalmatinsku Hrvatsku 
nakon seobe bila osnovana još jedna ili možda i dvije hrvat- 
ske kneževine, Ilirik i Panonija. Ali novija, napose Hauptman- 
nova istraživanja potiču nas, da mislimo, da ih je zapravo 
bilo sedam — za svakoga brata i sestru po jedna: 1. Koruška 
sa središtem na Gosposvetskom polju usred »Hrvatske župa- 
nije«; 2. Posavska sa sjedištem u starodrevnom Sisku i 
s kazaškim naseljima po dolini Save sve do njezina izvora i 
uz savske pritoke po cijeloj današnjoj Kranjskoj; 3. Dalma- 
tinska sa središtem kod razorene prijašnje metropole Salone 
i s »obrovcima«, t. j. osvojenim i pohrvaćenim  avarskim 
garnizonima, od Like kroz Bosnu sve do Rogatice i Konjica, 
a možda i do Rudnika i Kolubare;*" 4. Neretljanska između 


* De administrando imperio, gl, 30. Tomašićev prijevod, 1. €. 
16—11. 


47 Porfirogenet kaže: »A ima još jednako u Hrvatskoj potomaka 
Avara i pozna im se, da su Avari« (gl. 30), t. j. poznaje se na njima 
avarski tip. O »obrovcima« kaže Vl. Corović: »U Dalmaciji se pominju 
četiri Obrovca i grad Obrov; u bosanskoj krajini dva Obrovca i Obrov 
u Pounju; u srezovima visočkom, rogatičkom i konjićkom, na području 
drinske i zetske banovine, nalaze se sela Obre. U istoj seoskoj opštini 
konjičkog sreza uz Obre se nalazi i Obrina. Na Obre potsjećaju u bije- 
ljinskom srezu Velika i Mala Obarska. Kod Zagreba je postojalo jedno 
imanje zvano Obrov ili Obrova. Za manastir Vujan u rudničkom kraju, 
u Srbiji, kazuje se da se ranije zvao Obrovin . . , Pada u oči da su ti 
nazivi održani, u glavnom, na području od Drine do Jadranskog Mora, 
na teritoriju stare geografske Dalmacije; ali, južna linija tog rasprosti- 


Cetine i donje Neretve; 5. Zahumlje sa sjedištem, čini se, u 
Blagaju na Buni; 6. Trebinjska s Konavlima“ i 7. Dukljanska. 


zanja ne ide ispod konjićkog sreza, odnosno ispod gornjeg toka Neretve.. 
Tih naziva istočno od Drine i Neretve ili nema ili su veoma retki« (Isto- 
sija Jugoslavije. Beograd 1933; str. 14). — Iz više se činjenica dade za- 
ključiti, da je i rudnički kraj s tim »Obrovinom« pripadao isprva hrv. 
državi: 1. Ćorović kaže: »Vredno je istaknuti činjenicu, da se posle g, 
626. ne spominje nijedan veći obarski pohod preko Save _i Dunava« 
(str. 13). A tko im je priječio? Kod Srba nema nikakove tradicije o 
borbi s Obrima, a niti se u povijesnim vrelima štogod o tom nalazi. — 
2. Za vrijeme ustanka Ljudevita Posavskog graničila je njegova država 
sa dačko-slavenskim Bodricima ili Branićevcima negdje na Dunavu; — 
3. Srbi su počeli naseljavati Mačvu istom koncem XIII. v., kad je & 
1284. kralj Dragutin dobio od svog šurjaka  ug.-hrv. kralja Ladislava 
Mačvu sa Beogradom, Srijemom i sjeveroist. dijelove Bosne, t. j. kraj 
Soli i Usore (Ćorović, 1. c., str. 126). Šest godina kasnije — 1. VIII. 1290. 
— već se papa tuži kralju ugarskome, da su »šizmatički plemići« (per 
quorundam nobilium scismaticorum potentiam) mjesto katoličkog bisku- 
pa postavili u Beogradu »quendam scismaticum« (Theiner, Mon. Hung 
L 366). 

% Neretljane, Zahumce i Trebinjane s Konavljanima zove Porfiro- 
genet u gl. 33, 34, 36. izričito Srbima. Ali se iz samih njegovih vijesti, 
a pogotovu iz drugih svjedočanstava dade dokazati, da je ta njegova 
»srbomanija« bez temelja. U toj stvari vrijedi još uvijek ono, što je već 
$. 1870. pisao Rambaud, jedan od najboljih poznavača Porfirogeneta; 
»Ima više od jedne etnografičke griješke u djelima Konstatinovim; od 
Mlečana pravi franački narod, a od Madžara Turke; on trpa u istu po- 
rodicu Gote, Langobarde i Avare; izjednačuje Avare i Slovene. Protiv 
svih svjedočanstava misli, da Neretljani, Trebinjani, Dukljani itd. pripa- 
daju srpskoj rasi, dok su pop Dukljanin i mletački ljetopisci sav taj 
kraj označili imenom Crvene Hrvatske spram Bijele Hrvatske ili sjeverne, 
pa i danas još neretljanski ili trebinjski seljak kaže za sebe, da pripada 
»narodu hrvatskom« /Cfr, Šišić, Povijest Hrvata, 1. c. str. 460—461, b. 84]. 
— I Hauptmann je dobrim argumentima g. 1931. pobijao Porfirogeneta 
jKonstantin Porf. o porijeklu stanovništva dubrovačkoga zaleđa, I. €. 
str. 22—24/. Ali u raspravi »Kroaten... /l. c. str. 339/ nastoji oprovrći 
svoje prijašnje dokaze. Ipak je slabe sreće! — Rod je Mihajla Zahumskog 
po svjedočanstvu Porfirogenetovu potjecao s Visle, koja se zvala i led- 
ska, leđanska rijeka (De admin. imp., gl. 33.). Tri stoljeća kasnije naziva 
Toma Arciđakon baš Hrvate Legjanima, »Lingones« (madžarski i danas 
Lengyel == Poljak): »Uenerant de partibus Polonie, qui Lingones appel- 
lantur . . . septem uel octo tribus nobilium« (c. VII) [Cfr. P. Skok, Kako 
bizantinski pisci pišu lična i mjesna slovenska imena. Starohrvatska 
Prosvjeta, N. S. I (1927), str. 177—8, b. 50.). Dakle je i Mihajlo Za- 
humski bio Hrvat. O njemu znamo, da je g. 925. zajedno s Tomislavom 
bio na Splitskom saboru. — Zapadno od Krakova, u središtu nekadanje 
Bijele Hrvatske, nalazi se željeznička stanica Trzebinia. To je ime eti- 


4 
na Zeti i Skadarskom jezeru.“ Knezovi svih tih samosvojnih 


državica priznavali su časno prvenstvo dalmatinskom knezu, 
baš kao nekoć članovi sjevernog antskog saveza, po svjedo- 
čanstvu Masudijevu, Volinjanima na Bugu. Hrvati, svježi 
eurazijci, puni dinamizma, prvi su donijeli na slav. Jug držav- 
au organizaciju, — pedeset godina prije Bugara, vijek i p& 
grije Karla Velikoga, a oko dvijesta godina prije, negoli se 


mološki isto što i Porfirogenetova »Terbunia« (Treb'nia), današnje Tre- 
binje. — »U zvaničnoj tituli srpskih vladara«, kaže Vi. Corović, »da se 
lepo videti koje su zemlje u službenoj kancelariji smatrane kao od isko- 
ai srpske, a koje su im, mada sa srpskim stanovništvom, postepeno 
gridruživane. U Žičkoj povelji kralja Stevana Prvovenčanoga on se na- 
ziva »venčani kralj sve srpske zemlje, Dioklitije i Travunje i Dalmacije 
d Zahumije«. Međutim njegov sin, kralj Radoslav, ima titulu: »kralj svih 
caških zemalja i Travunskih«, a kralj Vladislav: »kralj svih raških ze- 
«alja i Dioklitije i Dalmacije i Travunije i Zahumije«. Očevidno je, da- 
kle, zbog jednine u gornjem slučaju sve srpske zemlje, i množine u pri- 
meru svih raških zemalja, da je prvobitni pojam srpske zemlje obuhvatae 
samo raške oblasti, odnosno sve njih zajedno. Pod plemenskim srpskina 
imenom izvršeno je najpre prvo pribiranje manjih geografsko-plemenskih 
župnih jedinica u samoj Raškoj« (Istorija Jugoslavije, str. 126.). — Za 
Trebinjsku kneževinu upotrebljavaju Nemanjići tuđi bizantinski oblik 
»Travunija«. — Dubrovačko-hercegovačko narječje i danas je Srbima 
»prečanima« tuđe, premda ga je Vuk smatrao »od iskoni« srpskim. Zate 
ona Ćorovićeva tvrdnja »mada sa srpskim stanovništvom« ne vrijedi za 
orošlost nekadanjih crvenohrvatskih kneževina. 

*% O granicama tih četiriju kneževina, koje su sačinjavale »Crvenu 
Hrvatsku«, por. De admin. imp., gl. 33, 34, 35, i 36.;Tomašićev prijevod, 
L oc. str. 89—91. Tumačenje daje Šišić u »Povijesti Hrvata« /str. 451— 
456 i str. 460, b. 84/. — Hrvatski karakter stare Duklje počinju već pri- 
gnavati i Crnogorci. Prof. Milivoje Matović piše u podgoričkom tjedniku 
»Zeta« : »... Da su Crnogorci porijeklom od Crvenih Hrvata, dokaz je 
d to, što i danas nakon Hrvatske i Slavonije na teritoriju Crne Gore ima 
sejviše mjesta, koja nose naziv hrvatski. Tako imamo u srezu kolašin- 
skom, općini lipovskoj, mjesto Hrvatske Livade, gdje ima ostataka i sta- 
fog naselja, za koje se tvrdi, da je hrvatsko. U srezu studeničkom, opći- 
sj pavličkoj, ima selo Rvati. U srezu deževskom, općini vračevskoj, ima 
selo Rvatska, a u srezu cetinjskom, općini riječkoj selo Rvaci. Što znači«, 
nastavlja Matović,« da su se u tim mjestima stanovnici za dugo vremena 
đržali u hrvatskoj narodnosti. Što su Crnogorci izgubili svoje hrvatske 
ime, treba najviše pripisati prelazu u pravoslavlje, zatim jačanju mle- 
tačke republike i Ugarske, koje su svojom vlašću presjekle hrvatslsi 
uticaj na jugu i Hrvate potisle na sjever, u današnju Hrvatsku i Slavoniju, 
a potom navali Turaka na Balkan, čija je sila prisilila tadašnje Zećane 
1 Rašane, da se stope u jednu političku državnu jedinicu, te Zećani, 
sanje brojni primiše i naziv Srbi«.,. »S. Milutinović u svojoj povijesti 

počela spominjati Raška Srbija. Pače su i nazivi »Bijeli« i 
»Crveni« preneseni na jug, jer još pop Dukljanin na početku 
XIII. vijeka dijeli Hrvatsku na »Bijelu« i »Crvenu«. A kad 
bismo htjeli historijska razlaganja završiti pjesničkim mašta- 
njem, dodali bismo, da je sinji Jadran pobudio u srcima 
južnih Hrvata ljubav još i _k trećoj boji — plavoj —, koje 
nije bilo na sjeveru. 


9, VRIJEDNOST NOVE HIPOTEZE 


Od svih dosadašnjih pokušaja da se iznađe podrijetlo 
Hrvata, Hauptmannov je najdublji, najbolje obrazložen i 
najviše zadovoljava kritički duh. Ima i kod njega još dosta 
nejasnosti, — a bilo bi čudo, kad ih kod obrađivanja takova 
predmeta ne bi bilo —, ali one se više tiču sporednih proble- 
ma. Jezgra je dobro utvrđena. On je u tamu najstarije hrvat- 
ske i uopće slavenske prošlosti ubacio jaki pramen svijetla. 
Sad samo treba u zrakama toga reflektora dalje i dublje 
prodirati u međunarodne i međurasne odnošaje tajinstvenoga 
Kavkaza i sjeverno-slavenskih sjedinjenih država _V. i VI. 
stoljeća." 


Crne Gore tvrdi, da su Vasojevići, Kuči i Bratonožići sve do 1675. godi- 
ne bili u katoličkoj vjeri, a tada ih je mitropolit Rufin Boljević preveo u 
pravoslavlje, što djelomično potvrđuje i putopisac Bolina« /Cfr. Obzor, 
28. III. 1936/. N. B. O Vasojevićima je ispitivač naselja A. Jovičević za- 
bilježio, da kod njih ime »Srbo«, »Srbljak« imaju »prezrivo, unekoliko 
pogrdno značenje«. »Otkud ta pojava«, pita se sa začuđenjem Ćorović, 
»da srpski Vasojevići srpskom imenu dadu prezirno značenje?« /Istorija 
Jugosl., str, 24—25/. On daje svoje tumačenje te pojave, ali je odviše 
učeno i nategnuto. — O sudbini stare hrvatske Duklje cfr. Dr. Fr. Mi- 
lobar, Dukljanska Kraljevina [Glasnik zem. muzeja u Bosni i Hercego- 
vini, XI. (1899.), str. 237—316 i XIL (1900.), str. 1—64]. — O srodnosti 
pravnih običaja bivših alpinskih Hrvata i bivših hrv. Dukljana cfr. Dr. M. 
Dolenc, Sorodni odmevi crnogorskih pravnih zgodbic in slovenskega 
običajnega prava (Časopis za zgodovino in narodopisje; XXVII, 3-4 
Maribor 1932; str. 137—171). 

50 Prema dosadašnjim istraživanjima bili bi članovi antskog saveza 
1 Kavkasci podrijetlom: Duljebi, Hrvati, Kasazi-Čerkezi, Srbi i — ho- 
ćemo li vjerovati Županiću — Česi. Po rasama bili bi Hrvati Iranci; o 
Duljebima se još ne zna. Čerkezi, čini se, nisu Iranci. Srbi bi, barem po 
imenu, bili staroevropskog podrijetla [»ser«, čovjek; pl, ser—bi,ljudi). 
Zanimljivo je, da su na jugu sastavnim dijelom hrv. naroda bili ne samo 
Kasazi nego i Duljebi i nešto Srba. Duljeba je bilo mnogo po staroj 
Karantaniji, u Hrvatskoj između Vrbovca i Rakovca [Šišić Povijest 
Hrvata, str. 278—279), ali i drugdje. Grujić je n pr. u Topografičkom 

Hauptmannovu nazoru o iranskom podrijetlu Hrvata dosta su u 
prilog i najnovija istraživanja o vjeri starih Slavena. Čeh Jan Peisker 
dokazuje, da su oni bili pod snažnim utjecajem iranskog dualizma i pri- 
znavali svijetlo i tamno božanstvo.5! Šufflaj je Peiskerove izvode utvrdio 
i popunio podacima iz stare hrvatske prošlosti." I samo je ime »Bog« 
iransko (staroperzijsko »baga«).5 Taj vjerski uticaj Iranaca na Slavene 
po svoj je prilici prastar, ali mu je dolazak kavkaskih Iranaca samo još 
pojačao snagu. Zanimljivo je, da L. Jelić i prof. Strzygowski i u staro- 
hrvatskoj umjetnosti nalaze istočnih, zapravo iranskih tragova.šša Sve to 
nekako vodi k istim temeljima, što ih je naslutio Županić, a otkopao 
Hauptmann. 


Velika je prednost Hauptmannova razjašnjenja podri- 
jetla Hrvata i to, što omogućuje, da se prihvate, lakše razu- 
miju i ispravno protumače svjedočanstva, što ih o Hrvatima 
VII. vijeka crpemo iz rimskih, langobardskih i franačkih 
vrela, a napose iz K. Porfirogeneta i Tome Arciđakona. 
Pristaše avarsko-franačke hipoteze o postanku Hrvata bili su 
prisiljeni, da ta svjedočanstva zabace ili omalovaže ili na 


rječniku gospičkoga kotara«  nabrojio 24 što sela, što pašnjaka itd. 
koji se još danas zovu »Duliba« i tri »Dulibe« /Zbor. za nar. život..., 
he. str. 161/. I Corović u »Istoriji Jug.« bilježi više duljebskih naselja.— 
»Sorbi«, što se spominju u vezi s ustankom Ljudevita Posavskoga. [Rački, 
Documenta, str. 327] bili su stanovnici Srba na Uni, tj. »hrvatska župa 
Unska ili Srpska«, a »to ime ne označuje nacionalitet, nego područje«, 
kaže prof. Barada [Seoba Hrvata i Srba. Nast. Vjesnik, knj. XLII /1934], 
str. 15/. — Kako da se sve to protumači? Po svoj je prilici ime »Ant« na 
sjeveru značilo isto što i »Kavkazac«, a u borbama s Avarima su Hrvati 
vodili među tim Kavkascima glavnu ulogu. 


81 J Peisker, Tvarog, Jungfernsprung und Verwandtes [Blatter f. 
Heimatskunde. Graz 1926; Nr. 7/8; str. 49—57. — Isti, Koje su vjere 
bili stari Slaveni prije krštenja?/. Starohrvatska Prosvjeta, 2/1928; str. 
53—88. 


#2 M. Šufflaj: »Kao prabaštinu donijeli su Slovjeni na Balkan i 
Zaratuštrinu vjeru... Nakon Peiskerove studije posve je sigurno, da su 
bosanski Bogomili, preko Porfirogenetove »Paganije«, izravno sačuvali 
izvorne dijelove stare dualističke vjere. Po slovjenskom mediju Balkana 
ta je drevna religiozna struja ispod naslage kršćanstva našla dodir s 
maloazijskim Manihejcima, koji su također izravno potekli iz Zaratu- 
štrina izvora...«  /Hrvati u sredovječnom viru. Sveslavenski Zbornik. 
Zagreb 1930, Cfr. njegov prikaz Peiskerove studije u Obzoru 1928, 11. IX]. 


58 Fr, Miklosich, Die christliche Terminologie der slavischen Spra- 
chen. Denkschriften der Philos. - Histor. Kl, der k. u k. Akad. der 
Wissenschaften. Wien 1875; str. 35. 


58a Strzygowski n. pr. kaže: » . , , staru hrvatsku umjetnost već 
potpuno gotovu nalazimo u građevinama Sasanida ...«;».. kod ispo- 

minimum svedu njihovu vjerodostojnost te proglase »histo- 
rijsku prazninu« u životu Hrvata VII. i VIII. vijeka. Za njih 
su Hrvati proizašli, zajedno sa Srbima, tek iz kaše, što su je 
zavarili Avari porazbacavši i poispremiješavši na početku VII. 
vijeka po Balkanu svoje slavensko roblje. Krštenje, kulturu 
i smisao za državnu organizaciju primili bi Hrvati po njima 
istom kao podanici franački koncem VIII. i u IX. stolj. Hrvati 
su i Srbi — kažu — jedan narod s jednim jezikom srpsko- 
hrvatskim. Jagić je i filološkim razlozima dokazivao, da Hrvati 
nisu mogli doći iz nekakove fantastične Porfirogenetove Bi- 
jele Hrvatske, jer bi inače pripadali zapadnoslavenskoj je- 
zičnoj grupi kao Poljaci, Česi itd. Po njegovu mnijenju »oba 
imena, hrvatsko i srpsko, pojavila su se iz općene slovenske 
etničke oznake tek docnije i samo postepeno postavši krista- 
lizacionim točkama političke moći i ne sadržavajući, bar na 
početku, etničkih suprotivština ni između sebe, ni spram 
općena slovenskog naziva«, »Tek na jugu postale su Hrvatska 
i Srbija, a rastavljati Hrvate i Srbe prije VII. vijeka u dvije 
velike cjeline, pravi je anahronizam, jer je to istom poslje- 
dica docnijega razvoja.«* Bečki profesor E. Diimmler,“* naš 
Rački“ i V. Jagić"' dali su toj avarsko-franačkoj hipotezi, po 


ceđivanja starohrvatskih umjetnina ne smijemo gledati na Zapad ili Juf, 
aego najprije na Istok. Sl. 15. i 16. pokazuju nam takove sličnosti na 
perzijskoj palači u Firuzabadu i Sarwistanu; na sl. 15. vidimo tromot 
u glavnoj kupoli, dok na sl. 16. imamo snimku, koja bi isto tako mogla 
biti uzeta iz kakove starohrvatske crkvene ruševine, dok uistinu spada 
u jednu od uzdužnih dvorana sasanidske palače«, » . , . Istočnjački spe- 
eenici, na koje sam bio upozorio, a koji su starohrvatskima ne samo 
izdaleka srodni, nego upravo bitno jednaki, bili su u tom pogledu od- 
lučni za Jelićevo mišljenje. On je prvi opazio, da je povijest umjetnosti 
vrsna, da nam iznese dokaze o istočnom podrijetlu starohrvatske kulture, 
kako to inače može valjda samo još jezikoslovlje da čini. U njegovo se 
daljnje razlaganje ne ću ovdje upuštati; želim samo spomenuti tu nje- 
dovu misao, da su se s Alanima morala na istočnoj obali Jadranskoga 
nora naseliti iranska plemena, koja da su se kasnije izgubila među Sla- 
venima, odnosno među Hrvatima, kad su iza Gota i Avara zaposjeli ove 
krajeve« [J. Strzygowski, O razvitku starohrvatske umjetnosti, 1. e. str. 
M4 i 39.). 

& Kod Šišića, Povijest Hrvata, 1. c. str. 247—249. 

* E, Dimmler, Ueber die šlteste Geschichte der Slawen in Dal- 
satien /Sitzungsberichte d. k. u. k. Akad., XX. Wien 1856; str. 357— 368. 

# Fr, Rački, Ocjena starijih izvora za hrvatsku i srpsku povijest 
Srednjega vijeka (Književnik, 1/1864/; str 36—77). Bijela Hrvatska i 
Bijela Srbija (Rad jsl. Akad., 52; str. 141— 189. 

5 V, Jagić, Fin Kapitel aus der Geschichte der slidslavischen Spra- 
chea (Archiv f. slav. Philol., 17/1895; str. 47— 87. 


kojoj bi robovanje bilo stvaralački princip u historiji Hrvata, 
toliki kredit, da ona još danas vlada u historiografiji. Među- 
tim u svijetlu 25-godišnjih  Haupmannovih istraživanja, 
bistorijske toponomastike i svjedočanstva pape Agatona o 
Slavenima“ ta nea postaje neodrživom i nemogu- 
ćom. A i lingvistika joj se počinje protiviti. Profesor P. 
Skok n. pr., analizujući hrvatska imena kod Porfirogeneta, 
iznašao je, da su Hrvati još u X. vijeku imali nazale, muklo 
ey«, mekano r na kraju imena i neke druge jezične osebine, 
koje su još danas karakteristične za Poljake." Čini se dakle, 
đa treba s temelja pregledati svu našu stariju povijest i 
cevidirati njezine sinteze i prikaze, što ih sastaviše s pohval- 
aim inače marom i velikim trudom St. Stanojević, F. Šišić, VI. 
Čorović, N. Radojčić, M. Kos i drugi. 


Stj. K. Sakač D. I. 


5 Cfr.; S. Sakač: Tko je krstio Hrvate? [Život, XVII (1936), ste. 
400—112]. — Isti, Ugovor pape Agatona i Hrvata proti navalnom rate 
(oko g. 679). Croatia Sacra, 1 (1931), str. 12 i d. — Osim toga imade i 
grof. Barada jake paleogralske dokaze, da je splitski sarkofag, koji se 
gripisuje Ivanu Ravenjaninu, iz VIL vijeka, a ne iz konca osmoga. 

5% Skok Petar, Kako bizantinski pisci pišu mjesna slovenska imena; 
(I: Analiza Porfirogenetova srp. — hrv. onomastičkog materijala (Stare- 
frvatska Prosvijeta, N. S. 1/1927); str. 161—196. 


O. Detar SRkarga D. I. 


(1536. — 1612.) 


Godine 1936. proslavio katolički poljski narod jubilej 
jednoga od najplemenitijih sinova svojih, najvećeg rodoljuba, 
zlatoustoga propovjednika riječi Božje, najslavnijeg govornika 
i proroka svoga, velikoga sluge Božjega, o. Petra Skarge, 
svećenika Družbe Isusove. 

Kako je pojava o. Petra Skarge velika i znamenita ne- 
samo za bratski katolički narod poljski, nego i za cijelu Crk- 
vu katoličku, u koliko je Skarga bio odličan bogoslov, brani- 
telj Crkve protiv svih tadanjih krivovjeraca, pisac mnogih 
dogmatsko-polemičkih, homiletičkih i ascetskih djela, veliki 
crkveni govornik, odlični promicatelj crkvenog jedinstva, 
pravedno je, da mu prigodom proslave 400 godišnjice rođenja 
i hrvatski narod prikloni pažnju.“ 

1, MLADOST 


Petar Skarga Paweski rodio se godine 1536. u Grojcu ne- 
daleko Varšave u Mazoviji, u nekadanjoj biskupiji poznanj- 
skoj. Potiče iz siromašne građanske obitelji, od oca Mihajla + 
majke Ane rođene Šwiatkowski. Vele da je pravo očevo 
prezime Paweski, a Skarga da je prišvarak, koji je Petrov 
djed dobio radi toga, što je neprestanim tužbama (skarga 
znači tužba ili žalba) dodijavao mazovskom knezu Ivanu. 


* O Petru Skargi postoji cijela literatura, koja već svojom obilno- 
šću pokazuje, da se radi o čovjeku neobičnih dimenzija. Navodimo samo: 

Berga A.: »Pierre Skarga«. Paris 1916. Str. 374. 

Cyrek Josef T.I.: »Ks. Piotr Skarga T. 1.« Krakow 1936. Str. 127. 

Grabowski Tadeusz Dr.: »Piotr Skarga na tle katolickej literatury 
religijnej«. Krakow. Akad. Um. 1913. Str. 637. 

Haduch H. Ks. T. I.: »Skarga a czešć Marji.« »Skarga a Eucha- 
rystja«. »Skarga a kwestja spoleczna«, Sodalis Marianus. 1912. 

Otwinowski K. Ks. T. I.: »Dziela Ks. Skargi« Spis bibljograficzny. 
Krakćw. Akad. Um. Str. 123. 

Rychcicki M. (Dzieduszycki):« Piotr Skarga i jego wiek«. Krak6w 
1868. T. 1. 465 str. T. II. str. 619. 

Wojnar Kasper: »Žywot, dziela i proroctwa Ks. Piotra Skargi. War- 

szawa 1936. Str. 143. 

Imanje Skarginih roditelja bilo je nešto izvan mjesta, tako da 
je Petar svoje djetinjstvo i jedan dio mladosti proveo među 
pukom, koji se bavio obrađivanjem polja i obrtom i koji je 
imao polu seoske a polu građanske običaje. U rodnoj kući 
usisao je duboku i iskrenu pobožnost. Godine 1544. izgubi 
majku, a godine 1548. i oca. Prve nauke svršio je Petar u 
rodnom gradu Grojcu. Tu je polazio župnu školu, gdje je učio 
čitanje, pisanje, računanje, vjeronauk, pjevanje i latinsku gra- 
matiku. Mladi Skarga odlikovao se iznad drugih pobožnošću 
i nadarenošću. 

Svršivši grojecku školu pošao je kao 17 godišnji mladić 
u Krakov na Jagelonsku akademiju, koja je bila slavna nesa- 
mo u Poljskoj nego i po svem svijetu. Krakovsku akademiju 
osnovao je god. 1334 Kazimir Veliki, posljednji od roda Pi- 
jastovića, obnovio je i proširio kralj Vladislav Jagelonski g. 
1400. zaslugom svoje plemenite i kreposne supruge kraljice 
Hedvige, koja je na umoru krakovskoj akademiji ostavila 
sve svoje dragocijenosti. U 15. vijeku vinula se akademija 
do najvećeg cvata, tako da su u nju grnuli ne samo Poljaci, 
nego i Česi, Mađari, Nijemci, pače i Talijani. Ta je slava po- 
trajala još i u prvoj polovici 16. vijeka, kad je mladi Petar 
Skarga došao u Krakov. 

U prvoj polovici 16. stoljeća počele su se u cijeloj goto- 
vo srednjoj i zapadnoj Evropi širiti vjerske novotarije: Lute- 
ranizam, Kalvinizam, Češka braća, Socinjijanizam. Ove krive 
vjerske nauke našle su dosta pristaša i u Poljskoj, osobito 
među magnatima, za kojima se povedoše mnogi plemići i 
građani. Na sreću nauke ovih otpadnika od prave vjere nisu 
našle pristupa u Jagelonsku akademiju. Tu su svi profesori 
ostali odani pravoj vjeri, pa su u toj vjeri odgajali i svoje u- 
čenike. Tako je Petar Skarga na akademiji u Krakovu usisao 
dobar duh i odgojio se za budućega gorljivog i neustrašivog 
bojovnika prave vjere. 

Nakon dvije godine vanredno marljiva rada postigao je 
Skarga stepen bakalaurea na filozofskom odjelu i stekao 
ljubav i povjerenje svojih pretpostavljenih. Mora da se odli- 
kovao neobičnim sposobnostima, opsežnim znanjem i odlič- 
nim vrlinama karaktera, kad ga je krakovska akademija kao 
mladića od jedva 20 godina poslala za direktora župne škole 
kod kolegijatske crkve sv. Ivana Krstitelja u Varšavi. U Kra- 
kovu je — kako sam piše u životopisu sv. Ivana Kantskog — 
željno slušao propovijedi vrsnih tadanjih govornika Sokolow- 
skoga i Benedikta iz Kožmina, katedralnog propovjednika te 


Ivana Leopolita, glasovitoga govornika i bibliciste (prvi izdao 
Sv. Pismo na poljskom jeziku i komentirao ga). 

Neobične pedagoške sposobnosti i odlike karaktera 
svratile su na nj pozornost prvoga kraljevskog doglavnika, 
krakovskog kastelana Andrije Tenczyriskoga, koji ga na pre- 
poruku akademije pozove za odgojitelja svomu sinu. U ono: 
vrijeme bili su dvorovi velikaša i državnih dignitaraca u neku 
cuku škole za javnu državnu upravu; zato je i mladi Skarga 
mnogo naučio za svoga trogodišnjeg boravka kod kastelana 
krakovskog, koji je bio tada prvi svjetovni dostojanstvenik 
državni iza kralja, to više što je s kastelanom i njegovim 
sinom dvije godine boravio u Beču, gdje je kastelan imao da 
rješava važne državne poslove s habsburškim dvorom Ferdi- 
nanda I. Tu je Skarga imao prilike da upozna širi svijet i 
đa se uputi u državne poslove. 

Kad je mladi Tenczyfiski nakon trogodišnjih nauka 
pod ravnanjem Skarginim prema tadanjem običaju otišao u 
inozemstvo, da upozna tuđe krajeve, zakone i običaje, Skar- 
đa se vratio u domovinu sa željom, da njoj žrtvuje svoje: 
mlade sile i sposobnosti. 


2. POZIV BOŽJI 


U doba, kad je Skarga boravio u Beču, razlilo se krivo- 
vje poput poplave po cijeloj Poljskoj. Mnoge magnatske: 
itelji u Velikoj Poljskoj, Maloj Poljskoj i Litvi, kao Oleš- 
aicki, Firleji, Stadnicki, Gorki, Radziwilli i dr. —poprimiše- 
krive nauke vjerskih novotara. U zemlji nastala čudna po- 
mutnja vjerskih pojmova. Tvorile se sveđ nove vjerske sekte. 
bilo se narodno jedinstvo u državi, društvu i obitelji. To. 

je napunjalo strahom i nemirom srca svih onih, koji su lju- 
bili pravu vjeru i svoju domovinu. Poljsko svećenstvo kao 
cjelina nije se moglo snaći u teškim prilikama niti je bilo- 
pripravljeno na orijašku borbu s tolikim protivnicima. Zato 
je bilo potrebno stvarati posebne po izbor kadre poljskog 
svećenstva, znanstveno obrazovane i duboko religiozne, koji 
će se moći oprijeti tolikim neprijateljima; koji će bez straha 
izaći pred njih na javne dispute i koji će uzornim životom 
obiti sve prigovore protivnika. U tu svrhu tražili su revni 
biskupi među omladinom izvanredne mladiće te ih poticali, 
đa postanu svećenici, pravi reformatori. Nije stoga čudo što: 
je i lavovski nadbiskup Pavao Tarlo bacio doskora pogled na 
mladoga Petra Skargu, koji je iz Beča došao u Lavov. Nije 
poznato, što je sklonulo Petra Skargu, da je iz Beča otišao. 
u Lavov, a_ne u mili svoj Krakov ili u Varšavu, gdje je w# 


blizini imao rodni kraj i gdje je tako lijepo djelovao. Skarga 
je rado poslušao savjet lavovskog nadbiskupa, pa je stupio u 
duhovni stalež. Bilo je to god. 1552. Već slijedeće godine 
primio je subđakonat. Potrebe Crkve bile su takove, te nije 
bilo vremena za dugi studij, trebalo je hitne pomoći. Uosta- 
lom Skarga je svršio na Jagelonskoj akademiji filozofiju, a 
usput se zanimao i za bogoslovske nauke, bio je izvanredno 
nadaren; usto je bio neobično pobožan i krepostan, vrstan 
pedagog i govornik od naravi. Nakon godinu dana primi sve- 
ćenički red, i odmah časno ali i vrlo odgovorno mjesto pro- 
povjednika u lavovskoj katedrali. Osim u katedrali propo- 
vijedao je češće i u crkvi Majke Božje Sniježne. 

Tako započe Skarga svoje svećeničko djelovanje u 
Lavovu. Glavno njegovo područje bila je propovijedaonica. 

Propovijedi Petra Skarge privlačile su mase svijeta. 
Zlatousta njegova besjeda bila je sad blaga i mirna, uvjer- 
ljiva i dirljiva, sad jaka i snažna, potresna i silna poput 
praska groma, tako da je ganula i najtvrđa srca. Na njegove 
propovijedi grnuli su po tadanjem običaju ne samo katolici, 
nego i inovjerci: jedni iz radoznalosti, drugi, jer osjetiše iz- 
vjesni duševni nemir i grižnju savjesti, da li su na pravom 
putu, treći da nauku katoličkog propovjednika izvrgnu ruglu. 
Međutim nesamo da su se katolici i nestalni kršćani utvrđi- 
vali u svetoj vjeri, nego su se obraćali i nevjerni i inovjerni, 
pače i oni, koji su dolazili, da se rugaju njegovoj nauci. 1 
tako se dogodilo, da su se u Lavovu zavedeni u masama vra- 
ćali natrag u krilo katoličke Crkve. 

Ali mladi vojnik Kristov nije ostajao kod propovije- 
danja, nego je usto razvio veliku djelatnost djelotvorne lju- 
bavi prema bližnjemu. Podupirao je bijedne i zapuštene, po- 
hađao bolnice i tamnice, kamo je nosio utjehu i smirenje. 
Obradovan  blagotvornim  dielovanjem mladoga svećenika 
imenuje nadbiskup lavovski Skargu kanonikom lavovskim, a 
njegov štitnik kaštelan Tenczyniski dade mu kao kolator uno- 
snu župu Rohatyn. Skarga se doskora odreče župe, da može 
nastaviti sveti svoj rad u Lavovu. Od svojih obilnih kano- 
ničkih dohodaka zadržao je za sebe samo najnužnije, a sve 
ostalo dijelio je među bijedne tražeći ih ne _ jedamput po 
zakucima i predgrađima i brinući se osobito za bolesne i za 
one siromahe, koii su se stidjeli prosjačiti. Naročito se skrbio 
za zločince, osuđene na smrt. Nastojao je  ganuti njihova 
tvrda srca na pokoru, zasladiti posljednje trenutke njihova 
Života, i nije ih ostavljao, sve dok nije nad njima izvršena 


30 


stroga osuda pravde, ma da mu je prisutnost kod smaknuća 
uzročila neizrecivu bol i muku. 

Šest je godina potrajala tako gorljiva i sveta djelatnost 
mladoga kanonika, koji je u svojoj 29. godini postao i kance- 
lar Prvostolnog Kaptola, pa je stoga imao i mnogo drugih 
upravnih briga. Nesamo da su se mnogi inovjerci pod njego- 
vim uplivom vratili u krilo Crkve, nego su na katoličku vjeru 
prešli i mnogi Židovi i Tatari, koji su u vrijeme svojih najezda 
bili zarobljeni pa su stalno ostali u Poljskoj. Zlatousti pro- 
povjednik stekao je veliku ljubav i poštovanje nesamo svojih 
pretpostavljenih, nego i svih stanovnika lavovskih, a najviše 
onih bijednih i nesretnih, kojima je bio anđeo čuvar. 

Glas o njegovoj rječitosti proširio se već daleko po 
Poljskoj. Kad je god. 1565. pošao u Krakov, da ondje u ime 
Prvostolnog Kaptola lavovskog pozdravi nasljednika lavovskog 
nadbiskupa Pavla Tarla, Stanislava Stomowskoga, izrekao je 
pred magnatima i crkvenim dostojanstvenicima tako sjajan 
govor, te ga već tada poznanjski kanonik i propovjednik B. 
Herbest broji među najveće govornike Poljske. 

Slijedeće godine ostavlja Skarga po želji nadbiskupa 
Lavov, te odlazi u Gorliczyn, da učvrsti u vjeri i da na dobru 
smrt pripravi Ivana Krištofa Tarnowskog, kaštelana vojske, 
jedinog potomka velikog hetmana. Kod njega ostaje do nje- 
gove blaće smrti, gotovo godinu dana. Nije to bilo bez zna- 
čenja za njegov kasniji rad. Udova pokojnikova, Sofija Tar- 
nowska bila je zahvalna Skargi pa je kasnije finansirala 
mnoga Skargina poduzeća. Tako je nakon pet godina Sofija 
Tarnowska na poticaj Skargin osnovala isusovački kolegij u 
Jaroslavu. Nekako u isto vrijeme obratio je Skarga suprugu 
vojvode Sieniawskog, Katarinu, kćerku kneza Radzivilla. 
Nakon smrti Ivana Tarnowskoga vratio se Skarga u Lavov, 
da nastavi svoj blagotvorni rad kao kaptolski kancelar, kao 
katedralni propovjednik, kao veliki socijalni radnik i otac 
sirotinje. 

Nu iznenada nadvi se velika žalost i bol nad sve sta- 
novnike »lavljega« grada. Godine naime 1568. pronesla se 
najednom vijest, da sveti svećenik ostavlja zauvijek grad i 
da polazi u red. | bilo je to istina. Petar Skarga ostavio je 
svoj lijep položaj i _ svoje krasno djelovanje i stupi u red 
Isusovački. Kako se to zbilo? 

3. U DRUŽBI ISUSOVOJ 


Tužno stanje katoličke Crkve u Poljskoj napunialo je 
srce revnoć svećenika Petra Skarge velikom bolju. Unatoč 
svoje apostolske gorljivosti, morao je gledati, gdje nova vjera 

otpalog monaha Martina Lutera kida cijele pokrajine nesamo 
u zapadnoj Evropi, nego i u Poljskoj. Tko da zaustavi taj 
ludi i bezumni val novotarija? Kao blaga zraka bolje buduć- 
nosti zasjala je pred očima Skarge, koji je budno pratio sve 
događaje u svijetu, zvijezda novo osnovanog reda Družbe 
Isusove. Začetnik toga novog reda, španjolski vitez Ignacije 
Lojolski, dao je tim redom god. 1540. Rimskom Prvoprije- 
stolniku i cijeloj Crkvi katoličkoj elitnu vojsku boraca, zna- 
njem osposobljenih baš zato, da se bore protiv krivovjeraca 
onoga vremena. 

Skarga je imao prilike upoznati Isusovce u Beču, gdje 
se njihov mladi kolegij već takmičio sa slavnom univerzom. 
Godinu dana iza njegova posvećenja dođoše prvi Isusovci i 
u Poljsku. Stanislav naime Hosius, slavni biskup warminski 
i kardinal, jedan od predsjednika tridentskog sabora, upoznao 
je u Tridentu dva odlična člana toga reda o. Layneza i o. 
Salmerona. Čim se svršio tridentski sabor, pozvao je kardinal 
Hosius 11 članova Družbe Isusove, da mu pomognu provo- 
diti zaključke sabora tridentskoga u biskupiji, pa im preda 
neke zavode u Braunsbergu, biskupije Ermstadt, koji još do 
danas postoje  (Lyceum Hosianum, katolička gimnazija i 
bogoslovsko sjemenište). Odatle se Isusovci pomalo raširiše 
dalje po Njemačkoj i Poljskoj. U Poljskoj dođoše najprije 
u Pultusk dijeceze Plock, kamo ih pozove biskup Nostowski 
g. 1565. 


Gledajući plodni rad Isusovačkog reda zaželi pleme- 
niti i revnosni Skarga, da u nj stupi, da može svoje sile pre- 
dati stvari Božjoj ne samo u jednom gradu, nego gdjegod je 
to potrebno. Htio je postati vojnik Kristov u tada najbolje 
organizovanoj vojsci Kristovoj. 

Svoju je želju pred drugima krio, pa se tek slučaju ima 
pripisati, da ju je gotovo iznenada proveo u djelo. Jednoga 

ođe k njemu kao k svome ispovjedniku Šimun Wysocki, 
bogoslov subđakon, da ga pita za savjet, u koji bi red stupio, 
jer da želi stupiti u samostan. Nakon nekoga promišljanja 
svjetuje Skarga Wysockomu, neka stupi u novo osnovani red 
Isusovaca. Pošto je Wysocki zahvalio na savjetu i otišao, 
počne sam Skarga razmišljati o svom savjetu. I taknut mi- 
lošću Božjom odluči također stupiti u Družbu Isusovu, da se 
uzgoji za još revnijega vojnika i borca Kristova. Kad se 
sutradan Wysocki došao oprostiti od svog ispovjednika, reče 
mu Skarga, neka se ne oprašta, jer mu je odlučio biti drug 
na novom putu života. 


Kad se Skarga obratio na nadbiskupa Stanislava Slo- 
mowskog, da ga riješi od dužnosti katedralnog propovjed- 
nika, ovaj nije s početka htio ni čuti; kasnije popusti, ali 
samo na godinu dana. Skarga se nije nikomu odao, da želi 
stupiti u red bojeći se, da bi ga zadržavali. U katedrali bude 
postavljen kao njegov zamjenik Dominikanac Luka iz Lavova, 
dotadanji njegov takmac u retorici. 


Koncem listopada 1568. ostavi Skarga s Wysockim 
Lavov, te zaputi u Rim. Pod izlikom da se oprosti, navrati se 
Petar Skarga u Grddek k podolskom vojvodi i velikom hetma- 
nu Nikoli Mieleckomu, s kojim je bio poznat valjda kroz 
Tarnowskoga. Ponosni taj magnat otpao je od katoličke vje- 
re, pa je bila pogibelj, da će cijelo Podolje otpasti od vjere, 
to više, što je i učena supruga njegova Elizabeta pristajala 
uz bludnje. Elizabeta Mielecka bila je kćerka kneza Nikole 
Radziwilta Crnoga, kancelara i vojvode od Vilna, glasovitog 
zaštitnika krivovjeraca u Litvi. Odgojena je bila u kalvinizmu 
i od najmlađih godina izvježbana u religioznim disputama. 
Čitajući Sveto Pismo na latinskom, grčkom i hebrejskom je- 
ziku došla je do take zablude, da je od kalvinizma pala u 
arijanizam, a na koncu postala židovka. Mielecki primio je 
Skargu vrlo neuljudno, te se silno ražestio, kad mu je Skarga 
apostolskom slobodom dokazivao zablude krivovjerja. Otpu- 
stio ga je nemilostivo, pače je za njim poslao svoje sluge, da 
ga s lančanoga mosta sunovrate u jamu. Međutim se sluće 
nisu ufali dići ruke na slugu Božjega, a i sam se_ vojvoda 
doskora osvijestio, pa je po tekliću poslao pobožšnomu sve- 
ćeniku list, u kojem ga moli za oproštenje i šalje mu 100 
dukata za put. Skarga ne primi novca, voivodi odsovori, da 
se nije uvrijedio, pa ga ponovno moli, neka razmišlja o nie- 
govim riječima. Ovaj slučaj niie ostao bez dobrih posliedica. 
Rrzo iza toga vrati se vojvoda sa ženom u krilo katoličke 
Crkve, pa je ostao do smrti gorljivim katolikom i velikim 
priiateliem  Isusovaca, a naročito Skarge. U vriieme rata 
s Moskvom čitao ie u taboru »Živote svetaca« od Petra Skar- 
ge, koji je baš njemu prikazao drugu knjigu. 


U Jaroslavu posjeti Skarga Sofiju Tarnowsku, udovu 
iza Ivana Krištofa Tarnowskoga, koga ie prile 2 gndine mu- 
čena vierskim sumnjama na samrti ukrijepio u vieri i pro- 
vidio sakramentima umirućih. Iz Jaroslava krenuo ie Skarsa 
sa svojim drugom preko drasoga si Krakova i_ preko Reča 
prema viečnomu Gradu. U Beču se zadrža nekoliko dana 
kod papinskog nuncija za Poljsku kardinala Commendonija. 

Kako je Lavov žalio za Skargom, svjedoči list Nikole 
Gelazyna, doktora prava, jednog od najuglednijih građana 
lavovskih, upravljen kardinalu Commendoniju, koji se baš 
tada bavio poslovno u Beču. U ime lavovske katedrale i u 
ime cijeloga grada zaklinje on kardinala: »Vrati nam ga iz 
Rima, ili što bismo još voljeli, vrati nam ga s putal« 

Skarga prispije u Rim koncem siječnja 1569., pa se brzo 
prijavi generalu Isusovačkog reda o. Franji Borgiji, koji ga 
primi. Svoj novicijat započne Skarga dne 2. veljače u zavodu 
sv. Andrije na Kvirinalu, gdje je prije po godine svetom 
smrću umro njegov zemljak sv. Stanislav Kostka. Rektor i 
ispovjednik Skargin bio je o. Pedro de Ribadeneira, jedan od 
prvih drugova i učenika sv. Ignacija. Već nakon jedne go- 
dine novicijata bude pripušten bogoslovskim naukama, a god. 
1570. imenova ga papa Pijo V. velikim penitencijarom u crkvi 
sv. Petra, poglavito za penitente poljske narodnosti. Znak, 
kako je Skarga u kratko vrijeme bio u Rimu radi svojih od- 
ličnih sposobnosti i kreposti zapažen i cijenjen. 

Kako saznajemo iz listova Skarginih, u Rimu je imao 
kao drugove nekadanje drugove sv. Stanislava Kostke: slav- 
nog papinskog doktora na tridentskom saboru Franju Turyana, 
koji je naukom svojom i djelima bio svetoj Crkvi rimskoj 
slava i obrana; onda svećenika Stanislava Warszewickoga, 
koji je poput Skarge napustio svijet i sjajnu karijeru, te stu- 
pio u red isusovački i prvi na latinskom jeziku opisao život 
sv. Stanislava Kostke; nadalje velike učenjake Franju 
Leonija i Jeronima Olavija, kojima je Papa povjerio nre- 
gledbu Graciianovih dekreta. U redu je imao druga i o. Ru- 
 dolta Akvavivu, nećaka čuvenoga generala reda, mučenika 
Po“ieća u Indiji. U Rimu je Skarga imao i vrsne profesnre, 

zobita se važnost polagala na studij sv. Pisma, i to ne toliko 
teoretičan studij, nego praktičan, na pobijanje krivovjerskih 
nauka i na propovijedanje riječi Božje. 

Nakon druđe godine rimskos boravka položi Skarsa 
jednostavne redovničke zaviete u Drušbi Isusovoi pa se kao 
naoružan i osposoblien vojnik po određenju svojih noslavara 
vrati u Poljsku. A doista niie teško u vješnom gradu nanru- 
žati srce i um štitom vjere i znanosti kršćanske. Ta u Rimu 
je gotovo svaki kamen natoplien krvliu mučenika. Tamo su 
slavne one katakombe. gdje su se preko trista godina morali 
kriti prvi kršćani. i gdie <e nalaze niihovi sveti srobovi. Tamo 
Su ruševine golemosa Koloseia, gdje su poganski carevi ha- 
cali kršćane pred divlju zvjerad. Tamo su n nebrojenim 
prekrasnim hramovima tjelesa svetih mučenika, koji su 

krvlju svojom svjedočili za istinu. Tamo je na koncu pećina 
Petrova, na kojoj počiva divna zgrada katoličke Crkve. Tu, 
u vječnom gradu, može svaki tko hoće, da se naoruža za ne- 
ustrašivog vojnika i borca Kristova! 

Vrativši se u domovinu bio je od poglavara namješten 
za profesora isusovačkog kolegija u Pultusku (nedaleko na 
sjever od Varšave) i_za propovjednika u njihovoj crkvi 
Onamo je prispio 9. lipnja 1571. Kad je u Pultusku buknula 
zarazna bolest pođe Skarga po volji svojih poglavara kon- 
cem listopada iste godine u Lavov, gdje je ostao šest tjedana 
na neizmjernu radost građana. — Navala publike na nje- 
gove propovijedi bila je tolika, da je svake nedjelje i svakog 
blagdana morao u katedrali izreći dva govora. U Lavovu pri- 
premao je teren za osnutak isusovačkog kolegija. Razumije se, 
da je njegov odlazak bio opet popraćen žalošću i suzama. 
Kad je Skarga s drugom odlazio, ljudi su im u kola bacali 
srebrnjake, pače i pune kese darujući to za njohove potrebe. 
Iz Lavova pošao je o. Skarga u Jaroslav, gdje je udova So- 
fija Tarnowska na njegov poticaj odlučila osnovati isuso- 
vački kolegij sa školama. 

Ovršivši povoljno taj posao pođe na molbu papinskog 
nuncija Vincencija Porticija u Varšavu, da za vrijeme sabo- 
rovanja drži propovijedi u crkvi sv. Ivana Krstitelja. Tu se 
upoznao s mnogim državnim i crkvenim dostojanstvenicima, 
stekao priznanje i uplivna poznanstva. Osobito se proslavio 
propovjeđu na Svijećnicu, koju je održao pred mnogo crkve- 
nih knezova i senatora. U ožujku god. 1572. vraća se u Pultusk, 
da nastavi rad, koji je bio prekinuo radi kužne bolesti i odu- 
ljeg odsustva. Tu ostaje do srpnja. Kad je dne 7. srpnja 1572. 
umro kralj Sigismund August u Knyszynju na Podlesju, pođe 
Skarga na poziv papinskog nuncija zajedno s njim u Plock, 
da utješi Anu Jagelonsku, kraljevu sestru. Na dvoru je držao 
propovjedi pred brojnim i odličnim  kraljičinim gostima, 
obratio je nekoliko uplivnih heretika, te je održao konferen- 
cije za svećenstvo. 

Smrću posljednjeg Jagelovića kralja Sigismunda II. 
Augusta (1548—1572) završava se jedna slavna epoha polj- 
ske povijesti. Poput svoga oca Sigismunda I. zvanoga Starog 
brinuo se Sigismund August II. mnogo za dobro i blagostanje 
svojega kraljevstva. Najveće je njegovo djelo tako zvana 
lublinska unija, kojom se dne 1. srpnja 1569. konačno i sve- 
čano združila Poljska, Litva i Ukrajina u jednu državu. Po toj 
uniji čine kraljevina Poljska i velika kneževina Litva jednu 
nerazdjelnu državu pod jednim kraljem, biranim na zajed- 

ničkom sejmu, te imaju jedan novac. Volinj, Ukrajina, Pod- 
lesje i Kraljevska Pruska pripadaju pod kraljevinu, dok su 
Inflanti (dio današnje Estonske) zajedničko vlasništvo kra- 
ljevine Poljske i kneževine Litve. Litva će imati svoje urede, 
svoje financije i svoju vojsku. Jezik i vjera svakomu je na- 
rodu zajamčena. Uslijed ove unije podigla se Poljska tako, 
te su procvale znanosti i umjetnosti. Što više i druge manje 
države dragovoljno su sada pristupile u sklop Poljske kao 
Moldavija, Vlaška i Besarabija, barem kao leaske zemlje. 
Tako je vlast poljska sezala od Baltičkog do C: noga mora. 

Drugo veliko djelo pokojnoga kralja bilo je, što je 
ostavši vjeran svojoj katoličkoj vjeri prihvatio knjigu de- 
kreta, stvorenih na saboru tridentskom. Sigismund August 
primio je svečanim načinom tu knjigu iz ruku papinskog nun- 
cija Commendonija. Primjer kraljev dobro je djelovao na 
narod, pa se tomu kao i apostolskoj djelatnosti svećenstva, 
naročito kardinala Stanislava Hozija i o. Petra Skarge, ima 

ripisati, što se pomalo poljski narod vratio k jedinstvu Crkve 
toličke. 

Nije stoga čudo, što je cijeli narod žalio za prerano 
umrlim kraljem, a nada sve njegova sestra kraljevna Ana 
Jagelonska. Skarga je rastuženu kraljevnu utješio i anđeo- 
skom svojom rječitošću duševno ojačio. Dr. Kamilo Dočkal. 


BILJEŠKE. 
O SVJETSKOM POLOŽAJU 


Privredni život ima svoj ciklus pada i porasta. Sudeći prema 
podacima Društva Naroda sada se nalazimo u porastu." Za g. 1932. bile 
je 25—30 milijuna neuposlenih radnika, a svršetkom 1935. samo 18—20 
milijuna (za 7 do 10 milijuna manje). Poljoprivredni su proizvodi porasli 
u Evropi, Africi, Australiji i Novoj Zelandiji. Izuzeti treba Sjevernu 
Ameriku, koja je u opadanju od g. 1933. radi sve to manje obrađivanog 
zemljišta i slabih usjeva. Jednako se pridigla industrija, osobito u Sje- 
vernoj Americi i Engleskoj, koje proširuju sve više svoj izvoz po Južnoj 
Americi. Austrija, Njemačka, Češka ustrajno bilježe sve veći indeks pro- 
izvodnje i ekspanzivnosti, isto Rusija. Francuska je u listopadu 1936. 
devalvirala svoj franak u želji, da joj poraste industrija; u istu je svrhu 
kao i Švicarska i Nizozemska udarila jaču carinu na uvoz. Njemačka se 
i Italija bacile na gradnju cesta i stvaranje vojničkih sprava, pa se tako 
i time smanjio broj neuposlenih osoba, Industrija se u Japanu također 


podigla. 


“ Cfr. Revue de la situation ćconomique mondiale, Soc. des Na- 
tions 1936. 

Prema ovome izgleda, da se sadašnja privredna kriza popravlja. 
Dokle? Svi nam znakovi jamče, da ova kriza nije toliko materijalna, ko- 
liko duhovna, moralna. I dok se ova ne odstrani, teško da će prva 
prestati. Lako ćemo se o tom uvjeriti, ako stvari pogledamo malo pobliže. 

Pred 19 godina svršio se svjetski rat i sklopljen je mir, ali na 
zemaljskoj kugli možda nikada nije bilo tako malo mira kao sada. Glavna 
je oznaka sadašnjeg doba: duhovi se cijepaju, bune. Nacionalni pokret 
u Perziji, Palestini, uopće kod Arapa, sukobi između Japana i Kine, 
vjerski progon u Meksiku i Rusiji, napetost komunista u Francuskoj, pa 
građanski rat u Španiji, nutarnje krize u Engleskoj i Njemačkoj, pučevi 
u Južnoj Americi, sve nam to mami uzdah: »Čekamo mir, ali nema dobra; 
vrijeme da ozdravimo, a gle, strah je došao« (Jerem, 8, 15). Neizvjesnost 
tišti čovječanstvo kao teški kamen. Tko će ga odvaliti? 

Narodi su se uzdali u mirovne ugovore i još više u Društvo Naro- 
da; ali to je bilo uzalud. Prvi se kidaju ili gaze, a ovo je preslabo, kako 
se to pokazalo u više mahova, osobito prigodom rata u Abesiniji i sada 
m Španiji. Ovdje nam i nehotice dolaze na pamet riječi Izajine: »Gle, 
uzdaš se u štap od trske slomljene, u Egipat, na koji, ako se tko osloni, 
ući će mu u ruku i probost će je. Taki je Faraon, kralj egipatski, svima, 
koji se u nj uzdaju.« (36, 6) — Narodi su se uzdali i u inflaciju, pa ih 
je i ta prevarila. »Dragi moj ima vinograd na rodnu brdašcu. I ogradi ga 
i otrijebi iz njega kamenje i nasadi ga plemenitom lozom da rodi gro- 
žđem, a on rodi vinjagom.« (Izaija 5, 2). Nije bolje urodila ni deflacija, 
niti dokidanje zlatne baze. 

Težak je uzrok današnje kulturne krize i dubok je njegov korijen. 
»Boljševizam« je samo izdanak toga zla. Materijalizam je ušao u najjaču 
fazu i hoće da istisne s lica zemlje svaki spiritualizam. Marksisitčka 
lalanga ustaje proti svakoj vjeri i kršćanskoj filozofiji; »Maknite se 
& puta! Vaše se vrijeme svršilol« Politički se boljševizam pretvorio u 
»novu« vjeru, koja hoće da osvoji sve čovječanstvo. Stari pogani nijesu 
imali te želje kao ni njihovi državnici, da bi stvorili jednu državu ili 
jednu vjeru za sav svijet. Oni su pripuštali u svoj Panteon i tuđa božan- 
stva. Prvi je Krist poslao svoje apostole svim narodima. Evo boljševici 
su ovu ideju sada uzeli od Krista i hoće da sav svijet skrenu u svoj 
ovčinjak. I s kojim žarom! Napoleon je htio kao i Aleksandar Veliki da 
mačem podjarmi svijet, a boljševici ga hoće da osvoje svojim načelima i 
silom. Boljševizam je zadnja konzekvencija materijalističkog shvaćanja, 
koje je židovski proleter zahvatio u svoju službu i podjarmio svojim 
ciljevima. Zato on poput silne rijeke ruši sve ljudske brane i prijeti 
općom socijalnom krvavom revolucijom. Hoće li ova doći i kada? Doći 
će, jer redovito iza ideološke revolucije slijedi državna uz prolijevanje 
ljudske krvi. Kada će ona doći, pitanje je vremena. Ima pisaca, koji tvr- 
de, da ne će doći opća krvava revolucija, kakva je nastala u Rusiji i 
Španiji, jer se boljševizam upravo u tim zemljama pokazao u svim svojim 
nastranostima i slabostima — kompromitirao se pred zdravim razumom. 
Moguće je i to, ali to je kadro da nas samo uspava i zateče nepripravne 
kao Španiju. Zato je pametnije računati s time, da je veća mogućnost 
krvave revolucije. Minirano tlo nije nikada nikome sigurno. Boljševici 
ne će mirovati, dok ne zapale cijeli svijet. Evo u novoj godini održat će 

se u Moskvi kongres »bezbožnika« svega svijeta. Već se sada može ka- 
zati, da je boljševizam za kršćansku kulturu veća pogibelj nego je bila 
provala mongolskih horda ili prolom barbara u Evropu za seobe naroda 
U planu je Božjem to bič, kojim će On kazniti kršćanske narode, jer su 
se zasitili kršćanstva i zbacili sa sebe slatki jaram Kristov. Nekada je 
Bog slao Nabuhonozora, pa Atilu i Napoleona, barbarske narode, fran- 
cuske naturaliste za francuske revolucije, a sada eto židovski marksizam. 
Istinu je kazala Aleksandra Rahmanova: »Boljševizam će propasti, jer 
ludilo ne može da bude sistem, koji traje.« Pa takvi su svi bičevi — 
nijesu duga vijeka; ali teško onome, koga oni dohvate. 

Sve, što je razborito i drži do predaje i domovine, sve, što je 
kulturno, moralo bi ustati protiv boljševizma i na vrijeme se oduprijeti 
tom novom barbastvu i poganstvu. A što radi Evropa? Kad se osniva no- 
vo unosno dioničarsko društvo, ljudi hoće da dadu svoje uštednje i ne 
će da propuste dobru zgodu. I države, kada se dijele kolonije, lete da 
ušićare nešto pri tome. A sada? Mirno gledaju i poput noja ne vide pogi- 
belji. Države su se u 16. vijeku udružile protiv turske navale, a protiv 
Napoleona osnovale su »svetu alijansu« A sada? Nekako u zadnji čas 
digla je svoj glas Njemačka; Hitler je u Nirnbergu proglasio borbu pro- 
tiv boljševizma. Tome se pridružila Italija. Engleska koleba, jer je previše 
u strahu da će joj u Španiji propasti uloženi kapitali, ako »crveni« izgu- 
be rat. I opet je razlog sebičnost! No hoće li Hitler uspjeti? Ne želim 
proricati, ali ovo valja kazati: Država, koja nije kod kuće jedinstvena t 
ide u rat, već ga je napola izgubila. I službena Njemačka progoni kato- 
like. Hitlerovi su trabanti (Rosenberg i dr.) proglasili: »Katolici se mole, 
me vjeruju u moć svoje rase, oni su neprijatelji nove Njemačke.« Kamo to 
vodi — vjera u rasu i silu? Na to je lijepo odgovorio sv. Otac u svom 
smirovnom govoru na radiju za Badnjak 1936. g.: »Tko hoće da vjeru u 
Krista i božansku objavu oslabi ili uništi u srcu ljudi, a osobito u srcu 
mladeži; tko se usuđuje Crkvu Kristovu, čuvaricu Božjih obećanja, pe 
božanskoj misiji odgojiteljicu naroda, da prikaže kao izrazitu neprijatelji- 
cu blagostanja i pučkog napretka, taj ne samo da ne radi za sretnu bu- 
dućnost čovječanstva i svoje domovine, nego ruši najuspješnija i najod- 
ličnija sredstva protiv nepoželjnih zala i sudjeluje, bilo to i nesvijesno, 
& onima, za koje misli ili se hvasta da ih ruši.« — Musolini je shvatio, 
što znači povezanost svih narodnih snaga i blagotvornost katoličke Crkve; 
dao je svom narodu zaposlenosti, zarade i stvorio svome puku novo carst- 
vo. On se ne plaši, da će vjeronauk pocijepati škole, utjecaj katoličkoga 
svećenstva potresti jedinstvom države; spreman je, da i oružanom rukom 
odstrani od svoje domovine pošast boljševizma. 

Italija je barem načelno ispravno shvatila ono, čega ni Njemačka 
ni toliki drugi bilo pojedinci bilo države ne mogu da shvate, naime da 
za današnju krizu i bolest stare Evrope nije kriva Crkva, nego ne sluša- 
.nje Crkve, nije kriva crkvena vlast, nego oni, koji toj vlasti vežu ruke, 
obaraju joj ugled i bacaju klipove pod noge na svakom koraku. Stoga je 
[Italija Lateranskim ugovorom mirno riješila rimsko pitanje i uredila 
odnose s Crkvom pa drži tačke ugovora, Dojučerašnji socijalista ne žaca 
se da i javno popravi svoje prvotno shvaćanje i povede svoj narod 
borbu protiv boljševizma. To bi morale učiniti i druge države i narodi, 

koji ne će da ih boljševizam zaskoči, Nova »sveta alijansa« morala bi 
uskrsnuti. 

Katolički je episkopat u Belgiji na Božić 1936. g. objelodanio pa- 
stirsko pismo, u kome ističe razne nastranosti komunističke, ali i bližu 
pogibelj, te veli: Kako da zaustavimo širenje ove struje? Kako da joj se 
odhrvamo? — Pomoću katoličkih udruženja, pripadala ona Katol. Akci- 
ji ili ne. Katolička društva moraju biti nove kule protiv novog neprijate- 
lja. — Ovo je vrlo važno. To je gotovo važnije negoli »sveta alijansa«, 
jer samo katol. društva mogu kršćansku filozofiju suprostaviti materija- 
Lističkoj i potpuno je svladati. Tako će i kod nas društva Katol. Akcije, 
osobito omladinska imati u budućnosti važnu i prevažnu ulogu. Komunisti 
su i kod nas već i sada bojovni, a doskora će, kad im se pruže povoljni- 
je prilike preći otkrito u napad. 

Sve u svijetu miriši po prahu i olovu te se čini da je g. 1936. bila 
samo priprava za budući svjetski rat. Vlastodršci još se kolebaju, jer 
svatko zna, kako se počinje rat, ali nitko ne zna, kako će se svršiti 
I državni vođe mogu kazati s Davidom: »Ne uzdam se u luk svoj, i mač 
me moj ne može spasiti.« (Ps. 43, 7—8) 

Evo svijetlih i loših strana sadašnjeg položaja, kome je glavna 
oznaka neizvjesnost. Jedno je ipak stalno: Kapitalističko se društvo ruši. 
Ono i onako nije plod kršćanske sociologije, nego je dijete bezbožnog 
materijalizma, — tog protivukršćanskog shavaćanja — pa nema razloga, 
da za njim žalimo. Bezbožna djeca obaraju djelo bezbožnih roditelja. 
Tako je uradio pozitivizam, kad je prije 100 godina navalio da pokopa 
»uspjehe« francuske revolucije; ovako je i ova protivukršćanska revolu- 
«ija pred 150 godina zasula plodove humanizma, tog uskrsnulog poganst- 
va. »Zločesto je srce čovječje, više nego sve drugo, i neistražljivo, tko ga 
može spoznati?« (Jerem. 17, 9) Čovjek je jak u rušenju i obaranju i 
to ljudskih djela, a ne Božjih. Zato se na našoj katoličkoj Crkvi obistini- 
lo kroz dosadašnjih 20 vjekova Kristovo obećanje: »I vrata paklena ne 
će je nadvladati.« (Mat. 16, 18) Nema sile, koja je može oboriti, jer Bog 
je vazda jači nego svi narodi i svi vjekovi. O tome će se uvjeriti i ko- 
munistički janjičari 

A mi? Mi smo katolici, pripadamo vječnoj i neraspadljivoj Crkvi 
i znamo za riječ Duha Svetoga: »Blago čovjeku, koji se uzda u ime 
Gospodinovol« (Ps. 39, 5) Boljševizam navaljuje na nas naoružan kao 
Golijat, dok smo mi kao pastirče David, nevješto bacanju koplja i ma- 
banju mača, ali mi stupamo na poprište kao i David te dovikujemo ne- 
prijatelju: »Ti ideš na me s mačem i kopljem i sa štitom; a ja dolazim 
na te u ime Gospodinovo.« (1 Kralj. 17, 45) A. Alfirević D. I. 


IL TOMISTIČKI INTERNACIONALNI KONGRES U RIMU 
23—28 STUDENOGA 1936. 


Jamačno će čitateljima »Života« biti drago, ako ih izvijestim e 
kongresu, koji se nedavno obdržavao u Rimu pod imenom »II. Tomističk$ 
Internacionalni Kongres«, Prisustvovao sam naime kongresu kao zastup- 
nik nadbiskupskog bogoslovnog sjemeništa u Sarajevu prema izričitoj 


velji samoga Preuzv. Gospodina Nadbiskupa Dr. Ivana Šarića. Mogu 
«dakle pripovijedati, što sam na svoje oči vidio i na svoje uši čuo i što 
sam kod toga iskusio. 

Jamačno je to velik događaj u životu svete Crkve, kad se pod 
njezinim vodstvom sastane nekoliko stotina najvrsnijih poznavalaca pra- 
ve filozofije, da vijećaju o sadašnjem stanju filozofije i o njezinim za- 
daćama, A to je bio ovaj kongres. Sazvan je bio od papinske Akademije 
sv. Tome, koja opet ovisi o Svetoj Kongregaciji za Sjemeništa i Sveuči- 
lišta cijele katoličke Crkve, a ova je Kongregacija neposredni organ 
samoga Svetog Oca za upravu svih studija. Posebna je to milost i sreća 
za svakoga učenjaka, jer se lako lakše čuva svake zablude. Nije to dakle 
nikakvo poniženje za znanost i znanstvenike, ako priznaju neko vodstvo 
svete Crkve, jer od njega imadu samo korist, da nađu i sačuvaju istinu. 
Nerazboritu oholost pokazuje onaj, koji se više ponosi samostalnim 
mišljenjem, pa makar bilo krivo, nego li istinom, koju je našao uz neku 
pomoć, pa makar ona došla od najuzvišenije strane, koja prema posebnoj 
milosti Božjoj, uživa na neki način nepogrešivost božanskoga znanja. Ako 
k tomu još promatramo, kako mudro i oprezno i gotovo nevidljivo i ne- 
Ččujno nepogrešivi auktoritet svete Crkve vrši svoju božansku misiiu, 
onda iščezava svaka sjenka razloga, kako bi netko mogao osjećati ili 
shvaćati kao neko poniženje, što mora dopustiti neku ingerenciju svete 
Crkve u znanstveno nastojanje i filozofa. I doista na Tomističkom inter- 
nacionalnom kongresu vladala je velika sloboda, te se nije nikako osje- 
ćao utjecaj nekoga vrhovnoga foruma, koji bi od svih tražio poslušnost. 
Svatko je mogao slobodno iznijeti svoje mišljenje. Zato nijesam čuo niti 
najmanje tužbe, kao da ne bismo bili imali dovoljne slobode. Niti se 
& neslužbene strane prigovaralo ovomu ili onomu, kao da nema ispravne 
nauke. Dakako da to ne znači, da je sve bilo ispravno, što je bilo izre- 
čeno. bilo u predavanjima bilo u diskusijama, nego samo to, da je vla- 
dala velika sloboda raspravljanja. Jamačno sjajan primjer prave slobode 
znanosti, koju toliko ističu oni, koji je nemaju. 

Učesnici kongresa bili su u glavnom profesori filozofije na raznim 
sveučilištima, neki su bili profesori teologije. Ponajviše bili su svećenici, 
ali bilo je i dosta svjetovnjaka, pače i nekoliko ženskih, koje su održale 
i vrlo uspjela predavanja. 

Kongres bio je doista internacionalan, prava slika katoličke Crkve. 
Uz Talijane, kojih je, posve prirodno, bilo na ovom Rimskom kogresu 
najviše, bilo je i Francuza i Španjolaca i Engleza i Nijemaca i Belgija- 
ca i Holandeza i Poljaka i Litavaca i Čehoslovaka i Hrvata i Slovenaca 
i Mađara i drugih. Internacionalni značaj očitovao se i na predavanjima, 
koja su se držala na raznim svjetskim jezicima. Ali vidjelo se, da je 
ipak latinski još uvijek najinternacionalniji jezik. 

Duh katoličke internacionalnosti osjećao se i u složnoj ljubavi. Ni- 
kad nije došlo do koje prepirke, premda su se katkada mišljenja oštro 
sukobila. Uvijek je ostala diskusija stvarna, bez subjektivne primjese 
žučljivosti ili razdraženosti. Tomu je, istina pridonijela mnogo i spretna 
organizacija, koja je isključila neposredni razgovor između branitelja » 
mapadača kod same diskusije. Ali dakako da prepirka nije bila onemo- 
Žućena u privatnom razgovoru; ipak nijesam nigdje zamijetio, da bi se 


18 


vodila neka lična prepirka ili svađa. Ovo me se vanredno ugodno dojmi- 
lo, jer znam, kako je krhka ljudska priroda i u obrani svoga mišljenja, 
makar uz najbolju nakanu, da istina pobijedi. 

Još jedno, što je na me učinilo veoma ugodan dojam. moram spo- 
menuti, a to je nastojanje, kako bi prikazali našu filozofiju na što ugo- 
dniji, savremeni način. I predavači i napadači izbjegavali su suhoparni, 
školski način. Školska atmosfera bila je daleko od našega kongresa. 

Napokon hoću da prikažem duh našega kongresa, ukoliko se oči- 
tovao predavanjima. Ne mislim ovdje na govor kardinala Laurentija, koji 
je na divan način podao sintezu cijelog programa sa svim njegovim glav- 
nim temama iz poglavitih područja naše filozofije, filozofije Svetog Tome. 
Uvijek se opaža da je kardinal Laurenti bio mnogo godina profesor 
filozofije i oduševljen pristaša Svetog Tome. On je držao uvodno preda- 
vanje, on je krasnim latinskim govorom, koji je izrekao s mladenačkim 
Žarom posve slobodno, zaključio kongres. O kardinalu dakle ne govorim. 
Niti o tajniku kongresa, Isusovcu ocu Boyeru, koji je prema najlaskavi- 
jem priznanju kardinala Laurentija imao glavnu zaslugu kod organizacije 
i kod vodstva čitavog kongresa. Pred očima imam predavanja samih 
kongresista, a ne vodstva kongresa. Ova se predavanja dijele na dvije gru- 
pe. Jedna se zove »Relationes«, a druga »Communicationes«. Razlika je sa- 
mo u tom, što su prve od odbora za pripravu kongresa zamoljene u do- 
tičnih predavača, a druge nijesu, barem ne izričito. Jedna su dakle pre- 
davanja naručena, a druga nijesu naručena, nego slobodno odabrana i po- 
nuđena. Zato se ova razdioba nikako ne tiče stvarne ili znanstvene vri- 
jednosti. Ipak je imala i neko praktično značenje, ukoliko se za rela- 
ciju odredilo više vremena, bilo za samo predavanje bilo za diskusiju, a 
za komunikaciju odmjereno je bilo kraće vrijeme. Zato je bila posebna 
sreća, što sam dobio za svoju komunikaciju triput više vremena na raspo- 
laganje, nego bi inače bio imao: dva predavača prije mene nijesu došla, 
pa sam ja smio iskoristiti i njihovo i svoje vrijeme. 

Da budu sva predavanja sistematski povezana, odredio je priprav- 
ni odbor glavne teme, o kojima se imalo raspravljati. Pitanja, o kojima 
je želio, da se drže relacije, odabrao je sam odbor, a komunikacije pre- 
puštene su bile slobodnom izboru, samo su morale pripadati u područje 
onih glavnih tema. Koja će područja biti odabrana, to je ovisilo o svrsi 
tomističkoga kongresa. 

Kongres je bio zato sazvan, da bude priprava na Descartesov ju- 
bilej, koji će se slaviti godine 1937. u Parizu: tristo-godišnjica djela 
»Discours de la Mćthode«. Zato je trebalo prirediti smotru naše filozo- 
fije u onim pitanjima, u kojima je Descartes došao u veći ili manji su- 
kob sa skolastičkom ili tomističkom filozofijom. Ova se pitanja tiču oso- 
bito vrijednosti ljudske spoznaje i vrela njezine sigurnosti, prirode tje- 
lesnog bića, napose organskog ili živog tjelesnog bića, ljudskoga života 
kao predmeta eksperimentalne psihologije, odnosa između filozofije i 
religije, napokon razlike između filozofije i znanosti. 

Prema tomu održane su relacije. O prvoj temi govorila su dva gla- 
sovita filozofa. Jedan je bio Noel, predsjednik slavne filozofske škole u 
Louvainu, učenik i nasljednik kardinala Merciera. Njegovo je francusko 
predavanje imalo ovaj latinski naslov: »De criterio veritatis et de rea- 

lismo«. Drugu relaciju o prvoj temi imao je na talijanskom jeziku pre- 
fesor katoličkoga sveučilišta u Milanu Olgiati pod naslovom: »l! proble- 
ma della conoscenza nella filosofia moderna e il realismo scolastico«. Na 
prvu su temu nadovezale osim ovih dviju relacija još 22 komunikacije. 
Da spomenem samo neke između njih. Dominikanac Bošković, profesor 
filozofije u Senju, raspravljao je na latinskom jeziku o pitanju, u kojem 
je smislu naša spoznaja imanentna, a u kojem transcendentna. Ljubljanski 
profesor Aleš Ušeničnik poslao je, ali nije sam došao, raspravu o pro- 
blemu, u čemu se sastoji nutarnji razlog sigurne spoznaje, te brani miš- 
ljenje, da je ovaj razlog potpuna refleksija ili introspekcija.  Isusovac 
De Vries, profesor filozofije u Pullachu kod Miinchena, izložio je veoma 
dobro i lijepo svrhu i metodu kritičkog istraživanja. Dekan teološkog 
fakulteta u Pragu, Jaroslav Beneš prikazao je, kako je Descartes po- 
stavio i riješio kritički problem. Profesor sveućilišta u Budimpešti, svje- 
tovnjak De Ivdnka, pokazao je na latinskom jeziku odnos između karte- 
gijanizma, platonizma i aristotelizma. Dekan filozofskog fakulteta kato- 
ličkog sveučilišta u Lyonu, Jolivet osvijetlio je razliku između raciona- 
lizma i idealizma. Moram se zaustaviti u nabrajanju komunikacija, koje 
se bave kritičkim problemom, napose Descartesom, jer ih ima mnogo. 

O odnosu između znanosti i filozofije držao je divnu relaciju slav- 
Bi profesor katoličkog sveučilišta u Parizu, Maritain. Srodno pitanje 
bilo je ono, o kojem je veoma lijepo raspravljala profesorica katoličkoga 
sveučilišta u Milanu, Rovighi, ona ista, koja je napisala veliko djelo o 
auci franjevačkih bogoslova 13. vijeka o besmrtnosti duše. Amo idu i 
neke druge komunikacije, kaošto ona, koju je držao o filozofiji znanosti 
De Coninck, profesor sveučilišta u Quebecu. 

Hilemorfizam branio je s velikim oduševljenjem i veoma oštro- 
amno Isusovac Hoenen, profesor na Gregorijani, u svojoj relaciji, koja 
ima naslov: »De constitutione corporum«. Nakon ove relacije bila je 
veoma živahna debata, u kojoj su se __ isticali osobito Isusovac Alojz 
Gatterer, profesor na Gregorijani i ravnatelj astrofizikalnog instituta pa- 
Pinske zvjezdarne u Castell Gandolfo, i Albert Mitterer. profesor u Bri- 
xenu, koji se već dugo vrijeme bori protiv strogoga hilemorfizma te je 
aapisao već čitav niz rasprava i knjiga o pitanjima iz ovoga područja. 
iza Hoenenove relacije slijedile su brojne komunikacije o raznim proble- 
snima, koji se odnose na prirodu tjelesnih bića. Profesor benediktinskog 
sveučilišta u Rimu, Thum izložio je važnost nove teorije, koja se zove 
»Quantentheoretischer Indeterminismus«. O prvim nutarnjim principima 
garavnih tjelesa raspravljao je profesor dominikanskog sveučilišta u 
Rimu, Fernandez. Tomističku nauku o sastavu tjelesnih bića poređivao 
je s modernom znanošću profesor Rossi. Profesor u Montrealu u Kanadi, 
[susovac Matte prikazao je, koje značenje za filozofiju ima činjenica, da 
e materija i energija izrazuju formulama, koje su reverzibilne. A pisac 
ovih redaka predložio je svoje mišljenje, da treba razlikovati fizičku i 
aetafizičku materiju i formu te pokazao, kako su najdublji metafizički 
principi s ovim pojmovima povezani, 

Koji su principi organskoga života prema sv. Tomi, o tom je držao 
celaciju na latinskom jeziku rektor nadbiskupskog sjemeništa u Pozna- 
aju Kowalski. Drugi Poljak, profesor na Gregorijani, Siwek iznio je 

svoje tumačenje instinkta u svijetlu sv. Tome. Treći Poljak, varšavski 
profesor, Chojnacki pokazao je razliku između fizikalizma u psihologiji 
i tomističkog aristotelizma. 

Koji su odnosi između psihologije i filozofije, o tom nam je držav 
sjajnu relaciju slavni Franjevac, rektor katoličkoga sveučilišta u Milana, 
 Gemelli. 

O odnosima između filozofije i religije čuli smo krasnu i duboku 
relaciju, koju je držao slavni dominikanac Garrigou-Lagrange, profesor 
dominikanskog sveučilišta u Rimu. Profesor katoličkoga sveučilišta u 
Freiburgu u Švicarskoj, Penido preporučivao je u svojoj komunikaciji to- 
mističku filozofiju religije. Louvainski profesor Isusovac Dhanis pokazao 
je u svojoj komunikaciji religiozni značaj moralne dužnosti ili obligacije. 
A profesor Weber iz Ljubljane predavao je o filozofskoj jezgri kršćan- 
stva. 

Samo sam neke između mnogih komunikacija naveo, da čitatelji 
dobiju barem neki pojam o problemima, o kojima se na kongresu ra- 
spravljalo. 

U subotu zavečer 28, studenoga kongres bio je zaključen govorom, 
koji je držao mladenačkim oduševljenjem i poletom, slobodno na latin- 
skom jeziku sijedi kardinal Laurenti, nekadašnji profesor filozofije. On 
je na osobiti način istaknuo zasluge oca Boyera, profesora na Gregorija- 
ni, koji je kao tajnik Akademije Sv. Tome bio i prvi tajnik kongresa, 
dok je drugi ili —podtajnik bio poznati karmelićanin profesor Xiberta. 
Ujedno je bilo zaključeno, da će se slijedeći kongres održati za pet go- 
dina. Preporučilo se također, da bi se u raznim zemljama osnivala tomi- 
stička društva, koja bi se pripojila Rimskoj Akademiji Sv. Tome. 

Isti dan poslije podne primio nas je Sveti Otac u posebnu audi- 
jenciju, te smo tako imali najveće veselje, da možemo vidjeti i čuti na- 
šega zajedničkoga Oca. Blizu pola sata govorio nam je onom srdač- 
nom ljubavlju, koja tako divno resi njegovo očinsko srce. Neka vjerno 
slijedimo Svetog Tomu, to je bila njegova opomena i preporuka. S nje- 
govim smo blagoslovom ostavili Vječni Grad, da izvršimo svoje dobre 
odluke, koje smo stvorili tijekom kongresa. 

Uz pomoć Božju sigurno će kongres donijeti obilne plodove na ko- 
rist svete Crkve i prave filozofije, koju Crkva goji. 


Fr. Šanc D. L 


KATOLIČKE SMJERNICE 
CRKVA I ŠPORT. 


Zamoljen od društvene uprave blagoslovio je dne 26. travnja 1938. 
zagrebački nadbiskup-koadjutor, preuzv. g. dr. Alojzije Stepinac novi 
paviljon za tenis-igralište »Concordia« u Zagrebu te tom zgodom održao 
značajan govor o Crkvi i športu, koji je našao odjeka i u stranom ka- 
toličkom svijetu. U izvatku donio ga je najprije »L' Osservatore Romanoe 
od 7. maja 0. $., a zatim »Schonere Zukunft« od 28. VI. 1936., odakle 
ga je rimska agencija »Fides« priopćila svim katoličkim listovima pe 


svijetu. Evo, kako rečena agencija saopćuje glavne misli toga govora: 
»Jednoga je dana, Msgr. Stepinac, koadjutor nadbiskupa zagrebačkog, 
imao otvoriti jedno tenis-igralište. On izreče govor o stavu Crkve prenm 
športu. Evo . . . što reče u glavnom! 


Nema ništa neispravnije od mišljenja, da je Crkva katolička ne- 
prijateljica športa. Istina je, da se ona ne slaže sa svim idejama, što ih 
šma o zabavama moderni svijet, ali to ne znači, da ona sasvim osuđuje 
zabavu i šport. Ona samo gleda na sve, pa i na igre i šport, »sub specie 
aeternitatis«. Stoga prema njezinu shvaćanju mora i šport služiti većoj 
slavi Božjoj, jer je Bog sve stvorio sebi na slavu. , . Crkva osuđuje zlo- 
upotrebu, neumjereni šport, kad se on smatra zadnjim ciljem. Igra, koja 
prestaje biti razonodom, da postane samoj sebi ciljem, ponizuje čovjeka. 
Msgr. Stepinac završio je svoj govor ovim riječima: »Zabavljajte se da- 
kle, mladosti, zabavljajte se i radujte se, ali se radujte u Gospodinul« 


Navedene misli glase u originalu ovako: » . .. mišljenje modernog 
svijeta kao da je katolička Crkva neprijateljica sporta . . . nije nipošto 
šžspravno. Istina je, da Crkva imade drugo mišljenje o sportu, nego što 
fa imade moderni svijet. Ali to još uvijek ne znači, da je Crkva protiv 
sporta. 


Kaošto naime sve stvari tako i sport promatra Crkva sub specie 
aeternitatis. Po njezinoj nauci sve stvoreno ima da služi proslavi Boga. 
A drukčije i ne može da bude, ako držimo na umu riječ sv. Pisma: »Om- 
nia propter semetipsum operatus est Dominusl« I sport .. . mora da 
ima zadnju svrhu proslavu Boga. Rekoh zadnju svrhu, jer mu je ne- 
posredna svrha okrepa tijela, koje je po nauci Crkve oruđe, kojim se 
služi neumrla ljudska duša. A da se čovjek uzmogne služiti nekim oru- 
đem, mora ono biti i sposobno za uporabu. Luk, koji je prenapet, mora 
puknuti. I čovjek, koji bi radio bez odmora, postao bi za kratko vrijeme 
mesposoban za poslove svojega zvanja. Sam Bog dakle hoće, da čovjek 
ma pošteni način odmori se od napornog rada ... Kako bi dakle Crkva 
mogla biti protivna poštenoj razonodi ili pristojnom sportu! 


Ono, čime se Crkva ne slaže, to je nešto sasvim drugo. Ona je 
prije svega protivna neumjerenom sportu, jer smatra, i to sasvim isprav- 
no, da sport nije svrha ljudskog života, nego sredstvo, da sebi čovjek 
makon napornog duhovnog rada ili drugog zanimanja pribere nove sile. 
Tu je misao lijepo izrazila neka njemačka poslovica: Mach nie das Spiel 
zum Lebensziel! To niti je dostojno niti je korisno za čovjeka. Nije do- 
stojno, jer je Bog čovjeka postavio vladarom i krunom svega stvorenog 
vidljivog svijeta. A gle, čovjek mjesto da bude vladar vidljivih stvore- 
nja, često i prečesto postaje njihov rob i tako sam sebe degradira sa 
dostojanstva vladara na sramotu roba. Čestoput žalimo modernog čo- 
vjeka, koji ne zna ni toga, da je upravo onda, kad misli, da je najslo- 
bodniji, najveći rob, rob nerazumne stvari, kojoj je po Božjoj nakani 
postavljen gospodarom. Ali neumjeren sport nije ni koristan po čovje- 
ka. Tko bi najbolju medicinu uzimao preko mjere, škodio bi sebi, a tako 
je i sa neumjerenim sportom ... 


Drugo, s čim se Crkva ne slaže, jest to, da se zapostavljaju sta- 
Meške dužnosti na korist sporta. A Crkva traži najprije savjesno ispu- 

njavanje staleških dužnosti kao i vjerskih. I u tom joj svaki razuman 
čovjek mora dati pravo ... 

Konačno Crkva hoće, da se i kod igre misli na to, da nas Bog 
dleda i vidi. Zato i opominje Psalmista: Laetamini in Domino — veselite 
se u Gospodu! , . . Kad bi se ljudi držali načela Crkve, onda bi bilo 
mnogo više veselja na svijetu, nego ga imade danas. A danas se kraj 
svih nebrojenih zabava i veselja svi tuže, da su zla vremena. A nije ni 
čudo, kad se darovima Božjim služe zlo. 

Zato Vam dovikujem: — radujte se u Gospodu! Neka Vaša igra 
bude u pravo vrijeme, s pravom nakanom i na pravi i pošteni način, pa 
će Vam biti na veselje i na odmor i spas i tijela i neumrle dušel« 


KNJIŽEVNOST 


Jiirgensmeier_ Dr. F., Der mystische Leib Christi als Grundprinzip- 
der Aszetik (89%, str. 381, 2. Auflage 1933), Ferd. Schčningh — Paderborn 

Uzvišena i divna nauka o mističnom Tijelu Kristovu sve više za- 
okuplja teološke ascetske pisce. U posljednjim godinama su osobito na 
francuskom jeziku izašle odlične študije, koje bilo sintetično bilo sa po- 
jedinih gledišta obrađuju i produbljuju ovu prastaru kršćansku istinu, 
kojom je bio prožet sv. apostol Pavao. Dok na pr. Anger, Duperray, 
Mersch, Mura i dr. dogmatski i historički istražuju ovu nauku, drugi je, 
osobito Dom Marmion i P. Plus populariziraju u svojim ascetskim dje- 
lima. Kod Njemaca je među drugima krasno o tom pisao Karl Adam u 
svojim poznatim knjigama o Crkvi i o Kristu. A u najnovije vrijeme 
izašlo je na glas odlično djelo subregensa nadbisk. bogoslov. sjemeništa 
u Paderbornu Jiirgensmeiera. 

Djelo je nastalo iz ascetskih konferencija, što ih je auktor držao 
bogoslovima, zato je jasno i praktično usmjereno, premda je s druge 
strane temeljito teološki obrađeno. Svrha mu je: na temelju biblijsko- 
dogmatske istine o mističnom Tijelu Kristovu izgraditi jedinstvenu asce- 
tiku (znanstvenu nauku o kršćanskoj savršenosti), koja bi pokazivala 
vjerski život kao organsku cjelinu. Prema tome je i knjiga podijeljena u 
biblijsko-dogmatski i ascetsko-teoretski dio. U prvom, kraćem dijelu tu- 
mači pisac nauku sv. Pavla o Corpus Christi mysticum da onda u velikim 
crtama opiše dogmatski položaj ove istine u Božanskoj ekonomiji spa<a 
i zaključi, da je sav naš vjerski život rast u Krista (gig X01toTOv). 
U drugom dijelu pokazuje auktor, kako se dade na spomenutom temelju 
sagraditi potpuna organski suvisla ascetika. Najprije općenito utemelji 
ovakovu ascetiku, a onda pojedino obradi razna poglavlja ascetskog ži- 
vota. Tu gledamo duhovni život u dosada premalo poznatim ili nepoznatim 
perspektivama. Vidimo, kako postaje čovjek sv. krštenjem udo mističnog 
tijela, zadaće i dužnosti njegove, rast pojedinaca u Kristu, ulogu kreposti, 
trpljenja, liturgije itd. u životu kršćanina, njegov odnošaj prema pojedi- 
nim suudovima i prema cjelini mističnog tijela, zadaću sv. Euharistije, 
sakramenta braka i sv. ređenja u tajanstvenom tijelu i napokon njegovo 
usavršenje i slavu. Nada sve zanimiv je dodatak, gdje učeni pisac poka- 
zuje, kako pobožnost Srcu Isusovu odgovara ovoj temeljnoj istini kršćan- 
ske nauke i života, i koje mjesto zauzima štovanje Majke Božje i sve- 
taca u ovako shvaćenom vjerskom životu. 

Djelo je pisano sa velikom erudicijom (obrađena je gotovo sva 
moderna literatura o tom predmetu), solidno i jasno. Obširnija tumačenja 
auktor na kraju sintetizira i precizira. Od krivog shvaćanja djela ogra- 
đuje se ovako: »Ako postavljamo Corpus Christi mysticum kao princip i 
normu ascetike i asceze, onda nije ništa tako daleko od nas kao misao, 
da bi ovo postavili kao jedino moguće počelo... (str. 111). Savršenost 
možemo izgraditi na najrazličitijim temeljima. Kaošto je u kući Oca ne- 
be:koga mnogo stanova, tako ostavlja i velikodušnost i velikopoteznost 
Crkve svakom pojedincu slobodu, da si iz mnogih oblika katoličke po- 
božnosti izabere svoj oblik... (str. 108). Samo će se istina o mističnom 
Tijelu Kristovu pokazati u najvišoj mjeri podesnom da služi kao van- 
redno tvorno počelo ascetskog i čitavog vjerskog života« (str. 112). 

Svećenici, bogoslovi i intelektualci, koji se bave duhovnim životom, 
naći će u knjizi puno novih vidika i pobuda i ujedno dobrog vodiča u 
produbljenju tako moderne i tako prakršćanske istine, da smo mi mnogi 
jedno tijelo u Kristu, u kojem trebamo da rastemo do muževne punine. 

R. Pat€ D. 1. 

Danica, kalendar za 1937, (str. 128), Društvo sv. Jeronima — 
Zagreb 1936. 

Raznolikost sadržaja, birani suradnici i otmjenost opreme čine i 
ovogodišnju Danicu jednim doista reprezentativnim kalendarom. U tri- 
desetak suradnika — a ima ih i s književnom reputacijom — zastupani su 
gotovo svi hrv. krajevi. Od 24 članaka u prozi 17 ih je poučnih, dobrim 
dijelom povjesnih. Beletristika je zastupana sa 7 uspjelih pripovijesti, a 
poezija s 10 pjesama među kojima ima i jačih stvari. Od brojnih ukusnih 
ilustracija ističemo naročito folklorističke. Podvučena je pito ri 

Kalendar Gospine krunice 1937. (144 str. svega), »Istina« — 
Zagreb. 

Kalendar Gospine krunice jedan je od najmlađih drugova u broj- 
noj obitelji naših kalendara. Uz to ima prilično usko opisan predmet, 
koji želi obrađivati: u prvom redu širiti pobožnost Gospine krunice tako, 
da se može reći, e mu je dvostruko teško bilo afirmirsti se. Sa svim tim 
pošlo mu je za rukom riješiti taj tako teški zadatak: vrlo ukusno opre- 
mljen izlazi već četvrtu godinu pred štovatelje Gospine te iznosi izme- 
đu ostaloga i tri lijepa priloga iz slavne prošlo<«ti dominikanskog reda, 
koja je tako usko vezana uz pobožnost krunice. Možda bi ovaj kalendar 
mogao malko više iskoristiti za naš narod ono blago, što leži nagomilano 
u još uvijek savremenim enciklikama velikog Lava XIII. o sv. eo 

enzor. 

Runolist. knlendar 1937 (256 str. teksta i mnogo ilustracija), — 
Zagreb 1936. Stoji 8 dinara. 

Po drugiput evo izlazi pred našu javnost ovaj zaista originalni 
kalendar, što bismo ga s pravom mogli nazvati »leksikonom za pouku i 
rabavu«. Ima tu i hirologije i skarpologije i zagonetki »za nadobudne 
Francuze« i »male Latince«, govori se o marksističkoj taktici, o sport- 
skim senzacijama i »starima«, al: ima i govora _ o Crkvi katoličkoj, o 
Presvetom u avionu, a odmah na početku kao memento i motto čitamo 
riječi: »Što imaš, ako Boga nemaš? Što si dobio, ako si Boga izgubio?« 
Kalendar će interecirati napose srednjoškolsku omladinu, a učiniti će 
bez sumnje mnogo dobra. Cenzor. 

Kolede, obrađeni hrvat«ki godišnii običaji. Rije*i priredio Vel. 
Deželić sin, glazbu Božidar Širola, slike Zdenka Sertić. — Redovito 
Jeronimsko izdanje za 1937. — Zagreb 1936. 

Autori, — posegnuvši u neslućeno bogastvo naših pučkih tradicija, 
kojima se mi tako ponosimo i koje tako zanemarujemo, — iznijeli su 
pred nas izbor narodnih običaja, t. zv. »Koleda«, vezanih bilo uz svetko- 
vine crkvene godine bilo uz razne gogo caje seljačkog života. Tekst je 
prilagođen današnjem književnom jeziku, ali je inače vjeran pučkom ori- 

inalu, a pojedini su dijelovi popraćeni kajdama za dvoglasno pjevanje. 
vakoj pojedinoj »Koledi« prethodi kratko razjašnjenje. 

Knjiga će puno pridonijeti oživljenju naših lijepih drevnih običaja, 
wu kojima je tako jasno izražen onaj živi vjerski osjećaj našega naroda, 
samo treba da naiđe na odaziv i razumijevanje koje zaslužuje. KatoL 
društva su u prvom redu pozvana da izvađanjem ovih »koleda« na svojim 
priredbama pobude novo zanimanje za to naše zaboravljeno narodne: 
duhovno blago. A.V. D.I. 

Blažević Dr. Ivo, Pučka dogmatika, (str. 85). Izvanredno Jeronim- 
sko izdanje za 1937. — Zagreb 1936. 

Malo je toga što u današnje vrijeme zaslužuje toliku pažnju kae 
baš vjersko prosvjećivanje naroda. 

Dr. Blažević, koji nas je već zadužio s više djela ove vrste, pruža 
nam eto i dogmatiku obrađenu za puk. Pregledno i _ jasno izložene su 
lavne dogme naše sv. vjere. Sve — pa i one po sebi suptilnije stvari — 
učinjene su pristupačnim i čitatelju bez kakve veće izobrazbe. 

Opseg djela dopuštao je samo ono najglavnije — i od bitnog do- 
ista ništa ni ne manjka, tek bi možda još mogla biti razložena dogma e 
nepogrešivosti Pape. A.W.D.L 

HERSA N 
HERSAN ČAJ će vam pomoći da opet posti- 
gnete zdravlje pomoću ljekovitih svojstava bilja. — 
Ne budite neprijatilj sami sebi! — Oboljenja kod migrene 
ublažiće Hersan čaj. — Smeta li vas gojaznost (debljina)? 
Onda možete upotrijebiti HERSAN ČAJI — Zašto da trpite 
boli kod reumatizma i kostobolje (giht) kada to nije potrebno. 
HERSAN ČAJ je sredstvo koje Vam može olakšati muke. 
— HERSAN ČAJ pomaže kod arterioskleroze i hemoroida 
(žuljeva). — Zar zbilja ne znate da je HERSAN ČAJ kod o- 
boljenja želuca, jetara i bubrega dobro sredstvo? HERSAN 
ČAJ dobiva se samo u originalnim omotima u svima ljekar- 
nama. 

O. Petar SkargaD.I 


(1536. — 1612.) 
4. APOSTOL ISTINE I LJUBAVI 


Skarga je nastojao, da za katolicizam predobije ugle- 
dne magnatske obitelji. Ta živio je u doba, kada su knezovi 
po načelu »cuius regio, eius religio« prevodili cijele pokrajine 
na krivu vjeru. Zato je on, ne zapuštajući prosti puk, priklo- 
nio posebnu pažnju boljarima i onima, koji su imali kakvu 
vlast u ruci. Njegovim se nastojanjem vratila vjeri svojih 
djedova moćna litvanska obitelj Radziwilla, i to sam knez 
Nikola Krištof, koji je bio revan promicatelj Kalvina, pa nje- 
gova braća Stanislav, Albert i Juraj te Katarina Radziviit, 
udata za vojvodu Sieniawskog. Nikola Krištof_—Radziwill 
postane otada moćan zaštitnik katoličke Crkve i njen velik 
dobročinitelj. Bogato je dotirao crkve, gradio prekrasne olta- 
re, a u nasljednom svom gradu Neswiežu osnovao je god. 
1584. isusovački kolegij i sagradio prekrasnu crkvu, koju je 
uresio radom talijanskih majstora. Brat mu Juraj Radzivill 
postade biskupom u Vilnu, a kasnije biskupom krakovskim i 
kardinalom. Za knezom povede se narod, i tako se u kratko 
vrijeme polovina Litve povrati u krilo katoličke crkve. Na- 
žalost druga grana Radzivilla, zvana biržanska, ostade u 
kalvinizmu. 

U svom misionarskom radu nije se Skarga zaustavljao ' 
samo kod svoje revne propovjedničke djelatnosti, udarajući 
neobičnom snagom i odvažnošću na nerede i nepravde, nego 
je kao i u Lavovu razvio neobično blagotvornu karitativnu 
dielatnost. Organizovao je »Bratstvo milosrđa«, kojemu je 
bila zadaća sabirati milostinju i pomagati siromahe, bolesni- 
ke, zapuštene i nesretne. Posjećivao je bolnice i zapuštene 
kućice po predgrađu, gdje se nadao naći bijednih i nesretnih 
bića. Imao je naime na pameti, a htio je i vjernicima pokazati 
protiv Lutera, »da je vjera bez dobrih djela mrtva«. 

Uz karitativni rad diže Skarsa živu vjeru spram Presv. 
Otajstva. Kako su Kalvini zabacili realnu prisutnost Spasi- 
telja u Presv. Euharistiji, nastoji on oživjeti vjeru u Presv. 
Otajstvo pa osniva Bratovštinu Presv. Otajstva, koju spaja 

s milosrđem prema bližnjemu. Članovi imađahu dužnost pri- 
bivati skupnom klanjanju u crkvi i procesijama, skupno pri- 
mati sv. Pričest jedamput na mjesec, a usto brinuti se za 
uboge, sabirati i dijeliti milostinju, posjećivati bolesnike. U 
Bratovštinu upisivali su se i mnogi odlični ljudi. Pobožnost 
prema  Presv. Otajstvu preporodila je grad. Stanovnici do 
nedavna kalvinskog grada dolazili su u velikom broju na sv. 
Pričest, sa svijećama u ruci pratili su svećenika, kad bi nosio 
Svetotajstvo bolesniku. Na blagdane bi se cijele ulice napu- 
nile pobožnim svijetom, koji je adorirao. Dobri su se tomu 
veselili i od radosti plakali. Okorjeli krivovjerci su se jadili. 

Da u srcima vjernika što više utvrdi vjeru, dao se Skarga 
i na literarni rad. Među vrlo žestoke širitelje krivovjerja u 
Litvi pripadao je Andrija Wolan iz Velike Poljske, čovjek 
vrlo nadaren i agilan. Protiv njega napisao je Skarga god. 
1576. djelo o presv. oltarskom Sakramentu: »Pro sacratissima 
Eucharistia contra haeresim Zwinglianam«. Spis je polemičan, 
napisan uslijed izazova Wolanova, ali je uzor, kako se ima 
polemizovati, blago i mirno djelujući na um i na srce. S to- 
liko takta i s toliko ljubavi nije još nitko polemizirao s pro- 
tivnikom. Argumenti su mu jaki, a stil klasičan. 

Protiv istog heretika napisao je Skarga god. 1582. u 
Vilnu »Artes duodecim Sacramentorum« na latinskom jeziku, 
a kao izvadak iz oba ova navedena latinska djela izda god. 
1582. u Vilnu na poljskom jeziku »Siedem filarćw« (»Sedam 
sakramenata«). 

Budno prateći sve događaje i brinući se za dobro Crkve 
i domovine dao se o. Petar Skarga još na jedan orijaški posao, 
a to je rad za sveto sjedinjenje. U vrijeme Skargino potpadala 
je pod Poljsku Mala Rusija ili Ukrajina, pripadajući zajedno 
kruni i Litvi. Mala Rusija sa sjedištem u Kijevu primila je 
vjeru od grčkog patrijarkata. Dok je grčka crkva bila u 
jedinstvu s Rimom, bila je i Mala Rusija katolička. Pače i 
poslije raskola, što ga je učinio carigradski patrijar Mihajlo 
Cerularij god. 1054., ostade Mala Rusija u vezi s rimskom 
Crkvom. Tek nakon 12. stoljeća pada i ona pomalo u raskol. 
Stalno je, da je kijevski metropolit Nicefor I. (1104. do 1120.) 
već bio u raskolu. Tijekom stoljeća  prenesoše Grci svoju 
mržnju, nastalu poglavito poradi osnutka latinskog carstva 
u Carigradu, i na Malu Rusiju ili Ukrajinu. Kad se god. 1325. 
osnovala posebna metropolija u Moskvi za Veliku Rusiju, 
dok je Kijev ostao metropola Male Rusije, stade se crkvena 
povijest razvijati u obje kneževine svaka svojim putem. Ve- 
lika Rusija s narodom, gdje se slavenski živalj dosta izmije- 

šao s tatarskim i finskim primjesama, ostade nepomirljiva 
prema Rimu i puna najveće mržnje do danas. Mala Rusija 
s narodom čisto slavenskim, koji se jedini kroz stoljeća zvao 
imenom »Rusi« (dok se oni drugi nazivahu »Moskovitima«), 
pokazivala je manje mržnje prema Rimu, što više diljem po- 
vijesti zasvjedočila je sklonost za uniju. Tako je na saboru u 
Firenci g. 1439. kijevski metropolit Izidor potpisao dekret 
unije. Nu veliki knez moskovski, pomagan od moskovskih 
metropolita, protjera Izidora, a uniju osujeti- H-Ukrajini 
ostade raskol. Tako je bilo u vrijeme o. Petra Skarge. 

Kako je Skarga radio na obraćenju krivovjeraca u Litvi, 
tako svrati pozornost i na skizmatičke Ruse ili Ukrajince. 
Radio je on na tom svetom djelu i iz ljubavi k Crkvi Kristo- 
voj i iz ljubavi prema domovini, koja je trebala unutarnjeg 
jedinstva. Radi skizmatika mogla se Moskva uvijek uplitati 
u poslove Ukrajine to više, što su moskovski metropoliti uzeli 
naslov »i metropolita Južne Rusije«. Čim je Skarga stigao u 
Vilno, počeo je raditi i za sjedinjenje pravoslavnih Rusa 
s Crkvom Kristovom. Kako razabiremo iz lista o. Warszewic- 
koga, rektora isusovačkog u Vilnu, Skarga je u svojim pro- 
povijedima mnogo govorio o grčkom raskolu, pobuđivao želju 
za sjedinjenjem i isticao, da izvan prave Crkve nema spase- 
nja. Već se prve godine povratilo u Crkvu 200 Rusa. Da pri- 
pravi put obilnijemu sjedinjenju, napisao je Skarga god. 1577. 
djelo »O jednošći Košćiota Božego«  (»O jedinstvu Crkve 
Kristove«). Djelo je prikazao knezu Ostrogskomu, skizmati- 
ku, koji je imao velik utjecaj kao patron nad više od 1.000 
crkvi. Ostrogski je rad za uniju gledao s početka simpatički, 
nu kasnije je zauzeo protivno stajalište. U svom djelu ističe 
Skarga, da je spasenje samo u jedinstvu s Kristom, jedinstva 
s Kristom opet nema drugdje osim u njegovoj jednoj pravoj 
Crkvi, a to je Crkva katolička. Poziva se na povijest, koja 
jasno pokazuje, kako su sve herezije nastale samo otpado:n 
od jedinstva Crkve katoličke. Onda svom svojom rječitošću 
poziva na jedinstvo i slogu prema nauci Kristovoj. U tom 
djelu mogu bogoslovi naći vrelo lijepih misli i dokaza, a polj- 
ski rodoljubi dobrih nauka. 

Djelo »O jedinstvu Crkve« proizvelo je silan utisak, 
tako te su se skizmatički protivnici jedinstva pobojali, da će 
izgubiti puk. Bogati Rusi kupovali su djelo i palili ga. Djelo 
se silno tražilo, tako te sam Skarga u uvodu Il]. izdanja piše, 
da ljudi sveudilj od njega djelo potražuju, dok se u cijelom 
Vilnu mogao naći samo jedan primjerak, a i taj nije imao 
početka. Zato je on sam nakon 13 godina priredio II. izda- 

nje. U Speieru izda Skarga g. 1582. latinskim jezikom djelo: 
»Apperdix Skargae Jesuitae de Russorum erroribus«. Ova 
djela pripravila su put za istinsko sjedinjenje ukrajinske crkve 
s Rimom god. 1596. u Brest-Litowsku, o čemu kasnije. 


Tek što je Skarga svršio svoje djelo o »O jedinstvu 
Crkve«, dao se odmah na daljnji literarni rad. Na ponuku 
svojih poglavara napisa i izda god. 1579. u Vilnu klasičko 
djelo  »Žywoty Šwietych« (Životi svetih staroga i novoga 
Zavjeta za svaki dan preko godine«). Djelo je sastavljeno 
na osnovu djela biskupa Lipomanija i kartuzijanca Surija, 
ali s mnogo samostalne obradbe i novoga gradiva. Djelo je 
pisano homerskom jednostavnošću, s mnogo unkcije i ljepote 
stila. Mauricije Dzieduszycki u svojoj monografiji:  »Piotr 
Skarga i jego wiek« (Krakov 1868.) kaže: »Ne znam djela 
na našem jeziku, koje bi imalo veću raznolikost u jedinstvu. 
U njemu ćeš naći sve vrste stila i besjedništva: počam od 
seoske pjesmice, kolede, pripovijesti, legende do najviših 
uzleta misli i čuvstava, do tona pjesama Davidovih, i bliblič- 
kih vrhunaca, do najvažnijih i najsilnijih ulomaka povjesnice. 
S dramatskom živošću, a često i u dramatskom obliku istu- 
paju pred čitaoca sve tajne srca i uma, sve strasti, sva borba 
života... Tu slabo djetešce čini neravne korake, tu poput 
svijetla gori mladenački zanos sjajući ljepotom, tu je sazrio 
plemeniti stas muža, tu se sklanja godinama izorana i sjedi- 
nama posrebrena glava starca. Čini ti se, da čuješ raznovrsne 
glasove: tu pjev slavuja, tu jecaj bolnog čovječanstva, ondje 
zviždaj strijele, buku i vrevu rata, huk groma ili žubor tihog 
potočića. I — nigdje on ne traži ovih ljepota, svuda ih na 
svom putu nehotice nalazi. Ti i ne misliš, i gle rijeka, za 
kojom ideš, pjeni se u vis i ljeska se u bojama duge... Tu 
ti govori riječima stare poljske jednostavnosti i iskrenosti, 
ondje diže glas, opominje, prijeti; tu pripovijeda, tamo do- 
kazuje i uvjerava...« Nije stoga čudo, da su Adam Mickie- 
wicz i Henrik Rzewuski nazvali Skargine »Živote svetih« naj- 
pjesničkijim djelom, koje je uopće kod Poliaka napisano. 
Ali najbolja je kritika ljubav, s kojom je djelo primljeno u 
puku. Sam Skarga doživio je 7 izdanja, dok je kasnije djelo 
doživjelo još 18 izdanja, dakle ukupno 25 izdanja. To je 
najbolje svjedočanstvo za djelo i njegovu vrsnoću. 


U vrijeme ovog rada položio je Skarga u Vilnu svečane 
zavjete, pa i onaj četvrti o potpunoj poslušnosti Svetoj Sto- 
lici. Bilo je to 1. kolovoza 1577. Dan prije toga napisao je 
akt, kojim se odriče svih pokretnih dobara svoje očevine u 


53 


rodnom gradu Grojcu, određujući ih za uboge, a navlastito 
za bolnicu, koja od njega osnovana do danas postoji. 


5. SKARGA I KRALJ STJEPAN BATORY 


Novo polje rada čekalo je Skargu nakon smrti posljed - 
njeg Jagelovića Sigismunda Augusta II. Iza kratke vlade 
Henrika Valois, koji postade ubrzo kraljem francuskim, bude 
od poljskog plemstva na polju Woli ispod Varšave izabran 
za kralja sedmogradski knez Stjepan Batory (1576—1586). 
Bio je to mudar vladalac i izvrstan vojskovođa. On je jakom 
rukom zaveo red u državi, a onda zametnuo rat s okrutnim 
i opakim knezom moskovskim Ivanom Groznim, koji je god. 
1577. oteo Poljskoj Inflante. Da bude zemlja što jača prema 
vanjskomu neprijatelju, koji je ugrožavao kraljevstvo, pre- 
gnuo je Stjepan Batory, da u poljskom narodu zavlada jedna- 
kost i sloga. Najboljim sredstvom za to smatrao je vjersko 
jedinstvo, pa zato, ma da nije izravno progonio inovjeraca, 
to se ipak podupirući rad katoličkog svećenstva brinuo, da 
učvrsti i osigura pobjedu katoličke vjere. Zato je pomagao 
uvelike rad najboljih tadašnjih vjerskih reformatora, Isuso- 
vaca. Tu je kralj radio ruku o_ruku s o. Petrom Skargom. 
I tako odsada stiče on velik utjecaj na dvoru i postaje jedan 
od najjačih ljudi u kraljevstvu. Godine 1579. uzdigne kralj 
Stjepan Batory isusovački kolegij u Vilnu na čast akademije 
ili sveučilišta. Prvi rektor nove akademije bio je o. Petar 
Skarga. 

Kralj Stjepan Batory imao je prilike, da upozna Skargu 
u proljeće god. 1579. za svoga boravka u Vilnu. Kao vrstan 
psiholog upoznao je odmah neobične vrline _ uma i srca u 
ovog čovjeka Božjega. Nu i Skarga je dobro upoznao kralja, 
kad ga u listu svome generalu u Rimu (9. III. 1579.) ovako 
karakterizira: »Doista teško je reći, čemu bi se čovjek više 
divio na ovom velikom monarhu, na ovom najvećem kralju 
poljskom? Da li onomu njegovu neizmjernom naporu s po- 
teškoćama, kojim je primio žezlo posred bura i navala,.a 
ipak je ravnao lađicom otadžbine bez kolebanja i zastranjenja; 
ili onom ugledu, kojim je buntovnike upokorio i u red spra- 
vio; ili onoj neslomljivoj moći i pravednim sudovima; ili na- 
pokon onoj velikoj brizi, s kojom je odabirao sebi ljude, da 
s njima ravna velikom i moćnom državom.« 

Kralj Batory bio je doista sretan u biranju savjetnika i 

magača. Kancelarom to jest prvim ministrom i podjedno 
etmanom ili vojskovođom postavi jednog od najodličnijih i 

najplemenitijih ljudi svoga vremena Ivana Zamojskoga, a za 
konsolidaciju Litve i osvojenih krajeva upotrijebio je o. 
Petra Skargu. 

Kad je kralj Batory vodio rat s Ivanom Groznim, pa 
nakon drugih mnogih tvrđava osvajao grad Polock u kolovozu 
1579., došao je u vojnički tabor do kralja o. Skarga, da obavi 
neke prešne poslove u stvari nedavno osnovane akademije u 
Vilnu. Tu je bio svjedokom navale poljske vojske na grad. 
Kad je u vrijeme večere bio kod kralja, padne u stan kraljev, 
koji je bio 1 km udaljen od grada, neprijateljsko tane, i od- 
bivši se od stijene _pane u jelo na pladnju. Dok su drugi 
problijedili, kralj se nasmije i zapita Skargu, što bi mogao 
značiti ovaj događaj. Skarga odgovori: »Neprijatelj nas zove 
sutra na večeru u tvrđu.« Kralj odgovori: »Ako se tvoje 
proročanstvo ispuni, osnovat ću tvojemu redu u Polocku tako 
krasan kolegij, da će vam vaša braća moći zavidjeti.« 

Polock bude sutradan osvojen, a kralj izvrši obećanje, 
te sagradi u Polocku krasan kolegij. Rektorom kolegija po- 
stade Skarga, premda je i dalje boravio u Vilnu, a ovamo sa- 
mo dolazio na opravljanje poslova. 

Batory je dalje vodio rat s Ivanom Groznim, osvajao 
grad za gradom, dok nije provalio u unutrašnjost moskovske 
države sve do zidova Pskova. Ivan Grozni se prestraši pa se 
uhvati lukavstva. Obrati se naime na papu Grgura XIII. 
s molbom da posreduje _ za mir, a on obeća sjediniti se 
s Crkvom rimo-katoličkom. Za posrednika u toj stvari oda- 
bere papa Antuna Possevina D. I. Petar Skarga shvati po- 
ložaj pa pokuša preko generala u Rimu osujetiti ovo posre- 
dništvo s razloga, što »prljav i zločinački život Ivana Gro- 
znog ne daje nikakova jamstva za obraćenje Moskve i njeno 
sjedinjenje s katoličkom Crkvom.« Međutim papino poslan- 
stvo dođe ipak pred Pskov, kamo je došlo i moskovsko po- 
slanstvo. Kralj Batory prista na mir god. 1582., po kojemu 
dobi osvojene tvrđave i gotovo cijele Inflante, pa se tako 
poljska država protezala opet do Baltičkog mora, a Moskva 
ostala od tog mora odsječena. 

Sada se otvorilo za Skargu novo polje rada. Tek što 
je kralj obavio službeni svoj pohod u Rigu, glavni grad novo 
osvojenog kraja, već dolazi onamo na viši poziv Skarga, da 
uskrisi ondje katoličku vjeru, koju su krivovjerci gotovo isti- 
snuli. Kralj predade Isusovcima crkvu sv. Jakoba u Rigi 
s mnogim zgradama, da si ondje osnuju kolegij i škole. Tu 
započe opet sveto misijsko djelovanje o. Skarge i u samoj 
Rigi i u cijelom onom kraju. S litavskim biskupom Jurjom 

Radziwiltom, kraljevskim namjesnikom obilazio je Skarga 
kraj, naviještao riječ Božju, te privodio mnoge u krilo kato- 
ličke Crkve. Misijski rad njegov bio je oteščan jezikom. Nje- 
mački jezik, kojim je govorio puk onoga kraja, razlikovao 
se mnogo od njemštine, koju je u svojoj mladosti učio. Puk 
nije razumio poljski, a latinski je znao malo tko. On si je 
pomagao, kako je mogao. Usto se puk ponio dosta neprija- 
teljski prema njemu, tako da je bio i tvorno napadan. Nu 
Skarga je sve rado pretrpio, a želio je i proliti krv svoju za 
vjeru. Često je izazivao kalvinske pastore na javne dispute. 
Posred ovih misijskih radova nije zapustio pera pa je dalje 
pisao polemične spise protiv heretika. Osobito je revno na- 
stavio pismene polemike s Wolanom o Presv. Euharistiji. 
Proučavanje nauke o Presv. Euharistiji i širenje njene po- 
božnosti bio mu je najmiliji posao. Sam piše: »U obrani sve- 
tosti ovoga otajstva spreman sam propovijedati i pisati do 
kraja svoga života. To je najveća radost duši mojoj u svim 
patnjama i bolima.« 


6. U KRAKOVU. KARITATIVAN RAD 


Godine 1584. bude Skarga prema volji svojih poglavara 
nakon 11 godišnjeg djelovanja u Litvi premješten u prijestol- 
nicu kraljevstva, Krakov. Tu je postao superiorom Isusovač- 
kog doma i crkve kod sv. Barbare, što je kralj Batory daro- 
vao Isusovcima. Nema dvojbe, da je Skarga bio pozvan u 
prijestolnicu na molbu samoga kralja. 

karga se u Krakovu dao na posao svom gorljivošću. 
Ponajprije je obnovio crkvu sv. Barbare, koja je bila ne- 
kada grobljanska kapela. Crkvu je oslikao, snabdio klupama, 
propovijedaonicom,  ispovjedaonicama, prozorima i novim 
orguljama iz Niirnberga. U obnovljenoj crkvi započeo je 
neobično revnu i plodnu propovjedničku djelatnost. Doskora 
nisu zidovi crkve mogli obuhvatiti mase, koje su željele čuti 
riječ Božju iz ustiju velikoga govornika. Usto je našao vre- 
mena, da po svome običaju posjećuje bolesnike po bolnicama, 
tamnicama i siromašnim kućama, te da im donosi duhovnu 
okrepu i materijalnu pomoć. | 
lavna je značajka  Skargine djelatnosti u Krakovu 
karitativan rad. On je i dosada u tom pravcu radio, gdjegod 
je boravio: u Lavovu, u Vilnu, u Rigi. Nu nigdje nije njegovo 
milosrđe proplamsalo takovim plamenom, kao u Krakovu. 
Povod ove djelatnosti ovjekovječio je slikar Kazimir Pochwal- 
ski na jednoj slici u Krakovu. Idući jednoć na propovijeda- 
onicu zaustavila ga u sakristiji uboga žena nekoga stolara, 

pa mu s plačem govorila o velikoj nevolji svoje obitelji te o 
dugoj i teškoj bolesti svog supruga. Ganut ovim pripovijeda- 
njem uzlazi Skarga na propovijedaonicu, plamenim  riječi- 
ma govori o nevolji mnogih nesretnika, koji se stide prositi, 
te zagrijava slušatelje za organizirani karitativni rad: neka se 
osnuje društvo, koje će tajno sabranom milostinjom poma- 
gati bijednike, što ih snašla nesreća, bolest ili siromaštvo, a 
stide se prosjačiti. Scena u sakristiji ovjekovječena je na 
stropu dvorane »Bratstva milosrđa« u Krakovu. 

Riječi Skargine pale su na plodno tlo. Odmah iza pro- 
povijedi prijavi se 7 osoba voljnih stupiti u novo društvo. 
Doskora se javiše i mnogi drugi. I tako o. Skarga osnuje 
»Bratstvo milosrđa«, kojem propiše pravila. Dne 21. X. 1584. 
mogla se održati već prva skupština društva. Članovi društva 
dužni su dnevice izmoliti 3 Očenaša i 3 Zdravo Marije, tje- 
dno davati obvezatnu milostinju, a dragovoljnu, »kad Gospod 
Bog komu omekša srce milosrđem ili kad mu što pođe srećno 
za rukom«, svake nedjelje pribivati razmišljanju o ljudskoj 
bijedi i svjetovanju, kako da se pomogne bijednima. Nakon 
4 godine brojilo je društvo 255 braće i 239 sestara. I kralj 
se dao zapisati u društvo. Za to društvo napiše Skarga dva 
spisa: »Bractwo milosierdzia« i »Czytania bractwa milosier- 
dzia«, oba u Krakovu 1588. 

Drugo karitativno djelo bila je »Banka pobožna«, u 
početku zvana »Komora potrebnih«. Svrha društva je: po- 
trebnima pozajmljivati novac uz zalog pokretnina na izvjesno 
vrijeme bez kamata, da ih se otme lihvarima i tako spasi od 
propasti. To je društvo osnovano god. 1587., i to prema uzoru 
sličnih talijanskih društava »Mons pietatis«. Godinu dana 
poslije osnovao je Skarga i treću ustanovu »Blagajnu sv. 
Nikole« (»Arca s. Nicolai«) po uzoru sličnoga društva, što ga 
6. 1460. u Rimu osnovao kardinal Turrecremata. To je društve 
imalo za zadaću davati miraz djevojkama čestitih obitelji, 
palih u bijedu, koje su radi svoga siromaštva bile u pogibelji, 
da izgube svoju nevinost. | 

Ove tri  karitativne institucije, upravljane zajednički 
preko »Nadbratovštine milosrđa«, preživjele su sve bure i 
sve mijene države Poljske, preživjele i sve diobe Poljske, pa 
su do sada vrelo milosrđa za bijednike, koji se stide prosja- 
čiti, a trebaju pomoći ili zajma. Evo, što može učiniti odu: 
ševljenje i ustrajnost jednog čovjeka, puna ljubavi prema 
Bogu, domovini i bližnjemu. 

Da o. Petar Skarga — kaže Kasper Wojnar — u svom 
životu nije ništa drugo učinio, nego samo osnovao ova tri 

karitativna društva, koja do danas postoje, već bi zavrijedio, 
da mu ime ostane ovjekovječeno u povijesti Poljske. | 

Bratovština od milosrđa raširila se po svim većim gra- 
dovima poljskim. U Varšavi ju je uveo sam Skarga i tako 
ojačao, da je isprošenom milostinjom sagrađena bolnica sv. 
Lazara. . 

God. 1592. bukne u Krakovu kuga, koja je kosila sve, 
ali prije svega bijedne i zapuštene, jer nisu imali, tko bi i 
u bolesti dvorio i _tko bi ih mrtve pokapao. Tom zgodom 
osnuje o. Skarga u Krakovu »Bractwo Betanji šw. Lazarza«. 
Članovi društva brinuli su se za uboge bolesnike, prenosili ih 
u bolnice ili u privatne kuće na liječenje na trošak društva, 
a mrtve bi besplatno sahranjivali. Kad je zaraza prestala, 
prestalo je postojati i »Društvo sv. Lazara«. 

sim ovih karitativnih ustanova trajan su spomenik 

plemenite Skargine duše njegovi potresni i upravo klasički 
govori o milosrđu. Ovamo ide i oproštajna poslanica, što ju 
je odlazeći s kraljem iz Krakova u Varšavu napisao »Bratstvu 
milosrđa«. Tu je Skarga sličan apostolu Pavlu, koji piše lju- 
bljenim svojim vjernicima. T. Grabowski kaže, da u propovije- 
dima o milosrđu Skarga daje zaviriti baš u dno svoje duše. 

Moderna katolička Poljska provodeći Katoličku akciju 
može samo kopirati velikoga Skargu, koji je sav svoj vjerski 
i misijski rad vezao uz karitativno djelovanje. Zato i danas 
u Poljskoj uz Katoličku akciju cvate i »Caritas«. 

Dodajemo, da je Skarga u Krakovu svojim propovijedi- 
ma obratio mnogo odličnih krivovjeraca. Među ove ide kal- 
vinski propovjednik Kopich, kastelan Dulski, kasniji vojvoda 
od Culmerlanda luteran Ernest Weyher, litvanski veliki kan- 
celar Leo Zapieha, kalvin a kasnije slavni pisac i Isusovac 
Leczycki (Lancicius). 


7. SKARGA — KRALJEVSKI PROPOVJEDNIK 


Nova se epoha Skargina rada započinje preranom smrću 
kralja Stjepana Batoryja. Posred blagoslovljenog vladanja 
od jedva 10 godina, posred najdivnijih osnova o uređenju 
države i o tom, kako će osiguravši granice države prema 
istoku (Moskvi) osigurati granice i prema jugu svladavši 
Tatare na obalama Crnog mora, umre nenadano plemeniti 
kralj Stjepan Batory u 53. godini svoga života. 

od izbora novoga kralja došlo je do razdora. Jedna 
stranka pod vodstvom magnatske obitelji Zborowskih pozvala 
je na prijestolje nadvojvodu Maksimilijana Austrijskog, dok 
je druga stranka na čelu s Ivanom Zamojskim izabrala za 

kralja švedskoga kraljevića Sigismunda, sina Katarine Jage- 
lonske, sestre Sigismunda II. Augusta. Maksimilijan dođe 
s vojskom pred Krakov. Znajući, da je o. Skarga uplivna 
ličnost u prijestolnici, potajno mu pošalje list moleći, da 
podupre austrijsku stranku. Nu Skarga preda zatvoreni list 
u ruke Ivana Zamojskoga, kancelara i velikog hetmana. Za- 
mojski potuče Maksimilijana kod Byczyna, koji se osramo- 
ćen morade vratiti. 

Švedski kraljević dođe u Krakov, gdje se koncem pro- 
sinca 1587. okruni kao Sigismund III. Waza (1587.—1632.). 
Nekoliko dana nakon toga bude o. Petar Skarga uzvišen na 
veliku i odgovornu službu. Mladi 21 godišnji kraljević oda- 
bere  prokušanog borca Božjeg, zrelog apostolskog muža 
o. Skargu, komu su bile tada 52 godine za svoga dvorskog 
propovjednika. Potaknula ga na to valjda velika slava Skar- 
gina, za koju je čuo još u Švedskoj. Na samu Novu godinu 
1588. dođe kralj sa cijelom kraljevskom svitom u crkvu sv. 
Barbare na sv. Misu i propovijed, i namah poslije toga pozove 
Skargu za svoga dvorskog propovjednika. Ma da mladi kralj 
nije ispunio velike nade Poljaka, ma da je bio bahat i nepo- 
vjerljiv sanjajući o apsolutnoj vlasti, ma da je odbio od sebe 
plemenite ljude, kao na pr. samog Ivana Zamojskog i okružio 
se laskavcima, ipak je u pozivu Skarge bio sretan. To je bio 
jedini izuzetak, ali častan i po njega sretan. 


Dr. Kamilo Dočkal. 

ŠTO JE ZATVORENOST?. 

Zatvorenost je ili posljedica nedovoljnog djelovanja drobi ili je prouzro- | 
vana rijetkošću, neredovitim nadolaženjem stolice te nedostatnim ispražnjiva- 
njem nepotrebnih izmetina. Da bismo održali najpovoljnije zdravlje, moramo 
nastojati, da svakodnevno imademo stolicu, kako ostaci probave ne bi ostajali 
predugo vrijeme u utrobi. 

Ako drob ne radi kako treba, ako stolica nije redovna ili je nedostatna, 
onda može nastati zatvorenost ili zapeka i prouzrokovati teške smetnje cijeloga 
organizma. Zatvorenost može biti uzrokom najtežih i najopasnijih otrovanja 
krvi uslijed varenja i gnjilenja tvari, koje se nalaze u utrobi. / 

Na zatvorenosti oboljeli izgledaju obično loše, boja lica žuta ili zelen- 
kasta, koža puna prištića. Dah im zaudara, u ustima im je bljutavo, a jezik im 
je obložen bijelo ili žuto. Podliježu vrlo lako svim mogućim tegobama, kao što 


su glavobolja, migrena, troma probava, smetnje probave, podrigivanje, bljuvanje, 


kiselina iz želuca, plinovi, boli u trbuhu, grčevi i kolike, šuljevi itd. 
KAKO NASTAJE ZATVORENOST? ' ' 

Bez pretjerivanja možemo ustvrditi, da najveći dio ljudi oboli na zatvo- 
renosti iz nemarnosti, to jest stoga, što si ne daju toliko vremena da obave 
nuždu onda, kada ista nastupi. Kod muškaraca je pomanjkanje vremena, kod 
žena i djevojaka preveliko žacanje, koje ih često navodi na to, da nužde odga- 
đaju. Potreba prestaje, dalje se na to i ne misli! Slijedećeg dana tapotreba nije 
možda više tolika i malo po malo postaje crijevo tromo i klonulo. Sada nam je 
začudno da nemamo stolice, da smo zatvoreni; ipak sav uzrok leži u tom, što 
smo čisto našom nemarnošću odučili organe trbuha točnog i redovitog izlučiva- 
nja izmetina. 

Sa raznim lijekovima za čišćenje mi smo doduše u stanju osloboditi se | 
ovih slučajeva zatvora, ali postajemo opet nemarni, te se slučajna zatvorenost 
pretvara u kroničnu bolest. A upravo kronična zatvorenost je najneugodnija i 
najopasnija. | 

KAKO ĐA LIJEČIMO ZATVORENOST? 

HERSAN djeluje na utrobu tako, da imademo osjećaj prirodne potrebe 
za stolicu. On čisti a da ne slabi, bezbolno, ne čini kolike, a što naročito važno, 
djelatnost mu ne postaje navikom, tako da ga možemo opet lako ostaviti. Zai- 
sta ne treba vjerovati, da je za izliječenje kronične zatvorenosti dovoljno uzima- 
ti ma koje otvarajuće sredstvo i tako postići dva do tri puta stolicu, jer poslije 
toga imamo obično isto tako tvrdokornu zatvorenost kao i prije uzimanja tog 
lijeka. Otvarajući lijekovi ne otstranjuju zatvorenost, oni je samo pogoršavaju. 

Ricinovo ulje podražuje crijevne stijene time, što ih sili da njima naku- 
pljene tvari izbace. Ali nakon tog umjetnog naprezanja crijevo postaje tromije 
nego što je bilo prije uzimanja ulja. Soli povlače na sebe crijevnu tekućinu, te 
na taj način prouzrokuju, da se tekućina, manje ili više, iz istih izluči. Potpuno 
ozdravljenje od kronične zatvorenosti treba vremena, pošto je to jedna od 
najtvrdokornijih bolesti. Za vrijeme upotrebe HERSAN čaja mora se bezuvjetno 
nadzirati načim ishrane. 

BOLESTI ŽELUCA. 

Katar želuca je bolest našega stoljeća. Uzroci ovoj bolesti su: nedostatna 
hrana, neredovito i prebrzo jelo, premasne, paprene, nedovoljno žvakane jestvi- 
ne i prekomjerno uživanje alkoholnih pića. 

Ljudi trpe vrlo mnogo od slabe ili polagane, dotično trome probave. 

Liječe se bezuspješno temeljem stanovite dijagnoze, dok je naprotiv uslijed 
probavne smetnje njihovo opće zdravstveno stanje poremećeno, 

Liječenje je vrlo jednostavno: treba posvetiti brigu načinu prehrane. 
Dnevni obroci jela neka budu redovni, točno u isto vrijeme. Jestvine lake, 
. pošto su ove lako probavljive. Jesti treba polagano, dobro žvakati. Za vrijeme 

jela nipošto i nikad ništa ne piti. 

Sredstva za otvaranje ne smiju se upotrebljavati; svi liječnici dokazuju 


njihovo štetno djelovanje. Voće se smije uživati samo kuhano. HERSANOM | 


postizavaju se najbolji uspjesi. U jutro na tašte i u podne, četvrt sata poslije 
jela, isto tako i poslije večere po: jedan obrok izazvati će za kratko vrijeme 
X odlične rezultate, 


GOJAZNOST ILI PRETILOST (MASNOST, TUSTOĆA). 
Gojaznošću ili masnošću označujemo naslaganje masti i to ne samo 
na mjestima udubina, već i na velikom broju unutarnjih organa, kao što su jet- 
\ ra, srce bubrezi. Odmah ćemo shvatiti veliku opasnost, koja nam prijeti. Gojaz- 
nost spopada muškarce (sjedeći način života, obilno hranjenje, zloupotreba al- 
kohola i piva) i.žene u četrdesetim godinama. 
| Kod premasnih porast težine ne prestaje, naprotiv; ona sve više i stalno 
| povećava na štetu estetičnosti, koja se prije priklanja vitkosti nego li gojazno- 
ez = debljini. Mast, zapravo ostaci nepotpunog ili nedostatnog izgaranja hrane, 
okupi se u tkivu, koje tako oteža i deformira. A često prodire u takovoj množi- 
ni u nj, da nesretnike, koji su napadnuti od tih dosadnih i nepotrebnih tvari, 
smeta u slobodnom kretanju, dok im glavni organi, srce, pluća, jetra, želudac, 
itd., natakav način priklješteni i isplošteni, mogu samo slabo ili jedva djelo- 
vati Gojaznost, debljina, nije samo nelijepa i stoga od žena toliko izbjegavana 
pojava, već je to bolest i prava nesreća. 
Liječenje. — Sredstava, koja se protiv toga korisno upotrebljuju, imade 
ovelik broj. Tu su pokreti mišičja, šport, fizikalna sredstva (masaža), elektri- 


- 


kaki kupelji uz znojenje i dr., ali svaka od tih metoda ima svoje slabe strane, 
suvislosti i protuodredbe, dapače i opasnost. U borbi protiv gojaznosti ima se 


\podvrći dieti, koju treba upotpuniti upotrebom HERSAN čaja. Uživanje jela 
+sa sadržinom škrobi (brašna, tjestenine itd.), šećera, krumpira i alkohola treba 
izbjegavati ili dapače sasvim iz jelovnika isključiti. Najbolje je uzimati dnevno 
(300 grama prženog kruha, povrća ili huhanog voća. U jutro, mjesto zajutarka, 
išalicu HERSAN čaja i u večer, dva sata poslije večere, drugu. 
| HAEMORHOIDI (ŠULJEVI) 
Šuljevi nastaju navalom krvi u debelo crijevo te proširenjem istoga. Kada 
m šuljevi pojave, to se viđa više tvrdih, crvenih, vrlo osjetljivih oteklina, koje 
se nastavljaju prama unutrašnjosti. Bolovi, prouzrokovani ovom upalom, vrlo su 
koki, a znadu potrajati dulje od nedjelje dana. Često se događa, da je navala 
krvi tako jaka, da stijene oteklina toliko nabreknu, da konačno popuste pritis- 
u, te nastane lako krvarenje. To nazivamo krvavim šuljevima, koji su manje bolni. 
Tko boluje od šuljeva, trpi često i od kolika (nastupa) i osjeća pri tom 
| pritisak prama stražnjem dijelu tijela. Otešćani krvotok u debelom crijevu pro- 
uzrokuje zadržavanje krvi vena, što se proteže čak do jetara, dapače do srži 
kičme. Druga, česta pojava, kod neshodno liječenih šuljeva je svrbež među listo- 
ima i trajno pečenje i svrbljenje, koje mnoge bolesnike progoni do nesnosnosli, 
Dno prouzrokuje besanicu i premorenost, a pogoršava se naročito toplinom 
kreveta, toplim ili mirodijama začinjenim jelom. Uzroci šuljevima su obilno 

hranjenje hranjivim jelima, slabo kretanje, sjedeći način života, dugo bolovanje 
u krevetu, zatvor tijela, trudnoća, pritisak jetara i ako se donji dio tijela pre- 
više suzuje odjećom, 

Liječenje. — Za liječenje šuljeva od najveće je važnosti, da se bolest ne 
zapusti. Svaki čovjek mora priznati potrebu osvježujuće i čisteće diete i potrebu 
slobodnog kretanja tijela. Svako papreno jelo treba izbjegavati. Oboljela mje- 
sta imaju se nakon svake stolice pre hladnom vodom. Dva puta dnevno 


uzimati HERSAN čaj. . 
OBOLJENJE JETARA (DžIGERICE). 


Jetra su najveća žlijezda čovječjeg tijela. Zauzimaju cijelu desnu stranu, 
počimaju ispod grudiju i protežu se do krajnjeg Somjeg ruba rebara, dapače iz- 
bočene su i na lijevu stranu želuca. . 

Jetra su prava, krvlju napunjena spužva. Ona stvaraju žuč iz tvari, koje 
se izlučuju iz krvi; u njima nastaje vrlo lako navala i ustav krvi, pak ako taj 
ustav bude prejak, nastaju smetnje, koje bolesnik teško osjeća. Tupe boli na 
desnoj strani trbuha, osjetljivost na pritisak, smetnje probave, koža požuti. Pro- 
bava biva slaba i uz poteškoće; isto je sa stolicom, koja još postaje bezbojnom ; 
utučenost, zamišljenost, krvarenje iz nosa, tamno obojadisana mokraća. 

Liječenje. — Pomoći ćemo si mirovanjem, dietom (mlijeko od maslaca, 
obrano mlijeko, Vichy-mineralna voda), kloniti se alkohola. Prehrana ima se 
strogo ograničiti na dozvoljena jela — nipošto jaja, meso ni mast, Ustav pobi- 
jati sa HERSAN čajem, dva obroka dnevno. 

ŽUTICA. 


Cio niz oboljenja jetara očituje se skupno žuticom. Opažamo ju u svim 

onim slučajevima, gdje žuč ne izilazi iz tijela redovnim putem, t.j. kroz crijeva. 

Pojave. — Uvučen i napet želudac, tegobe i bljuvanje, žeđa, smetnje pro- 
bave, gađenje prema masnoj hrani. Nakon nekoliko dana koža se obojadiše 
žulo. Počinje u očnom bjelilu, bilo kuca polaganije, žuto obojadisan znoj, a na- 
pokon obojadiše se i mokraća žuto do smeđe i bolesnik omršavi. 

Liječenje. — Podražujuća jela, meso, jaja i mast treba potpuno izostaviti | 
iz jelovnika. Samo lako probavljiva jela; prednost dajemo mliječnoj dieti, 
biljnoj hrani; svjež zrak i redovna stolica uvjeti su za ozdravljenje. HERSAN 
čaj izlučuje žuč, uklanja navalu krvi u jetra, time sve nastale loše pojave i 
žutu boju bolesnika. 

OBOLJENJE BUBREGA. 

Bubrezi su jedan od najvažnijih organa čovječjeg tijela, te su uslijed to- 
ga, što djeluju poput cjedila, napose izvrženi obolenjima. Neprestano ih napa- 
daju premnogi mikrobi i izlučeni sokovi. Stoga je nužno neprestano nadzirati 
njihovu djelatnost, naročito nakon zaraznih oboljenja, otrovanja ili reumatičnih 
dotično gihtičnih napadaja. 

Nedovoljno djelovanje bubrega utiče u veliko na kolanje krvi; po Wida-! 
lu, Brigtu i drugim naučenjacima, ustanovili su Vaznez i drugi, važnost poveća - 
nog krvnog tlaka i posljedica od toga kod kronične upale bubrega. Upotrebom 
HERSAN čaja pospješuje se izlučenje mokraće i uspostavlja se djelatnost bu- 
brega. Njihov udio u borbi protiv uzroka povećanog krvnog tlaka od osobite je 
važnosti. Simptomi: hladnoća, tromost bila, bolovi u predjelu slabina (naprasni), 
ili takovi, koje kao da prouzrokuje neko kretanje), natečeni podočnjaci i ruke 
prečesto mokrenje, 

Liječenje. — Mir, mliječna dieta, hrana bez kuhinjske soli (neka se soli 
sa »Hosalom«), dugo, toplo kupanje nogu. Zabranjena je upotreba otvarajućih 
soli, koje podražuju bubrege. HERSAN dva puta dnevno u jutro na tašte i 
večer prije spavanja. 

Znanstvena podloga eugenike 
(Uz novo izdanje H. Muckermann, »Kind und Volk«)! 


Čitajući povijest Rima čovjek se nikako ne može otresti 
misli, da toga carstva više nema. Ono je tako duboko zahva- 
tilo u povijest čovječanstva, kroz više od tisuću godina afir- 
miralo svoju snagu, nametalo svoje zakone, svoju kulturu i 
svoj duh gotovo cijelom tada poznatome svijetu. Toliko real- 
nosti, pa ipak — negda bilo, sad se spominjalo! 

Koji su bili uzroci toj propasti? Pitanje, koje je odu- 
vijek interesiralo historičare, političare te moraliste. A i da- 
nas je i te kako aktuelno. Današnja Evropa pokazuje 
mnoge znakove, za koje se tvrdi da su bili uzrocima propasti 


Nas ne zanima međutim samo poznavanje uzroka toga 
propadanja, nego još više pitanje, ima li pomoći, može li se 
zaustaviti to propadanje jednoga naroda, kulture? 

Činjenica je, da su se toliki narodi, postigavši stalnu 
visinu kulture, degenerirali i iščezli s lica zemlje. Gdje je 
dakle uzrok toj degeneraciji? Čini se, da je to baš sama kul- 
tura, odnosno civilizacija, jer čini život pojedinčev mnenor- 
malnim, manje plodnim te tako na koncu uzrokuje smrt cije- 
log naroda. Jer evropski narodi, a s njima i hrvatski u nekim di- 
jelovima naše domovine, nalaze se već na nizbrdici. Otvorimo 
li »knjige sudbine« — statistike novorođenih i umrlih — vidjet 
ćemo, da se krivulja novorođenih spušta sve niže i niže, a to 
je početak — konca. Osim toga Evropa boluje. Najprije od 
duševnih bolesti. Bolnice za te bolesti su prepune. A koliko 
ih je, koji nisu u bolnicama, o kojima statistike šute? Osim 
toga, tu su i druge bolesti, veneričke, koje upravo onemogu- 
ćuju nova pokoljenja. A onda samoubojstva, lakoumno shva- 
ćanje braka, javni nemoral, slobodna ljubav. Sve znaci, uzroci, 
propasti Rima, propasti Evrope! A da i ne spominjemo teško 


1 Hermann Muckermann, Kind und Volk, sechzehnte Auflage. I. 
Bd. — Vererbung und Auslese (str. XIV -i- 300), II. Bd. — Gestaltung 
und Lebenslage (str. XII -|- 274). Herder, Freiburg im Breisgau. 

Ovaj prilog izrađen je uglavnom prema gornjem djelu osobito što 
se tiče primijenjene eugenike, te su iz njega uzeti također svi podaci. 
Literatura je navedena u samome djelu. 


60 


i nesređeno socijalno i ekonomsko stanje, koje se i te kako 
odsijeva u broju novorođenih, ili bolje rečeno, u broju poba- 
čaja te raširenosti Malthusove nauke. 

I eto u toj teškoj situaciji pruža Evropi dasku spasa 
eugenika. Ona izjavljuje, da se taj utjecaj civilizacije može 
paralizirati, i predlaže nam sredstva. Ponuda je našla abone- 
nata. Poznati zakon Reicha o sterilizaciji inspiriran je od 
eugenike! 

Nije lako dati definiciju eugenike. Eugenika je naime 
tek nedavno izašla iz povoja te je teško povući oštre granice 
između onoga, što strogo pripada njoj kao nauci, a što opet 
na njene pomoćne discipline. Tih ima mnogo. Čitav je čovjek, 
u svoj svojoj djelatnosti, objekt eugenike, pa se eugenika 
služi kao pomoćnim disciplinama svim onim znanstvenim 
granama koje imaju bilo kakav odnos prema čovjeku, uko- 
iko taj može biti princip novoga života. To su dakle u prvom 
redu biologijske discipline, pa. medicina, antropologija, psiho- 
logija. Napose je eugenika tijesno povezana s naukom o na- 
sljednosti, pače zapravo i jest tek primjena temeljnih zasada 
ove nauke na čovjeka, samo što pokuse zamjenjuje proučava- 
njem statističkih data, budući da se na čovjeku ne mogu pra- 
viti eksperimenti, te specijalnim opažanjima, osobito kod bli- 
zanaca.? Treba osim toga dobro lučiti eugeniku od t. zv. rasne 
higijene (»Rassenhygiene«), iako se izrazi često upotreblja- 
vaju u istom značenju. Rasna je higijena posebna grana euge- 
nike te ide za tim, da upotrebljavajući općenite zakone na- 
sljednosti i eugeničke metode, održi koju rasu čistom, bilo 
s kojeg razloga. Tako na pr. nacionalsocijalizam hoće da oči- 
sti nordijsku, jer da je najplemenitija rasa čovječanstva... 

Prema svemu, što je dosada rečeno, eugenika je nauka 
o uvjetima i sredstvima zdravoga naraštaja. Postigne li se 
naime jednom, da novi naraštaj bude doista biološki potpuno 
zdrav, osigurana je time također budućnost naroda i kulture, 
koju nosi taj narod ili zajednica naroda. Glavni i neposredni 
predmet eugenike jest dakle obitelj, odnosno bračni drugovi, 
ukoliko od njih proizlazi novo pokoljenje. Imajući pred očima 
dijete, koje bi se moglo roditi, eugenika, idealno govoreći, 


2 Valja dobro razlikovati blizance od dvojaka. Blizanci nastaju 
time, da se oplođeno jaje uslijed nepoznatih još uzroka  razdijeli u 
dvije neovisne blastomere, od kojih je onda svaka početak individua. 
Prema tome ti individui posjeduju istovjetno nasljedno dobro, što se 
uostalom i očituje u poznatoj potpunoj sličnosti i t. d. Dvojci naprotiv 
nastaju oplođenjem dvaju jajeta u isto vrijeme, te se razlikuju među 
sobom kao braća uopće. 

prati svakoga čovjeka napose kroz cijeli njegov život — uklju- 
čivši ovamo i njegove pretke po mogućnosti — kroz sve faze 
njegova individualnog i socijalnog razvoja do svake poje- 
dine aktuacije novog, po njemu nastalog bića, da onda prati 
opet ovo itd. Odatle se vidi također povezanost eugenike sa 
socijalnim momentom, i sva kompliciranost koju on unosi u 
nju. Nije ni čudo, kad je predmet eugenike čovjek kao poje- 
dinac sa svim svojim moćima, kao socijalno biće sa svim od- 
nosima prema bližnjemu, prema narodu i društvu te prema 
— vječnosti. 

NEKOLIKO POJMOVA 


Kao svaka grana prirodnih nauka ima i eugenika svoju 
terminologiju. Razlaganje eugeničkih izraza i pojmova uvest 
će nas u poznavanje tajna, koje je priroda dugo vremena 
ljubomorno čuvala pred čovjekovom radoznalošću. Radi se o 
tajnama života. 

Malo je tako lijepih prizora u prirodi kaošto je zeleni 
usjev, štono se lelija i talasa kao more, kad ga vjetar dirne 
svojim krilom. Šušti, prelijeva se, kao da odmiče, a opet mi- 
ruje. Rekao bi, da očekuje važan događaj. I doista, kad je 
vjetar jače zašumio klasjem, digne se odjednom oblak peludi, 
te gonjen vjetrom biba se i obavija klasje, kao da hoće sa- 
kriti pred radoznalim očima ono, što se tu sad zbiva. Vrši se 
oplodnja. Stvar obična doduše, ali zato puna tajna kao malo 
koji drugi pojav. Sjedinit će se dvije stanice, jedna je tek 
nekoliko desetaka mikrona a druga još manja, u jednu — i 
novi je život, novi individuum, činjenica. Sve je već sadržano 
u toj stanici u zametku, štogod će kasnije gotov, savršen indi- 
viduum posjedovati na savršenosti. To vrijedi jednako za 
pšenično zrno, kao i za čovjeka. Jer nakon sjedinjenja sperme 
sa jajetom, t. j. od časa svoga postajanja, taj novi život ne 
prima ništa više od svoje okoline, što bi sačinjavalo njegovu 
narav; on prima samo kemijske elemente, koji su mu potrebni 
kao građa za ostvarenje onoga, što je u njemu kao u klici, t. j. 
da razvije do punine, do savršenstva ono, što posjeduje u 
zametku... | 

Malo je što znamo o načinu tog tajanstvenog razvijanja 
te o silama, koje tu djeluju. Prema H. Muckermannu plod 
istraživanja kroz cijeli jedan vijek jest spoznaja, da je razvoj 
novog bića: »... životna pojava, u kojoj se ispoljuju već po- 
stojeći zameci, »nasljedni činioci« ili »geni«, od kojih svaki 
na neki tajanstveni način krije u sebi skladan dio cjeline. Oni 
isprva sasma neznatni počeci stanice, usko ovisni uzajamno i 

o promjeni ambijenta, razvijaju se u nova bića, a njihova 
građa obzirom na životnu djelatnost vlada neprekidno i u 
prostoru i u vremenu svakim odsjekom razvoja. Prema tome 
je svako novo biće nastalo samostvaralačkim razvojem već 
postojećih zametaka, koji se u cjelini nalaze u oplođenoj 
stanici. Što su zapravo ti »zameci«, nitko toga ne zna.« 

Konačna forma, izgled, organizma ne rezultira dakle 
samo iz odnošajnog djelovanja nasljednih faktora, gena. I 
ambijenat, vanjske okolnosti, u kojima se organizam razvije i 
živi, pridonose konačnom izgledu, ali samo individualnom, 
vanjskom, ne bitnome. Evo primjera: poznati korov, masla- 
čak, poprima, ako raste na visokim brdima, tip alpinskih bi- 
lina, t. j. ima duboko korjenje, patuljasti rast, male listove. 
Presadimo li tu bilinu u nizinu, poprimit će doskora nizinski 
oblik, t. j. visoki rast, velike listove, slabije korjenje. Obratno, 
nizinska forma prenešena na brda, poprimit će alpinski oblik. 
Individuum ostaje što jest, mijenja ipak svoj vanjski oblik 
prema danim okolnostima. Ovaj pojav prilagođivanja bitno 
je svojstvo sviju organizma. Konačni izgled organizma ovisi 
dakle o dva faktora: o nasljednom načinu reakcije svakome 
individuu svojstvenih gena, te drugo o različitim okolnostima, 
u kojima živi, t. j. o utjecaju okoline. U ovoj činjenici sadržan 
je temeljni pojam nauke o nasljednosti, naime da postoji 
razlika između vanjskog oblika, izgleda, svakog pojedinog 
živog bića te njegove nutarnje konstitucije, između fenotipa 
i genotipa. 

Genotip, t. j. skup konstantnih, nasljednih faktora te po 
tima realiziranih nasljednih oznaka, nasljedan je, t. j. pre- 
daje se od generacije u generaciju. Fenotip naprotiv pred- 
stavlja skup promjenljivih oznaka, koje su svojstvene poje- 
dinome individuu i nastale pod direktnim ili indirektnim 
utjecajem vanjskih okolnosti. 

Kako vanjske okolnosti nisu nikada sasvim jednake, to 
će se uvijek dogoditi, da se pojedinke jedne te iste rase 
razlikuju u nekim vanjskim pojedinostima, iako su genotipski 
identični. Poredaju li se dakle individui jedne biline, na pr. 
plodovi graha s obzirom na koju vanjsku oznaku, vidjet će 
se, da se svi razlikuju. Ta razlika, budući da potječe od slu- 
čajnih faktora, identična je u svojoj geometrijskoj transkrip- 
ciji GauBovoj krivulji slučaja, t. j. krajni su slučajevi naj- 
ređi, a oni između dviju skrajnosti najčešći. Promatramo li 
tako zrna rečene biline s obzirom na njihovu težinu, uvjerit 
ćemo se, da ih je malo, koja ili znatno nadvisuju ili pak pod- 
bacuju neku srednju težinu, t. j. onu velike većine. Kažemo 

da individui variraju, a samu pojavu zovemo varijacijom. 

Ch. Darwin bazirao je svoju nauku o razvitku organi- 
zama baš na činjenici varijacije. Eksperimenti, kojima je 
Darwin nastojao potvrditi svoju teoriju, bili su prividni. Po- 
kazalo se naime kasnije, da postoje t. zv. »čiste rase«, koje 
je Darwin odijelio svojim eksperimentiranjem, t. j. nepresta- 
nom selekcijom. Prema tome i selekcija je samo negativni 
faktor, a nikako pozitivni, kako je to Darwin mislio.? 

Drugim riječima, fenotipske oznake ne mogu postati ge- 
notipskima, individualne osebine ne mogu postati nasljednima. 
Može li se ipak mijenjati sklop nasljednih faktora? Već 
apriori možemo to tvrditi. Nema sumnje, da su se neki orga- 
nizmi razvili iz drugih, pa makar i bilo još prijeporno, kako 
daleko ide to razvijanje. Osim toga postoje i direktna opa- 
žanja t. zv. mutacija nekih rasa, odn. individua. 


MENDELIZAM 


Aksiom »omne vivum e vivo« činjenica je znanstvenoga 
istraživanja. Nikada nije opaženo, da bi se koje živo biće 
razvilo iz anorganske materije niti da je postalo iz ništa. 
Svaki je život prema tome nasljedan, t. j. svako živo biće 
proizlazi od sebi sličnog bića.  Nasljednost života identična 
je sa rađanjem (Generatio, Zeugung). Riječ »nasljednost« 
upotrebljava se u biologiji osim toga u mnogo užem smislu, 


3 Darwin je držao, da individualna varijacija može postati na- 
sljednom t. j. u konkretnom primjeru, kad bismo uzeli najteže zrno 
graha, posadili ga pa onda opet od njegova potomstva izabrali najteže 
zrno i t. d., konačno bismo dobili novu rasu graha, koja bi se razliko- 
vala od prijašnje po većoj prosječnoj težini zrna. Slučajna varijacija 
individua bila bi dakle ishodište novih rasa uz pomoć selekcije, koja bi 
uvijek izolirala, te bi tako imala pozitivnu zadaću u razvitku novih 
rasa, odnosno u proširenoj teoriji, novih vrsta. 

Eksperimenti, što ih je Darwin izveo, potvrđivali su njegovu 
teoriju, ali prividno. Darwin naime nije radio s »čistim rasama«, t. j. 
s materijalom, koji bi doista bio genotipički istovjetan.  Bezbrojnim se 
naime eksperimentima kroz tisuće generacija pokazalo, da se od čiste 
rase ne mogu uzgojiti druge konstantne rase. Ako je grah, s kojim se 
eksperimentira, čiste rase, uvijek će i najteže zrno i ono najlakše dati 
potomstvo, koje varira u jednakom stepenu, kao i ona populacija (po- 
tomstvo), iz koje i sami potječu. Darwinovi se eksperimenti tumače da- 
kle time, da je radio s rasama, koje su se međusobno genotipički razli- 
kovale, ali tako neznatno, da su se amplitude varijacija (Variations- 
breiten) djelomice međusobno poklapale. Neprestanom selekcijom ra- 
zlučio je dvije ili više rasa, pa je rezultat bio prividno nova rasa. Se- 
lekcija ima prema tome samo negativnu funkciju. 

naime da se označi konstatno pojavljivanje oznaka ne kod 
Svih na pr. ljudi, nego samo kod pojedinih rasa, rodbina ili 
obitelji, kao na pr. albinizam. Opat augustinijanaca u Brnu, 
Grgur Mendel prvi je uspio, da dugogodišnjim pokusima (8 
godina rada s preko 10.000 pojedinih pokusa!) pronađe za- 
kone, po kojima se ravna nasljeđivanje. Evo tih zakona, 
koji su prozvani Mendelovim imenom: 

I. zakon: Pravilo o uniformnosti. Križaju li se dvije sa- 
svim srodne biline, koje se razlikuju među sobom u jednoj 
konstantnoj nasljednoj oznaci, dobivamo u prvoj generaciji 
(F! — filijalna generacija) hibride, koji su svi jednaki. Tako 
na pr. »Mirabilis jalapa« postoji u dvije rase, od kojih jedna 
cvate crveno, a druga bijelo. Križaju li se te dvije rase, nji- 
hovi će potomci u prvoj generaciji cvasti svi od reda ružičasto. 

11. zakon: Pravilo razlučivanja. Križaju li se opet dobi- 
veni hibridi iz F' međusobom, dolazi u F? (druga generacija) 
do razlučivanja rasne oznake, odnosno pojedinih rasa. U 
slučaju Mirabilis jalapae osim individua ružičastoga cvata 
pojavljuju se sada također individui, koji cvatu crveno te 
bijelo, kao i ishodni individui (P — parentalna generacija). 
Razlučivanje se događa uvijek u stalnom omjeru: 1: 2:1, 
t. j. na dva individua ružičastog cvata dolazi po jedan bije- 
loga i crvenoga. 

U F" (treća generacija) i slijedećim od individua bije- 
loga i crvenoga cvata dobivaju se uvijek individui bijeloga 
odnosno crvenoga cvata. Rasa je opet »čista« te je lučenje 
nemoguće. Od individua ružičastoga cvata i nadalje se izlu- 
čuju »bijeli« i »crveni« u rečenom omjeru. 

Ima međutim mnogo slučajeva, gdje u F! prevlada 
jedna oznaka nad drugom, tako da se ti individui ništa na 
vani ne razlikuju od jednoga od svojih roditelja. Križa li se 
na pr. grašak patuljastog rasta s graškom visokog rasta, to 
su svi individui u F' visokoga rasta. Kaže se u tom slučaju, 
da je visoki rast dominantan, a patuljasti recesivan, jer se ne 
pojavljuje izvana. Omjer individua u F? je 3:1. Ovaj se 
način razlučivanja zove dominantan, dok gore spomenuti 
(1: 2:1) intermedijaran. 

111. zakon: Pravilo o međusobnoj neovisnosti pojedinih 
nasljednih oznaka. Križaju li se međusobom individui, koji 
se razlikuju u dvije rasne oznake (dihibridizam prema mono- 
hibridizmu), to ove dvije oznake slijede neovisno jedna o 
drugoj prvi i drusi Mendelov zakon. Omjer razlučivanja jest: 
9:3:3:1. Mendel je križao dvije vrste graška, koje se 
stalno razlikovale u boji i obliku zrna. Jedna je vrsta imala 

okrugle i žute plodove, druga uglaste i zelene. U F! bila su 
sva zrna okrugla i žuta. Okruglo (d) i žuto (d') dominiraju 
dakle nad uglastim fr) i zelenim (r). U F? dobio je četiri 
različite vrste plodova: uvijek po 9 okruglo-žutih (dd), 
3 uglasto-žuta (rd'), 3 okruglo-zelena (dr') i 1 uglasto-zele- 
ni (rr'). Poredimo broj okruglih zrna sa uglastim te žutih sa 
zelenima! Ukupno je 12 okruglih prema 4 uglasta t. j. 3 : 1; 
isto tako 12 žutih naprama 4 zelena, t. j. opet 3 : 1. Geni 
dakle neovisno jedni o drugima slijede 2. Mendelov zakon. 

Mendel je bio ne samo sjajan eksperimentator nego i 
jednako dobar teoretik te je dao tim zakonima tako savršeno tu- 
mačenje, da se do danas tu nije ništa promijenilo. Da rastu- 
mači zakone, koje je otkrio opažanjem, Mendel je tvrdio: 

1) svaka nasljedna oznaka mora imati u organizmu 
svoj nasljedni faktor (gen, »Anlage«); 

2) različiti geni roditelja ne miješaju se u hibridima, nego 
ostaju odijeljeni. Drukčije ne bi bilo moguće razlučivanje 
čistih rasa; 

3) Hibridi proizvađajući gamete (spolne stanice) nastoje 
odijeliti različite gene; 

4) Svaka nasljedna oznaka uvjetovanja je dvostrukim 
genom u individuu; gameti naprotiv mogu sadržavati samo 
po jedan gen.“ 

Zakoni su bili poznati, njihova opća valjanost svakim 
danom sve bolje dokazana za cijeli organski svijet, ali pret- 
postavke ostadoše pretpostavkama. Nije ih se moglo doka- 
zati. Tada je došla u pomoć citologija. H. Muckermann po- 
ređuje obadvije znanosti kopanju tunela kroz jedno brdo 
8 dvije strane, ali neovisno i bez znanja jednih za druge. 1 
kad se već na obadvije strane zdvojilo o uspjehu, sastanu se 


* Vratimo se opet primjeru Mirabilis jalapae. Dobiveni omjer u 
F?, naime 1: 2: 1, mogao je nastati samo u slučaju slijedećih kombi- 
nacija gameta: 
a) »crveno« jaje -|- »bijeli« spermatid — individuum ružičastog cva- 
ta; izlučivanje čistih rasa 
se nastavlja. 


b) »bijelo« jaje -I- »crveni« spermatid — idem. 

c) »crveno« jaje -|- »crveni« spermatid — individuum crvenog cvata. 
Čista rasa. 

d) »bijelo« jaje -|- »bijeli« spermatid — individuum bijeloga cvata. 


Čista rasa  (fenotipički i 
genotipički istovjetan). 
(v. p. 89.) 


»Život« 1937/2 5 

iznenada jedna i druga grupa u srcu brda: tunel je prokopan. 
Tako su dugo vremena istraživači radili jedni na mendelizmu, 
drugi u citologiji, neovisno među sobom, dok nisu došli do 
toga, da se rezultati tih dviju disciplina zapravo potpunjuju. 
Pretpostavke mendelizma dobile su svoju potvrdu u rezulta- 
tima citologije, a ova opet našla je u mendelizmu razjašnje- 
nje mnogobrojnih pojava u stanici, koja su inače bila ne- 
razumljive. 


CITOLOGIJA 


Kad je sredinom 18. vijeka konačno prodrla spoznaja, 
da se svako živo biće sastoji od sklopa više manje individual - 
nih elemenata: sfanica, bacila se cijela legija učenjaka na 
proučavanje stanice, nadajući se, da će u tim elementima 
organizma naći riješenje tajna života. Danas, nakon vijeka i 
po rada, život nam je jednako tajanstven kao i prije, pače 
možda još i više, ali rad tolikih nije ostao uzaludan. Izgra- 
đena je nova disciplina prirodnih nauka, citologija (nauka o 
staničju). Golem je rad učinjen kroz to vrijeme na polju teh- 
ničkih pomagala (optika, mikrotomi, fiksiranje i bojadisanje 
preparata etc.), na eksperimentima, opažanjima, duhovitim 
metodama i teorijama, traženju pogodnih objekata etc. 

Središte svega toga rada bile su one stanice, iz kojih 
se razvija novi život: spolne stanice. Promotrimo dakle ovdje 
u najkrupnijim crtama neke rezultate citologije, koji su nam 
potrebni, da nadopunimo izlaganje o mendelizmu. 

Svaka je stanica, iako najelementarniji nosilac života, 
izvanredno komplicirana. Kemijska analiza pokazuje, da se 
u svakoj stanici nalazi ugljik, kisik, vodik, dušik (C, O, H, N) 
bez izuzetka; sumpor i fosfor (S, P) gotovo bez izuzetka, a 
natrij, kalij, kalcij, magnezij, klor i željezo (Na, K, Ca, Mg, 


Šematski se to može ovako prikazati: 


1) intermedijarni slučaj: Mirab. ja- — 2) dominantni slučaj: Grašak 
lapa. xx = crveno, yy = bi- x = d, y = r [dd — visoki, 
jelo. rr = patuljasti grašak] 

xx + P d+ rr 

Gameti « y Gameti d r 

Fl xy Fi dr 

Gameti Gameti 

od F1 xy y,x od F1 dr r,d 

Fž xx + xy + yx + yy F? s od ki 

Omjer i : 2 : 1 Omjer 3 

t. j. 1 individuum crvenog, 2 ruži- _t. j. 3 individua dišokod BA i 1 


častog, te 1 bijelog cvata. individuum patuljastog rasta. 

CI i Fe) s najvećom redovitošću. Stanica dakle za svoju izgrad- 
nju upotrebljava razmjerno malen broj od poznatih eleme- 
nata, ali se ti zato nalaze u stanici uvijek u sasvim osobitim 
spojevima, koji izvan nje ne postoje. To su bjelančevine, ma- 
sti i ugljični hidrati. 

U fizičkom pogledu, stanica ne postoji ni u jednom od 
običnih agregatnih stanja; niti je kruta niti tekuća niti plino- 
vita, nego koloidna." U morfološkom pogledu, stanica je vrlo 
različita. U svakoj se stanici, koja je obično od okoline odije- 
ljena posebnom membranom, nalazi najprije ,rofoplazma, 
gusta tekućina, koloid, koja ispunja više manje stanicu, te za 
koju se općenito misli da je materijalni nosilac života. Na- 
dalje se u svakoj stanici nalazi t. zv. jezgra (nucleus), koja 
opet sadržaje posebnu substanciju — kromatin. Taj se u 
posebnim stadijima stanice pojavljuje individualiziran u više 
ili manje individua, t. zv. kromosoma. Za vrijeme dijeljenja 
postoje osim toga u samoj stanici centrosomi te t. zv. vreteno 
(Spindđelfigur), tvorevine, koje pomažu u točnom dijeljenju i 
razdiobi kromosoma. Druge tvorevine možemo ovdje preći. 

Dijeljenje stanice. Svaki organizam raste umnožavanjem, 
t.j. dijeljenjem stanica. Drugoga načina nema, budući da je 
svaki organizam skup stanica. Odatle zakon: »Omnis cellula 
e cellula« (Virchow 1858.). Dvostruk je način dijeljenja: 
amitoza, t. j. jednostavno polovljenje jezgre i stanice na dva 
dijela, i mitoza ili kariokineza, t. j. najprije se razdijeli je- 
zgra jednim vrlo kompliciranim načinom, a onda slijedi dije- 
jenje same stanice. Prema tome svako se dijeljenje stanice 
počinje dijeljenjem jezgre. Odatle drugi zakon:  »omnis 
nucleus e nucleo«, 

Mitotično dijeljenje stanice zbiva se u četiri faze: 


a) profaza: Kromatin se počinje formirati u kromosome. | 
Vide se prvi zameci figure vretena na polovima jezgre, a na 
jednome se polu ujedno pojavljuju centrosomi (samo kod ži- 
votinja te nižih bilina). 

b) metafaza: Membrana jezgre se gubi. Centrosomi su 
se smjestili na polovima jezgre; od njih ide sada već potpuna 


* Koloidno stanje od izvanredne je važnosti za stanicu. Samo take 
je moguće, da stanica bude doista elementarni nosilac života, jer joj te 
stanje omogućuje izolaciju pojedinit dijelova stanice među sobom i pe 
tome množinu istovremenih kemijskih procesa, nadalje vezanje vode pre- 
ma potrebi, što je nužno za regulaciju kemijskih procesa (veća ili manja 
koncentracija solnih rastopina — ionizacijal); povećanje upotrebljive 
površine (1 cm? zlata u koloidnom stanju posjeduje površinu do 600 m:l). 

figura vretena. U ekvatorijalnoj ravnini vretena leže kromo- 
soni s hrptom okrenutim prema osi vretena, tako, da gledani 
s jednog pola, čine figuru zvijezde (monaster). Ujedno se vidi 
u tom položaju, da su svi kromosomi raspolovljeni po dužini. 

c) anafaza: Kromosoni se u toj fazi počinju gibati, i to 
jedna polovica prema jednom, a druga prema drugom polu, 
uvijek s hrptom naprijed. Prispjevši na polove čine t. zv. 
dvostruku zvijezdu (diaster). Broj je kromosona dvaput veći 
negoli na početku dijeljenja. 

d) telofaza: Vretena nestaje. Kromosomi se razilaze u 
kromatin i obavijaju se membranom. U isto se vrijeme sta- 
nica sve većim suživanjem u sredini kod životinja, a stvara- 
njem poprečne membrane kod bilina, razdvojila. Dioba je 
stanice time završena. 

Čemu tolika kompliciranost dijeljenja, kad postoji ami- 
totični način, koje je toliko jednostavniji? Odgovor može 
biti samo taj, da je organizmu, stanici, stalo prije svega do 
točne diobe kromatina, naime da se taj u potpuno jednakoj 
proporciji podijeli na sestrinske stanice. Da je doista tako, 
dokazuje činjenica, da svaki organizam ima svoj specifični 
broj kromosona, nikad ni više ni manje. Mora dakle kroma- 
tin imati posebnu, vrlo važnu ulogu u životu organizama. 
Dalnje promatranje će nas o tome potpuno uvjeriti 

Proces oplodnje. Kakogod se činilo čudnim, dugo se 
vremena nije znalo, čemu zapravo u svojoj biti ima da služi 
oplodnja, t. j. sjedinjenje spolne stanice muškog individua 
(spermatozoon, spermatid) sa spolnom stanicom ženskog 
individua (ovocit, jaje). Danas je ta stvar riješena: oplodnja 
direktno ima tu zadaću, da sjedini nasljedno dobro (sklop 
nasljednih faktora) dvaju individua, da omogući njihovu 
kombinaciju, te tako ujedno bude put do stvaranja novih ra- 
sa.“ Ne će dakle biti uzalud, pogledamo li malo pobliže, kako 


* To potvrđuje najprije forma spermatida. Dok naime jaje kod čo- 
vjeka mjeri circa 200 mikrona u promjeru, spermatid nema više od kojih 
desetak mikrona, Ne sadržaje naime zapravo ništa osim kromatina, pa 
prema tome, ako su sperma i jaje ekvivalentni, o čemu se ne može su- 
mnjati, onda mora svrha oplodnje sastojati baš u sjedinjenju kromatina 
odnosno kromosoma. Osim toga u prirodi među nižim životinjama te kod 
pojedinih najviših bilina veoma je često t. zv. vegetativno umnožavanje 
t.j. umnožavanje direktnim načinom bez spolnih stanica (na pr. pomoću 
gomolja kao kod krumpira, pomoću izdanaka kao kod jagoda i sl.), ili 
partenogenetsko umnožavanje, t. j. umnožavanje po spolnim stanicama 
doduše, ali koje nisu oplođene. Osim toga može se umjetnim načinom 
izazvati partenogenetsko umnožavanje i kod viših životinja (na pr. kod 

se zapravo odvija taj toliko važni proces. Da stvar bude ma- 
nje komplicirana, prikazat ćemo čitav proces na konkretnom 
primjeru. Služit će nam zato »Ascaris megalocephala« var. 
bivalens' (Pferdespulwurm), klasični objekt za proučavanje 
oplodnog procesa. 


Sam se proces odvija u dvije faze. Što slijedi, ide za- 
pravo već u morfogenezu, ali baca svoje svijetlo na ulogu kro- 
mosoma, pa ćemo dodati opis prvog stadija morfogeneze. 

Prva faza: Spermatid prodire u jaje te putuje prema 
njegovom središtu. Prispjevši ovamo gubi svoju tipičnu formu 
te poprima oblik jezgre. U isto se vrijeme jezgra jajeta giba 
prema periferiji stanice. Ta jezgra sadrži dvije garniture 
kromosoma, od kojih svaka ima po četiri kromosoma, t. zv. 
tedrade. Došavši na periferiju, nastaje redukcija kromosoma 
dijeljenjem jezgre. Najprije budu odbačena od svake tetrade 
po dva kromosoma, a onda od dviju preostalih dijada još po 
jedan. U jezgri ostaje dakle samo još jedna dijada, t. j. dva 
kromosoma, jedan iz svake tetrade. Nakon te redukcije 
— odijeljeni E nošeni budu izbačeni izvan stanice te nemaju 
više nikakve funkcije — preostala dva kromosoma pretvaraju 
se u kromatin te se onda, u običnom obliku jezgre, vraćaju 
natrag u središte stanice. Imamo sada stanicu s dvije jezgre 
(i četiri kromosoma); spermatid naime donio je sa 
sobom samo dva kromosoma. 

Druga faza: Obadvije jezgre miruju neko vrijeme jedna 
uz drugu, a onda se počinje priprava za dijeljenje. Kromatin 
obadviju jezgra se individualizira svaki u dva kromosoma, 
gubi se međa jezgre prema stanici, pojavljuju se centrosomi i 
figura vretena.  Kromosomi dolaze u ekvatorijsku ravninu 
vretena, i sad se nastavlja već opisani način dijeljenja sta- 
nice, t. j. slijedi još anafaza i telofaza. Rezultat: dvije stanice. 

Time počinje morfogeneza (t. j. diferenciranje oplođe- 
nog jajeta u kasnije organe dotičnog individua). Već kod 

prvih, sestrinskih, stanica dolazi naime do promjene. 
Si jedna stanica posjeduje čitave, nepromjenjene kromo- 


vodozemaca). Prema tome — ima još i drugih razloga, koji opravdavaju 
taj zaključak — oplodnja nije nužno potrebna za umnožavanje organi- 
zama. Ako pak nastupa kod viših životinja bez izuzetka, a obično, ođ 
vremena do vremena i kod onih organizama, koji se inače umnažaju ve- 
getativnim odnosno partenogenetskim načinom, ima očito posebnu svrhu, 
koja može biti, samo gore spomenuta. 


? Za razliku od Asc. megal. univalens, koja ima samo dva kromo- 
soma, te u nje spolne stanice imaju tek jedan kromosomi! 

some; kod druge kromosomi se mijenjaju tako, da se jedan 
dio od svakoga pojedinog kromosoma (skrajni dijelovi — ekto- 
somi) odbacuju i propadaju, a samo ostatak učestvuje na 
daljem dijeljenju. Stanica, koja posjeduje potpune kromo- 
some, dijeli se još tri, četiri puta da iza toga uopće više ne 
sudjeljuje u dijeljenju. Rezultat je toga procesa, da imamo 
više stanica sa smanjenom količinom kromatina, a samo jednu, 
koja je zadržala potpune kromosome. Iz ove se stanice kasni- 
je, kad individuum postaje sposobnim za prokreaciju, razvi- 
jaju generativni organi i stanice. Te naime moraju imati ne- 
promjenjene kromosome, mogu dakle postati samo od sta- 
nice, koja ih i sama posjeduje. 

Proces redukcije. Spomenuli smo, da jaje Asc. meg. 
biv. ima u početnoj fazi oplodnje dvije tetrade, t. j. osam 
kromosoma te da ih reducira na dva, koliko ih posjeduje 
spermatocit. Odatle dva pitanja: prvo o postanku i svrsi te- 
trada, drugo o svrsi redukcije. Odgovor na jedno i drugo 
pitanje daje nam mikroskopsko opažanje dozrijevanja i re- 
dukcije generativnih stanica, i to opet kod Ascaris meg. biv. 

A) Dozrijevanje generativnih stanica. Kao što smo vidjeli 
već zarana se u embriju odijeli stanica s potpunim kromoso- 
mima. Budući da se iz nje razvijaju generativni organi (žli- 
jezde etc.) te spolne stanice, zove se ta odijeljena stanica 
s potpunim kromosomima pragenerativna stanica. Spolne sta- 
mice zovu se u prvoj periodi dozrijevanja ovogoni odnosno 
spermatogoni, već prema tome, da li od njih proizlaze jaja ili 
spermatidi. I jedni i drugi moraju naime prije nego postignu 
svoj konačni oblik, proći kroz tri točno odijeljene periode: 
periodu umnažanja, rasta te dijeljenja (redukcije). Sam pro- 
ces toga dozrijevanja naziva se ovogeneza odnosno spermato- 
geneza. 

U periodi umnažanja ovogoni odn. spermatogoni umna- 
žaju se mnogim opetovanim dijeljenjem i to mitotičkim. 

U periodi rasta stanice se ne dijele više nego rastu u 
obujmu, t. j. primajući rezervnu protoplasmu etc. Obično 
ovociti rastu mnogo više. 

Jezgra pokazuje u ovoj periodi važne promjene, koje se 
opet dijele na četiri faze: a) stadij leptonema — iz kromatina 
formiraju se kromosomi u obliku dugih, tankih niti. Njihov 
je broj dvaput veći, t. j. osam (kod Ascaris meg. biv.), nego 
inače; b) stadij pahinema: kromosomi su postali mnogo deblji 
(odatle ime, stadij debelih niti), i to priljubljivanjem dvaju 
tankih kromosoma, koji se spliću na način pletenice. Imamo 

t. zv. konjugaciju kromosoma; c) stadij sfrepsinema: kromo- 
somi-blizanći počinju se odmicati jedni od gih i grupirati 
se u tetrade; d) stadij diakineza: razvoj se tetrada svršava, 
stanica — koja se sada zove ovocit odnosno tocit I. 
seda — spremna je na dijeljenje, zapravo iobu kromo- 
soma, budući da su kromosomi u tetradama već podijeljeni. 
Slijedi dakle dijeljenje odnosno: 

B) redukcija kromosoma. Ta je drukčija kod ovocita, 
gdje samo jedna dijada kromosoma ostaje u jajetu, a druge 
tri budu izbačene, te ne mogu učestvovati kod oplodnje, a 
drukčija opet kod spermatocita, gdje se sve dijade razvijaju 
u prave spolne stanice. Spermatocit I. reda se dijeli naime 
najprije na dvije stanice, od kojih svaka dobije jednu cijelu 
tetradu, a svaka od ovih opet na dvije, svaka sa jednom di- 
jadom. Imamo dakle na koncu četiri jednake stanice, koje se 
pretvaraju u spermatozoa, t. j. poprimaju takvu organizaciju, 
koja će im omogućiti kretanje. Tako imamo dakle na koncu 
zrele spolne stanice, t. j. jaje (ovocit) sa dva kromosoma i 
sezervenom masom, koja je nužna za prvi razvitak embrija, 
i spermatozoon (spermatid) također s dva kromosoma. Kad 
se sjedine, imat će oplođena stanica (individuuml) opet četiri 
kromosoma, t. j. svoj konstantni broj. 

Skupimo sada u nekoliko riječi plod naše ekskurzije u 
područje citologije. To su ove konstatacije: 

1.) Svaki organizam ima stalan broj kromosoma, tako 
na pr. Ascaris meg. biv. 4, čovjek 48 itd.; 

2.) Taj je broj kromosoma uvjetovan dvostrukim slo- 
gom, od kojih je jedan s očeve strane, a drugi s materine; 

3.) Spolne stanice imaju samo jedan slog kromosoma 
(n/2), ali svojim stapanjem daju opet potpuni, dvostruki broj 
kromosoma (n; haploid prema diploid-individuum) ; 

4.) Ovi se slogovi (sa očeve i sa materine strane), vrlo 
vjerojatno — ne miješaju međusobom za vrijeme razvitka 
individua (separacija kromosoma kod Ascaris meg.!), nego 
ostaju uvijek odijeljeni; prigodom stvaranja spolnih stanica 
sazdvajaju se .sasvim (redukcija, tetradel). 


5 Vrlo je vjerojatno, da kromosomi u ovom položaju izmjenjuju 
pojedine česti. Budući da je više gena u jednome kromosomu, to će ti 
feni uvijek zajednički nastupati i očitovati se. Imamo t. zv. skopčanost 
gena (Koppelung der Gene), a prema tome i oznaka. Hemofilija na pr. 
je tako vezana uz spolni kromosom — i spol se naime ravna po drugom 
Mendelovom zakonu. Ipak nije ta skopčanost apsolutna. Događa se, da 
se koja oznaka izluči iz jednoga kompleksa te prijeđe u drugi, što je mo- 
guće jedino ako postoji rečena izmjena pojedinih česti kromosoma. 

Poredimo li taj rezultat s prije spomenutim pretpostav- 
kama mendelizma, vidimo, da tu vlada potpuna analogija, 
tako da je opravdan zaključak: kromosomi su  isto- 
vjetni s nasljednim faktorima (genima), odnosno, jer je gena 
više nego kromosoma, geni su lokalizirani u kromosomima. 
Kromosomima prema tome valja pripisati glavnu ulogu u 
nasljednosti, pa je razumljivo, zašto se njihovo dijeljenje u 
stanici te prigodom redukcija zbiva s tolikom točnošću i 
brigom! 

Ne ulazeći u zanimljivu filozofijsku problematiku, koja 
se nadovezuje na ovu činjenicu, konstatiramo samo, da su 
kromosomi i spolne stanice jedini nosioci nasljednog dobra. 
Po njima prelazi od roditelja na djecu ono, što mi u običnom 
govoru nazivamo prirodnim darovima, pa bili ti tjelesni, kao 
što je ljepota, čvrsta konstrukcija itd., ili duševni, kao što je 
prirodna oštroumnost itd. Ali i premnoge slabosti, bolesti, 
predavaju se kromosomima od jednog pokoljenja do drugog, 
te o slučajnoj kombinaciji tih materijalnih faktora ovisi 
prečesto puta prava sudbina djeteta. Jer ono, što je u kromo- 
somima, neizbježivom će se sigurnošću jednom razviti, bilo 
na štetu, bilo na korist, već prema tome, što je u njima. Time 
je ukratko dana znanstvena podloga eugenike, a njezinu pri- 
mjenu na čovjeka donijet ćemo u posebnom članku. 


Fr. Krautzer D. I. 


Možemo li bez privatnoga 


vlasništva ? 
ŠTO JE PRIVATNO VLASNIŠTVO? 


Kao u mnogim drugim granama prava, vidimo i u nor- 
mama, koje reguliraju vlasništvo, jasan utjecaj rimskoga 
prava, po kojem je vlasništvo »potpuno i neograničeno prav- 
no gospodstvo osobe nad tjelesnom stvari« —  »ius utendi, 
fruendi, abutendi«. Tako definira naš građanski zakon: »Sve 
što je osobe kakove, sve tjelesne i netjelesne njezine stvari, 
zovu se vlasnost njezina« (S 353), i »Vlasnost smatrana kao 
pravo, jest vlast raditi po volji sućanstvom i koristima stvari 
kakove, i svakoga inoga isključiti od toga.« (354) I ne samo 
da se naš o. $. z. drži te definicije, i u drugim kodifikacijama 
nije drugačije. Austrijska definicija glasi jednako, francuska: 
»La proprićtć est le droit de jouir et de disposer des choses 
de la maničre la plus absolue, pourvu qu'on n'en fasse pas 
un usage prohibć par les lois ou par les rčglements« (S 544 
Code civil), a dosadanja njemačka: »Der FEigentiimer einer 
Sache kann, soweit nicht das Gesetz oder Rechte Dritter ent- 
gegenstehen, mit der Sache nach Belieben verfahren und 
andere von jeder Finwirkung ausschlieBen.« (BGB S 903) 

Već se mnoga stoljeća vode borbe radi one osnovne rimske defi- 
nicije prava, te su u novije doba, izuzevši socijaliste, o kojima će odmah 
biti dosta govora, Wagner i Gierke osobito napadali apsolutnost rimskog 
vlasništva, No ta je borba bila posve nepotrebna. Vrhovno je načelo sve- 
da rimskoga života bilo »Salus rei publicae suprema lex,« te je tako i 
vlasništvo moglo biti ograničavano. To je dobro vidio srednjevjekovni 
glosator Bartolus, koji je i vlasništvo definirao kao »ius perfecte dispo- 
nendi de re corporali nisi lege prohibeatur«, a moderni pravnici kao 
Puchta i Ihering dokazuju, kako već postojanje legalnih služnosti u 
zakoniku na 12 ploča, isključuje apsolutnost vlasništva. I taj se pojam 
vlasništva, nepromijenjen u bitnosti, sačuvao kroz sva ta stoljeća i na- 
šao dolično mjesto u svim evropskim kodifikacijama. 

Ali nisu svi priznavali vlasništvo, a pogotovu ne privatno 
vlasništvo. Mnogi su ga filozofi i sociolozi napadali, a od XIX. 
stoljeća ono je cilj napadaja svih različnih socijalističkih po- 
kreta. Već se u XVIII. stoljeću vodila u filozofiji borba o 
opravdanosti vlasništva, ali prirodni nasljednici tih filozofa 

— vođe francuske revolucije — priznali su u članu X. Dekla- 
racije o pravima čovjeka pojedincu pravo posjedovanja ne- 
povredivim i svetim »inviolable et sacrć«. 

Po razlici između nosilaca prava dijelimo vlasništvo na privatno 
vlasništvo, ako pripada pojedincu ili porodici, i na javno ili kolektivno 
vlasništvo, ako pripada državi ili radnim općinama, kako si ih zamišljaju 
učenici Charles-a Fouriera i anarhisti. Možemo vlasništvo podijeliti i 
prema prirodi objekta prava, pa imamo opet dvije vrste: vlasništvo po- 
kretnina i vlasništvo nekretnina, napose zemljišta. 


DOLJE PRIVATNO VLASNIŠTVO ! 


Po cijelom se svijetu proširio početkom ovog stoljeća, a 
pogotovu poslije rata, pokret, koji pod različnim imenima kao 
socijalizam, komunizam, anarhizam, diže mase protiv institu- 
cije privatnog vlasništva. Malene su razlike između tih poje- 
dinih grupa u teoriji, provedene u praksi daju sve isti rezultat: 
smrt privatnom vlasništvu. Baš taj veliki broj neprijatelja. 
privatnog vlasništva dokazuje, da se nalazimo pred institu- 
cijom, koja tvori temelj modernog društvenog poretka, što- 
više koja je kroz mnoga tisućljeća uz mali broj izuzetaka i 
odstupanja bila temeljni kamen svega života ljudskoga. Uni- 
štimo li privatno vlasništvo, uništili smo i pravo i_ moral u 
današnjem obliku, uništili smo sav današnji način života i 
mišljenja, uništili smo sve današnje razlike među ljudima i 
otvorili smo... Da! Što smo otvorili? To nitko ne može znati. 
Da li smo otvorili novi odsjek povijesti, u kojem će pravda, 
sloboda, jednakost i bratstvo vladati, ili crna birokratska tira- 
nija, tiranija jedne klike ili stranke, ili opet nismo li započeli 
doba anarhije, kakovo je bilo po Hobbes-u na početku prije 
uređenja društva, države i privatnog vlasništva  »bellum 
omnium contra omnes«, i_ kada je odnos između ljudi bio 
uređen po načelu »homo hominis lupus«? Čini se, da je naj- 
bliže istini zadnja tvrdnja. 

Uzme li se socijalizam i komunizam u filozofskom smislu, a ne kao 
imena političkih stranaka, onda je komunizam širi pojam, koji obuhvaća 
i socijalizam. Već je sama riječ komunizam starija, pa su već Babeuf i 
njegovi drugovi prozvani komunistima, dok je riječ socijalizam napravio 
godine 1840. Pierre Lerroux, kao pojam suprotan individualizmu, a koji 
bi značio uplitanje države u odnose između proizvađača i potrošača, da 
zauzda pretjerani individualizam i egoizam. Pod komunizmom u širem 
smislu razumije se onaj nacionalno-ekonomski sistem, po kojem se ukida 
privatno vlasništvo, bar sredstava proizvodnje, i zamjenjuje se zajedni- 
com dobara (communio bonorum). Nisu svi protivnici privatnog vlasništva 
is jednako daleko, a nisu ni svi postavljali jednake sisteme za bu- 

ućnost. 

SMOTRA PROTIVNIKA PRIVATNOGA VLASNIŠTVA 

Logički je najdosljedniji sistem, koji se može nazvati ne- 
gativnim komunizmom i koji nije dosada našao dostojnog  za- 
stupnika. Taj se sistem zadovoljava jednostavnim nijekanjem svakog 
vlasništva, jer da su sve stvari svačije. Apsurdnost toga sistema ne treba 
ni dokazivati, jer tko će na pr. obraditi polje, ako svaki ima pravo da 
pobere plodove? 

Drugi se sistem može nazvati pozitivnim komunizmom, te se gra- 
na na dvije grane. Ekstremi pozitivni komunizam, kojemu su najpozna- 
tiji pretstavnici Owen i Cabot, želi prenijeti sva dobra bez izuzetka u 
vlasništvo zajednice, koja bi onda uvela zajedničku produkciju i zaje- 
dničku upotrebu, tj. zajedničke blagovaonice, stanove, bolnice itd. I taj 
sistem nema više mnogo zastupnika. 

Umjereni pozitivni komunizam ili, kako se obično zove, anarhizam 
traži samo, da se ukine privatno vlasništvo produktivnih dobara, pa da 
se prenese na međusobno nezavisne općine, koje su složene u federaciji. 
Osnivač je tog sistema Rus Bakunjin. Anarhisti se pozivaju na neke 
Grčke gradiće, a zaboravljaju na borbe između njih. Razlike životnih 
okolnosti i položaja dovode do toga, da su neke općine bogatije i napu- 
čenije, a te se onda žele proširiti na račun slabijih i siromašnijih, te ta- 
ko nastanu neprestane borbe, koje dovode ili do anarhije u današnjem 
smislu riječi, ili do ponovnog stvaranja država. 


Najpoznatiji je komunistički sistem, koji se može na- 
zvati socijalističkim komunizmom ili — socijalizmom, a 
koji se često naziva, pogotovu nakon rascjepa na ILi III. 
internacionalu, marksizmom po najpopularnijem svom osni- 
vaču Marxu. Pod marksizmom — tako će se ponajviše u ovom 
članku nazivati socijalni komunizam — razumije se nacio- 
nalno-ekonomski sistem, koji uvodi neotuđivo zajedničko 
vlasništvo svih sredstava rada i koji želi, da država (ili, kako 
neki hoće, socijalističko društvo) organizira svu proizvodnju 
i razdiobu gospodarskih dobara. 

De Laveleye definira socijalizam kao svaku nauku, koja 
teži, 1) za većom jednakosti socijalnog položaja, a 2) želi 
postići taj cilj zakonodavstvom ili državom. Ta je definicija 
mogla zadovoljiti Laveleye-a, koji se samo tako i može raču- 
nati među socijaliste, i to agrarne socijaliste, ali ta preširoka 
definicija zbilja ništa ne određuje. Zato ćemo za definiciju 
komunizma uzeti, da je on principijelno nijekanje privatnog 
vlasništva, bar na dobrima koja služe produkciji. 

Nije komunizam starog datuma, već je on pravo dijete XIX. sto- 
ljeća. Istina je da je bilo u staroj Heladi nekih filozofa, koji su zahtije- 
vali komunizam, a bilo je i nekih pokušaja kolektivizacije. Protagonista 
tog pokreta bio je filozof Platon. No već je njegov učenik Aristotel napao 
tu nauku i tako je uspješno pobio, da se za nekih petnaest stoljeća nije 

oporavila. Tek ju je renesansa izbavila iz zaboravi. Komunizam nekih 
grčkih gradova, kao na pr. Sparte, nije uređenje, kakovo današnji mark- 
sisti žele, jer kraj vrlo malog broja pravih građana, koji zbilja žive po 
komunističkim principima, stoje silne mase bespravnog pučanstva — 
roblja i poluroblja, koje su conditio sine qua non tog poretka. I zajedničko 
se vlasništvo prve kršćanske općine u Jeruzalemu ne može smatrati pre- 
tečom marksizma, budući da se osnivalo na dobrovoljnom podvrgavanju 
vlasti apostola u vremenitim i zemaljskim stvarima, ljubavi prema 
bližnjem, jednakosti i želji za siromaštvom. Te su ideje bile i pod- 
strekom osnivanju redova, ali se ne smije zaboraviti, da se to stanje mo- 
že primijeniti samo na male grupe ljudi, koji se dobrovoljno podvrgavaju, 
i da bi takovo stanje za velike grupe ljudi, koji se uopće ne poznaju, niti 
imaju zajedničkih interesa i želja, bilo nemoguće održati dulje vremena, 
štoviše da bi bilo škodljivo. Pa i taj toliko spominjani isusovački komu- 
nizam u Paragvaju bio je zamišljen samo kao prolazno stanje, da se 
tamošnji Indijanci privedu civilizaciji. Kako ni Thomas Morus ni Ba- 
beuf nisu imali većeg uspjeha ni utjecaja, može se uzeti, da je komunizam 
eminentno moderan pojav. 


Može se reći, da marksizam ima svoje korjenje ne samo u novim 
životnim prilikama XIX. vijeka, nego da je i filozofija XVII. 
pripravila teren, na kojem su filozofi XVIII. stoljeća na čelu 
s Rousseau-om razvijali ideje, koje su kasnije s nekim promjenama 
usvojili socijalisti XIX. vijeka. Poznate su riječi Rousseau-ove: »Prvi, 
koji se usudio, ogradivši komad zemljišta, da kaže ovo je moje, i koji 
je našao ljude dosta glupe, da mu povjeruju, bio je pravi osnivač civilnog 
društva. Koliko bi zločinstava, ratova, umorstava, koliko bi nevolja i 
užasa prištedio ljudskom rodu onaj, koji bi istrgavši kolje i zasipavši 
jarak povikao sličnima sebi: Nemojte slušati ovog varalicu, izgubljeni ste, 
ako zaboravite, da plodovi mogu biti svačiji, a da zemlja nije ničija.« 
Njegovi su nasljednici išli još dalje. Markiz de Condorcet opisuje buduće 
društvo bez privatnog vlasništva, Morelly i Mabiy isključuju iz svog 
plana o budućem društvu privatno vlasništvo kao majku svih zločina. 
Ipak je pretjerano, ako se kaže s francuskim socijalistom Louis Blancom, 
da je Rousseau preteča modernog socijalizma. — Charles Bouglć u svom 
djelu »Socialismes francais« kaže: »Ako razumijevamo pod modernim 
socializmom teoriju, koja sadrži i osudu privatnog vlasništva i obranu 
radnika - proletera, razumije se samo po sebi, da ni jedna ni druga teza 
nije kod Rousseau-a formalno razvijena. Jer ne bi li možda našli u nje- 
ga jednaki broj tekstova kojima brani vlasništvo, kao i onih kojima ga 
kudi?« 


No nisu sve ideje francuskih enciklopedista bile ostvarene u re- 
voluciji, pa tako ni ukidanje privatnog vlasništva, Revolucionarne su 
skupštine išle za tim, da unište crkvena i plemićka imanja i da ih raz- 
dijele među seljake, tako da bi oni mogli besplatno postati slobodni i 
apsolutni vlasnici zemlje, kaošto je to Sagnac definirao. Ni Robespierre, 
taj fanatički učenik Rousseau-ov, nije ukinuo vlasništva, samo ga ne 
drži više prirodnim pravom, već pravom, koje je društvo dopustilo po- 
jedincu, i koje se prema potrebi može ograničiti. 

FRANCUSKI PROTAGONISTE 


Početkom XIX. vijeka nalaze protivnici privatnog vla- 
sništva novih ljudi i novih ideja. Počinje se velika borba filo- 
zofa i sociologa. Zastupnici industrijalizma, grof Henry de 
Saint-Simon i njegovi učenici, napadaju privatno vlasništvo 
radi zloupotreba, koje se mogu desiti. Bazard vodi borbu do 
daljnjih konzekvencija i traži, da se ukine nasljedstvo kao 
najveći kulturni skandal. Sain-Simonističke ideje o vlasništvu 
najbolje je definirao Rodbertus, koji je rekao, da je vlasništvo 
historijska kategorija. Prije se moglo posjedovati ljude, danas 
samo stvari. Prije se moglo posvema slobodno testirati, danas 
postoje mnoge zapreke. Što je jučer bilo, danas nije više. A 
zašto da bude sutra, što je danas? Sve prolazi. Sve se usta- 
nove moraju da prilagode novim prilikama, a __ zar da vla- 
sništvo bude izuzetak? Saint-Simonisti, a pogotovu Bazard 
traže ukidanje privatnog vlasništva, da stanu na put konku- 
renciji i industrijskoj anarhiji, i ta njihova briga nije ostala 
bez utjecaja. Bazard je zaboravljen, ali samo zato, jer su mu 
Marx i Engels mnoge od ovih ideja preuzeli u svoj »Komuni- 
stički manifest«, te Charles Andler kaže: »Bazard est ici 
la source constante du Manifeste.« 

Još je jednoga velikog socijalističkog filozofa iznijela 
Francuska, osim Fourier-a, koji se nije mnogo bavio privatnim 
vlasništvom. To je bio Proudhon. Ali što da se misli o tom 
čovjeku, koji je u mladosti napadao vlasništvo, a u jednoj od 
svojih oporuka priznavao ga? Što je Proudhona natjeralo da 
priznaje vlasništvo? U svojim spisima on priznaje, da hoće da 
spriječi zloupotrebe apsolutnog vlasništva »proprićtć exclusi- 
ve et envahissante«. Dvije su se ideje borile u njemu za privatno 
vlasništvo. Opasnost od svemoćne države za slobodu i velike 
zasluge seljaštva, jer su porodice, koje obrađuju zemlju, 
protuotrov politici. Nasuprot jednoj apsolutnoj ideji — državi 
— podignimo drugu — privatno vlasništvo na zemljištu. Time 
ćemo paralizirati prvu. 


NJEMAČKI PROTAGONISTE 


Njemu nasuprot možemo postaviti Marxa, jer će otsada 
protagonisti borbe protiv privatnog vlasništva biti njemački 
socijalisti, drugovi i učenici Marxovi. Već je treći kongres Ra- 
dničke internacionale u Baselu 1869. priznao društvu pravo, 
da pretvori privatno vlasništvo pojedinca u kolektivno vla- 
sništvo zajednice. Takozvani Erfurtski program njemačke 
socijalne demokracije od godine 1891. kaže među ostalim: 
»Privatno vlasništvo sredstava produkcije, koje je nekoć bilo 

sredstvo, da se proizvađaču osigura vlasništvo proizvoda, po- 
stalo je danas sredstvom, da se seljaci, obrtnici i mali trgovci 
izvlaste i da se radnikov proizvod preda u posjed neradnici- 
ma — kapitalistima i veleposjednicima. Samo pretvaranje 
kapitalističkog privatnog vlasništva nad sredstvima produkcije 
— zemljište i tlo, rovovi i rudokopi, sirovine, alat, strojevi, 
prometala — u društveno vlasništvo i promjena proizvodnje 
robe u socijalističku, za društvo i društvom vođenu produk- 
ciju, može učiniti, da veliki pogon i rentabilnost društvenog 
rada, koja neprestano raste, postane za klase, koje su dosad 
bile izrabljivane, mjesto izvora bijede i tlačenja, izvor naj- 
većeg blagostanja i svestranog, harmonijskog usavršavanja.« 
Tim je privatnom vlasništvu najavljen nemilosrdan rat, a Bebel 
je prorokovao, da će koncem XIX. stoljeća doći velika kata- 
strofa, »ein groBer Kladderadatsch«, i da će se ukinuti pri- 
vatno vlasništvo produktivnih sredstava te uvesti društvena 
proizvodnja, »fiir und durch die Gesellschaft«. 

Nije ovaj zahtjev slučajni, taktični potez prijeratne 
njemačke socijalne demokracije, donesen iz čisto oportuni- 
stičkih razloga, već je to jedna od osnovnih ideja pokreta, 
koja jednom ostvarena vodi za sobom kao logičnu posljedicu 
ostvarenje svih ostalih planova o uređenju socijalističkog 
društva budućnosti. Već je Marx jasno i nedvoumno postavio 
taj zahtjev. U svom »Kapitalu« opisuje socijalističko društvo 
budućnosti: »Predstavimo si društvo slobodnih ljudi, koji rade 
zajedničkim sredstvima produkcije i služe se svijesno svojim 
mnogim individualnim radnim snagama kao jednom društve- 
nom radnom snagom. Svi se ciljevi Robinsonova posla po- 
navljaju, samo društveno, a ne individualno. Ali nastaje bitna 
razlika. Svi Robinsonovi proizvodi bili su njegovi lični pro- 
izvodi i _zato su bili neposredno njegovi predmeti upotrebe. 
Ukupni je proizvod društva društveni proizvod. Jedan dio 
tog proizvoda služi opet kao sredstvo proizvodnje. Ostaje 
društven. Ali drugi dio potroše članovi društva kao živežne 
namirnice. Zato se mora među njih razdijeliti.« 

Da se to idealno stanje postigne, moraju se po teoriji 
koncentracije izvlastiti eksproprijatori, t. j. kapitaliste i uspo- 
staviti vlasništvo, »ali na osnovu tečevina kapitalističke ere, 
kooperacije slobodnih radnika i njihovog zajedničkog vla- 
sništva zemlje i produktivnih sredstava, koja su sami radom 
proizveli.« Priznati je cilj Marxov  pretvorenje privatnog 
vlasništva u kolektivno. Ali i njegov dugogodišnji drug Engels 
ne gleda drugačije na to pitanje:  »Društveno prisvajanje 
sredstava proizvodnje odstranjuje ne samo umjetne smetnje 

produkcije, koje sada postoje, nego i pozitivno rasipavanje i 
uništavanje produktivnih snaga i produkata.« 

Sav taj plan iziskuje strogo centralističku vladu, koja 
uređuje produkciju. Plan, po kojem bi se htjela sva vlast 
prenijeti na radne općine, uopće ne bi bio socijalizam, nego 
anarhizam. Ili kako bi se moglo udovoljiti programu: »Anar- 
hija unutar društvene proizvodnje bit će odstranjena svi- 
jesnom planskom  organizacijoml« A hoće li se nazvati ta 
vlast državom, socijalističkim društvom itd., posvema je bez 
važnosti, ma da erfurtski program budno pazi, da ne upo- 
trijebi riječi: država! Na to je već upozorio Liebknecht u svom 
programatskom govoru na erfurtskom kongresu. Jedno je po- 
sve sigurno, da je u socijalističkoj državi potrebna stroga, 
centralistička i isključiva kolektivna produkcija. A da li će 
se to nazvati društvom ili državom, centralizmom, apsoluti- 
zmom ili feđeralizmom, to je posvema svejedno. Socijalistička 
je država tek onda ostvarena, ako su sredstva produkcije sa- 
mo kolektivno vlasništvo. 


SED CONTRA EST, QUOD ... 


Prije nego prijeđemo na daljnje izlaganje i kritiku socijalističkog 
sistema, ukoliko napada privatno vlasništvo, moramo primijetiti, da sva 
ova teorijska razlaganja o mogućnosti imaju samo onda smisla, ako po- 
kazuju logične konzekvencije načela ili njihovo ostvarenje u praksi. 
Mnogi su se protivnici privatnog vlasništva borili protiv tog načina, kao 
na pr. Kautsky, koji je u recenziji jednoga protivničkog djela rekao: 
»Svađanje s njima (tj. protivnicima socijalizma) o konzekvencijama, ko- 
jima bi moglo, smjelo, znalo uroditi ostvarenje naših zahtjeva, izgleda 
nam posve suvišnim.« No tako jednostavno to baš nije. Ne odbacuju se 
ovako protivnički argumenti, pogotovu, ako izvode posljedice iz samih 
ideja i dokazuju, dokle one vode. Ogledajmo dakle i mi ne samo ideje, 
nego i to, kako bi moglo izgledati ostvarenje tih ideja, odnosno, ako je 
već negdje ostvaren program, kakove rezultate pokazuje. 


1. MEĐAŠ PROIZVODNIH I POTROŠNIH DOBARA? 


Već na prvom koraku nastaju velike poteškoće, ako se 
hoće realizirati socijalistički program. Sve, i pokretnine i ne- 
kretnine, što služe produkciji, mora po Marxu da bude za- 
jedničko vlasništvo, a samo predmeti za dnevnu potrošnju i 
upotrebu pojedinaca mogu se dati u privatno vlasništvo, kao 
odšteta za rad. Ali što je sredstvo proizvodnje, a što se može 
dati u privatno vlasništvo? Igla i konac su sigurno potrebni 
svaki dan privatnicima, ali u državnim krojačkim tvornicama 
to su sredstva produkcije, alat, koji se mora _ socijalizirati. 
Vrt se može prepustiti pojedincu, jer se on može hraniti nje- 

govim produktima, ali ne može liih on i prodati? Vrt i igla, 
konj i konac — sve su to sredstva produkcije, ali opet mogu 
biti predmeti za dnevnu potrošnju i upotrebu. A kada Paulsen 
tvrdi, da i kuće za stanovanje mogu biti u socijalističkom 
društvu privatno vlasništvo, kao i knjige, pokućstvo, slike, te 
da se iste stvari mogu i pokloniti, prodati ili naslijediti — 
onda je to velika nedosljednost i opasno odstupanje od soci- 
jalističkog sistema. Jer u ruci pojedinaca mogu se skupiti 
veća novčana sredstva na taj način, tako da može živjeti od 
rente, ili veći broj ovih stvari, a u socijalističkom, kao i sva- 
kom drugom društvu, bogatstvo stvara ugled, ugled moć i 
tako dovodi do starog kapitalističkog sistema. 

Hoće li socijalizam da bude konzekventan svojim nače- 
lima, onda mora da dade stvari _ za dnevnu potrošnju i po- 
trebu pojedincima samo na upotrebu, a ne u vlasništvo. Takav 
bi sistem sam po sebi zahtijevao vrlo veliki policijski aparat, 
koji neprestano, bezobzirno kontrolira, da li se sve upotreblja- 
va i troši prema uputama, ili se možda prodaje i poklanja. 
Da taj sistem nije idealan, ne treba mnogo dokazivati. 


2. DIOBA I KVANTUM POTROŠNIH DOBARA? 


Ali još je mnogo teže odrediti, što je sve potrebno, da 
se proizvodi, budući da će preuzimanjem vlasništva nad 
sredstvima po radnicima vladati planska društvena proizvod- 
nja, »eine gesellschaftliche Produktion nach vorherbestimm- 
tem Plan« (Engels). Koja će biti baza produkcije? Dosadašnja 
kapitalistička? Pravo veli Wagner, da je današnja produkcija 
uslovljena današnjim životnim prilikama, pogotovu kapitali- 
stičkom rentom od zemlje i novca, pa da se ne da primijeniti 
na socijalizam. Jedva bi se dalo pomisliti, da država sama 
arbitrarno odredi, koliko da se proizvodi i razdijeli među 
slobodne drugove. »Sloboda je određivanja potrebe sigurno 
najdoljnia podloga slobode uopće«, kaže SchdlHe. Ta to ne 
bi bili ni ljudi, kojima svaku iglicu, svaki komadić kruha, 
uopće sve, pa i najintimnije stvari, dodjeljuje državni činov- 
nik i uvodi u javne registre, koji bi po čistoj socijalističkoj 
doktrini morali biti svakom drugu pristupačni. 

I rimski je rob imao ponajviše svoj pekulij, iz kojeg si 
je mogao kupiti bar najpotrebnije, niti ga je itko kontrolirao, 
da li i kako troši svoje živežne namirnice i_ da li ih možda 
prodaje. A tamo je važilo načelo: »Servi pro nullis habento« 
te: rob nije osoba! Bebel kaže, da će nestati luksuzni pred- 
meti, budući da oni služe samo manjini ljudi, te nastavlja: 

»Inwiefern durch Produkte neue Bediirfnisse zu befriedigen 
&ind, dariiber entscheidet die Gesamtheit.« Sve će dakle 
ovisiti o onom svemoćnom činovniku, koji će predstavljati 
društvo, pa kako on odluči, tako će se morati živjeti. 

No ipak ne sumnjaju socijalisti, da će u socijalističkom 
društvu budućnosti sve biti mnogo bolje: »Das Schwelgen 
wird aufh6ren, die Armut und das Darben auch.« (Bebel). Još 
ljepše vidi sve to Sfern: »Svakom, koji dokaže, da je svoj kvan- 
tum rada izvršio, pristoji neograničeno pravo na konzumiranje 
koje mu drago količine. Dobiva svoja odijela iz javnih maga- 
zina, jede u hotelu sve što mu se hoće, ili ako hoće radije u 
svom vrlo udobnom  (hčchst komfortabel) privatnom stanu, 
koji stoji u vezi s javnim hotelima (telefon, pneumatička pošta 
i bogzna što će se sve još iznaći), odakle dobiva na najprak- 
tičniji način jela, koja si zaželi, te ih dade kod kuće ponovno 
grijati ili ih priređuje sam.« Pisac nam je zaboravio kazati, 
tko će mu donijeti hranu i_ tko će mu je kod kuće prirediti, 
jer služinčadi (te kapitalističke ustanove) nema, a valjda ne 
će žena da kuha svom mužu, kad mu je ravnopravna i kad 
ide kao i on na posao. Još se nalazi jedna mala nedoslje- 
dnost u tom opisu. Zar će svaki po miloj volji jesti, što hoće 
i koliko hoće, kad Marx kaže, da će se predmeti za potrošnju 
i upotrebu dijeliti prema radu i radnom vremenu? Budući da 
će se dijeliti sve prema radu, dobit će jedan više, a_ drugi 
manje. Hoće li morati onaj, koji je dobio više, dokazati, da 
je sve potrošio, te da nije ništa prodao? No Stern je već i 
taj prigovor pobio time, što je izjavio, da je onaj, tko ne vje- 
ruje, da će u socijalističkoj pučkoj državi biti dobro, veliki 
filistar, jer da će tamo svega biti dosta i da će svi imati »in 
Hille und Fiille nach Herzenslust«. 

Budući da je država odnosno socijalistička zajednica 
upravitelj te goleme tvornice, kakovo bi trebalo biti ovo 
društvo budućnosti, jer je cilj socijalista, kako kaže Kautsky, 
da »sjedini sve pogone u jedan jedini golemi državni pogon, 
t. j. pretvorenje države u jednu jedinu privrednu zadrugu«. 
Ali kako da se razdijeli rad u toj zadruzi? 


3. RAZDIOBA RADA TE IZBOR ZVANJA? 


Svaka bi radna zajednica dobila prema broju radnika 
određeni posao, koji bi morala svršiti. Da to ide po planu, 
ne smije se dogoditi, da se radnici za vrijeme godine sele, 
jer bi se inače poremetila ravnoteža. Zar bi trebalo onda za- 
braniti seobu radnicima i jedva nekoliko decenija nakon oslo- 
bođenja kmetova osnovati nove kmetove — kmetove stroja i 

tvornice — nove »glebae adscripti?« Ni Bebel se nije usudio 
da to zagovara, nego priznaje pravo seobe. 

Ni s izborom zvanja nije bolje, ma da je Engels definirae 
prijelaz iz kapitalističkoga društvenog uređenja u komuni- 
stičko, kao skok iz stiske u slobodu, »Sprung der Menschheit 
aus dem Reiche der Notwendigkeit in das Reich der Freiheit«, 
koju je frazu preuzeo i Kautsky. Charles Fourier, Bebel, i 
Kohler naginju slobodnom izboru zvanja, jer da će biti dosta 
mjesta u svim granama. A kako ne mogu zatvoriti očiju pred 
činjenicom, da ima vrlo neugodnih zvanja, Bebel kaže, da će 
se sve mehanizirati, pa da ta zvanja ne će biti tako neugodna, 
a Amerikanac Bellamy, koji u jednom romanu opisuje socija- 
lističko društvo budućnosti, kaže, da će se u slučaju da je jedna 
grana privrede prenatrpana, a da druga trpi od nedostatka 
sila, u jednoj povisiti broj radnih sati, a u drugoj sniziti. Ako 
ni to ne pomogne, onda će se objaviti, da će dobrovoljci za 
taj posao, time što ga preuzmu, zadužiti narod, a kako su 
ljudi častohlepni, ne će promašiti takove prilike. Ne koristi 
li ni to, onda Bebel predviđa, da će svi po turnusima morati 
preuzeti posao: »Da gibt es keine falsche Scham und keine 
blčdsinnige Verachtung niitzlicher_ Arbeit.« Kasnije, kada 
bude i duševna nivelacija provedena, svi će po turnusima 
morati da rade sve poslove bez razlike spola i dobi. Tako bi 
prema Bebelu kod novina na pr. svaki radnik bio jedan dan 
tipograf, drugi dan kolporter, treći kazališni kritik, četvrti 
urednik, peti korektor, da šesti dan bude opet tipograf itd. 
I to bi tako išlo sve dok ne dođe vrijeme, da ode orati ili 
sijati ili opet da bude drug komesar za trgovinu i industriju. 

To već vodi do apsurda, pa ma da Marx stavlja to sta- 
nje tek u višu fazu razvitka komunističkog društva, pošto je 
odgojem »Teilindividuum« nadomješten totalno razvijenim 
individuom, koji je sposoban za sve poslove — ipak ne vje- 
rujemo, da svi ljudi imaju jednake sposobnosti, te nivelacija, 
kao i uvijek, ne bi povisila duševni standart slabije nadare- 
nih, već bi spriječila nadarene u razvitku. 

I sam Paulsen, koji je pokazivao dosta jasne simpatije 
za socijalizam, ne može da podnosi takovo buduće društvo; 
obara se na rad po turnusima, da isti čovjek bude čas jeduo, 
čas drugo, i poštar i činovnik na šalteru i ministar pošta; ka- 
petan broda, krmilar, kuhač i mornar; zakonodavac, sudac, 
vojskovođa i šef policije. Kolike li bi se samo svađe i razmi- 
rice rodile, i to ne zbog različitih materijalnih interesa, već 
zbog toga, što svaki ima svoje nazore o tome, što je korisno i 
moguće u zajednici. 

4. ZBOGOM RAZUME, ZBOGOM SLOBODO! 


A što je sa slobodom? — Ina to pitanje ima Kautsky 
već gotov odgovor. —  »Socijalna demokracija ne može uki- 
nuti zavisnost radnika o privrednom pogonu, kojeg je on ko- 
tačić, ali na mjesto ovisnosti radnika o kapitalisti, čiji su 
interesi neprijateljski i suprotni njegovim, postavlja njegovu 
ovisnost o društvu, kojeg je član i _on sam, društvu jednako- 
pravnih drugova, koji imaju iste interese.« Kao da ovisnost 
nije ovisnost! Kao da ropstvo nije ropstvo! Kao da je bolje 
da životom i radom radnika upravlja  svemocii činovnik, 
kojemu je jedina briga da se održi u milosti despotske cen- 
tralne vlade, nego da tvorničar, vlasnik, sputan lancima soci- 
jalnih zakona, upravlja radom radnikovim, a život mu inače 
prepušta slobodnoj dispoziciji. 

Svega ima dosta, svaki radi što više, da pretekne dru- 
goga, nestaje razlike između inteligentnog i glupog. U svom 
slobodnom vremenu svaki se bavi umjetnošću ili naukom, te 
Bebel, koji je bar po turnusima priznavao učenjake i umjet- 
nike od zanata mora da ih sada niječe. Geniji će se svagdje 

javljivati. »Wir werden also eine Aera fiir Kiinste und 

issenschaften  entstehen sehen wie sie die Welt noch nie 
gesehen, nie erlebte, und dementsprechend werden die Schšp- 
fungen sein, die sie erzeugt.« Svi, koji su se bavili umjetno- 
šću ili naukom, znaju, kako je potreban silan rad, da se 
samo najelementarniji pojmovi svladaju. Dan je prekratak 
za takvog čovjeka. A tek kada se hoće zbilja nešto stvoriti?... 

Dakle bi prema tim piscima produktivnost uz minimalno 
radno vrijeme bila veća u socijalističkoj državi, nego u kapi- 
talističkoj. Životni bi standart i duševni, a i materijalni, bio 
neprispodobivo viši. Radnici bi svega imali u obilju. Sve bi 
bilo dobro; ne! — mnogo bolje, nego u kapitalističkim 
državama. Ogledajmo sada tu ružičastu sliku budućno- 
sti s uspjesima u jedinoj državi, koja se priznaje soci- 
jalističkom i koja vlada po tim načelima. Divno je polje 
eksperimentiranja, možda najbogatija zemlja na svijetu: 
Rusija! 

Danas je već opće poznata stvar, da je kruta zbilja pri- 
silila boljševičke vlastodršce, te temeljito revidiraju fanta- 
stičke vizije svojih duhovnih otaca. A jesu li barem popravili 
položaj radnikov? 


ž SLIKA BLAGOSTANJA U KOLEKTIVIZMU 1 


Poznati stručnjak u sovjetskim gospodarskim pitanjima, ing. Ni- 
kola Basseches iz Moskve objavljuje u svojoj raspravi »Životni standart 

u Sovjetskoj Rusiji«, koja je odštampana u bečkoj »Neue Freie Presse« 
od 4. oktobra 1936., niz vrlo interesantnih podataka o materijalnom po- 
ložaju ruskog radništva. Ove je podatke skupio iz službenih moskovskih 
statistika, a rubalj je preračunao po sovjetskom službenom tečaju u 
dolare u relaciji: 1 dolar — 5 rubalja. — Vadimo samo najkarakteri- 
stičnije primjere. Za poredbu sa sovjetskim životnim standartom uzeo 
je životne prilike radništva u Finskoj i Estonskoj, budući da su te zemlje 
bile do 1917. u sklopu ruskog carstva, a i privredne mogućnosti pokazuju 
izvjesne sličnosti s ruskim, ma da Sovjetska Unija u mnogo premašuje 
ove dvije zemlje svojim privrednim bogatstvom. 


Nekvalificirani radnik zarađuje u Estonskoj prosječno 60 do 70 est. 
kruna (=— 19 do 20 dol.), u Finskoj 800 do 1.000 finskih maraka (=— 20 
dol.), u Sovjetskoj Rusiji u Moskvi 145 do 150 rubalja (== 29 do 30 dol.). 
Kvalificirani radnik zarađuje u Estonskoj 120 do 130 kruna (== 32 dol.), 
u Finskoj 1.500 do 2.000 maraka (== 32 do 40 doL), u Moskvi 250 ruba- 
lja (== 50 dol.). Intelektualac u prosječnom položaju ima u Estonskoj 
prihod 150 kruna (== 40 dol.), u Finskoj 5.000 maraka (—110 dol), 
u Moskvi 550 do 600 rubalja (== 110 do 120 dol.). 


Iz tih se podataka dobiva utisak, kao da je rad u Sovjetskoj Uniji 
daleko bolje plaćen, nego u susjednim zemljama, te da bi tako socija- 
listički eksperimenat u praksi urodio najboljim plodovima. No slika ne 
će biti potpuna, ako ne usporedimo i troškove života u ovim zemljama. 
Uzet ćemo samo najpotrebnije predmete potroška i upotrebe: crni kruh, 
meso i odjeću. 

Kilogram crnog kruha, preračunat po službenom tečaju u dolare, 
stoji u Estonskoj 5 amer. centi, u Finskoj 9 centi, a u Rusiji 17 centi. 
Kilogram mesa preračunat u dolare stoji u Estonskoj 11 do 20 c. (već 
prema kvaliteti), u Finskoj prosječno 15 centi a u Rusiji 1 dol. 20 centi 
do 1 dol. 80 centi (prema kvaliteti). Crni je kruh u Sovjetskoj Rusiji 
dva _ do tri puta skuplji, a meso devet do đeset puta. Ni u cijeni 
odijela i obuće nije razmjer povoljniji. Odijelo srednje kvalitete skuplje 
je u Moskvi sedam do dvanaest puta, nego u susjednim zemljama, a 
obuća sedamnaest do dvadeset puta. Tako je na pr. jednom paru cipela 
s kožnatim džonovima cijena u Estonskoj 2 #4 do 3 đolL, u Finskoj 2 
do 2 14 dol., a u Moskvi 50 dol. (250 rubalja). 


Poredimo li sada prividno više plaće sovjetskih radnika i inte- 
lektualaca te prividno niža beriva njihovih drugova u susjednim zemlja- 
ma s cijenama najpotrebnijih artikala, dolazimo do poraznog rezultata, 
da je prosječni rad u Finskoj i Estonskoj sedam đo osam puta bolje 
plaćen nego u Sovjetskoj Rusiji. Istina je, da Finska i Enstonska žive 
u periodi ponovne visoke konjunkture, ali činjenica je, đa u Rusiji vla- 
da prema tvrdnjama službenih krugova čisti socijalistički sistem, a u 
susjednim zemljama kapitalistički. 


Time je dokazano, da su u jednakom broju godina razvitka ra- 
dnici polučili u kapitalističkim državama Finskoj i Estonskoj, ako se 
ispravno računa, sedam do osam puta bolje životne prilike, nego u 
državi, koja tvrdi da vlada po socijalističkim načelima. 


85 


DAKLE... 


Možda je već dosadašnjim izlaganjem dan odgovor na 
naše pitanje: Možemo li bez privatnog vlasništva? I možemo 
li biti načelno protiv te ustanove? Ali kao i svako drugo, može 
i pravo privatnog vlasništva dovesti do teških nepravda. Po- 
jedinci ga mogu zloupotrijebiti te ga iz korisne ustanove 
pretvoriti u pravu nesreću. Pravo imaju oni, koji traže ogra- 
niječenje privatnog vlasništva, ali pri tom se mora paziti na 
jednu važnu okolnost. U vlasništvu postoje dva elementa: 
pravo vlasništva i upotreba vlasništva. Papa Leo XIII. rekao 
je već u svojoj enciklici Rerum novarum, da se ta dva elementa 
moraju dobro razlikovati (R. n. n. 19.), a to je isto ponovio 
i današnji papa Pijo XI. (Q.a.n. 47.). Upotreba se može 
ograničiti Već je rimsko vlasništvo bilo ograničeno: »Salus 
rei publicae suprema lex«, a današnje ga zakonodavstvo već u 
definiciji ograničuje pozitivnim zakonskim propisima. Svako 
se izvršavanje prava može ograničiti, pa je zato papa Pijo XI. 
jasno rekao, da države mogu da ograničuju izvršavanje vla- 
sništva, ali samo u izvijesnim granicama i u važnim prilikama 
»necessitatis boni communis« (Q. a. n. 49.). Privatno je vla- 
sništvo bezuvjetno potrebno samo se može na neko vrijeme 
ograničiti njegovo izvršavanje ukoliko to traži interes zajedni- 
ce, jer je jasno, da u slučaju opasnosti za zajednicu pojedinci 
moraju svoja prava žrtvovati, ali se opet ne smije zauvijek 
oteti pojedincu pravo, bez kojega ne može da živi onako, 
kao što mu pristoji. »Iz svega toga jasno se pokazuje, da 
treba odbaciti osnovnu socijalističku nauku po kojoj bi država 
trebala da poništi privatni posjed i da ga pretvori u zaje- 
dničko vlasništvo. Takova nauka donosi radnim staležima, za 
kojih korist tvrdi da je izmišljena, samo teških šteta; protu- 
slovi prirodnim pravima svakog čovjeka,  izobličuje poziv 
države i onemgućuje miran razvoj društvenog  života.« 


(Leo XIII.) I. Korsky. 


BILJEŠKE 
BLUFF BOLJŠEVIZMA I KRIZA KOMUNIZMA. 


Početkom je ove godine izašla u Zagrebu brošura, koju je obje- 
lodanio anonimni »Justus« pod gornjim naslovom. Uvod je napisao Dr. 
Želimir Mažuranić, predsjednik senata. Ta je brošura zanimljiva analiza 
i kritika boljševističkih ciljeva i puteva i to na osnovu sovjetskih izvora. 

Dr. Mažuranić veli: »Mi se danas nalazimo u predvorju, na počet- 
ku jedne velike istine, koja je kroz dva decenija od milijuna ljudi smatra- 

na neispravnom i grotesknom. Ta velika istina jeste, da je boljševizam, 
odnosno komunizam, po svojem nastupu u historiji čovječanstva do- 
duše okrutna i krvava zbilja, kojoj u prošlosti jedva imađe analogije, 
ali da je on u svojoj suštini ipak samo jedan bluff, jedna prevara, i da 
je po svojoj ideologiji valjda najdrzovitije klupko laži i nelogičnosti ko- 
je uopće historija ljudstva pozna.« Tko je tome kriv? I na to uvodničar 
otvoreno odgovara: Najviše je kriva sadašnja inteligencija. On piše: »Ne- 
ma sumnje, da je ta činjenica, što se je kroz 20 godina mogla podržavati 
ova i ovakova teza, jasnim dokazom bolesti današnjega društva i đe- 
generacije navlastito onoga sloja, koji si još uvijek rado pridaje ime 
inteligencije. Teško bi bilo naći jasniji znak propadanja i uma i srca 
jednoga društvenoga sloja, nego li činjenica, da je dotični sloj potpuno 
izgubio čuvstvo indignacije. Pa ipak je to čuvstvo indignacije ne samo 
čista duševna reakcija na svaku zločinačku infamiju, već je to jako 
sredstvo samoobrane najbitnijih vlastitih interesa.« 

Dr. Mažuranić je optimist i ističe ove činjenice: 1.) Komunizam 
Rije mogao ondje uspjeti, gdje su širi slojevi spoznali bitnost i namjere 
komunizma te skočili na obranu časti svoje domovine, zaštitu kulturnih 
1 materijalnih dobara. 2.) U borbi oružjem komunizam, unatoč brojčane 
premoći, podliježe. I zato je poslije neuspjeha boljševističke diktature 
u Madžarskoj došla otvorena borba komunizma sa Zapadom. Ali komu- 
nisti su poslije svog poraza, što im ga zadala poljačka vojska na Visli 
pred 16 godina, odustali od otvorene navale na Zapad. Komunizam je 
uzmaknuo pred organiziranim otporom u Njemačkoj i Italiji. I građanski 
će rat u Španiji poraziti crvene čete. — Svoj uvod završuje Dr. Mažu- 
ranić: »Pada već mrena s očiju ljudstva. Dan već sviće. Približuje se 
čas veličanstvenog triumfa istine. Ova knjiga imade zadaću, da taj čas 
pospješi. — Ali ne smijemo smetnuti s uma, da će taj čas značiti samo 
pobjedu idejnu. Nakon toga tek počinje teška i odiučna borba na cije- 
boj liniji.« 

»Justus« ima u svojoj brošuri ovih 8 poglavlja: Pobuna duha, 
Od eposa k anegdoti, Nova sovjetska konstitucija, Raspadanje boljše- 
vizma, Likvidacija socijalizma u SSSR, Homo sovieticus, Svjetska opa- 
snost boljševizma, Kriza boljševizma. Iz ovih ću članaka iznijeti neke 
važne misli, pak ću na nje nadovezati i neke svoje opaske. 


Borba s komunizmom u Sovjetskoj Rusiji. Današnja je Rusija u- 
mjetno stvorena na idejama. U tome je njezina sila i njezina slabost. 
Jer, čim se pokaže, da su te ideje gole, takova država postaje fantom, 
koji znači realnost samo za zamagljene glave. Osnivači su boljševičke 
Rusije bili takove glave, ali novo pokoljenje nije takovo. Ono gleda 
bistrijim očima. Međutim se i stara generacija otrijeznjuje. Odatle je eto 
niklo u Rusiji nezadovljstvo, čak aktivno neprijateljstvo prema komu- 
aizmu kao ideološkom sistemu i političkom pravcu. Mnogi su s ushitom 
bili primili komunizam, jer su se nadali, da će u njemu naći izlaz iz 
ćor-sokaka, u koji je umorno i izmrcvareno čovječanstvo dospjelo usli- 
jed groznoga svjetskoga rata. Ali su i ovi doskora posumnjali u vrijed- 
most komunizma. Ovaj je naime najavio staroj kulturi semilosrdan rat, 

te je i porušio u Rusiji njezine duhovne i moralne vrednote, ali njima 
u zamjenu nije stvorio ništa. Među nezadovoljnicima ističu se tri sku- 
pine: Crkvenjaci, mistici i sektaši. Njihov broj raste neprestano. Ostavljaju 
komunizam i pioniri i komsomolci t. j. ona mladež, koja se rodila (veći- 
nom), odrasla i odgojila za vrijeme boljševizma. Školska mladež po 
Rusiji pjeva komunističke pjesme, ali samo u službenim prigodama; kod 
kuće i drugdje pjeva kontrarevolucionarne pjesme. Zato je vlada u 
proljeće 1936 g. Komsomolu zabranila svaku političku djelatnost. K to- 
me je već prije uvela smrtnu kaznu i za djecu od 12 godina. 

Boljševici u Rusiji hoće da se svim sredstvima uzdrže na vladi, 
barem dokle ne nastane svjetska revolucija. Zato su i izmislili bili fan- 
tastične — projekte kao  »pjatiljetke«, — »pjatidnevke«,  »odlikaštvo«, 
»socijalno takmičenje« i sl. U novije doba bacili su u svijet novu krila- 
ticu »stahanovšćinu«. Stahanov je rudar iz Donskog bazena. On je 30. 
kolovoza 1935. postigao rekord u svojoj struci. I o tome su se boljševici 
raspisali kao o doslije neviđenom pojavu, a u stvari hoće da potaknu 
radnike na što veću produkciju. No to nije boljševički izum, to je kopija 
buržujskog sistema Taylora (racionalizacija). I»stahanovšćina« je brzo 
prestala, jer su se radnici pobunili protiv toga; čak su u Makajaskom 
okružju u travnju 1936. ubili 7 »stahanovaca« i 2 teško ranili. Vladin 
ergan »Izvjestija« piše 26. lipnja 1936., da su inženjersko - tehnički rad- 
nici krivi sabotaži »stahanovšćine«. Neko se vrijeme strani svijet divio 
»planetarnim« industrijsko - ekonomskim planovima boljševika, ali već 
više godina zamriješe Dnjeprostroj, Magnitostroj i slični komunistički 
pothvati. Trocki je davno izvan Rusije, ali boljševistički vlastodršci ne 
mogu mirno spavati; boje se trockista i svugdje ih vide. 


Nedosljednost. Boljševici su od marksizma napravili socijalističko 
evanđelje i za prvih godina se ga grčevito držali kao sredstvo, a sada su 
se od njega odalečili iako ne riječima, a ono barem djelima. Svoju su 
bkvidaciju socijalizma prikrili zvučnim imenom »građenje socijalizma«. 
Boljševizam već odavna plovi vodama kapitalizma i antidemokratizma«. 
Ovo, što se sada provodi u Rusiji, to je »sovjetizam«, t. j. mješavina 
socijalističkih i buržujsko - kapitalističkih ideja. Staljin provodi likvida- 
ciju socjalizma. Eto, zato se boljševici zasad odriču svjetske revolucije, 
uvode djelomično likvidiranje sovhoza (tog Staljinova čeda), priznaju 
klasnu razdiobu društva i znatno ograničuju diktaturu proletarijata; 
pače sada kod boljševika internacionalizam ustupa mjesto nacionalizmu, 
a protivuvjerska borba nije tako jaka; narod prestaje biti suveren i po- 
činje bezobzirni kult »vođa«. I tako je Lenjinov marksizam prešao u 
sevjetizam ili u »arijaštinu pod krinkom socijalizma«. To je karikatura 
Lenjinova socijalizma. 

Boljševizam se nije samo odalečio od marksizma, nego je upao 
i u krizu metode. On je po svojoj naravi okrutna i nepomirljiva borba: 
edlučno i bezobzirno ruši tradicije, ideale, ideje, a i materijalne vrednote. 
Dok se drži toga jak je, ali je slabić, kad hoće da nešto pozitivna diže 
š radi. Od slabosti eto počinje da uzvisuje ono, što je čas prije rušio 
1 zabacio kao feudalne i buržujske stvari. Čovjek se smebiva, kako eto 

Staljin sada favorizira nepartijce (t. j. one, koji nijesu članovi komu- 
nističke stranke), a ipak su ti nepartijci do jučer bili najbespravniji .pa- 
rije u SSSR. Tu je očevidno nastala promjena u metodi, taktici. 

Boljševici su u Rusiji, toj zemlji svojih pokusa, dokinuli 
privatno — vlasništvo i zamijenili ga socijalističko - kolektivističkim 
sistemom._No život ih je prisilio i tu na popuštanje, pa su mora- 
li priznati i privatno vlasništvo. Boljševici su sada i to proglasili svojom 
velikom pobjedom i vele, da »pravo i nepatvoreno vlasništvo postoji u- 
pravo i isključivo u Rusiji« (Trud, 20. 10. 1936.). Sada svom energijom 
zagovaraju i populariziraju ideju domovine, pa tako danas obožavaju 
ono, što su još jučer blatili. Slično brane porodicu i djecu i obaraju se 
na one, koji hoće da iz dječjeg života izbace romantiku predane vjere, 
narodnosti i vjekovnih običaja te žele da ih zamijene stranačko - revo- 
lucionarnim radom i interesima (Za Komunističeskoje Prosvješčenije 24. 
7. 1936.). Tako je pred 2 godine jedan sovjetski kino bio pripravio film, 
koji se obarao na buržujsko shvaćanje o porodici, ali su mu vlastodršci 
sada to zabranili, jer to obaranje nije više savremeno. Slično se dogodilo 
i proleterskom pjesniku Demjanu Bjednyju, koji se u pjesmi izrugao svoj 
ruskoj prošlosti. Vlada mu je te pjesme zaplijenila, jer to više ne odgo- 
vara savremenom shvaćanju. 

Iskreniji boljševici priznaju, da su oportunisti. Boljševičko je 
vladanje vječan kompromis. Tu odlučuju interesi političkog momenta. 
Boljševici su uistinu slični Moličre-ovu maitreu Jacquesu (u komediji 
»Škrtac«), koji postaje čas kuhač, čas kočijaš, ali ostaje vazda dobro- 
ćudni Jacques. Tu se eto evolucioniraju samo pomoćne ideje boljševizma, 
njegovi vanjski dodaci. 


Homo sovieticus. Boljševizam hoće da preradi staro i srednje 
današnje pokoljenje, ali novog čovjeka da stvori samo iz pokoljenja, koje 
se rodilo za vrijeme boljševizma. Ovo su mlađe pokoljenje boljševici 
organizirali u »Komsomol« i »pioniri«. Iz toga djevičanski čistog materi- 
jala htjeli su stvoriti svoga novog sovjetskog čovjeka. Ali to je bilo fan- 
taziranje. I taj je plan propao, jer i u mladiću postoji čvrsta konzerva- 
tivnost čovječje naravi, i moralni se zakoni u njemu ne daju uništiti. 
Komsomolci i pioniri okrenuli su se protiv boljševizma, premda ih je 
ovaj odgajao 20 godina. 

Što je »sovjetski čovjek«? Boljševici nam nijesu nikada dali 
njegove definicije. Kako su u svemu zavijeni maglom, tako i tu. L. Ko- 
pylov u svom romanu »Pokrivač od krpica« i N. Moskvina u pripovijesti 
»Osjećaj lakta« opisuju, kako je »sovjetski čovjek«: čvrste volje, neukro- 
tive energije, pun ličnog dostojanstva, društvene kolegijalnosti i nekih 
manjih vrlina. No to su vrline i starog čovjeka, buržuja. Što se dakle 
boljševizam time hvasta kao svojim proizvodom? Boris Pylnjak u »Ro- 
đenju čovjeka« (Novyj Mir 1935. IV) priznaje, da politička boljševistička 
revolucija nije nikako mogla promijeniti ili popraviti zakona biologije. 

Boljševizam je svojim nastupom bio zanio omladinu »patosom 
građenja«, ali sada upravo ta omladina odvraća svoje oči i dušu od 
toga, jer se razočarala i u ideologiji i u taktici boljševizma. Kritiziranje 

je čovjeku prirođeno, pa tako i omladini. Upravo se kod nje razočaranje 
brzo i lako pretvori u mržnju radi povrijeđenih ideala i prevarenih 
nada. »Pravda« se u br. 276. g. 1936. tuži, da se omladina počela isklju- 
čivo baviti nogometom, paradama, prijemima, a zaboravlja na odgojno - 
propagandistički rad. Komsomol se čak bavi buržujskim salonskim ple- 
sovima, pa je Centralni Komitet Komsomola ustao protiv toga. E. D. 
Kuskova veli ironički, da mladež traži slobodu barem u plesu (Poslijed- 
nije Novosti 25. 9. 1936.). 

Boljševizam se preplašio pred ovim pojavama i naredio strogu 
reviziju ideoloških kadara, t. j. službenih stranačkih propagandista i 
agitatora. Po svoj Rusiji postoje naime posebne škole za propagandiste 
i agitatore, u Moskvi čak i sveučilište (Sverdlovski »part - univerzitet«). 
Sada priznaju, da je odgoj tu ispod kritike i neprestano postaje slabiji, 
pa »stranačka prosvjeta ide prema raspadanju« (Moskovska »Pravda« 
9. 9. 1936.). I Centralni je Komitet Komsomola u rujnu 1936. o tome 
vijećao te izjavio, da odgoj Komsomola ne odgovara svrsi; odlučio je,-da 
ze svi dotadašnji udžbenici dokinu kao i posebna odjeljenja za političku 
naobrazbu. »Mladoj Gardi:« je naređeno, da znatno smanji broj političkih 
publikacija. I kod pionira su nastale slične promjene; i tu se politička 
obuka znatno smanjila, te se glavna briga poklanja sportu, turizmu i 
sličnom. »Pravda« veli 13 10. 1936., da će proučavanje klasične ruske 
književnosti dovesti mladež do odgoja domovinskih osjećaja. Isti list 
traži pače, da se mladež ne prima u masama u pionire, nego izabrana, 
koja će se pretvoriti u dobre Komsomolce i kasnije komuniste. Još malo 
“i djecu se uopće neće upisivati u pionire. 

Što je dakle »homo sovieticus«? Službeni list »Komsomolskaja 
Pravda« odgovara na to 9. 10. 1936: Prvi je na to odgovorio Lenjin već 
$. 1918., a sada je Staljin to nadopunio: »Homo sovieticus je čestit i 
pravedan prema sebi i prema drugima; on se prijateljski odnosi k ženi, 
porodici, roditeljima; ozbiljno se odnosi k braku, družici i naročito k 
djeci. Mane, kao što su nepoštivanje čovječega dostojanstva, grubost, 
nasrtljivost kose se sa socijalističkim pravilima.« Na ovo primjećuje 
»Justus«: »Čitajući ove retke ne znaš, čemu bi se više čudio: licemjerno- 
sti ili drzovitosti boljševika. Vjekovna pravila općečovječanskog morala 
oni izdavaju za tekovine boljševizma. A da bude ironija još veća, tih 
svojstava homo sovieticus ni — nema.« (str. 46) 


Fvropa i boljševizam. Glavni je cilj boljševika svjetska revolucija; 
Rusija im je pokusno polje (gdje oni izvode svoje političke i socijalne 
pokuse) i »place d' armes« (odakle oni kreću u ofenzivu na druge ze- 
mlje). Ako vani ne uspiju, prekinu rad (»peredyška«) i u Rusiji izvode 
nove planove. A Evropa? Problem odnosa Evrope prema boljševizmu je 
kompliciran, a onaj boljševizma prema Evropi jednostavan i jasan. 
Evropa u nj bulji kao kunić omamljen zmijskim očima. Ako tko dopre 
u Rusiju, teško da dođe u dodir sa stanovnicima i istinom. Tu ga naime 
budno vodi »Inturist« prema planu, koji je posebna kontrola izradila. 
I tako putnici iz Evrope ne poznaju Sovjetske Rusije u realnosti. Nije 
onda čudo, što se nekoji putnici povrate iz Rusije kao »salonski boljševi- 

ci«. Njih ne zanima politički i socijalni sistem, niti imaju pred očima 
patnje mnogomilijunskog ruskog naroda, koji stenje pod boljševičkim 
jarmom. Ovako eto prolaze turisti iz Evrope. Bolje nije ni s fanatičnim 
proletarcima, koji posjete Rusiju. 

A boljševizam? On hoće jasno i uporno da izvede svjetsku revolu- 
ciju. Vazda idu za tim ciljem. Njegova je povijest: u g. 1917-1922 se 
učvršćivao u Rusiji, zatim je prešao u navalu po kolonijama i Kitaju. 
Tu nijesu uspjeli. U gg. 1928-1934 boljševici su formirali komunističke 
kadre u inozemstvu (najprije u Njemačkoj diplomatskim prodiranjem, 
onda provociranjem rata između Njemačke i Francuske). Dalje se po 
Evropi provodi u državama osnivanje »pučkih fronta« s pooštrenjem klas- 
ne borbe. Tako je početak štrajka namještenika zagrebačkih tramvaja 
javila moskovska radiostanica malo sati kasnije. 

Boljševici su temeljito zamislili i izgradili svoj plan za navalu na 
sav svijet. Evropa kao obezumljena posredno ili neposredno pomaže 
njihov rad. Boljševici se vješto prikazuju kao zastupnici prave demokra- 
cije, a u suštini i praksi su reakcionarci i u opreci sa najbitnijim de- 
mokratskim načelima. Evropa vjeruje službenim boljševičkim izjavama 
i vjeruje, da su se boljševici odrekli stranačko - komunističke propaganđe 
te prionuli uz državni rad. Ipak je boljševicima i sada lozinka: »Živjela 
socijalistička revolucija na cijelome svijetul« (Moskovska »Pravda« 29. 10. 
1936.) Evropa je previše naivna, kad ne će da prihvati rukavicu, koju joj 
boljševizam dobacio. 


Borba. »Justus« pita: »Kako će borba s boljševizmom biti najuspje- 
šnija?« (str. 58.) te odgovara: »Uslijed mnogih i različitih razloga ne- 
moguće je osloboditi se boljševizma kirurškim putem (== ratom). U borbi 
s boljševizmom valja primijeniti sistem liječenja, koji se osniva na nače- 
lu: Similia sšimilibus curantur. Valja dakle 1.) preuzeti taktiku boljše- 
vizma i 2.) njegovoj ideji protustaviti drugu, barem iste vrijednosti. U 
osnovi boljševizma leži ideja klasne borbe, koja je u svojoj suštini anti- 
demokratska, jer raspiruje mržnju i onemogućuje jedinstvo i mir. Inte- 
resima klasa valja protustaviti interese čitavog naroda, kao cjeline, i 
nastojati da se usklade protuslovni, ali ipak pomirljivi interesi svih 
brojnih komponenata, koje sačinjavaju pojav nereda. Valja dovesti u 
sklad ideju nacionalizma s načelima socijalizma. Boljševici su dobro 
shvatili, da jedinu ozbiljnu opasnost za njih predstavlja fašizam i zato 
su mu navijestili rat.« 

»Justus« zagovara još i ovo (str. 59.): »Boljševizam se sada nalazi 
u teškoj krizi i najpreća je zadaća svjetske demokracije da pomogne što 
bržem razvitku te krize. Demokratska Evropa mora dokazati, da uistinu 
voli slobodu iznad svega i da odlučno ustaje protiv diktature, makar se 
ona zvala i »&klasna«. Ali ipak bismo primjetili dvoje 

Sve je ovo lijepo, »Justus« zagovara ideju nacionalizma i demo- 
kracije; no valja paziti, u čemu se može preuzeti taktika od boljševika. 

1.)  »Nacionalizam« može biti trostruk: poganski, liberalni i 
kršćanski. Prvi traži da mu se sve mora pokoriti i žrtvovati: i pojedinac 
i obitelji i vjera. Tko bi ovaj »nacionalizam« suprostavio boljševizmu, 

taj bi htio da đavla izgoni pomoću Belzebuba; upali bismo u slučaju po- 
bjede iz jedne diktature (klasa) u drugu (narodne cjeline ili državnu) dikta- 
turu, i stanje se Evrope ne bi popravilo. Polupoganski ili liberalni »nacio- 
nalizam« sličan je poganskom, samo u načelima, a još više u provađanju 
(metodi) nije tako naprasit i radikalan. Kršćanski nacionalizam podvrga- 
va i prava i koristi i želje svakog naroda kao cjeline jednako nauci 
10 zapovijedi Božjih kao i život pojedinog čovjeka i narodnih klasa. 
Upravo u srednjem vijeku vidjelo se, kako se interesi klasa i narodne 
cjeline dadu svesti u pravi sklad, te nije bilo ni diktature klasa ni 
diktature nacije. Protiv boljševizma treba dakle suprostaviti načela 
»kršćanskog socijalizma«, a ne poganskog ili polupoganskog. O tome 
govori i zadnja poslanica našeg episkopata. To treba usvojiti i širiti. 
2.) Demokracija! I ona se po sebi razvila i oplemenila u sjeni sv. 
Crkve, ali eto u rukama pogana se izrodila: od stare slave zadržala sa- 
mo ime. Neka se evropske države, koje još imaju demokratski ustav, 
slože, ali u ime kršćanske demokracije, onda će naći bazu, koja će svim 
tim učesnicima usve vojne dati vezu jedinstva i sloge u nastupu i cilju. 
Kad su evropske države slale svoje vojske protiv osmanlijske provale, 
sve ih je oduševljavao jedan cilj: očuvati kršćansku kulturu i vjeru, pak 
su zato i pobijedile protivnika. Što može sada ujediniti, okupiti na 
borbu i oduševiti evropske demokracije, kad jedna niječe ono, što dru- 
da tvrdi? Te se demokracije moraju povratiti natrag kršćanstvu i onda 
složno izići protiv boljševizma. I nekoć je poganske Filisteje pobijedila 
samo vjera u nadnaravnu objavu i Boga, pa će tako i sada biti. S jedne 
strane židovsko - marksistički ateizam kao Golijat, s druge strane krš- 
ćanski teizam, koji će »u ime Gospodnje« novog bahatog Golijata sru- 
šiti i svladati. A. Alfirević D. I. 


KNJIŽEVNOST 


Klarić Branko, Missa poetica (str. 87), Hrvatska knjižara, Split 
1936. 

Ta je zbirka skup pjesničkih molitava, kojima su misli nadahnute 
iz glavnih dijelova sv. Mise. Nisu to ipak misni tekstovi stavljeni u sti- 
hove, osim što su tu i tamo upotrebljene misne km nego pjesnik moli 
svojim riječima, iskazuje svoje misli i osjećaje, ali u liturgijskom duhu, 
mirno i više objektivno, tako da ove pjesme može svaki sim upotreblja- 
vati kao svoju molitvu. 

U ristipu — na Rmijuja sabranja — osjeća pjesnik težinu i bi- 
jedu ljudske slabosti i plače nad njom. Kod Vjerovanja već se visoko 
digao te može reći: 


»Moja je vjera Ne grize po mojoj vjeri 
Ko bijeli proljetni dan Krt sumnje 
Vedra, I straha (str. 35.). 


U Prikazanju prinosi Bogu sve: i muku i bolest i glad i povenule 
ruže vesela smiješka — ali i sve radosti i vesele časove, i zore, što se 
nad našim krajem smiješe, kad se srca naša tješe i oči pune sjajem. 
Zatim iščezava on i njegove potrebe, a misli samo na Krista, upozorava 

Oca na Njegovu ljepotu i sjaj i rane, neka gleda na Nj, a u Njemu na 
naše patnje, grijehe i mane. U Pričesti moli za pobožanstvenje i prepo- 
rod duše — nestat će s nje i sjene i rana, Krist po njoj slika. Tako on 
ojačan i veseliji i sretniji odlazi od njegova stola. 

Sve je to kazano s mnogo lijepog osjećaja, jednostavno i nepri- 
siljeno, ta prirodnost i iskrenost najljepša su odlika zbirke. — Pjesnik 
je najjači u Introitusu, gdje opisuje Earbu s nižim dijelom čovjeka, i ta- 
mo, gdje iznosi pred Boga radosti i boli svoje i drugih. Nema tu ne 
znam kako dubokih i novih misli, ali srđačna pobožnost, izražena pje- 
sničkim jezikom s mnogo lijepih slika, te iskreni osjećaj daju tim pje- 
smama čar prave poezije. J. Badalić D. 1. 

Lendić 1., Angelusi (str. 101), »Marulić«, — Zagreb 1936. 

I danas u vrijeme krute realnosti i teške životne borbe nije išče- 
zla vrijednost poezije; danas je nasuprot trebamo više nego ikada, da 
nas digne iz ubitačae svakidašnjosti u sfere višeg života i osjećanja i 
pruži nam barem za čas malo radosti i utjehe. Ovu potrebu osjećaju 
mnogi, te se doista i javljaju zbirke pjesama u dosta vehikom broju. Ne- 
davno izađe evo i jedna knjiga mladog ali već poznatog pjesnika Ive 
Lendića s naslovom Angelusi. U toj zbirci ima tako mnogo lijepa i ple- 
menita, da je doista vrijedno pročitati je. 

U glavnom se tri misli i osjećaja vraćaju neprestano u pjesmama: 
osamljenost, bolest i život s Bogom u predanju njegovoj volji. Pjesnik 
se osjeća sam, daleko od rodnog mjesta, svoje nezaboravne Janjine, 
poznatih ljudi i drage majke, nema nikoga, tko bi ga volio kao ona — 
ali osobito ga je, čini se, bolest usamila i pripravila mu duge dane i 
teške noći samotnika. Prikovan na krevet u bolnici osjeća se sam kao 
u zatvoru, »izgara bolestan« »u crnoj vatri ognjice«, a »tko sluti, kako 
je meni samome«. No ta zlokobna bolest donijela mu je i mnogo dobra. 
Naučila ga je »otkrivati nove ljepote«, ona ga je »produhovila«, nju je 
pače zavolio i mnogo od nje očekuje, te u velikom paradoksu kaže, da 
»sve ljudsko može biti uzaludno, samo ne bol«. Dakako, osjeti on i kako 
često bespomoćnost, jad i krutost bolesničkog života, te u najrazličiti- 
jim varijantama motri i opisuje taj svoj život bolesnika u sanatoriju u 
Kraljevici, odakle piše povjerljiva pisma svojim dragima, odakle ćuti 
dah proljeća i prati bijele galebove i sav život svog mora. Još jedno 
blago donijela mu je bolest. Otkrila mu je novi i dosad nepoznati život 
s Bogom, naučila ga pregaranju i žrtvi i pripravila česte jutarnje bo- 
žanske pohode i s njima obilje neiskazanih utjeha. Te mnoge i dublje 
religiozne misli i osjećaji daju možda glavni ton čitavoj zbirci. 

Kako se vidi, te pjesme nisu prazne, nego nasuprot ima u njima 
mnogo snage, mnogo lijepih i originalnih misli, te je Lendić u plejadi 
mladih naših pjesnika, čini se, najsnažniji. U njeg je bez sumnje veliki 
talenat, posjeduje uvelike ono bitno za poeziju: osjećaj i misao; on je 
mnogo toga snažno zahvatio i duboko u srcu proživio, pa ipak nema 
razmjerno mnogo pjesama, koje bi bile potpuna umjetnina, koje bi onako 
snažno dirnule srce i proizvele nepomućeni pjesnički doživljaj.  Čitaš 
pjesmu, imaš osjećaj: lijepo je to, lijepo, ali još uvijek očekuješ ono 
glavno, što treba da dođe; dočitaš i do konca, ali češće ostaneš neza- 
dovoljen, nešto manjka, onaj krasni materijal, kao da nije sasvim iz- 
rađen, nego skinut tek s površine duše, te daje dojam improvizacije 
(osobito pisma na koncu zbirke); pjesnik kao da nije imao, možda radi 
fizičke slabosti, snage, da tim doživljajima dade jeđnu jaku misao, 
koja bi vezala i prožimala čitavu pjesničku tvorevinu. Stoga gdjekoja 
pjesma ne djeluje potpuno, čini se nešto obično i svakidanje. Rekao 

bih, da je tome kriv i vanjski oblik pjesama: stih je ponajčešće pres 
ne osjeća se u njem uvijek dosta ritma ni muzike ni drugih vanjski 
pomagala, koja se oduvijek radi prirodnih zakona sviđaju i pridonose 
mnogo, da se u srcu lakše pobudi ono nešto neiskazano, što se zove 
pjesnički doživljaj. — Istina, odlika je tih pjesama, da je u njima sve 
prirodno, nenamješteno, iskreno onako, kako je pjesnik doživljavao. No 
radeći i prerađujući ne mora nastati ništa umjetno, neiskreno, jer i sam 
pjesnik to iznova i dublje proživljuje, te daje snagu i formu, da djeluje 
jače i neodoljivije na druge — inače može biti jako lijep osjećaj i do- 
življaj u duši pjesnikovoj, ali ako nije izrađeno i dotjerano do potpune 
umjetnine, ne će moći djelovati na druge. 

Tako se eto općenito doimlje ova zbirka s mnogo snažnih osjećaja 
i jakih misli. A ima u njoj doista lijepih i sasvim uspjelih pjesama. Kako 

je ganutljiva na pr. »Slijepo dijete grli majku«, onda balada »Zaplivala 
je na daleki put« ili jedina ljubavna u kratkom i lakom stilu »Krtolič 
gGrožđa«. »Težakova večer« vrlo je lijepa i bolna. U više pjesama ima 
mnogo socijalnog osjećaja, i kako je god pjesnik pun optimizma i srča- 
nosti, kad pjeva svoju tešku bol i nevolju, tako je pun razumijevanja i 
samilosti prema boli i muci bližnjega (na pr. »Mo itva za san teškog 
bolesnika«). Svoju bolest i samoću krasno crta u »Bolničkom notturnu 
u Kraljevici« te »Vjetrovi prolaze noću nađ bolnicom«. 

I tako još mnogo njih. U svakoj ima nešto lijepo i jako, prije 
svega snažnih i netraženih misli, što ođaju lijepu dušu, koja nastoji i u 
patnji i boli oko vrednota duševnog života, kojoj je sućut s bratom zna- 
cim i neznanim utjeha, a općenje s Bogom realnost i potreba i nada u 
osamljenosti i boli. Eto, jaka i plemenita misao popraćena lijepim osje- 
ćajem, to je odlika ove zbirke, to čini Lendića snažnim i ponajboljim 
našim pjesnikom. J. Badalić D. I. 

Desprćaux Elise: Trois ans chez les fsars rouges (pag. 245), 


Editions Spes, 17 rue Soufflot, Paris V. — 

Spisateljica je vodila tečajeve francuskog jezika, što ih je prire- 
dilo društvo »Mission laique francaise« u Moskvi. Uvjerivši se, da se 
svako daljnje djelovanje protivi njenoj savjesti, ona je nakon tri godine 
morala otići. Bila je već prije rata u Rusiji. Opisuje vjerno nove društve- 
ne prilike, poređujući ih s prijašnjima. Jer ae taji velike mane za vrijeme 
carske vlade, to jače djeluje mirno prikazivanje činjenica sadašnjosti. 
Ženskom tankoćutnošću srca ona intuitivno shvaća pojave i dolazi do 
neposrednih zaključaka. Osobito je zanimljivo poglavlje o Komesarijatu 
prosvjete. Brojna opažanja o društvenim, kulturnim i religijskim pita- 
njima mogu poslužiti kao pouzdana podloga svima, koji pišu ili drže pre- 
davanja o Rusiji. Tu nema općenitih fraza, nego se vidi život kakav jest. 
Gdjekoja su mjesta doduše već zastarjela, ali ipak je knjiga od trajne 
vrijednosti. : 

Rabeau G., professeur aux Facultćs Catholiques de Lille, Dieu — 
son existence et sa Providence. (196 str.), 56-e volume de la Bibliothč- 
que Catholique des Sciences religieuses, Bloud et Gay — Paris 1933. 

Razloživši u I. pogl. ideju o Bogu govori pisac u II. pogl. o po- 
stanku ideje o Bogu kod raznih primitivnih naroda i zaključuje, da se 
promatranjem primitivne religije očituje, kako je vjera u Boga prirođeno 
djelovanje ljudskog umovanja, kad ono nije pokvareno težnjom za na- 
sladama i iluzijama egoistične mašte. Već ovo proučavanje samo za se 
— koje bismo mogli nazvati tradicionalnim  etnološkim dokazom, a 
Rabeau ga zove sociološkim — bilo bi prema Rabeuu-u dovoljno jak 

dokaz za opstanak Božji (str. 65.). Slijede zatim mnogobrojni dokazi: iz 
religioznog iskustva, mističnog iskustva, moralnog života i dr., a na- 
pokon pet tradicionalnih metafizičkih argumenata. Da li su tri-četiri 
stranice, što ih pisac poklanja pojedinim od ovih posljednjih dokaza 
zaista dovoljne za tako važan i toliko napadan predmet, o tom bi se 
moglo sumnjati i raspravljati. Dolazi nadalje rasprava o uvjetima za 
spoznaju Boga, o naravi Božjoj, o svojstvima Božjim, o stvorenju svijeta. 
Tumačeći odnos svijeta prema Degu i obratno drži se općenitog mišlje- 
nja, da je ovaj posljednji samo relatio logica (str. 183.), no zadovoljava 
se vrlo oskudnim obrazloženjem. U pitanju, da li je apsolutno moguća 
creatio ab aeterno, Rabeau drži, da sama logika i matematika ne mogu 
neda hipoteze o vječnosti svijeta, ako im se ne pridruži kršćanska 
ilozofija. 
lavni naslov knjige obećaje ako ne baš trećinu, a ono svakako 

znatan dio knjige, koji bi raspravljao o Providnosti Božjoj. Međutim u 
naslovima poglavlja i odlomaka u Kazalu uzalud ćemo tražiti riječ: Pro- 
vidnost. O njoj se govori zapravo samo na strani 177., koja je završetak 
članka o svojstvima Božjim 

Među djelima, kojima se je pisac poslužio, treba napose spome- 
nuti razna stručna djela P. Schmidt-a, pa knjiga može poslužiti za neku 
barem orijentaciju o predmetu. 


Schreiber Emile, Comment on vit en U. R. S. S.7 (pag. 232), Li- 
brairie Plon, 8 rue Garancičre, Paris — 

Djelo se odlikuje dođuše velikom reporterskom spretnošću, ali 
ipak blistava vanjština ne može mjestimice da prikrije površnost, jer je 
pisano na temelju opažanja za ono nekoliko tjedana, što je pisac bo- 
ravio na putovanju u zemlji, a_ da nije poznavao jezika. Zanimljivo je 
čitati, kako na kolodvorima dočekuju turiste ljepušaste i elegantno po 
pariskom obučene »tumačice«, pod kojih »stručnim vodstvom« razgleda- 
vaju grad i njegove zanimljivosti. U luksuzno uređenim prostorijama ho- 
tela za strance atmosfera je posve  »kapitalistička«, čak i posluga u 
»lakajskoj livreji«. Ima inače brojne zgodice putovanja od Moskve 
preko Nižnji-Novgoroda u Batum na Crnom Moru, a onda krimskom rivi- 
jerom u Odesu te preko Šepetovska natrag. wW. 


BIBLIOGRAFIJA 


a) Neprijekorne: 


Bahita, Družba sv. Petra Klavera, Zagreb 1936. 

Božović, Crna Gora i patentirani istoričari (ćiril.), Subotica 1936. 

Brečko, Josip, život i rad, Osijek 1936. 

Dukić, Naš domaći glas, Zagreb. 

Enciklika Pija XI. o katoličkom svećenstvu, Sarajevo 1936. 

Esih, Poznavanje kože, Zagreb 1936. Stručni priručnik za majstorske i po- 
moćničke ispite. 

Euharistijski kongres u Doboju od 18. VI. do 21. VI. 1936. 

Fajgelj,  Merenje prolaznih otpora zemljovodnih elektroda, Dubrovnik 
1936 


Felicinović, Svijetlo mladosti II. dio, Zagreb 1936. 
Felicinović-Grgić, Naš put I. dio, Zagreb 1936. 
Ferster, Samosavlađivanje (ćiril), Beograd. 

Frinkel, Herzl, Beograd-Zagreb 1936. Osnivač cionizma prikazuje se, ali 
bez zagrižljivosti prema katolicizmu. Tu i tamo ima po koja aluzija 
na vjersku netrpeljivost u srednjem vijeku 

Gettwart i Vidale, Pilotaže u reči i slici (ćiril.), Zagreb. 

Grgurić, Giganti tehnike, Novi Sad 1936, 

Horvat, Spomenica na kaptolske obrtne cehove u Zagrebu, Zagreb 1936. 

Hren, Najveći prijatelj, Jeron. svijetlo — Zagreb 1936. 

Hribar, Naše svilarstvo i industrija svile, Novi Sad 1936. 

Ilešić, Maršal Jozef Pilsudski, Zagreb 1936. 

Ivezić, Nikola Tesla, ponos naše nacije; Donji Miholjac 1936. 

Jablanović, Bogomilstvo ili patarenstvo, Mostar 1936, Savremena pitanja 
sv. 40. 

Japunčić, Kratka povijest Like i Krbave, Gospić. — Samo malo nespret- 
no i neispravno stilizirano na str. 11. o crkvenom jeziku. 
Jovanović-Petrović-Bokšan, Nikola Tesla i njegova dela (ćiril.), Beograd 
1936. U poglavlju »Nikola Tesla kao vaspitni uzor« ima nespret- 
nosti (preduzev si sve što počne i svršiti pa radi tako »i protiv ra- 

zuma i sreće«). 

Kenda, XII. Međunarodni veterinarski kongres u New Yorku, Beograd 
1936. 

Komunizam i porodica (ćiril.), »Svetlost« — Beograd 1936. 

Lugomer, Dokaz bacil. anthracis i precipitinogena u mesu kunića i ovaca 
cijepljenih vakcinama za jednokratnu vakcinaciju, Križevci 1936. 

Lukša s Oraahe, Imbarak, Dubrovnik 1936. 

Malojčić, Selo i tuberkuloza, Škola narodnog zdravlja, Zagreb 1936. 

Mamula, Današnji položaj trgovine. Problemi razdiobe i potrošnje doba- 
ra, Osijek 1936. 

Manuaova zavjera, Misijska biblioteka br. 2. — Zagreb 1936. 


cj Zle: 


Marković, Prilozi dijalektičko—materijalističkoj kritici Kantove filoze- 
fije (ćiril.), Bgd. 1936. Nesretne filozofije još nesretnija interpreta- 
tacija, koja će imponirati osobito onima, koji se u filozofiju ne 
razumiju, 

Markuš, Zbog čega je napadan Goethe u naše doba, Zgb. 1936. Slobodno- 
zidarsko stanovište, iako možda nesvijesno, jer zanimljivo, da 
pisac veli (str. 3.): »Interesantno je koliko je ta današnja slo- 
bodno-zidarska psihologija u biti svojoj slična sredovječnoj inkvi- 
ziciji«. 

Matković, Iz mraka u svijetlo, Zgb. 1936. Cinizam, koji marksistički ide 
za demoraliziranjem. 

Mulalić, Orijent na zapadu. Savremeni kulturni i socijalni problemi mu- 
slimana Jugoslavena (ćiril.), Bgd. 1936. Brani islam kao pravu vjeru, 
poligamiju kao nešto prirodno i daje dojam, da hoće za musli- 
manski svijet i ono, što je kod evropske civilizacije zapravo bolest. 

Nikitin, Sibir (ćiril.), Knjige za svakog, Bgd. 1936. Čini se, da te knjige 
»za svakog« ne će biti ni za kog, jer im je tendencija marksistička. 

Stvaranje savršene lepote, Institute of physical culture — Bgd. Poganski 
kult tijela s nuditetskim ilustracijama. 

Wiesner Ljubo. Spomenica o 50-godišnjici, Zgb. 1936. Kriterij bez morala 
samo može hvaliti »1000 svjetskih pisaca«, Zoline i Hugo-ove roma- 
ne (»Les Misćrables«). 

d) Zakoni i sl.: 
Minimalne tarife za odvjetnike od 6. II. 1936., Split. Izdala advokatska 


komora 

srbe Istorija baštinske svojine u Novoj Srbiji od kraja 18. veka 
do 1931. (ćiril), Beograd 1936 

Orebići i okolica, Orebići. Za turiste. 

Postupak za sudove u srpskoj pravoslavnoj crkvi (ćiril), Sr. Karlovci 
1934. 


Predlog budžeta rashoda ministarstva prosvete kraljevine Jugoslavije 
za 1935/36 godinu (ćiril.), Sarajevo 1934. 

Predlog budžeta rashoda ministarstva prosvete kraljevine Jugoslavije za 
1936/37 godinu (ćiril.), Sarajevo 1935. 

Privilegovana agrarna banka A. D. 1935., Beograd 1936. 

Spomenica ae išnjice 1885—1935. državne stručne škole obrtnoga ri- 
sanja u Kastvu, Samobor 1936, 

Spomenica Vasilija Grčića (ćiril. ), Sarajevo 1935. 

Stajić, Novosadske biografije iz arhiva novosadskog magistrata (ćiril), 
Novi Sad 1936. 

Šafažik, Turska hronika janičara Mihajla Konstantinovića s Ostrovice 
(ćiril), Banja Luka. 


UREDNIŠTVO JE PRIMILO 


rina odišnji almanah dominikanske fil.-teol, mladeži, god. IV. broj 
ubrovnik 1936. 

Delille. Jacques, U. R. S, S, terre d'oppression (32 p.), Spes, Paris 1937. 

Instructio servanda a tribunalibus dioecesanis in pertractandis causis de 
nullitate matrimoniorum a Sacra Congregatione de disciplina sa- 
cramentorum edita (A. A. S. 10. 9. 1936 pagg. 313—372). Epito- 
me cum explicata ad litteram mentione singulorum Codicis Iuris 
Canonici canonum nec non accuratissimo indice analytico-alphabe- 
tico ac tabulis synopticis et brevi commentario de nonnullis arti- 
culis cura Johannis Torre S.R. Rotae advocati concin- 
nata et exarata (152 pagg.), M. d'Auria, Neapoli 1937. 

Kukolja Stjepan, Obraćenje izabranog naroda, (64 str.), Zagreb 1937. 

Korošec, Univ. prof, dr. Viktor: Nekaj misli o načrtu novega zakonskega 
prava (16 str.), Ljubljana. 

Priester und Mission, Jahrbuch des Priester-Missionsbundes, Jg. XX (1936) 
(192 S.), M. Gladbach — Aachen 1936. 

Ušeničnik, dr. A., Socijalne konferencije, preveo Don Mladen Alajbeg sa 
dodatkom enciklike »Quadragesimo anno« (168 str.), Hrvatska knji- 
žara — Split 1937. 

Zimmermann Stjepan, Filozofija i religija II. dio (328 str:), Zagreb 1937. 


PORUKA UREDNIŠTVA. 

Iz tehničkih razloga ne možemo donijeti članak o životu i rađu 
o. Ruđera Boškovića prije Uskrsa, pa ćemo se na njegov jubilej osvrnuti 
kasnije. 


»ŽIVOT« izlazi 10 puta godišnje na 48 stranica. — Urednik: Karlo 
Grimm D. 1. — Izdavač i vlasnik: Kolegij Družbe Isusove u Zagrebu 
A. Alfirević D. I. — Tiskara »Glasnika Srca Isusova« A. Alfirević D. I. 


HERSAN 


Čaj 


HERSAN ČAJ će vam pomoći da opet posti- 
gnete zdravlje pomoću ljekovitih svojstava bilja. — 
Ne budite neprijatilj sami sebi! — Oboljenja kod migrene 
ublažiće llersan čaj. — Smela li vas gojaznost (debljina)? 
Onda možete upotrijebiti HERSAN ČAJ! — Zašto da trpite 
boli kod reumatizma i kostobolje (giht) kada to nije potrebno. 
HERSAN ČAJ je sredstvo koje Vam može olakšati muke. 
— HERSAN ČAJ pomaže kod arterioskleroze i hemoroida 
(žuljeva). — Zar zbilja ne znate da je HERSAN ČAJ kod o- 
boljenja želuca, jetara i bubrega dobro sredstvo? HERSAN 
ČAJ dobiva se samo u originalnim omotima u svima ljekar- 
nama. 


Tražite besplatnu brošuru i uzorak kod 
»RADIOSAN«, Zagreb, Dukljaninova_ ul. | 

SADRŽAJ 


Q FILOZOFIJA BORBE- 


NOG ATEIZMA 97 
Fr. Šanc D. I. 


Q O. PETAR SKARGA 


D. I. (1536.—1612.) 109 
Dr. Kamilo Dočkal 


0 BILJEŠKE 


Ruski »mir« i staroger- 
manski »Markgenossen- 
schašt« (1. Korsky) 124 


»CROATIA«<« 


osiguravajuća zadruga 
utemeljena 1848. godine po općini 
kr. i slobod. grada Zagreba. 


Provađajte sva potrebna Vam osigura- 
nja kod najstarijeg domaćeg osigu- 
ravajućeg zavoda »Croatia«. 

»CROATIA« imade svoje sjedište u 
Zagrebu, Masarykova ul. br. 1, u 
vlastitoj palači, a svoje podružnice 
u evden Ljubljani, — Osijeku, 


Novom Sadu, Sarajevu i Splitu te 


povjereništva i zastupstva u svakom 
većem mjestu. 


Imovina zadruge iznosi Din 135,000.000, 
a jamčevna sredstva Din 94,000.000, 


Od osnutka zavoda do danas ispla- 


ćeno je na raznim odštetama oko 


Protivukomunistički Dio ITO000.000. 
tečaj 126 »CROATIA« preuzima uz najpovolj- 
nije uvjete sve vrsti osiguranja i daje 

Vjerska borba u Nje- spremno sve potrebne upute i in- 
mačkoj 127 jorinacije: 

Q KNJIŽEVNOST 130 

& BIBLIOGRAFIJA 141 HRVATSKA 

& UREDNIŠTVO JE PRI- KATOLIČKA BANKA D. D. 
MILO 144 ZAGREB 

g Sr as s a i 


Jurišićeva ulica 10. — Vlastita kuća. 
Telefon broj 13-02 i 18-41. 


ŽIVOT 


List za unutrašnju kulturu. 
Izlazi mjesečno osim srpnja i kolovoza. 
PRETPLATA :_50 Din. 
omladini 30 Din. 
pojedini broj 5 Din. 
UREDNIK: KARLO GRIMM D. I. 
Zagreb 1/147 
Palmotićeva 33 
UPRAVA: Zagreb 1/147 
Palmotićeva 31 


_ dr, NETO OAZA AC JE I E EEEO 


e Prima uloške na knjižice i tekući 
račun te ih ukamaćuje najpovoljnije. 
e Eskomptira mjenice, devize i če- 
kove. € Financira trgovačka, obrtna i 
industrijska poduzeća. & Obavlja sve 
burzovne naloge najkulantnije. & Ku- 
puje i prodaje devize uz najpovoljnije 
uvjete. & Bavi se uopće svim u ban- 


kovnu struku.“ zasjecajućim poslovima. 


Filozofija borbenog ateizma 


Tko zna, što je filozofija, mogao bi odmah prigovoriti, 
da nema smisla, raspravljati o filozofiji ateizma, jer je ova 
uopće nemoguća. Filozofija je naime sistem istinitih odgovora 
na najdublja pitanja, koja se tiču čitavog svijeta i čovjeka 
napose: njegova podrijetla i njegove prirode i njegove svrhe. 
Na ova pitanja ateizam ne može dati pravog odgovora, nego 
nužno upada u protuslovlja ili uskraćuje odgovor pozivajući 
se na svoje neznanje. 

Istina je, da je filozofija ateizma u strogom smislu ne- 
moguća. Ipak možemo u nekom širem smislu nazvati ovim 
časnim imenom i sistem krivih odgovora na ona ista najdublja 
pitanja. Mogli bismo dakako ovomu imenu uvijek dodati 
oznaku, kojom se razlikuje od prave filozofije: kriva filozo- 
fija ateizma. Ali kad znamo, da je kriva, ne treba loga svaki 
put izričito spominjati. Možemo priznati i filozofsku tenden- 
ciju, ukoliko stavlja najdublja pitanja i daje na njih odgo- 
vor, makar kriv. U tom smislu razumijem natpis, koji sam 
stavio na čelo ove rasprave. 

Samo jedno još moram kazati, prije nego pristupim 
prikazivanju filozofije ateizma; zašto sam dodao pridjev 
»borbeni« ateizam? Zato, jer barem u teoriji možemo razli- 
kovati dvije vrste ateizma ili možda točnije ateista: jedna 
se vrsta zadovoljuje time, da ne priznaje Boga 1  teističke 
filozofije, a da ne nastoji, kako bi i druge odvratila od Boga. 
Ove bismo ateiste mogli nazvati  »pasivnima« ili »tolerant- 
nima«. Oni izrazuju svoje mišljenje krilaticom »vjera je pri- 
vatna stvar«, ili riječima Fridrika II. »Jeder soll nach 
seiner Fasson selig werden — svako neka postigne blaženstvo 
na svoj način.« Drugoj vrsti ateista pripadaju oni, koji ne 
samo da sami ne priznaju Boga, nego se i bore protiv onih, koji 
Ga priznaju, te nastoje, kako bi i_njih odvratili od Boga. 
Jasno je, da ova borbenost može biti vrlo različna: od mir- 
nog raspravljanja i dokazivanja pa do strastvene mržnje, 
koja ne bira sredstava, samo da uništi sve ono, što podsjeća 
na Boga. To su borbeni ateisti, a njihova je filozofija borbeni 
ateizam. 

U čemu se sastoji sistem ovog ateizma, to je naše glavno 
pitanje. U drugom ćemo redu raspravljati o metodi ili o 

sredstvima, kojima se borbeni ateizam služi, da uništi vjeru 
u Boga u pojedincima i u ljudskomu društvu. Nije mi drago 
govoriti o ateizmu, jer se protivi najljepšoj znanosti, najod- 
ličnijemu dijelu filozofije, kako je pravom Aristotel nazvao 
filozofiju o Bogu. Ali upravo interes ove najuzvišenije filo- 
zofije, kaošto i interes kako pojedinaca tako cijeloga ljudskog 
društva zahtijeva, da  priklonimo svoju najveću pažnju i 
ateizmu i njegovim metodama borbe protiv Boga i svega, što 
ima ikakav odnos prema Bogu. 


SISTEM BORBENOG ATEIZMA 


Da prikažemo sistem ateizma što jasnije i preglednije, 
bit će najbolje, ako nam posluži sistem prave filozofije o 
Bogu kao uzor. Uzet ćemo ona ista pitanja, koja postavlja 
ova, i slušat ćemo, što ateista na njih odgovara. Uz to ćemo 
promatrati, u čemu se sastoji zabluda ateističkog rješavanja 
problema, i odakle ona dolazi. Razumije se, da bi ovaj prikaz 
mogao obuhvaćati cijelu veliku knjigu, pa i više knjiga. Ali 
ovajput idem samo za tim, da dobijemo neki kratki pregled 
ateističkoga sistema. Nadam se, da mi se ne će zamjeriti, ako 
se kod ovoga prikaza  poslužim onim sistemom, koji sam 
razvio u svojoj knjizi »Stvoritelj svijeta, njegova egzistencija 
i narav i njegov odnos prema svijetu.«“ 


NAJVAŽNIJI PROBLEM SADAŠNJICE 


Za nas, koji priznajemo Boga, najvažnije je pi- 
tanje vjera u Boga i njezino provođenje u životu, te 
smo uvjereni, da bi se tako riješile sve krize, pod 
kojima stenje ljudsko društvo, osobito naših dana. Tako 
je i za borbenog ateista najvažnije pitanje, kako bi uništio 
vjeru u Boga, kao da ona najviše smeta, da se ne mogu riješiti 
krize naših i svih vremena. Zato borbeni ateizam ništa tako 
ne progoni, kaošto vjeru u Boga. Zato najžešće progone sve- 
ćenike i redovnike i redovnice, pa i one, kojima se svijet divi 
poradi njihove požrtvovne ljubavi u službi najbijednijih bo- 
lesnika i nevoljnika. Zato se crkve nemilosrdno ruše i uni- 
štavaju, a ne pretvaraju u zgrade s drugom svrhom, da ne 
bi možda i onda dozivale Boga u pamet. Zato ateistima nije 
dovoljno, da službenike Božje jednostavno uništavaju, nego 
izmišljaju za to najokrutnije muke i najveća poniženja. Sje- 
timo se samo onih užasnih događaja, koji su se zbili ili se 
još zbivaju u Španjolskoj, gdje Bogu posvećene osobe, na ne- 

izrecivo sramotan način najprije muče, a onda ih na najokrut- 
niji način ubijaju. Na žalost mnoge novine šute o tim zločin- 
stvima, za koje nije dovoljan izraz zvjerstvo, jer zvijeri ništa 
slična ne počinjaju, niti ikada svoje žrtve podvrgavaju sra- 
motnim mukama i poniženjima. Upravo ova đavolska mržnja 
najjasnije pokazuje, što ateizam sudi o problemu Božjem; i 
za njega je ovaj problem najvažniji od svih; i _za njega je 
Bog najveće biće, koje nužno svraća na sebe i njegovu po- 
zornost; i za ateizam je Bog osobno biće, jer samo prema 
osobnom biću moguće je neprijateljstvo. Tako st dakle mi 
slažemo s ateistima u tom, da je Bog ono biće, :kojega ne 
možemo ignorirati. Ali neizmjerno žalosna je raz ka u tom, 
što mi Boga priznajemo kao ono Biće, od kojega se jedinoga 
možemo i moramo nadati rješenju svih kriza; a ateizam mrzi 
na Boga, kao da je On glavna zapreka na putu k sreći. S uža- 
som se pitamo, zašto ateizam tako strastveno niječe Boga, a 
ujedno Ga tako mrzi, te ne može podnijeti ništa, što ga 
podsjeća na Boga? Kad bi se ateizam ograničio na samo 
nijekanje Božje egzistencije, lakše bismo mogli naći neki 
razlog kao ispriku; mogli bismo pretpostavljati neko nezna- 
nje, koje bi nas poticalo na sažaljenje, makar ga i ne mogli 
ispričati. Ali kako može netko kazati, da Bog ne postoji, pa 
Ga ipak tako strastveno mrziti i boriti se svim silama protiv 
Njega i _ protiv svih onih, koji ne će da budu ateisti, to je 
činjenica, koja se jedva može protumačiti na temelju nekoga 
neznanja. Ne možemo ni pomisliti, kako bi se moglo složiti 
u istoj glavi znanje, da Bog postoji, zajedno sa sumnjom, 
da bi mogao Bog, Stvoritelj svijeta, biti zapreka sreći svojih 
stvorenja. Možemo, istina, shvatiti, da Bog može od svojih 
stvorenja tražiti poslušnost kao uvjet, da im podijeli sreću. 
Ali, ako stvorenje uskrati Bogu poslušnost, ne može se na 
Boga tužiti, kao da je Bog kriv, što nije sretno. Bog ne bi bio 
Bog, kad bi se On morao pokoravati nama, a ne mi Njemu. 
Zato mora volja dati snagu, da ateista može kazati: »Ne ću 
da služiml« Ali takva volja svakako nije dobra volja. Volja, 
koja zapovijeda mržnju protiv Boga, koji je izvor svega, 
dakle i sve dobrote, ne može biti temelj ili izvor sreće; jer 
nema sreće bez mira, a nema mira, gdje vlada mržnja, oso- 
bito najstrašnija mržnja, mržnja protiv Boga. 

Zato je prvo, što dovikujemo borbenomu ateizmu: Ne- 
moj se obarati na Boga, kao da je On kriv tvojoj nesreći! 
Srdi se na samoga sebe, jer si ti sam kriv svojoj nesreći! Ti 
ne ćeš da se pokoravaš Bogu, ne ćeš da ispuniš onog uvjeta, 
pod kojim bi ti Bog udijelio žuđenu sreću. Ti zahtijevaš, da 

se Bog mora tebi pokoravati, a_ne ti Njemu._Ti bi htio biti 
Bog svoga Stvoritelja, kao da bi On mogao biti tvoje stvore- 
nje. Nemoj se boriti protiv Boga, nego protiv samoga sebe, 
protiv svoga neznanja i svoje oholosti. 


PUT K BOGU 


Mi dobro poznamo onaj put, koji nas vodi k Bogu. 
To je prava filozofija, koja priznaje realnost svijeta i real- 
nost zbivanja, napose apsolutnu valjanost kauzalnog principa. 
Zato ateizam nada sve zazire od ove filozofije, kao da se po 
sebi razumije, da je kriva, jer vodi k Bogu; a na mjesto nje 
prihvaća monizam svake ruke, osobito materijalistički moni- 
zam. Radije vjeruju sve apsurdnosti, kojima obiluje materija- 
listički monizam, negoli da priznaju filozofiju, koja željeznom 
dosljednošću vodi priznanju Boga, neizmjerno savršenog 
uzroka i gospodara cijeloga svijeta. Ateizam dakako nastoji, 
kako bi obrazložio nemogućnost egzistencije Božje ili barem 
njezinu nespoznatljivost. Zato zabacuje najenergičnije reali- 
zam u noetici i svaku metafiziku u pravom smislu. Ali sva 
energija nedovoljna je,. da nadomjesti slaboću dokaza. A 
slabi, posve slabi jesu uistinu svi dokazi, koji idu za tim, da 
obore noetički realizam i mogućnost metafizike. Čitavim svo- 
jim životom, u kojem se očito služe principima realističke 
noetike i vječite metafizike, odaju, da sami ne slijede svoje 
filozofije i prema tome da nijesu o njoj uvjereni, nego da im 
služi samo kao sredstvo u borbi protiv teističkoga svjetovnog 
nazora. 

Zato je od najveće važnosti u našoj borbi protiv ateizma, 
da dobro poznamo pravu realističku noetiku i onu metafiziku, 
kojom se služi svaki čovjek, makar i nehotice, makar i mi- 
sleći, da se služi posve protivnom filozofijom. Tako ćemo bez 
poteškoće vidjeti protuslovlja, koja se nalaze u samoj nauci 
ateističkoga sistema, pa i opreku između nauke i života ate- 
ista. To je i jedan od razloga, zašto zahtijevamo, da se u 
školama goji prava filozofija, a_ne ona nadrimudrost, koja 
vodi direktno ili indirektno ateizmu. Zato je najsvetija 
dužnost onih, koji odgajaju pojedince i čitav narod, da ne 
dopuste, da se ušulja u odgoj filozofija, koja sadržaje u sebi 
ateizam ili k njemu vodi. Ne smijemo nikada dopustiti, da 
itko zakrči put k Bogu naukom ili filozofijom, koja zaslužuje 
svako ime prije negoli ovo časno ime »filozofija«, jer se pro- 
tivi najdubljim težnjama i zahtjevima naše ljudske naravi i 
dobru svakog pojedinca i cijeloga ljudskog društva. Neka 
nas nitko ne drži tako ludima, da bismo htjeli zamijeniti 

svoju divnu filozofiju za plitki materijalistički ili kakav drugi 
monizam. Ako naša filozofija dosljedno vodi priznavanju 
Boga, Stvoritelja čitavoga svijeta, ne ćemo za ljubav ateizma 
zabaciti dosljednost i poreći svoje principe, za koje smo 
uvjereni da su istiniti, jer su ili neposredno evidentni ili iz 
evidentnih premisa izvedeni. To je naš odgovor na drugu 
točku ateističkog sistema. 


PODRIJETLO SVIJETA 


Ovo je pitanje tako važno, te ateizam ne mo- 
že šutke prijeći preko njega. Samo su dva odgo- 
vora moguća: ili je svijet stvoren ili nije stvoren, jer bi inače 
morao priznati Stvoritelja. Ali kako su bijedni razlozi, na 
koje se pozivaju! Kažu naime, da je svijet vječan, pa iz toga 
izvode, da nije stvoren. Ali varaju se, kada pretpostavljaju 
da pitanje, da li je svijet stvoren, znači isto, što i pitanje, da 
li je svijet vremenit, kao da pojmu stvorenoga bića pripada, 
da ima početak, i kao da stvaranje ne može postojati od vi- 
jeka. Nije bolji ni drugi razlog, koji se navodi kao dokaz, 
da svijet nije stvoren: kažu naime, da je svijet sastavljen od 
atoma i elektrona i drugih čestica, pa iz toga zaključuju, da 
svijet nije stvoren. Čudnovato je, što ne vide, da ostaje pi- 
tanje, odakle su one čestice i _ tko od njih sastavlja svijet. 
Istotako krivo misle, da su učinili Stvoritelja suvišnim, ako 
kažu i dokazuju, da se svijet razvio iz  nediferenciranih 
početaka. I kod ove pretpostavke ostaje pitanje, odakle je 
ono, što se razvilo. Uzalud ateizam nastoji, kako bi podri- 
jetlo svijeta protumačio bez Stvoritelja. Zato i ovu temeljnu 
točku ateizma otklanjamo kao neopravdan zahtjev, da slijepo 
prihvaćamo njegovu nauku, obzirom na to najvažnije pitan- 
mje, naime da li postoji Bog-Stvoritelj svijeta. Iz toga opet 
slijedi, da je u našoj borbi protiv ateizma od najveće važno- 
sti što bolje poznavanje dokaza za egzistenciju Stvoritelja 
svijeta. Tako ćemo i najlakše prosuditi, kako su labavi do- 
kazi, koje ateizam iznosi za svoje nijekanje Božje egzisten- 
stencije. - 


UPRAVA SVIJETA 


Tko priznaje Stvoritelja svijeta, zna, da je Stvo- 
ritelj Kralj i Otac čitavoga svijeta, i da On upravlja 
svijetom s neizmjernom mudrošću i ljubavlju i jakošću. Zato 
priznanje Providnosti Božje nužno ide u teizam, Ateizam ne 
može mimoići pitanja, koji je razlog svega zbivanja u svijetu, 
osobito onoga, za koje se svakomu na prvi pogled čini da 

netko njime upravlja prema svrsi i da je dobro za svijet, ako 
se ona svrha postigne. Budući da ateistički sistem ne pozna 
Boga-Stvoritelja i neizmjerno mudroga i dobroga i jakoga 
Upravitelja svijeta, to afeizmu ne preostaje ništa drugo, nego 
da na mjesto Božje Providnosti postavlja puki slučaj i ne- 
umoljivi slijepi zakon, koji isključuje svaku slobodu. Pošto 
je dakle ateizam priznao, da je pitanje, da li postoji Bog, 
najvažnije, ali se odlučio za negativni odgovor te proglasio 
neovisnost svijeta o svakom Stvoritelju, dosljedno dodaje 
svome sistemu i neovisnost svijeta o svakom Upravitelju te 
postavlja tezu, da je slijepi slučaj zajedno sa slijepom nu- 
ždom vječnih nepromjenljivih zakona jedini razlog svega 
zbivanja u svijetu, i prema tome da je isključena svaka Pro- 
vidnost. Da ova teza slijedi iz prijašnjih, koje je ateizam 
postavio, to moramo svakako priznati. Ali upravo ova činje- 
nica posebni je dokaz, da su one teze krive, jer iz njih slijedi 
tako očito kriva nauka. Odviše je naime jasno, da u svijetu 
ne vlada samo slijepi slučaj ili neumoljivi slijepi zakon, nego 
da ima sloboda. I sami smo svijesni, da ne radimo sve, što 
radimo, nužno. Isto opažamo i kod drugih. Pa i prirodni za- 
koni dopuštaju izuzetke, kako nam svjedoče evidentno do- 
kazana čudesa. Niti možemo pomisliti, da bi nužno jedni bili 
zli, a drugi dobri, jedni bili progonitelji, a drugi progonjeni, 
jedni nesretni, a drugi sretni. 

Zato mi protiv ateističke negacije Upravitelja svijeta 
ističemo neizmjerno  mudru i ljubeznu i jaku  Providnost 
Božju. Ovu nauku dosljedno izvodimo iz činjenice, da je svijet 
stvoren, i da je Stvoritelj neizmjerno savršen Otac i Kralj 
čitavoga svijeta. Naše nas uvjerenje napunja pouzdanjem i 
mirnim veseljem i sred najtežih kušnja u javnom i u privat- 
nom životu, dok za ateizam nema drugoga čuvstva negoli 
samo žalosna rezignacija u neumoljivu sudbinu. Pa i ona 
rezignacija za ateistu nije čin slobodne odluke, jer slobode 
nema, nego je i ona izraz i izljev neke slijepe i neodoljive 
sile. U teške se neprilike stavlja ateizam, kad niječe egzi- 
stenciju neizmjerno mudroga i ljubeznoga i jakoga Upravi- 
telja čitavoga svijeta, a time i egzistenciju Providnosti Božje. 
Doista ne možemo razumjeti, kako se nalaze ljudi, koji se 
kraj svih ovih poteškoća oduševljavaju za ateizam. 


MORALNI RED 


Pošto je ateizam zanijekao Boga, Stvoritelja i 
Upravitelja svijeta i svaku slobodu, te svako zbivanje 
pripisao slijepom slučaju i nuždi, moglo bi se činiti, da u 

ateističkom sistemu nema mjesta za moralni red. Ali, jer 
svatko smatra velikom uvredom, ako ga se naziva nemoralnim, 
zato mora i ateizam naći mjesto za raspravu o moralnom 
redu, bez kojega nema moralnosti. / ateizam dakle priznaje, 
da postoji moralni red. Čitavo je pitanje, u čemu se sastoji 
ovaj red: Zašto je jedno djelo moralno dobro, a drugo zlo? 
Zašto je samo moralno dobro djelo dopušteno, a moralno zlo 
uvijek zabranjeno? Tko nalaže bezuvjetnu dužnost? Ateizmu 
ne preostaje drugi odgovor negoli £. zv. lajički moral, ako se 
tako zove svaki moral, koji hoće da bude neovisan o prizna- 
vanju Boga. Očito je, da ovaj lajički moral može biti veoma 
različan, jer mogu odgovori na netom navedena pitanja biti 
veoma različiti. Može taj moral biti čisti materijalizam i 
egoizam, a može biti i na višem stepenu altruizma. To vrijedi 
za odgovore kao takve, ne obazirući se na njihove daljnje 
temelje i posljedice. Svakako je velika razlika između onoga, 
koji kaže, da je dobro neko djelo zato, jer služi materijal- 
nomu ili životinjskom uživanju, i onoga, koji veli, da je djelo 
zato dobro, jer je korisno ljudskomu društvu te povisuje 
sreću ili kulturu; zato da su i žrtve dobre i nužne. Samo je 
pitanje, zašto bi svatko morao prihvatiti ovaj odgovor, i u 
čemu se sastoji dužnost, i odakle njezina bezuvjetna moć. 
Ovo su za svaki ateizam nerješive zagonetke. Zapravo ateizam 
mora zabaciti svaki moralni red, jer zabacuje svaku slobodu, 
a bez ove_ nema moralnosti i nemoralnosti, kaošto nitko ne 
govori o moralnom redu kod životinja i bilina i kod ruda i 
drugih anorganskih tjelesa.  Svakomu je naime jasno, da 
nema moralnoga reda, gdje nema dužnosti, i da nema dužno- 
sti, gdje nema slobode; a ateizam ne samo kod životinja i 
bilina i u anorganskom svijetu, nego ni kod čovjeka ne pri- 
znaje slobode. 

Ako dakle ateizam u svom sistemu govori o moralnoj 
dobroti ili zloći, o dužnosti ili moralnoj obvezi, o kazni za 
prestupak i o nagradi za dobra djela ili žrtve, onda upada 
u očito protuslovlje. To je opet jedan nov dokaz, da je atei- 
zam zabluda, koja lišava čovjeka najdragocjenijih dobara, 
e ga izjednačuje sa životinjom ili ga snizuje i ispod životinje, 
jer životinji nitko ne pripisuje nemoralnosti, nego samo čo- 
vjeku. 

PRAVNI POREDAK 


I o pravnom poretku ima govora u ateističkom 
sistemu, i priznaje se, da postoji pravo i da je 
pravni poredak nuždan za opstanak ljudskoga društva. Ali 

ateizam ne može označiti izvora dužnosti, bez koje nema 
prava. Pravni poredak, koji ne poznaje dužnosti, ne zaslužuje 
svoga imena. Ne možemo ni pomisliti prava, koje nije skop- 
čano s bilo kakvom dužnošću. Pravni poredak jamačno nije 
isto što i fizički poredak. Inače bismo morali govoriti o 
pravnom poretku i kod životinja i kod bilina i kod anorgan- 
skih bića, što je ipak nečuveno. Gdje nema dužnosi, tamo 
vlada samo sila; tamo ima uvijek jači pravo; tamo ima sva- 
tko toliko prava, koliko može silom provesti svoju volju. 
Zato ateizam ne može dati nikakve pravne zaštite slabijemu 
i manjemu niti može osuditi nasilja. Prema afeizmu ima 
uvijek napokon pravo onaj, koji je pobijedio. Pod ateističkom 
vlašću nitko se ne smije tužiti, da mu se čini nepravda, jer 
jači uopće ne može činiti nepravde, makar i htio, slabiji ne 
može imati pravo, baš zato, jer je slabiji, pa stoga ne može 
provesti svoje volje protiv jačega. Zato ostaje slabijemu 
samo želja i nada, da će osiliti i postati jači od svoga dosa- 
dašnjega tlačitelja. Jačemu opet uvijek ostaje strah, da ne 
bi možda oslabio i podlegao u borbi protiv svoga dosadašnjega 
podanika. Prema ateizmu ne može biti zabranjeno niti sla- 
bijemu, da svakim sredstvom nastoji, kako bi postao jači od 
svoga tlačitelja; a istotako dopušta se jačemu, da svim sred- 
stvima čuva svoju nadmoć. Afeistički pravni poredak ne 
pozna nemoralnih, nego samo loših, nesposobnih sredstava, 
koja ne mogu osigurati pobjede u borbi. Žalosna je to slika 
ateističkoga prava, ali nažalost vjerna. Kad bismo samo mogli 
zatvoriti oči, da je ne bismo vidjeli! Ali bolje je, da je vi- 
dimo, da se tako možemo baciti u borbu protiv ateističkog 
shvaćanja pravnog poretka. 

Najbolji i najuspješniji će način naše borbe protiv 
ateističke pravne filozofije biti taj, da što jasnije pokazujemo 
i prikazujemo protuslovlja, koja ona u sebi sadržaje, i _naj- 
strašnije posljedice, koje uništavaju svaki pravni poredak. 
Neka promatra najstrašnije ropstvo, koje se osniva na atei- 
stičkoj pravnoj filozofiji, tko želi prosuditi, koja je filozofija 
bolja, teistička ili ateistička. Izbor jamačno ne će biti težak. 


SMISAO KULTURE 


Ateizam zapravo ne može govoriti o kulturi, jer 
čovjeka izjednačuje sa životinjom, a životinjama  ni- 
tko ne pripisuje kulture. Ali budući da ljudi toliko drže 
do kulture i njome se ponose, ne usuđuje se dakako ateizam 
zanijekati vrijednost njezinu. I on je uzvisuje i preporučuje 
kao najveću i najuzvišeniju i najnužniju zadaću našega ži- 

vota. I ateizam shvaća kao veliku uvredu, ako ga se smatra 
protivnikom kulture. Ali što riječima izjavljuje, to djelima 
poriče. Šfo on drži do kulture, to pokazuju ruševine najdiv- 
nijih kulturnih spomenika, građevina i umjetniana, koje su 
bile ponos cijelih naroda kroz dugi niz stoljeća. Očito je, da 
vole, neka propadne kultura, samo neka se provede ateizam. 
Ne samo da ne odustaju od rata, kad vide, da će rat nanijeti 
neizmjernu štetu kulturnom životu te narod baciti natrag u 
barbrbastvo. Ne uništavaju u ratu samo to, što se ne može 
sačuvati u bojnom metežu, jer se ne može odvojiti od onoga, 
na što se_ nužno navaljuje, nego se uništava sve, što ima 
ikoju vrijednost, od straha ili mržnje, da ne bi ostalo i svje- 
dočilo o vremenima nekadašnje kulture. Isto rade i bez 
rata. Sjetimo se samo onih bezbrojnih crkava, koje su poru- 
šene sred mira samo zato, da ih više ne bude, i da više ne 
bude uspomene na prijašnja vremena, kad ateizam još nije 
vladao. Kaošto se ateizam ne žaca uništavati crkava, tako se 
me ustručava zatirati ni drugih kulturnih spomenika, kulturnih 
tečevina, bez ikakve nužde, iz same mržnje. Sjetimo se samo 
neprocjenljivo dragocjenih biblioteka, koje su uništene sa- 
mo zato, da ih nestane. Doista užasnu razornu silu i tenden- 
ciju pokazuje ateizam. Njegovoj mržnji protiv svega, što 
sjeća na Boga, nikakva žrtva nije odviše velika. Neka sve 
propadne, samo neka se izbriše svaka uspomena na Boga. 
Moramo priznati, da ateizam dosljedno mrzi na kulturu 
i da je uništava, kao da je nedostojna svoje egzistencije. 
Prema ateizmu kultura nema nikakva smisla. Ona je samo 
nerješiva zagonetka. Promatra li je s kojegod strane, ateizam 
ostaje bez odgovora. Niti može odgovoriti na pitanje, odakle 
je čovjek i odakle njegova stvaralačka snaga, jer od Boga 
nije, budući da Ga prema ateizmu nema; a sam opet ne može 
biti od sebe, jer ne može sam biti Bog. Istotako nema odgo- 
vora na pitanje, kamo vodi kultura, koja je njezina svrha. 
Sama sebi ne može biti svrha, jer je uvijek nešto ograničeno, 
što napreduje, pa i pada od vremena do vremena. A ono, što 
dobiva i gubi, ne može biti samo od sebe, neovisno. Zato ne 
može biti samo poradi sebe, ne može biti sama svoja svrha. 
Ateizam ne može označiti nikakva pravog uzvišenog smisla 
kulture. Njezina se vrijednost sastoji samo u tom, da odgo- 
vara svakidašnjim potrebama za jelom i pilom i uživanjem i 
održavanjem vlasti nad potlačenima. Zato je dakako može 
rušiti bez ikakva milosrđa. Ali i to je dokaz, da ateizam, 
koji vodi takvoj mržnji protiv kulture, koji lišava narode 
kulturnih dobara, što su ih stvorila stoljeća najpožrtvovnijeg 

i najumnijeg rada, kojima su se ponosili najbolji sinovi na- 
roda, ne može biti ispravna nauka. Istina oslobađa, a ateizam 
ubija. 

' Zato u borbi protiv ateizma treba da ističemo i anti- 
kulturno  divljaštvo ove filozofije, i prazninu, koju ona 
ostavlja u srcu svakoga kulturnoga radnika, jer njegovu 
nastojanju oduzima svaki smisao, pa tako i svaki polet i svako 
zadovoljstvo. Kolika je razlika između ateističke i naše filo- 
zofije kulture! Prema našoj filozofiji kultura ima najuzviše- 
niji smisao, jer čovjeka čini sličnim Bogu, premda ne Bogom; 
a prema ateističkoj filozofiji kultura ima da zadovolji samo 
naše najniže instinkte, koji nijesu bolji od životinjskih. Pače 
gori su od njih, jer čovjek svojom kulturom može više zla 
učiniti, nego sve životinje zajedno. Tako nam se ukazuje 
kultura u krvavom svijetlu ateizma kao nešto odvratno i 
štetno, dok j€ svijetlo naše prave filozofije obasjava sjajem 
nebeskih visina. Zato najodlučnije otklanjamo i ovu točku 
ateističkoga sistema, koja se odnosi na život ljudski na 
zemlji, ukoliko se očituje u našoj kulturi. Ako ateistički sistem 
lišava kulturu svakog uzvišenog smisla, onda mi to jače 
ističemo njezino dostojanstvo i božansku njezinu zadaću, koja 
se sastoji u tom, da na neki način spaja zemlju s _ nebom, 
čovjeka vodi sve to većoj sličnosti sa Stvoriteljem već na 
ovom svijetu, u ovom prolaznom životu. 


ČEZNUĆE NAŠEGA SRCA 


Za čim ide sve naše čeznuće, to nam svjedoči 
naša svijest. Ništa nas drugo ne može potpunoma  za- 
dovoljiti, nego samo neizmjerno velika istina i do- 
brota, koja je samo Bog. Niti nas može zadovoljiti kakvogod 
posjedovanje Boga, nego samo blaženo gledanje, iz kojega 
slijedi neizreciva ljubav; blaženstvo, koje se ne će nikada 
svršit. Ali budući da se naš zemaljski život svršava ovdje 
na zemlji, zato mora biti posmrtni, prekogrobni život, gdje 
će se ispuniti čeznuće našega srca, barem ako smo to zaslužili 
u ovome životu. To je neizmjerno utješna nauka naše prave 
filozofije, koja priznaje Boga. 

U ateističkom sistemu nema nikakve utjehe, da bi se 
moglo ikada ispuniti čeznuće našega srca. Ovoga čeznuća ne 
možemo izbrisati iz našega srca. Ne preostaje nam dakle 
ništa drugo, nego samo neizmjerno tužna resignacija, kakvu 
moraju imati prokletnici u paklu. Da se na ovom svijetu, u 
ovom prolaznom životu, naše čeznuće ne može ispuniti, to je 
dakako odviše jasno. Neizmjerno više tražimo, negoli posti- 

zavaju i »najsretniji« među ljudima. Pa i ono, što smo stekli 
dugim i mučnim nastojanjem, sa strahom posjedujemo i ču- 
vamo, da ne bismo opet izgubili. Sa svim tim ipak znademo, 
da ćemo sve morati izgubiti, ako ne prije, barem kad se svrši 
naš život. Ako ateizam nema za nas nikakve utjehe u našem 
zemaljskom životu, onda još manje poslije smrti, jer posmrt- 
noga života ateizam ne pozna. Zato je prema ateizmu ovaj 
zemaljski život jedini, koji imamo i možemo imati. Pa ipak 
ateističke vlasti tako lako i brzo lišavaju ljude njihova jedi- 
noga života ne samo u ratu, nego i bez rata, jednostavnim 
progonstvom nepoćudnih elemenata, a u prvom redu onih, 
koji ne će da budu ateisti Napose kršćane, katolike ateističke 
vlasti svagdje krvavo progone, jer je katolička vjera naj- 
oprečnija ateizmu. Zato pripada sistemu afeističke filozofije, 
da se bori svim sredstvima, ne izuzimajući niti krvavoga 
progonstva, protiv svih pripadnika  teističkoga mišljenja, a 
osobito protiv katoličke Crkve. 

U borbi protiv ateizma treba da što snažnije ističemo 
8 obzirom na ovu točku ateističkog sistema, da se njihova 
nauka protivi  neizbrisivim težnjama ljudske naravi. Ove su 
težnje temelj svih drugih, ona pokretna sila, koja čovjeka 
goni neodoljivom snagom kod svega njegova nastojanja. 
Čeznuće za neizmjernom, vječno trajnom srećom sadržaj je 
svih naših želja. Zato mora biti i jest moguća. Budući da na 
ovom svijetu, u ovom životu, koji se svršava prije ili kasnije 
smrću, ona neizmjerna sreća, blaženstvo, nije moguće, zato 
mora biti posmrtni život, u kojem mora biti moguće postići 
blaženstvo, barem ako smo u ovom životu ispunili uvjete, 
koji su zato nužni. A uvjet, da doista postignemo vječno 
blaženstvo, mora svakako biti život na ovom svijetu, ne 
kakavgod, nego takav, da bude dostojna priprava na vječno 
blaženstvo. Zato ima naš zemaljski život veliku vrijednost. 
Zato ga ne smijemo prekinuti niti sami svojevoljno kao samo- 
ubojice niti smijemo dopustiti svojevoljno da nas drugi liši 
života. Zato je i najstrašnije zločinstvo, neopravdano, bez 
vlasti dobivene od Boga, nekoga lišiti života. Da ovo isto 
uvjerenje živi i u dubini srca ateista, to _ nam jasno svjedoči 
cijeli njihov život: I oni se boje smrti; i _oni nijesu nikada 
zadovoljni s onim, što imaju, nego bi uvijek htjeli imati više; 
i oni sa strahom opažaju, kako polagano, a katkada i nena- 
dano, najednom gube sve, što imaju; i oni vide, da na ovom 
svijetu nema za njih istinite, potpune sreće, nego samo nada 
i borba; i oni bi željeli pravo vječno blaženstvo, kad bi bilo 
moguće; samo uviđaju, da je vječno blaženstvo nemoguće, 

ako nema Boga i besmrtne duše, a_ ovo dvoje niječu kao 
ateisti.  Ateista ne zadovoljava se nirvanom, kad se radi o 
njemu samom; drugima prepušta nirvanu, a _ sebi želi pravu, 
vječnu sreću. 

Kaošto u čitavom sistemu, tako i u nauci o _ sreći u 
vječnom životu i neizmjernom blaženstvu ateizam sadržaje u 
sebi čitav niz najvećih nemogućnosti i protivurječja u ljud- 
skom životu. Opreka između onoga, što ateisti naučavaju, i 
onoga, što rade, odviše je velika, te se ne može sakriti nika- 
kvim lijepim riječima. Riječima poriču istinu, a djelima pri- 
znaju, da je poznaju, samo da se ne će da prema njoj ravnaju. 

Promatrajući čitav sistem ateizma moramo priznati, da 
dosljedno izvodi i provodi svoju negaciju našega protivnoga 
teističkoga sistema. Ali iz ove dosljednosti ne slijedi pravo 
jedinstvo.  Kaošto mržnja, tako i negacija samo prividno 
ujedinjuje, a uistinu razdvaja. Samo afirmacija, ljubav uje- 
dinjuje. Ljubav stvara, a mržnja razara. Kad je ljubav izvela 
svoje djelo, onda je nešto stvoreno; kad je mržnja provela 
svoju osnovu, onda je nešto uništeno. Zato je neizmjerna 
razlika između jedinstva našega teističkog sistema i onoga, 
koji se zove sistem ateizma. Naš sistem sav je pozitivan, a 
sistem ateizma sav je negativan. 

Teizam nosi na sebi biljege Stvoritelja, koji je neizm- 
mjerna ljubav i dobrota. Ateizam čitavim svojim biće poka- 
zuje, da je njegovo podrijetlo mržnja protiv Boga i svega 
onoga, što potječe od Boga. Teizam je filozofija o Stvoritelju, 
ateizam je filozofija o razoritelju. 

Samo sam u glavnim crtama prikazao sistem borbenog 
ateizma. Već nam ove omogućuju razumijevanje onoga, što 
vidimo da se zbiva oko nas. Kod ovoga sam prikaza imao 
pred očima samo nauku ateizma, njegovu vjeru, ako smijem 
tako kazati. 

Preostaje nam drugo pitanje : Kojim se _ sredstvima i 
kojom metodom služi, da zavlada i pojedincima i ljudskim 
društvu, pa da tako istrijebi sa zemlje vjeru u Boga. Alio 
tome drugi put. 


Fr. Ššanc D. I. 


O. Petar SRkarga D. I. 


(1536. — 1612.) 


Svoju tešku i odgovornu službu vršio je o. Skarga pune 
24 godine, t. j. gotovo sve do svoje smrti god. 1612. Bez la- 
skanja, a s taktom i dostojanstvom i pravom apostolskom 
smionošću naviještao je on pred kraljem i pred velikašima 
kršćanske istine. Kralja je opominjao, da kroji pravdu i štiti 
slobode zemlje. Velikaše je odvraćao od neobuzdane slobode, 
koja bi mogla potkopati kraljev ugled, a domovinu baciti u 
propast. Savremenik Skargin o. Wielewicki piše o njegovoj 
djelatnosti na dvoru u dragocjenom svom djelu »Historicum 
diarium domus professae S. J. ad S. Barbaram Cracoviae ab 
an. 1579 usque ad an. 1639« ovako: 

»Tako je upravljao mladoga kralja, da se nikad nije 
čulo o njemu ništa zla _ niti kod podanika niti kod stranih. 
Usađivao je u kraljevo srce vrlo veliku ljubav prema vjeri. 
Osamnaest je puta državni sabor, kako sam bilježi u svojem 
dnevniku, poučavao svojim govorima te se sa žarom i uspje- 
hom obarao na krivovjerja, raskole, bezbožne zakone, maki- 
javeliste, na zagovornike bezbožnog saveza s krivovjercima, 
na pritješnjavanje sirotinje, na zgrtanje blaga te beskrajna 
obkradavanja kraljevske blagajne i države... S razboritom 
slobodom znao je opominjati odličnike kraljevstva.«* 


Na svom novom položaju iskazao je Skarga goleme 
usluge crkvi i domovini. Kad se god. 1589. Sigismund III. 
sastao u Revalu sa starim i boležljivim svojim ocem Ivanom 
Švedskim, odlučio je poslušati savjet očev, vratiti se u 
Švedsku i preuzeti tamošnju krunu, a poljsku krunu ostaviti 


* Regis juventutem ita dirigebat, ut nullus unquam rumor mali 
exempli vel apud subditos vel apud externos auditus fuerit. Imbuebat 
cor regis maximo fidei amore. Decem et octo Generalia Regni Comitia, 
quae ipsemet in suo Diario annotavit, contionibus suis instruebat, contra 
haereses, shismata, leges impias, Machiavellistas, contra promoventes 
impiam cum haereticis confederationem, contra oppressionem pauperum, 
contra peculatum ac infinita Regii fisci et Reipublicae furta ferventer et 
efficaciter invehebatur, maximo fructu .. . Prudenti libertate magnos in 
Republica viros saepe reprehendebat« (III. 78. ss.). 

austrijskom nadvojvodi Ernestu. Poljski velikaši nastojali 
su ga odgovoriti od tog nauma, no uzalud. Tek Skargi pođe 
za rukom, da ga od toga odvrati. U prisuću obih kraljeva i 
kraljevskog dvora izreče tako plamen govor o pogibelji, koja 
prijeti domovini, da su bili svi ganuti. Stari kralj odustao je 
od svog nastojanja, a Sigismund ostane u Poljskoj. Time od- 
vrati Skarga od svoje domovine nove trzavice i nemire. 

Premda se nije miješao u čisto političke stvari, i premda 
je od sebe odbijao puzavce, koji su tražili u njega preporuku, 
da dođu do časti, to je ipak u važnim zgodama, kad se radilo 
o dobru Crkve i njenim interesima, upotrijebio svoj utjecaj 
na dvoru. Branio je katolički puk od nasilja krivovjerskih 
magnata (zvao ih je »krolikowie«, mali kraljevi ili »kralje- 
vići«), koji su pozivajući se na »konfederaciju« iz god. 1573. 
u Varšavi silili puk na svoju krivu vjeru prema onoj: »Cujus 
regio, eius religio«. Protiv te konfederacije, koja je bila 
sklopljena protiv volje poljskih biskupa, borio se Skarga 
polemičkim spisima: — »Proces — konfederacijny« (1595), 
»Dyskurs na konfederaciju«, »Upomnenie do Ewangelikćw« 
(1592). Nadalje je Skarga s uspjehom radio, da katolici opet 
zauzmu važnija mjesta u senatu i javnom životu, odakle su 
bili tijekom vremena istisnuti. Ma da je njegovim utjecajem 
kralj caeteris paribus davao prednost katolicima, ipak je i 
disidentima podjeljivao odlične službe kroz sve vrijeme 
svoga vladanja. 

Dok je Skarga s kraljem bio još u Krakovu, izdao je zbirku svo- 
jih propovijedi, što ih je držao kroz 33 godine pod naslovom »Kazania 
na niedziele i šwieta calego roku« (Propovijedi za nedjelje i svetkovine 
kroz svu godinu) Krakov 1595. Te su propovijedi pune predivne ljepote 
jezika i misli. U uvodu toga djela otvara o. Skarga dušu svoju i pjesni- 
čkim načinom crta ideje vodilje svoga djelovanja na kraljevskom dvoru: 
»Oronuo ..., ostario i osijedio ne ću dugo živjeti. Vrijeme je da pođem 
u mir. Čeka me komorica u domu ubogih otaca mojih, u koju ću doskora 
unići sa svom čeljadi svojom, bolestima i tugama . . . Razmišljam, kako 
ću se pokazati pred Kristom, Gospodom i Bogom svojim, koji me poslao 
na ovaj svoj posao i koji me... svojim talentima snabdio, kad me za- 
pita: Što si učinio za me i koliko si mi prigospodario? A ja, što ću reći, 
čim ću se iskazati? Sav zastiđen i uplašen reći ću: Gospode, poslao si 
me na dvor kraljevski, k Sigismundu III. ... poslao si me na dvor i u 
senat, k vitezovima i dvorjanicima i podanicima njegovim. Naučavao sam 
i opominjao svoga gospodara ..., da upozna Tebe, Boga svoga, koji si 
ga izdigao i koji si ga postavio za poglavara nad tako brojnim i velikim 
narodima; da se utvrdi u strahu Tvojemu i u svoj pobožnosti i da u njoj 
nalazi svoju slast... ; da vlada prema Tvojim zakonima, da ne odstupa 
od pravednosti i stege; da uvijek ima iskrenu ljubav prema podanicima 
i njihovim pravima i da ne žali nikakova truda i budnosti u brizi za 

javno dobro te za obranu Krune, da ostane vazda cijela i neokrnjena; 
da zavoli imati oko sebe ljude mudre i bogobojazne, te da se služi njiho- 
vim savjetom; da se čuva laskavaca; da se ne odaje lijenosti i nasladama; 
da posvuda postavlja dobre duhovne i svjetovne činovnike; tako da hoda 
prema zakonu Tvojemu i po Tvojoj božanskoj volji... « 

»Vršio sam poslanstvo Tvoje, Gospode Spasitelju, i prema savjetu 
i prema senatu i prema vitezovima . , . i prema dvoru i dvorjanicima 
njegovim, i na sejmovima i skupštinama: Opominjao sam sve, da vjerno i 
iskreno ljube obje majke svoje, Crkvu Božju i Domovinu ...; da gospoda 
kraljeve svoje štuju i njima iskazuju poslušnost . , . ; da se ne igraju 
slobodom svojom i ne privode na se ropstvo tuđih gospodara. Dovikivao 
sam im, o Gospode, da svoju nevjernost, svoja ubivstva, brakolomstva, 
lihve, tlačenje podanika, provale i druge opačine svoje zamijene boljim 
djelima i većom pravdom, te da očiste svoju zemlju, uprljanu krvlju 
pljačkanjem crkava i ubogih, te tlačenjem podanika; da se okane oho- 
losti, obilja i raskošnosti u svili, vinu i slastima, a bogatstvo svoje da 
troše na obranu Domovine mile, na uboge i na crkve. Prijetio sam im, 
kako si naložio, gnjevom Tvojim, propašću, da će ih neprijatelji proždri- 
jeti i opustošiti i da će se kraljevstvo njihovo prenijeti na druge na- 
rode ... Što sam imao činiti, moj Gospode? Ne znam, zašto im već ne 
pomaže poslanstvo Tvoje i vapaj moj. Do pokore rijetko tko dolazi, lu- 
kave ribe, od mreže Tvoje bježeći, ne dadu se uhvatiti. Nema sazrela 
ploda, malo je utjehe... « 

Ovako može govoriti, ovako može javno pisati u svojoj 
domovini samo pravi prorok i učitelj naroda, kako je bio 
jedan sveti Ilija, Izaija... sv. Krstitelj! Jedan sv. Bazilij, 
jedan sv. Ambrozije... | 

Klasičko ovo djelo, krasno i jako, obraćalo je pukim 
čitanjem mnoge, pa se kod tog djela dogodilo isto što i kod 
djela »O jedinstvu Crkve«, da su ga bogati heretici kupovali 
i palili bojeći se njegove sile i jakosti! 


8. RAD ZA SVETO SJEDINJENJE 


Još jedno veliko djelo pada u doba, kad je Skarga 
boravio na dvoru u Krakovu, a to je unija u Brest-Litowsku. 
Već smo prije opisali, kako je o. Skarga radio ne samo 1a 
povratku krivovjeraca u crkvu Kristovu, nego na djelu sje- 
dinjenja pravoslavne Rusije (tako su onda zvali Ukrajinu), 
kako bi u cijeloj krasnoj domovini bila jedna vjera kao zalog 
sretne sadašnjosti i sretnije budućnosti. Napisao je čuveno 
djelo »O jedinstvu Crkve«. Kako je knjiga bila posve razgra- 
bljena, priredi Skarga god. 1590. drugo izdanje, koje prikaže 
kralju Sigismundu III., nastojeći da ga što više oduševi za 
ovo veliko djelo. Skargino djelo bilo je sjeme, koje je palo 
na plodno tlo i koje je njegovim nastojanjem donijelo do- 
skora i neočekivani plod. 

Unija cijele istočne Crkve s rimskom bila je na papiru 
sklopljena već god. 1439, Bizantski vladari od straha pred 
turskom najezdom dali su povod uniji, bogoslovi su ozbiljno 
shvatili stvar, pa je svečano potpisan akt sjedinjenja. Pot- 
pisalo ga 115 latinskih i 33 istočna biskupa. Od posljednjih 
svi osim Marka Eugenika iz Efeza. Uz Bessariona iz Niceje 
najviše zasluga za dekret unije stekao je metropolit Izidor 
iz Kijeva. Nije stoga čudo, da je ideja unije u Ukrajini živjela. 
Kralj Vladislav Varnenčik želio je živo ustaliti uniju u ru- 
skim zemljama, koje su bile u sklopu poljske države, zato 
je grko-katoličkoj Crkvi dao ista prava, koja je imala Crkva 
rimo-katolička. Nažalost kraj dobre volje metropolita Izidora 
i kraj dobre volje kralja Vladislava, koji je ne dugo poslije 
fiorentinskog sabora pao kod Varne god. 1444., fiorentinska 
unija se raspala, poglavito krivnjom Moskve, koja je bila bi- 
jesna protivnica unije i koja je u tom pogledu učinila veliku 
propagandu ne samo kod kuće, nego i _ među pravoslavnim 
Malorusima ili Rutenima. No tijekom vremena pridošle su 
neke okolnosti, koje su ideju sjedinjenja u Ukrajini oživjele. 
Otkada je skizmatički duh stekao odlučnu premoć u Ukrajini 
nastupa potpuni pad tamošnje crkve. Palo je ne samo niže 
svećenstvo nego i više. Bilo je i biskupa i metropolita bez 
potrebnog znanja, pače i sablažnjiva života. Carigradski 
patrijari rado su zasizali u Ukrajinu pa su znali guliti biskupe 
Vjerski život puka bio je uslijed svega toga također na ni- 
skom stepenu. 


Dalji tok stvari neka nam kazuje sam o. Skarga. U svom listu na 
generala reda Aquavivu u Rimu u rujnu 1595. piše: »Golema Rusija, 
koja čini znatni dio poljskoga kraljevstva, već je odavna skizmom od- 
cijepljena od jedinstva s Crkvom rimskom, kako sam pokazao u svom 
djelu 1577. i ponovno 1590 godine.. Carigradski patrijar Jeremija, obi- 
lazeći prije nekoliko godina Rusiju, odbio je svojim bezobzirnim po- 
slupkom od sebe ruske vladike. Povodom toga dođoše Ćiril Terlecki, 
vladika iz Lucka, i Hipacij Pociej, vladika iz Vladimira, na dvor kra- 
ljevski. Tu su pred kraljem Sigismundom III., pred kardinalom Jurjem 
Radziwillom, biskupom krakovskim, i _Germanikom Malaspinijem, pa- 
pinskim nuncijem, izjavili svoju spremnost da pristupe k uniji s rimskom 
Crkvom u ime Mihajla Rahoza, metropolita kijevskoga, i drugih vladika: 
Mihajla Kopystynskoga iz Przemyszla, Gedeona Balabana iz Lavova, Dio- 
nizija Zbirujskoga iz Chelma i Leona Pelczynskoga iz Pinska. Knez 
Konstantin Ostrogski, vojvoda kijevski i poznati protivnik unije, nastojao 
je svim silama da ih odvrati od toga nabožnoga koraka, ali je uzalud na- 
prezao svoje sile. Ostalo je kod toga, da dva vladike, Terlecki i Pociej, 
pođu u Rim, da papi polože homagij (ili poklonstvo) i pristupe uniji. 
Preporučam ih vruće brizi Vaše Prečasnosti pred Svetom Stolicom.« 

Papa Klement VIII. primi ruske vladike vanredno lijepo. Kad se 
oni vratiše iz Rima sazove kijevski metropolit Mihajlo sinod u Brest- 
Litowsku, koji je vijećao od 6. do 10. oktobra 1596. Onamo dođu katolički 
biskupi, kraljevi poslanici i o. Petar Skarga, za koga kaže Pelesz u svom 
velikom djelu »O povijesti unije« (I. 551) »da imade najviše zasluga za 
to, što je sklopljena unija«. Pošto su na sjednicama pretresene sve spor- 
ne točke, i što je prihvaćen i potpisan akt unije, održala se u crkvi sv. 
Nikole zahvalna služba Božja, kojom je prigodom odžao o. Skarga za- 
ključnu propovijed o jedinstvu Crkve i koristi polučenog sjedinjenja. 
Štoviše, Skarga je slijedeće godine izdao vrlo uspjeli historijski opis 
sabora u djelu »Synod Brzeski« (Krakov. 1597.). 

Pod kraj svoga života još je jednom o. Skarga istupio kao brani- 
telj unije protiv skizmatika Meletija Smotrzyskog, koji je pod imenom 
Teofila Orthologa izdao vrlo lijepim jezikom i zanosnom rječitošću pi- 
sani spis »Threnos« ili »Lament« protiv unije. Bilo je to god. 1610. Još 
iste godine napisa Skarga protiv njega knjigu «Contra Threnos et La- 
mentationes Theophili Orthologi ad Ruthenos graecae religionis cautela«. 
Daroviti i nemirni Meletije Smotrzycki, koji je kod reorganizacije raskolne 
rutenske crkve iza provedenog sjedinjenja od jeruzalemskog patrijara 
Teofana god. 1620. imenovan skizmatičkim metropolitom u Polocku, skri- 
vio je svojim buntovnim spisima umorstvo sv. Jozafata Kuncevića, sje- 
dinjenoga nadbiskupa u Polocku (1623). Međutim Smotrzycki se poslije 
obratio pa je u više spisa branio uniju i umro u krilu rimo-katoličke 
crkve god. 1633. 

Ne dugo pred smrt napisao je o. Skarga još jedno djelo, kojim 
poziva nesjedinjenu braću u jednu crkvu: »Wzywanie do jednej wiary« 
(Wilno 1611). 


9. U NOVOJ PRIJESTOLNICI KRALJEVSTVA 


Godine 1596. zbude se jedan važniji događaj u povi- 
jesti Poljske. Kralj Sigismund III. Vaza prenese kraljevsku 
stolicu iz Krakova u Varšavu. Učinio je to zato, da bude 
što bliže Švedskoj, gdje je god. 1592. poslije očeve smrti 
naslijedio prijestolje. Budući da je veći dio Švedske bio evan- 
geličke vjeroispovijesti pa je stoga bio nesklon Sigismundu, 
koji je bio gorljiv katolik, koristio se time njegov stric Karlo, 
knez sudermanski, pa je odlučio, da ga liši švedske krune. 
To je urodilo dugim ratom od više desetljeća, u kome su 
Poljaci ne jedamput iznijeli blistavu pobjedu, ali im od toga 
nije bilo mnogo koristi, jer ipak nisu mogli naškoditi samoj 
Švedskoj, koja je ležala iza mora. Od rata, koji je bio izazvan 
jedino iz dinastičkih interesa, unatoč pobjeda trpjela je samo 
poljska država. 

Skarga je pratio kralja u Varšavu, gdje je i u tim teškim 
prilikama razvio izvanrednu djelatnost: i kao propovjednik 
u katedrali sv. Ivana Krstitelja i kao govornik za magnate 
i poslanike varšavskih sejmova. Plod ovoga rada jesu: 

»Kazania sejmowe« (»Saborski govori«) Krakov 1597., djelo, 
na koje su Poljaci do danas vanredno ponosni. Ignacij 
Chrzanowski, profesor Jagelonske univerze u Krakovu, piše 
o tom djelu 1904.: »Skargini saborski govori najveće su remek - 
djelo moralno-političkog besjedništva u Poljskoj nemajući 
sebi ravna nijednog djela u političkom besjedništvu cijelog 
svijeta, najkrasnije zrcalo Skargino i najljepši spomenik nje- 
gove velike duše, njegove žarke ljubavi prema Bogu, kato- 
ličkoj Crkvi i Poljskoj, njegova uma.« 

Po mnijenju profesora Stanislava Tarnovskoga (u Historiji litera- 
ture poljske 1912) »Kazania sejmowe, kako su najmoćniji izraz vjekovnih 
zlih slutnji, tako su najrječitija opomena za Poljsku, što više najmdrija 
politička nauka, najizrazitije predviđanje njene budućnosti. U svojoj 
vrsti kao političke i patriotičke propovijedi valjda su jedine u svoj po- 
vijesti crkvenog besjedništva, vrhunac Skargine rječitosti, a ujedno vr- 
hunac i sve rječitosti poljske, najjača riječ, što ju je god izrekla ljubav 
k domovini.« 

»Kazanija sejmowe«, kaže artilerijski potpukovnik Kasper Wojnar 
u svom djelu o Petru Skargi, »najljepši je biser književnosti samostalne 
Poljske, vrelo najdivnije čistoće, koje je proteklo iz najdubljih skro- 
višta jednoga od najplemenitijih srdaca, što ih je Poljska rodila, izvor 
žive i životvorne vode. Do tog vrela s neizrecivom čistoćom moramo svi 
hitjeti, da ondje spoznamo sve svoje osobne i narodne grijehe i mane, 
pa da u tom životvornom vrelu operemo duše svoje i zbacimo zloće svoje, 
te tako preporodimo sami sebe, a u sebi i po sebi da preporodimo i do- 
movinu«.* 

Sam Skarga spremio je i drugo izdanje saborskih govora godine 
1.600. zajedno s »Propovijedima na nedjelje i svetkovine kroz cijelu 
godinu« i zajedno s »Prigodnim govorima«. Među prigodnim govorima isti- 
Ču se osobito pogrebni govor prigodom smrti Ane Jagelonske, udove 
iza Stjepana Batoryja, i govor pri pogrebu Ane Austrijske, prve žene 
Sigismunda III 

Godine 1600. izdade Skarga još »Propovijedi o sedam sakrame 
nata«, koje su kateketskog karaktera, pa su za teologe od velike vrijed- 
nosti, to više što se s protestantima baš na tom polju bio najljući boj. 
Brzo iza toga izdade svoje dragocjene »Pobudke na modlidwy«. U ovom 
djelu kao i u »Saborskim govorima« Skarga je prorok. Sa strahom i 
grozom gleda on u budućnost svoga naroda, koji ne mari za opomene, 
prijetnje i grožnje, pa što dalje sve jače srlja u grijehe i nepravednosti, 
xradi kojih Gospod Bog prenosi kraljevstva od naroda na narod«. Polj- 
ska je nažalost morala dobro iskusiti istinitosti Skarginih proročanstva. 


Ma da je Skarga imao na dvoru u Varšavi mnogo briga 
i neugodnosti, osobito radi ženidbe kralja s Konstancijom 


* O. Petra Skargu kao govornika pred velmožama i plemstvom 
ma sajmu ovjekovječio je slavni poljski slikar Jan Matejko. Original se 
nalazi u nacionalnom muzeju krakovskom. 

Austrijskom, rođenom sestrom Ane Austrijske, što je urodilo 
većim nemirima u zemlji, imao je Skarga i vedrih dana. Tako 
je god. 1600. mogao izreći i izdati triumfalnu propovijed 
»Dziekowanie  koscielne za zwyciestvo Multdnskie«, t:. Ji 
Crkvenu zahvalu za Multansku pobjedu. Moldavska i Vlaška, 
zvane inače Multane (današnja Rumunjska) bile su lenske 
poljske zemlje. U ono vrijeme nastojali su turski sultani usta- 
liti u tim zemljama svoj utjecaj preko moldavskih vladara, 
koji će biti njima skloni. Zato je Ivan Zamojski poveo dvije 
vojne ekspedicije u Moldavsku (god. 1595. i 1600.) pa je na 
moldavski prijestol posadio braću Mohyle kao vazale Poljske. 

Poljsko oružje nije slavilo pobjede samo na jugu, nego 
i na sjeveru. Tamo je veliki hetman litavski, Karol Chodkie- 
wicz s 3.400 vojnika razbio 14.000 vojske  sudermanskoga 
kneza Karla, koje je prisvojio krunu Švedsku, pa htio prisiliti 
Sigismunda 1II., da se te krune i protiv svoje volje odreče. 
Nakon te pobjede kod Kirchholma u Inflantima god. 1605. 
izreče o. Skarga u Varšavi prekrasan i vatren zahvalni govor 
»Poklon Gospodu Bogu od vojska radi pobjede Intlantske nad 
Karlom, knezom sudermanskim.« 

Istomu slavnomu vojskovođi Chodkiewiczu kao i vojsko- 
vođi Žolkiewskomu prikaza Skarga drugo jedno svoje zna- 
čajno djelo »Žolnierskie naboženstvo« ili »Militaris devotio 
et preces et exempla huic statui convenientia« (Krakov 1606.). 
U tom djelu govori Skarga o vojničkom zvanju, o dužnostima 
i pravima vojnika, te o krepostima, koje treba da vojnika 
rese. Stavlja im pred oči divne uzore, a onda im daje u ruke 
lijepe molitve za čas mira i za čas bitke. I ovo je djelo jedino 
svoje vrste. Sam slavni Ivan Sobjeski priredi god. 1688. o 
svom trošku četvrto izdanje ovoga djela. 

ko je Baronije protiv magdeburških Centurijatora 
na obranu katoličke vjere napisao glasovite »Anale«, tako je 
htio i o. Skarga da protiv heretika svoje domovine dade 
katoličkim Poljacima u ruke slično djelo za obranu i navalu. 
Stoga je napisao izvadak iz Baronija pod naslovom »KRoczne 
dzieje  Košćielne« ili »Compendium  Annalium  Baronii« 
(Krakov, 1603.). Kardinal Cezar Baronije izdavao je svoje 
Anale od god. 1588. do 1607. Prema tomu je 0. Skarga 
upotrijebio najsavremenije djelo svoga doba, pače još ne- 
svršeno i dao ga u izvatku svome narodu. Djelo je historijsko- 
apologetsko i veoma vrijedno. 

Prokušani atleta u borbi s krivovjercima ne miruje ni 
u Varšavi. Uz Lutera i Kalvina trebao je pobijati novu jednu 
herezu, koja se širila u Poljskoj, a to je socinijanizam. Daljni 

joj je začetnik Fausto Socinus, a bliži njegov nećak Lelije 
Socinus, koji je od 1579. do 1604. boravio u Poljskoj. Živio 
je u Krakovu, odnosno u jednom selu kraj Krakova, u Lucla- 
vicama. Socinijanci su se u nečem slagali s protestantima, a 
u nečem razlikovali. Poglavite su njihove bludnje antitrini- 
tarske, soteriološke i eshatološke. Poricali su božanstvo Kri- 
stovo, otkupljenje, uskrsnuće tijela i vječnu kaznu. Sijelo 
Socinijana bio je tek nedavno (1569) osnovani grad Rakow, 
gdje su imali višu teološku školu i odakle su se širili u druge 
krajeve. Rakow je poljski Wittenberg. Očito je, da Skarga 
nije mogao mirno gledati krivovjerja, koje se pred njegovim 
očima rađalo. Ljutu borbu protiv njegovih zatočnika započe 
jednom propovijeđu na blagdan Presv. Trojstva god. 1604. 
Iste godine izda polemički spis  »Zawstydzenie Aryanćw« 
(Confusio Arianorum). Godine 1608. izdade »Wfiore Zaw- 
stydzenie Aryan6ćw« (Confusio secunda Arianorum) i »Zaw- 
stydzenie nowyh Aryanćw« (Confusio novorum Arianorum) 
te konačno pred smrt god. 1612. »Mesyasz nowych Aryanćw« 
(Messias novorum Arianorum). Na sreću socinijanizam našao 
je pristaša samo među plemstvom, u puku uhvatio je slabo 
korjenje. Živio je kako tako još do god. 1658., kad ga sabor 
u Varšavi državnim zakonom zabrani. A i prije mnogo je 
pretrpio razorenjem grada Rakowa, zatvorenjem škole i uni- 
štenjem štamparije. Što se tiče samoga Skarge, on je pobijao 
krivovjerce oružjem duha, razlozima, riječju i perom, strplji- 
vošću i blagošću, molitvom i žrtvama. 


10. SKARGIN PLAČ I PROROČANSTVA 


Radost nad pobjedom poljskog oružja kod Kirchholma 
u Inflantima god. 1605., kojom je Poljska opet dobila gotovo 
cijele Inflante, nije dugo potrajala. Već se slijedeće godine 
počinje u Poljskoj neko vrijenje protiv kralja. Nesklonost i 
nepovjerenje prema kralju Sigismundu III., koje je već prije 
u srcima mnogih tinjalo, sada se rasplamsalo u plamen. 
Tomu je bila kriva ženidba kralja s austrijskom princesom 
Konstancijom, od koje je mudri i dalekovidni o. Skarga na- 
stojao kralja odvratiti, ali nažalost bez uspjeha. Poljaci su 
držali, da se kralj rodbinstvom veže s habzburškim domom 
zato, da pomoću njega provede u život »absolutum dominium«. 

Dok je živio Ivan Zamojski, vrstan političar i vrli ro- 
doljub, držao je na uzdi nezadovoljno plemstvo, ali poslije 
njegove smrti god. 1605. preuzeše vodstvo buntovni elementi, 
koji svojom agitacijom stvoriše pravu bunu. Među nezado- 
voljnicima bili su u glavnom krivovjerci zato, što je_kralj 

podupirao katoličku vjeru, njima na čelu Stanislav Stadnicki, 
kalvin, zvan Đavao. Ali je među nezadovoljnicima bilo i 
katolika, koji su bili smeteni krilaticom, da kralj teži za apso- 
lutnom vlašću i da _ je ugrožena njihova  »zlatna sloboda«. 
Ovima je bio na čelu Nikola Zebrzydowski, vojvoda kra- 
kovski 

Videći u tom propast domovine pošao je bistroumni 
Skarga k vojvodi Zebrzydowskomu, da ga odvrati od zla 
nauma i da mu pokaže, kako težak grijeh čini protiv domo- 
vine svoje. Nu i tu nije imao uspjeha. 

Na sreću kralju ostane vjerna vojska s plemenitim het- 
manom Stanislavom Žolkiewskim te mnogo plemstva i sena- 
tora. Njihovom pomoću svlada kralj ustaše kod Wislice i 
Guzowa god. 1607. On osta pobjednik, ali zle posljedice nisu 
ipak izostale. Švedi su se okoristili time, što je kralj povukao 
vojsku iz Inflanata, pa su zauzeli više tvrđava i tako osvetili 
poraz kod Kirchholma.  Nesklonost protiv kralja ostala je, 
pače se širila i u redovima njegovih pristaša. Svako nasto- 
janje oko popravka države tumačili su kao težnju za apso- 
lutnom vlašću. 

Poljski magnati ili, kako ih Skarga naziva »krolikowie« (Kkraljiči) 
upotrijebiše ovu zgodu pa nastojahu ustaliti svoju vlast služeći se ma- 
lim plemstvom, koje je materijalno bilo zavisno od njih, te su na sabo- 
rima i skupštinama tjerali svoju politiku. Bistro oko Skargino vidjelo 
je da domovina srlja u propast, Duša njegova punila se bolju i strahova- 
njem za budućnost njezinu. K ovomu pridošlo je još nešto. Poljska je 
htjela da iskoristi unutarnje trzavice u moskovskoj carevini, pa navijesti 
rat. Kralj Sigismund s vojvodom Stanislavom Žolkiewskim krenu s voj- 
skom na Veliku Rusiju. Pobjeda je bila na strani viteškog oružja polj- 
skog. U bitci kod Kluszyna hametom bude poražena vojska ruska, pade 
Smolensk, poljska zastava zavijori na zidovima Moskve, car Vazilije 
Szujski bude zarobljen i kao sužanj u triumfu doveden u Varšavu. Voj- 
voda Žolkiewski sklopi s ruskim boljarima sporazum, da ruski carski 
tron zasjedne kraljević Vladislav. No Sigismund se sam zaželio carske 
krune, pa je u svojoj kratkovidnosti i neiskrenosti pokvario sve. Skizma- 
tički ruski boljari bojeći se religioznog pritiska digoše ustanak, poljske 
posade, razmještene po utvrdama Moskve, prisiliše na predaju, a carem 
izabraše Mihajla Romanova, 

O, Skarga kao starac nije mogao pratiti kralja u rat na Moskvu 
niti boraviti u taboru, nego je to vrijeme boravio u Vilnu pišući svoja 
djela. Nezadovoljan s javnim prilikama i videći, kako domovina očevidno 
srlja u propast, iz svoje redovničke izbice u Vilnu napisa kao svoju opo- 
ruku poljskom narodu »Wzywanije do pokuty obywatelow korony Pol- 
skiej i Wielkiego Ksienstva Litewskiego« (Krakov 1610). Iz dubine bolne 
duše posljednji puta govori duši naroda, neka se prene i vrati sa strmine, 
kojom srće u propast, Poput Jeremije proroka s tragičnim očajem u 
srcu plače nad domovinom svojom. 

»Poziv na pokoru« to je, možemo reći, sadržaj i opetovanje onih glav- 
nih misli, pozivanja i zaklinjanja, koja su sadžana u saborskim govorima 
»Kazanie sejmowie«, nu dok su saborske propovijedi bile upravljene kralju, 
senatorima i zastupnicima, »Poziv na pokoru« upravljen je cijelom 
narodu krune poljske i velike kneževine litavske. Skarga ljubi narod 
svoj, ljubi domovinu svoju. I kad o njoj govori, on se preobrazuje, pre- 
tvara u proroka. Riječi njegove padaju poput lavine na srca slušača i 
čitača. One zvuče kao grom pred burom. On potiče na ljubav domovinsku: 
»Ljubite ovu domovinu svoju i Jeruzalem svoj, to jest Krunu tu i državu 
tu, te govorite od srca s Davidom: Ako te zaboravim, domovino moja. 
mila, Jeruzaleme moj, neka zaboravi mene desnica moja! Neka se jezik 
moj prilijepi uz usta moja, ne budem li se sjećao tebel« ili »Zar nemate 
kao najmiliju majku svoju ljubiti i štovati onu, koja vas je rodila, uzgo- 
jila i uzdigla? Bog je naložio štovati majku. Da je proklet, tko rastuži 
majku svoju. A koja je preća i zaslužnija majka vaša, ako ne domovina, 
od koje imate ime i sve što imate, koja je gnijezdo svih majki i žitnica 
svih dobara vaših.« 

Gledajući vjersku neslogu i narodno strančaranje tuži se Skarga 
i nariče proročkim glasom: »Umnožili su se ljudi takovi, koji potiču bu- 
ne i vjerske novotarije, nemirni, lakomi, nepravedni, koji posvuda siju 
peslogu, ne misleći ništa na općenito dobro, i koji ovu lađicu, u kojoj 
se vozimo, vode u propast.« Ova nesloga privest će vam ropstvo, u ko- 
jemu će potonuti sve slobode vaše i u ruglo se obratiti . . . Zemlje i veli- 
ka kraljevstva, koja su s Krunom srasla u jedno tijelo, otpast će i po- 
djeliti se drugima poradi naše nesloge. A vi, koji ste drugim narodima 
vladali, bit ćete kao udova bez djece... Bit ćete na ruglo i podsmjeh nepri- 
jatelja vaših. Neprijateljima svojim služit ćete u gladu i siromaštvu. I 
stavit će željezni jaram na šije vaše zato, što niste služili Gospodu Bogu 
svomu. Tako će sagnjiti, i u ništa se obratiti, u dim i pepeo otići slava 
vaša, i sve obilje vaše i imutak vaš. Pasti će kruna s glave vaše, jao 
vama... Pasti ćete u okrutne ruke neprijatelja vaših, koji će vas tlačiti 
više nego vi tlačite podanike vaše.« 

Gledajući u duhu propast i razdiobu slavnoga poljskog kraljevstva 
nariče Skarga s Jeremijom prorokom: »O kako si udovom postala, do- 
movino, puna naroda ... Nema ga, tko bi te utješio! Oni mili prijatelji 
tvoji svi te pogrdiše i postadoše neprijateljima tvojima. Vojvode tvoje 
i gospodu gone u ropstvo. Narod vas stenje tražeći kruha ... Vani mač, 
a u kući smrt. Što je bilo lijepo za oči, sve je propalo: i oltare svoje 
prezreo je Gospod Bog, i crkve je predao u ruke neprijatelja. Legoše pe 


zemlji djeca, djevojke, i staro i mlado, ubijeni mačem . . . Sluge naše 
vladaju nad nama, i nema, tko bi nas izbavio iz ruku njihovih... | Pala 
je kruna s glave naše, jao nama... [« 


U tim jadikovkama svojim Skarga savršenom točnošću, koja upra- 
vo zapanjuje, proriče budućnost svog slavnoga naroda, koga osvojiše, 
pregaziše i podijeliše tuđinci, dok se nakon stoljeća opet milosrđe Božje 
ne smilova narodu svomu, koji mu je i u ropstvu ostao vjeran! 


Tako je Skarga vapio k onima, koji su u rukama svojim 
držali udes domovine. Budućnost je pokazala i dokazala, da 

je imao pravo. Ne usuđujemo se reći, da je Skarga svoje 
poznavanje budućnosti crpao iz kakove nadnaravne objave 
Božje, jer je sam u jednom govoru priznao, da nema posebne 
objave o budućnosti domovine. Njegov neobično bistar um, 
njegovo trijezno promatranje događaja, nepomućeno partij- 
skim predrasudama i osobnim interesom, njegova golema 
ljubav prema domovini i njegova ljubav k Bogu spojena 
s njegovim zvanjem i poslanstvom k narodu, davaše mu 
uvjerenje, da inače biti ne može: kraljevstvo razdijeljeno u 
sebi i nesložno mora prije ili kasnije propasti. 

Kako su se proročanstva Skargina —upadno ispunila, 
gleda poljski narod s poštovanjem na učitelja svoga i pro- 
roka, pa osjeća i nehotice, da mu duguje svaku čast. 


š 11. OBRANA DRUŽBE ISUSOVE 


Još je jednu žalost morao pretrpjeti o. Skarga u sta- 
rosti svojoj, a to su lična neprijateljstva i navale na isuso- 
vački red. Kako je sam živio sveto i bez prigovora, u siro- 
maštvu redovničke sobe, pa i na kraljevu dvoru, govorio je 
proročkom slobodom karajući zlo, gdjegod ga je našao, bilo 
na kralju i magnatima bilo na plemstvu, bilo na svećenstvu 
bilo na puku. Radi toga našao je i dosta neprijatelja. Ne 
jedamput su ga i tvorno napali. On je uvijek opraštao, i kad 
bi kralj saznavši kasnije, što se dogodilo, htio krivca kazniti, 
on je vazda isprosio oproštenje. Kad ga je jednom rođak ne- 
koga prelata na izlasku iz crkve pljusnuo, jer je govorio da 
je imetak klera baština Kristova i da valja od obilja davati 
milostinju, rekao je Skarga posve mirno Kristove riječi: 
»Ako sam zlo govorio, dokaži, da je zlo; a, ako dobro, zašto 
me biješ?« On je neustrašljivo udarao na mane svih staleža 
ne mareći za sebe. Na prigovore, srdžbu, grožnje bio je, kako 
sam kaže, »stup željezni i zid mjedeni«. 

Jedino kad su neprijatelji njegovi udarali na njegov 
red, na Isusovce kao takve, izašao je iz rezerve na javno 
poprištve. 

Kad su t. zv. »rokošani« t. j. buntovnici god. 1605. pod 
vodstvom krakovskog vojvode Zebrzydowskoga digli bunu 
protiv kralja, podigli su tužbe i na Isusovce. Tim je povodom 
o. Skarga izrekao u Wislici (gdje su rokošani u ostalom potu- 
čeni bili) pred kraljem i pred plemstvom i vojskom vatreni 
govor na obranu svoga reda. Smrvio je u prah sve prigovore i 
objede, što su ih protivnici, u glavnom  krivovjerni magnati, 
iznijeli protiv Isusovaca. Javno je pozvao kralja i magnate, 
neka kazne njega samoga, jer, ako ima u prigovorima protiv 


“e 


120 


Isusovaca što istine, to onda ide njega samoga. »Valja znati, 

da onaj imade biti kažnjen, tko je kriv, i da se na nevine ne 

smiju metati tuđi grijesi. Ako je sagriješio otac Petar, neka 

s. sam snosi kaznu, a neka radi njega ne trpe sveta i nevina 
raća,« 

Tako je branio red i protiv drugih neprijatelja. Kad je 
kalvinski propovjednik Daniel Kramer iz Stettina napao 
Isusovce u jednom spisu, koji se vrlo proširio i čitao (»Si 
Jesuitam dixeris, omnia vitia dixeris«), napisa o. Skarga 
godine 1602. protiv Kramera jedan spis na obranu svoju i 
na obranu Isusovačkog reda. God. 1606. izašla je štampom 
ona glasovita Skargina propovijed u Wislici, gdje je onako 
sjajno opravdao sebe i braću svoju. Još opširnije je ustao na 
obranu svoga reda u spisu »Proba Zakonu Societatis Jesu« 
(Probatio Religionis Societatis Jesu) god. 1607. 


12. SKARGINI POSLJEDNI DANI 


Već mnogo godina molio je o. Skarga svoje poglavare, 
da ga oslobode od teške i odgovorne službe kraljevskoga 
propovjednika. Još prije nego je kralj Sigismund prenio 
prijestolnicu svoju iz Krakova u Varšavu, nastojao je o. 
Skarga, umoren neprestanim radom i izmučen mnogim puto- 
vima, što ih je morao s kraljem činiti, da bude riješen svoje 
službe. U listu na generala u Rimu godine 1595. ponavlja 
staru molbu pišući među inim; »Godine me već pritištu, usto 
osjećam veliku nesklonost prema svijetu i prema dvorskom 
životu.« Nu njegova molba nije bila uslišana. Morao je poći 
u Varšavu i snositi teret službe još punih 13 godina. Njegova 
sobica u Krakovu, kao i kasnije u Varšavi bila je prava re- 
dovnička ćelija. U njoj siromašna postelja, umivaonik, stol i 
priprosti stolci i ništa više. Bio je upravo skrupulozan u 
obdržavanju siromaštva. Morajući ostati na dvoru, radio je 
bez prestanka kao propovjednik i kao pisac. Kad nije radi 
starosti mogao da prati kralja u Rusiju, radio je u Vilnu na 
izdanju svojih djela boraveći dvije pune godine tamo. 

tom radu iscrple su se njegove fizičke sile, ali duh 
mu je ostao bodar. U wislickom govoru na obranu svoga reda 
govori: »Ja sam uistinu već star, ali sjetila me nisu ostavila 
niti sam izgubio razuma. Kod starih ljudi tjelesne sile padaju, 
ali duh raste.« I tako je starac od 73 godine, koji je već 10 
godina molio, da ga riješe službe, radio dalje. Ma da su ga 
tjelesne sile ostavljale, _ ma da mu je glas u prsima slabio, 
ipak nije mirovao. U zadnjih 6 godina izdao je još 13 raznih 
djela, među kojima i »O czterech koncdch ostatnich žywota 

ludzkiego« (»O četiri posljednje stvari čovječje«), »Kazania 
Przygodne« (»Prigodne propovijedi« 1610) i »Wzywanie do 
jednej wiary« (1611). 

Osjećajući, da mu se život približava koncu; videći, da 
su davni njegovi prijatelji redom poumrli, a dolazio novi 
naraštaj, koji je časnog starca doduše štovao i divio mu se, 
nu koji mu nije mogao iskazati one tople srdačnosti, koju je 
njegova priprosta i nježna duša trebala; čeznući za mirom i 
pokojem u samostanskoj ćeliji braće svoje, ponovio je o. 
Skarga početkom god. 1612. najtoplijim riječima svoju molbu 
za otpust iz kraljevskog dvora. I konačno mu je molba dne 
5. travnja 1612. uslišana, ali s danom rastanka otezali su sve 
do konca travnja. Na rastanku je izrekao o. Skarga pred 
kraljem i senatom oproštajni govor, koji je sve ganuo do 
suza. Molio je, da mu oproste pogrješke. Tužio se, da je bio 
nevrijedan sluga Božji na mjestu, koga nije bio dostojan. 
Početkom svibnja na imendan kraljev primiše kralj Sigismund 
III. i kraljević Vladislav iz ruku Skarginih posljednji puta 
sv. Pričest, a onda su se s njim oprostili s najvećom bolju i 
žalošću. 

Nakon odlaska iz Varšave posjetio je o. Skarga Sando- 
mir, da građane toga grada utješi i uzdigne, jer su mnogo 
pretrpjeli povodom bune »rokošana«. Razdijelio je među 
njih milostinju, skupljenu u Varšavi. Odande je otišao u 
Krakov, da tu probavi posljednje dane. Tu je svoje vrijeme 
upotrijebio na molitvu, na čitanje Sv. Pisma i _na pisanje. 
Počeo je jedno djelo o krepostima, ali ga nije više dovršio. 
Za promjenu se u slobodno vrijeme bavio ručnim radom, 
radio je tintarnice, vezao knjige, lijevao svijeće, koje je slao 
crkvama, a naročito Majci Božjoj u Čenstohovi. Stojeći nad 
grobom žalio je samo to, što nije mogao proliti krv svoju za 
svetu vjeru. Cio život svoj, kako se vidi iz njegovih listova i 
propovijedi, čeznuo je za tim, da podnese mučeničku smrt 
za vjeru ili barem da trpi do krvi za Krista. Na njegovu 
žalost do toga nije došlo. 

Nakon početka rujna 1612. nije više mogao služiti sv. 
Mise, nego je tek dnevno primao sv. Pričest. Na nju se pri- 
pravljao trpljenjem i velikom pobožnošću. Kad se radi veli- 
kih bolova nije mogao dostatno pripraviti za sv. Pričest, nije 
se od bojažljivosti htio pričestiti, dok ga na to nije prisilio 
njegov duhovnik veleći, da radi bolesti nije od potrebe duga 
priprava. Onda je rekao: »Na tvoju odgovornost, oče, primam 
ovaj presv. Sakramenat, kojega nisam dostojan.« Tjedan 
dana pred smrt obavio je ispovijed cijeloga života. Primivši 

sveta Otajstva umirućih premine dne 27. rujna 1612. u 76. 
godini svoga života. Nekoliko dana pred smrt poslao je vo- 
štanu svijeću Majci Božjoj u Čestohovu mae i čudotvornu 
sliku. Čudnim slučajem dogorjela je ta svijeća baš u čas, kađa 
je Skarga u Krakovu ispustio svoju plemenitu dušu. 

Vijest o Skarginoj smrti potresla je ne samo Krakov i 
novu prijestolnicu Varšavu, nego i cijelu Poljsku. Tužna 
vijest potresla je sve od najubogijih do najviših. Gomile 
svijeta pospješile su, da odadu posljednju počast najpleme- 
nitijemu srcu, koje je prestalo tući, a koje je u cijelom životu 
tuklo za Boga, za domovinu, za bližnjega, osobito za bijedne, 
slabe i nesretne, za »crviće zemaljske«. Svi su postali svijesni, 
da je umro muž providencijalan, muž velik i svet, branitelj 
vjere, ljubitelj domovine, najveći propovjednik, čiji je život 
sam bio najljepša propovijed. Štovali su ga i ljubili za života 
prijatelji, bojali i mrzili neprijatelji, ali sada nad grobom 
razumjeli su svi, koga gubi njegova mila otadžbina. 

Časni ostaci o. Petra Skarge pohranjeni su u grobnici 
crkve sv. Petra i Pavla u Krakovu u skromnom drvenom 
lijesu po običaju reda. Na grob Skargin dolazili su nebrojeni 
ljudi, da iskažu čast njegovoj uspomeni i da mu se prepo- 
ruče u molitve. Ne jedan želio je dobiti nešto od njegova 
odijela ili kostiju kao uspomenu i kao relikviju. S tog je 
razloga o. Jan Bielicki D. I. troškom kneginje Katarine 
Radziwilt, sestre kralja Ivana Sobjeskog, ostatke Skargine 
stavio u mali olovni lijes. God. 1844. dala je Nadbratovština 
od milosrđa načiniti u grobnici kameni katafalk, na koji je 
stavila olovni lijes s moćima o. Skarge i još drugi jedan lijes, 
u kojem je smješteno Skargino odijelo. Prigodom 400. obljet- 
nice njegova rođenja obnovljena je kripta, u nju je načinjen 
poseban ulaz iz crkvene lađe. Dne 17. svibnja 1936. smje- 
štene su svečano moći Skargine iz olovnog lijesa u novi 
mjedeni, a _ taj opet u vanjski cinčani lijes. Oba lijesa za- 
tvorena su ključem koji se nalazi na čuvanju kod »Nadbra- 
tovštine milosrđa«. Kripta je ukrašena poprsjem Skarginim 
od kipara Tombienskoga i osvijetljena električnim svijetlom. 
Pisac ovih redaka imao je priliku, da dne 25. srpnja 1936. 
pohodi svetinju, u kojoj prebiva časni Sluga Božji, koji služi 
na čast svojoj domovini i kojega Poljaci žele što prije vidjeti 
uzvišena na oltar Gospodnji, pa se za to vruće mole. 


13. VELIČINA O. PETRA SKARGE 


Djela Skargina, (njih oko 40), koja možemo podijeliti 
u dogmatsko-polemička, homiletička, historijska i asketska, 

izašla su sabrana godine 1610. u Vilnu u 4 folijante: 1. Vitae 
sanctorum. 2. Compendium Annalium Baronii. 3. Conciones 
pro Dominicis ac festis diebus. 4. Conciones extraordinariae 
et reliqua opera minora. Sva su djela Skargina osim djela 
»Pro ss. Eucharistia« i još druga dva djela (»Artes duode- 
cim« i »Appendix Skargae Jesuitae de Russorum erroribus«) 
pisana ljskim jezikom. Skarga je bio izvrstan lingvist i 
stilist. Svi priznaju, da je on mnogo pridonio razvitku polj- 
skog jezika i stila. Njegova se djela još danas čitaju u ško- 
lama kao klasička. 

Djela su Petra Skarge za Poljake, a i za sve druge 
dragocjena, jer sadržavaju važne podatke za političku povi- 
jest Poljske i susjednih naroda onoga vremena. Kao osoba 
na dvoru, koja je mogla istinu saznati na vrelu, imaju nje- 
gove izjave dokumentarnu vrijednost. 

Dogmatsko-polemičkim djelima Skarginim dugujemo, 
što je zaustavljen val protestantizma, što se veliki dio polj- 
skoga plemstva s pukom vratio svojoj majci, Crkvi rimo- 
katoličkoj, i što je danas Poljska u glavnom katolička zemlja. 

Radi svojih homiletičkih djela, radi svojih govora i 
propovjedi može se Skarga pribrojiti najboljim govornicima 
cijeloga svijeta: Bossuetu i Bourdalou-u, Massillonu i Vieiri. 
Osobito ga rado poređuju s Bossuetom, tim vrhuncem fran- 
cuskog crkvenog besjedništva (St. Mondelski: »Skarga a 
Bossuet« Przegl. Pows. 1912. — M. Paciorkiewicz: »Skarga 
a Bossuet«, Tarnow 1913). 

Kao asketski pisac stvorio je u svojim »Životima svetih« 
i u »Vojničkoj pobožnosti« klasička djela prve vrste. 

Kao muž duboke vjere, duboke pokore, kao bojovnik 
Božji stoji pred nama o. Petar Skarga u veličini sveca 
Božjega, velikoga narodnog proroka. Nije stoga čudo, što je 
savremenik Skargin i iza njega najveći govornik Poljske 
0. Fabijan Birkowski, dominikanac, u svom žalobnom govoru 
na njegovu sprovodu poredio Skargu Iliji proroku izrekavši 
veliki govor na tekst: »Et surrexit Elias propheta, et verbum 
ejus quasi facula ardebat.« (Eecli. 48, 1) Doista ustao je 
poput Ilije proroka, a riječ je njegova svijetlila Poljacima, a 
svijetli još do danas kao živa baklja. 

Drugi jedan poljski auktoritet, nadbiskup varšavski 
Woronicz, jedan od najznamenitijih crkvenih govornika u 
početku 19. stoljeća, veli za Skargu ovo: »Hoćeš li da posta- 
neš dobar crkveni govornik, čitaj Skargu! Hoćeš li, da po- 
staneš dobar teolog, čitaj Skargu! Hoćeš li, da postaneš dobar 
političar i historik, čitaj Skargu! Hoćeš li da postaneš svetac, 
čitaj Skargul Dr. Kamilo Dočkal. 

BILJEŠKE 


RUSKI »MIR« I STAROGERMANSKI »MARKGENOSSENSCHAFT«. 

Poznati su primjeri agrarnih socijalista, koji imaju da pruže hi- 
storijski dokaz za prirodnost kolektivnoga gospodarstva: ruski mir i sta- 
rogermanska granična zadruga (Markgenossenschaft). Do ukinuća kmet- 
stva u Rusiji god. 1861. bila je zemlja u Rusiji ili careva ili crkvena ili 
plemićka. Seljaci su obrađivali tu zemlju i bili su dužni da im daju 
izvjesne daće, pa su zato u unutrašnjoj upravi sela bili dosta slobodni. 
Na čelu seoske uprave bio je starosta. Još je postojala jedna dužnost 
i to da se u određenim rokovima (svake godine, svake druge, treće, 
sedme, desete, već prema mjesnom običaju) zemlja uzima dotadašnjim 
posjednicima i ponovo dijeli među sve seljake. Razumljivo je, da su se 
seljaci protiv toga bunili. Takova se sela zovu »mir«, Laveleye vidi u 
miru staro rusko seosko uređenje na kolektivističkoj bazi. Time, dabii taj 
mir bio staro rusko uređenje sela, ne dokazuje Laveleye ama baš ništa. 
Zemlja nije bila vlasništvo sela, nego velikog posjednika. Pravo ima 
Fustel de Coulanges kada kaže: »Loin d' čtre la proprićt€ collective, le: 
mir est le servage collectif«. ( »Les problčmes des origines de la propri- 
6t€ foncičre« 414). Kolektivno kmetstvol A da primjer još manje vrijedi, 
mir nije stara ruska uredba, nego su ga osnovali zakoni Borisa Goduno- 
va i Petra Velikog, da osiguraju veleposjednicima radnu snagu. Prije 
XIIL stoljeća bili su seljaci većinom slobodni zakupnici (KeuBler, »Zur: 
Geschichte und Kritik des bšuerlichen Grundbesitzes in RuBland«, I, 
21.isl., iStrahl, »Geschichte des russischen Staates«, 1,142), au XIV.i XV. 
vijeku postali su mnogi kupnjom i vlasnici, tako da se ruska općina nije- 
prirodno razvila niti je slobodno ugovorena zadruga, već je organizira 
vlada. (KeuBler, op. cit. str. 10.). Mir je ustanova, po kojoj seljaci soli- 
darno jamče gospodaru za podavanja i učinjene štete (Le Play: »Rćforme 
sociale« t. 3., 1. 7., c. 65.), slično kaošto je to bilo u srednjem vijeku 
uređeno u Engleskoj. 

Kao mnogo bolji primjer navode agrarni socijalisti starogermanske 
zadruge (Markgenossenschaften). Ali i taj primjer podvrgnut strogoj 
kritici nije održiv. Prvo, Germani nisu autohtoni u svim zemljama, gdje 
sada stanuju, te se vrlo malo može kazati o njihovim prastarim običajima, 
a, drugo, vrela, na koja se pozivaju nisu u tom pogledu uvijek vjero- 
dostojna ili pravilno protumačena vode do posve drugih rezultata. Teo- 
rija, koju je razvio von Maurer u svom djelu »Finleitung zur Geschichte: 
der Mark-, Hof-, Dorf- und Stadtverfassung« (str. 93. sq.), a koju je 
osobito popularizirao Hanssen u svojem djelu »Agrarhistorische Abhand- 
lungen«, kaže, da su se na početku svi slobodni ljudi jednog kotara zdru- 
žili u zadrugu (Markgenossenschaft), a da je vlasništvo na zemljištu bilo: 
kolektivno, — obrađivalo se zajednički prema zaključku naroda. 
Već je Fustel de Coulanges pobio tu teoriju, a Hildebrand je dokazao. 
da su te zadruge čista fantazija bez historijske podloge (»Recht und 
Sitte auf den verschiedenen wirtschaftlichen Kulturstufen«, str. 57. sq.). 

Teoretici, koji dokazuju, da je u starogermansko doba postojale: 
kolektivno vlasništvo oslanjaju se na Cezara, koji to tvrdi. U 22. glavi 
knjige VI. De bello gallico etoji: »Agriculturae non student, maiorque 

pars eorum victus in lacte, caseo, carne consistit Nec quisquam agri 
modum certum aut fines habet proprios; sed magistratus ac principes im 
annos singulos gentibus cognationibusque hominum, qui una coierunt, 
quantum et quo loco visum est agri, attribuunt atque anno post transire 
cogunt«, I iz riječi »qui una coierunt« iskonstruirali su neki kolektivno 
vlasništvo! Puno bi bolje bilo kazati, da uopće nema vlasništva na zem- 
ljištu, budući da su oni nomadi, stočari, te se svake godine sele. »Sed 
privati ac separati agri apud eos nihil est, neque longius anno remanere 
uno in loco incolendi causa licet. Neque multum frumentis, sed maximam 
partem lacte atque pecore vivunt, multumque sunt in venationibus«. Oni 
koji tu vide zajedničko obrađivanje polja po slobodnim ratarima, neka 
se sjete dviju stvari. Prvo, Germani o kojima piše Cezar nisu bili ratari, 
nego nomadi — lovci i stočari, dakle na stupnju, gdje još uopće nema 
vlasništva zemlje, a drugo, daoni, koji obrađuju, nisu slobodni punopravni 
Germani. Cezar jasno kaže »gentibus cognationibusque hominum« — a 
homo je u klasičnoj latinštini čovjek nižega staleža ili rob, punopravni 
je persona ili vir. I Tacit ne daje boljih dakaza, te jasno kaže, da se 
ingenui nisu bavili ratarstvom, već najslabiji od porodice »infirmissimo 
cuique ex familia« (Germania c. 15.). Još su se ratarstvom bavili i ro- 
bovi (c. 25.) i oslobođenici, no za ove posljednje ne treba se misliti, da 
su bili ravni ingenuima — >»liberti non multum supra servos suni«. | 
Sjetimo se samo, da je kod svih ratničkih stočarskih naroda najveća 
sramota baviti se ratarstvom. I kod crnačkih stočara ne obrađuje muš- 
karac polje, nego samo žene i robovi. Sam je Hanssen priznao, da Tacit 
ne dokazuje ništa, nego da se moraju ostaci starogermanskog uređenja 
potražiti u srednjevjekovnim vrelima (»Gčttinger Gelehrte Anzeigen«, 
940). . 
A što kažu ta srednjevjekovna vrela, stare germanske kodifika- 
cije? Definicije privatnog vlasništva na nekretninama nema, ali imamo 
dosta odredaba o njihovu prenosu. Langobardski edikt sadrži točne 
odredbe o zalaganju i prodaji zemljišta, o oštećivanju tuđih polja, njiva, 
vrtova  (Edict. Langobard. c. 227—228, u Pertz, Monum.. Germ, 
Legum 1IV.). Možda će netko prigovoriti, da su Langobardi te ustanove 
preuzeli od Rimljana. Onda ću da navedem primjer iz tiirinškog prava. 
Tamo se navedene odredbe o nasljedstvu u slučaju da ostavitelj nema 
sina ni drugih muških rođaka, nego samo kćer. — »Die Erbschaft geht 
von der Lanze an die Spindel tiber«, Vlasništvo očeva zemljištva dobiva 
onda kći. (Lex Thuring. tit. 30 et 34.), Sasko pravo naređuje, odlučuje 
Božji sud, (tj. dvoboj), ako nema svjedoka u procesu o vlasništvu na 
kojem komadu zemljišta. (Lex Saxonum tit. 63. u Pertz Monum. Germ. 
XV., 113) O kakvom kolektivnom vlasništvu (Markgenossenschaft) ni 
govora. 

Osim na ruski »mir« i starogermanski »Markgenossenschaft« agrar- 
ni se socijalisti pozivaju na sv. Pismo staroga zavjeta kao dokaz, da je 
kod starih Židova vladalo kolektivno vlasništvo. Poglavlje 23. Geneze 
opisuje primjer kupoprodaje zemljišta u tako savršenim formama, da 
se ne može ni pomisliti, da bi to bio prvi slučaj. Tim je ujedno opovrgnu- 
ta tvrdnja agrarnih socijalista o kolektivnom vlasništvu kod starih Ži- 
dova. Poslije Sarine smrti htio ju je Abraham sahraniti u zemlji Kana- 

aa i zamolio je Hetove sinove za vlastiti grob. A oni mu odgovoriše: 
»Nijedan od nas ne bi ti mogao braniti, da u njegov grob svog mrtvaca 
pokopaš.« Ali Abraham im odgovori: »Slušajte me i govorite za me kod 
Efrona, sina Seorova, da mi on da dvostruku špilju, koju posjeduje na 
kraju svoje njive. Neka mi je prepusti za cijelu vrijednost srebra . . . 
između vas za vlastiti grob.« Dakle Efron se ovdje smatra pravim vlasni- 
kom, koji smije svoje polje i otuđiti. Kako je to još danas na Orijentu 
običaj stavi Efron neozbiljnu ponudu, da će mu njivu sa špiljom bes- 
platno prepustiti. Ali Abraham hoće platiti. Tada odgovori Efron: »Slušaj 
me! Ovo polje, koje tražiš, vrijedi 400 šekela srebra; to je kupovina iz- 
među tebe i mene, ali što je to? Pokopaj svog mrtvacal« Kada je to 
Abraham čuo, odvagne mu srebro u pravom novcu. <I bivša Efronova nji- 
va, u kojoj je ležala pećina nasuprot Mombri, kako ona sama, tako i 
pećina i stabla na istoj, eko koje su stajala kao živica, bi priznata Abra- 
hamu kao vlasništvo. (Gen. 23, 15—18, 20.). 

Još ću samo spomenuti Kitaj, koji također ima da posluži kae 
dokaz za kolektivizam. I tamo nije postojalo kolektivno vlasništvo. Od 
najstarijih vremena, pa do XII. stoljeća jedini je gospodar zemlje car 
(Eugčne Simon, »La cite chinoise«). No skoro su i veliki vazali dobili 
zemlju u vlasništvo po nekakvom lenskom sistemu (Šu-king, II. dio, 2. 
glava, u djelu Pauthier et Brunet, »Les livres sacrćs de tous les peuples« 
L., str. 64.). Ipak je car do u najnovije doba imao veliku vlast nadziranja 
nad zemljom (Meyer et Ardant, »La question agraire«, str. 23 i sl.). 
Sumnjam, da bi se iz toga moglo izvesti kolektivno vlasništvo na zem- 
lj; kako to Laveleye izvodi. Ako bi taj primjer dokazivao opstojnost 
kolektivnog vlasništva na zemlji, onda se može lagano dokazati, da ni u 
Engleskoj ne postoji privatno vlasništvo, budući da svaki vlasnik na os- 
novu statuta Quia Emptores od godine 1290. drži zemlju u ime svoga 
lorda, a razvojem je došlo do toga, da je to uvijek kralj. Puno vlasništve 
ima samo kralj, a vlasnici drže (»hold«) zemlju posredno ili neposredno 
od kralja. »Real property is held mediatly or immediatly of the King« 
W. M. Geldart i William Holdsworth: Elementi engleskog prava, str. 119— 
121). Nitko ne sumnja da je to čista formalnost i da je tamo privatno vla- 
sništvo i te kako razvijeno. 

I. Korsky. 


PROTIVUKOMUNISTIČKI TEČAJ ZA SVEĆENSTVO. 


Veoma živahna komunistička djelatnost u Poljskoj zahtijevala je 
od svećenstva posebnu spremu i upućenost u suzbijanju. Već dugo se 
spremao u Lublinu tečaj, koji bi imao popuniti ovu prijeku potrebu, a 
sredinom prosinca prošle godine mogao se održati prvi niz predavanja, 
za koja su se odmah prijavila 144 svećenika. Držane su rasprave e 
novom čovjeku, što ga komunizam stvara, o biti socijalnopolitičkog i 
kulturnog komunizma, a napose o njegovim temeljima: determinizmu vo- 
lje, materijalizmu, borbi klasa, kolektivizmu te teoriji izrabljivanja. 
Vrlo je bilo zapaženo pet temeljito obrađenih predavanja o radu, nasto- 
jenju i metodama, kojima se komunisti služe da podjarme svijet, a dr- 

žao ih je zaslužni suradnik »Instituta za suzbijanje komunizma« u Var- 
Šavi, presvijetli g. Kwiatowski. Posebno se još razložila taktika komunista 
na selu i u gradovima, među mladeži itd. Na temelju dokumenata poka- 
zali su predavači, kako se komunistička taktika mijenja: ona je u srcu 
Poljske drukčija od one u pograničnim krajevima. Nadalje je nepobitna 
Činjenica, da komunističke krilatice mnogo lakše prodiru u krugove one 
mladeži, koja pripada udruženjima s protucrkvenim stavom. 

Poslije predavanja održala se i diskusija. Stavljeno je više prak- 
tičkih prijedloga s uputama za borbu: Treba se prije svega čuvati pre- 
tjerivanja, površnosti, bojazni i uzrujanosti. Borba ne smije biti čisto 
obrambena i negativna; nužno moramo ići dalje putem pravednih socijal- 
nih reforma. Vjerski život naobraženih krugova mora da se prožme ve- 
likim načelima kršćanske solidarnosti sa seljakom i radnikom. Nije 
dovoljno, ako se djelatnost vjerskih organizacija odigrava samo u Crkvi 
ili u čisto religioznim priredbama. Danas su svi pozvani na širu djelat- 
most, a svećenstvo mora nastojati oko uzgoja sjetovnjaka u tom pravcu. 

(KAP) 


VJERSKA BORBA U NJEMAČKOJ. 


Njemački su biskupi ponovno digli glas proti kršenju konkordata 
i u majbitnijim odredbama. Ne radi se tu već o nekim prijepornim točka- 
ma, o smislu, kako se mora shvatiti koja sporedna stavka, ne — danas 
se drma cijeli javnopravni položaj Crkve, pače njezin opstanak! Pod 
strašnim pritiskom okrutne državne sile katolici su se morali gotovo 
posvema povući iz društvenog života, a doživjeli bi možda i najgore, da 
aisu vanjskopolitički razlozi međutim to sprečavali. Ali kad bi pristaša- 
ma Njemačkog vjerskog pokreta (Deutsche Glaubensbewegung) ruke 
bile sasma slobodne, stvari bi se razvile po prilici ovako: 

ukidaju se državne potpore Crkvi, 

zatvaraju se bogoslovni fakulteti (u Wirzburgu se već pokušalol), 

samostani i crkve kršćanskih vjeroispovijesti, 

zabranjuje se svećenicima pristup na groblja, 

uklanja se svaki utjecaj u vojsci, 

provodi se bez izuzetka čisto njemačka narodna škola. 

Nažalost nisu to samo isprazne želje usijanih glava: sve ovo stoji u 
programu pokreta, a nepobitna je činjenica, da u Trećem Carstvu kao da 
nema više mjesta za katoličku Crkvu pored kulta krvi nordijske rase. 
Doista, dobar dio ovoga plana već je proveden: počelo se deviznim pro- 
cesima, a svršilo zasada barem uništenjem katoličkog školstva te omla- 
dinskih organizacija. Ima još gdjegdje po koji izuzetak, ali u glavnom 
je £. Baldur von Schirach, vrhovni vođa omladine, dobio sve u ruke. 
Odsele će iotalitarska država uzgajati mladež u rasističkom duhu, a 
pratit će pojedinca do groba, jer svaki mora biti pripadnik koje državne 
ozganizacije, ma čime god se on kasnije bavio. 

Borba s Crkvom ne će jenjati, jer je opreka zadrla duboko u sa- 
me temelje. Može nastati privremeno zatišje iz političkih ili drugih 
oportunističkih razloga, ali pravoga mira Crkva ne će imati. Očekuje se 

»retorma« crkvenog poreza. Ubuduće bi država dijelila budžetne kredite 
već prema tome, kakav stav zauzimaju konfesije prema režimu. Uzme 
li se pak u obzir, da se istodobno radi na priznanju Njemačkog vjerskog 
pokreta kao javnopravnog tijela, kojim bi se taj poganski pokret izjedna- 
čio s kršćanskim vjeroispovijestima, prilično je jasno, u čiju će se korist 
upotrijebiti prihodi od crkvenog poreza, što ga plaćaju katolici, a koji je 
dosada sasvim pripadao Crkvi. 


Suradnja s Crkvom za suzbijanje boljševizma — u tom su duhu 
njemački biskupi stavljali svoje prijedloge vladi Trećeg Carstva, ali im 
je sa službene strane odgovoreno prezirnom šutnjom. Jasnije se izjavila 
rasistička štampa. Evo, što piše na pr. »Die Bewegung«, središnje glasilo 
njemačkoga nacionalsocijalističkog studentskog saveza: 

»Čovjek bi mislio, da su crkveni krugovi, ako ne svi, a ono barem 
naši domaći, nešto naučili iz španjolskih događaja. Ali što se to kod nas 
zbiva? Uoči kongresa stranke u Niirnbergu, koji je Moskvi navijestio 
najžešću borbu, njemački biskupi izdadoše poslanicu, kojom doduše za- 
želiše Vođi »puno sreće« u njegovom naporu protiv rušitelja cijeloga svi- 
jeta, ali mu u isti mah na jezuitski način sramotno prigovaraju, da ne 
drži svoje riječi! 

Crkveni listovi, koji sveudilj ističu prvenstvo Rima u pobijanju 
Moskve te neprestano propovijedaju krstaški rat protiv komunizma, u 
jedan glas huškaju i na nacionalsocijalističku stranku, ma da je ona je- 
dini pokret, koji je uspio ugušiti boljševizam u Njemačkoj. Netom spo- 
menuta poslanica jadikuje, da je tobože katolička vjera pritisnuta. Ti 
se ljudi uskogrudno i fanatički pozivaju na dogme i predrasude, a svim 
sredstvima hoće očuvati svoj utjecaj na uzgoj mladeži u vjerskim školama. 
Nema kotara ni župe, a da nisu zahvaćeni od te borbe — ne protiv 
Moskve, već protiv Adolta Hitlera i njegova pokreta. Neki mčnchenski 
župnik drsko veli u jednom svom letaku: »U naše doba i previše se 
gdjekad brinemo da ugodimo tijelu, a zaboravljamo da čovjek ima i 
besmrtnu dušu.« Žigošimo ovake lašce! Tko je izbavio Nijemce od du- 
ševne muke besposlice, što je nas izjedala bar toliko, koliko i briga za 
»dobro tijela«? Tko je izbavio Nijemce od duševne muke radi svijesti, da 
bjesmo predani na milost i nemilost židovsko - komunističkom teroru, 
a regbi bez nade u spas? Tko je izbavio Nijemce od duševne muke radi 
obeščašćenja, kojim nas poniziše do parije, izmeta ljudskoga društva? 
Je li to Crkva postigla? Nel Crkva je dopuštala, da se izbaviteljima po- 
grdno rugaju i da ih iz zasjede ubijaju; Crkva im je skraćivala sprovod; 
Crkva nije sprečavala huškanje na nacionalsocijalizam u svojoj štampi; 
Crkva je paktirala onda s Moskvom — jer tko bi porekao, da je Centrum 
radio s odobrenjem crkvenih vlasti! Crkva do danas nije rekla ni riječi 
protiv »katoličkih« inozemnih listova, koji blate Njemačku, 

»Narod se vjerno drži Crkve« . . . tvrdi »Der Katholik«. Narod, 
mudra gospodo, drži se vjerno Vođe svoga, a narod je vrlo tankoćutan 
za to, tko mu iskreno želi dobro. Njemački narod zna, gdje je fronta 
protiv Moskve, a ovu frontu drže još uvijek i držat će je za sva vremena 
borci u smeđim košuljama. S time se moraju složiti ljudi u suknjil« 

Treba li tomu još tumačenja? S kakvom je samo mržnjom prožeta 
svaka riječi 
& 


Djelo »Junaci Alkazara« zabranjeno je u Njemačkoj. Previše se 
ističe duboka i nepokolebljiva vjera pukovnika Moscarda i njegovih 
drugova. Za prave građane Trećeg Carstva podesna je samo bajka, koja 
se širi svim sredstvima moćne Goebbelsove propagande, da je kafolicizam 
istovjetan s maksizmom te da nužno vodi do klonulosti u borbi i izdajstva 
domovine. To je surovo, ali nedvoumno izrekao kčlnski pokrajinski vo- 
đa (Gauleiter) Grohe u jednom govoru borbenim nacionalsocijalistima: 
»Jedino nacionalni i rasistički nazor omogućuje uspješnu borbu s boljše- 
vizmom pobijajući ga u njegovim temeljnim duhovnim stavkama. Sistemi 
naprotiv, koji se i sami osnivaju na načelu internacionalizma, toga nisa 
kadri. Ta oni naviještaju jednakost nekog internacionalnoga čovječanstva, 
poriču na mnogim životnim područjima prirodne zakone, koje je sam 
Bog tako htio, a vrhunac je njihove zablude, što se ne bore protiv židov- 
stva, toga jedinog uporišta i idejnog nosioca boljševizma, već nam ga 
stavljaju pred oči kao narod izabrani . . , Danas se takvi ljudi . . , zapra- 
vo iste loze sa marksizmom, razmeću kao da se bez njih ne možemo e- 
braniti od boljševičke opasnosti.« 

Mogli bismo navesti još mnogo drugih izreka uglednih hitlerovaca 
o tome, ali će čitatelji već iz ovoga moći stvoriti sliku o položaju katoli- 
cizma u Njemačkoj. Koliki je teror savjesti vidi se po brojevima istupa 
iz Crkve. »Kčlnische Kirchenzeitung« javlja, da je u Kčlnu od 1. prosinca 
1936. g. istupilo 2.700 katolika i to većinom namještenika i činovnika, dok 
je za vrijeme najgore komunističke hajke g. 1932. otpalo svega 62 osoba 
nižih staleža, većinom radnika! Gotovo svi prelaze na »njemačku vjeru«. 
S pravom se pitaju trijezni motrioci: kamo vodi to novo poganstvo? 


Odgovor njemačkih biskupa na ove niske klevete nacista nalazimo 
u njihovoj zajedničkoj poslanici: »Crkva se ne može oduprijeti bolj- 
ševizmu oružjem i vojnom silom, jer ona nije kraljevstvo ovoga svijeta... 
Ali Crkva dakako sudjeluje u pobijanju boljševičkog nazora duhovnim 
i moralnim sredstvima«. To je vjera, pouka, molitva i pokora zadovolj- 
štine. »Prema kršćanskoj nauci prava molitva te pouzdanje u Božju 
Providnost ne znači, da skrštenih ruku čekamo pomoć ili čak čudo, već 
obvezu upregnuti sve svoje sile. Molitva daje samopouzdanje, jer spaja 
ljudsku slabost s pomoćnom milošću« ... 

Biskupi odlučno odbijaju klevetu, da su katolici i Crkva saveznici 
boljševizma, a pozivaju se na brojne papinske i biskupske izjave protiv 
njega po čitavome svijetu. Crkveni krugovi nisu »zakasnili« u ovoj obrani; 
oni su što više bili prvi. »Preko deset godina već papa i biskupi žigosali 
su komunizam i boljševizam kao dušmanina kršćanstva i svake vjere . ,. 
Opreka između dana i noći, vatre i vode ne može biti veća od opreke 
između katoličke Crkve i boljševičkog nazora na svijet.« Ali da se ka- 
tolicizam mogne oduprijeti svom snagom ovom neprijatelju, mora mu se 
dati bezuvjetno ona sloboda duha, savjesti, vodstva na vjerskom područ- 
ju i društvenih organizacija, bez čega će njegovo nastojanje zakržljati. 

Gerster a Zeil T., Infernus. Tractatus dogmaticus iuxta sensum 
s. Bonaventurae (176 str.), Marietti — Torino. 

Postoji li pakao? Dakako, jer o tome govore Sv. Pismo St. i No- 
vog Zavjeta, sva predaja (sv. Oci i Učitelji, mučenici), crkvene izjave i 
odluke, nauka teologa i vjerovanje naroda. To se slaže s Božjom mu- 
đrošću, istinitošću, svetošću i pravednošću (str. 1—14). Pisac raspravlja 
o mjestu, gdje je pakao, tko dolazi tamo i koje su kazne ondje; napose 
govori o vječnosti (15—166). A. Alfirević D. I. 


Gerster a Zeil T., O. M. C., Sacramentum  extremae unctionis. 
Tractatus theol. praesertim ad mentem s. Bonaventurae exaratus (80 
str.), Marietti — Torino. 

Pisac je jasan i kratak. Dobro će doći kao priručnik i profesori- 
ma i studentima teologije. 

Djelce imade 7 poglavlja: O zadnjoj pomasti uopće, o biti ovog 
sakramenta, o djelitelju, o primaocu, o dužnosti, o obnovi i o učincima. 
Pri tome je posebice u svakom poglavlju prikazana nauka sv. Bona- 
venture. 

Važno je pitanje o učincima zadnje pomasti. Dva su učinka ovog 
sakramenta: jedan u duši, drugi prima ili može primiti bolesnikovo ti- 
jelo. Pisac iznosi nauku tridentskog sabora i Rimskog katekizma; riječi 
sv. Jakova. Sv. Toma Akv. veli za tjelesno zdravlje: »Iz ovog sakra- 
menta ne slijedi vazda tjelesno ozdravljenje, nego kada to dolikuje 
duhovnom ozdravljenju; a daje ga vazda, ako sa strane primaoca nema 
zapreka.« (Suppl. q. 30, a 2) A. Alfirević D. I. 


de Lama M., O. S. A., S. Augustini doctrina de gratia et praede- 
stinatione (VIII + 165 str.), Marietti — Torino 1934. 
ovom djelu auktor prikazvje polemiku sv. Augustina s oštro- 
umnim pelagijancem Julijanom o milosti i preodređenju. Djelo sv. Augu- 
stina nepotpuno je, a sastoji se od pet knjiga. 
Ovo djelce izdao je spomenuti auktor zato, jer misli, da o. Lange 
D. I. u svom djelu De Gratia nije ispravno sudio o nauci sv. Augustina 
s obzirom na milost i slobodu volje pod utjecajem milosti. To kaže auktor 
u kratkom predgovoru, ali jer ne ulazi u doktrinarno pobijanje mnijenja 
o sv. Augustinu, koje o. Lange iznosi u svom djelu, uzdržavamo se i mi 
od kritike motiva, radi kojeg je izdano spomenuto djelo. P.B.D.I. 


Moretti Al., Ceremoniale iuxta ritum Romanum seu De s. tuncti- 
onibus episcopo celebrante, assistente, absente. Vol. I. (258 str.), Ma- 
rietti — Torino. 

Ovo je djelo pisac podijelio u četiri sveska. Ovaj prvi raspravlja znan- 
stveno i praktički o nekim pojmovima sv. liturgije, drugi će govoriti o 
sv. Misi i brevijaru, treći o godišnjim obredima, četvrti o sakramentima. 
Pisac se vazda obazire na kanonsko pravo i novije odluke sv. Kongre- 
gacije obreda. Na početku je ovoga prvog sveska označena obilna bi- 
bliografija. U djelu je govor o ovim predmetima: Liturgijsko pravo (1. pr. 
uopće, liturgijske knjige, rubrike i njihova obveza, sv. Kongregacija 
obreda, njezini dekreti i obveza, o običaju u liturg. pravu), ordinariji, 
biskupi, apost. administratori, vikari i ap. prefekti, opati i prelati 
»nullius«, gener. vikari, kaptol. vikari, kaptoli i kanonici, apost. proto- 
notari, prelati i sl., redovnički opati, precedencija, sakramenti, krštenje 
i drugi pojedinačni sakramenti,  sakramentalije,  molenje brevijara u 

koru, sv. Misa uopće, konventualna Misa, crkvena glazba, sakrarij, arhiv, 
groblja, blagdani, čuvanje i kult presv. Euharistije, štovanje svetaca, 
relikvija i slika, procesije. Na koncu je apost. konstitucija Pija XI. od 
15. kolovoza 1934. »De quibusdam Praelatis Rom. Curiae et variis eorum 
ordinibus«, te abecedni popis svih u knjizi navedenih stvari. 

A. Alfirević D. I. 


Sprenger_V. A., Conferentiae ad usum sacerdotum pro recollec- 
tione menstrua (468 str.), Marietti — Torino. 

Papa je Pijo X. u poznatoj svojoj »Exhortatio ad clerum« pohvalio 
običaj mjesečne obnove, koju obavljaju svećenici privatno ili skupno, a 
i biskupi često tome prisustvuju. Ova se nabožnost sve više širi. Sada 
je evo o tome izašla krasna knjiga, koju je napisao župnik u Kerk- 
drielu; čovjek, koji govori iz života za život. To se vidi i po sadržaju: 
Koliko je sati? Skroviti Bog. Ja sam put, istina, i život. — Muka Isuso- 
va u vrtu. Kod Kaife i Iruda. Križni put. — Darovi Duha 2vetaja (stra- 
ha, pobožnosti, jakosti i t. d.). O Misi. O presv. Srcu Isusovu. Svećenik 
je Božji čovjek. O sudu i paklu. O bolima Majke Božje. Svećenikovi 
uzori: sv. Josip, Ivan Krstitelj, Alfonzo, Augustin, Karlo Boromejski, 
Franjo Saleski, Grgur Veliki, Ivan Hrizostom, Martin, Toma Akvinski, 


Vinko Paulski. 
A. Allirević D. I. 


Ter Haar Franc. C. SS. R., Casus conscientiae de praecipuis huius 
aetatis vitiis eorumque remediis (str. 201). Marietti, Taurini — Romae 
1936, 

Uvaženi moralista O. Ter Haar izdao je već dvije solidne mono- 
grafije, strogo znanstvene i ujedno vrlo praktične De occasionariis et re- 
cidivis (1927) i De matrimoniis mixtis (1931), a iza toga Casus conscien- 
tiae o glavnim grješnim prigodama naše dobe. Sada je obogatio teološku 
pastiriku novim djelom Casus conscientiae o glavnim modernim manama. 

Dvije su osobite prednosti ovog najnovijeg djela Ter Haarova, koje 
valja istaknuti. Prva je, što će ispovjednici u njem naći nesamo rješe- 
nje, na koje veoma često nailaze u ispovijedaonici u naše moderno doba, 
nego i sredstva, kako će uputiti pokornike, da se što lakše i sigurnije 
ostave tih mana. Druga je prednost, što će ovo djelo biti od velike koristi 
i propovjednicima, jer pruža obilnu građu, mnogo dokaza i opomena za 
praksu života, pa će tako njihove propovijedi donijeti dobre plodove za 
odgoju i reformu kršćanskoga života. U rješavanju kazusa drži se auktor 
zlatne sredine pomno se čuvajući pretjeranog rigorizma i pogubnog la- 
ksizma. Casus conscientiae Ter Haarovi dosta mrigo se razlikuju od 
drugih knjiga ove vrste, jer obilnije i teoretski i praktički obrađuju ma- 
teriju, koje je usus u dušobrižničkom životu vrlo čest i koja je zato više 
potrebna da se znade. Župnicima, ispovjednicima i propovjednicima veo- 
ma se preporuča ovo djelo, J. Predragović D. I. 


Gjiković-Markovina V., O. F. M. Conv., Siksto V., Pančevo 1935. 

Papa Sksto V. (1585—90.), rodnim imenom Feliks Peretti, rođen 
u Montaltu u srednjoj Italiji na Jadranskom Moru (1521.), jedan je od 
velikih nasljednika sv. Petra. Nas Hrvate posebno zanima, jer su njegovi 
pređi prema jednoj predaji došli iz sela Kruševice u Boci Kotorskoj 
(u 15. vijeku). Feliks bijaše obdaren vanrednim darovima uma; k tome 
je rijetkom marljivošću stekao bogatu klasičnu i crkvenu naobrazbu. 
Svojim znanjem i govorničkom vještinom učinio je veoma mnogo za 
procvat i obranu katoličke vjere u Italiji. Zato mu povjeriše sve pa i 

najodličnije službe u Redu Konventualaca, a konačno ga papa imenovae 
biskupom i kardinalom. Radi tolikih zasluga i političke nezavisnosti e 
vladarima zapala ga najviša čast na zemlji — g. 1585. uspeo se na prije- 
stolje sv. Petra. 
dmah na početku svoga vladanja neumoljivom strogošću uspo- 
stavi red i mir u gradu Rimu i u crkvenoj državi oslobodivši svoje poda- 
nike od upravo nebrojenih razbojstva i bezakonja, od kojih su u to doba 
neizrecivo stradali. Za petgodišnje vlade sjajno je zablistao Sikstov vele- 
um mudrim uređenjem sviju grana papinske države tako, da su ga poda- 
nici od srca ljubili; no nije mu manje na srcu ležalo dobro cijele Crkve; 
usavršio je njezinu vrhovnu upravu time, što je na čelo pojedinih 
crkvenih poslova postavio zbor kardinala. I sada u Vječnome Gradu pro- 
nose slavu njegova imena na stotine umjetničkih spomenika, što ih je 
očuvao od propasti i postavio na dostojno mjesto ili nanovo dao podići. 
Neki su od njih prava čudovišta svijeta: kupola sv. Petra i obelisk »ređ 
istom crkvom itd Hrvatima je zasvjedočio posebnu ljubav sagradivši za 
njih krasnu crkvu sv. Jeronima s trokatnom palačom. Veliki se papa 
može uistinu smatrati obnoviteljem novog Rima. Djelo je pisano dosta 
pregledno i zanimljivo, čemu baš ne smetaju neke stilistične pogreške. 
N. Maslać D.1I. 


Gjuranec dr. Miho, Dante u pravome svijetlu. Predavanja o otkri- 
ćima na Danteu (str. 210). Problem o čovjeku po Danteu, Shakespeareu, 
Goetheu, Viktor Hugou, Mažuraniću i Njegošu. Komparacija. Tisak Na- 
rodne Prosvjete — Zagreb. 

Pisac u uvodu uvjerava nas, kao nekad i biskupa Langa, koji u 
prvi mah nije htio vjerovati, da je u ovim predavanjima iza 600 godina 
»tek sada iznijeta temeljna ideja Danteova djela, a jer dosele nije još 
nitko protuslovio ovim predavanjima, znak je da stoje« (Primjedba str. 
S.). — To je po onom načelu: Qui tacet, consentire videtur, premda to 
ne mora biti baš peremptoran dokaz! Kakogod imao auktor novih po- 
gleda o Danteu, jedva će biti smioniji od onog, što ga je iznio Aroux: 
»Vi ste mislili, da čitate smionog kršćanina... a1 vi ste pali u ekstazu 

red framazunskim priručnikom četrnaestog vijeka« (Jules Pacheu, De 
ante a Verlaine str. 40). 

Koja je to nova temeljna ideja u La Divina Commedia? — Dosad 
se uzimalo, da je Dante predstavnik ljudskog roda, koji se većinom za 
mladosti gubi u »tamnoj šumi« strasti, a onda se obraća k istini. Nije 
tako, kaže g. auktor. Dante je upoznao istinu zarana, on se u tom 
razlikuje od drugih ljudi, mo uvijek lutaju, i to stoga, jer ih stariji nisu 
pravo poučili. No ne samo Dante nego i »Faust-Goethe« je takav pro- 
rok, genij, koji u svoje vrijeme jedini ne luta izvan istine. »Svi smo mi 
na svijetu čitava našeg života slijepi osim Dantea i Goethea« (naslov 
poglavlja na str. 41), no to ipak ne smeta, da malo dalje i Shake- 
speare i V. Hugo i Njegoš i Mažuranić, ali i oni njegovi hrabri ustaše 
u Četi i još gdjekoji drugi budu »geniji«, »čovjek-ocean«— proroci, dakle 
ne slijepi — kaošto smo mi i svi drugi ljudi. Faust je istom na koncu 
života oslijepio, ali samo tjelesno, inače je čitav život hodio u svijetlu 
i poznavao istinu, baš kao i Hamletl! — Evo još jedne vrlo zanimljive 
konstatacije o svrsi svijeta. Svećenik u Mažuranićevu epu može »reći 
kao sv. Pavao: »U mene se ugledajte; pazite kako ja živim, pa i vi mo- 
rate takol« Evo u ovome je jezgra stvorenja svijeta...« (str. 73). Ova- 
kovih zaista novih i frapantnih misli ima gotovo toliko, koliko i redaka! 
Dosta je pročitati dvadesetak stranica, te si pun ovakih novih i 
prepametnih misli! — Slobodno bi auktoru bilo sve tvrditi, samo 

ne bi bilo zgorega, da za svaku tezu navede lijepo logički i razumljivo 
dokaze (bolje nego »dokazala« str. 12). Često se u knjizi postavi ekla- 
tantna tema ili naslov, a onda zahvati tako duboko i daleko, da se sa- 
me teme jedva i dotakne. I tako to ide po desetke stranica! Najuspjelije 
u knjizi bit će bez sumnje mnogobrojni lijepi citati u originalu. 

Jezik je piščev osebujan, te se često znatno odvaja od Maretića 
i ostalih gramatika. Često se navode riječi u više jezika na pr. »istina, 
veritas, Wahrheit« (str. 15) ili »krepost, virtus, die Tugend« (str. 28), 
osim toga auktor citira češće još na francuskom, engleskom, dakako i 
na talijanskom jeziku, 

ima u knjizi kršćanskih misli, ali i nezgodnih tvrdnja, premda se 
u onoj šumi riječi i one ne doimlju odviše ozbiljno. Što hoće na pr. du- 
hovita i previše iskrena ova izreka, koju pisac navodi koreći često »neispra- 
van život« svećenika, a hvali biskupa Myriela, kojeg je kao uzor opisao 
Hugo u »Les Miserables«: »Da ne spominjem inu, sama francuska zna- 
nost veli, da onakovih biskupa danas nema, a da su postojali u prvo 
doba kršćanstva«! (str. 83). — Lijepo je, da i g. pisac želi prinijeti svoj 
obol na podizanju duha i kulture, ali sama dobra volja nije dosta. Ova 
su predavanja već izašla u jednim novinama, a sad su eto opet tiskana 
kod Narodne Prosvjete; sumnjam, da će ovaka knjiga u ovoj ekonom- 
skoj krizi, osobito uz cijenu od 100 D., naći željenu prođu. 8B. Sincerus. 


Ivšić Dr. Milan, Seljačka politika (str. 94). Redovno Jeronimsko 
izdanje za 1937. — Zagreb 1936. 

Prošle je godine od istog auktora izašlo uspjelo djelce »Diljem 
sela«, a sad eto pred nama najavljenog — i očekivanog — nastavka. Dok 
su u prošloj knjižici bila više iznesena opća načela i idejni temelji pro- 
blema, u ovoj knjizi autor obrađuje praktičnu stranu — u prvom redu 
pravno-političke odnošaje seljačkog života. U prvom dijelu (Seljački 
dom) izlaže historijat »pravica našeg selj. doma«, razlaže razne oblike 
selj. domova, vlasništva i nasljednog prava, a na koncu predlaže u neko- 
liko jasnih, temeljitih poteza osnovice idealnog seljačkog zakonika. U 
drugom dijelu govori o skupnim imanjima u pašnjacima i šumama. I taj 
je problem — jedan od najvitalnijih za naše selo — svestrano obrađen. 

Posebna je vrijednost knjige, što je uvijek pisana tako, da se či- 
tanje doima ugodno i onda kad je govor o po sebi suhim juridičkim pi- 
tanjima, Djelce je pisano s puno topline i isprepleteno prikladnim refle- 
ksijama. Tek se s jednom od ovih možda neće svaki složiti. Na str. 65. 
veli: »A tko zna, ne bi li bio posvema drugi i bolji usud cijelog hrv. na- 
roda, da smo bez obrane dali, te preko naših zemalja prijeđu valovi tur- 
ske sile dalje prema Zapadu, nego li ovako, što smo raskomadani ostali 
tek »predziđe kršćanstva«. 

Za 1937 najavljen je nastavak, koji će govoriti o zadrugarstvu i 
seljačkim narodnim društvima, komorama i polit. zajednicama i tako će 
mam autor u svoje tri knjige podati zaokruženi pregled seljačkog pitanja, 
koje je tako aktuelno, a opet često tako pogrešno shvaćano. 

A. Wurster D. I. 

Knezović Dr. tra Oton, Hrvatska povijest (11), (str. 335). Redovno 
Jeronimsko izdanje za 1937. — Zagreb 1936. 

U knjizi prikazana je za puk hrv. povijest od 1527—1918. Pisana 
je jednostavnim i zanimljivim stilom a pripovijedanje teče u gotovo ne- 
prekinutom nizu. Možda bi tu i tamo bilo dobro više istaknuti kulturno- 
idejni momenat, ali i ovako će ova knjiga — sa svojim prvim dijelom — 
biti od velike koristi i gotovo nenadomjestiva u pučkoj kućnoj knjižnici. 

A. V. 

Koprić, Dr. Ivo: Majka i dojenče (95 str.), Jeronimska knjižnica, 
Zagreb 1937. 

Pučkim jezikom prikazana je na temelju stručnih djela higijena 
majke i dojenčeta. Pisac shvaća materinstvo svrhunaravno. On želi ovom 
knjižicom pridonijeti nešto za suzbijanje pomora male djece. Žalosna je 
činjenica, da u zapuštenim krajevima umire već u prvoj godini svako 
treće dijete, a do 15. godine _ dvije trećine! Preporučamo osobito vele 
časnom svećenstvu, da mladim majkama dade ove lijepe i veoma ko- 
risne upute u ruke. W. 


Lukas Filip, Zapadna Evropa — Britanski Otoci (str. 256 sa sli- 
kama); Matica Hrvatska — Zagreb 1936. 

Auktor je ovim podao hrvatskoj inteligenciji lijep pregled o nave- 
denim zemljama, o njihovom prirodnom, ekonomskom, statističkom, 
etničkom i prosvjetnom stanju. Ukratko je prikazao političko uređenje i 
historijski razvitak i to najprije mučeničkog irskog naroda, koji je toliko 
pretrpio u borbi za svoj opstanak i za katoličku vjeru evo već malo ne 
4 vijeka kao jedva koji narod na svijetu. Dosta je spomenuti primjer, da 
je za strahovanja diktatora Cromwella (oko 1650) poubijano od milijun i 
po preko 600.000 Iraca, dok je engleski parlamenat zaplijenio cijeli nji- 
hov posjed (str. 65.). Ipak je nakon borbe, što su je Irci vodoli bespri- 
mjernom slogom i požrtvovnošću, i njima sinulo sunce slobode, kad su 
g. 1921. dobili samostalnu državu, 

Drugi dio knjige prikazan je Velikoj Britaniji t. j. Škotskoj, 
Walesu i užoj Engleskoj, koja sa svojim imperijem od gotovo 4 milijuna km? 
površine i 500 milijuna podanika igra glavnu ulogu u svjetskoj politici. 

Djelo ima i nekih nedostataka, kao kad pisac ubraja među veli- 
kane dva Škota, Humea (ft 1776.), koji je svojim filozofskim sistemom 
skepse kušao oboriti svaku zdravu istinu i baciti čovječanstvo u bezdan 
očaja, isto tako Adama Smitha (t 1790.) koji stavlja egoizam kao temelj 
cijeloj ekonomiji bez obzira na vjeru i moral, pa je tako imao nedogledni 
utjecaj na razvoj bezdušnoga kapitalizma. N. Maslać D. 1. 


Majer Dr. Milutin, Posljedni svog roda (str. 167). Redovno Jero- 
nimsko izdanje za 1937. — Zagreb 1936. 

U ovoj knjizi, koja je nastavak hist. romana »Krvavi sabor križe- 
vački« prikazuje pisac ono burno razdoblje hrv, povijesti za vrijeme vla- 
de Sigismunda Luksemburgovca, kada je porodica Horvata igrala u poli- 
tičkom životu važnu ulogu. Poslijednji od tog roda — Nikola Horvat pada 
u odlučnoj bitci kod Doboja i s njime na neko vrijeme zamire oslobodi- 
lački pokret Hrvata. 

Pred konac autor nastoji protumačiti razlog neuspjehu hrv. pokre- 
ta i stavlja u usta biskupu Pavlu Horvatu: »Uvijek sam tražio oslona i 
pomoć u prvom redu kod tuđinaca... Premalo smo se pouzdavali u vla- 
stitu snagu i nijesmo glavni oslon tražili u samomu sebi, u svom vlasti- 
tom narodu... Samo u složnom i zajedničkom radu svih naših redova 
bit će spas Hrvatske« (str. 163). 

Među ozbiljne i tragične događaje upleo je pisac romantične pri- 
zore iz života na dvorovima hrv. velikaša. Tako je djelo dobilo poučni i 
zanimljivi značaj, pa će ga čitatelji s korišću i zanimanjem pročitati. 


J. Kelčec D. I. 


Mandić D., O. F. M., Duvanjska biskupija od 14. do 17. stoljeća 
(str. 1—98). Posebni otisak — Croatia Sacra (izd. Bogosl. Akad. u Zagre- 
bu) 1935. 

Djelo je plod dugoga kritičnog istraživanja učenoga pisca, što do- 
kazuje bogata literatura, upotrebljena u 634 bilješke. Auktor prikazuje 
ukratko postanak, sjedište i teritorij ove naše ponajstarije biskupije, 
slavne radi solinskog biskupa i  duvanjskog mučenika sv. Venancija 
(t oko 270 po Kr.). Zatim je nanizao slijed  duvanjskih natpastira od 
početka 14. vijeka do smrti zadnjega rezidencijalnog biskupa. Tu nam 
pred očima iskrsavaju 22 časna lika od Ivana de Hoio O. Cist. (t 1317) 
do posljednjeg, Fra Mihovila Jahnna O. F. M. (t 1665). Djelo krasi 
Dodatak s 27 Isprava, što ih je Dr. Mandić svojim trudom našao u Vati- 
kanskom arhivu i prvi objelodanio. K tome pridolazi pregled od pet 
kataloga s imenima duvanjskih prvosvećenika, kako su ih složili razni 
historičari: Farlati, Bakula... i onaj najkritičniji od našeg auktora, 
kome ovdje izričemo toplo priznanje. N. Maslać D. I. 

Maritain Jacques, Anđeoski naučitelj (8% str. 192). Preveo V. 
Poljak. Izdanje naklade »Istina« — Zagreb 1936. 

Tko je pisac ove knjige, da je jedan od najslavnijih katoličkih 
mislilaca našega vremena, to je čitateljima Života već davno poznato. 
Nije još dugo, što smo dobili hrvatski prijevod njegove glasovite studije 
»Religija i kultura«, koju su izdali Senjski bogoslovi. A sada imade.no 
u rukama njegovu knjigu »Anđeoski Naučitelj«, koju je veoma lijepo 
pisrto i bilješkama popratio V. Poljak, a predgovor je napisao o. 

ijacint Bošković, dominikanac, profesor teologije u Senju. Veliku za- 
hvalnost dugujemo i prevodiocu i izdavaču, što su nam dali ovaj divni 
uvod u život i značenje svetog Tome. Maritain prikazuje nam svečevu 
sliku u takvom svijetlu, da nas mora napuniti udivljenjem i ljubavlju 
rema onomu svecu, koji bi se inače mogao činiti tako daleko od nas, 
Laošto njegov anđeoski duh lebdi visoko nad nama. Ali ne samo svetost 
Anđeoskoga Naučitelja, nego i njegova nauka ukazuje nam se u naj- 
ljepšem svijetlu. Mi vidimo, da Tomina nauka najbolje odgovara naj- 
dubljim težnjama ljudske prirode, koja traži spoznaju realnosti i jedin- 
stvo sistema u svome znanstvenom i kulturnom nastojanju. Da se ne 
varamo, kad gojimo najveće poštovanje prema Tominoj nauci, za to 
nam jamči ne samo naš razum, nego i vrhovni auktoritet tolikih papa 
sve od života svetog Tome pa do naših dana. Na ove se bezbrojne iz- 
reke tolikih papa poziva o. Bošković, kad u predgovoru ustaje protiv 
nastojanja, da bi se proširila kojagod filozofija, koja ne bi bila u skladu 
s naukom svetog Tome, pa bila ona i filozofija »suptilnoga doktora« 
Ivana Duns Skota. O. Bošković i sam želi, neka se ličnost i nauka geni- 
jalnog franjevačkog mislioca što bolje ispita i upozna i neka dođe što 
prije dan, kad ćemo ga sa svetom Crkvom zazivati kao sveca i crkvenog 
naučitelja. Ali o. Bošković misli, da nastojanje, kako bi se proširila 
Skotova filozofija, ukoliko je protivna Tominoj filozofiji, ne bi odgo- 
varalo volji svete Crkve. Da li u tom ima pravo, o _ tom neka svatko 
sam sudi na temelju papinskih dokumenata. Fr. Šanc D. I. 


Martinčić Fedy, Zmijski skot. Roman. Izdanje »Društva hrv. knji- 
ževnika«, Zagreb 1936. 

Autorica crta s jedne strane moderno kapitalističko društvo, puno 
razvratnosti, korupcije i afera, a s druge strane radništvo, koje je žrtva 
poi kapitalista, a uz to _ još često i samo surovo i_neodgojeno, 

ijedno i očajno. — Jezik je dobar, pripovijedanje naravno, opisivanje 
vjerno realističko. Stil lagan i jasan, no kad počne opisivati duševno 
stanje, osobito prema koncu postaje sve mnogo lošije i nejasno. 
Spisateljica opisuje dosta otvoreno grube realizme iz putenog po- 
dručja. — Kloni se najprostijih  naturalističkih riječi, koje neki 

moderni književnici upotrebljavaju, ali ima još dosta toga, što vrijeđa 
osjećaje ukusa i stidljivost. — Neke ideje s kršćanskog stanovišta nisu 
ispravne. Čini se, kao da je Milica imala posve pravo, što je ubila na 
svoju ruku Zmijskog skota, a kršćanstvo joj dovikuje iza toga: »Ne ubij |« 
— Vjera se nekako prikazuje kao iluzija za utjehu (str. 52, 53), poslije 
ni Milica ne nalazi u njoj utjehe. Nećemo ustvrditi, da je autorica svije- 
sno išla za tim, no svakako stvar nije jasna. Osim toga stvar sama po 
sebi može da raspiruje nekršćanski bijes i mržnju radi pokvarenog kapi- 


talističkog društva. Nezreloj mladeži može naškoditi. — Inače djelo ima 
vrlo dobrih opažanja. Lijepo se ističu i likovi nekih plemenitih radnika i 
radnica (Milical). aba. 


Mohaček, Dr. Marko: Uzgoj krumpira (95 str.), Jeronimska knjiž- 
nica, Zagreb 1937. 

Ova će knjižica dobro doći svakom, koji se bavi gospodarstvom. 
Ima i dodatak »Jela od krumpira«, a u tekstu 26 slika. Obrađuje umna- 
žanje i rasplođivanje, odlike, propadanje rodnosti, bolesti te gospodarski 
uzoj krumpira. W. 


MOSK (Moderna socijalna kronika), Zagreb 

Očajna danas kriza vlada po svijetu. No svi trijezni ljudi vide, da 
je to više kriza duhovna nego ekonomska, i da je ova posljednja ponaj- 
više samo posljedica one prve. Ljudi zabaciše sve staro, sve ideje i 
pojmove: dobra i zla, dopuštena i nedopuštena, ljubavi i mržnje. A o 
vjeri, o Bogu i njegovu zakonu da i ne govorimo. Učiniti svijet rajem 
— razumije se, svak za se — to je cilj, za kojim se juri bez obzira na 
Boga, moral i bližnjega. I ljudi se cinički čude i zgražaju nad zlom! 
Razotkriti laži, pokazati istinu: da je bijeg od ropstva Božjeg bijeg u 
propast, a da se sreća može naći jedino tamo, gdje se poštuje i vrši 
zakon Božji — samo to znači raditi za sreću i spas čovječanstva. »Unus 
est magister vester, Christusl« (Mat. XXIII, 8). Tu si je zadaću postavilo 
i uredništvo Moska. U stručno obrađenim i dobro dokumentiranim bro- 
šurama, što ih Mosk izdaje, govori se o pojavama i uzrocima današnjeg 
zla te o putu k svijetlu i spasenju. — Mosk skreće pažnju uglavnom tri- 
ma faktorima, oko kojih se danas vrti svijet novih ideja, struja i doga- 
đaja. To su masonerija, komunizam i židovstvo. 

1) O masoneriji raspravljaju svesci: Što je masonerija? (5.), 
Masonerija u Hrvatskoj (I. dio br. 6., II. dio br. 20., III. dio br. 21.), 
Židovska masonerija (13.). Vidi se tu očito, kako hrvatski narod nije 
imao od masonerije dobra nikakva, a zla mnogo. IL) O marksizmu 
i ruskom boljševizmu govori se u svescima: Kominterna (7.), 
Marksizam (8.), Ukrajina u pandžama zvijeri (9.), Novi rat Rusije i Ja- 
pana? (10.), Selo u Rusiji (11.), Tko vlada u Rusiji? — Židovi (12.), U 
Meksiku (14.), Komunizam protiv vjere (18.), Boljševizam (19.). III) 
Nadalje se upozoruje na ulogu Židova u mnogim 
današnjim zlima. To se napose ističe u brošurama: Zašto u Njemačkoj 
progone Židove? (3.), Tko vlada u Rusiji? — Židovi (12.), Židovska maso- 
nerija (13.). IV.) Napokon se obrađuju razna. socijalna pitanja: 
Za obnovu socijalnog poretka (br. 1—2.), Kapitalizam (4.), Marksizam (8.) 
te pitanja o vjeri i svjetovnom nazoru: Od materi- 
jalizma k religiji (br. 16—17.) itd. 

Preporučamo napose katoličkoj omladini. —Aba— 


Na Goru Gospodnju. Anketa o hrvatskoj katoličkoj književnosti 


(str. 88). Uredio Petar Grgec. Preštampano iz »Katoličkog Lista«, 
Zagreb 1935. 

Urednik ove knjige i pokretač ankete u prvom članku a s njim 
dalje i drugi referenti jasno priznaju, da katolici nemaju jakih i snažnih 
pisaca s djelima doista umjetničkim i superiornim, kaošto to imaju — 
barem u jednom smjeru — njihovi protivnici. Iz iii ne slijedi za isti- 
nitost i vrijednost same religije ništa, ali tu se vidi potreba i važnost 
ovakove ankete i poticaja na ozbiljan rad oko katoličke književnosti, 
jer mnogi upravo prema tome ocjenjuju vrijednost i snagu same religije, 
i jer se upravo na tom području može mnogo učiniti za odgoj i ople- 
menjenje srdaca, pravo i istinito shvaćanje i proširenje Božjega kra- 
ljevstva. 

U člancima su izneseni većinom konkretni prijedlozi i smjernice, 
kako da se unaprijedi kod nas katolička književnost. Dublje u stvari 
pisci većinom nisu zalazili, tek su tu i tamo nabačena pitanja i problemi 
na pr. o uzrocima otpada književnika iz katoličkih redova. Kod nas je 
o tome lijepo pisao u prošlom godištu Vrhbosne dr. Đuro Gračanin, a u 
ovoj knjizi ima o tom vrlo dobar članak prof. dr. Andrija Živković. On 
traži od katoličkog književnika ozbiljnu filozofsku pa i teološku na- 
obrazbu. To je potpuno pravo. Pisci ili bez izvanrednog talenta ili bez 
duboke naobrazbe ne mogu stvoriti ništa originalno ni snažno, a osobito 
ne mogu toga katolici. Ljudi si naime iz drugih redova i mišljenja ve- 
ćinom sami uz mnoge borbe i lutanja konstruišu kakav takav sistem i 
životni nazor te _ mogu onda svoje doživljaje i misli izraziti snažno i 
s uvjerenjem, jer ih je to stajalo znoja i krvi, a osim toga je tu uvijek 
nešto sasvim subjektivno i novo, što privlačljivo djeluje na čitaoca. 
Katoličke su istine u krupnim potezima svima poznate, te ne frapiraju 
same od sebe, a katolički pisci usisali su ih većinom s majčinim mlije- 
kom, drže ih i čuvaju, ali ih sami nisu duboko proživjeli, borili se i 
rvali za njih u sumnjama i poteškoćama, te i ne mogu duboko zaći i 
iz dna srca govoriti u pravom umjetničkom stvaranju, nego su to često 
površne reprodukcije toliko puta čuvenih istina. Time biva jasna i ta 
činjenica, što su najjači pisci upravo konvertiti, a tako se tumače lako 
uz ostale uzroke česti otpadi iz katoličkih redova. Stoga treba da kato- 
lički pisci studiraju, da objektivna istina postane i njihovo lično, dubo- 
ko u srce usađeno i proživljeno uvjerenje. Studirajući naime doći će 
sumnje, prigovori, kolebanja i borbe, što će poput snažnoga vjetra du- 
blje zatjerati korijen iskreno i duboko oroživljena uvjerenja, koje će se 
spontano odrazivati u snažnom i originalnom umjetničkom djelu. A iza 
ovakova studija će zacijelo i otpadi biti rjeđi; jer svaki ima prilično 
jak poduporanj, na kojem stoji, te ga ne će lako svaki vjetar oboriti u 
borbi i vrtlogu života. Zato nam se čini, da bi u tom pogledu mogla 
biti za katoličku stvar od zamašnog značenja filozofska škola, što je 
ima kongregacija akademičara u Zagrebu. Trebalo bi bez sumnje, da 
svaki katolički književnik zađe nešto dublje u filozofiju i teologiju, da 
može biti doista katolički pisac i umjetnik. To stoji dakako i truda i 
žrtava, ali je zaista nužno. 

Ovo je eto jedan važan prijedlog u ovoj anketi, a ima ih mnogo, 
konkretno i jasno iznesenih, sad treba to također ozibljno na djelu 
provesti. Publika, ali i pisci, treba da s mnogo ljubavi i solidnosti izvrše 
svoje dužnosti, tad će bez sumnje i katolička književnost porasti i 
procvasti. J. Badalić D. I. 


Rajić Blaško, Bunjevčice — crtice iz života Bunjevačkih Hrvata 
(str. 63). Redovno jeronimsko izdanje za 1937. — Zagreb 1936. 

U ovoj knjižici izlazi pred nas poznati i zaslužni narodni radnik 
među Hrvatima s one strane Dunava — presvij. g. Blaško Rajić, jedan 

od najizrazitijih naših pučkih pisaca uopće, a napose bunjevačke regio- 
nalne književnosti, koja s »Bunjevčicama« prvi put dolazi u dodir sa hrv. 
čitalačkom publikom sviju krajeva. 

Niže se 17 pripovijesti, vjernih slika života, rada i mentaliteta 
Bunjevačkih Hrvata. Napetvorsio bunjevačko narječje, jedrina i duho- 
vitost posebne su odlike tih crtica. One, u kojima auktor iznosi uspomene 
iz svog djetinjstva, odlikuju se još napose srdačnom neposrednošću U 
svima bez razlike ima poučna i odgojna tendencija. 

; Na kraju dodao je Dr. J, Andrić topao prikaz piščeva života i 
rada. 

Kako je knjiga namijenjena Hrvatima sviju krajeva, bilo bi možda 
dobro dodati tumač pojedinih provincijalizama. A. Wurster D.I1. 


Red sv. Uršule. O 400godišnjici Reda (str. 48), Zagreb 1935. 

Bogom nadahnuta izvanredna svetica Anđela Merici (t 1540.) uda- 
rila je temelje ženskoj družbi u talijanskom gradu Bresciji i nazvala je 
imenom mučenice i djevice sv. Uršule. Sama se odlikovala nebeskom 
nevinošću i apostolskim žarom za spasavanje duša pa je taj duh prelije- 
vala u mnogobrojne učenice i sastavila im redovnička pravila, po kojima 
će se svom pomnjom dati na kršćanski odgoj ženske mladeži 
Knjižica prikazuje letimice, ali duhovito početke i širenje diljem cijelog 
svijeta jedne od najzaslužnijih ženskih družbi u katoličkoj Crkvi. Već u 
18. vijeku djeluje ona u kojih 450 kuća u samoj Evropi. A potvrđena je 
od Apostolske Stolice u najsvečanijoj formi sa svečanim zavjetima. Slije- 
deći apostolski žar svete Utemeljiteljice njezine duhovne kćeri pren»se 
blagoslovnu djelatnost već prije g. 1700 među Slovence. Odatle pre- 
laze Uršulinke g. 1703. s časnom majkom Julijanom rođ. groficom 
Drašković u našu dragu Hrvatsku i darežljivošću velikodušnih iju- 
di, zagrebačkog kanonika Šubarića, grofice Patačić i dr., osnivaju samo- 
stan u Varaždinu otvorivši uz crkvu i školu s internatom. Tu je njihova 
nesebična ljubav preko dva stoljeća odgojila na tisuće hrvatskih kćeri 
od plemičkih do seoskih porodica. 

Red je dobio novog poleta u radu, kad se papinim nastojanjem i 
odobrenjem razni njegovi ogranci ujedinili pod zajedničkim poglavar- 
stvom sa sjedištem u Rimu (1900.). U najnovije doba proveo je u pravi- 
lima neke promjene, da bi mogao zbog odgoja mladeži lakše dolaziti « 
dodir sa svijetom. Članice Reda dijele su na koristice t. j. učiteljice, koje 
su dužne moliti zajednički časoslov, a bave se direktnim uzgojem mladeži 
također na srednjim školama, kakovu posjeduju i u Varaždinu. Ostale 
sestre, koje su istim zavjetima Bogu posvećene djevice, brinu se za vre- 
menite potrebe Družbe, koja također sprema katoličke djevojke za rad 
među poganima. Priprema za sv, zavjete traje u Redu dvije i po godine. 
Nakon prvih zavjeta, što se polažu na tri godine, dolaze vječni zavjeti, 
zatim im se omogućuje dostojna intelektualna izobrazba na univerzi. 
Nakon 7 godina javnoga rada još će pola godine predati samo usavrši- 
vanju svoje duše u »Trećoj kušnji«. Uz dovoljnu okrepu i odmor članice 
najsavjesnije upotrebljuju vrijeme dajući dnevice oko 5 sati duhovnim 
vježbama i 8 sati službi. Naš zaslužni samostan u Varaždinu i nova kuća 
u Zagrebu (u nadbiskupskim dvorima u Vlaškoj ulici) poziva idealne 
hrvatske djevojke u svoju zajednicu, »čiji duh jest ljubav, hrana molitva, 
a vječni spas bližnjega uzvišena svrha«. One, koje Sin Božji proglašuje 
već na zemlji blaženima, ne treba s ludim svijetom nazivati nesretnima 
zato, što su se odrekle njegovih varavih uživanja. Ta njihovo djelovanje ra- 
đa i na ovom svijetu slatkim rodom kršćanske kreposti, a duh svijeta gor- 
kim plodovima opačina. N. Maslać D. I. 

Undset Sigrid: Sveta Anđela Merici, iz norveškoga prevela jedna 
uršulinka (str. 62 sa slikom svetice), Zagreb 1935. 

Ovu knjižicu izdala je u hrvatskom prijevodu revna kongregacija 
učiteljica za proslavu tridesetgodišnjice osnutka svoga. Htjele su ujedno 
da počaste jubilej utemeljiteljice Reda sv. Uršule. Za izvrsnost ove stu- 
dije govori već samo ime slavne katoličke spisateljice Sigrid Undseto re. 
Ona piše u Prvom poglavlju »Žena i kultura«: »Tko ostaje kod tvrdnje, 
da je u katoličkoj evropskoj kulturi srednjega vijeka žena bila smatrana 
kao neki drugi, manje vrijedni rod, može lako svoj nazor prividno 
dokazati. Ali je izvan svake sumnje, da su vanredno nadarene žene 
uvijek imale prilike svoje talente razvijati, i neograničeno i slobodno ih 
upotrijebiti« (str. 15.). Sve se to tako divno očituje u životu velike žene 
sv. Anđele. Pročitavši ovaj prikaz njena života i rada poneseš dojam kao 
sa propovijedi slavnoga govornika, koji gotovim činjenicama dokazuje 


svoje tvrdnje. Nikola Buljan D. 1. 


Egenter, Dr. R.: Das Edle und der Christ (143 S.) Kčsel - Pustet, 
Miinchen 1935. 

Pisac, profesor moralke u Passau, raspravlja u ovoj knjižici o 
pojmu i značenju onog, što zovemo »plemenito«. Najprije je izložio shva- 
ćanje o pojmu plemenitoga kod Nietzschea, Schelera i Nikole Hartman- 
na, a zatim određuje sam značenje plemenitog. Vršak prirodne ple- 
menitosti je u moralno plemenitom. Tu je opisano nekoliko kranasli: oje 
napose sačinjavaju i određuju plemenito. Poznata je Nietzscheova iz- 
reka, da je kršćanstvo neplemenita porijetla — nastalo uslijed raznih 
nečasnih reakcija i resentimenata; auktor nasuprot pokazuje, koliko 
je toga upravo u kršćanstvu plemenito, samo valja sve pravo shvatiti i 
pravo u djelo provesti. U kršćanstvu — u milosti posvetnoj — dodano 
je prirodno plemenitom vrhunac plemstva — Božje posinaštvo — koje 
sadržava u sebi sve odlike i uzvišenosti plemenitosti. 

Rasprava je pisana znanstvenim načinom, stvarnim stilom, što 
dalje prema koncu knjige sa sve više poleta i oduševljenja. 


J. Badalić D. I. 


Konekamp Fritz Rudoll, Viele reden, einer ruft. Das  Zeugnis 
eines rastlosen Lebens (264 S.), Benziger & Co., Einsiedeln (Schweiz) 1936. 

Ideolog slobodnog uzgoja, koji je u svoje vrijeme nacrtom »aktiv- 
ne škole« svratio na se pažnju šire njemačke javnosti te kao govornik 
na radiju, pisac i umjetnik postigao lijep uspjeh, vratio se nakon dugog 
lutanja i teških duševnih borbi k vjeri svoga djetinjstva. Bolnim srcem 
pratimo mladoga dobrovoljca na zapadnu frontu, u englesko zarobljeni- 
štvo te na povratku u domovinu iza sloma. Izgubivši vjeru, zalazi sve 
to više u krugove revolucionaraca, Slijedimo ga na neprestanim putova- 
njima po Evropi, pa čak u daleku Španjolsku, Baleare i Maroko. Duša 
mu ne zna mira. Zalaže se svim žarom svoga uvjerenja »za pomoć ra- 
dničkoj omladini, a proti naoružanju«. Ali na izborima g. 1928. njemački 
socijalisti izmame ovom parolom glasove proletera, pa odmah iza toga 
odobre kredite za ratno brodovlje, a radničkoj djeci ne dadu baš ništa. 
VU tili čas K&nekamp kida sa strankom. Nakon strašne noći očaja grane 
napokon i njemu zora nade u milost Kristovu. Potresna je to povijest 
plemenita čovjeka; a koliko ih ima takovih idealista, kojima je marksi- 
zam vjera! Nastojmo ih pomoći ljubavlju, uživivši se u njihovu dušul 

Svojim snažnim slogom zadovoljava ova autobiografija i estetsko- 
umjetničke zahtjeve, a zanimat će napose naše mlade pedagoge. Oni se 
mogu tu iz prve ruke informirati o mnogim pothvatima na temelju naj- 

modernijih teorija. Kčnekamp je sve to vodio, praktički iskusio dugo- 
godinjiu ustrajnim radom u Njemačkoj, Švicarskoj i Španjolskoj (u 

olegio alem4n u Sevilli); on i danas ne zazire od reforme škole prema 
rezultatima eksperimentalne psihologije, ali motri sve to pogledom, koji 
dopire u dubljinu metafizičkog problema Bog — čovjek. — Zadnjih go- 
dina K&nekamp živi u Dalmaciji W.. 

Schuster, Johann Baptist S. 1., Die Soziallehre nach Leo XIII. und 
Pius XI. (Str. VI -L- 156), Herder — Freiburg i. Br. 1935. 

Pisac ove knjige već dugo predaje etiku i sociologiju na isuso- 
vačkom filozofskom fakultetu u Pullachu kraj Minchena. Njegova «u 
ga filozofijska istraživanja navela na to, da prouči socijalnu nauku, koja 
je sadržana u enciklikama najvećih socijalnih papa iz posljednjih vreme- 
na, Leona XIII. i Pija XI 

Koja je svrha ove knjige, to nam pisac sam u predgovoru jasno. 
kaže. On ne ide za tim, da prikaže sva detaljna pitanja sociologije pre- 
ma Leonu XIII. i Piju XL, nego samo ili barem u prvom redu temeljne 
principe, da se tako jasno vidi, koje mjesto u društvu zauzima poje- 
dinac i princip subsidijarnosti. U predgovoru navodi i poglavite enci- 
klike, koje se bave socijalnim problemima. Od Leonovih enciklika, idu 
ovamo: Quod apostolici muneris (O pogibeljima socijalizma), Arcanun 
Divinae sapientiae (O braku), Diuturnum illud (O podrijetlu državne 
vlasti), Immortale Dei (O kršćanskom uređenju države), Libertas (O ljud- 
skoj slobodi), Sapientiae christianae (O dužnostima kršćanskih podanika), 
Rerum novarum (O radničkom pitanju), Graves de communi (O kršćan- 
skoj demokraciji ili o raznim nastojanjima, koja idu za tim, da dovedu 
narod blagostanju). Od Pijevih enciklika: Ubi arcano (O miru Kristovu 
u kraljevstvu Kristovu), Divini illius Magistri (O odgoju), Casti connubii 
(O braku), Quadragesimo anno (O društvenom poretku). 

Da je pitanje, koja je nauka sadržana u papinskim enciklikama,. 
od najveće važnosti, otom nema za katolika nikakve sumnje. Ne vrijedi ie 
samo za vjerske istine, koje su od Boga objavljene, nego i za istine na- 
ravnog reda, koje su od nekoga značenja za razumijevanje ili za obranu 
vjerskih istina. Zato je za svakoga katolika velika dužnost, paziti na 
glas Namjesnika Kristova, pa makar se ne radilo direktno o vjeri, nego 
o naravnim istinama. U prvom redu ovo vrijedi za filozofiju i za socio- 
logiju. Onu filozofiju i sociologiju, koju poglavar Svete Crkve u svojim 
enciklikama pretpostavlja ili priznaje kao ispravnu, treba da i mi pri- 
hvatimo s potpunim povjerenjem. Zato je i istraživanje, koja je ona filo- 
zofija i sociologija, dostojno svake hvale, osobito ono istraživanje, koje: 
ide za što dubljim shvaćanjem. A za tim je išao pisac ove knjige. On je 
htio proučiti i prikazat nauku papinskih enciklika, ukoliko se tiče naj- 
đubljega principa sociologije, a to je »princip subsidijarnosti«, koji pisac 
izrazuje na njemačkom jeziku riječima  »Grundsatz der ergšnzendem 
Hilfeleistung«. Zašto postoje razna društva, i koji je u njima odnos iz- 
među pojedinca i društva, to nam očituje ovaj princip: promatrati valja, 
što pojedinac treba od društva, a društvo od pojendinca. Tako možeme.: 
razumjeti i temeljno društvo ljudskoga roda, naime obitelj, i državu, pa 
i druga društva, koja nijesu prirodna ili nužna. Ova nauka papinskih 
enciklika nije nova, nego je sastavni dio skolastične filozofije i sociolo- 
gije. Tako opet vidimo, kako skolastička filozofija i sociologija najbolje 
služe i vrhovnom učiteljstvu svete Crkve, kada daje smjernice u najtežim 
pitanjima savremenoga života bilo privatnoga bilo javnog. Zato svima 
knjigu najtoplije preporučujemo, da iz nje što bolje upoznaju najdublja 
pitanja vječne, dakle i suvremene filozofije o ljudskom društvu, t. j. one: 


141 


t ZITIJE 


sociologije, koja uživa najviše povjerenje, povjerenje rimskih Papa, 
Kristovih na zemlji Namjesnika, od Krista samoga postave: braniča 
najsvetijih istina. r. Šanc D. 1 


Vallery-Radot, Herrschaft der Loge (224 S., geb.), Benziger & Co., 
Einsiedeln (Schweiz) 1935. — Robert Vallery-Radot, zet Pasteurov te 
borbeni katolik, izišao je na glas i kao pisac. Njegovo djelo »Dictature 
de la Maconnerie« svratilo je pažnju javnosti pače izvan Francuske, a 
izašlo je evo i u njemačkom prijevodu. Veliki ugled i moralni autoritet, 
što ga uživa pisac, dovoljno je jamstvo za vjerodostojnost njegovih opa- 
žanja i tvrdnja, to više što je sve pisano istini za ljubav, a ne iz mržnje 
na poješne ličnosti slobodno-zidarskih krugova, koji — nakon tolikih tam- 
nih afera sa Mme Hanau, bivšim kelnerom i burzovnim spekulantom 
Oustric te zloglasnim Staviskim — sami uviđaju, da su se neoprezno 
odviše usko vezali kojekakvim ljudima okaljane prošlosti, a kojima je 
flavno zanimanje — pljačkanje. Francuske je štediše to stajalo više 
stotina milijuna franaka, jer su braća masoni na ministarskim stolicama 
zlorabili svoj položaj, da podupiru i preporučuju burzovne pljačke one 
»gospode« — subraće. 

Djelo daje cijeli historijat francuske masonerije, prikazuje njenu 
borbu proti svemu, što je katoličko, a napose svojim podacima omoguću- 
je nam ispravno shvaćanje razvoja u sadašnjosti Osobito će biti od ko- 
risti uporna taktiku francuskih masona, pa usporediti je s načinom 
kako slobodni zidari rade kod nas, na pr. u školskom pitanju. Nije pa- 
riška loža »Grand Orient« badava uložila toliko truda, da se braća i kod 
nas late posla po već ispitanom receptu! W. 

HERSAN ČAJ će vam pomoći da opet posti- 
gnete zdravlje pomoću ljekovitih svojstava bilja. — 
Ne budite neprijatilj sami sebi! — Oboljenja kod migrene 
ublažiće Hersan čaj. — Smeta li vas gojaznost (debljina)? 
Onda možete upotrijebiti HERSAN ČAJI — Zašto da trpite 
boli kod reumatizma i kostobolje (giht) kada to nije potrebno. 
HERSAN ČAJ je sredstvo koje Vam može olakšati muke. 
— HERSAN ČAJ pomaže kod arterioskleroze i hemoroida 
(žuljeva). — Zar zbilja ne znate da je HERSAN ČAJ kod o- 
boljenja želuca, jetara i bubrega dobro sredstvo? HERSAN 
ČAJ dobiva se samo u originalnim omotima u svima ljekar- 
nama. 

Tražite besplatnu brošuru i uzorak kod 

CROATIA 
osiguravajuća zadruga 


utemeljena 1848. godine po općini 
kr, i slobod. grada Zagreba. 


Provađajte sva potrebna Vam osigura- 
nja kod najstarijeg domaćeg osigu- 
ravajućeg zavoda »Croatia«. 

»CROATIA« imade svoje sjedište u 
Zagrebu, Masarykova ul. br. 1, u 
vlastitoj palači, a svoje podružnice 
u Baogra ini Ljubljani, — Osijeku, 
Novom Sadu, Sarajevu i Splitu te 
povjereništva i zastupstva ,u svakom 
većem mjestu. 


Imovina zadruge iznosi Din 135,000.000, 
a jamčevna sredstva Din 94,000.000. 


Od osnutka zavoda do danas ispla- 
ćeno je na raznim odštetama oko 
Din 170,000.000. 
»CROATIA« preuzima uz najpovolj- 
nije uvjete sve vrsti osiguranja i daje 
spremno sve potrebne upute i in- 
formacije. 


HRVATSKA 
KATOLIČKA BANKA _D. D. 
ZAGREB 


Jurišićeva ulica 10. — Vlastita kuća. 
Telefon broj 13-02 i 18-41. 


o Prima uloške na knjižice i tekući 
račun te ih ukamaćuje najpovoljnije. 
6 Eskomptira mjenice, devize i če- 
kove. & Financira trgovačka, obrtna i 
industrijska poduzeća. & Obavlja sve 
burzovne naloge najkulantnije. & Ku- 
puje i prodaje devize uz najpovoljnije 
uvjete. & Bavi se uopće svim u ban- 


kovnu struku zasjecajućim poslovima. 


Problem naše Ratoličke inteligencije 


Nije doduše problem katoličke inteligencije nov. On je 
stigao u akutno stanje odonda, otkad se stala u Evropi pro- 
voditi prema jednoj zgodnoj riječi o. Muckermanna »sekula- 
rizacija« duhovnoga života, otkako se sistematski počeo po- 
tiskivati utjecaj Crkve na svim područjima duhovne kulture. 
A to znači od vremena francuskih enciklopedista ili pače od 
»renaissance«-el Ali se nikada nije možda taj problem toliko 
osjećao kao danas, gdje je probuđena katolička svijest pregla 
da Katoličkom Akcijom vrati Crkvi i njezinoj misiji Učiteljice 
i Majke oteta područja. Jer s katoličkom inteligencijom često 
je kao i sa zdravljem. Dokle ga imaš, dotle ga jedva i zapažaš, 
a prema tome i cijeniš. Napose u doba, kad ljudi, koji se nisu 
mogli smatrati intelektualcima, znaju zatalasati mase, navrnuti 
tok povijesti u mnogo zdravije kanale, negoli zbilja iškolana 
»inteligencija«, te odlučiti sudbinom država i naroda, može 
se na prvi mah inteligencija uopće, a katolička napose zbog 
svojeg teškog i sporog dozrijevanja učiniti donekle i su- 
višnom. Ali, čim te inteligencije nestane ili je barem nema 
dovoljno, tad je odmah jao i pomagaj| 

kod nas se u zadnje doba sve to više javljaju glasovi, 
koji vapiju za pravom katoličkom inteligencijom. »Mi laičke 
inteligencije s visokom duhovnom kulturom gotovo i nemamo« 
s bolju konstatira dr. Gračanin, kako je već jednom bilo upo- 
zoreno u ovom listu.! U anketi »Na goru Gospodnju« studira 
dr. Živković problem, koji nastaje »samo radi toga, što mnogi 
književnik u zrelijim godinama otpada iz katoličkih redova. 
Kad prođu godine naivne vjere mladenačkog doba..., kada 
dođe doba, koje traži kritičko obrazloženje one iste vjere..., 
katolički književnik ode među marksiste, protivnike kršćan- 
skog naziranja na svijet i život... To je tužno poglavlje iz 
naše novije kulturne povijesti.«? Pisac ovih redaka pokušao 
je još prije tri godine iznijeti nekoliko misli o tome, kako da 
se »milost vodstva« i kod nas aktivira, kako da »karizme 
vodstva, podijeljene našemu narodu, (stanu) donositi svoje 
zlatne plodove«, 


1 Vidi »Život« 1936., str. 299. ili » Vrhbosna« 1936., br. 8. 
2 Na goru Gospodnju. Uredio Petar Grgec, Zagreb 1935., str. 78. 
8 Vidi »Život« 1934., str. 11. 


»Život« 1937 4 10 

Kad bismo još imali statistike te mogli pratiti pojedince, 
koji su se za mladih dana, kao srednjoškolci i kao akademi- 
čari nalazili u organiziranim katoličkim redovima, kroz njihov 


se. vo 


SRž PROBLEMA 


U konkretnim slučajevima vjerska je kriza i katastrofa 
kod inteligenata rezultanta vrlo mnogih i različitih kompo- 
nenata, pa je i u šumi vjerskih otpada prava opasnost »od 
šume ne vidjeti drveća«. Ipak je nemoguće vjerovati, da nema 
Arijadnine niti, koja bi nas provela i kroz labirint procesa, što 
spremaju katastrofu vjere u pojedinim dušama, da nije mo- 
guće naći zgodan kraj konca, koji će razmrsiti cijelo klupko. 

Držim, da nam kao takova nit, kao norma, koja odaje 
pravilnosti i kod vjerskih kriza i katastrofa, može poslužiti 
istina ili načelo, da je vjerski život život razuma i slobodne 
volje ili jednom riječju specitički ljudski život. Ono je istina: 
kod vjere bitnu ulogu igra i natprirodna milost Božja. Ali 
možemo kod svojega razmatranja taj faktor mirne duše pustiti 
s vida i to s dva razloga. Prvo stoga, što nam isti izvori, iz 
kojih uopće znamo za faktor milosti, jamče i to, da ta milost 
nikad ne izostaje ondje, gdje čovjek upotrebljava svoje pri- 
rodne darove, svoju slobodu: »facienti quod est in se Deus 
non denegat gratiam — Bog ne uskraćuje milosti onom, koji 
čini sam, što možel« tako glasi jedno teologijsko načelo. A 
drugo načelo veli: »Gratia naturam non destruit, sed perficit 
— milost prirode ne razara, nego je usavršujel« To znači: 
sunce milosti obasjava vrhunce razumna života čovjekova, 
gdje vlada zlatna sloboda; što je razumni i slobodni život 
čovjekov savršeniji, to će biti intenzivniji život milosti i 
obratno. I stoga eto možemo i pustivši s vida faktor milosti 
reći, da je i u redu milosti vjerski život život razuma i slo- 
bodne volje ili bolje specifički ljudski život. 

Nije potrebno posebno dokazivati teze, da je vjerski 
život zaista život razuma i volje. Jer očevidna je činjenica, 
da vjere ima i može biti tek ondje, gdje je razuma i prema 
tome i slobode. Da ima: etnologijska istraživanja — dosta je, 
da samo spomenemo magistralno životno djelo W. Schmidta 
S. V. D. »Der Ursprung der Gottesidee«! — nepobitno su do- 
kazala aposteriori, da plamen vjere plamsa uvijek i samo 
ondje, gdje je iskre razuma, da je vjera razmeđe, što dijeli 
razumna bića — ljude od nerazumnih — životinja. Od vjere 

se počinje čovjek, ispod vjere nalazi se samo životinja! Da 
može biti: pojmovna analiza čina vjere pokazuje apriori, da 
je vjera moguća samo tamo, gdje je razuma i slobodne volje. 
Jer vjerovati uopće znači nešto prihvatiti kao istinu radi tu- 
đega svjedočanstva, dakle aktivnost, koja se bez razuma, a 
redovno i bez nekih čina slobodne volje ne da ni zamisliti. 
Dakle vjerski život zaista je po svojoj biti život razumom i 
voljom. Nije slučajno, da baš katolička Crkva kao »stup i 
tvrđa istine« sigurno orijentira na intelektualnim i moralnim 
stazama čovječanstva, i da jedino prema katolicizmu orijen- 
tirana filozofija čuva neoštećeni kapital onih istina, na kojima 
počiva sav ljudi dostojan život. 


Time smo već dobili jako i pravo uporište za dijagnozu 
bolesti, koja dovodi do krize i katastrofe vjerovanja, napose 
kod inteligencije. Jer, ako su naši izvodi ispravni — a to oče- 
vidno i jesu! —, tad moramo reći, da će vjerski život i vjer- 
nost načelima vjere biti to dublji, bujniji, jači i intenzivniji, 
što bolje u sebi odgajamo i njegujemo specifički ljudski život 
t. j. život razuma i volje! Ali i obratno: sve, štogod biva na 
uštrb specifički ljudskoga života, sve, štogod smeta pravilan 
razvitak razumnoga i voljnoga života u čovjeku, bit će smet- 
njom za vjeru i život prema vjerskim načelima te može iza- 
zvati njihovu krizu. 

Dvoje smo tako dobili. Ponajprije se pokazalo, da će 
uzročnici bolesti biti na djelu već u formaciji naše, pa i kato- 
ličke inteligencije, i da terapija mora već tu pritisnuti. A 
onda smo dobili dvije odnosno četiri kategorije uzročnika 
vjerskih kriza i otpada od vjere: a) faktori, koji štetno utječu 
na razvitak i funkcioniranje razumskog i b) faktori, koji utje- 
ču na razvitak voljnog života. A jedni i drugi mogu biti c) 
endogeni ili d) exogeni, t. j. neposredno potjecati iz vlastite 
individualnosti ili iz okoline i okolice, u kojoj se čovjek kreće, 

Kao svako kategoriziranje, hvatanje u opće pojmove i 
načela tako i ovo naše nije sasvim točna slika stvarnosti. Jer 
ti »endogeni« i »exogeni« faktori i uzroci nisu nipošto izoli- 
rani, nego međusobno najtješnje povezani. Za exogene to je 
očevidno, jer oni moraju na bilo koji način postati endogeni- 
ma, da uopće mognu djelovati na čovjeka, moraju ući kao 
elementi u svijesni, upravo razumski i voljni život čovjekov. 
A endogeni također moraju biti među se najtješnje povezani, 
jer su razumski i voljni život ponajprije psihologijski, a onda 
i logički mnogostruko u međusobnoj vezi te jedan na drugoga 
neprestano utječu. 

Lako je uvidjeti, kako primarna važnost pripada endo- 
genim pred exogenim u jednu, a voljnim opet pred razumskim 
uzrocima u drugu ruku, kad se radi o vjeri. S obzirom na 
primat endogenih pred exogenim dovoljno je već i netom 
rečeno. Što se pak tiče voljnih elemenata, to njihov primat 
slijedi iz t. zv. analize vjerovanja, te iz svakidašnjeg iskustva. 

Analiza vjerovanja pokazuje, da stroga znanstvena fun- 
dacija vjerovanja — t. zv. praeambula fidei — iziskuju vrlo 
dug i mučan rad te sadržaju takove elemente i opet vuku za 
sobom takove konzekvencije, da je psihologijski upravo ne- 
moguće doći do rezultata bez t. zv. »slobodne izvjesnosti«. 
A tek predmet vjerovanja! Tu se dosta često radi o istinama, 
koje su našem shvaćanju tako tuđe i neshvatljive, te bez tu- 
đega (Božjega) svjedočanstva ne bismo mogli ni slutiti, da je 
takovo što uopće moguće. Stoga eto i opet kritičkih mome- 
nata, u kojima volja dolazi do izražaja! 

Svakidašnje su iskustvo razni mislioci saželi u ovakove 
i slične izreke: »Nitko ne niječe Boga osim onih, koji žele, 
da ga nemal« (sv. Augustin) »Zavrni vratom strasti pa ćeš 
već sjutradan vjerovatil« (Pascal) Ali volji treba da svijetli 
razum, i, ako toga svijetla nema ili slabo svijetli, ne će ni 
volja upraviti čovjeka pravim putem. Stoga valja reći: važan 
je, vrlo važan razumski život kod katoličkog intelektualca, 
a još je važniji voljni, jer volja ipak ima u odlučnim momenti- 
ma zadnju riječ. Važno je jedno i drugo, jer jedno i drugo 
sačinjava specifički ljudski život, te prema tomu svaki ma- 
njak, svaka šteta bilo u intelektualnom bilo u moralnom po- 
gledu znači i štetu ili opasnost za vjeru i vjerski život. 

Usput bismo samo spomenuli, kako iz svega rečenoga 
slijedi, da je ipak jedan od najvećih grijeha grijeh protiv istine, 
i da samo plitkost i površnost može osuđivati onu ljubomor- 
nost, kojom katolicizam čuva svoje dogme. Jednako iz na- 
vedenoga slijedi i to, da je zapravo samo vjernik čovjek, te da 
dozrijevati kao čovjek znači dozrijevati u vjeri. I opet samo 
plitkost i površnost može sažaljivati vjernike kao duševne 
siromahe i kao robove bez ljudskoga dostojanstva one, koji 
jedini to dostojanstvo potpuno i posjeduju. 

DIJAGNOZA 

Uzmemo li sada u svijetlu izloženih istina malko na 
oko formaciju, što je dobiva naša buduća inteligencija, ne će 
nam biti teško ustanoviti, kako crv nagriza baš intelektualni 
i moralni život naše omladine, Kulturni boljševizam postao je 
kod nas mrazom, koji s najranijeg proljeća popuri nježne pu- 

poljke. Već nije nečuvena stvar, da djeca u pučkoj školi 
ismjehuju zastupnika Crkve i ruglu izvrgavaju nauk vjere. 
Već u pučkoj školi, a o srednjim da i ne govorimo, mladeži 
se ubacuju razne sumnje, ruši pred njom duhovni auktoritet 
i usađuje »kritički« duh. Kako nas filozofija uči, između svih 
stavova, što ih čovjekova inteligencija može zauzeti prema 
istini, ako treba da se oslobodi potpunog neznanja, najniži je 
i najnesavršeniji stav sumnje, koja meće iza svake stvari 
upitnik. Iznad nje se diže mnijenje kao prevaga na pozitivnu 
stranu, iako jezičac još neprestano balansira, a na vrhuncu 
kao najpozitivniji dolazi stav izvjesnosti, kojim razum dolazi 
u siguran posjed istine. 

Kako ista filozofija dokazuje, logički i psihologijski je 
nemoguće graditi ikakovu intelektualnu zgradu na temeljima 
sumnje ili i samih mnijenja. I stoga je skroznaskroz nelogički 
i nepsihologijski kod nezrele mladeži početi sa sumnjama i 
labavim mnijenjima; to znači rušiti temelje svakoga intelek- 
tualnog života, dostojna tog imena, znači proljetnim mrazom 
osiguravati ljetni i jesenji plod! 

Mladež već po prirodi dolazi s mnogo pitanja; poznato 
je, da je maloj djeci najteže odgovoriti na sve, što ih zanima. 
Stoga je potrebito, da dobiva što jasnije i sigurnije odgovore, 
stoga joj je potrebit auktoritet, kojemu će vjerovati. Samo 
tako moći će se popeti do nekoga barem donekle stalnog 
mišljenja, koje je potrebno za život dostojan čovjeka. Na- 
protiv, ako se pred mladeži nabacuje problemima ili ruši 
auktoritet, tad se logički i psihologijski dovodi do potpune 
skepse i neznanja, jer se na ono mnoštvo problema, što zna- 
du mučiti mladu dušu, odgovara: Uopće nema puta k rješenju, 
kad su i oni putovi, što se čine da vode k njemu, vrlo sum- 
njivi ili nikakovi!l 

Zdrava pedagogija i metodika zahtijevaju stoga t. zv. 
koncentraciju obuke. U centrumu saznavanja treba da za vri- 
jeme formacije napose bude Bog i znanje o Bogu, nauk vjere. 
Prema tomu treba da konvergira i to treba da podupire, 
cijeli život treba da prožimlje duh, nošen pravom vjerom. 
A _ kako smo danas daleko od toga, uvjerit će se svatko, tko 
s krčkim biskupom preuzvišenim g. drom. Srebrnićem malko 
zalista našim školskim knjigama te se na očigled onoga siste- 
matskog rušenja katoliku najsvetijih auktoriteta i potkapanja 
kršćaninu svetih istina s piscem zapita: »Kuda to vodi? ...« 
Moglo bi i trebalo dovesti dotle, da konačno shvate i oni, 
kojima to nikako ne ide u glavu, zašto i kako opravdano 
Crkva traži konfesijske škole ... 

Lako je iz svega zaključiti ne samo s kakovom intelek- 
tualnom spremom, nego i s moralnom zrelošću dolaze onda 
mladići iz srednjih škola na sveučilište! Tko je imao prilike 
vidjeti izbliza onaj kaleidoskop u glavama, koje su bez kriti- 
ke, reda i sistema gutale Nietzsche-a, Schopenhauera, Karla 
Marxa, Engelsa i Bebela, u dušama, koje su jedno slušale od 
katehete, a drugo od profesora etnologije, prirodopisa i po- 
vijesti, taj će razumjeti, da i najjača volja ne može uz takovo 
vodstvo dovesti ni do kakova cilja. Jer s voljom je kao i s 
parom u lokomotivi. Toj je sasvim svejedno, da li goni napri- 
jed ili natrag, desno ili lijevo. Glavno je, da popusti napetost. 
Baš radi toga, jer se radi o slijepoj sili, koju treba voditi, nije 
kriva ni para ni stroj, ako lokomotiva iskoči iz tračnica ili 
prsne, nego strojovođa, upravljač, koji je sigurnim udarcem 
ili potezom poluge može povesti onamo, kuda treba, upregnu- 
ti na korist čovječanstva. Tako je i s našom vlastitom fa- 
talnom energijom, koja jakim udarcima šiba volju, da je pove- 
de i upotrijebi za dobro. Što je pak pravo dobro bilo kao cilj 
bilo kao sredstvo, toga ne zna ni fatalna energija u nama ni 
volja, nego je na intelektualnom životu, da nam pokaže. Ako 
dakle intelektualni život sliči magli, koja svojom gustom 
koprenom zastire svaku ozbiljniju orijentacijsku točku, tad ne 
će ni najjača volja moći unositi reda u život čovjekov, nego 
će sad više sad manje plaćati tribut fatalnim silama u nama 
ili neizračunljivim utjecajima izvan nas! 

S takovim eto pokrićem za svjedožbu zrelosti dolazi 
mladi intelektualac na sveučilište i ulazi u onu životnu peri- 
odu, u kojoj bi trebalo posjedovanu istinu kritički produpsti 
i harmonijski ugraditi u svoju intelektualnu i moralnu l[izio- 
gnomiju! Mjesto toga morat će zahvaljujući svojoj dojakošnjoj 
formaciji početi sasvim iznova! Ako mu orijentacije ne narine 
kakav nesretan i nesređen drug, koji za čovieka bez ikakova 
auktoriteta i orijentacije lako postaje i auktoritetom i puto- 
kazom, ili ako ne dade praksa teoriju, tad će malo pomalo 
doći do manje više definitivna stava prema životnim pitanjima. 

Nas ovdje zanima, kako će se odvijati taj proces kod 
vnih katoličkih mladića, kojima je, rekli bismo, »čudnim 
slučajem« pošlo za rukom spasiti vjeru do te dobi. Hoće li 
im nove konkretne prilike biti od pomoći, da sasvim i potpu- 
noma urastu cijelim svojim bićem i zanimanjem u katolički 
svjetovni nazor i ovaj u njih; da taj svjetovni nazor uporedo 
raste svojom uvjerljivošću i napreduje u razumskoj motivira- 
nosti s napretkom u obrazovanosti, radi koje su i potražili 
naš atenej; da taj nazor bude ono svijetlo, što će sve jasnije 

svijetliti na njihovoj životnoj stazi, koja dobiva izborom 
studija sve to konkretniji i određeniji pravac, svijetlo, što će 
izvesti što jači »foto-efekat«, udariti žig cijelom životu, da 
onda kao gotovi ljudi budu pravi vođe svojega naroda, koji 
se mogu ponuditi Bogu, Crkvi i domovini, kad to zatraže naj- 
viši interesi: »Ecce ego, mitte me — evo mene, ja sam se 
spremio, vrijedan sam Vašega povjerenja, pošaljite menel«? 
Dovoljno je i malo samo zaviriti u povijest školstva te 
u ono eksperimentiranje po našim modernim školama, da 
nam dođe do svijesti, kako je nestalo jedne velike odlike 
stare škole. Jer u toj se »filozofija držala ... pripravom za 
stručne nauke: teologiju, pravo i medicinu . . . Nema spora, 
da solidna filozofijska naobrazba i te kako usposobljuje za 
svaki drugi znanstveni rad.«* Dandanas nažalost nije nemo- 
guće, da i sami sveučilišni profesori nemaju pravoga pojma o 
filozofiji, pogotovu o kršćanskoj ili skolastičkoj filozofiji. Da 
ne razlikuju osnovnih pojmova kaošto su duhovnost i jedno- 
stavnost duše ili predožba i pojam oni, koji sjede za sveučili- 
šnim katedrama. Posljedica toga zla za našu inteligenciju 
uopće, a katoličku napose jasna je: dolazi i opet do nesvrše- 
nosti, do igranja s problematikama, koje se svršava prema 
onoj: »Ako slijepac slijepca vodi, oba će u jamu pastil« Ako 
je zdrava filozofija jedina kadra pomoći razumskoj motivaciji 
katoličkog nazora na svijet i život katoličkom inteligentu, 
onda naši ateneji ne samo da nisu kadri dati katoličkom mla- 
diću prvorazrednoga građevnog materijala, kakovim inače 
znanost vrijedna tog imena obiluje, materijala, koji će harmo- 
nijski uzidati u svoj intelektualni i moralni život, nego će ga 
još tovariti balastom, koji poput crva podgriza i ono još manje 
više nezrelo vjersko uvjerenje, što bi baš na sveučilištu tre- 
balo da sazrije do potpune muževne motiviranosti. Zar se ne 
moramo upravo čuditi, da uopće može na kraju ovakove 
formacije stajati biće, kojemu je ime — hRafolički inte- 
lektualac? 
TERAPIJA 


Držim, da ne će nikoga iznenaditi, ako kažemo, da će 
svi lijekovi biti samo za nevolju dotle, dok kod nas ne bude 
mogla konfesijska škola potpuno razviti svoj rad prema vla- 
stitom programu. To znači sve dotle, dok nauk vjere i crkve- 
ni auktoritet ne budu imali napose i u srednjnm školama ono, 
koje ih ide t. j. centralno mjesto. To znači sve dotle, dok se 


* Vidi »Život« 1929. (Vanino, Povijest isusovačke nastave u Zagrebu 
1638—1773), str. 146. 


152 


ne uklone tečevine moderne kulturne nadridemokracije, koja 
nije toliko digla niveau neobrazovanih, koliko svukla visinu 
obrazovanosti tako, da je danas moguće, te čovjek svrši ma- 
turu s odličnim uspjehom, a da nije kadar napisati niti dvije 
poštene rečenice. To znači sve dotle, dok opet ne dođe kla- 
sična gimnazija do svojega prava te napose dok filozofija opet 
ne postane temeljem za daljni stručni studij. 

Nije ništa novo, nego već mnogo puta izrečena misao, 
da baš studij klasičnih jezika i filozofije daje najbolju formal- 
nu izobrazbu, najpovoljnije utječe na razvitak inteligencije. 
A to prema svim našim dosadašnjim izvodima znači eo ipso i 
najpovoljniji utjecaj — ceteris paribus — i na katoličko uvje- 
renje! Jer to se mora bojati samo jednoga neprijatelja: inte- 
lektualne ili moralne ili i jedne i druge nivelacije, površnostil 

U već citiranoj anketi traži dr. A. Živković od kato- 
ličkih književnika, da stoje »ne samo moralno, nego i inte- 
lektualno visoko . . . u pitanjima katoličke nauke, katoličke 
kulture, a prvenstveno u pitanjima katoličke vjere i morala.« 
A _ da se do toga dođe, traži on: »1. da su nam književnici 
orijentirani u pitanjima kršćanske filozofije, jer je ona osno- 
vica za jedan nazor o svijetu. 2. da poznaju i katoličku bo- 
gosloviju, jer je ona osnovica za kršćanski nazor o životu. 
Pred svim dolaze u obzir dogmatika s apologetikom, moralka 
i povijest Crkve. 3. da u životu Crkve kao dobri vjernici 
aktivno sudjeluju u svim njezinim životnim pokretima.« 

Dakako da to ne vrijedi samo za književnike, nego 
uopće za sve javne kulturne radnike, uopće za katoličku 
inteligenciju. Zanimljivo je čitati najnovije refleksije jednoga 
Irca, člana onoga naroda, koji pokazuje toliko zajedničkih 
crta s našim hrvatskim, o našem predmetu. »Razlozi veli on; 
da se uvede skolastička filozofija u irske srednje škole, vrlo 
su jaki. To je ponajprije jedini pravi temelj katoličke kulture. 
Drugo, Irska dobiva uzde svoje sudbine potpuno u svoje ruke. 
No da koji narod bude sposoban služiti se svojom slobodom 
onako, kako to dolikuje katoličkoj prošlosti, mora imati jedan 
ideal, koji ga zanosi, i mora znati, kako će riješiti probleme, 
koji ga s tim idealom rastavljaju. Ne može pako izgraditi 
nikakova određena ideala niti mu osigurati budućnost, ako 
u obrazovanih krugova, koji vode domovinu, nema temelja 
zdrave filozofije t. j. skolastičke metafizike . . . Napose su 
potrebni metafizički principi u prelazno doba k novoj slobo- 


5 A, Little S. 1, The present crisis of intelligence, »Studies«, 
Dublin, March 1937., str. 105. sq. 

di, da upravljaju upotrebu te nove slobode . . . Jedini potrebni 
uvjet za takovo inteligentno vodstvo — danas je to više ne- 
goli ikada najmoćnija vrsta vodstva —, jest, ako su naši raz- 
lozi ispravni, da Irska usvoji skolastičku filozofiju kao temelj 
odgoje, jedan jedini bitni predmet za sve obrazovane Irce... 
Ja odlažem pero u nadi, da će tkogod, tko se zanima Kato- 
ličkom Akcijom, opet načeti tu temu.« 

Tako bi dakle idealno rješenje bilo vratiti se k načelu 
stare škole, da se stručni studij ima nastavljati tek na temelju 
zdrave kršćanske filozofije. No tko omjeri krutu realnost na 
ovim izvodima, učinit će mu se ona nekim fantastičnim snom, 
te će i nehotice zaključiti makar i u obliku sumnje: »Dakle 
se onda ne da ništa u tom pravcu učiniti?« 

Takav bi zaključak ipak bio naopak. Ako treba stići 
bezuvjetno kakovu cilju, pa nema nikakova prevozna sred- 
stva, valja poći makar i pješice. Dok se idealna formacija 
katoličke inteligencije ne ostvari, dotle se valja poslužiti ba- 
rem nekim surogatima, ali uvijek sa sviješću da se radi tek o 
surogatima. Jedan takav surogat bila bi briga, da barem za 
svojega studija na sveučilištu buduća katolička inteligencija 
dobije prilike studirati skolastičku filozofiju te proučavati 
katoličku teologiju u onom opsegu, koji je potreban zbilja 
obrazovanom katoliku. Pokušaji u tom pravcu učinjeni su i 
kod drugih naroda. Tako je na pr. u tom pravcu poznat rad 
o. Przyware sa studentima u Miinchenu o. Bichlmaiera u 
Beču te pokušaji sa sveučilišnom omladinom u Budimpešti. 
I kod nas na zagrebačkoj Almi Mater postoji eto već četvrtu 
godinu u krilu kongregacije akademičara institucija, kojoj je 
svrha da u raznim ograncima pribavi budućim profesorima, 
inženjerima, sucima i advokatima te liječnicima potrebitu 
podlogu za pravi katolički intelektualni život. U našim pri- 
li to bez sumnje mnogo znači, a pouzdano se nadamo, 
da će ta institucija ubuduće donositi sve više koristi Crkvi i 
narodu. Najviše bi dakako koristi bilo, kad bismo pomalo došli 
do pravoga instituta za skolastičku filozofiju... 

Iznijeli smo tek nekoliko momenata o teškom i važnom 
problemu katoličke inteligencije, o kojem bi se moglo i mo- 
ralo mnogo misliti i pisati. O. A. Little svršava svoje refleksije 
o »sadašnjoj krizi inteligencije« s primjedbom, da je »željeti, 
da bude jedan zaista katolički narod, a da nitko ne vidi ra- 
zloga, zašto to ne bi mogao biti irski«. I mi držimo, da ne 
možemo ovo par redaka završiti ljepše negoli riječima: »Željeti 
je, da bude zaista katoličkog naroda, a nitko ne vidi razloga, 
zašto to ne bi mogao biti i naš hrvatskil« ——K. Grimm D. I. 


Mendelizam, eugenika i ljudski rod 


PRIMJENA MENDELIZMA NA ČOVJEKA 


Srž je mendelizma u tom,“ da svaki individuum, koji je 
i sam postao od oplođenog jajeta, stvara spolne stanice, od 
kojih jedna polovica sadrži nasljedno dobro s majčine, a 
druga s očeve strane. Čista rasa ima istovjetne gene, križanci 
raznovrsne. Geni se međusobno vladaju antagonistički, t. j. 
nastoje odijeliti se, pa to i čine prigodom stvaranja gameta 
(spolnih stanica). Označimo li pojedine gene sa x i y, to je 
formula za homozigotu xx ili yy (svaka je naime rasna oznaka 
u pojedinki uvjetovana dvostrukim genom; zigot je oplođena 
stanica, odnosno pojedinka; homozigot, ako ima istovjetne 
gene, heterozigot — ako ima raznovrsne). Formula hetero- 
zigote je xy ili yx. Kod stvaranja gameta dolazi do razluči- 
vanja gena: kod homozigota se odjeljuje x od x ili yody, a 
kod heterozigota x od y ili y od x. 

Kod križanja moguća su ova četiri slučaja: 

a) Homozigot + homozigot iste rase, xx -H xx. Svi će 
gameti imati istovjetne gene (x), pa će prema tome hibridi 
biti potpuno jednaki roditeljima. Na pr. križamo li dva pri- 
mjerka Mirabilis Jalapae crvene boje međusobom, svi će 
potomci bez razlike biti također crvenog cvata. 

b) Homozigot + homozigot dviju različitih rasa, 
xx -H yy. Imamo dakle dvije vrste gameta x te y, pa će se 
prema tome hibridi genotipski razlikovati od roditelja (xy ili 
yx), a moguće i fenotipski. Na pr. križamo li Mirabilem Ja- 
lapam bijela cvata (yy) + Mir. Jalapam crvena cvata (xx), 
hibridi će biti ružičastog cvata (xy), t. j. razlikuju se i geno- 
tipski i fenotipski od svojih roditelja. U dominantnom slučaju 
(&$rašak visoka rasta dd + grašak patuljasta rasta rr) bit će 
hibridi izvana, fenotipski, jednaki roditelju visokog rasta, jer 
ta oznaka dominira nad drugom, ali genotipski će se razliko- 
vati (dr), pa će se recesivna oznaka (r) pokazati, čim se oslo- 
bodi dominantnoga gena (d), t. j. kad se u F? (drugoj gene- 
raciji) spoji sa istovjetnim genom (rr). 

c) Heterozigot ++ heterozigot, xy -- yx. Četiri su moguć- 
nosti križanja: xx, yy; xy, yx. Kod Mirab. Jal. xx — crveni 
cvat, yy — bijeli; xy te yx — ružičasti, Omjer 1 :2:1. U 


* Vidi »Život« 1937., str. 59 sq. 

dominantnom slučaju (visoki grašak ie patuljasti rr) kombi- 
nacije su: dd, rr; dr, rd. Omjer 3 : 

d) Homozigot + heterozigot, xx A xy ili yy + yx. Kom- 
binacije su: xx, Xx, xy, xy, t. j. 2xx,2xy ili yy, yy, yx. yx, t.j 
2yy, 2yx. Kod Mirab. Jalapae (intermedijarni način) 2xx 
cvatu crveno, 2yy bijelo, a 2xy te 2yx ružičasto. 

U dominantnom slučaju (x=d, y=r) imali bismo u 
prvom slučaju (xx -+ xy) : 2dd, 2dr, t. j. 100 % graška viso- 
kog rasta te 0 % patuljastog, a u drugom slučaju (yy + yx) : 
2rr, 2dr, t. j. 50% graška patuljastog rasta i 50 % visokog 
rasta (ali samo fenotipski!!). 

Kako se iz ovih primjeraka vidi dominantni geni (d) 
paraliziraju ispoljavanje oznaka, koje su uvjetovane recesiv- 
nim genima (r), kad se nađu s njima skupa. Ali recesivni 
geni zadržavaju svoju moć, te očituje se oznaka, koje su no- 
siocima, čim se međusobno popune (rr). 

Primijenimo sada ove formule na čovjeka! Budući da 
se svi ljudi više ili manje međusobom razlikuju u pogledu 
nasljednog dobra, sastat će se kod ženidbe osobe s nejedna- 
kim kompleksima gena na pr. xy + yy. Uzmimo da je x do- 
minirajući gen (x = d) koje bolesti, na pr. šećerne, onda vri- 
jedi formula: dr + rr = 2dr + 2rr, t. j. polovina buduće djece 
bit će bolesna. Ako je x recesivan gen (x = r) koje bolesti, na 
pr. slaboumnosti, onda vrijedi formula: rd -+ dd = 2rd + 2dd, 
t. j. nijedno dijete ne bi bilo bolesno, ali polovina bi ih nosila 
dalje u sebi tu bolest, koja se može pojaviti u slijedećoj 
generaciji, ako se rd-individuum sastane sa sebi sličnom po- 
jedinkom. To je moguće, pače vjerojatno, kad se uzimaju 
bliži rođaci. Jer u tom se slučaju lako, kod šećerne bolesti 
na pr. sastane dr + dr = dd + dr + rd +rr, t. j. samo jedna 
četvrtina djece bit će pošteđena od šećerne bolesti (rr). 
K tome pridolazi još i to, da nitko ne može znati, hoće li se 
roditi dijete, koje bi moglo biti zdravo. U slučaju nasljedne 
slaboumnosti moguće je, da će se kod ženidbe rođaka sastati 
rd + rd =rr + rd + dr + dd, to jest, iako su obadva rodi- 
telja prividno zdrava, ipak će tek svako četvrto dijete biti 
doista zdravo (dd). Još je gore, sastane li se rd sa rr, ili da- 
pače rr + rr. U jednom i drugom slučaju sva bi djeca nosila 
u sebi slaboumnost, a očito bi ih bilo bolesno u prvom slučaju 
50 %, a u drugom 100 %. Nažalost ove formule ne znače samo 
teoretsku mogućnost već su prečesto sudbina mnogih i mnogih, 
pa i iz toga se vidi, kako je Crkva svojim ženidbenim zapre- 
kama davno prije moderne eugenike i eugenički postupala! 

Nasljedna nadarenost i opterećenost. Najpotpuniji pre- 
gled sviju rasnih oznaka, koje se ravnaju po Mendelovim 
zakonima, skupio je F. Lenz." Nasljedna je plava, crna boja 
očiju, kose, glatka te kovrčasta kosa, bijela ili tamna put, stas 
tijela,'* oblik glave, pa cijeli niz drugih oznaka kao na pr. 
oblik nosa, ustiju, uške itd. Eugen Fischer prvi je ustanovio te 
oznake proučavajući tako zvane rebotske bastarde, jedan mali 
narod bastarda u Južnoj Africi, koji je proizašao križanjem 
doseljenih Bura s urođeničkim Hotentotkinjama. 

Na osnovu psiholoških opažanja osobito kod inteligent- 
nijih od tih bastarda, koji osjećaju veliku disharmoniju svojih 
duševnih moći i sposobnosti, Fischer je također prvi 
izrekao mišljenje o nasljednosti duševnih sposobnosti, 
zapravo o nasljednoj različitosti u izgradnji živčanog si- 
stema, što je onda uvjetom različitosti duševnih  spo- 
sobnosti. Kasnije, dugogodišnjim proučavanjem osobito 

ređivanjem školskih ocjena _ u pojedinim obiteljima 
bro više generacija, pa onda po tako zvanim ispitima inteli- 
gencije kod blizanaca u poredbi s rezultatima tih ispita kod 
dvojaka i braće, faktično se došlo do uvjerenja o nasljednosti 
duševne nadarenosti. Konačno je uspjelo profesoru Karplusu 
dokazati nasljednost moždanih brazda te zavoja, iako se ne 
može još ništa reći o stupnju te nasljednosti. Uostalom, kad 
je već sigurno, da cijela tjelesna konstitucija  pojedinčeva 
rezultira iz nasljednoga kompleksa, bilo bi doista čudno, kad 
bi živčani sistem bio izuzetak. Živčani pak sistem uvjetuje 
duševnu djelatnost, te tako možemo govoriti o nasljednosti 
duševnih sposobnosti! Duša sama te njezine moći, razum i 
volja, dakako nijesu nasljedne.  Nasljednost duševnih spo- 


* Fritz Lenz (E. Fischer, E Baur), Menschliche Erblichkeitslehre 
und Rassenhygiene, 2 Bde. 

10 Korelacija između pojedinih tipova tijela te duševnih osobitosti 
odnosno bolesti (Kretschmerova istraživanja!). 

11 Moglo bi se gornjoj tvrdnji prigovoriti pozivajući se na dušu 
kao na glavni agens razvitka te na njenu bit, kao »conprincipium«. Me- 
đutim čini se, da upravo mendelizam dokazuje, da duša — iako »con- 
principium« —, se ne razlikuju većom ili manjom savršenošću. Kad bi 
naime postojala različnost savršenstva, očekivali bismo, da će se očitovati 
ondje, gdje su materijalne determinante (geni) jednake, na taj način, da 
bi konačan rezultat bio različan, t. j. dva blizanca morala bi se mnogo 
više individualno razlikovati negošto to obično biva. Duša prema tome 
poput arhitekta izgrađuje pojedinca onim materijalom, koji je dobila 
prigodom svoga stvorenja, t. j. s nasljednim dobrom, što je položeno u 
spolnim stanicama, te djeluje s tim materijalom ili preko njega već pre- 

sobnosti, koju gornji rezultati postavljaju na najširu bazu, 
bila je već prije poznata u pojedinim obiteljima. Glasoviti su 
primjeri: rodoslovlje obitelji Krupp za industriju, obitelji 
Bach za glazbu, obitelji Darwin za prirodne nauke itd. Iako 
se ne smije u tim i sličnim primjerima premalo cijeniti utjecaj 
okoline i odgoja, ipak se nasljedna nadarenost tako ističe, da 
se u nju ne može sumnjati. Nasljedne su mnoge tjelesne 
anomalije, tako na pr. prekomjeran broj prstiju, sraslost po- 
jedinih prstiju, rascijepljenost ruku, nogu, gornje i donje če- 
ljusti, albinizam. Mnoge se bolesti, točnije bilo tjelesni bilo 
duševni nedostaci, ravnaju također po Mendelovim zakonima 
nasljedstva. Tako na pr. kratkovidnost, dalekovidnost, glau- 
kom (slabljenje vidnog živca, koje vodi do sljepoće), gluho- 
nijemost. Ima nadalje nasljednih bolesti, koje stoje u poseb- 
nom odnosu prema spolu kao na pr. hemofilija, koja se oči- 
tuje samo u muškom spolu, ali je prenose žene. Slično stoji 
stvar sa sljepoćom za crvenu boju te s kratkovidnošću spo- 
jena tako zvana noćna sljepoća (Nachtblindheit). 

Važniji i po svojim posljedicama za narod kudikamo 
sudbonosniji su nedostaci, gotovo svi recesivnog karaktera, 
živčanog sistema, koji su tako uzrokom duševne nemoći. To 
su u prvom redu nasljedna slaboumnost, »dementia praecox« 
(Schizophrenie), cirkularno ludilo (manisch-depressives Irre- 
sein), bolest sv. Vita (Veitstanz), epilepsia itd. Neka govore 
primjeri; 

Slaboumnost. 1. Goddard opisao je jednu obitelj slabo- 
umnih pod pseudonimom Kal llikak. Praotac joj je iz dobre 
obitelji. Kao vojnik za vrijeme američke revolucije zaveo je 
u nekoj gostioni slaboumnu djevojku, koju je onda ostavio, 
da se oženi prema staležu. Iz zakonitoga braka poteklo je 
dosada šest generacija, sve zdravih, normalnih ljudi. Nezakoni- 
to dijete bijaše slaboumno, te oženivši se kasnije sa zdravom 
nekom djevojkom, imaše desetero djece, od ovih troje umrije 
u nejakoj dobi, petero ih bijaše slaboumno, a samo dvoje nor- 
malno. Najstariji sin oženi se opet s nekom slaboumnom, koja 
mu rodi petnaestero djece, gotovo sva slaboumna! Rezultati 


ma njegovoj prikladnosti. Što je taj materijal prikladniji, to će duša 
više razviti i pokazati svoje sposobnosti — sve do genija, što je pak 
manje prikladan, manje će se izvana očitovati savršenost duše — sve 
do granica idiotizma ili pače (u embriologijskom razvitku) do nakaza. 
Stoga i C. Z. (CJC) u kanonu 748. određuje: Monstra et ostenta semper 
baptizentur saltem sub condicione; in dubio autem unusne an plures sint 
homines, unus absolute baptizetur, ceteri sub condicione.« 

slijedećih generacija: a) 41 brak — obadva roditelja slabo- 
umna (rr + rr). Osim dvoje prividno zdrave djece — 222 
slaboumno. b) U 8 brakova otac bijaše slabouman, a mati 
zdrava (rr + dr). Djece bijaše 20, 10 zdravih i 10 slaboumnih. 
c) U 12 brakovaa otac je bio zdrav, a mati slaboumna dr + rr). 
Od djece 10 bijaše normalnih, 7 slaboumnih. U ovom primjeru 
dvostrukog rodoslovlja vidi se jasno utjecaj nasljednog dobra. 
Vidi se također i utjecaj okoline. Jer dok se među 496 di- 
rektnih potomaka zdrave linije nalaze samo dva alkoholičara 
te jedan nećudoredna života, u drugoj, slaboumnoj liniji od 
490 direktnih potomaka (143 slaboumna, 46 normalnih, ostatak 
neopredjeljen ili sumnjiv) bilo je 8 posjednika javnih kuća, 
33 prostitutkinje, 24 alkoholičara i 3 zločincal 

Dementia praecox. — H. Lundborg istražio je: a) 11 
obitelji (dd + rr) sa 66 djece, od kojih nije bilo nijedno očito 
bolesno; 

b) 11 obitelji (dr + dr) s 93 djece. Iako su roditelji bili 
na oko zdravi, ipak je u svakoj obitelji bilo barem jedno 
bolesno dijete. U svemu 17 duševno bolesnih te 7 psihopata; 

c) 5 obitelji (dr + rr) sa 46 djece od tih 13 duševno 
bolesnih i 7 psihopata; 

d) 1 obitelj (rr + rr) s osmero djece: Franz — dementia 
praecox, Erik — nastran, Hedda — idiot, Karlo — dementia 
praecox, Jan — isto, Albert — nastran, alkoholičar, raspu- 
štena života, samoubojica, Axel — nastran, alkoholičar, raspu- 
štena života, Adolfina — nastranost, nemoral prije udaje. 

Zaslugom istraživanja E. Riidina poznata je danas vje- 
rojatnost, kojom nastupa nasljedna šizofrenija (najraširenija 
duševna bolest). Ako je jedno od roditelja bolesno, od djece 
će bolovati od prilike 1/10, a 34—42 % bit će psihopati. Ako 
je obadvoje roditelja bolesno, polovica će djece biti također 
bolesna, osim toga od druge polovice bit će preko 50 % psiho- 
pata. “Kod cirkularnog ludila vjerojatnost oboljenja još je 
veća. 

Kriminal. Evo primjera poznate obitelji »The Jukes«! 
Ada Juke, prababa te porodice, provodila je skitnički život u 
USA. Umrla je 1740. Postoje službeni izvještaji od 709 nje- 
zinih potomaka, od kojih je 196 rođeno izvan braka, 142 uz- 
državano od općina, 64 duševno bolesnih, 174 prostitutkinje, 
17 zločinaca — među njima 12 ubojica. Izdaci države za ove 
kriminalne tipove iznose dosada 60 milijuna dinara.!? 


12. Da je u ovom slučaju po srijedi osim utjecaja okoline također 
i nasljednost, potvrđuju istraživanja J. Lange-a, koji je istražio obzirom 


159 


Još jedno pitanje. Ostaje li idioplazma, t. j. materijalni 
nosilac nasljednosti, nepromijenjena? Sigurno je, da indivi- 
dualno stečene sposobnosti, kao na pr. ozljede, izgubljeni 
udovi uslijed bilo koje nezgode, vježbanjem ili zanatom ste- 
čena tjelesna snaga, znanje, oslabljeni živčani sistem uslijed 
mana i zlih navika te razne zarazne bolesti nisu nasljedne. 
Što si pojedinac zaslugom ili krivnjom osobno steče, njemu je 
samome na korist ili štetu. Kod zaraznih bolesti najviše da je 
nasljedna sklonost prema dotičnoj bolesti, kaošto je to kod 
sušice.'* Jer po sebi idioplazma ostaje nepromijenjena. »Po 
sebi«: nesumljivo je naime, da se kod čovjeka mogu pro- 
uzrokovati direktne promjene u sastavu idioplazme i to, ko- 
liko je dosada poznato, na gore. Tako na pr. različite zrake, 
osobito radium, djeluju direktno na sastav spolnih stanica. 
Od prirodnih faktora sigurno se znade, da uživanje otrova, 
osobito alkohola, može prouzrokovati promjene u idioplazmi. 
Alkoholizam kao takav nije nasljedan. Činjenici, da su po- 
tomci alkoholičara i sami odani piću, valja tražiti razlog u 
slaboumnosti i u lošoj socijalnoj okolini. Baš slaboumnost 
alkoholičareve djece direktan je učinak alkohola u mnogim 
slučajevima, i ta slaboumnost ostaje onda nasljedna. A to 
znači, da je taj otrov morao u samoj idioplazmi proizvesti 
takve promjene — moguće uništenje gena — da se to više 
ne može samo popraviti. 

Ni spolne bolesti ne djeluju na idioplazmu. Ali lako 
je shvatiti od kolike su važnosti za narod, kad se znade, da 
mogu u teškim slučajevima uništiti kolijevku života pod 
srcem majke ili pak sam plod. K tome se te bolesti sve više 
šire, te prijete, da će postati prave narodne pošasti. Još je 
teže, kad jedan od bračnih drugova, mjesto obiteljske sreće, 


na nasljednu moralnu nejakost (Minderwertigkeit) 27 dvojaka istoga 
spola u kažnjivoj dobi. Od tih je 10 blizanaca. Ti su bili svi kažnjeni 
radi istih prekršaja, dali se na izvršivanje kažnjivih djela i isto doba, 
pa i u njihovu vladanju kod suda te u podnošenju kazne nije bilo nika- 
kove razlike. Od 17 preostalih dvojaka bila su kažnjena samo dva para 
— što odgovara običnom kriminalitetu kod braće, a i ti su bili kažnjeni 
radi različitih prekršaja. 

13 O, von Verschuer i K. Diehl istraživali su dvojke s obzirom na 
tuberkulozu. Od 75 pari bilo je 19 blizanaca. Samo u dva slučaja bio je 
jedan od dva blizanca zdrav, a i to ne sasvim, dok su se svi ostali parovi 
držali sasma jednako prema bolesti. Od ostalih 38 istospolnih dvojaka, 
dva su para oboljela u istim okolnostima; u 16 slučajeva vladahu se sas- 
vim različito, a u preostalih 14 oboljela su doduše oba para, ali u razli- 
čito vrijeme i različitim okolnostima. 

nađe tešku, sramotnu bolest. Tu dobiva riječ »tragika« svoje 
potpuno značenje.“ 
EUGENIKA U PRAKSI 


Vratimo se sada, nakon tih dugih ali potrebnih ekskur- 
zija u područje mendelizma, citologije te u područje formula, 
koje su »sudbina« tolikih ljudi, opet eugenici. Kazali smo, da 
su neposredni predmet eugenike bračni drugovi, budući da 
od njih proizlazi novo pokoljenje. Formule na čovjeka pri- 
mjenjenog mendelizma govore i te kako jasno, da su roditelji 
u mnogo slučajeva upravo sudbina svoje djece. 

Prva dakle zadaća eugenike jest razdijeliti ljude na 
zdrave i bolesne, već prema njihovu nasljednom dobru. Teška, 
u velikoj većini slučajeva zasad, a valjda i u budućnosti, ne- 
rješiva zadaća. Jer prvo mnogo je bolesti, tjelesnih i dušev- 
nih, koje nastupaju nasljedno, ali i nenasljedno. U prvom 
slučaju brak je izvor bolesnog potomstva, u drugom nije. 
Razlikovati pak u pojedinom slučaju, da li je bolest naslje- 
dna ili ne, nije moguće bez poznavanja pređaka, barem kroz 
tri generacije, osim ako su tu blizanci ili veliki broj bolesne 
braće kao znaci. Radi toga je eugenika u praksi zasad pri- 
morana ostati kod pojedinih obitelji, gdje bolest nastupa traj- 
no. Drugo, najveći dio, osobito teških bolesti, recesivnog je 
karaktera te odatle slijedi, da se u razmjerno malenom broju 
pojedinaca očituje (rr), dok su ostali prividno zdravi (dr), 
te ne daju povoda sumnji ni sebi ni drugima. Bolest se očituje 
tek kod djece, a i to samo onda, ako je i jedan i drugi roditelj 
jednakoga nasljednog dobra (dr + dr ili dr + rr). Radi toga 
je zasada nastojanje eugenike upravljeno gotovo samo na sa- 
stavljanje rodoslovlja pojedinih obitelji, iz kojih se može 
onda prosuditi pravo stanje pojedinaca, s većom ili manjom 
sigurnošću. 

Druga zadaća eugenike. Kazali smo, da valja kulturi 
pripisati krivnju degeneracije. Kao pozitivni faktori mogli 
bi se navesti najprije urbanizam (veliki broj gradova) s ne- 
zdravim prilikama za siromašni dio stanovništva, tvornička 


14 Dok je prije alkohol bio galvni svodnik svih prekršaja protiv 
moralnog reda te tako povod zaraznim bolestima, danas je to kod mla- 
deži komunizam, koji danajskim darom svoje ideologije o slobodnoj 
ljubavi vabi mladež u svoje redove. Danajski dar i za mladež samu. 
Kako se može očekivati životno veselje i aktivnost u istrošena — ako 
ne ujedno i venerički bolesna čovjeka? A što može narod ili »čovje- 
Ččanstvo« očekivati od tih mladih staraca? Procvat i blagostanje — ideja, 
kojom se hvasta komunizam — sigurno ne. 

industrija, osobito kemijska, uživanje raznih otrova, osobito 
alkohola itd. Još je važniji negativni faktor, t. j. što je da- 
našnjoj civilizaciji uspjelo, da onemogući faktore prirodne 
selekcije, kaošto su to bile velike pošasne bolesti: kuga, ko- 
lera i slične. Te bolesti, iako bič Božji, premda su kosile i 
zdrave, ipak su prema prirodnom redu tražile svoje žrtve 
najviše među onima, koji su bili slabije otporni. To, uz pri- 
rodan način života, te visoka moralnost bilo je uzrokom, da 
srednji vijek nije poznavao problema eugenike. Danas na- 
protiv vrši se selekcija u obratnom pravcu. Dosta je, da se 
sjetimo rata, kad su zdravi morali na frontu, dok su bolesni 
ostajali kod kuće. Kod raznih katastrofa pogibaju obično 
zdravi. Osim toga činjenica je, da dandanas baš zdrave obitelji 
nazaduju uslijed ekonomskih poteškoća, bilo da se uopće ne 
sklapaju, bilo pak ograničenjem poroda, dok se.bolesni na- 
raštaj širi, jer takovim nedostaje smisao za odgovornost 
(slaboumni, alkoholičari i sl.). Pođe li sve tako dalje nesme- 
tanim tokom, perspektive ljudskoga društva ne će biti baš 
ružičaste. 

Koja nam sredstva predlaže eugenika, da se suzbije ta 
bujica bolesti? 

a) Eugenička odgoja naraštaja, t. j. odgoj djece u euge- 
ničkom smislu, savjeti prigodom izbora bračnoga druga itd. 
Nedostatak toga sredstva poglavito je u tome, što je ta odgoja 
nemoguća baš ondje, gdje je najpotrebnija, naime kod bole- 
snih. Tko će slaboumne i duševno bolesne eugenički odgojiti? 

b) Zatočenje, t. j. čuvanje bolesnih u posebnim zavodima, 
bolnicama. Da je i to sredstvo neuspješno, slijedi iz svega, 
što je već prije rečeno. U zavode se naime mogu staviti samo 
oni, koji su očito bolesni (rr). Prividno zdravi (dr) mogu lako 
izbjeći svakoj kontroli. Osim toga već je broj prvih tako velik, 
da je teško smoći sredstva za njihovo uzdržavanje, a kamo 
bi se došlo, kad bi se htjelo zatočiti sve nasljedno opterećene 
u težem stupnju! 

c) Sterilizacija. Sastoji se u tome, da se na nasljedno 
tja izvrši operacija, koja onemogućuje prokreaciju, 
ali tako, da operirani ostaju u posjedu generativnih žlijezda. 
Projekt je dobio zakonsku snagu u mnogim državama USA, 
a onda također i u Trećem Carstvu, nakon dolaska nacional- 
socijalizma na vlast. 

Što nam je držati o sterilizaciji? S eugeničkog stanovišta 
mora se primijetiti: 

a) Da sterilizacija bude doista uspješno sredstvo, mora 
se provesti sasvim radikalno, t. j. valja sterilizirati sve na- 

sljedno opterećene (rr i dr). U USA bi dakle po računima 
eugeničara valjalo sterilizirati oko 15 % cijeloga stanovništva, 
t. j. oko 10—15 milijuna, a u Njemačkoj oko 4 milijuna. Ko- 
mentara tu ne trebal 

b) Eugenička indikacija nije i ne će biti sigurna. Prema 

tome opasnost je, da nastradaju mnogi zdravi, a osim toga 
gubi se onaj mogući postotak zdravoga potomstva. 
_ cc) Posljedica sterilizacije obično je nemoral sterilizi- 
ranih, kako to pokazuje iskustvo, te se tako dobitak na jednoj 
strani obilno rekompenzira gubitkom na drugoj. Jer nemo- 
ralom danas su uvijek spojene spolne bolesti. Ove dobivaju 
dakle time još veći zamah. A što veneričke bolesti znače za 
narod, dobro nam je poznato. 

S moralnog stanovišta stvar je jasna: sterilizacija je 
nedopuštena, jer znači povredu ličnih prava osobe, t. j. liše- 
nje integralne  naravne sposobnosti pojedinca bez njegove 
lične krivnje. Društvo nema pravo da to traži, ni uime općeg 
dobra, jer društvo, država, postoji radi pojedinca, ona je 
sredstvo, koje treba da omogući pojedincu njegov duševni 
i tjelesni razvitak, vremenitu i vječnu sreću. Ne će država, 
društvo postojati u vječnosti — a taj je pravi cilj čovjekov —, 
nego samo prava osoba, pojedinac. Jasno je dakle, da država 
nema prava lišiti pojedinca bez ikakve lične krivnje bilo koje 
savršenosti, koja mu pripada po prirodnom pravu, koja je 
integralni dio njegove osobe, iako država ima pravo izvrgnuti 
pojedinca životnoj opasnosti (na pr. u ratu) radi općeg dobra 
ili ga lišiti života u slučaju krivnje. U ovom posljednjem slu- 
čaju ima pravo dakako i na djelomično lišenje lične savrše- 
nosti, pa tako može imati pravo i na sterilizaciju. 

U slučaju, da se sterilizacija želi primjenjivati samo na 
faktično bolesne pojedince (rr), valja reći, da onda praktički 
kao zaštitno sredstvo dolazi u obzir samo zatočenje bolesnih. 
Jer ništa drugo do materijalnog interesa ne govori u tom 
slučaju u prilog sterilizacije. Žalosno je pak, da u narodima 
kršćanske kulture više vrijedi materijalni interes, negoli pra- 
vo i dostojanstvo ličnosti. Može li biti većeg poniženja za 
čovječanstvo uopće, negoli je to, da se zakonski radi novaca 
vrijeđa dostojanstvo osobe, da se u čovjeku gleda tek razvi- 
jenija životinja i prema tome s njime postupa? 

Država nema pravo uvesti prisilnu sterilizaciju. Ali ni 
dragovoljna sterilizacija nije dopuštena. Bog je vrhovni 
gospodar našega života i naših sposobnosti. Čovjek ne- 
ma prava, da se liši svojevoljno bilo koje integralne 
savršenosti svoje naravi. Ali može i mora ne služiti se, uzdr- 

žavati se, kad je to u interesu općeg dobra, kad je već una- 
prijed vjerojatno, da će njegovo potomstvo biti nesretno. Kad 
već vjera traži od nas svladavanje, trpljenje, onda se valja 
najprije svladavati u onome, što bi moglo drugima biti na 
nesreću. Sa strane kršćanskog društva opet, valja se kloniti 
onog mišljenja, koje u nasljedno opterećenima gleda samo 
beskorisne članove zajednice, te računa samo time, kako da 
ih se riješi. Jer ponajprije svaki čovjek, pa bio on i idiot, ima 
besmrtnu dušu, koja po sebi može biti jednako savršena kao 
i u genija, i koja je stvorena, da gleda Lice Božje. A onda, ko- 
liko prilike za vježbanje u ljubavi i u djelima milosrđa pru- 
žaju baš ti članovi ljudske zajednice! Tu nema nikakve nade 
u materijalnu naplatu, u zahvalnost, već se radi jedino iz 
ljubavi prema Bogu. Ljubav i kršćansko shvaćanje s jedne i 
s druge strane, mogu dakle da prilično zamijene sve prisilne 
mjere. 

d) Konačno i jedino uspješno sredstvo, da se suzbije 
. nasljedna opterećenost, jest što jače umnažanje nasljedno 
zdravih obitelji. Jer uslijed recesivnog karaktera velike veći- 
ne nasljednih bolesti ne dolaze te do izražaja, nego se gube u 
velikoj masi zdravih. Opasnost je jedino, da izbiju u rodbin- 
skim ženidbama, koje međutim Crkva i tako zabranjuje, a 
čemu se i inače dade doskočiti. Problem naime nasljedno 
opterećenih i tako nije bio aktuelan sve do današnjeg vreme- 
na, koje se ističe opadanjem poroda te uslijed toga opada- 
njem nasljedno zdravih obitelji 

Time prelazimo na drugo područje eugenike, na prouča- 
vanje utjecaja, što ga vrši okolina na razvoj obitelji te na 
broj djece u relaciji prema budućnosti naroda. H. Mucker- 
mann poklanja cijeli drugi svezak (Gestaltung und Lebens- 
lage) svog djela tome faktoru. Cijeli se sadržaj dade sažeti 
u tri riječi: vjernost u obdržavanju naravnog zakona, soci- 
jalna pravda, Bog. Prvo označuje dužnosti pojedinca među 
sobom, drugo društva prema obitelji, a treće vrhovnu normu 


savjesti." 
F. Krautzer D. I. 


15 Problemi su eugenike teški. Tu se sukobljuju interesi društva, 
pojedinca, različitih mišljenja i morala, a sve to u praktičnoj, zapravo 
ličnoj sferi. Tu je potreban dobar vođa. H. Muckermann je takav i teško 
da ćemo naći vrsnijega. On je jednako izobražen u filozofiji, teologiji i 
moralu, te u biološkim disciplinama, a napose u eugenici. Neprestanim 
konferencijama, što ih drži diljem cijele Njemačke, stekao je kontakt s 
narodom i konkretnim potrebama. Tako je mogao da prilagodi svoja 
djela aktuelnim potrebama i da izmakne učenjačkoj suhoparnosti. 


Lovorom ovjenčani virtuoz 
i reformator 


(Franz v. Liszt)" 


Vaskoliki kulturni svijet, a naročito glazbeni, slavio je 
prošle godine 125godišnjicu rođenja a 5Ogodišnjicu smrti 
genijalnoga Franje Liszta. Nedavno smo čitali o Mozartu,? 
kako je sav kratak njegov vijek od nekih 36 godina bio posut 
brigama i podvalama. Ovdje nam se ukazuje kao neka opreka: 
veći dio staze od kojih 75 ljeta pun je lovora i ruža, ore se 
priznanja i oduševljenja. Svemudri Bog u svojoj poklona vri- 
jednoj Providnosti zna, šta bi bilo, da su se te dvije uloge iz- 
mijenile. Moguće, da danas ne bismo imali ni Mozarta ni 
Liszta. 

I. OD DJETINJSTVA DO GOD. 1847. 


Mali Franjo bijaše slabunjavo dijete. Često ga je spo- 
padala groznica, a živčana slabost dovela ga nekoliko puta 
u životnu opasnost. Sitne plavušaste glavice i modrih očiju 
bijaše djetinjom ljubavlju i poslušnošću odan svojim dragim 
roditeljima. Kod kuće je govorio njemački, dok madžarski 
nije ni znao. 

U 2-3. godini držali su ga jednom zgodom gotovo 
mrtvim, tako, te već pripremiše i lijes. To beznadno stanje 


1 Rođen 22. X. 1811. u Rajdingu (Madžarska), umro 31. VII. 1886. 
u Bayreuthu (Bavarska). Ofac mu Adam, porijetlom iz njemačke obitelji, 
bio je upravitelj dobara grofa Esterh&4zyja. Drugi pak misle, da potječe 
iz stare madžarske plemičke loze. Sigurno je to, da je njegov pradjed 
Sebastijan, otac 26 djece, služio kao časnik u 1. husarskoj regimenti. 
Majka našega Franje Ana, rođ. Lager, bila je iz Kremsa (gradić na 
Dunavu nedaleko Beča). 

Lisztove skladbe: A) Svjetovne — sinfonije, klavirski koncerti, 
preradbe djela klasika za glasovir. B) Crkvene (duhovne) — mise, psalmi, 
moteti, kantate, oratoriji. 

Kao pisac ostavio je Liszt mnogo literarnih sastavaka, a važna su 
i njegova pisma. 

Iz tehničkih razloga ne navodimo cijeli niz upotrijebljenih vrela. 

2 Vidi »Život« 1936., br. 9. — Ovaj prikaz o Lisztu radi tehničkih 
razloga donosimo istom sada. 

potraja do 6. godine, kad se dijete malo oporavi. Nježne su 
ručice pohlepno posizale za notama i tipkama, pa mu se 
groznica povrati, a pouka prekine. Prve upute prima od mu- 
zički nadarenog oca. Razvijen sluh i zreo smisao za glazbu 
živo podsjeća samo još na Mozarta. Seoski kapelan poučavao 
je dječaka u čitanju, pisanju i računu. Inače je redovito pri- 
sustvovao službi Božjoj nedjeljom i blagdanima: svečanim i 
pjevanim sv. Misama. Usto je rado osluškivao fantastične i 
divlje napjeve cigana. 

U 10. godini nastupa Franjo već s glazbenim produkci- 
jama. Izvanredni darovi Božji nisu se dali dulje kriti. Prigo- 
dom jednog nastupa pred odličnom publikom u Bratislavi 
udariše nazočnim magnatima dječje sposobnosti u oči. Gro- 
fovi Amadće, Apponyi, Szapary zatražiše, neka se djetetu 
dade prilika, da razvije ove svoje sposobnosti; obećaše, da 
će kroz 6 godina davati godišnje 600 forinti za izobrazbu. 
Kućne prilike bijahu skučene, dohoci ograničeni, osobito na- 
kon očeve smrti (g. 1827). 

Bivši Mozartov učenik, kompozitor i glasoviti učitelj glaso- 
viranja, Hummel Ivan Nep. (1778—1837) u Weimaru tražio je 
previsoke honorare. Tako je ispao iz kalkulacije. Budući pak da 
čuveni klav. pedagog i skladatelj (preko 1.000 skladbi) Karlo 
Czerny (1791—1853) u Beču nije ništa tražio, povjeriše dje- 
čaka njemu, gdje je podrug godine sistematski učio (1821—2). 
Czerny-jev sud glasio je: »Nikad još nisam imao tako rev- 
nog, genijalnog i marljivog  učenika.« Kod  Salieri-ja 
(1750—1825) učio je kompoziciju. 

Kao glasovirač svjetskog glasa slovio je mališ od 13—14 
godina. Gipkost prstiju bijaše naprosto bajoslovna. Glas o 
Franji doprije i do ušiju slavnoga Beethovena (1770—1827). 
Taj nije puno držao do t. zv. dječjih čudovišta, no poslije 
drugog (prvi: 1. XII. 1822) koncerta malog virtuoza (»Re- 
doutensaal«, dne 13. IV. 1823) pohrli prema dječaku te ga 
poljubi u čelo; izvodio je Hummelov a-mol, odn. h-mol kon- 
cerat, a zatim svoju improvizaciju. — Pokazujuć jednoć kod 
kuće na sliku Beethovenovu, koja je uz par svetačkih resila 
zid čednoga stana, usklikne mali Franjo: »Takav hoću da 
postanem!« 

Na jesen g. 1823. evo dječaka u Parizu, u središtu mu- 
zičkoga života. Nije ga zapala sreća, da se po želji očevoj 
upiše na konzervatorij, jer bijaše »stranac«, a ravnatelj, gla- 
soviti Luigi Cherubini (1760—1842) ne htjede nikakvih izu- 
zetaka. »Le petit Litz« neka si traži druge puteve. Salonska 
vrata širom mu otvoriše uvažene preporuke i protekcije, nje- 

mu: »junaku vremena, ljubimčetu plemstva i  umjetnika«, 
»malome Herkulu«, »drugome Mozartu«, »evropskom prvaku- 
glasoviraču«,  »neprispodobivom djetetu  čarne elegancije i 
aristokratske pojave«. 

Fenomenalni nastupi u Parizu (prviput 7. IIL 1824) i 
Londonu mogli bi zavrtjeti glavom i škoditi. No kućni vjerski 
odgoj, makar bio i osrednji, održi dijete na pravoj stazi sred 
velegradskih mamila. Otac je pače odvraćao dječaka, kad se 
htjede sada, »prerano«, u svećenički stalež... 

Poslije očeve smrti (1827) preuzme majka ulogu vodiča 
i savjetnika na skliskom putu u tuđini. Davajući mladi Franjo 
redovitu pouku odličnoj učenici, kćerci grofa de St. Friq, 
prviput se zagleda u žensko biće, no otac djevojčin brzo učini 
kraj toj nezreloj ljubavi. 

Mladić zaželi ponovno da stupi u sjemenište i izabere 
uzvišeni duhovni stalež. Sad se majka usprotivi i opominje, 
neka čeka. Majka zaklopi oči g. 1866. pa još doživi sretan čas, 
da joj je dragi sin prigrlio onaj stalež, za kojim je žudio, jer 
g. 1865. podijeli mu u Rimu kardinal Hohenlohe niže redove. 
No o tom kasnije. 

U velikom si svijetu pribavi Liszt otmeni i samostalni i 
ponizno-samosvjesni nastup te neobičnu obrazovanost. Na- 
stojao je da bude u vezi sa suvremenicima: Lamartine-om 
(1790—1869), Chateaubriandom (1768—1848), famoznim sve- 
ćenikom Lamennaisom itd. Kraj svih časti i ovacija ostane 
Liszt »ponizan pred Bogom. Skrbio se za sirote, zagovarao 
potlačene, bio uzorom pravog prijatelja svojih bližnjih«. 

Jedina Lisztova opera (po tekstu Thćaulon-ovu), »Don 
Sancho« izvedena je pod vodstvom R. Kreutzera dne 17. X. 
1825. u Acadćmie Royale de Musique. Usprkos svega nećka- 
nja uzme Adolf Nourrit, glasoviti pjevač glavne uloge, 14- 
godišnjeg dječaka-kompozitora na ruke i pokaže ga razdra- 
ganoj publici. Kritika ne bijaše jednodušna. Nakon 3. izvedbe 
odložiše partituru, koja doduše dokumentira mnogo darovi- 
tosti, no premalo individualnosti. 

1831. zadivi Liszta bravurnim nastupom genijalni guslač 
Paganini Nikola (1782—1840), kojom mu se zgodom nametne 
misao, da na glasoviru dotjera igru do najvišega savršenstva. 
U dobar čas došlo je i to, što se u ono vrijeme usavršivala 
konstrukcija i gradnja klavira. Natjecao se i s Chopinom 
Fridrikom (1810—1849), čije je maštanje doduše bujnije, ali 
Liszt je svakako pružao dragocjenijih poticala. 

Lisztove glasovirske skladbe zaista su teške i nisu za 
prosječne glasovirače, ta Liszt je u prvom redu komponovao 

za sebe. Da je Liszt gledao cilj i vršak savršenstva kod glaso- 
viranja u spretnosti, gipkosti, lakoći i hitrini, ne bi se puno 
razlikovao od običnih virtuoza. Ali nadareni Liszt je izvukao 
iz ono nekoliko oktava klavijature sve: ne praznu i ispraznu 
tehničku bravuru, nego sadržajnu formu. Tehnika postaje 
sadržajem! 

Zakoraknuvši g. 1834. ponovno koncertni podij dovine 
se do vrtoglave visine virtuoznoga smaganja, a svojom supe- 
riornošću jednostavno poklopi i svoje dušmane, od kojih se 
nijedan nije s njime mjerio. Neka oštroumna gospoja reče: 
»Thalberg? je prvi, Liszt je pak jedini.« 

Kad je Lisztu bilo 23 godina dođe do nesretnog poznan- 
stva s groficom Marijom d'Agoult. Da se riješi tih okova, osta- 
vi Paris g. 1835. No grofica pođe za njim u Ženevu. Svojom 
velikom obrazovanošću utječe na Liszta naročito u ovo raz- 
doblje življeg literarnog rada. Iz nelegalne veze dođe na 
svijet troje djece (Blandina, Kozima, Danijel). Ubrzo popusti 
prvotna čvrstoća ove veze, dok se konačno ne prekine god. 
1844. Grofica umre u Parizu g. 1876.; djeci je pak sam Liszt 
pribavio doličan uzgoj. 


II. WEIMAR (1848—1861) I RIM (1861—1875) 


Iz weimarskog razdoblja potječu Lisztove sinfonije i 
rijateljevanje s Richardom Wagnerom (1813—1883). — U 
ipnju g. 1848. slijedi ga u Weimar inteligentna kneginja 
Carolyne Sayn- Wittgenstein rođ. Iwanowska, s kojom se upo- 
zna prigodom neke turneje u Rusiji. — Za plodne svoje dje- 
latnosti u Weimaru obnašao je zadnjih godina svoga boravka 
čast ravnatelja opere. S vremenom mu dosadi i dojadi mali 
Weimar, a pogotovu od onda, kad je propala izvedba Cor- 

nelius-ove opere »Bagdadski brijač« zbog koterije i sebičnosti 

i otpora protivničke klike. U kolovozu 1861. oprosti se s Wei- 

marom te krene preko Pariza (gdje mu je živjela majka do 
svoje smrti g. 1866) u Rim (1861—1875; a poslije bi svake 
godine hodočastio amo). 

U vječnom gradu htjede prije svega da konačno uredi svoje 14— 
godišnje prijateljevanje s kneginjom. U Rusiji (gdje joj se suprug, pro- 
testant, međutim ponovno oženio g. 1857) proces je rastave braka odlučen 
njoj u prilog (radi pomanjkanja privole), na što sv. Otac podijeli svoju 
sankciju. Kneginja je žudjela za posvemašnom pobjedom: da se u tišini 


š Thalberg Sigismundo (1812—1871) pijanista, kompozitor opernih 
fantazija, parafraza, ćtudesa i sl. za glasovir. Sve u virtuoznim razmjerima. 

Liszt ide također među učenike glasovitog Paera Ferdinanda (1771 
— 1839) i Reicha Antona (1770—1836). 


168 


vjenča s Lisztom na njegov rođendan 22. list. 1861., te svijet stavi pred 
gotovu činjenicu. I zbilja. U crkvi San Carlo već je urešen oltar, a sve- 
ćenik je određen, koji će obaviti svečane obrede. U posljednji čas do- 
čuše poljski dostojanstvenici za taj plan, pohite s visokom crkvenom 
ličnošću k sv. Ocu, tuže kneginju radi navodne »krive prisege<«. Papu Pija 
IX. potrese ta vijest i odgodi crkvene ceremonije ženidbe. Izaslanik sv. 
Stolice zamoli u kneginje akte procesa na ponovni uvid. Potištena kne- 
ginja odbije molbu. — Postavši iza smrti svoga supruga (ožujak 1864), 
slobodnom uklonjena je tako svaka poteškoća. Kardinal Hohenlohe do- 
stavi joj ponudu, da će on osobno obaviti vjenčanje u svojoj dvorskoj 
kapeli. Kneginja odgovori negativno. Inteligentna se ud. Wittgenstein 
odsada preda ozbiljnom studiju filozofsko—bogoslovnih problema i izra- 
đivanju crkveno—političkih djela i interesima Crkve, kojoj velikodušno 
žrtvuje svoje zvanje. 

Liszt bijaše sporazuman s odlukom kneginje. — Golemu senzaciju 
pobudi vijest, da je L. primio iz ruku kardinala Hohenlohe-a, u njegovoj 
privatnoj kapeli, niže redove, pa da tako nosi naslov abbć-a. Kasnije 
(u jesen 1879.) počasti ga kaptol začasnim kanonikatom od Albana. Ki- 
šilo je komentarima i naslućivanjima i izvrtavanjima svake ruke. Sve ovo 
presječe L. jednim pismom, koje je upravljeno kard. Hohenlohe-u: da je 
on (L.) taj korak napravio bez svladavanja, u poštenoj nakani i pripro- 
sto, da to odgovara prethodnom životu mladosti njegove. O svom 
duhovnom odijelu piše jednoj znanici: »U njemu se ćutim potpuno dobro 
i tako sretno kao nikada.« (Izd. list. La Mara II. 39, III. 107). 

Vruću je želju gojio Liszt, da pomoću »Sikstinske Ka- 
pele«, u koju se nije primao nijedan lajik (a dobro dođoše 
niži redovi!), temeljito reformira zalutalu crkvenu muziku 
svoga doba. Nego, taj »moderni Palestrina« ne naiđe na želje- 
nu i potrebnu susretljivost kod viših crkvenih krugova. 

Kako je sv. Otac Papa Pijo IX. duboko štovao genijal- 
nog Liszta, razabire se i iz toga, što ga je u njegovu stanu u 
samostanu St. Maria del Rosario osobno posjetio (11. srpnja 
1863.), rado osluškivajući virtuozno sviranje Lisztovo. Tom 
zoocom napomene sv. Otac (Ib. II. br. 18): neka u zemalj- 
skom teži za nebeskim te se pomoću prolaznih harmonija 
pripravi na one, koje vječno traju. U ljetnoj rezidenciji pa- 
pinoj (Castel Gandolfo) često je nastupao. Kraće je vrijeme 
Liszt stanovao i u Vatikanu: sučelice Rafaelovoj Loggi. 

Nakon višegodišnje stanke eto ga, gdje opet javno na- 
stupa naš Liszt u korist sv. Stolice i to virtuoznom igrom kod 
impozantne »Academia Sacra« dne 21. III. 1864. Inače je 
živio povučeno na Monte Mario u kući Oratorijanaca (1863-7, 
uz prekid od 1 god.), a_ izatoga se preseli u samostan St. 
Francesca Romana. 

Izvan je svake sumnje, da bismo danas posjedovali u 
osobi Lisztovoj modernog Palestrinu 20. vijeka, da mu se bar 

toliko išlo ususret, kao svojedobno Giovanni-ju Pierluigiju 
da Palestrini (1525—1594). Onodobna crkvena glazba bolo- 
vala je u svim svojim razgrancima: na orguljama se glasovi- 
ralo, misne kompozicije bile identične s koncertnim pičcesima, 
koral propada, ritmika je proizvoljna, pratnja korala slaba, 
svuda se uvlači svjetovni duh. Kao reformator izvrsnih kvali- 
teta otpoče Liszt svoj rad postepenim i upadnim uvođenjem 
korala u svoje skladbe, pokazujući tako pravi put reforme. 

Ističemo značajnu činjenicu, da se Liszt već dovinuo 
bio do zenita slave i stvaranja u profanoj muzici, kad li se 
svom dušom obrati prema Musica Sacra: kao gotov umjetnik 
na širokom području glazbenom. Ovom bismo prilikom mo- 
rali opširnije razglobiti i obraditi loše stanje crkv. muzike 
(što nam ovdje nije moguće!), hoćemo li pravedno i objektiv- 
no prosuditi Lisztove uspjehe i neuspjehe. Zadovoljit ćemo 
se samo s par markantnih konstatacija. 

Liszt je kao reformator: utro put programnoj muzici. 

On hoće da bude reformatorom i crkvene glazbe. Taj 
je cilj nastojao postići u pozitivnom i negativnom pravcu. Uz 
studij crkvenih klasika rado je zalazio u Sikstinu, da sluša 
Palestrinina djela. Dao se svim silama na posao, tražeći sred- 
stva, kako će pružiti nove impulse za »musique sacrće dćflorće 
et caduque«. Neuspjeh pak revnog i ingenioznog pothvata 
uvjetovahu vanjski i nutarnji razlozi: jaz između reformnog 
plana i onodobnog cecilijanskog pokreta; nadalje tradicija i 
objektivnost, dočim Lisztovom crkvenom stilu manjka crkveno- 
muzička tradicija i objektivnost, budući da je subjektivni mo- 
menat nerazrješivo povezan s romantikom i programatskom 
muzikom. —Nepravo je opet, ako cecilijanci posve osuđuju 
Lisztovu crkvenu glazbu, koja se uostalom danas sve više 
pomiče u pravo svijetlo (Cf. Mus. Divina, 1927, br. 1.). 

Slavni Rim bijaše za Lisztove impozantne emanacije 
i planove ipak preuzak i nepodesan. U kolovozu g. 1864. eto 
ga u Njemačkoj. Na velebnim turnejama“ diljem kulturne 
Evrope potencirao je superlative o svom rađu i nastupu. Od 
$. 1870. opet uspostavi prekinutu vezu s Weimarom. U Pešti 
svečano proslavi 18. XI. 1873. pedesetgodišnjicu umjetničkog 
djelovanja. Svuda oko njega natiskivahu se štovatelji i pri- 
jatelji. 

* Opsežno, još neobjelodanjeno djelo Aug. Stradala o »Lisztcvim 
djelima« sadržaje i dragocjenih podataka, koji idu amo, jer u tom djelu 
govori očevidac o još uvijek bajoslovno fascinantnom glasoviranju 
72godišnjeg starca Liszta (Cf. ZIM. 1935, 385. sl.). 

ZADNJIH 11 LJETA ŽIVOTA 

provodio je ponajviše naizmjence u Pešti, Weimaru, 

Rimu. Poput neviđenog olimpijskoga glazbenog prvaka obasut 

bi abbć Liszt častima i lovorima kao jedva koji umjetnik, — 

a svijet mu do nogu izvjedljivo osluškivaše grandiozne i ne- 
natkriljive nastupe. 

Zadnji posjet Rimu bijaše 26. okt. 1885. pa do 26. jan. 1886. Su- 
vremenik, očevidac August Stradal (NMZ, 1926, 189) navađa dosta po- 
budnih crtica. Dvosobni stan nalazio mu se sada u bivšem hotelu d' Ali- 
bert (u istoimenoj ulici). Ustaje u 4 s., a zatim komponuje do 8 s. Iza 
drugog  zajutarka pratio ga je Stradal većinom u crkvu St. 
Carlo na Korzu. Prije polaska sasuo mu je obično njegov sluga Miško 
(sigurno rodom iz naših krajeva!) pregršt soldi u lijevi džep: za siromahe, 
a lire u desni džep: za eventualne izdatke. Praznio se obično desni džep, jer 
je naoko hotice davao siromasima milostinju iz tog džepa. Sv. Misi pri- 
sustvovao je klečeći na kamenom tlu, odbijajući ponuđene jastuke. 

Starost Lisztova samo je produljena mladost: puna svje- 
žeg poleta, neobičnog otpora duha i tijela, ne poznavajući ni 
mira ni pokoja ni štednje samoga sebe. — Smiješeći nazove 
svoje zadnje turneje posljednjih mjeseci života: »krajnjim 
umjetničkim putovanjima«, S upravo kraljevskim počastima i 
ovacijama pratiše ga u Ličgeu, Bruxellesu, Parisu, Londonu, 
gdje oduševljeno izvodiše njegove umotvore. Vraća se bole- 
stan. Izmoreno tijelo ne odolijeva više naporima. Unatoč li- 
ječničkoj zabrani pribiva ipak još prvoj izvedbi »Parsifala« i 
jednoj »Tristana«. Uz stepenice su ga nosili. Eto već i upale 
pluća! Oko ponoći 31. VII. 1886. zaklopi zauvijek svoje sta- 
račke vjeđe. 

Dne 3. kolovoza slavio je Bayreuth svečanim načinom i 
uzvišenim zvucima dolazak njem. Prijestolonasljednika, a u 
isto vrijeme nosili su u dostojanstvenoj povorci smrtne ostatke 
Lisztove na tiho groblje u blizinu groba Wagnerova... Se- 
dam mjeseci kasnije slijedi ga u vječnost kneginja Karolina 
ud. Wittgenstein (umrla u Rimu 8. III. 1887.), koju odredi 
Liszt nasljednicom i  izvršiteljicom svoje posljednje volje. 
Ova solidno i visoko naobražena žena upravo dovrši 24 sve- 
zaka svoga životnog djela... 

IV. SVJETOVNA DJELA 


U čemu je dakle veličina Lisztova? 

Liszt zauzima dominantan stav među istaknutim kori- 
fejima muzičke domene: kao jedan od najgenijalnijih klavir- 
skih virtuoza svih vremena, kao stvaralac novoga briljantnog 
glasovirskog sloga, kao dirigenat preodličnih kvaliteta, kao 
uzor-učitelj i odgojitelj čitave legije prominentnih veličina, on 

je pravi vođa staleških pripadnika (muzičara), kao kompo- 
zitor biva putokazom novoj muzici, on utire stazu Wagneru, 
Cornelius-u, Berlioz-u; on je plodan stručni pisac, on nastavlja 
i razvija Berliozovu programnu glazbu, on razvija nov smjer 
“u crkvenoj muzici. 

A) Gdjegod je govor o programnoj muzici, samo od sebe iskrsava 
ime Lisztovo. 

Programna glazba (protivno od »apsolutne glazbe«) izražava 
i predočuje pjesničke i likovne motive (t. j. izvanmuzikalne misli ili 
izvanjske događaje) simboličkom primjenom muzikalnih sredstava; stoga 
joj trebaju riječi ili »program« kao tumač. Predstavnikom programne 
muzike bio je Cl€ment Jannequin (16. stolj.). 

Modernu pak programnu muziku sa sinfonijskim pjesmama po- 
kreće Hector Berlioz (1803—1869) svojom epohalnom »Symphonie Phan- 
tastique« koju sklada kao autodidakt. Pjesnički program odlučuje izgrad- 
nju glazbene forme. Berlioz nema u Francuskoj neposrednih nasljednika. 
Škola Berliozova poprima evropski značaj istom obilaznim putem preko 
Liszta. Vele, da je Liszt još one večeri, kad je čuo »Symphonie Phantas- 
tique« počeo izrađivati klavirski izvadak. Liszt se pak od Berlioza jako 
razlikuje »univerzalnijom obrazovanošću, finijim ukusom pri izboru, dub- 
ljom ozbiljnošću kod izrađivanja«. To je staza spojnica, koja vodi do 
proširenja i profinjenja izražajnih sredstava, što proizvedoše odsudan upliv 
na dojduću generaciju. — Lisztova je zasluga, što je estetski princip pro- 
gramne muzike definitivno utanačen, fiksiran. 

Zorno piše dr, Bucken (Fiihrer und Probleme der neuen Musik, 
str. 42 sl), kad sintetizira: da je francuski muzičar otvorio ulaz u pod- 
ručje moderne programne muzike, a Liszt je to područje potpuno zaposio. 
»Rijetko je ikoji umjetnik bio tako na čistu s teoretskim i estetskim pod- 
logama kod procesa preobrazivanja, kao Liszt prigodom stvaranja sin- 
fonijske pjesme.5« 

Naočigled ovih i ovakovih »novotarija« krikne četa dušmana zdvoj- 
no: »Propade nam glazbal« — a Liszt klikne dostojanstveno: »Glazba 
poprima drugu formul« Potrebu novog oblika i smjera sinfonijske muzike 
potkrepljuje sam Liszt: ustajući protiv stare i trome kolotečine, pružajući 
novo i bolje; »tipovima, shemama i privjescima suprotstavlja individual- 
nost i razmišljanje vlastitom glavom«. Richard Wagner glasno i jasno 
sekundira Lisztu. Budući da je gibanje prazakon muzike, otale s krutom 
i ukočenom formom sheme, a naprijed s onim pokretljivim zakonom 
oblikovanja: prema nutarnjim motivima, koji su u raznim djelima razno 
izdjelani! 


5 Probrana sinfonijska djela Lisztova jesu: 1. Faust (u 3. slike: 
Faust, Greta, Mefistofeles, sa zaključnim zborom i tenor - solom. God. 
1854.), 2. Dante (Inferno i Purgatorio, prema Danteovoj »La Divina Com- 
media«. God. 1856.), 3. »Ce qu' on entend sur la montagne«, 4. Mazeppa, 
5. Tasso, 6. Les Prćludes, 7. Orpheus, 8. Prometheus, 9. »Hćroide funč- 
bre«, 10. Hungaria, 11. Hamlet, 12. Die Ideale, 13. Festkliinge, 14. Hunnen- 
schlacht, 15. Von der Wiege bis zum Grabe. 

Izneseni Lisztov stav prema programnoj muzici vodi nas do dubljeg 
razumijevanja i gledanja. U tom naime stavu nalazi univerzalan i geni- 
jalan virtuoz svoj cilj: »Obnovu muzike pomoću intimne veze s pjesni- 
štvom.« »Kod slušača heće da pokrene slikovite predodžbe (ne zabacujući, 
razumije se, radikalno sve dojakošnjel) i tako objasni stanovite ideje; 
to pak postizava obogaćivanjem izražajnih sredstava, koja si prema 
hic et nunc danoj građi uvijek iznova stvara (Orkestralni recitativl). 
Nosilac glazbenih događaja nije zapravo tema, već femeljni motiv, koji 
suptilnim psihološkim previranjem (Umdeutung!) uspostavlja jednotu 
glazbenog komada. — Razmotrimo li pobliže Lisztov odnošaj prema Wag- 
neru, sinut će nam razlika; pokazat će se, kako je Lisztov muzikalan 
utjecaj na Wagnera bio neprispodobivo jači negoli obratno.« 

Stapljanje i prožimanje programatsko—slobodne i apsolutno—stal- 
ne forme pridržano je u trećoj, zasada posljednoj generaciji, na čelu s 
Richardom StrauBom (r. 11. VI. 1864): kao »najekstremnijem ogranku 
poetizirajuće muzike, riješene svih formnih spona«, 

B) Neobično brojna su djela za glasovir. 

IT ranskripcije i paratraze buje životom, razmeću se bogatstvom i rasko- 
ši. Izriznice Listovih glasov, fantazija, parafraza i transkripcija tuđih djela: 
(Beethovenovih, Berliozovih, Schubertovih itd., čijim je pjesmama poto- 
njemu pomogao do internacionalne slave!) iznikoše novi genijalni pro- 
dukti. To ga izdigne iznad razine svih virtuoza njegovog doba te povede 
stazom novoga modernog klavirskog stila. »Ova ista potreba: proizlaziti 
od onoga, što je već dano, stvori kasnije od njega dirigenta preodličnih 
svojstava.« 

Rapsodije. Najskrovitije niti ciganske glazbe provlači naš maestro- 
kroz čarobne isprepletaje, gradeći na takav način neobično lijepa i kla- 
sično dotjerana muzička zdanja. 

Improvizacije. Od neizbrojive množine slušača sićušan je postotak, 
koji posjedovaše poželjnu kvalifikaciju, da prosudi vrijednost superiorne: 
virtuoznosti Lisztove i kod njegovih ekstemporiranih izvedbi, no sugestiv- 
na sila čiste umjetnosti neodoljivo je ipak sve palila i privlačila. 

C) Pjesme i Kantate. Svojim pjesmama (oko 60) pokreće Liszt 
»modernu, slobodnu, više rapsodijsku pjesmu, koja smjera i teži na de- 
klamatorsku (tonovima crtanu) izradbu«. 

Među kantatama ističu se: »Die hl. Cacilia«, »An die Kdnstler«, 
»Die Glocken des StraBburger Milinsters« itd. 


V. CRKVENA DJELA 


Ovamo ubrajamo: Mise, Psalme, Oratorije i Motete. 

A) MISE. — Dodir s »cecilijanizmom« odavaju: Prva Misa za 
muški zbor iz god. 1848., zatim Missa choralis (1865) i Rekvijem (1867-8). 
Obnovu crkvene muzike pomoću modernih sredstava (orkestralne i dra- 
matske umjetnosti) pokreće Missa solemnis u D-duru t. zv. »Graner 
Messe« (1855) i »Kr&nungsmesse« (1867). 

1. Missa choralis za mješoviti zbor ostaje unatoč sve hromatike i 
enharmonike prvorazrednom crkvenom umjetninom. Uvrštena je u njem. 
cecilijanski Vereinskatalog od god. 1870, pod br. 79 (kasnije su je 
brisali!). 

2. Graner Messe s orkestrom. Iza opsežne analize ovoga djela sažeo 
je učeni stručnjak Petar Griesbacher (»Reaktion und Reform«, str. 238) 
svoj sud ovako: »Jezgra daje plodu vrijednost. A jezgra G. M. jest 
eminentno crkveno osjećanje, koje se izražava toplim tonovima i, ma 
da tu i tamo izbija stanovita vrsta formalizma, ipak se nađe u odlučnom 
Času izražajna forma, koja nosi nesamo obilježje umjetničke veličine ne- 
go i liturgijske ispravnosti. Tekstovne netočnosti dadu se ukloniti, skra- 
ćivanjem i izostavcima obaći, te onda imamo pred sobom jedinstveno do- 
sad izgrađenu glazbotvorinu: punu umjetničkih i liturgijskih vrednota.« 

Sam Liszt piše o toj Misi Wagneru, da ju je »više molio negoli 
skladao«. — U toj se Misi po prvi put uvodi Wagnerov orkestar u dome- 
nu strogo crkvene muzike, 

3. Krčnungsmesse (skladana u Rimu, u samostanu Olivetanaca St. 
Francesca Romana) ima uz suho zlato i gdjekoje manje vrijedne ingre- 
dijence (bizarnosti kod pretjeranog opetovanja jednoličnog motiva na 
koncu Kyrie i Agnus; kakofonije u Sanctus-u; dijelove sinfon. Ofertorija; 
tekstovne nepravilnosti; neliturgijski Amen na kraju Agnus-a; stilske 
mješavine u Credo; ultra-liturgijsko razvlačenje i sl.). No kraj svega toga, 
ma da se i gdjegdje nešto previše ćuti »genijalni rezultat virtuozne teh- 
nike«, nepobitno je, »da L. liturgijski osjeća i da posjeduje prirođenu 
ozbiljnost, koja isključuje svaku sumnju o crkvenosti njegovih liturgijskih 
djela« (L c. str. 240). 

Tri zajednička obilježja odavaju Lisztove Mise. Prvo: novu temati- 
ku s koralnim melodijama. Zanimljivo je, da se je L. često držao točno 
ritmičkoga shvaćanja suvremene Editio Medicaea. — Drugo: nov način 
melodike; izgrađivanje i razvijanje horizontalne melodijske linije. — Tre- 
će: nova smiona harmonija; povezivanje heterogenih elemenata: diato- 
nički—objektivni crkv. koral s romantički—subjektivnom harmonizacijom. 

B) PSALMI. — Četiri psalma Lisztovih (13, 18, 23, 137) idu u niz 
modernih kompozicija te vrste. Gotovo sve je izrađeno u Rimu. Psalam 
13. i 137. djela su većih razmjera. 

C) ORATORIJI. 

1. Oratorij »Stanislav« ostane nedovršen. Izvedeni i izdani bijahu 
pojedini dijelovi. Kneginja Wittgenstein pružila je ovdje kao i kod 
»Legende o sv. Elizabeti« prve nacrte. Lisztovo priznanje i odobrenje pri- 
mi istom treći nacrt: K. E. Edler-a. 

2. Legenda o sv. Elizabeti (nastala između god. 1852—62. Prva 
koncertna izvedba održana je pod vodstvom L. g. 1865. u Pešti. Prva pak 
scenska produkcija bijaše u Weimaru dne 28. X. 1881). 

Evo prvog oratorija, koji je nikao u krugu t. zv. Zukunftsmusiker-a, 
a plod je ujedno antagonizma između L. i Wagnera. Potonji je osuđivao 
oratorij sa svog stajališta, a Liszt ga branio odlučnim i toplim recima. 
Liszt je nastojao da s ovim oratorijem praktički pokaže, što je teoretski 
razglabao, naime kako ova vrsta skladbe nije vezana na pravila pozo- 
rišne drame. | 

Riječi su Otona Roquette-a (izbor pjesnika nije baš sretanl). 
Šest je prizora (slika) bez pripomoći pripovjedačeve. Između 1. i 2. sce- 
ne jest vremenski razmak od decenija. Oštra opreka Wagneru! Uslijed 
pomanjkanja psiholoških motivacija teksta i duševnog sadržaja govora 

moraju »žive slike« i Lisztova muzika nedostatke izgladiti i poduprijeti. 
Na nekim mjestima (n. pr. gdje se iziskuje veća strastvenost) upravo 
glazba razotkriva tekstovne slabosti. U muzici pak samoj bismo očekivali 
»liričko produbljenje, proširenje i okupljanje utisaka preko sporednih 
točaka do sveopćega zamaha«. 

»Legenda« je neka vrsta »duhovne opere«, u kojoj se dramatski 
momenat tako neobično ispoljuje, te su je s potpunim i neočekivanim 
uspjehom počeli davati sa scenama. I tu je razlog, zašto ju je A. Fisen- 
mann uvrstio u svoje djelo »Das groBe Opernbuch« (str. 127). Ako se pak 
prigovara, da je ugođaj, navlastito u završnim dijelovima skladbe, pre- 
jednolik, jer se u drami traži više gibljivosti i promjene, ne valja zabo- 
raviti, da to nije opera u strogom smislu riječi, nego legenda, koja slije- 
di svoje vlastite zakone. Uostalom sam L., prikazujući to djelo bavarskom 
kralju Ljudevitu 1I., označuje ga kao »oratorij«. 

Ova kompozicija krije i stilističku novost: neoromantičku orkestra- 
ciju, upotrebu provodnog motiva i crkv. melodija. — Općenito govoreći, 
oratorij, kako ga stvori Liszt, »zreo je plod na stablu njegova žića, a dotje- 
rao ga je do zrelosti sinfonijski rad: na sunčanom žaru vjerskog življe- 
nja, i oplodio gregorijanskim melodijama« (MS, 1925, str. 259). 

3. Oratorij »Christus« predstavlja najznamenitije djelo 
Lisztovo. Oratorij je svršen 1. okt. 1866. u Rimu, u samostanu 
St. Maria del Rosario; izveden u Beču g. 1871. krnje, a pot- 
puno $. 1873. u Weimaru. »Krist« nije oratorij u običnom 
smislu zamišljen i izrađen, već kao liturgijski misterij u 14 
točaka. Posvuda idealna jedinstvenost koncepcije. 

Handel se u svom »Mesiji«, njemačko-protestantskog 
shvaćanja, »udubio u djelo spasenja: sasvim neovisno od pre- 
dodžbe bogoslužja, dočim se Liszt u svom »Kristu«, francusko- 
katoličkog shvaćanja, permanentno odupire na liturgijske 
veze. Zbog toga očituje Liszt neku objektivnost (u opreci sa 
subjektivnim tumačenjima Beethovenovim u njegovoj Missa 
solemnis!) monumentalizirajući religiozna čuvstva poveziva- 
njem s izražajnim formama sv. ceremonija«. Zar je čudo, 
ako ono, što je abbć-u Lisztu naravno i razumljivo, 
samo u onih slušača ostavlja dublji utisak (Ovim ispravnim 
izvodima Scheringovim u »Geschichte des Oratoriums« do- 
dajemo: i onim izvađačima omogućuje čistu, uvjerljivu, ne- 
napirlitanu izvedbul!), koji su kao praktični katolici uronili u 
mistiku katoličke službe Božje, koje odsjev nalaze u Lisztovoj 
crkveno-duhovnoj muzici, te koji su tako kadri da istim sto- 
pama slijede genijalnog interpreta u tonovima. 

Liszt nije nijedne starije ili mlađe crkvene glazbene 
forme ignorirao, no nije nijedne ni slijepo pretočio ili prenio; 
sve presenećuje i privlači udivljenja vrijedna superiornost te 
sloboda kretanja i izradbe. Čitav taj oratorij odlučno i po- 
razno tuče sve one nevjerne Tome, koji još sumnjaju u origi- 

nalnu stvaralačku moć Lisztovu. — Dosta je glazbenika iza 
Liszta pokušalo da dostigne njegovu muzikalnu mistiku, ali 
s promjenljivom srećom; najbliži bi bio Charles Gounod 
(1818—1893)! Ali ovom oratoriju ide prvo mjesto u XIX. 
vijeku. 

Kod »Krista« je dramatski momenat potisnut u poza- 
dinu. Tu ne odsijeva bož. osoba Spasiteljeva kao na pr. kod 
Bacha, Handela, Mendelssohna, Kiela, — već ideja o Kristu: 
u glavnim životnim odsjecima. Težište nije u radnji nego u 
razmatranju i osjećaju." Liszt se služi koralom kao »temelj- 
cem za svoju transcedentalnu tonsku pjesmu«. »Krist« nam 
dočarava »idealno poletni izljev katoličkog duha«, »tvorevinu 
neprispodobljive dubljine duha i duše«, 

D) MOTETI izviru i ključaju iz toplog srca pravovjerna katolika. 
Liszt utire put: ostavlja šablone i mlohavost svojevremene crkv. glazbe 
te joj podaje »življi izraz osobnog osjećanja, neposredniji i topliji ton«. 
Cornelius (1824—74) je taj smjer prihvatio i umjetničkom finoćom do- 
tjerao. 

Lisztova crkv. djela od iskona su određena za službu Božju; nego, 
ako kod mlađih reprezentanata Lisztove škole i Lisztovog smjera većkrat ne- 
ma govora o pravoj crkvenoj (već radije duhovnoj!) muzici, ne smijemo za- 
to osobu maestrovu dovesti s tim u neku mrsku uzročnu vezu. 

U crkvenim kompozicijama drži se L. strogo crkvene podloge: sta- 
pajuć je ujedno s modernom harmonijom, ističuć pri tome i pravo ka- 
toličko veselje. Sasvim u smislu papinih enciklika o crkv. muzici. Da li 
mu je uistinu potpuno uspjelo, teško je reći. Dr. K. Weinmann pravedno 
rasuđuje, kad zgodno navodi (Gesch. der KM, str, 241), da moramo be- 
zuvjetno razlikovati karakter crkv. djela onoga Liszta, koji bijaše zasićen 
vjerskim, revolucionarnim idejama Lamennaisovim, i abbć-a L., koji u 
vječnom gradu opet nađe mir duše svoje. 

»Savršenim uzorom moderne crkvene muzike« nazivlje Griesbacher 
(1. c., str. 220) Lisztovih 12 Kirchenchorgesšnge; tako jednostavne, a 


* U izvrsnoj podstavi emitirala je dne 22. I. 1936. bečka radio- 
stanica ovaj divan oratorij, a prenijela ga je i zagrebačka stanica. Po- 
hvalama krasnih zborova i solista nemamo šta dodati, no nas je slušače 
upravo zanijelo skladno slikanje orkestralnog ensemble-a, koje nam je 
kod prijenosa (bez daljnih komentara) pružilo predivnu građu za medi- 
taciju dotične točke (poklon pastira i sv. Triju Kralja, oluja na moru, 
Stabat Mater itd.) 

Izvedba ovoga impozantnoga djela na Veliku Srijedu dne 24. III. 
1937, u dvorani novoga Zagrebačkog Zbora donijela je vanredno iznenađe- 
nje i najznačajniji dogođaj u ovogodišnjoj muzičkoj sezoni. Pod vrsnim 
artističkim vodstvom prof. Pozajića neobično se istakao orkestar Zagre- 
bačke Filharmonije i Oratorij sv. Marka (100 pjevača) i izvrsni solisti. 
Interpretacija puna pieteta. U kristalno jasnoj izvedbi dočarane su 
skrivene ljepote (»Hrv. Str.«). 

pri dubljem promatranju »otvara se zlatna staza do raja umjetnosti, u 
misterije jedne psihe, koja se bori za ćuderednu veličinu«. »Mihi autem 
adhaerere Deo bonum est« potresno sintetizira »vjersko priznanje umjet- 
nikovo, — tajni je glas, koji predre u vrtlog svjetskog meteža, u aplauz 
oduševljenog slušateljstva, u vabila osjetnosti, te magičnom moći vuče 
k Svevišnjemu, k Crkvi, kojoj hoće da bude bliže negoli oni drugi . . .« 


VI. LISZT U PROFILU 


Dosadašnji Lisztov portret poprima kod žarče rasvjete 
neobično markantne poteze, čega nitko ne će osporavati 
Lisztova pojava nije samo privlačljiva nego i najzamršenija u 
glazbenoj povijesti. Samo onaj, koji sve niti života, rada, pi- 
sama i djela pokupi, može dospjeti do nekako glatkog, zao- 
blenog pojma. 

Kao dirigent kolosalno je imponirao i djelovao. Kao teh- 
nički nedostiživi glasovirač i majestozni interpret umjetni- 
čkih tvorevina sviju vremena i naroda nosi neizbrišljivi žig 
univerzalnoga genija i stvaralačkog duha: htijući prisiliti Mu- 
ziku, da nam dočara u tonovima sve, štogod je veliko i lijepo 
postojalo tamo od klasičnih Grka pa do dana današnjega. A 
to se odrazuje u nizu njegovih sinfonijskih djela. S pravom se 
L. oslanjao na svoj veleum, popularnost i nadmoć, te superi- 
ornim elanom promicao i djela svojih suvremenika. Schu- 
manov »Manfred« dospije na pozornicu samo nastojanjem 
L.; slično je s Wagnerovim »Tannh&userom«, »Lohengrinom«, 
»Holandezom«; Schubertovog »Alfonza i Fstrelu« izvuče iz 
nezaslužene zaboravi; mlađe operne skladatelje (Cornelius, 
Rubinstein, Raff, Lassen itd.) predstavi široj publici — Kao 
učitelj izvanrednih sposobnosti zabaci šablone. Iz Lisztove 
škole proizađe prava bujica istaknutih glazbenika: pijanista 
(Hans Guide von Bilow 1830—94, Karlo Klindworth 1830— 
1916, Ivana KlinckerfuB, nazvana »ženskim Rubinsteinom« 
1855—1924, Sofija Menter 1846—1918, Fugen d' Albert 
1864—1932, Aleksandar Siloti r. 1863. itd.), dirigenata i skla- 
datelja (Josip Joachim 1831—1907, J. J. Raf 1822—82, Petar 
Cornelius 1824—74. itd.). 

Svuda ga gledamo u poniznoj samosvijesti i impozantnoj 
nadmoći. Bez one odvratne oholosti i bljutavog egoizma, što 
»resi« mnoge druge malešne »virtuoze«! Uviđavniji ljudi is- 
kreno priznaše, da L. za svoje bližnje i učenike nije umirao, 
nego se ubijao . .. Devizu svoga krsnog zaštitnika sv. Franie: 
»caritas« vjerno je slijedio. Sebičnosti" nisi našao u Lisztovu 


? Počela se otkrivati Wagnerova umjetnost, da zasjeni divski lik 
Litszov. Istom onda, kad su izdane sve korespondencije Wagnerove, ot- 

rječniku. Od masnih svota, koje je stekao na turnejama, za- 
državao je na opetovna nukanja — tek čedne svotice. Sve 
ostalo porazdavao bi u dobrotvorne svrhe (dakako, u jarkoj 
opreci s današnjim sićušnim starovima muškog i ženskog ro- 
dal) n. pr. za izgradnju kčlnske katedrale, za hamburške po- 
gorelce, za Beethovenov spomenik u Bonnu, za siromašne 
muzičare itd. Od premnogih učenika svojih nije tražio hono- 
rara. On je pače svim onima, koji ga moljahu za potporu, nov- 
čano priticao u pomoć. Nažalost bijaše i nevrijednih ulizica 
među njima, koji su »dobroćudnog patrijarhu« okrali gdje su 
stigli (misli se, da je na tako podao način nestao i jedan dio 
»nedovršenog« oratorija »Stanislava«). 

A) Ex professo se moramo osvrnuti na jedan krupni prigovor. 
Neki ozbiljno tvrde, da Liszt nije dao nijednoga stvaralački savršenog 
samostalnoga djela. 

Liszt i Wagner dvije su genijalne pojave, na koje se toliko nava- 
ljivalo u žučljivoj i strastvenoj borbi kao ni na koga inače u cijeloj 
glazbenoj historiji. Pravo hoće da imaju svi: oni »pro« i oni »contra«. 
A dobrano se griješilo na obje strane: ne toliko od istaknutih veličina, 
koliko od nametljivih trabanata (Cf. Storck, II. 231). 

O našem nenatkriljivom muzičkom prevodiocu piše sam Wagner 
»Ueber Liszts sinfon. Dicht.«), kako onaj, »koji je češće imao prigode 
da čuje Liszta svirati n pr. Beethovena, mora uvidjeti, da se tu više ne 
radi o reprodukciji nego o pravoj produkciji; to mi je posve sigurno, da 
onaj, koji može Beethovena ovako reproducirati, mora znati s njim i pro- 
ducirati«. O genijalnoj produktivnosti Lisztovoj može da sudi samo 
kongenijalni umjetnik. Zato nam vrijedi par Wagnerovih riječi više nego 
svekoliko preostalo natucanje. Ne zaboravimo, da s Lisztom u grob pada 
i objektivno-ispravna interpretacija njegova fenomenalnoga glasoviranja. 
Kao da sam skladatelj ovo predosjeća, kad piše kao uvod svojim »Sin- 
fonijskim pjesmama«: »Obschon ich bemiiht war, durch genaue Anzeich- 
nungen meine Intentionen zu verdeutlichen, so verhehle ich doch nicht, 


krivena je izvanredna nesebičnost Lisztova prema zetu Wagneru, otkri- 
vena moralna ljepota Lisztove duše, njegova neumorna revnost prema 
nasilnom i fantastičnom a često i nezahvalnom Wagneru. Tada je svijet 
progledao i vidio, da je Liszt bio Wagnerovim vođom i čuvarom. Iz toga 
dakako ne slijedi, da je W. bio učenikom Lisztovim. Svakako, po prizna- 
nju samog W., bez Liszta ne bi bio Wagner ono, što je postao. 

Kritika dosada još nije naknadila učinjene nepravde. Moderna je 
glazba krcata Lisztovim tehničkim pronalascima, no publika je otupila 
za »novotarije« Lisztove prije, negoli je uopće saznala za njih. Zašto? 
Jer je nailazila na njih u kompozicijama, koje su nastale pod utjecajem 
Lisztovih djela, a da svijet za to nije ni znao . . . Evo altruizma u rado- 
snom odricanju! Liszt htjede služiti, a nije htio, da mu služe. Popravljaj- 
mo barem sada nepravde, koje je stvorila Lisztova nesebičnost samome 
sebi! (Por. Cam. Mauclair-a). 

daB manches, ja sogar das Wesentlichste, sich nicht zu Papier bringen 
IaBt und nur durch das kinstlerische Vermčgen, durch sympathisch 
schwungvolles Reproduzieren sowohl des Dirigenten als der Auffiihren- 
den zu durchgreifender Wirkung gelangen kann.« (Dr. K. Storck, II. 228) 
Tko je slušao izvedbu Lisztovih sinfonijskih djela pod vodstvom kon- 
genijalnog R. StrauBa, shvatit će dubljinu i dalekosežnost navedene 
rečenice (1. c.). 

Glasovir je u rukama Lisztovim: pjevao, plakao, jecao, klicao, 
molio se, grozio se, trzao, uzdisao, zdvajao, plaho šaptao, muževno nastu- 
pao, djetinje tepao i sl. Čuveni klav. virtuoz Ignacije Moscheles (1794— 
1870) reče iza jednog L. koncerta: »Poslije nastupa Lisztova moramo 
zaklopiti glasoviri« 

Schumann piše: »To nije više glasoviranje ove ili one vrsti; nego, 
to je izraz smionog karaktera uopće . . .« 

Berlioz zove Liszta »virtuozom budućnosti«. Liszt je nenatkriljivi 
učitelj i vođa moderne škole virtuoznosti, gdje duh vlada iznad bravura, 
ideja nad materijom, vanjština nad stvaralačkom nutrinjom. 

U listu od g. 1840. ističe Mendelssohn: »Nijednog muzičara ne 
vidjeh, u koga bi, kao u Liszta, glazbeni osjećaji unilazili sve do vrška 
prstiju, a odatle se neposredno izlijevali . . . ; ne će naći ravna sebi ni- 
gdje.« 

Iz svoje neiscrpljive riznice obogaćivao je Liszt i mnoge druge. 
Richard Wagner piše von Biilowu, da je on (Wagner), pošto je upoznao 
Lisztove skladbe, postao »ein ganz anderer Keri als Harmoniker«. Ozbi- 
ljan R. Wagner nazivlje L. »najglazbenijim od sviju glazbenika, koje 
možeš zamisliti«, a uoči prve izvedbe svoga »Parsifala«: »velikim štiti- 
teljem njegove (t. j. Wagnerove) umjetnosti, koji ga je uzdigao, kao 
nitko drugi«. Lisztova je narav dosta nemirna. Mirovao je samo onda, 
kad je radio i pisao. Inače je volio putovanja i turneje, konverzaciju 
i društvo. Ni šetnje nije volio. Mnogi darovani skupocjeni štapovi za 
promenadu ostadoše bez željene svrhe. Stanujuć neko vrijeme u Tivoli, 
na dvorcu kardinala Hohenlohe-a, imao je na raspolaganju čitavo jedno 
krilo zgrade, te piše, da provađa »in stiller Einsamkeit eine fromme 
Lese- und Schreibkur«. Lisztov je karakter zakopčan i nepristupačan. Liszt 
nije dopuštao pogleda u nutrinju svoga bića i mišljenja. Odatle tolike le- 
gende! Novo je P. Raabovo djelo o Lisztu (1931) najdotjeranija biogra- 
fija, koja je duboko segnula u rezerviranu osobu i kulturno—historijsku 
pojavu Lisztovu: raščistivši legendarne navode i ispade, 

Liszt jamačno predstavlja neki religiozni problem, Njegovo žiće 
dijeli Dr. H. M. Sambeth (MS. 1925, 255) u tri razdjelka: »humanitaire« 
(NB: to je izraz samoga L.I) — u vrtlogu onovremene slobodne struje; 
religiozni — pod utjecajem Crkvi odane kneginje Wittgenstein; litur- 
gijski — u slijed kasnijih duševnih potresa a i boravka u Rimu. 


Mjereći stvaralačku snagu Lisztovu ne smijemo posizati 
za običnim mjerilom, kojim mjerismo jednostavne naravi 
Schuberta i Mozarta, u kojih se rukama sve pretvara u zlato 
glazbenih zvukova, ili borbene naravi Beethovena i Wagnera, 
kojima za stvaralačko nutarnje oblikovanje stoji na raspola- 

ganje višestruko složena izražajna forma pjesništva, glazbe 
i mimike. Kraj Handela i Mozarta ostaje Liszt najuniverzal- 
nijim muzičarom. Neprispodobljivom genijalnošću, koja u se- 
bi krije klice raznih obrađenih genija, otkriva i prima, prera- 
đuje i usvaja neprolazne vrednote klasika, a iz kaosne mje- 
šavine iskrsava svijetli, novi Lisztov svijet. »U tom se žarištu 
sve zrake divotno stapljaju: mistična naslućivanja svih kon- 
trapunktičara, Birdovo i Bullovo veselje za varijacijama, 
Coupćrinova i Rameauova kićenost, Scarlattijevo sjetilno ve- 
selje u zvucima, apsolutna muzika Bachova, Mozartovo uži- 
vanje u glazbenim ljepotama forme, Beethovenov bolni krik 
za izbavljenjem, misaone ispovijesti jedinstvenog triumvirata: 
Schuberta, Schumanna i Chopina.« (Storck, IL 225) 

A nezahvalan svijet iskazao se i prema Lisztu . . . Od svih onih 
brojnih korifeja, kojima je vječito uslužni maestro bio izdašno u pomo- 
ći za života kao Berlioz, Schumann, Wagner (koji sam priznaje, da bez L. 
ne bi bilo ni jedne note »Ringa«), na koje je živo utjecao kao Debussy, 
Mahler, Reger, StrauB...— nijednog nisi zapazio iza Listovog mrtvačkog 
lijesa u povorci: osim Ant. Brucknera, prema kojemu je (čudnol) upadno 
malo interesa pokazivao . . . (Isp. Dr. Peter Raabe, Fr. Liszt, 1931), i koji 
je naručio vijenac, a kod Rekvijema improvizirao na orguljama o temi 
vjere iz »Parsifala« (Isp. bilješke očevica A. Stradala; ZIM. 1932, 971 sl.). 

Nevoljko nas se doimlje, kad motrimo, kako L. s besprimjernom 
požrtvovnošću i iskrenom nesebičnošću promiče i izvodi i publicira fuđa 
djela, a kod svojih nailazi sto puta na nerazumijevanje, hladnoću, otpor. 
Čuše ga, gdje čednom samosviješću ističe: »Ja mogu čekati.« I doista. 
Liszt je među prvima došao na red, a mnogi onodobni »prvaci« potisnuti 
su u pozadinu . .. — Lisztovo dobro srce ćuti samilost nesamo prema 
jadnicima i siromasima, nego i ondje, gdje drugi ne znaju ili ne će da 
pomognu. Jednoć daje Liszt u zajednici s Ole Bullom koncerat u Londo- 
nu. Izvodio je glasovitu Beethovenovu »Kreutzer-sonatu«. Slijedi orkan- 
sko pljeskanje. I Liszt morade ponoviti tu skladbu. Iza toga nastupi 
Bull s violinskom varijacijom. Ali pljeskalo se znatno tromije. To dir- 
ne L., što je druga Bulla zapalo slabija čast (akoprem je B. prema izjavi 
samoga L. izvađao upravo savršenol), ustane ostentativno, potapka Bulla 
po ramenima, plješče i viče da capo! Publika oćuti svoj propust, pa na 
koncu izvedbe priredi Bullu svečane ovacije. — Nešto slično zbi se u 
Beču, kad je L. dirigirao Erkelovu ouverturu k »Hunyady Laszlo«. To je 
lijepo djelo primila publika nezasluženo hladno. Tankoćutnog L. iritira 
taj način, nastupi ponovno i dade opetovati cijelu kompoziciju. — Sličnim 
pobudnim crticama vrvi u dugom vijeku Lisztovu. 

B) Liszt je katolik dušom i tijelom. 

Ne smeta, što se iza jednog koncerta u Frankfurtu (g. 
1841) upisao među »slobodne zidare«. Da ne opetujemo ovdje, 
što smo već rekli, upozorujemo na članak o Mozartu (»Ži- 
vot«, 1936, br. 9.); što se ondje veli o masoneriji onog doba 
za Mozarta, vrijedi i ovdje. 

Mnogima bješe Lisztovo vjersko uvjerenje nerešljivom 
zagonetkom. I ta se crta povlači kroz vas život njegov. 

Nietzscheu piše Liszt: »Moje oko ne kruži oko Parnasa, 
štoviše, duša moja prianja uz Tabor i Golgotu.« 

Svojedobno zaklinjaše mali Franjo svoga oca: »Dopusti 
mi, da budem seminarac i svećenikl« No otac nepedagoški 
i nespretno odbije: »Ti pripadaš umjetnosti, a ne Crkvil« I 
gle, baš ova veza s Crkvom podaje Lisztu posebnu važnost i 
čar i slavu. Mladićeva se vruća želia doduše ne ispuni, ali 
i ne iščezne posve. Cijelo biće poprima ozbiljnije konture i 
kretnje, a trpjelo je i zdravlje, no za sve to nije imao otac 
potrebitog razumijevanja (otac umre 28. 8. 1827). Pola stolje- 
ća kasnije piše kneginji Wittgenstein: kako ga je otac na sa- 
mrti opomenuo, neka se čuva žena, jer da će mu one život 
uzburkati. Ovo je proročanstvo to čudnije, što mladi Franjo u 
svojoj 17. godini (kod očeve smrtil) nije ni znao ništa o sta- 
novitim grijesima, te je u svojoj djetinjoj bezazlenosti molio 
svoga ispovjednika, neka bi mu objasnio 6. i 9. zapovijed 
Božju, nije li možda nehotice u čemu pogriješio. 

Kasnije, nakon razočaranja s Kderkomi ministra saobra- 
ćaja, grofa de Saint-Eriq, još je žarče hlepio za utjehom sv. 
vjere: tražeći izvan granica raspadljivosti i prolaznosti »žen- 
ski ideal čist i djevičanski«. Pobožna majka ne uvidi potrebu 
zamoljenoga sinovljevog svećeničkog zvanja za »Sćminaire 
pour les Missions Etrangčres«. Franju ovo upravo poklopi, 
on se trgne iz vreve i povuče u samoću; a u »Etoile« (1828) 
zabugariše mu pravcatu nadgrobnicu: otisnuvši dapače ne- 
krolog ... — Pridigavši se zaroni u svoj intenzivni rad. »Mi- 
ran i stoičan hoću da ostanem u mijeni uspjeha i neuspjeha: 
ne pouzdavajuć se u prvim, a ravnodušan prema drugom« (Iz 
lista upravlj. Massardu). 

Svjetovni nazori Lisztovi počivaju na kršćanskom teme- 
lju. Vjerskim mu je idealom sv. Tinenjal njegov Franjo Asiski, 
koga rado naziva »le saint fou«. »U religioznom biću L. opaža 
se viteški stav; njegovo pouzdanje u Boga prožeto je djeti- 
njom naivnošću; svijetu se opire junački. U tome je i praizvor 
njegovoga umjetničkog stvaranja. Ni govora o nekakvom tra- 
ganju i o nekakvoj nebuloznoj borbi za spoznajom, kao ono 
nešto kod Beethovena i Wagnera, nego iznad svega se nadvi- 
ja preobraženi mir sigurnog posjedovanja. Njegov »Krist« je 
jasno svjedočanstvo.« 

Katoličanstvo Lisztovo napadali su neki iz neznanja, 
neki tendenciozno, neki maliciozno: podmećući mu pante- 
istički, liberalan, čisto umjetnički ideal, jer im je vjera ne- 

spojiva s ovako virtuoznom veličinom! I za »trajanje svojih 
lutanja i prekršaja« nije posve izgubio vjere svojih mladih 
dana (akoprem odgojen bez sistematske vjerske poukel). Po- 
vratak na pravu stazu (zahvaljujući utjecaju Karoline Witt- 
genstein) dade se iz korespondencije zorno slijediti, gdje je 

ismeno sveto uvjerava o svojoj vjeri te o onom, što »do- 
bra sveta Majka Crkva uči«; to »djelo milosti prema njemu« 
nikad joj ne će zaboraviti. Dodati moramo jedan »ali«. Lisztu 
nije uspjelo, da svoje nesumnjivo vjersko osvjedočenje uskla- 
di potpuno i s praktičnim moralom. To je otac predviđao na 
samrti. To dokazuju slobodne veze s groficom d' Agoult i 
kneginjom Sayn - Wittgenstein. U tom se smislu i sam jada: 
»Dao sam se goniti na puteve strasti: izuzev egoizma.« (Brf. 
VII. 240) 

O Dgllingeru piše Liszt: »Tko se nazivlje katolikom, taj mora slu- 
šatil« — Prijatelju R. Wagneru reče jednoć: »Obrati se k vjeri! Ima 
jedna srećal ... a ta je sreća: jedina, istinska, vječna. Podrugivao se 
ti ne znam kako gorko tom čuvstvu, ja ne odustajem da u tome svoj spas 
nazrijevam i iščekujem. Po Kristu i u Bogu rezigniranim trpljenjem sinut 


će nam spasenje i izbavljenje. « — U srce diraju riječi, koje upravlja 
Wagner Lisztu: »Adieu, moj Francesco, ti jedini, koji si poznavao lju- 
bav te prošao, kao jedva drugi tko! Zdravstvuj! . .. Ti draga iščezla 


srećo! O da znadeš, kakove si tragove Božje ostavio iza sebel« 

»U malešnoj, siromašnoj, katoličkoj kapelici Weimarskoj (Marien- 
straBe) često pribiva sv. Misi sijedi abbć Liszt, klečeći par koraka da- 
leko od nas ministranata i glasno moleći, prateći lat. sv. liturgiju takovom 
impulzivnošću i izražajnom intimnošću, naročito onaj »mea culpa, mea 
maxima culpa«, da je upravo potresao mladenačka srca naša. Kad je 
dječačka radoznalost naša skrenula nam oči prema maestru, ugledasmo 
omašnu staračku glavu pognutu naprijed i rukama poduprtu, a sijede 
su se vlasi spuštale na široke rukave sutane . , .« (MS. 1926, 143 sl.) 

Osobitu je ljubav gojio prema velezaslužnom i uglednom 
redu franjevačkom. Za svoga boravka u Rimu hodočastio je 
s prijateljem abbćom Solfanellijem u Loretto i Asiz, koja mu 
mjesta prirastoše srcu. Navlastito je štovao asiskog Sveca. 
Producirajuć se pred sv. Ocem Papom Pijom IX. izvede upra- 
vo dovršenu legendu sv. Franje Asiskoga »Predication aux 
oiseaux«, što potvrđuje i nazočni očevidac Aug. Stradal 
(NMZ. 1926, 213). 

Od g. 1856. član je Trećeg reda sv. Franje. I inače su 
ga vezale uske veze s Franjevcima. 

Iz 6. 1881. potječe skladba »Le Crucifixe« (Alt-solo s 
harm. odn. klav.), koju već obavija tamni flor, naslućivanje 
bliske smrti. »Temeljni je ton sviju mojih osjećaja Križ... 
(Iz Rima g. 1882. Karlu Gille-u). Da, Isus Krist na križu, če- 

znutljiva težnja za Križem i Uzvišenje sv. Križa: to bješe 
sveđer moje nutarnje zvanje .. . i kraj svih prekršaja i zablu- 
da, koje sam počinio, i radi kojih se iskreno kajem i ćutim 
bol, božansko svijetlo Križa nije mi nikada sasvim oduzeto.« 
A u srcu mu se budi plamen ljubavi prema sv. Franji; želja, 
da ga »redovničkim habitom obučena« stave jedamput na 
odar: »to je moje zadnje štovanje velikoga Sveca, koji je poput 
lude Križa vršio svoj apostolat«. Svoju ljubav prema asiskom 
Siromahu dokazao je L. i time, što je glasovitu »Pjesmu sun- 
cu«, »Cantico del Sol di San Francesco d'Assisi«, kompono- 
vao prema tal. originalu (muški zbor, bariton-solo, orgulje, 
orkestar). 


U Lisztovoj biografiji od Aug. Gollericha (1859-—1923) 
čitamo, da mu je zadnjih dana života L. rekao: »Da nema 
muzike, sav bih se posvetio Crkvi i postao Franjevcem...«; 
»moja najitimnija potreba srca bijaše, da onoj Crkvi, kojoj 
htjedoh služiti, odista i pripadam.« 

Kad bi svi oni, koji se lakomisleno nabacuju na Lisztov 
katolicizam, barem toliko nijetili u sebi praktičnog katoliciz- 
ma, koliko bijaše u Liszta, preporodili bi i svoju nutrinju i 
okolinu! 

* 


Kraj svih svojih mana i nedostataka, kraj svih napada- 
ja i umanjivanja: Liszt visoko lebdi iznad legija odličnih 
glazbenika. On bješe uvjeren, da je svoje izvanredne talente 
primio odozgor »a Patre luminum«. Odatle se budio u njemu 
iskreni osjećaj odgovornosti prema svevišnjemu Darovatelju, 
a i svete obveze prema bližnjemu. 

Diviti se moramo, kako je L. ronio u dubljine duša i 
umjetničkih stvaranja tolikih drugih korifeja od reda, da iz 
tih dubljina iskrsne njegov Ja u impozantnoj pozi suverenog 
maestra. U tome leži magična tajna Lisztove veličine. A Liszt 
je u sveukupnoj muzičkoj povijesti samo jedan. 

Neoprostiv je prigovor, da u L. imamo »muzičkog pre- 
vratnika«. Liszt je pravcati reformator. On ne razara, već 
divno glazbeno tkivo izjednačuje i povezuje. Zgodno i pre- 
gledno navodi ta povezivanja učeni W. Niemann (»Die Musik 
der Gegenwart« 133. sl.). 


5 Ova je »Pjesma suncu« žalibože jako slabo poznata, ma da je 
majstorsko djelo te kod slušalaca ostavlja jak utisak. Budući da 
poteškoće nisu nesavladive, dobro bi bilo posegnuti za ovom skladbom 
prigodom raznih proslava u čast sv. Franji (MS. 1926, 67—8). 

Prvo. Shvaćanje umjetnosti kao neke vjerske sveti- 
nje i velikosvećeničkog rada veže Liszta, istaknuto-prak- 
tičnog idealistu, s majstorima moderne sinfonije: Brucknerom 
i erom. Liszt je postao asketsko-mističkim propovje- 
dnikom zvukova. A to pretpostavlja veliko i dobro srce, ple- 
meniti značaj. Ma da se u žarištu Lisztove duše još tako 
čudno staplja: svjetovnjak, ljubavnik, demon, ironičar, du- 
hovnik, ipak posvuda slavodobitno pjeva pjesmu pobjedni- 
cu — svećenik hrama umjetnosti. 

Drugo. Crte čovječnosti, filantropa. »Duh ljubavi ne- 
ka nas blagoslovi«, ostaje Lisztu lozinkom i u muzici. Ukus- 
nim ostvarenjem prastare programatske ideje podaje L. sin- 
foniji mladi izgled i svježinu transfuzijom svoje umjetničke 
krvi. Neobičnom spremom, velikom i kozmopolitskom izo- 
brazbom, oštro odmjerenim i dubokoumnim muzičkim filo- 
zofiranjem posegao je do žile kucavice, do životne srčike 
najplemenitijih problema, pojava, tvorevina čovječje povijesti. 
I tu nailazimo na čvrstu vezu s našim modernim maestrima. 

Treće. [ arhitektonika! Upravo majstorski žigoše Liszt 
žigom svoga bića sva svoja djela: do samog oblikovanja te- 
matskih linija. Kad je Wagner čuo koji Lisztov tema, vele, 
da je kazao: »Dosta. Imam svel« U L. programima ne krije se 
duševni razvitak i proces, nego duševno sfanje. Zato motriš 
postavljanje temata jednih uz druge mjesto pomičnog razvi- 
janja pomoću ispreplitaja. Tako se jednaki dijelovi, kojima je 
svrha bujanje i potenciranje nutarnjih sila, često (i dosadno?) 
opetuju. Sve u svemu: razni minusi, makar većkrat i opravda- 
> ne krnje onaj nedvojbeni, veleban plus. Nil perfectum sub 
sole. 

Četvrto. Tu strastveno isticanje nedostataka, tamo 
granice čovječjeg stvaranja i smaganja; zatim udaljenosti iz- 
među nadarenosti i izradbe; konačno se zamjenjuje sloboda 
forme s pomanjkanjem forme. Evo posljednje veze! 

Nema nikakove sumnje, da je Liszt neobična pojava, koja 
je Providnošću odabrana, da izvede veliku i tešku misiju u 
muzici. Zeta. 


KNJIŽEVNOST 


Acta Pontificiae Academiae Romanae S. Thomae Ag. et Religi- 
onis Catholicae. Anno 1935. (Okt. 236 str.), Marietti — Taurini - Romae. 
Ova je knjiga prikaz života Papinske Akademije Svetog Tome 
združene s Papinskom Akademijom Katoličke Religije u Rimu u godini 
1935. Istom je prije dvije godine Akademija opet razveselila svoje pri- 

jatelje širom svijeta ovakvim izvještajem, dok je kroz dugo godina nje- 
zin život ostao za vanjski svijet nešto sakriven. Znalo se, da je uvijek 
postojao intezivan znanstveni život unutar Akademije, da su se držala 
sijela s predavanjima dostojnim Papinske Akademije; ali ona su bila 
nepristupačna vanjskom svijetu. Sada, eto, možemo i mi, barem naknadno, 
pribivati onim učenim sastancima i uživati plod znanstvenog istraživanja 
učenih akademika. Knjiga donosi ne samo izvadak iz predavanja, nego i 
čitav tekst; pače i diskusiju, koja je slijedila svako predavanje. Tako do- 
bivamo potpunu sliku akademskih sijela. Obrađivali su doista teme, ko- 
je imaju veliku važnost za napredak i u filozofiji i u teologiji. Tako je 
ispitivao Parente: »Quid re valeat humana de Deo cognitio« — koja je 
vrijednost ljudske spoznaje o Bogu u znanstvenom pogledu. Dolazi do 
zaključka, da je nesavršena, ali istinita, analogna, pozitivna, a ne samo 
negativna, stoga pobuđuje čeznuće za savršenom spoznajom u blaženom 
gledanju u nebu. Browne: »De intellectu et voluntate in electione« — ko- 
ju ulogu ima razum a koju volja kod slobodnog izbora, Zaključak: Izbor 
slijedi nakon posljednjeg praktičnog suda; ali da je ovaj sud posljednji, 
to čini volja. Zastupa dakle sličnu nauku, kaošto i Sv. Bellarmino, ko- 
jega ne spominje. Garrigou - Lagrange: »Vćritć et option libre selon M. 
Blondel« — da li je ispravna nauka Blondelova o odnosa istine i slo- 
bodnog izbora. Zaključak: Blondel se sve to više približuje skolastičkoj 
filozofiji. Gaetani: »Qua ratione verbum mentis se habeat in modum 
obiecti cogniti« — na koji način ili u kojem smislu treba kazati, da ra- 
zum svojom riječju spoznaje predmet. Odgovor: Razum najprije i po 
sebi spoznaje ono, što njegova riječ predstavlja; ali ovoga razum u 
direktnoj spoznaji ne spoznaje kao nešto od stvari različito, nego u 
pravom smislu spoznaje stvar. Gemelli: »La psicologia della percezione« 
— koji su rezultati najnovijih istraživanja eksperimentalne psihologije o 
zamjećivanju, naročito oni, koje je postigao sam Gemelli sa svojim uče- 
nicima. Odgovor: nauka Aristotelova i Sv. Tome upotpunjuje se i u- 
savršuje. Gabriel a S. M. M.: »De unione animae cum Deo per charitatem 
pertectam secundum D. Thoman et S. Joannem a Cruce« — koja je svr- 
ha duhovnoga života prema ovoj dvojici svetaca. Odgovor: združenje s 
Bogom u ljubavi. Grammatico: »L' Epistemologia di F. Orestani« — ka- 
ko se talijanski akademik Orestani približio realizmu u spoznajnoj teoriji. 
Kiberta: »De constitutione actuum humanorum« — kako se može složiti 
sloboda volje s činjenicom, da je volja podređena razumu. Garrigou - 
Lagrange: »De eminentia Deitatis« — u kojem se smislu može kazati, da 
su Božja savršenstva u Bogu »formaliter eminenter«. Hieronymus a Parisiis: 
»De vera et propria ratione causae instrumentalis secundum doctrinam 
S Thomae« — što pripada, a što ne pripada pojmu instrumentalnoga 
uzroka prema Sv. Tomi. Garrigou - Lagrange: »De investigatione definiti- 
onum secundum Aristotelem et S. Thomam« — kako se traže ili stvaraju 
definicije prema Ar. i Sv. T. Boyer: Notula de textu »valde ruditer 
argumentantur« — koji je pravi smisao ovih riječi sv. Tome. 

Na koncu knjige dodan je popis članova Papinske Akademije Sv. 
Tome, s kojom je od 10. siječnja 1934. združena i Papinska Akademija 
Katoličke Religije. Mnogi od ovih članova uživaju svjetski glas kao u- 
čenjaci prvoga reda. Napokon izvješćuje nas kronika i o ostalim događa- 

jima iz života Akademije. Svakako je knjiga veoma dragocijena i za- 
nimljiva. Fr. šanc D. I. 

Alcaniz — Florentinus, De  autographo  tractatus —inediti Card. 
Joannis de Lugo »De anima«. (Okt. 184 str.), »Estudios Eclesiasticos«, 
Madrid 1936. 

Ova knjiga nije izdanje djela slavnoga kardinala, nego nam samo 
daje najpotpuniju informaciju o njemu. Sve, što bismo mogli željeti, sa- 
znajemo u ovoj knjizi. Prvo je zanimljiva, a obično nepoznata činjenica, 
da je slavni moralista i jurista bio i vrstan filozof, koji je ostavio djela iz 
gotovo svih područja; iz logike, iz fizike, iz metafizike. Nažalost sva su 
ova njegova filozofska djela ostala do sada u rukopisu. Nadajmo se, da 
će ova knjiga u mnogima pobuditi želju, da dobijemo što prije štampom 
u ruke djela jednoga od najpoznatijih mislilaca 17. stoljeća, ali koji je do- 
sada bio poznat gotovo isključivo kao moralista i kanonista. Auktor u 
ovoj knjizi prikazuje samo rukopis, koji nosi naslov »De anima«. Pošto 
je rukopis svestrano opisao i dokazao njegovu autentičnost te ustanovio 
vrijeme, iz kojega potječe, i mjesto, gdje je postao, prelazi na pretresa- 
nje samoga sadržaja. Najprije daje općenitu karakteristiku filozofova 
mišljenja, ukoliko se očituje u svrsi, za kojom ide, u načinu obrađivanja 
raznih pitanja, u načelu, prema kojem ova izabire, u odnosu prema sv. 
Tomi. Onda slijedi opširna sinopsa svih pojedinih rasprava ili disputa- 
cija, s naročitim obzirom na one nauke, koje sadržaju neko posebno 
mišljenje našega filozofa. Da navedem samo naslove disputacija, kojih 
ima devet: u čemu je bit duše, i njezine razne vrste; o sposobnostima 
duše uopće; o utisnutim slikama; o vegetativnoj duši; o senzitivnoj duši; 
o biti razumne duše; o razumu razumne duše; o volji razumne duše; o 
habitualnim raspoloženjima. Premda Lugo u glavnom slijedi one filozof- 
ske nazore, koji su tada vladali, ipak ima mnogo toga, u čemu se odi- 
jelio od većine te išao svojim putem. Neke od ovih posebnih sentencija 
sakupio je auktor i prikazao u dodatku, koji zove  »Corollarium«: 
»Aliqua asserta minus communia quae in Lugone reperiuntur«. U dru- 
gom dijelu svoje knjige istražuje auktor, koji je utjecaj imao Lugo na 
mišljenje kasnijih filozofa. Otkriva nam zanimljivu činjenicu, da su neke 
njegove posebne nauke našle dosta uglednih pristaša ne samo kod nje- 
gove redovničke braće u Družbi Isusovoj, nego i izvan Družbe. Svakako 
će utjecaj filozofije slavnoga kardinala znatno porasti, ako njegova djela 
postanu svima pristupačna. Zato želim, da se što prije soli rams) 

r, Šanc D. I. 


Božji sijač. Molitvenik za radni narod. Izdalo Društvo sv. Jeronima 
— Zagreb 1936. 

Uistinu lijepa i pohvale vrijedna zamisao, da se seljaštvu i radni- 
štvu dade molitvenik baš za njih priređen. Oblik malen, zgodan, a sa- 
držaj bogat i različan. Preko 100 stranica prikazano je lijepim razmatra- 
njima, što ih je sastavio prof. Grgec u obliku molitve i  povjerljivog 
razgovora s Bogom, a sve je ujedno i pouka. Ostali su dio obične mo- 
litve i pjesme. U molitveniku su otisnute i slike naših narodnih blaženika 
te slika i životopis svetoga seljaka sv. Izidora. Preporučamo -Aba.- 


Ivšić, dr. M.: Razvitak hrvatskog društva u drugoj polovici XIX. 
stoljeća (str. 42), Tipografija — Zagreb 1936. 

Kod naučnog i kulturnog rada svaki se čas osjeti potreba povi- 
jesti naših socijalnih prilika. U književnosti na pr. jedva možemo kritički 
ma izdaleka ocijeniti istinitost i realizam života, što ga prikazuju Kova- 
čić, Đalski, Kozarac i drugi po redu, jer ne znamo socijalnih i imućstve- 

nih prilika društva onoga doba. Za prvu potrebu ova je knjiga dobro 
došla. U njoj su prikazane prilike i razvoj društvenog stanja u našim 
krajevima, napose u drugoj polovici 19. stoljeća, ali pisac zahvaća i u 
ranije doba — ilirizam, a nuzgredice daje kratak pregled i ocjenu pri- 
lika i pokušavanja oko uređenja u 20. stoljeću. 
Sve je to prikazano zbijeno, kratko, bez mnogo dokaznog mate- 
rijala i konkretnih činjenica, ali na ovolikom prostoru to nije bilo ni mo- 
uće, nego su dane samo glavne smjernice za orientaciju, što je vrlo 
obro uspjelo. Studija je pisana — to je uopće auktorova odlika — ua 
solidnost, živahno, jedro i poletno, s dosta lijepih osjećaja i refleksija, 
te će doista mnogo pridonijeti poznavanju našeg društvenog života i 
narodne kulture. J. Badalić D. I. 


Jeronimsko svijetlo, mjesečnik za pouku i prosvjetu. Zagreb. 

Zaslužno naše Društvo sv. Jeronima čini hrvatskom narodu ve- 
liku uslugu pružajući mu u ruke »dinar-štampu«. Za 1 dinar može i 
siromah kupiti brošuricu, a ne kupuje laži ni otrova već zdravu duševnu 
hranu. U tim se brojevima na lak pučki način iznose istine o pitanjima, 
koja najviše zanimaju današnje ljude. Jedne su poučne, druge nabožne, 
sve napose važne za naš narod. Spominjemo ovdje tek neke od tih knji- 
žica: Istina o Španjolskoj, Crveno selo, Crna velevlast (štampa), Što je 
Hrvatima papa, Obitelj bez djece — narod bez budućnosti itd. Radimo, 
da se dobra stvar što više proširi u našem narodu! -Aba.- 


Junger Đ., kateheta: Kateheta crta, album crteža na ploči, Beograd 
1936. : 

Bez sumnje stoji ona per visibilia ad invisibilia. Pa je kateheta 
Junger u naslovu pomenutim albumom podao vjeroučiteljima praktičnu 
uputu, kako da se u katehetskoj obuci posluže i crtežima na tabli. Da- 
kako svaki će i takove crteže modificirati prema svome poimanju. Neki 
su crteži dobri, drugi su slabiji. Kod Davida nekako je nezgodno ispao 
vrat (11). Navještenje BI. Dj. Marije bio bi vrlo dobar crtež, samo glava 
nije nacrtana prema shemi na prvoj ploči. Neki su crteži odviše voj- 
ničkog izgleda (24, 25, 33.) Glava Isusova trnjem ovjenčana (27) malko 
nezgodno izgleda. Crteži pak, koji simboliziraju zapovijedi, Vjerovanje, 
sakramente katkad su i vrlo slabi simboli. Meni se neki čine uprav ne- 
ukusni i smiješni. Crteži stvari, na pr. crkvenog posuđa vrlo su dobri, 
Drugo je pitanje, nije li se predaleko išlo pomenutim albumom crteža, 
I tu treba mjera. Nije potrebno sve nacrtati. Držim, da dobre slike ostav- 
ljaju bolji i ozbiljniji, naročito sakralniji dojam na djecu negoli ovakovi 
crteži. 

Ali sam se htio uvjeriti, što sama djeca misle o tim crtežima. Kako 
crteži na njih djeluju. Zato sam dao tu stvar ispitati po učiteljicama na 
jednoj ovdašnjoj pučkoj školi. Zanimat će to, mislim, i g. Jungera kao i 
ostale naše katehete, »Ovi su crteži uz preveliku jednostavnost upravo 
smiješni. Ova smiješnost dolazi otuda, što nacrtana lica izgledaju upravo 
kao karikature ljudske. Uzmimo u obzir samo onu sliku, gdje je predo- 
ćen Mojsije. Kad su djeca (u I. razr.) vidjela crtež Mojsije najprije nisu 
znala, što ta slika predočuje: ili čovjeka ili koje drugo biće, no kad su 
se bolje zadubili u sliku jedno između njih poviče: To je krampus. 
Za Isusa su rekli, da uopće nema lica. Za apostole u lađi na slici, koja 
predočuje oluju na moru, rekoše neki, da su vreće. Na izvjesnim crte- 
žima, gdje je predočena i Majka Božja, djeca uopće nisu mogla ustano- 
viti, koja je Majka Božja. Pokušano je ovo isto i u drugom razredu, ali 
je rezultat isti. Djeca u [I. razredu puno bolje crtaju, nego djeca prvog 
razreda, pa kad im je slika nacrtana, najprije su se dali na kritiku i to: 

Isus nema lica, ruku itd.« Tako izvješćuje jedna učiteljica uime svoje i 
svoje druge. 

Druga jedna učiteljica dala je kod kuće djevojčici i dječaku, da 
Sledaju crteže u samom albumu. Evo dječje kritike: »Djevojčica od 8 
godina (u 3. razr.): nije izrađeno, kako da nije izrađeno? (1): to je ne- 
kakva crtanka. Sve slike dobro određuje po značenju, ali joj smeta, što 
ruke i lice nisu izrađeni i zato misli, da je neko dijete nacrtalo. Čudi se, 
da je sve ukočeno, zašto nije okruglo, što treba da je okruglo, već je 
drveno, ukočeno. Konačni sud: Sve je dosta lijepo, jer je istinito, ali baš 
nije lijepo nacrtano. Dječak od 7 godina (2. razr.): Također sve dobro 
raspoznaje, ali kaže da takove glave i ruke još nije nikada vidio. To su 
nekakve slike kobajagi, da djeca mogu najlakše nacrtati. Kaže, da slike 
nisu dobro nacrtane, i misli, da su djeca crtala, inače mu ništa ne smeta. 
Oboje djece je reklo, da je to knjiga za pogađanje, da je to dijete na- 
crtalo.« Tako točno navedoh izvještaj te druge učiteljice o dvoje djece, 
koja su gledala album. Bit će dobro, da se uvaži sve to pomenuto peda- 
goško djelovanje crteža na djecu u skupu i na pojedince. B. Strižić D. I. 


Zabeo K., D. I: Za srećom (Zvonimir Varga), Hrvatska knjižara 
— Split 1936. 

Posebnim putem vodila je Providnost maloga našeg zemljaka. 
Kad se činilo, da će u dalekoj Argentini već klonuti i zalutati, on je 
najednom našao svoje smirenje i sreću, a nakon kratkog vremena i 
vječni mir u krilu Božjem. Umro je u Argentini g. 1928. Tamo se o nje- 
mu mnogo govorilo i pisalo, a kod nas je posve nepoznat. Da nas upozna 
-s njime napisao je o. Zabeo ovaj životopis. Pripovijedanje je naravno, 
jezik biran i živahan. U knjizi ima zanimljivih i pobudljivih crtica. Lijepo 
i poučno štivo za mladež, za roditelje i za sve, koji se bave odgojem 
mladeži. -Aba.- 


Charles P., D. I.: Molitva svih časova. (sv. L IL IIL) Preveo Dr. 
Gračanin Đ. »Vrelo Života«. Sarajevo. 

Kad je prije kojih petnaest godina izašao I. svezak ovog djela sa 
33 razmatranja, bilo je to ugodno iznenađenje i gotovo mala senzacija za 
čitalačku publiku te vrste knjiga. Uspjeh, koji je djelo doživjelo, kako 
u originalu, tako i u mnogim srijevadima, pokazao je da je P. Charles 
izvrsno pogodio potrebe i želje mnogih duša. Kako pisac sam u uvodu 
veli, nije on dao svojim meditacijama nikakve dijalektičke okosnice, 
nije ih razdijelio na uvode, točke, razglabanje i aplikacije. Njegove me- 
ditacije nisu vezane na određeni događaj iz sv. Pisma ili prizor iz života 
Gospodinova. Pa i istrgnuti tekstovi sv. Pisma, koji stoje kao motto za 
pojedine meditacije ili se nalaze kao biserje zgodno upleteni u sam sa- 
držaj, služe samo kao »pomoćnici pobožnosti«, kao od Boga dana uzle- 
tišta pobožnoj duši, koja nije vezana doslovnim značenjem, dok slobodna 
.na krilima Duha lebdi u Božjim visinama. Sve to doduše nije posve 
novo, ali se rjeđe nalazi u raznim pomagalima za dnevnu misaonu molitvu. 

Još više odskaču te meditacije iznad uobičajenog i svagdanjeg 
svojim sadržajem i nutarnjom vrijednošću. One su plod živahne, bistre i 
duboke inteligencije, koja obuhvaća život u cjelini, u svim njegovim 
oblicima i u svakom trenutku vremena. Puna svijetla Kristova, njegove 
milosti i ljubavi, ona se približuje realnosti otvorenošću i slobodom dje- 
teta Božjeg, uvjerena da i o najsvagdanjijim sitnicama ljudskoga života 
“smije razgovarati sa Stvoriteljem priprosto i jednostavno kao dijete sa 
svojim Ocem, i da sve može i mora uklopiti u veličanstveni plan izgradnje 
«mističnoga tijela Boga-čovjeka na zemlji. Bez sistema, bez razvučenog 
Žeoretiziranja, kao usput vrcaju ispod pera Charlesova kao sjajne iskre 

duboke, kadikad upravo genijalne ideje vrsnoga filozofa i dugogodišnjeg 
profesora teologije; uz oštre i točne psihološke analize nalaze se vrlo 
dragocjene ascetske upute, koje odaju bogat lični nutarnji život i isku- 
snoga duhovnoga vođu. 

Ima mnogo sličnosti između P. Charlesa i potolmo a P. Lipperta. 
Charles nije doduše tako plodan duhovni pisac kao P. Lippert, ali ne 
zaostaje puno za njim u dubini, originalnosti i duhovitosti. I on vanredno 
živo osjeća, kako kuca bilo modernoga čovjeka i primjećuje najfinije 
pokrete njegove duše. Kako Lippert u Njemačkoj, tako je i Charles 
majstor francuskoga jezika. Njegova fraza teče puna melodije, glatko i 
otmjeno, i lako i jasno izražava sve nijanse njegovih misli i osjećaja, u 
često vrlo lijepim pjesničkim slikama, 

Ovakvo djelo nije lako prevesti, a da pri tom ne izgubi na origi- 
nalnoj punini i ljepoti. Ali Dr. Gračanin ispravno je shvatio, da nam 
upravo nešto ovakovo treba. Mlađa katolička inteligencija često uzalud tra- 
ži u našoj, i onako siromašnoj pobožnoj literaturi, djelo, koje bi bilo blizu 
modernoj duši po shvaćanju i osjećaju te koje bi usto bilo jezično na vi- 
sini i odgovaralo njezinom ukusu. Uredništvo »Vrelo Života« joj u prije- 
vodu Charlesovih medđitacija pruža djelo, koje ima u velikoj mjeri ove 
vrline. Treba da smo mu za to iskreno zahvalni. 1. Kozelj D. 1. 


Baur, P. Dr. Chrysostemus O. S. B., Im christlichen Orient, Reiseer- 
lebnisse (233 S., 68 Lichtbilder und 1 Reiseskizze). Verlag der Benedik- 
tiner - Abtei Seckau in Steiermark (Austrija). 

Za Nijemce je to moguće uvijek nešto novo, kad čitaju već ste- 
reotipne fraze o »čarima« istočnjačkoga života i stila. Nama je takovo. 
štivo nepotrebno, jer tko malo samo zađe u Bosnu, može tamo naći 
živu sliku svega onoga, o čemu zapadnjaci pišu rijetko s dubljim razu- 
mijevanjem, već obično osjećajem neke samosvijesne veličine svoje 
naprednosti. To su putnici, koje prometna industrija stranaca otprema 
kao kakve poštanske pakete po točno određenom voznom redu od 
mjesta do mjesta, gdje će im vodiči propisivati, »što se sve mora vidjeti«. 
Od ovakovih putovanja nema baš mnogo koristi, a još manje od puto- 
pisa, što ih odvijaju kao kinske senzacije. 

Evo, s ovakim mislima i osjećajima uzeh ovu knjigu u ruke, lista- 
jući dosadno. Ali ni sam ne znam kako, začitah se i, moram reći, nije 
mi žao. Ponajprije me iznenadi sama ličnost piščeva: učenjak, koji traži 
po samostanima stare rukopise, da ih fotografira i onda u domovini pro- 
uči. S njim obilazimo Egipat, Palestinu, Siriju, Tursku, Lesbos, Grčku 
(s Atosom), a da i ne opažamo, u čijem smo društvu. Učenjaci ne slove 
baš kao ugodni pratioci, pogotovu kad im je struka tako daleko od ži- 
vota. Ali naš nas pratilac na cijelom putovanju zabavlja vedrinom svoga 
duha i bistrim doskočicama. A njegova se učenost zapaža tek tamo, 
gdje je svima na korist te pridonosi dubljem razumijevanju pojava. Knjiga 
je dakle i zabavna i poučna u najboljem smislu te riječi. Čita se gotovo 
kao roman, a ipak otvara dublje vidike u život istočnih crkava, osobito 
koptske i grčke. Toplo preporučamo. W. 


Muckermann Fr. S. 1., Heiliger_ Frihling (K1. - 8% 275 S.), Re- 
gensbergsche Verlagsbuchhandlung, — Miinster in W. 1935. 

U ovome svesku skupio je Muckermann brojne članke iz zadnjih 
nekoliko godina, što ih je objelodanio po raznim časopisima, a osim toga 
nalazimo i jezgrovit prikaz njegovih predavanja o pitanjima savremenoga 
društvenog i vjerskog života. 

Prva skupina članaka »Militia Christi« razvija 
misao borbenog katolicizma: Crkva nije ni u najtežim časovima svoje 

povijesti prestala pjevati uskrsni aleluja. Dok su je dušmani mučili, oni 
nisu znali za skrovitu snagu, što ona crpi po muci svoga Osnivača. To 
je svijetu nedokučiva tajna (Und dennoch: Alleluja! — 1. čl). U svojoj 
borbi za vječne istine Crkva ima revnih i mlitavih sljedbenika. Žalostan 
je pojav, da mnogi katolik zaluta omamljen lažnim svijetlom (Pompa 
diaboli — 3. č1.), ali ima, Bogu hvala, mnogo budnih Lone koji 
živo sudjeluju u širenju kraljevstva Kristova na zemlji (Die Stunde des 
Laien — 4. čl. i Der Laie erwacht — 5 čl.). Preporoditi svijet po Kristu, 
lako je to reći. Ali ako se samo malo zamislimo — uvidjet ćemo, da je 
to ljudskim snagama nedokučiva zadaća, Pače sva problematika sadašnjice 
dade se sažeti u ono teško pitanje: Kako je moglo doći do 
strašnog stanja u svijetu, prer a smo mi kato- 
lici bili tu? (Polarititen — 6. čL). Samo za svece prestaju sve 
granice i zapreke. Oni stvaraju velika djela iz ništa, kukavnim sredstvi- 
ma po najneznatnijim počecima. (Primjer Don Bosco: Das groBte Wunder 
des Jahrhunderts — 7 čl.). 

Druga skupina »Vom bliihenden Weinberg« obu- 
hvata religiozna predavanja o presv. Euharistiji (Brot und Wein), o tajni 
otkupljenja i potrebi Spasitelja (Menschheitsd&mmerung und Heilands- 
sehnsucht), o jci Božjoj (Mutter der schčnen Liebe) itd. Baš ovaj 
dio obiluje krasnim mislima te može da posluži kao podloga svakomu, 
koji govori o sličnim temama. 

Treća skupina >Die Kirche« razlaže organizaciju i 
smisao vidljive Crkve, njen nutarnji život, trpljenja i pobjede, te tajnu 
jedinstva rimske Crkve. Ovo je pored prvoga dijela najjači dio cijele 
knjige. To su apologetska predavanja, ali nigdje se ne zapaža ono psiho- 
loški nepovoljno defenzivno držanje, niti se pisac upušta u rasprave 
s tvrdnjama i zabludama protivnika, već naprosto daje pozitivnu nauku 
s tolikom jasnoćom i uvjerljivošću, da naprosto osvaja. 

Četvrta i peta skupina (Berichterstattung vom Ewigen 
i deee najraznijeg su sadržaja, ali je ipak sve povezano pod glavnu 
misao cjeline — da probudi novo proljeće u dušama, koje su zapale u 
suton života bez milosti Božje. Među kojih dvadesetak članaka i pre- 
davanja obrađeno je gotovo sve, što danas ljude zanima, od sporta i 
kina do mode i politike. Sve dakako u svijetlu vjere. Ime i ličnost Mucker- 


manna nisu nepoznati, pa ne treba djelu druge preporuke. W. 

Kent, Specijalna metoda stvaranja i održavanja telesne lepote. Pretje- 
rani kult tijela (motivi preslabil), ilustracije bi mogle biti čednije. 

Magdić, A. G. Matoš, »Orbis« — Zagreb 1936. Marksističko. 

Martinić, Svjetska kriza i urbanizacija naroda, Sarajevo 1936. Poglavlje 
»Periodično zbivanje svih svemirskih materijalnih procesa« dosta 
sjeća na dijalektički materijalizam. 

Pavešić, Savremeni žurnalizam i javno mišljenje, Zagreb 1936. Ono, što 
govori o cenzuri, neispravno. Kaošto se ne može smatrati 
osiromašenjem i gubitkom za čovjeka, ako neuredno u sebi guši i 
potiskuje, tako načelno ni ono, što cenzura pametno zabrani. 

Poljanec i Marčić, Istorija jugoslavenske književnosti sa teorijom i pri- 
mjerima za Ill. i IV. razred građanskih škola, Beograd 1935. — 
Ispušta katoličko i ne ističe dovoljno (Isusovci XVIII. vijeka!). 

Popović, Prilozi psihologiji seoskih mladića (ćiril.), Beograd 1936. Ide to 
već predaleko; ne znamo, čemu istraživati spolne momente kođ 
tih mladića pa još vodeći prljave razgovore. Cui bono? 

Riskulić, Pod Uzunovićem, Novi Sad. »Rasni jugoslaven«! 

Tkalec, Propast svijeta, Zagreb 1935. Dobra volja, ali nije sve srećno ni 
une (kamenje i cvijeće »misli, al' govorit ne znade«). Jezik 
slab. 

Zaninović, Dinko Šimunović, Beograd 1936. Nezgodno je bez kritike iz- 
nositi onako negativan stav Šimunovićev prema katolicizmu. 

Žena u djelima Maksima Gorkog, Banjaluka. Amazonstvo i komunizam. 


191 


c) Zle: 


Dejanović, Spolne bolesti, Zagreb. Daju se savjeti za spolno općenje, koji 
se ne mogu složiti s katoličkim moralom. 

Gelenčir, Gospodari svijeta, Daruvar. »Želimo svoju čisto kršćansku 
kulturu, koja imade biti čista od svih apsolutnih dogma, mistike i 
zasada. Želimo kršćansku kulturu temeljenu na znanosti spirituali- 
zma...« (str. 9.). Indijska kultura piscu naročito imponira, 

v. Hunoltstein, Izabrane pjesme, Karlovac 1936. Pretjerana senzualnost. 
(»Jer si mi ti — o ljubljena — Božanstvo, spas i vjera sval« str. 18.). 

Igo, Ruj Blaz (ćiril.), Srpska književna zadruga — Beograd 1936. Radi 
uvoda, u kojem se glorificiraju »Les misćrables« i »Notre-Dame 
de Paris« (na indeksul). Sama drama za zrelije shvaćanje ide. 

Iljin-Leontić, Stvaranje novoga svijeta, Zagreb 1936. Hvalospjev boljše- 
vičkom rajul 

Ječinac, Mala istorija slobodnog zidarstva sa imenikom masona, Subotica 
1936. Nema nikakove kritike; možda hoće reklame? 

Jordan, O postanku gradova, Popularna biblioteka br. 26., Zagreb. — 
Simplicističko zagovaranje dijalektičkog materijalizma. 

Krofta-Mi s Čehoslovačka (ćiril.), Beograd 1936. Očita ljubav za hu. 
sitstvo 

Kus-Nikolajev i Magdić, Abesinija, Zagreb 1935. To je opet neki ispađ 
protiv fašizma, a najviše stoga, jer smeta marksističkim idealima. 

Marković Aksentije, Narodi na raskršću (ćiril.), Aranđelovac 1935.; 
adventističko. 

Isti, Prva paklena vrata (ćiril.), Aranđelovac 1935.; adventističko. 

Milanov, novni problemi saznanja (ćiril.), Beograd 1937. Definicija 
filozofije neispravna, zastupa se antropološki relativi- 
zam, odaje potpuno nepoznavanje skolastičke filozofije etc. 

Novak-Simić, Nepoznata Bosna, Orbis — Zagreb 1937. Puno seksualnosti. 

Novikov-Priboj, Žena na moru, Zabavna biblioteka 582., Zagreb 1935. 
Posebni moral; puno senzualnosti i seksualnosti. 

Nušić, Svinja (komedija; ćiril.), Beograd 1935. 


d) Zakoni i sl.: 


II. jugoslavenski radiološki sastanak Beograd  18., 19. i 20. maja 1935. 
Izveštaj, Osijek 1936. 

Kober, Lubej i Podgornik, Odbojka, hazena i košarka, Ljubljana 1935. 
Sokolsko, ali samo tehnika. 

TII. kongres slovenskih apotekara u Jugoslaviji, Beograb - Zagreb - Split. 
Almanah, Zagreb 1935. 

Kuprešanin, Čiji smo baštinici, Zagreb 1936, Izdanje »Narodne omladine«, 
Tvrdnje, koje ne odgovaraju činjenicama. 

Ljetopis jugoslavenske akademije znanosti i umjetnosti za g. 1934/35, 
Zagreb 1936. 

Majstorović, »Učiteljeva« bibliografija za pedest godina njegova izlaže- 
nja (ćiril), Beograd 1936. 

Mali statistički priručnik grada Zagreba IV. godište 1935., Zagreb. 

Marija Kraljica Rumunije, Istorija moga života (ćiril.), Beograd. 

Marjanović, Spomenica stogodišnjice oslobođenja Kruševca 1833—1933, 
Beograd 1934. 

Matić, Propisi za bicikliste, Zagreb. 

Milenković, Istorija građenja železnica i železnička politika kod nas 
(1850—1935), ćiril., Beograd 1936. 

Milevoj, Viteški kralj Aleksandar I. Ujedinitelj (ćiril.), Beograd 1936. 

Milošević, Svetosavski biser. Zbirka za dom i školsku omladinu (ćiril.), 
Niš 1935. Nije za katolike. 
Mudrinić, Osvrt na rad i rezultate novčanog poslovanja Okružnog ureda 

za osiguranja radnika u Zagrebu za g. 1935., Zagreb. 

Narodna privreda u prvom tromesečju 1936. godine. Izveštaj guvernera 
Narodne banke (ćiril.), Topčider 1936. — Isto u drugom troma- 
sečju. 

Nedeljković, Teorija gađanja (ćiril.), Beograd 1936, 

Nenadović, Banje, kurska i klimatska mesta u Jugoslaviji, Beograd 1936. 

Niketić, zaron o radnjama (SS 206—401), knjiga druga (ćiril.), Beograd 
1936. 

Novinarski kongres, Zagreb 24. V. 1936., Zagreb. 

Novosel, Uputa o čišćenju, ispiranju i konzerviranju bačava za vino itd. 
Osijek 1936. 

Ostojić, O Raju i paklu u našoj narodnoj pjesmi, Banja Luka. 

Pahorukov, Zakonik o sudskom krivičnom postupku (ćiril.), Beograd 1936. 

Payer, Auto-atlas sa priručnikom Kraljevine Jugoslavije, Zagreb 1936. 

Palazov, Zadrugarstvo u Bugarskoj (ćiril), Beograd 1936. 

Perić, Stranci u jugoslavenskoj privredi. Pravni položaj stranaca s po- 
gledom na obavljanje radnje, Beograd 1936. 

Petrović, Dom slepih kralja Aleksandra I. u Zemunu (ćiril.), Beograd. 

Petrović, Rakovica. Socijalno-zdravstvene i higijenske prilike I. deo 
(ćiril.), Beograd 1935. 

Poljoprivredna statistika (proizvodnja — izvoz — uvoz) 1935., Beograd 


Pomorski godišnjak za 1936 godinu, Minist. saobraćaja — Beograd. 
omorska statistika Kraljevine Jugoslavije za g. 1935., Split. 
Pozajić, Za državnu ili privatnu proizvodnju cjepiva protiv stočnih za- 
raza u Jugoslaviji, Zagreb 1936. 
Pravila okera hrvatskih mesarskih i kobasičarskih obrtnika u Zagrabu 


UREDNIŠTVO JE PRIMILO 


(Knjige poslane na recenziju ocjenjuju se po mogućnosti. Nere- 
cenzirane knjige ne vraćaju se.) 


Frentz - Driding S. I., Exerzitien - Bibliographie (29 S.), Wiesbaden 1937. 

Grivec Fr., Kristus v Cerkvi (str. 272), Ljubljana 1936. 

Kalan Iv., Svijet za Krista (str. 157), Senj 1937. 

Keilbach Vil., Problem intuicije u modernoj filozofiji i psihologiji religije 
(str. 13), Zagreb 1937. 

Orientalia Christiana Periodica (vol. III, Nr. 1-2, pag 343), Roma 1937. 

Siwek P., Spinoza et le panthćisme religieux (XXXI -|- 294 pag.), Desciće 
— Paris 1937. 


ERRATUM CORRIGE! Br. 3. str. 143. — Šimčik, Hrvat obnovitelj 
Božjega groba, Zagreb 1936., ide u »neprijekorne«, a ne u »zle« knjige. 


»ŽIVOT« izlazi 10 puta godišnje na 48 stranica. — Urednik: Karlo 
Grimm D. I. — Izdavač i vlasnik: Kolegij Družbe Isusove u Zagrebu 
A Alfirević D. 1. — Tiskara »Glasnika Srca Isusova« A Alfirević D. I. 


KU/ 


LDL 


HERSAN ČAJ će Vam pomoći da opet postignete zdravlje po- 
moću ljekovitih svojstava bilja. — Ne budite neprijatelj sami sebi! — Obo- 
ljenja kod migrene ublažiće Hersan čaj. — Smeta li Vas gojaznost (debljina)? 
Onda možete upotrijebiti HERSAN ČAJI — Zašto da trpite boli kod reuma- 
tizma i kostobolje (giht) kada to nije potrebno. HERSAN ČAJ je sredstvo 
koje Vam može olakšati muke. — HERSAN ČAJ pomaže kod arterioskleroze 
i hemoroida (šuljeva). — Zar zbilja ne znate da je HERSAN ČAJ kod obolje- 


nja želuca, jetara i bubrega dobro sredstvo? HERSAN ČAJ dobiva se samo 
u originalnim omotima u svima ljekarnama. Tražite besplatnu brošuru i uzorak 


kod 
»RADIOSAN«, Zagreb, Dukljaninova ul 

OD 

SADRŽAJ 


O PIJO XI. PROTIV 
KOMUNIZMA 193 
A. Alfirević D. L 


& BORBENI ATEIZAM 
— NJEGOVE METO- 
DE I SREDSTVA 201 
Fr. Šanc D. I. 

LOGIJA RELIGIJE 218 


Dr. Vilim Keilbach 


O BILJEŠKE 232 
Q FIAT LUXI 235 
O KNJIŽEVNOST 237 
BIBLIOGRAFIJA 239 
akne nj Ea jave 


ŽIVOT 


List za unutrašnju kulturu. 
Izlazi mjesečno osim srpnja i kolovoza 
PRETPLATA: 50 Din. 
omladini 30 Din. 
pojedini broj 5 Din. 
UREDNIK: KARLO GRIMM D. I. 


Zagreb 1/147 
Palmotićeva 33 


UPRAVA: Zagreb 1/147 
Palmotićeva 31 


»C ROATIA< 
osiguravajuća zadruga 


utemeljena 1848. godine po općini 
kr. i slobod. grada Zagreba. 


Provađajte sva potrebna Vam osigura- 


nja kod najstarijeg domaćeg osigu- 
ravajućeg zavoda »Croatia«. 

»CROATIA« imade svoje sjedište u 
Zagrebu, Masarykova ul. br. 1, u 
vlastitoj palači, a svoje podružnice 
u sođadu, Ljubljani, — Osijeku, 
Novom Sadu, Sarajevu i Splitu te 
povjereništva i zastupstva u svakom 
većem mjestu. 


Imovina zadruge iznosi Din 135,000.000, 
a jamčevna sredstva Din 94,000.000. 


Od osnutka zavoda do danas ispla- 
ćeno je na raznim odštetama oko 
Din 170,000.000. 
»CROATIA« preuzima uz najpovolj- 
nije uvjete sve vrsti osiguranja i daje 
spremno sve potrebne upute i in- 
formacije. 


HRVATSKA 


KATOLIČKA _BANKA D. D. 


ZAGREB 


Jurišićeva ulica 10, — Vlastita kuća. 
Telefon broj 13-02 i 18-41. 


6 Prima uloške na knjižice i tekući 
račun te ih ukamaćuje najpovoljnije. 
6 Eskomptira mjenice, devize i če- 
kove. € Financira trgovačka, obrtna i 
industrijska poduzeća. & Obavlja sve 
burzovne naloge najkulantnije. € Ku- 
puje i prodaje devize uz najpovoljnije 
uvjete. & Bavi se uopće svim u ban- 


kovnu struku zasjecajućim poslovima. 


Pijo XI. protiv Romunizma 


Pijo XI. kazao je više puta, da Papa nema prava biti 
bolestan. Što je rekao, to je i djelom pokazao; dokazom su 
za to njegove zadnje enciklike. Encikliku protiv komunizma 
objelodanio je 19. III. 1937., protiv novog poganstva u Nje- 
mačkoj 14. III., a apostolsko pismo meksičkim biskupima 28. 
HI. 1937. Tri vrlo važna pisma u mjesec dana. Yves de la 
Bričre karakterizirao je u pariskom časopisu »Etudes« (5. IV. 
1937.) prve dvije enciklike riječima: »La Papautć contre les 
Sans - Dieu et les faux Dieux (Papinstvo protiv bezbožaca 
i krivih bogova). 

Enciklika protiv komunizma »Divini Redemptoris« ima 
5 dijelova: 1. Crkva protiv komunizma, 2. Nauka i plodovi 
komunizma, 3. Nauka Crkve, 4. Lijekovi i sredstva, 5. Službe- 
nici i pomoćnici socijalnog rada sv. Crkve. 


1.) Komunizam je velika opasnost; svojim nasiljem nad- 
visuje sve dosadašnje progone protiv sv. Crkve. Pogibelj je | 
da cijeli narodi upadnu u barbarstvo gore negoli je bilo pri 
dolasku našeg Spasitelja. Zato su ga osudili već pređašnji 
Pape. Tako Pijo IX. g. 1846. i Leon XIII. g. 1878. (Quod apo- 
stolici muneris). Sadašnji ga je Papa osudio u alokuciji g. 
1924., te u enciklici »Miserentissimus Redemptor«a 1928., 
»Quadragesimo anno« 1931., »Caritate Christi« 1932., »Acer- 
ba animi« 1932. i »Dilectissima nobis« 1933, 


»4, Pred takovom opasnošću Crkva nije mogla šutjeti i nije šutjela. 
Posebno nije šutjela Apostolska Stolica, koja znade, da je njezina naj- 
specijalnija misija obrana istine i pravde i svih vječnih dobara, koje 
komunizam ne priznaje i pobija. Od vremena, kad su učeni krugovi sebi 
htjeli osloboditi čovječju civilizaciju od veza morala i religije, Naši 
su Predšasnici otvoreno i izričito upozorili svijet na posljedice dekristi- 
janizacije ljudskoga društva. 

6. Radi toga držimo, da nam je dužnost ponovno podići glas sa još 
svečanijim dokumentom, kao što je to običaj ove Apostolske Stolice, 
Učiteljice istine i kao što je to prirodno radi toga, što jedan takav doku- 
menat želi čitav katolički svijet. Nadamo se, da će odjek našega 
glasa doprijeti posvuda gdje se nalaze mozgovi slobodni od predrasuda 
i srca koja iskreno žele dobro čovječanstva.« 


1 Navest ću sitnim slogom nekoje ulomke ove enciklike, 

2.) Nauka: Krivi ideal o spasenju, bratstvu i pravedno- 
sti, misticizmu. Komunizam se upire na načela Marksova ma- 
terijalizma. U tom sustavu Bog nema mjesta. Materija sa svo- 
jim slijepim silama postaje bilina, životinja, čovjek. I ljudsko 
društvo samo je oblik materije, koja se razvija i teži za tim, 
da uništi sve staleže. A kako će staleže uništiti? Ako komu- 
nisti naprave među njih što veći antagonizam. Odatle sve 
veće staleške borbe, križarske vojne za napredak čovječan- 
stva, rušenje svega što im je na putu. Komunizam oduzimlje 
čovjeku slobodu, svako dostojanstvo čovječje osobe; u odno- 
šaju ljudi među sobom svi su mu jednaki i tako ruši hijerarhi- 
ju i svaku vlast; veli, da čak ni djeca nijesu podvrgnuta ro- 
diteljima. Zabacuje i pravo vlasništva. Lenjin je govorio: 
»Moralnost je podvrgnuta interesima staleške borbe proleta- 
rijata«. Cinik! Jednako je vikao: »Prva je dužnost proletera 
da razvlaste razvlasnike.« Mjesto privatnog vlasništva uvest 
će se kolektivizam. »Buržujska ženidba« prilagodit će se ko- 
lektivizmu; nerazrješivosti će nestati: slobodna ljubav, po- 
bačaj pozakonjen, naturizam — mladež mora zabaciti srame- 
žljivost. Zajednica (kolektiv) će se brinuti za odgoj djece, pa 
ženu valja oduzeti kući i obitelji. 

Što je ljudsko društvo prema toj nauci? Ekonomski si- 
stem, gdje »svako daje prema svojim silama i prima prema 
svojim potrebama«. To je kolektivizam bez hijerarhije. To 
društvo ima neograničenu vlast, a ćudoređe i juridički pore- 
dak proizvod su ekonomskog sistema. Komunizam hoće da 
uvede kulturu bez Boga. Ne će biti razlike staleža i politička 
država, taj plod sadašnjih kapitalista, srušit će se po sebi. 
Ovaj se nauk širi varavim obećanjima. Liberalizam mu je već 
pripravio put. Novi komunizam ima lukavu i razgranjenu pro- 
pagandu. Kriva je i šutnja štampe, da se komunizam ovako 
raširio i širi. 

Plodovi se komunističke nauke vide u Rusiji, Meksiku 
i Španiji. To su nužni plodovi. Terorizam vlada, i borba je 
uperena protiv svega, što je Božje. 

»8. Današnji komunizam, na još očevidniji način nego slični pokreti 
u prošlosti, krije u sebi ideju lažnoga spasenja. Pseudo-ideal pravedno- 
sti, jednakosti i bratstva u radu, prožimlje čitavu njegovu nauku stanovitim 
krivim misticizmom, koji mnoštvu zamamljenu varavim obećanjima daje 
zarazni polet i oduševljenje, osobito u vremenima kao što su naša, kad 
radi podjele dobara vlada neobična bijeda. Ovaj se pseudo-ideal k tome 
još hvali kao da je začetnik stanovitoga gospodarskoga napretka, 
koji se, u koliko je realan, može objasniti drugim uzrocima, kao što su 
pospješenje industrijske proizvodnje u zemljama, koje toga gotovo nisu 

ni imale, iskorišćivanjem prirodnih bogatstava upotrebom brutalnih sred- 
stava, da bi se izveli znatni radovi malenim troškom. 

15. Ali kako se moglo desiti, da jedan takav sustav, koji je znanost 
davno pregazila i koji je realnost prakse zabacila; kako se moglo dogo- 
diti, da se ipak takav sustav mogao naglo proširiti u svim dijelovima 
svijeta? Razjašnjava nam to činjenica, da je vrlo malo njih moglo pronik- 
nuti u pravu narav komunizma. Većina njih popušta napasti, koja se 
spretno predstavlja u liku najzamamnijih obećanja. Pod izlikom da se 
radi samo o poboljšanju sudbine radnih klasa, o uklanjanju realnih zlo- 
upotreba do kojih dovodi liberalna ekonomija i da se radi o postizavanju 
pravednije podijele zemaljskih dobara (sve su to bez sumnje pravdne te- 
žnje) i koristeći se svjetskom gospodarskom krizom, komunizam uspijeva 
u područje svoga utjecaja privući i one slojeve puka, koji iz načela odbi- 
jaju svaki materijalizam i svako nasilje. I pošto se u moralnoj zabludi 
nalazi i dio istine, ova strana istine, koju smo istaknuli, lukavo isticana 
u zgodno vrijeme i na zgodnom mjestu tako da se može, kad ustreba, 
prikriti odvratna i neljudska okrutnost načela i metoda komunizma, zavo- 
di i duhove koji nisu vulgarni, tako da i oni postaju njegovi apostoli 
kod mladih inteligencija, koje još nisu u stanju, da same opaze prave 
zablude. Komunistički vođe uz to umiju iskoristiti klasne antagonizme, 
podjelu i opoziciju u različnim političkim sustavima, sve do dezorijenta- 
cije u taboru bezbožne znanosti, da se tako uvuku na sveučilišta i da 
tamo podupru načela svoje nauke pseudoznanstvenim razlozima. 

19. Gdje se komunizam mogao učvrstiti i zagospodariti — a tu misli- 
mo sa posebnim očinskim osjećajima na narode u Rusiji i na Meksiko — 
tamo je nastojao svim sredstvima srušiti (i to otvoreno proglasuje) 
kršćansku civilizaciju i religiju sve do temelja, gušeći u srcu ljudi, oso- 
bito omladine, svaku uspomenu na njih. 20. Pa i tamo gdje — kao u 
Našoj predragoj Španjolskoj — komunistički bič nije imao dovoljno vre- 
mena da dade osjetiti sve plodove svojih teorija, razulario se to većim 
bijesom. Nije samo srušena ova ili ona crkva. Komunistički se bijes ne 
zaustavlja ubijanjem biskupa i tisuća svećenika, redovnika i redovnica, 
tražeći upravo na poseban način one, koji su se što većom ljubavlju 
skrbili za radnike i siromahe, nego je postigao daleko veći broj žrtava 
među svjetovnjacima svih staleža, koji sve do danas, može se reći dnevno, 
bivaju ubijani u skupinama samo radi toga, jer su dobri kršćani ili barem 
protivnici komunističkog bezboštva, Ne može biti privatnika, koji mudro 
misli, niti državnika, svijesna odgovornosti, a da ne zadrhće na pomisao, 
da će se možda ono što se dešava danas u Španjolskoj, sutra ponoviti 
u ostalim civiliziranim državama. 

21. Ne može se kazati, da su takove okrutnosti samo prolazna po- 
java, koja obično prati svaku revoluciju, da su to osamljeni ekscesi očaja, 
koji su zajednička oznaka svih ratova; to su prirodni plodovi sustava, 
kojemu manjka svako unutarnje obuzdavanje. Ako se iz srca iščupa i 
sama misao o Bogu, njih nužno strasti tjeraju do najokrutnijega barbar- 
stva, 22. Sada upravo gledamo po prvi put u povijesti hladno promišljenu 
i brižno pripremljenu borbu čovjeka proti »svemu što je božansko« Ko- 
munizam je po svojoj naravi protivuvjerski i vjeru smatra »opiumom naro- 
da«, jer da vjerska načela, koja govore o životu preko groba odvraćaju 


196 


proletarijat od nastojanja oko ostvarenja sovjetskoga raja, koji je od ovo- 
ga svijeta.« 

3.) Nauka je Crkve: Osobni je Bog najveća realnost. 
Čovjek ima duhovnu i neumrlu dušu, osoba je, mali svijet, ko- 
ji vrijedi više nego golemi svijet bez duha. Čovjekov je cilj 
ovdje i preko groba Bog. Čovjek ima prerogative: prava 
na život i cjelovitost tijela, na sredstva nužna za življenje, 
pravo da stupa putem Bogom određenim, pravo na udruženje, 
vlasnost i njezinu upotrebu. Ženidba je Božja ustanova, i 
Bog je odredio prerogative ove ustanove. 

Društvo je prema Božjem planu za čovjeka, a ne obrat- 
no. No čovjek ne smije društvo upotrebiti u egoističke svrhe. 
Društvo mora omogućiti razvitak pojedinaca i podizati vre- 
menito blagostanje. Čovjek je podvrgnut državnim zakonima, 
koji se ne kose s Božjim odredbama. 

ekonomsko - socijalnom poretku iznio je temeljna 
načela Leon XIII. u enciklici »Rerum novarum« (15. V. 1891.), 
a i Pijo XI. u »Quadragesimo anno« (15. V. 1931.) o pravu i 
upotrebi privatnog vlasništva, o radničkoj nadnici — da njom 
uzmogne sebe i obitelj uzdržavati. Tu su iznesena i nećudo- 
redna načela liberalizma. Ovomu valja suprostaviti korpora- 
cije, a država treba da uspješno promiče slogu i skladnu 
suradnju svih društvenih sila. U društvu ne mogu svi ljudi 
imati ista prava. Bog ne odobrava zloupotrebu javne vlasti 
pa ni kolektivistički terorizam stranke. Lijepa je i uzvišena 
nauka Crkve, ukrašena ljubavlju! To uviđaju i bezbošci pa 
samo prigovaraju, da Crkva nije postupala prema toj nauci. 
No povijest jamči, da je ova optužba nepravedna. Ta tko je 
digao ugled ručnog rada, ako ne Crkva? Ona je u tome pre- 
porodila ljudski rod i digla bezbroj karitativnih ustanova. 
Upravo je Crkva ustajala protiv državnog liberalizma i traži- 
la za radnike slobodu udruživanja. Crkva prolazi svijetom 
kao i Krist »čineći dobro« svakome. 


»26. Povrh svake realnosti stoji najviše, jedino vrhovno Biće, Bog, 
svemogući stvoritelj svih stvari, premudri i najpravedniji sudac svih lju- 
di. Ta vrhovna realnost, Bog, jest najapsolutnija osuda besramnih laži 
komunizma. I uistinu Bog jest, ne radi toga jer ljudi vjeruju, nego zato 
jer postoji i radi toga u njega vjeruje i moli mu se svaki onaj, koji ne 

zatvara hotimice oči pred istinom. 

34. Crkva naučavajući ovu sjajnu istinu, nema drugoga cilja, nego 
ostvariti sretno navještenje, koje su pjevali anđeli nad Betlehemskom 
špiljom. Ova je nauka jednako daleko od svih pogrešnih ekstrema, kao 
i od svih stranačkih pretjerivanja ili sistema, drži se uvijek u ravnoteži 
istine i pravednosti; traži je u teoriji, primjenjuje je u praksi, izmirujući 

prava i dužnosti jednih s onima drugih, kao auktoritet sa slobodom, 
dostojanstvo individua sa onim države, ljudsku osobu kao podanika sa 
božanskim predstavnikom i konačno usklađivanje i uređenu ljubav pre- 
ma sebi, obitelji, domovini sa ljubavi prema drugim obiteljima i narodima. 
Ona dovodi u opreku pravednu brigu za vremenita dobra sa nastojanjem 
za vječna; daleko je od toga, da se dezinteresira za ljudske stvari i da 
škodi društvenom napretku i materijalnim tekovinama, pa ih čak i po- 
dupire i promiče na najrazumniji način. Tako je također i na ekonomsko- 
socijalnom području Crkva, i ako nije nikada zastupala stanoviti tehnički 
sistem, jer to nije njezina zadaća, ipak jasno fiksirala točke i linije, koje, 
sposobne za različite konkretne aplikacije prema različitim zahtjevima 
vremena, mjesta i naroda, pokazuju siguran put za postizavanje sretnoga 
napretka društva.« 


4.) Lijekovi i sredstva: Samo Crkva može dati čovječan- 
stvu u svim tim pitanjima prava načela. Kako je Crkva spa- 
sila ljudski rod za svih društvenih oluja, tako će to biti i 
sada. Prvo je sredstvo: valja obnoviti privatni i javni život 
pomoću evanđeoskih načela. U tom pogledu ima utješljivih 
pojava kod pojedinaca i mase. Ali i na tom polju valja još 
mnogo toga reformirati, jer još vazda mnogi srcem i duhom 
prionjuju uz materijalna dobra. Bogati i siromašni treba da 
dignu oči prema nebu i na dobro upotrebe prolazna dobra. 
Siromasi ne smiju zaboraviti, da ovdje na zemlji nije naša 
stalna postojbina. Kršćanska ljubav treba da dopre i prisko- 
či na sve strane. I pravednost traži od nas žrtve jednih pre- 
ma drugima. I socijalna pravednost nameće dužnosti i gospo- 
darima i radnicima za sve ono, što je potrebno na opće do- 
bro. Radniku valja omogućiti da se riješi siromaštva osigura- 
vanjima, potporama, poticajima i slično. Da među vlasnicima 
ne bude štetne utakmice, treba da se skupa udruže i poskrbe 
za dobro svojih radnika. Zato treba i kršćanska socijalna na- 
čela proučavati i širiti. 


Komunizam je u početku nastupio svom perverznošću, 
ali je brzo uvidio da time od sebe odalečuje ljude. I što učini? 
Promijenio je taktiku i svoje je zle nacrte i nauke sakrio pod 
dobre stvari i ustanove. Zato govore sada o svjetskom miru, 
a u isto doba raspaljuju stalešku borbu i potiču sve veće na- 
oružanje. Tako osnivaju udruženja i časopise pod bezazlenim 
imenima, čak se žele uvući u katolička društva. Katolike po- 
zivaju na suradnju na humanom i karitativnom polju. Obe- 
ćavaju, da će se komunizam blago ponijeti u katoličkim zem- 
ljama i očuvati slobodu savjesti. Napokon su sovjeti u Rusiji, 
prividno dakako, nešto popustili u vjerskom pogledu. 

Moć je katolika u molitvi i pokori. 

»49, Ljubav i pravednost nameću dužnosti, često kad se radi o 
istoj stvari. I radnici su s obzirom na dužnosti drugih prema njima s 
pravom vrlo osjetljivi i to radi svijesti vlastitog dostojanstva. 

50. Radi toga se na osobiti način obraćamo vama, kršćanskim po- 
slodavcima i industrijalcima, vama, kojih je zadaća često vrlo teška, jer 
nosite teško nasljedstvo pogrešaka zlokobnoga gospodarskog sustava, koji 
je izvršio onaj razaralački utjecaj nad više generacija; sjetite se svoje 
odgovornosti. Na žalost je istina, da su postupci stanovitih katoličkih 
krugova doprinjeli da se pokoleba povjerenje radnika u vjeru Isusa Kri- 
sta. Oni nijesu htjeli shvatiti, da kršćanska ljubav traži priznanje nekih 
prava, koja je Crkva radniku izričito priznala. 


52. Ne može se kazati, da je udovoljeno socijalnoj pravdi, ako 
radnici nemaju osiguranoga vlastitog uzdržavanja i uzdržavanje obitelji 
na temelju plaće, koja odgovara ovome cilju; ako im se ne pruži prilika da 
steknu kakav skromni imetak i tako se unaprijed predusretne općoj pau- 
perizaciji, koja je prava nesreća; ako im se ne pomogne sustavom javno- 
ga ili privatnoga osiguranja za slučaj neuposlenosti. 


54. Ako promatramo ekonomski život u cjelini, tada vidimo, da će 
u gospodarsko - socijalnim odnosima moći zavladati uzajamna suradnja 
u pravdi i ljubavi jedino posredstvom stručnih i međustručnih ustanova 
na solidnim kršćanskim temeljima, povezanim među sobom, t. j. korpo- 
racijama, koje će imati različite oblike u skladu sa mjestom i prilikama.« 


5.) Koji su pomoćnici socijalnog rada sv. Crkve? To su 
svećenici, katolička akcija, pomoćne organizacije. Zato je 
nužna sloga među katolicima. I kršćanske države treba da sv. 
Crkvu pomognu u njezinom radu te vazda imadu pred očima 
brigu za opće dobro, a u upravi pročelnici neka budu razbo- 
riti i umjereni. Dajte slobodu sv. Crkvi! 

Napokon sv. Otac Pijo XI. stavlja ovaj rad pod zaštitu 
sv. Josipa, uzor radnika i branioca sv. Crkve. Zato je Papa 
i izdao ovu encikliku na njegov blagdan. 


»63. Svećenik, koji je uistinu evanđeoski siromašan i nesebičan 
može učiniti prava čudesa među pukom, poput sv. Vinka Paulskoga, žup- 
nika arskoga, Cottolenga, Don Bosca i tolikih drugih, 


64. Poslije ovoga apela svećenstvu svoj očinski poziv upravljamo 
našim dragim svjetovnjacima, koji revnuju u redovima Katoličke akcije, 
za koju smo kazali drugom prilikom (12. 7. 1936), da je »osobita pomoć 
djelu Crkve« u ovim tako teškim prilikama. 


71. Konačno svim našim sinovima, svih staleža i svih naroda, svih 
vjerskih i lajičkih skupina u Crkvi želimo ponovno uputiti najhitniji apel 
na slogu. Često je naše očinsko srce bilo ražalošćeno rascjepima, koji 
dovode do borbe među sinovima iste Majke Crkve, rascjepima, tako 
ništetnim po svojim uzrocima, ali uvijek tragičnim po svojim posljedica- 
ma. I tako se događa, da prevratnici, koji nisu tako brojni iskorišćuju 
ove sporove, zaoštravaju ih i konačno postavljaju čak i jedne katolike 
protiv drugih. 

72. Kazali smo (u enciklici Caritate Christi): »vjera je u 
Boga nepokolebljivi temelj svakoga socijalnog uređenja i svake odgovorno- 
sti na zemlji i radi toga svi oni, koji ne žele anarhiju i teror, moraju ener- 
gično raditi, da ne bi neprijatelji vjere postigli svoj otvoreno najavljeni 
cilje (3. V. 1932). 

80. Ne možemo završiti ovu našu encikliku, a da ne uputimo riječ 
onim našim sinovima, koje je već ili skoro zahvatilo zlo komunizma. Živo 
ih potičemo, da poslušaju glas oca, koji ih ljubi. Molimo Gospodina, da 
ih prosvijetli te bi napustili skliski put, koji sve vodi u golemu strahovitu 
propast, i da bi i oni priznali, da je jedini Spasitelj Isus Krist.« 


Ova enciklika protiv komunizma izišla 19. IIL o. £, 
a pariski je »La Croix« već 23. III. donio prikaz, što sude o 
njoj francuske i strane novine. Da navedemo par njih. Sam 
»La Croix« piše: »Enciklika nemilosno udara na zablude te 
u isti mah pokazuje: neizmjernu samilost prema osobama. 
Stručne organizacije i korporativna kršćanska udruženja tu 
dobiše novo i svečano odobrenje. Snažne su opomene uprav- 
ljene štampi, pa i katoličkoj, koja šuti o komunističkoj pogi- 
belji. To vrijedi i za neke katoličke dnevnike, koji vrlo rado 
šute o socijalnoj nauci Crkve. Ova se nauka nije nikada tako 
istakla kao u enciklici »Divini Redemptoris«, da rastjera pa- 
klenu tamu komunističku pomoću velike i spasonosne bistri- 
ne.« I »Echo de Paris« veli: »Papa je čovječanstvo neizmjerno 
zadužio, kad je otkrio, što čini Judin poljubac (= prijateljstvo 
s boljševicima). Pijo XI. pokazuje, da izvor svega zla treba 
tražiti u paganiziranju savremenog čovječanstva. Ako se želi, 
da ovo živi u trajnom i pravom poretku, nije dosta dati mu 
vanjski materijalni mir. Valja još i to, pače nadasve, iz dna 
reformirati savjesti ljudske i dovesti u tolika uznemirena 
srca božansku milost međusobne pravednosti i ljubavi.« 
Atenski list »Efhniki« piše: »Ovu Papinu encikliku treba da 
uvaže ne samo katolici, nego i čitavo čovječanstvo. Papina 
će preporuka naći javno mnijenje pripravljeno za borbu pro- 
tiv komunizma. Osobitu pažnju zaslužuju Papine upute o 
popravljanju položaja radničkih obitelji i mladeži, među koji- 
ma treća internacionala gotovo vazda nalazi pristaša, jer se 
osušila komunistička biljka u svim držvama, koje su poduzele 
mjere, da pridignu položaj radnika. I u USA hvali Hearstova 
štampa Papu, što je objelodanio dokumenat, koji će porinuti 
sve komunističke naume. 

Pariski »Etudes« 5. IV. 1937. piše: »Dva veća zaključka 
izvodimo iz enciklike — osuda bezbožnog ateizma i način 
borbe protiv njega. Osuda mora opametiti neke mlade kato- 
like lijevoga krila, koje su zavele dvoznačne formule i za- 

vodljivi pozivi stanovitih komunističkih propagatora. Ovi 
mladi misle, da između komunizma i katolicizma nema bitne 
suprotnosti te da se njihove nauke mogu složiti. Tu je eto od- 
govor Pija XI. Što se tiče protusredstava, enciklika navodi 
metodu zakonitih sredstava, kojima će se uništiti javni bič.« 

Rimska »Civilta cattolica« osvrće se 3. IV. 1937, oduljim 
člankom na Papinu encikliku i ruga se načelu komunizma, da 
će ručni rad preporoditi čovječanstvo: »Pred malo je godina 
G. P. U. dala kopati kanal, koji će spojiti Baltičko more s 
Bijelim (a tu je poginulo više od 300.000 »političkih utamni- 
čenika«) i tom je zgodom objelodanila golemu knjigu, da 
opravda svoje okrutnosti, pa u njoj iznosi i hoće da dokaže, 
kako se ljudi boreći se protiv prirode sami preporađaju po- 
moću rada. Taj je komunistički misticizam nastrana mješavi- 
na židovskog mesijanizma, otpadničkog materijalizma i traže- 
nje nedostižljivog ideala, koji je održao tolike Ruse od neko- 
liko vjekova posred neizmjernih patnja.« 

Lenjin je kazao: »Komunizam je = sovjeti + elektrifi- 
kacija.« Dandanas — opaža D. Valerije Vilinsky u svom dje- 
lu »Ruska revolucija« (Prerov, Moravska, 1937.) — »komuni- 
zam je = nasilje + svjetska revolucija«. Ta prijeti na sve 
strane. Rusija ne će zapriječiti svjetske revolucije niti zbaciti 
sa sebe boljševički jaram. A Evropa? Ni ona, ako to poduzmu 
liberalci neodlučnih i nejasnih pogleda. Treba da istupe lju- 
di, koji će materijalizmu komunističkih propagatora supro- 
staviti nadnaravne vrednote i moć Kristovih načela. Treba 
samo krenuti putem, koji nam je eto pokazala divna i pre- 
važna enciklika »Divini Redemptoris« 


A. Alfirević D. I. 


Borbeni ateizam — njegove metode 
i sredstva 


Prošla su nažalost vremena, kad se smatralo, da je 
suvišno govoriti ili pisati o ateizmu ili bezboštvu. Dok je još 
nedavno bezbožnik bio rijetka pojava, ukoliko se nije uopće 
sakrivao pred mnoštvom onih, koji su priznavali Boga u jav- 
nom i privatnom životu, vjerom i djelom, danas se bezboštvo 
usuđuje nastupati kao sila, koja prijeti propašću svim onima, 
koji vjeruju u Boga. Tako se zaprijetio vrhovni vođa saveza 
bezbožnika u sovjetskoj Rusiji Jaroslavski (Gubelman) svim, 
što vjeruju u Boga po cijelom svijetu, slično kralju Senahe- 
ribu, koji je poručio stanovnicima grada Jeruzalema preko 
svoga poslanika Rabsacesa (Izaija 36, 13—20):  »Slušajte 
riječi velikoga kralja, kralja Asiraca. To govori kralj: Neka 
vas ne zavarava Ezehija, jer vas ne će moći izbaviti. Neka 
vam ne daje Ezehija pouzdanja u Gospoda, govoreći: »Izba- 
vit i oslobodit će nas Gospod, ne će biti predan ovaj grad u 
ruke kralja Asiraca.« Nemojte slušati Ezehije, jer ovako 
vam govori kralj Asiraca: »Učinite sa mnom blagoslov i iza- 
đite k meni i uživajte svaki od svoga vinograda i _od svoje 
smokve i svatko neka pije od svoje čatrnje, dok ne dođem i 
ne uzmem vas u zemlju, koja je kao vaša zemlja, zemlja žita 
i vina, zemlja kruha i vinograda. Neka vas ne smućuje Eze- 
hija, govoreći: »Gospod će nas oslobodit.« Zar su oslobodili 
bogovi svoje narode, svaki svoj, iz ruku kralja Asiraca? Gdje 
je bog zemlje Emat i Arfad? Gdje je bog zemlje Sefarvajim? 
Zar su oslobodili Samariju iz mojih ruku? Koji je od svih 
bogova ovih zemalja oslobodio svoju zemlju iz moje ruke, 
da bi Gospod izbavio Jeruzalem iz moje ruke?« Slično plaši 
i svjetski savez bezbožnika preko svoga vođe sve one, koji 
vjeruju u Boga. Kralj Ezehija uzdao se u Boga i potaknuo 
na pouzdanje i cijeli grad Jeruzalem pa se nije prevario. 
Bog je uslišao njegovu pouzdanu molitvu (Izaija 37, 36—38): 
»Izišao je anđeo Gospodnji i ubio u taboru Asiraca 185.000. 
Kad je ujutro bilo ustajanje, evo svih, lješine mrtvaca. I 
podigao se i otišao kralj Asiraca Senaherib i nastanio u gradu 
Ninive. A dogodi se, kad se klanjao u hramu svome bogu 

Nesrohu, njegovi ga sinovi Adrameleh i Sarasar ubiju ma- 
čem te pobjegnu u zemlju Ararat, i naslijedi ga na prijestolju 
njegov sin Asarhador.« 

Bez ikakve sumnje, Bog ne će ni nas ostaviti, ako se u 
njega uzdamo. Ali dakako da naše pouzdanje mora biti isti- 
nito, takovo, kakvo Bog od nas traži. A to znači ne samo 
uvjerenje, da će Bog ispuniti svoje obećanje, nego i uvjerenje 
da i sami moramo učiniti sve, što je u našoj vlasti. Samo ako 
smo učinili sve, što smo mogli uz pomoć Božju, možemo i mo- 
ramo očekivati, da će Bog uslišati naše molbe, ako je dobro 
za nas, što molimo. Tako i u borbi protiv ateizma nije dovoljno 
sve samo od Boga očekivati, nego moramo i sami s Njime su- 
djelovati. U ovo naše sudjelovanje ide u prvom redu molitva 
i pokora, a u drugom redu naš rad. O molitvi i o pokori, prem- 
da su najnužnije i najvažnije, ne ću ovdje raspravljati, nego 
samo o našem radu, koji treba da suprotstavimo šire- 
nju ateizma. A što treba da radimo, to ćemo najbolje 
upoznati, ako proučimo metode i sredstva, kojima se ateizam 
služi, da predobije sve to više pristaša i sve to veći utjecaj. 

Kad govorimo o metodama i o sredstvima, kao da je to dvoje, a ne 
samo jedno, mogao bi tkogod prigovoriti, da su i metode sredstva, jer 
se i njima služimo, a sve, čime se služimo, zove se sredstvo. Istina je, 
da su i metode sredstva, ali sredstva svoje vrste, i zato možemo sva 
sredstva razdijeliti na dvije skupine: metode i ostala sredstva. 


METODE ŠIRENJA ATEIZMA. 


Metoda uopće zove se odgovor na pitanje, kako treba postupati, 
da se kod nekoga djelovanja ili rada postigne svrha. Metoda je dakle 
neko pravilo ili skup pravila, kojih se treba držati kod rada, da posti- 
gnemo svoju svrhu. Kaošto se pitanja odnose na dvoje, naime na ukla- 
njanje zapreka i na stvaranje zgodnog raspoloženja i svega onoga, što 
pozitivno služi za postizavanje svrhe, tako i metoda sadržaje u sebi ne- 
gativna i pozitivna pravila: negativna kazuju nam, kako treba ukloniti 
zapreke ili zapriječiti nepovoljne događaje; pozitivna pravila, kako tre- 
ba poželjne učinke ili događaje prouzrokovati. U ovom smislu upotre- 
bljavat ćemo ove izraze, premda mogu imati i drugo značenje. Katkada 
naime negativno pravilo zovemo ono, koje kazuje, što treba propustiti, a 
pozitivno ono, koje kazuje, što treba učiniti. Čini mi se, da je jasnija i 
bolja ona prva terminologija. Mogli bismo negativna pravila zvati i 
destruktivnim, a pozitivna konstruktivnim pravilima, prema tome, da li 
idu za destrukcijom ili konstrukcijom, uništavanjem ili stvaranjem. 


Da ustanovimo, koja su ova pravila, moramo promatrati, 
što im smeta kod njihova nastojanja, da rašire svoju nauku i 
da predobiju što više pristaša za potpuni praktični ateizam, 
t. j. ljudi, koji će ateizam potpunoma provesti u javnom i 

privatnom životu. Smeta im i vjera i ufanje i ljubav, koju goje 
ljudi, osobito kršćani, prema Bogu. Zato postavlja ateizam 
kao pravilo, da treba uništiti to troje i sve ono, na čemu se 
osniva. Prema tome ovo kratko pravilo obuhvaća cijeli sistem 
u sebi. Obarati se mora na sve ono, na čemu se osniva naša 
vjera i naše ufanje i naša ljubav prema Bogu. 

Mi vjerujemo u Boga, jer nam razum kaže, da svijet ne 
može biti sam od sebe, nego da mora imati svoga Stvoritelja. 
Ovaj se razlog još više razvija pomoću prave, skolastičke 
filozofije, tako te se mogu razlikovati mnogi dokazi za bivanje 
Božje. Ali ne samo egzistenciju Božju, nego i Božja svojstva 
dokazujemo na temelju samoga razuma. Što je naš razum 
bolje razvijen, to bolje i lakše i sigurnije vodi spoznaji Božje 
egzistencije i Božjih svojstava. A ovaj savršeni razvitak naš 
razum dobiva osobito klasičnom naobrazbom i skolastičkom 
filozofijom. Zato ateizmu tako smeta i jedna i druga. Zato 
tako mrze i na klasičnu naobrazbu i na skolastičku filozofiju. 
Da ateizam ukloni one zapreke, koje ga priječe, da ne može 
istrijebiti vjere u Boga iz ljudskoga društva, uklanja iz škola 
klasičnu naobrazbu, latinski i grčki jezik, te uvodi posve re- 
alističku školu bez grčkoga i s malo latinskoga ili samo s 
modernim jezicima i s novom posve površnom metodom tuma- 
čenja, koja nema nikakva dodira s filozofijom. Istotako atei- 
zam izbacuje iz škola svaku uspomenu na skolastičku filozo- 
fiju, a na njezino mjesto postavlja ili posve pozitivne nauke, 
koje nemaju nikakva posla s filozofijom, ili razne moderne 
sisteme, koji se u mnogim pitanjima udaljuju od istine tako, 
da razum od ovakve filozofije ima mnogo više štete nego li 
koristi. Takva filozofija onesposobljuje razum za shvaćanje 
viših ideja, koje prelaze materiju i ono, što se može izraziti 
brojevima. Ali za tim upravo ide ateizam, da tako ukloni 
sve ono, što bi moglo služiti stvaranju uvjerenja, da Bog 
postoji. 

Budući da se temelj vjere u Boga polaže već u najra- 
nijoj mladosti, dok je dijete još pod okriljem obitelji, pod 
gotovo jedinim utjecajem oca i majke i braće, zato ateizam 
svim silama nastoji, kako bi pokvario ovaj obiteljski utjecaj. 
A _ to će postići, ako što prije izvede dijete iz obiteljskoga 
kruga i uvede u svoje bezvjerske škole; ili još temeljitije, 
ako uopće uništi obiteljski život time, da bračnom životu 
oduzme i svetost i nerazrješivu stalnost te bračnu vezu pre- 
tvori u posve svjetsku svezu, koja se može lako riješiti. Razu- 
mije se, da takva nazovi-obitelj ne može djece odgajali u 
vjerskom duhu. A isto je tako jasno, da mora bezvjerski 

ambijenat, u koji se dijete postavlja u ateističkoj školi, na 
razvitak njegova mladoga razuma djelovati u protivuvjerskom 
smislu. Zato je ateizmu toliko stalo do toga, da dijete što 
prije i što potpunije dobije u svoje ruke. 

Ako ateizmu toliko smeta odgoj u onim školama, koje 
se drže načela naravnog reda, ukoliko se ravna prema isti- 
nama, koje možemo spoznati samim zdravim razumom, lako 
razumijemo, zašto ne može trpjeti onih škola, u kojima se 
odgaja prema objavljenoj vjeri. To su i lajičke škole, t. j. 
one, koje ne stoje pod upravom crkvene vlasti, ali ipak slijede 
načela svete vjere u čitavom odgoju, ili barem drže i pre- 
davanja iz vjeronauka. A osobilo su to one škole, koje su pod 
upravom crkvene vlasti i zato u svemu slijede načela svete 
Crkve. To vrijedi u prvom redu za katoličke škole, ali i za 
druge konfesijske škole, u kojima se ide za odgojem prema 
načelima vjere u Boga. Zato ateizam, gdje samo može, ukida 
u lajičkim školama vjeronauk ili barem izlučuje vjerski duh 
iz svih drugih predmeta te pušta učiteljima potpunu slobodu, 
da mogu ili moraju sve ove predmete predavati bez vjere ili 
čak i protivu vjere. A osobito ateizam ukida, koliko samo može, 
konfesijske škole, ili im barem ograničuje djelatnost, ograni- 
čujući broj učenika, stežući slobodu i namečući materijalne i 
moralne terete, ne priznavajući njihovih ispita i svjedodžbi. 
Tako se ateizam nada, da će odstraniti jednu od najjačih 
zapreka, koje mu se suprotstavljaju, da se ne može tako lako 
širiti. 

Ateizam ne pazi samo na poteškoće, koje mu smetaju 
sa strane odgoja u obitelji i u školi, nego i u cijelom narodnom 
životu, kako se očituje u prosvjetnom i socijalnom pogledu. 
Ateizam pazi i na znanost i umjetnost, kako bi ih odvratio od 
svega onoga, što je povezano s vjerom u Boga, bilo da pret- 
postavlja ovu vjeru, bilo da za nju disponira. Zato ateizam 
nastoji, kako bi iz umjetnosti i znanosti uklonio sve teističke 
pretpostavke i premise te zapriječio, da ne bi znanost ili umjet- 
nost priznala posljedice, koje bi mogle voditi teističkomu 
shvaćanju, t. j. uvjerenju, da postoji Bog, i da ima ona svoj- 
stva, koja mu vjera pripisuje, osobito da je neizmjerno dobar: 
i mudar i _svesilan i pravedan Upravitelj čitavoga svijeta. 
Istotako ateizam nastoji, kako bi iz umjetnosti izlučio sve 
ono, što bi moglo potsjećati na religiozne ideje i prikazati ih 
u povoljnom svijetlu ili čak i oduševljavati za njih, kao da 
je religiozna umjetnost vrhunac umjetnosti. 

Ateizam ne pazi samo na to, što se zbiva u višim sfera- 
ma znanosti i umjetnosti, nego i na popularne njihove izraze 

i oblike. Zato ide svim silama za tim, da se popularizirana 
znanost i umjetnost »oslobodi« od svih onih elemenata, koji 
bi mogli djelovati u duhu vjere prema Bogu. 

Po sebi se razumije, da ateizam najbudnijim okom prati 
svaki pokret na području društvenoga života. Ništa mu ne 
izmakne, ticalo se ono najprimitivnijih društvenih oblika i 
prilika, ili najkompliciranijih međunarodnih odnosa. Ateizam 
mrkim okom promatra religiozno shvaćanje bračne zajednice, 
koja je temelj svakoga društvenog života i poretka. Pa i kod 
proširenog obiteljskoga života, gdje uz bračne drugove i 
njihovu djecu ima i sluga, zazire od kršćanskoga nazora o 
odnosu između gospodara i sluga: da između njih mora vla- 
dati ne samo stroga pravda, nego i ljubav i dobrota i povje- 
renje s jedne i s druge strane, jer su i gospodari i sluge djeca 
istoga Oca nebeskoga i braća Kristova. Ateizam dakako ni- 
šta ne će da zna za takvo bratstvo po Bogu, nego samo po 
krvi. Kaošto ateizam  zabacuje kršćanski pojam odnosa iz- 
među gospodara i sluga u obitelji, tako i odnos između poslo- 
davaca i radnika. I tu mora da bude isključena svaka uspo- 
mena na Boga i na ljubav i pravdu, koja se na Bogu osniva. 
Prema ateizmu odlučuje samo sila i interes, a ne obzir prema 
Bogu. Pa i druga udruženja, kao dionička, koja idu za ne- 
kom zajedničkom korišću, ateizam lišava svake uspomene na 
kršćansku solidarnost ili bratsku ljubav u Kristovu duhu. 
Razumije se, da ateizam nada sve nastoji, kako bi iz vrhov- 
noga društvenog života, narodnoga i državnoga, izlučio sve 
ono, što potsjeća na Boga. Za ateizam vladar nije po milosti 
Božjoj, nego samo po volji naroda ili samo silom, jer za 
ateizam Bog, kojega nema, ne može biti ni podrijetlo vlasti. 
Tako vlast gubi svoj uzvišeni značaj moralne sile, te ostaje 
samo fizička nadmoć nad onim ljudima, koji se zovu poda- 
nici. Zato se ne može pozivati na savjest niti može zahtijevati 
zakletvu, koja bi u savjesti proizvela obvezu. A istotako 
ateizam oduzima i podanicima svako dostojanstvo, jer prema 
ateizmu dužnost nema božanskoga podrijetla, budući da Boga 
nema. Uvjerenje, da dužnost potječe od samoga Boga, jedna 
je od najvećih zapreka za širenje ateizma. Zato se njegova 
borba osobito vodi protiv božanskoga značaja dužnosti. Ate- 
izam istotako ne može trpjeti, da se ugovorima, pa i međuna- 
rodnim, pripisuje svetost. Zato on riječi »svetost« pridijeva 
posve drugo, juridičko značenje. Za ateistu sveto je ono pra- 
vo, za koje on bezuvjetno zahtijeva da ga svi poštuju i prak- 
tično priznaju. Ali ateizam ne može odgovoriti na pitanje, 
zašto bi svi morali takvo pravo praktično priznati; volja sva- 

kako nije dovoljna, naime ljudska volja. Uza sve to ateizam 
svim silama nastoji, kako bi izlučio svaku uspomenu na Boga 
ne samo iz privatnoga, nego i iz javnoga, državnoga i među- 
narodnoga života, pa makar iz njegove nauke nužno slijedilo, 
da su, svi ugovori samo krpe papira. 

Kaošto ateizam ide za tim, da ukloni sve, što bi moglo 
voditi vjeri ili raspolagati za nju, tako nastoji onemogućiti i 
utanje u Boga. I ovo naime ateizmu veoma smeta. Zato traži 
sve razloge, kako bi onemogućio svako utanje u Boga. Naj- 
radikalniji je razlog dakako taj, da nema Boga, prema atei- 
stičkom tvrđenju. Tko prihvati ovu njihovu tvrdnju, mora 
ostaviti, to se po sebi razumije, i svako ufanje u Boga. Zato 
ateizam kod svake zgode opetuje svoju tvrdnju, da nema Boga. 
Ako to nije dovoljno, onda kuša ljude odvratiti od ufanja u 
Boga time, da ga prikazuje kao besmisleno i zato nemoguće 
i čovjeka nedostojno. Ateizam mrzi i prezire uvjerenje, da 
ljudi trebaju pomoći Božje i_da će je dobiti, ako sa svoje 
strane ispune sve uvjete, koje Bog stavlja. Prezire i sve ono, 
u čemu je ovo uvjerenje sadržano, a to je kult uopće, a na- 
pose molitva i žrtva. Ateizam ne pozna ni jedne ni druge, 
ni molitve ni žrtve. Porugljivo i s prezirom gleda na sve one, 
koji se još mole i Bogu prikazuju žrtve, a osobito prikazivanje 
nekrvne žrtve svete Mise. Zato tako fanatički mrzi na crkve 
i svećenike i na sve ono, što podsjeća na to, da je čovjek po- 
treban pomoći i milosti Božje, pa da je može i dobiti od Boga. 
Zato ateizam ne može trpjeti procesija, euharistijskih i drugih 
religioznih sastanaka, pa ih zabranjuje, gdje samo može, ili 
im stavlja zapreke, dok ih ne može posve ukinuti. Njemu 
smeta i svaka uspomena na nagradu i kaznu, koja bi dola- 
zila od Boga, bilo na ovom bilo na onom svijetu. Zato uklanja 
svagdje, gdje samo može, svaku uspomenu na prekogrobni 
život, koji je dakako nerazdružljivo spojen s nagradom ili 
kaznom za život na ovom svijetu. Razumije se, da ateisti nada 
sve smeta pomisao na vječnoga suca. Zato ne može trpjeti 
raspela niti na javnim mjestima niti u školama niti u sudskim 
dvoranama pa niti u privatnom životu, jer pogled na Raspe- 
toga nužno u nama pobuđuje uspomenu na vječnoga Suca, 
koji će jednoć prema svojoj božanskoj pravdi odlučiti, da li 
će se ispuniti naše nade u vječnosti ili da li će ostati neispu- 
njene za uvijek, prema tome, što smo zaslužili u vremenitom 
životu. Zato ateizam svagdje naviješta raspelu sa Raspetim 
borbu do uništenja. Ova se mržnja protiv Boga kao predmeta 
našega ufanja očituje i u načinu, kako govori i piše o nebu i 

o paklu, ne samo u onim djelima, koja se zovu znanstvenima, 
nego i u popularnim izdanjima, namijenjenima najširim sloje- 
vima. Ateizam svagdje i uvijek vodi rat do uništenja protiv 
svega onoga, što ikako pobuđuje ili pripravlja ufanje u Boga. 


Kaošto vjera i uftanje u Boga, tako je za širenje ateizma 
zapreka i ljubav Božja. Zato se njegova borba vodi i protiv. 
ove, možda i najžešća, žešća nego li je borba protiv vjere i 
ufanja. Ljubav prema Bogu vrhunac je našega odnosa prema 
Njemu. Bez nje i vjeri i ufanju fali život i svrha. Vjera je 
istina temelj, ali samo temelj, bez kojega ne može postojati 
ufanje, a bez ovoga nema ljubavi. Može postojati sama vjera 
bez ljubavi, pa i bez ufanja. Može postojati i ufanje bez lju- 
bavi. Ali to je neprirodno. No ljubav ne može biti, gdje nema 
ufanja, niti ufanje može biti bez vjere. Zato mora za ateizam 
biti glavni predmet mržnje ljubav prema Bogu. Nju mora u 
prvom redu da istrgne iz ljudskih srdaca. Stoga navaljuje i 
na vjeru i na ufanje, jer bi time pala i ljubav. Ali može i di- 
rektno na nju navaljivati. Zapreka, koju mora u borbi protiv 
ljubavi svladati, jest sve ono, što nam Boga prikazuje kao 
vrijedna naše ljubavi. To su sva Njegova svojstva, a osobito: 
Njegova dobrota, koja je neizmjerna u svakom pogledu, zato 
i neizmjerna ljepota i neizmjerna ljubav. Ova dakle svojstva 
ateizam mora da ukloni iz našega pojma o Bogu. Zato prika- 
zuje Boga, kao da nije nikako ili barem ne tako dobar, kaošto 
si ljudi predstavljaju. Tvrdi, da ljudi samo zato nemaju svega 
onoga, što bi htjeli imati, i da trpe samo zato, jer Bog nije 
dobar, ili barem ne dosta dobar. Zato ateizam toliko ističe 
problem zla, ali ne nastoji, kako bi razumio i odgovor najvećih 
umova, koji su ovaj problem riješili, makar nam uvijek ostalo 
neko čuvstvo straha, kad mislimo na svoju slobodu, o kojoj 
svakako ovisi naša sudbina, jer smo odgovorni za svoja slo- 
bodna djela. Ali o odgovornosti ateizam ne će da išta znade, 
nego zahtijeva apsolutnu slobodu prema Bogu, premda je sam 
prema drugim ljudima, koji su ateistu podvrgnuti, nikako ne 
priznaje, barem ne u praksi. Slobodu volje ateizam uopće ni- 
ječe, a bez ove nema ni dobrote. Zato ateizam toliko ističe 
nemogućnost svake slobodne volje, ne samo ljudske, nego i 
svake druge. Razumije se, da bi ateizam odvratio ljudsko srce 
od ljubavi Božje, ako bi uspio da Boga prikaže kao biće, koje 
nema slobodne volje. Sve bi htio svesti na neumoljivi zakon 
ili slijepi slučaj. Svaku neispunjenu molbu, upravljenu Bogu, 
ateizam navodi kao dokaz, da Bog uopće ne uslišava nikoga 
i ni u kakovu slučaju. Tako ateizam uklanja iz pojma o Bogu 

sve ono, što potsjeća na Njegovu dobrotu. Po sebi se razumije 
da ateizam zabacuje s prezirom i onu riječ, koja napunja naše 
srce tolikom utjehom, naime, da je Bog Ljubav. Tko mrzi, 
pretpostavlja, da ga Bog mrzi, ako uopće postoji. Zato na- 
stoji, kako bi sakrio svaki znak ljubavi Božje prema nama, i 
kako bi Boga prikazao kao mrzitelja ljudskoga roda i njegove 
sreće. To nam otkriva i tajnu, zašto ateizam tako strastveno 
mrzi na onaj najveći dokaz ljubavi Božje prema nama, smrt 
Sina Božjega na križu za otkupljenje svijeta. Sve znanosti 
zove u pomoć, da dokaže ili da Isus Raspeti nije Bog, ili da 
nije povjesna činjenica njegova smrt na križu, ili da nije 
umro za nas, nego za sebe. Da odstrani sve, što bi moglo 
Boga prikazati kao biće, koje zaslužuje našu ljubav, ateizam 
hoće da liši Boga i svega onoga, što u nama pobuđuje iako 
ne u prvom redu ljubav, a_ ono barem štovanje. To su sva 
svojstva Božja, a u prvom redu Njegova mudrost i svemo- 
gućnost. Zato ateizam traži sve, što bi se protivilo ovim svoj- 
stvima Božjim. Ateizam zahtijeva potpunu kontrolu nad svi- 
me, što Bog radi, uvid u sve njegove namjere i sva sredstva, 
kojima se služi i sve uspjehe, koje je postigao ili koje će 
postići; dok ateizam za sebe traži pravo, da ga nitko ne 
kontrolira. Ateizmu smeta i ljubav i poštovanje prema Bogu, 
pa zato svim silama ide za tim, da Boga prikaže kao biće, 
koje ne zaslužuje niti poštovanja niti ljubavi. U odvratnim 
bojama prikazuje Boga kod svake zgode, ne samo kad mora 
o Njemu govoriti, nego i kada samo može. Mržnja protiv Boga 
ne da mu, da zaboravi govoriti protiv Njega. Kaošto ljubav, 
tako ni mržnja ne pozna mira. Ovoj mržnji mora služiti i 
znanost i umjetnost sve od najviše pa do najniže, koja niti 
ne zaslužuje imena znanosti ili umjetnosti. Mržnja protiv 
Boga ne zaboravlja nigdje nikoga, da odvraća od Boga, i da 
širi svoju vlast, protivnu vlasti Božje ljubavi. 


Promatrali smo negativne ili destruktivne principe bor- 
benog ateizma t. j. što on hoće da uništi, koje zapreke on hoće 
da ukloni, jer mu smetaju, da se ne može širiti. Ali ateizam 
hoće da nešto i stvori. On ima i pozitivne ili konstruktivne 
principe. Koji su ovi, to treba sada ispitati. Već smo kod 
promatranja negativnih principa opazili koješta pozitivna, t. j. 
što bi ateizam htio postaviti na mjesto onoga, što bi htio da 
poruši. Možemo se dakle kod ispitivanja i kod grupiranja 
ovih pozitivnih principa držati istoga reda, kojim smo pro- 
matrali negativne principe. Kaošto je prvi posve općeniti prin- 
cip rušenja taj, da treba uništiti Boga, tako je prvi 

općeniti princip  protivnog stvaranja taj, da treba po- 
staviti na prazno prijestolje Božje nešto drugo. Što 
je ovo drugo, to se može nazvati ili posve općenito 
stvorenje, ili konkretnije svijet ili još jasnije čovjek, 
ili na mjesto čovjeka anđeo odmetnik — đavao, na mjesto 
Krista Antikrist, na mjesto Raspetoga onoga, koji je Sina 
Božjega razapeo. Prema tome možemo onda razlikovati i 
kult, koji ateizam iskazuje svomu novom božanstvu: kult 
stvorenja, obožavanje svijeta, kult materije, ili ako je svijet 
duhovno biće, kult duhovnoga, kult čovjeka ili čovječanstva, 
kult đavla, kult Antikrista. Pošto je tako na mjesto Boga 
postavljeno novo božanstvo, kojemu treba iskazivati kult, 
treba odrediti, u čemu treba da se sastoji ovaj novi kult. 
Možemo ukratko kazati, da i ovo novo božanstvo zahtijeva 
od nas i vjeru i ufanje i ljubav. Ali kakvu? 


Ateizam zahtijeva od svojih sljedbenika slijepu vjeru, i 
onda kad se razum uzalud trudi, da bi barem kakav takav 
razlog našao za ono, što mu se nalaže, da mora vjerovati. 
Ateizam je pun tajna, za koje nam nitko ne jamči svojim ne- 
pogrešivim auktoritetom. Ateizam ne može nikoga označiti, 
koji bi bio nepogrešiv, ili čija bi nepogrešivost bila nedvo- 
umno dokazana. Pa ipak ne može trpjeti, da bi itko sumnjao 
o njegovoj nauci. Nikomu nije slobodno, slijediti drugo uvje- 
renje. Za sebe dakako ateizam zahtijeva slobodu, ali drugima 
je ne ostavlja. Slobodu savjesti traži za sebe, a drugi moraju 
slijediti njegovo mišljenje. Sve one krive nauke i zablude, 
na kojima se osniva, ateizam nalaže svojim sljedbenicima, pa 
makar bilo nemoguće navesti za njih barem koji vjerojatni 
dokaz. Ako mi vjerujemo neke tajne kao na pr. tajnu pre- 
svetoga Trojstva, mi znamo, komu vjerujemo i _ znamo, da 
zaslužuje naše potpuno povjerenje. Ali ateizam nema nikoga, 
za koga bi znao da svjedoči istinu. Kazati, da vjeruje zna- 
nosti, slaba je utjeha, jer ne samo da ne zna, da li je ateistička 
znanost nepogrešiva, nego zna, da je puna zabluda i potrebna 
sveudiljnog ispravljanja. A pojedini znanstvenici ateisti od- 
više su očito podvrgnuti zabludama, te si ne će lako itko od 
njih pripisivati nepogrešivost. Uza sve to ateizam s najvećom 
bezobzirnošću zahtijeva slijepu vjeru i tako zadaje najveće 
poniženje ljudskomu razumu. Što ateizam nalaže pojedinim 
svojim pristašama, to nalaže i samoj znanosti. I ona mora 
naučavati one nedokazane i nevjerojatne tvrdnje, koje ate- 
izam propisuje. I ateizam ima svoj indeks zabranjenih knjiga 
i svoj silabus osuđenih nauka, i jao si onomu, koji bi na to 

zaboravio. Ateizam zahtijeva  najsavršeniju žrtvu razuma 
uime kulta svoga božanstva, koje je postavio na prijestolje 
Božje na mjesto Boga. 


Kult ateističkog božanstva zahtijeva i sve ufanje svojih 
sljedbenika tako, te ne smiju ni u koga drugoga tražiti pomoći 
u svojim potrebama. Ali jadno je ovo ufanje, jer ateizam ne 
može obećati, a još manje dati nužne pomoći uprav onda, kad 
je najviše trebamo. Niti može tješiti obećanjem vječne na- 
grade i svestranog obračuna u prekogrobnom životu, jer toga 
živola nema. Zato ateizam nužno zahtijeva slijepu rezignaciju 
u neizbježivu sudbinu. Ateizam nema nikakve utjehe za one, 
koji je najviše trebaju. Dok je ateista zdrav i slobodan i u 
mogućnosti druge goniti, tako dugo može si utvarati, da mu 
ne treba prekogrobnoga života i vječne nagrade. Ali kada 
dođe bolest i gubitak slobode i progonstvo, kada gubi sve, 
što mu je bilo drago na ovom svijetu, onda i on osjeća, da 
fatalistička rezignacija nije nikakva naknada za izgubljeno 
ufanje u Boga i onu nagradu, koju je Bog obećao svojim 
vjernim službenicima. Ateizam bezuvjetno traži žrtvu svake 
nade, koja se ne može ispuniti na ovom svijetu, i koje ne može 
ispuniti njegovo božanstvo. 

Kaošto vjeru i ufanje, tako ateistički kult zahtijeva od 
svojih pristaša i potpunu ljubav, koja se očituje u svestranoj 
žrtvi za njegovo božanstvo. Ateizam ne dopušta nikakva izu- 
zetka. Njemu nije nikakva žrtva odviše velika. Za interese 
ateističkog idola treba dati i svoj život. Zato su borbe ate- 
ističke revolucije tako krvave, bez obzira na to, koju će ko- 
rist pojedinci ili narodi imati od svojih žrtava. Sve ove žrtve 
ateista treba da dragovoljno prinosi, premda tim sam sebi 
protuslovi; jer niječe slobodu volje, a tko nema slobode, ne 
može ništa dragovoljno učiniti ili propustiti. Akoli svoje žrtve 
ne će da prinese dragovoljno, bit će na to prisiljen. I za ate- 
ističko božanstvo sastoji se vrhunac kulta u savršenoj ljubavi, 
koja se sastoji u neograničenoj požrtvovnosti. Ali budući da 
ateističko božanstvo niti obećaje niti može obećati primje- 
renu nagradu, i to upravo za najveće žrtve, osobito za žrtvu 
života, zato se ovakva ljubav protivi čitavomu ljudskom biću, 
koje se ne može odreći svoga čeznuća za vječnim životom i 
vječnom srećom. Zato se i ateista boji smrti, jer se boji uni- 
štenja. A možda se još više zato boji, jer se ne može uvjeriti, 
da nema vječnoga Suca, koji će buntovnicima pravedno suditi. 
I ateistu dolazi i protiv njegove volje, očajno pitanje, da li 
se možda ne vara, kad govori, da nema Boga ni vječne kazne 

i nagrade. Ovo pitanje osobito onda uznemiruje, kad se pri- 
bližuje smrt, koja će dati konačni odgovor. Ali jao si ga 
ateistu, ako ovaj odgovor bude u opreci s ateizmom! 

Ako naš Bog traži od nas vjeru, ufanje i ljubav, i to 
bez ikakva ograničenja, isto traži i ateizam za svoje božan- 
stvo. Ali kaošto je neizmjerna razlika između našega Boga i 
ateističkoga božanstva, tako i između vjere, ufanja i ljubavi, 
koju traži naš Bog i one, koju zahtijeva ateizam. Naša vjera 
daje našemu razumu jamstvo apsolutne nepogrešivosti, te je 
prema tome najveća čast i uzvišenje našega razuma; ateistička 
vjera nosi u sebi jamstvo, da je pogrešiva i podvrgnuta bez- 
brojnim zabludama. Naše ufanje osniva se na neizmjernoj 
ljubavi i dobroti i mudrosti i svemogućnosti Božjoj, koja može 
i hoće da ispuni svoje obećanje nakon ovoga kratkoga života 
u beskrajnoj vječnosti; ateističko ufanje bestemeljno je, jer 
ateističkomu božanstvu  manjkaju sva ona svojstva, a osim 
toga i besmrtnost tako te za najveće žrtve, kaošto je žrtva 
života, ne može obećati ništa drugo, nego samo uništenje, od 
kojega zazire naša narav čitavim svojim bićem. Naša ljubav 
prema Bogu mora da bude neograničena, ne izuzimajući ni- 
jedne žrtve, pa ni žrtve života; takvu ljubav nalaže i ateizam 
svojim sljedbenicima. Ali kolike li razlike! Što su naše žrtve 
veće, to će veća biti naša nagrada: za žalost i bolove, koje 
smo poradi Boga podnosili u ovom kratkom životu, dobit 
ćemo vje.no veselje bez ikakve primjese žalosti i patnja; za 
ovaj kratki život, koji smo žrtvovali Bogu, dobit ćemo vječni 
život. Kod ateizma baš je obratno: što veća žrtva, to manja 
nagrada; tko je žrtvovao i svoj život, taj ne će zato ništa 
dobiti, jer ga više ne će biti, pa zato ne će niti moći išta pri- 
miti. Niti može itko, pa ni sam ateista, vjerovati, da je pot- 
puna zadovoljština za žrtve nada ili bolje strah, da je smrt 
svršetak svega i početak vječnoga ništavila. 


Ako dakle promatramo, što ateizam hoće da postavi na 
mjesto onoga, što bi htio da poruši, onda vidimo, da je ne- 
izmjerno jadno i siromašno i ništetno, i da ne može nikako 
nadoknaditi onoga, što bi htio uništiti, niti opravdati onih 
žrtava, koje od nas traži. 

Ova bi slika ateističkoga stvaranja postala još življa i 
jasnija, ako bismo poređivali ateističko božanstvo s Bogom: 
ličnost s ličnošću, svojstva sa svojstvima, kult s kultom, 
Krista s Antikristom, Crkvu Božju s ateističkom crkvom, 
kršćansku obitelj s ateističkom zajednicom muškog i ženskog, 
ateističko društvo s kršćanskim, ateističku državu s kršćan- 

skom državom, ateističko međunarodno pravo s kršćanskim. 
Svakako bi nam ovo promatranje dalo mnogo najboljih ra- 
zloga, da budemo zahvalni, što poznamo i priznajemo Boga, 
i što živimo među takvim ljudima, koji su istoga mišljenja. 
Isto bi nas promatranje napunilo i najdubljom odvratnošću 
protiv ateizma i svega onoga, što bi nam htio dati na mjesto 
onoga, što bi nam htio oteti. Ali pređimo na drugo pitanje, 
koje nam još preostaje: 


KOJIM SE SREDSTVIMA ATEIZAM SLUŽI, DA POBIJEDI? 


Već smo dosada upozorili na razna sredstva, kojima se ateizam 
služi u svojoj borbi protiv onih, koji vjeruju u Boga i svoju vjeru pri- 
znaju u svome životu, bilo privatnom bilo javnom. Treba dakle, da doda- 
mo ono, što smo izostavili, i da sve sistematski prikažemo. Da li smo 
štogod izostavili i što je ono, to će se vidjeti iz samog sistematskoga pri- 
kaza sredstava. Zato je glavna naša briga, kako ćemo odrediti ovaj sis- 
tem, da bude potpun, da budu u njemu sadržana sva sredstva. Ovo ćemo 
postići, ako podijelimo sva sredstva pod vrhovnim vidicima, promatrajući 
naime, koja je narav svakoga sredstva, i čemu ima da služi, bilo nepo- 
sredno bilo posredno, i kojim redom. 

Ako gledamo na to, koja je narav sredstva, možemo sva sredstva 
svrstati u tri grupe: svako je sredstvo ili duhovno ili osjetno ili materijal- 
no. Duhovno je ono, koje je predmet samo razuma ili volje, ono, što je 
životinji nepristupačno. Samo razumu pripadaju ideje ili pojmovi, suđenje 
i zaključivanje, bilo ispravno bilo krivo. Zato može samo čovjek imati 
znanost, nažalost ne samo istinitu, nego i krivu. Samo čovjek može spo- 
znati odnose između raznih stvari, svrhu i sredstva kao takva, i zato 
reflektirati o prošlosti te stvarati nacrte za budućnost i odrediti, što ima 
da čini, a čega treba da se kloni, da uzmogne ostvariti svoje nacrte. Samo 
razum može spoznati i ljepotu i grdobu. 

Volji, i to samo njoj, pripada težnja ili htijenje ili oduravanje 
onoga, što samo razum spoznaje. Samo volja može činiti ili propustiti 
nešto poradi nekoga principa ili suda. Samo volja zna za žrtvu poradi 
sretne budućnosti. Samo volja može djelovati ili odustati od djelovanja 
poradi ljepote ili rugobe. Samo volja može prihvaćati ili odbijati sred- 
stva, koja se odnose na neku svrhu. Zato je samo volja slobodna. Samo 
je volja ćudoredno dobra ili zla, zaslužuje nagradu ili kaznu, pohvalu 
ili ukor. Samo volja može imati čuvstva veselja i žalosti, nade i straha, 
koje imaju za motiv neku razumsku spoznaju. 

Osjetno je sredstvo ono, koje je predmet sjetila. Budući da fan- 
tazija može predočiti sve, što i svako pojedino sjetilo, to možemo kratko 
kazati, da je osjetno sredstvo svako ono, koje može biti predmet fantazije. 
Da može djelovati na fantaziju, mora najprije djelovati na posebno sje- 
tilo, ali apsolutno nužno je ovo samo za prvi puta, jer fantazije pretp9- 
stavljaju spoznaju pojedinog sjetila. Zato je osjetno sredstvo ono, što 
djeluje bilo neposredno na pojedino sjetilo, bilo posredno na fantaziju. 
Ova su sredstva osjetna, ali spoznajne naravi, 

Druga su osjetna sredstva ona, koja su predmet sjetilne težnje, 
kakvu mogu imati i životinje. Sjetilna je težnja ona, koja se odnosi na 
predmet sjetilne naravi tako, te bez ove ne bi mogla djelovati. I ljubav i 
čeznuće i veselje, kaošto i protivna odvratnost i strah i žalost i srdžba 
sjetilni su čini, kad izviru iz sjetilnih predstava, a ne iz razumskih motiva. 
Tako su dakle osjetna sredstva požudne naravi sva ona, koja djeluju na 
sjetilnu požudnu moć ili težnju. 

Napokon materijalna su sredstva ona, koja ne pretpostavljaju 
nikakve spoznaje, niti duhovne niti sjetilne. Ali ona mogu služiti i zato, 
da prouzrokuju sjetilnu spoznaju li sjetilnu težnju, a preko nje i duhovnu 
spoznaju i djelovanje volje. Takva su materijalna sredstva n. pr. mučila, 
koja preko muka, zadanih sjetilima, idu za tim, da utječu na razum i vo- 
lju prema želji mučiteljevoj. 

Pošto smo tako sva sredstva podijelili u ove tri grupe; duhovna, 
osjetna i materijalna, razvrstajmo ih pod vidikom učinka, koji mogu pro- 
izvesti, ili svrhe, kojoj mogu služiti, bilo neposredno bilo posredno. Da 
započnemo s najnižim t. j. materijalnim sredstvima. Ova mogu djelovati 
na organe, bilo u pozitivnom bilo u negativnom smislu, dobro li zlo, pot- 
pomažući ili priječeći organ u njegovu djelovanju. Materijalna sredstva 
mogu i popraviti i pokvariti raspoloženje organa, pače i uništiti sam or- 
gan. Uopće govoreći, lakše mogu škoditi ili uništiti, negoli koristiti. A 
kad je organ uništen, nikakvim se sredstvom ne može povratiti. O organ- 
skom djelovanju ili raspoloženju opet ovisi djelovanje sjetila, t. j. os- 
jetne spoznaje. A osjetna spoznaja utječe na sjetilnu težnju te proizvodi 
ugodna ili neugodna čuvstva čeznuća ili straha, veselja ili žalosti. Utje- 
canjem na organizam ili na osjetne organe može se osjetna spoznaja 
posve zapriječiti, a uništenjem organa uopće zauvijek onemogućiti. A 
time je onemogućeno i djelovanje sjetilne težnje. O sjetilima opet ovisi 
djelovanje našega razuma. Sjetila mogu potpomagati razumsko djelova- 
nje, ali i priječiti, jer razumu predlažu predmet, o kojem on razmišlja; 
ako osjetna predstava odgovara svrsi, za kojom ide razum, onda potpo- 
maže razum; akoli ne odgovara, onda mu smeta. A o razumu ovisi volja, 
jer joj on predlaže predmet i omogućuje izbor. Tako dakle mogu materi- 
jalna sredstva napokon utjecati i na razum i na volju, iako ne tako apso- 
lutno, te bi se materijalnim sredstvima moglo potpunoma odrediti mišlje- 
nje i htijenje našega razuma i naše volje. Neki pod mukama promijene 
svoju vjeru, a drugi ne, nego ostaju stalni. 

Ali ne ovisi samo više djelovanje o nižem, nego i obratno. Istotako 
ne ovisi samo težnja o spoznaji, nego i spoznaja ovisi o težnji. Volja ima 
velik utjecaj na razum, jer ga potiče na to, da opravda njezino djelovanje: 
volja teži za tim, da između nje i razuma vlada harmonija, a ne opreka, 
koliko je moguće. Volja može poticati razum u dobrom, ali i u zlom smi- 
slu: može ga poticati na traženje i priznavanje istine, ali i na zabludu. 
Tko dakle ima volju u svojoj vlasti, taj može često puta, premda ne 
uvijek, odrediti i uvjerenje. Razum opet ima veliku moć nad sjetilima, 
ukoliko može upravljati njihovim djelovanjem i određivati vrijednost 
ovoga djelovanja uopće i pojedinih čina. Ova moć razuma nad sjetilima, 
istina, nije apsolutna, ali ipak jest barem ograničena, Tako ima i sjetilna 
težnja ili požudna moć velik utjecaj na sjetilnu spoznaju, osobito na fan- 

taziju, premda nije ni ovaj utjecaj neograničen i u svakom slučaju sigu- 
ran, jer ostaje sloboda volje, Tako si neki i pored najvećih tjelesnih mu- 
ka nijesu predstavljali ništa nedozvoljeno. Ali često puta sjetilna požuda 
pobijeđuje. Zato ima veliku moć nad čovjekom, tko može utjecati na 
njegove sjetilne osjećaje: mučenjem može se mnogo postići, pa i naslada- 
ma. Sjetila mogu i na materijalna sredstva utjecati, ukoliko se ova ne 
mogu bez njih zamisliti niti napraviti, pa ni upotrijebiti. 

To su dakle najrazličitija sredstva, sistematski prika- 
zana, koja ima ateizam na raspolaganje u svojoj borbi za 
gospodstvo nad svijetom. Svima se služi, nijedno mu nije 
odviše podlo ili ogavno i odvratno, da bi se ustručavao služiti 
se njime. Izbor se vrši samo prema tome, da li služi svrsi. 
Zlo je sredstvo samo ono, koje ne vodi svrsi. Ateizam se služi 
svakim sredstvom, koje vodi svrsi; takvo mu je sredstvo 
sveto, ako za ateizam ova riječ uopće štogod znači. Zapravo 
ateizam ne može govoriti o svetosti, nego samo o prikladnosti, 
jer se čovjek prema njemu ne razlikuje bitno od životinje, a 
djelima životinja nitko ne pridijeva svetosti. Niti možemo 
govoriti o svrsi u strogom smislu, gdje nema slobode. Ateizam, 
istina, u teoriji niječe slobodu volje, ali u praksi je priznaje, 
što pokazuje i činjenica, da bira sredstva za postizavanje svoje 
svrhe, osvajanje svijeta, koje je posljednja svrha. 

Tako možemo razumjeti, zašto se ateizam služi i silom 
i zavođenjem, mukama i nasladama, gladom i sitošću, služba- 
ma i nezaposlenošću, čašću i pogrdom, slobodom i tamnicom, 
privilegijem i bespravnošću, posjedovanjem i neimaštinom, 
ljepotom i grdobom, znanošću i prijevarom, obećanjem i pri- 
jetnjom. Sve prema prilikama, jer ne može svakoga predobiti 
na isti način. Neki se odriču Boga, kad moraju podnositi teške 
muke, koje djeluju na sjetila te prouzrokuju u fantaziji 
predstavu, kao da je Bog nešto odvratno. Tako onda može i 
volja dobiti neugodna čuvstva kod pomisli na Boga, te može 
razum potaknuti na to, da zaniječe Boga. Neki opet mogu 
se navesti na otpad od Boga time, što im se daju uživati na- 
slade, koje su od Boga zabranjene, te se tako vjera u Boga 
prikaže kao odviše velika žrtva. Neki ostavljaju Boga, jer 
im je odviše teško podnositi glad; a drugi se odriču Boga, 
jer su siti, pa misle, da ne trebaju Boga, nego da je Bog su- 
višan. Jedni zaboravljaju na Boga, jer imaju posao, koji im 
je drag, pa stoga ne osjećaju nikakve potrebe priznati Boga; 
a drugi nemaju posla, koji bi htjeli imati, pa se srde na Boga, 
kao da im ne će da pomogne. Jedni uživaju čast i ugled, pa 
za to Boga smatraju suvišnim; drugi su prezreni pa ostavljaju 
Boga, kad ih ne izbavlja iz njihova stanja. Jedni uživaju 

slobodu, pa ne će da priznaju Božjega gospodstva nad sobom; 
drugi u tamnici ili u ropstvu proklinju Boga, što im ne vraća 
slobode. Jedni posjeduju bogatstvo pa zaboravljaju na Boga; 
drugi nemaju ništa pa se zato srde na Boga, kad im ne daje 
bogatstva kao drugima. Jedan drugima zapovijeda pa zato 
ne može trpjeti Gospodara nad sobom; drugi se mora poko- 
ravati pa se srdi na Boga, što nije gospodar kao drugi. Jedni 
se dadu sklonuti na otpad zato, da mogu uživati ljepotu, koja 
je od Boga zabranjena; drugi ostavljaju Boga, da se mo- 
gu riješiti rugobe, koju moraju podnositi prema volji 
Božjoj. Jednima daje povod za otpad od vjere znanost, uko- 
liko krivo misle, da se vjera protivi znanosti; drugi ne pri- 
znaju Boga, jer ih u tom priječi neznanje; ostavljaju vjeru, 
jer je uopće ne poznaju. Jedni se dadu sklonuti na otpad 
obećanjem, drugi, jer se boje prijetnje. 

Svim se ovim sredstvima ateizam služi prema raznim 
okolnostima. Ipak se najviše služi silom, lišavanjem imetka i 
slobode i časti, varanjem pod krinkom znanosti, i najvećom 
prijevarom, koja je sadržana u obećanju, da će ateizam doni- 
jeti raj na zemlji. 

Dao Bog, da svi oni, koji su u pogibelji, da će pristati 
uz ateizam, spoznaju pravu istinu, neizmjerno ozbiljnu i 
utješnu: Samo će vjera u Boga i život prema njoj donijeti raj 
u vječnosti, a u ovom životu onu pravu sreću, koja je priprava 
na rajski život u vječnosti. A_ oni, koji su već otpali od Boga, 
neka se opet k njemu vrate, da se ne prevare dvaput u svome 
očekivanju: u ovom životu, gdje im ateizam obećaje sreću; i 
u drugom, prekogrobnom životu, gdje im Bog obećaje vječno 
blaženstvo. U ovom će se životu prevariti, jer ateizam ne 
može ispuniti svoga obećanja, pa makar i htio; a u drugom 
životu ne će postići vječnoga blaženstva, jer ga nijesu zaslužili 
u ovom životu, kako to Bog zahtijeva, jer nam je dao slo- 
bodnu volju, koja može činiti dobro i zlo. Bog nam ostavlja 
slobodu, da si uz njegovu pomoć zaslužimo svoju vječnu sreću; 
on ne će da nas učini sretnima protiv naše volje. Ateizam 
nam oduzima slobodu te nas hoće da učini sretnima i protiv 
naše volje, ali prividnom srećom, koja nas ostavlja, kad je 
najviše trebamo. 

Zato je najstrašnije zločinstvo protiv svakog pojedinog 
čovjeka i čitavog ljudskog roda otimati mu vjeru u Boga, 
bilo milom bilo silom. Osobito silom ljude odvraćati od vjere 
u Boga, to je najstrašnije ropstvo, s kojim se nijedno drugo 
ne može nikako porediti. Gospodstvo ateizma, pa nadijevalo 

si ne znam kakva zvučna imena, znači propast svake istinite 
slobode i sreće. 

Zato je najstrašniji onaj rat, koji ateizam vodi protiv 
Boga i njegovih vjernika, jer se radi o najvećim dobrima i 
svakog pojedinca i naroda i čitavoga ljudskog roda, i naj- 
okrutnijim se sredstvima vodi sa strane ateizma, bez ikakva 
obzira, do potpunog uništenja vjere u Boga i njezinih pristaša. 

Hoće li ateizam pobijediti? Kod ovoga pitanja može 
lako nekoga obuzeti strah. Ako promatramo sva ona sred- 
stva, koja ateizam ima na raspolaganje, moglo bi se lako činiti, 
da mu je pobjeda potpunoma osigurana. On se može služiti 
sredstvima i metodama, kojih mi ne smijemo upotrebljavati. 
Za nas nije jedini vidik, prema kojem treba da biramo pri- 
kladnost, da li nam pomaže, da utučemo neprijatelja. Mi se 
smijemo služiti samo moralnim sredstvima i metodama. Laž, 
prijevara, okrutnost, nepravda, zavođenje, krivo obećavanje, 
kriva znanost, pokvarena umjetnost dobro služi za širenje 
ateizma, ali nama nije dopuštena, pa makar mi njima mogli 
— ako to apsurdno pretpostavimo — uništiti ateizam i spasiti 
cijeli svijet. Zato je u ovom pogledu ateizam u mnogo boljem 
položaju nego li njegovi protivnici. Ipak imamo i mi mnoga 
sredstva na raspolaganje, kojima se ateizam ne može služiti. 
To su najprije sva moralna sredstva: istina i ljubav i pravda, 
prava znanost i prava umjetnost. A onda ne smijemo zabo- 
raviti na najsilnije sredstvo, koje nama stoji na raspolaganje, 
a ne ateizmu: to je milost Božja, koju možemo steći molitvom 
1 žrtvora i dobrim djelima. Samo nama daje jakost za svaki 
napor i za svaku žrtvu vjera u vječno blaženstvo, koje ćemo 
dobiti kao nagradu za vjerno ispunjavanje svete volje Božje. 
Samo nas odvraća od otpada od našega svetog uvjerenja 
vjera u vječnu nesreću, koja bi nas stigla, ako bismo se Bogu 
iznevjerili. Ateizam ne pozna ni milosti ni molitve. To vri- 
jedi, pa makar mi pomislili i na pomoć, koju može ateizam 
dobiti od anđela odmetnika, uz dopuštenje Božje. I anđeo 
odmetnik, đavao, ostaje samo stvor, pa makar ga podigli na 
prijestolje Božje. 

I današnja i vječita borba između ateizma i teizma na- 
likuje na onu, o kojoj nam pripovijeda sveto Pismo: između 
Golijata i Davida. Golijat služio se svim sredstvima: i fizičkom 
silom i vještinom i pogrdama i zastrašivanjem i hulom na 
Boga, samo ne molitvom za pomoć Božju. David služio se 
istotako svojom jakošću i spretnošću; odgovorio je i na pogrde, 
ali bez pogrda; i on se prijetio pravednom kaznom. Ali sva 
je ova sredstva David upotrijebio s pouzdanjem u pomoć 

Božju. Tako ćemo i mi pobijediti, ako se služimo svim dopu- 
štenim, t. j. moralnim sredstvima, ali uvijek s pouzdanjem u 
pomoć Božju, koju ćemo primiti, ako se za nju molimo, prika- 
zujemo za to svoja dobra djela i svoje žrtve. Zato su mučenici 
sjeme kršćana, njihova krv krijepi bojovnike Božje za naj- 
sjajniju pobjedu u najstrašnijem ratu između ateizma i teizma. 
Istinita je riječ, koju je izrekao mukotrpni Job (7, 1): 
»Militia est vita hominis super terram — rat je život ljudski 
na zemlji.« Ali je istinita i ona riječ, koju je napisao sv. Pa- 
vao (Phili 4, 13): »Omnia possum in eo, qui me confortat — 
sve mogu u onom, koji me krijepi.« [Istinito je i obećanje Isu- 
sovo (Jo 16, 24): »Petite, et accipietis, ut gaudium vestrum 
sit plenum — molite, i dobit ćete, da bude vaše veselje potpu- 
no.« Ali ne smijemo zaboraviti i na onu opomenu, koju je dao 
Isus svojim učenicima (Mat. 10, 16): »Eto ja vas šaljem kao 
ovce među vukove. Budite dakle mudri kao zmije i bezazleni 
kao golubovi.« I one druge opomene, da ne pripisujemo kriv- 
nje za progonstvo, koje trpimo, sebi samima ili svetoj Crkvi, 
nego mržnji protiv Njega (10, 22): »Svi će mržiti na vas po- 
radi mojega imena.« I napokon, da ustrajemo (10, 22): »Koji 

ustraje do kraja, taj će se spasiti.« 
Fr. Šanc D. I. 


Moderna psihologija religije 


Predavanje održano na Narodnom univerzitetu u Petrovgradu 
(20 III 1937) i na Pučkom sveučilištu u Zagrebu (12 IV 1937) 


Kad danas govorimo o psihološkom ispitivanju religije, 
onda mislimo na jednu pozitivnu empirijsku znanost koja 
istražuje svoj predmet isključivo kao činjenice. Psihologija 
religije ne bavi se spekulativnim refleksijama i teorijama o 
religiji, nego konkretno ispituje naše subjektivno religiozno 
proživljavanje, našu religioznost. 

Predmet psihologije religije prema tome spada u najskri- 
veniju sferu duševnoga života. Religiozno je naime proživlja- 
vanje po cijeloj svojoj naravi tako nježno i tako tajanstveno, 
da nam takoreći uopće manjka odnosna spoznajna sposobnost 
kojom bismo mogli barem donekle dosegnuti njegovu izvor- 
nost. Pravi religiozni život uronjen je u struju nepregledno 
nijansiranih čuvstava, koja dolaze i prolaze, a koja se u jednu 
ruku protive svijesnoj kontroli. To su jedinstveni doživljaji 
koji se ne vraćaju šablonski u svom prvotnom čaru, doživljaji 
koji i nama samima, koji smo ih možda u različnim dimenzi- 
jama lično iskusili, ostaju ponajviše nepristupačni, neshvatlji- 
vi, zagonetni. 

Zato odmah na početku s pravom pitamo, da li je uopće 
moguće empirijsko-psihološki ispitati religiozne doživljaje i 
— ako je moguće — kojim se metodama možemo pri tom 
ispitivanju služiti. 

Onda ćemo posebno da se bavimo jednim od najtežih 
problema psihologije religije, naime pitanjem o psihičkoj 
strukturi religioznog proživljavanja odnosno pitanjem o psi- 
hičkoj biti religije. 

Vidjet ćemo da je moderna psihologija religije u tom 
pitanju došla do zanimljivih i važnih rezultata. Stoga ćemo 
na koncu ukratko upozoriti na njihovo značenje za religijski 
problem uopće. 


I. MOGUĆNOST PSIHOLOGIJE RELIGIJE 


Ima više ozbiljnih prigovora protiv psihologije religije. 
Reći će se prije svega da konkretni religiozni život nije čisto 
naravno duševno zbivanje, nego da je sasvim prožet nad- 
naravnom Božjom milošću, koja ima svoju naročitu nadna- 

ravnu dinamiku i svoje osobite nadnaravne zakone, pa da se 
svaki pravi religiozni doživljaj uslijed toga direktno protivi 
psihološko-naučnom promatranju. Reći će se osim toga da je 
pravi religiozni život i po svom naravnom psihičkom 
aspektu nepristupačan ne samo tuđem nego i vlastitom opa- 
žanju, a da se samo nastrani, egzotični, histerični doživljaji 
mogu znanstveno ispitati. ? 

Radi se, dakle, uglavnom o dvostrukoj načelnoj poteško- 
ći Prva je poteškoća u tome što stvarno živimo u nadnarav- 
nom redu, i to ili pozitivnim ili negativnim religioznim živo- 
tom. To je, kažu bogoslovi, zajamčeno Božjom objavom. Čisti 
je naravni red prema tome samo suha apstrakcija, a kao takav 
ne može biti predmet konkretnog činjeničkog promatranja. 
Druga se poteškoća sastoji u tome što religioznost i po svojoj 
naravnoj komponenti tobože gubi svoj tajanstveni čar i speci- 
fični značaj, kad je svijesno promatramo i naučno ispitujemo. 
Primjena znanstvenog aparata na religioznost značila bi po 
tom mišljenju njezinu profanaciju, tako da bi se naučno ispi- 
tivanje religioznosti zapravo izrodilo u krivotvorenje činjenica. 

Svakako treba uvijek imati pred očima granice i pogibli 
psihološkog istraživanja. One su bitno uslovljene svojstvima 
predmeta koji se istražuje. Zato i u našem slučaju valja pri- 
znati da pravi religiozni život spada u nadnaravnu sferu, 
u sferu milosti, a da djelovanje milosti konačno ovisi o samoj 
Božjoj slobodi. Mi doduše ne možemo razumom svojim do- 
kučiti Božju slobodu, ali uprkos ovoj načelnoj konstataciji 
znamo da je na pr. sv. Augustin u svojim klasičnim Ispovije- 
stima opisao slučajeve takvog »genijalnog psihološkog opaža- 
nja« i da se oni još i danas mogu takmičiti s rezultatima naj- 
egzaktnijih istraživanja.' Genijalno opisivanje tih slučajeva 
nikako ne daje povoda da sumnjamo u njihovu nadnaravnost, 
već obratno, ono nam služi kao dokaz da se prava religioznost 
barem u izvjesnim granicama može »egzaktno« promatrati. 

I prigovor, da se samo nastrani i histerični religiozni 
doživljaji mogu znanstveno ispitati, ne stoji. Toliko je do- 
duše sigurno, da se pravi i punovrijedni religiozni život ne 
može naučno promatrati za vrijeme samog aktualnog doživ- 
ljavanja. Ali je, obratno, i to izvan svake sumnje da često 
neposredno iza samog proživljavanja možemo u retrospek- 
tivnom promatranju izvjesne činioce tačno utvrditi.“ U prin- 


1 Werner Gruehn, Religionspsychologie. Breslau 1926. str. 13. 
2 Na mogućnosti takvog retrospektivnog promatranja religiozno- 
sti osnivaju se klasične ispovijesti sv. Augustina, sv. Terezije avilske i 


220 


cipu, dakle, treba reći da možemo opisati različna religiozna 
činjenična stanja, pokazati psihičku strukturu izvjesnih reli- 
gioznih procesa i pokazati zakonitost koja je njima svojstvena 
— a to drugim riječima znači da je psihologija religije moguća. 

Ipak valja priznati da uistinu postoji pogibelj psihologi- 
ziranja, to jest pogibelj da se sva religioznost svede na ima- 
nentno duševno zbivanje i da se niječe upravljenost toga zbi- 
vanja na neku van-subjektivnu, »višu« stvarnost. Međutim, 
savjestan rad po strogo naučnim načelima i u granicama objek- 
tivno opravdanih naučnih zakona savladat će i tu poteškoću. 
Kad god je psihologija podlegla ovoj opasnosti, krivnja nije 
bila na psihologiji kao takvoj, nego na psiholozima koji su 
svoje relativističke filozofske predrasude unijeli u psihologiju 
i time unakazili svoje metode. 


To nas vodi do daljnjeg pitanja, koje glasi: Kojim se 
metodama može služiti psihologija religije? 

I u samim stručnim krugovima ne vodi se uvijek dovolj- 
no računa o tome, da se egzaktno psihološko raščlanjavanje: 
religiozne svijesti ne postizava jednostavno ovom ili onom 
određenom metodom, nego da se metodički postupak mora 
po potrebi mijenjati prema tome kako to svojstvenost pred- 
meta iziskuje. Zato psihologija religije nije istovjetna s iz- 
vjesnom prokušanom psihološkom metodom. Naprotiv, ona 
primjenjuje na svoj predmet sve upotrebljive metode ili na- 
čine ispitivanja, jer se ovi međusobom dopunjuju. 

Psihologija religije ima vrlo kratku prošlost kao meto- 
dičko-empirijsko istraživanje religioznosti. Može se reći da 
je ona dijete našega stoljeća, naročito ako uzmemo u obzir 
samu individualnu psihologiju religije.? 


mnogih drugih svetaca. Za njih se sigurno ne može reći da su egzotički 
ili histerički proživljavali svoju religiju. Poredi među ostalim: Ispovijesti 
svetog Augustina. Preveo i uvod napisao A. Živković. Zagreb 1930. Za- 
tim: Djela sv. Terezije od Isusa. Svezak I: Knjiga o životu. Preveo 
Fr. Binički. Zagreb 1933. 

8 G. Wunderle, Finfiihrung in die moderne Religionspsychologie. 
Minchen 1922, str, 56—74. Danas bi trebalo više naglasiti samostalnost 
psihološkog istraživanja religioznih pojava, a ne da se cijeli psihološki 
rad na polju religioznosti smatra naročitom »metodom filozofije religije« 
kako to čini G. Niemeier, Die Methoden und CGrundauffassungen der 
Religionsphilosophie der Gegenwart. (Beitrige zur Philosophie und Psy- 
chologie, herausgegeben von T. K. Oesterreich. Sechstes Heft.) Stuttgart 
1930. Filozofija religije polazi doduše sa činjeničnih konstatacija psi- 
hologije religije, ali time psihologija religije nikako ne gubi svoju me- 
todičku samostalnost. 

Kao jedan od začetnika moderne psihologije religije 
mnogo se spominje američki pragmatist William James.* 
On uočuje samo vanredne slučajeve pobožnosti, misleći da 
će oni kao jednostrani i izraziti oblici religioznog života naj- 
pouzdanije odati samu bit svega religioznog iskustva. Gradivo 
mu pružaju literarni proizvodi onih koji su intenzivno pro- 
življavali svoju religiju. Zato se najviše bavi pojavom 
religioznog obraćenja. Vještim raščlanjavanjem  religioz- 
nih ispovijesti, životopisa, dnevnika, pisama, pjesama, 
molitvenika, mističnih rasprava itd. dolazi James do dosta 
zanimljivih rezultata. Ipak mu treba prigovoriti dvoje. Prvo, 
što na štetu znanstvenosti zanemaruje neizmjerno polje 
»obične« ili »svagdašnje« religioznosti; a drugo, što njegovo 
opisivanje religioznih pojava sadržaje mnogo pragmatističkih 
primjesa. Drugim riječima, James je još suviše zaokupljen 
filozofskim predrasudama. 

Među osnivače moderne psihologije religije računa se 
i amerikanac Edwin Diller Starbuck." On se u pogledu do- 
bavljanja gradiva služi takozvanom listom pitanja. Odgovore 
na ta pitanje obrađuje čisto statistički. Pritom se svijesno 
trudi da ostane na području čiste empirije. Međutim, njegov 
je rad još vrlo netačan, katkad čak i nekritičan i površan, 
jer ne vodi dovoljno računa o individualnim svojstvima reli- 
gioznog doživljavanja. 

Od direktno štetnih posljedica bio je u mnogom pogledu 


* WW. James, The Varieties of Religious Experience. A Study in 
human Nature. London 1902. Njemački prijevod od G. Wobbermina pod 
naslovom: Die religičse Erfahrung in ihrer Mannigfaltigkeit? Materialien 
und Studien zu einer Psychologie und Pathologie des religičsen Lebens. 
Leipzig 1914. Tko se služi njemačkim prijevodom neka ima pred očima 
ovu kritiku: »Die Ideen von James sind, ohne daB eine streng geschicht- 
liche Beziehung ersichtlich ware, von dem Uebersetzer mit denjenigen 
Schleiermachers zusammengebracht worden. Manche Aehnlichkeiten sind 
unleugbar vorhanden; das Unternehmen Wobbermins als Ganzes aber 
begegnet den schwersten Bedenken. Wobbermin hat das amerikanische 
Original nicht vollst&šndig wiedergegeben, um dadurch die Freiheit dieses 
Werkes von dem sonstigen pragmatistischen Standpunkte James' auch 
čuBerlich zu zeigen. Indes ist darin eine gewaltsame Deutung zu erblik- 
ken, die man um der geschichtlichen und sachlichen Treue willen un- 
bedingt ablehnen muB.« G. Wunderle, navedeno djelo, str. 56. 

5 E, D. Starbuck, The Psychology of Religion. An Empirical Study 
of the Growth of Religious Consciousness. London 1901. Njemački pri- 
jevod priredio je Friedr. Beta pod naslovom: Religionspsychologie. Em- 
pirische Entwicklungsstudie religišsen BewuBtseins. 2 Bde. Leipzig 1909. 

patologističko-pozitivistički način, kojim su Th. Ribot* i Th 
Flournoy' nastojali da mnoge religiozne pojave svedu na pot- 
svijest. Kuda to vodi, pokazala je Freudova psihoanaliza re- 
ligije, koja u religioznim pojavama vidi samo još neki subli- 
mirani oblik seksualne požude." Nema sumnje da se psiho- 
analitički rad dodiruje s mnogim abnormalnim patološkim 
religioznim slučajevima. Ali je naučno bezakonje, ako se iz 
toga izvodi zaključak da se sve religiozno proživljavanje ima 
protumačiti po zakonima prikrivenog seksualnog nagona. — 
Jedno smo ipak od Freuda naučili, naime da skrenemo pažnju 
na skrivene dubine duše, to jest na nesvijesne slojeve našeg 
duševnog života. Tačna analiza takvih nesvijesnih doživljaja 
vodila je do nenadanih rezultata, kako ćemo malo kasnije 
vidjeti. 

Pitajmo konačno, da li i pod kojim uvjetima postoji 
mogućnost primjenjivanja eksperimentalne metode na reli- 
giozne pojave. Još 1920 godine pisao je poznati njemački 
psiholog Richard Miller-Freienfels, da će se eksperimentalna 
metoda, kojom se inače služe sve psihološke discipline, u 
psihologiji religije vjerojatno pokazati nepodesnom, jer se 
religiozni doživljaji ne mogu proizvoditi u laboratoriju kao 
na pr. motorne reakcije." Međutim, već naredne godine izašlo 
je u Leipzigu monumentalno djelo protestantskog bogoslova 
Karla Girgensohna pod naslovom: »Der seelische Aufbau des 
religi&sen Erlebens. Fine  religionspsychologische  Unter- 
suchung auf experimenteller Grundlage.« Stručna kritika bila 
je uglavnom povoljna. Jedan je kritik posebno naglasio, da 


* Poredi: Th. Ribot, La psychologie des sentiments. Paris 1896. 

7 Poredi članke »Les Principes de la Psychologie religieuse« i 
»Observations de Psychologie religieuse« (Archives de Psychologie 
2. 1903, 33—57 i 327—366) i kasniji spis »Le gćnie religieux«*, Saint- 
Blaise 1911, 

5 Za Freudov stav prema religiji značajno je ovo mjesto: »Ein 
Psychologe, der sich nicht dariiber t4uscht, wie schwer es ist, sich in 
dieser Welt zurechtzufinden, bemiiht sich, die Entwicklung der Mensch- 
heit nach dem biBchen EFinsicht zu beurteilen, das er sich durch das 
Studium der seelischen Vorginge beim Finzelmenschen wi&hrend dessen 
Entwicklung vom Kind zum Erwachsenen erworben hat. Dabei dringt 
sich ihm die Auffassung auf, daB die Religion einer Kindheitsneurose 
vergleichbar sei, und er ist optimistisch genug anzunehmen, daB die 
Menschheit diese neurotische Phase iiberwinden wird, wie so viele Kin- 
der ihre iihnliche Neurose auswachsen.« Sigm. Freud, Die Zukunft einer 
Illusion?. Wien 1928, str. 86. 

*R. Miller - Freienfels, Psychologie der Religion. I, Berlin und 
Leipzig 1920, str. 16—17. 

se pri Girgensohnovim pokusima radi o pravim religioznim 
doživljajima, koji da su nastali spontano a ne na komandu." 

Kad se Girgensohn dao na posao, a to je bilo oko 1900 
godine, naučna je situacija bila ovakva. Psihologija je bila 
pod dvostrukim štetnim uplivom, naime pod uplivom pri- 
rodnih znanosti i pod uplivom senzističko-atomističkog poziti- 
vizma. Velim, da je psihologija bila pod šfetnim uplivom. Jer 
pojam egzaktnosti i eksperimenta u smislu prirodnih znanosti 
nije primjenljiv na psihičke doživljaje; a senzističko-atomi- 
stički pozitivizam poznavao je u duševnom životu samo pre- 
dodžbene elemente i njihovo asocijativno spajanje, u najbo- 
ljem slučaju samo čuvstva a ne misli. 

Oswald Kiilpe, osnivač psihologije mišljenja, svratio je 
pozornost na širi pojam eksperimenta koji je prilagođen svoj- 
stvenostima psihičkih doživljaja. Za njega psihološki pokus 
ima značenje sistematskog samoposmatranja za vrijeme ili 
barem neposredno iza doživljavanja. Pojam pokusa još je 
utoliko sačuvan što se izvjesno doživljavanje postizava na- 
mjernim podražajima, i to _ kod savjesnih samoposmatrača 
koji su za pažljivo promatranje naročito školovani i izvježbani. 

Poslije temeljitog i svestranog ispitivanja ovog meto- 
dičkog postupka prihvatio je Girgensohn metodu i teoriju 
Kilpeove škole ukoliko se odnose na mišljenje. Smatrao je 
naime da će nauka o nezornosti mišljenja biti dobar temelj, 
na kojem će se moći dosegnuti duhovni religiozni procesi. 
Razumije se da je Girgensohn s obzirom na svoju konkretnu 
svrhu morao naročito preudesiti metodički postupak Kiilpeove 
škole. Tako je onda došao do svoje nauke o psihičkoj strukturi 
religioznog proživljavanja, do nauke koja se može smatrati 
jednim od glavnih uspjeha moderne psihologije religije. 


U čemu se načelno sastoje Girgensohnovi eksperimenti? 

Odabranim osobama, koje su za pažljivo samoposmatra- 
nje naročito školovane, daju se podesni religiozni tekstovi 
(obično religiozne pjesme) da ih prema uputama eksperi- 
mentatora pročitaju. O svemu što one pritom doživljuju mora 
se odmah sastaviti tačan zapisnik. Zato se ispitivane osobe 
izvježbaju i u promatranju svojih doživljaja i u davanju što 
tačnijih odgovora o njima. Pokusi se moraju češće ponavljati, 
i to s različnim osobama i s različnim tekstovima. Jedno 


19 E. Raitz v. Frentz, Das religičse Erlebnis im psychologischen 
Laboratorium. Berechtigung und Ergebnisse der experimentellen Reli- 
gionspsychologie. (Stimmen der Zeit 109, 1925, 205.) 


224 


egzaktno istraživanje iziskuje obično hiljadu do dvije hiljade 
pokusa.'' Tako stečeno gradivo, koje pretstavlja dosta vjerne 
fotografije promatranih doživljaja, obrađuje se onda psiho- 
loškim raščlanjavanjem, tačnom psihološkom analizom. 

O tome, da li treba taj metodički postupak nazvati 
»eksperimentom« ili ne, može se u beskonačnost polemizirati. 
Svakako se ovdje radi o takvom pojmu »eksperimenta« ili 
»egzaktnosti«, kakav jedino dolazi u obzir na području du- 
ševnoga zbivanja. A okolnost, da Girgensohnovi pokusi još 
nisu u svim detaljima besprijekorni, u principu ne mijenja 
ništa na stvari. Sam Girgensohn i njegov učenik Werner 
Gruehn dobro znaju da će se njihova metoda u mnogom po- 
gledu moći a i morati dotjerivati. Svaki pojedini njihov rad 
najbolje pokazuje koliko su se trudili oko usavršavanja svog 
eksperimentalnog postupka." 


Čini se da Prvoš Slankamenac!* 1924 godine još nije znao ni za 
Kilpeov širi pojam eksperimenta ni za Girgensohnovo ispitivanje religi- 
oznih procesa na eksperimentalnoj osnovi. Pozivajući se naročito na Th. 
Elsenhansa Slankamenac govori o »jednodušnom zaključku psihologa«, 
po kojem se »eksperiment ne može s uspehom primenjivati na najviše 
i najsloženije pojave svesti«, Zatim nastavlja: 

»Pitanje o primjeni eksperimentalne metode u psihologiji religije 
rešeno je već time, što su toj metodi već u opštoj psihologiji postavljene 
granice pre religioznih pojava svesti. No i pored njihove složenosti, ove 
pojave duševnog života imaju osobitih oznaka, kojima se one još razlikuju 
od ostalih pojava svesti, zbog kojih se još manje može primeniti eksperi- 
mentalna metoda na njih. Da ne spominjemo sve oznake religioznih pojava, 
zadržaćemo se samo na jednoj osobini. Glavna je osobina religije, da je 
ona svagda izraz punoće, totaliteta. Religiozne pojave svesti razlikuju se 
od ostalih pojava duševnog života poglavito time, što su one, izazvane 
religioznim objektima, svagda duboke reakcije sveukupne svesti pod na- 
ročitim osvetljenjem religioznog saznanja. Ovo potonje bitna je osnova 


11 Werner Gruehn, Religionspsychologie, str. 36. 

12 Opširnije podatke o tome dao sam u svojoj knjizi: Die Pro- 
blematik der Religionen. Fine religionsphilosophische Studie mit beson- 
derer Beriicksichtigung der neuen Religionspsychologie. Paderborn 1936, 
str. 28—371. 

15 Prvoš Slankamenac, O metodi psihologije religije. (Rad Jugo- 
slavenske akademije znanosti i umjetnosti. Knjiga 231 razreda historičko- 
filologičkoga i filozofičko—juridičkoga. Zagreb 1925, str. 174—175.) Ova 
je radnja bila primljena kao »prva domaća radnja na ovom specijalnom 
području« (str. 137 pod crtom). Ona je zapravo samo kratak referat o 
različnim pokušajima metodičkog ispitivanja religioznosti. Pisac zaklju- 
čuje: »Za psihologiju religije ostaje nam kao heuristička metoda jedino 
metoda indirektna promatranja, i to, uglavnom, u onom obliku, kako se 
William James poslužio njome« (str. 177). 

religije: sastoji se u naročitom jedinstvenom shvatanju bitnosti sveta i 
života. Iz toga shvatanja ističe tada takvo moralno držanje, koje se od- 
likuje izvesnom svečanom i otmenom konsekventnošću. Kruna takova 
saznanja i držanja religiozni je pojam o bogu, u kome je pomirenje svih 
protivnosti u životu i savršenstvo nepotpunog čovečanskog saznanja. Re- 
ligiozno saznanje prenosi čoveka preko granica racionalnog saznanja, 
dokle dosežu granice mogućnosti naučnog ispitivanja, i svest religioznih 
lica tačno oseća ograničenost tih sredstava za saznanje takve vrste, kako- 
vo je religiozno. 

Religiozne pojave i doživljaji izrazi su toga opšteg stanja svesti, 
i pravilno razumevanje njihovo nije moguće inače no samo u vezi s osnov- 
nim raspoloženjem, tonom, celokupnog religioznog mišljenja. Svaka nova 
pojava života izaziva u duši čoveka reakciju. Ta reakcija samo je onda 
religiozna, ako proisteče iz osnovnog i opšteg shvatanja celokupnog života 
sveta i čoveka. Može biti, da jedan isti spoljašni uticaj izazove jednom 
religioznu reakciju, a da drugi put reakcija svesti ne bude religiozna. 
Religiozne reakcije ne mogu biti veštački izazvane, one se moraju za- 
ista zbiti u životu. Ta okolnost, što tako složen i intiman pokret duševnog 
Života ne može biti veštački izazvan, vrlo je značajna. Od toga zavisi, 
kakvo će se naučno držanje zauzeti prema tim pojavama. Ako se one ne 
mogu veštački stvoriti ili izazvati, onda je potpuno opravdano shvatanje, 
da se na religiozne pojave ne može uopšte primeniti eksperiment. U os- 
novi bića religioznih pojava leži ta osobina, da su one samo onda nepo- 
sredne i istinske, kad se javljaju u životu spontano. Religiozno saznanje 
neko ili postoji ili ga nema. Ako ga nema, religiju ne može usaditi u nje- 
ga niko nikakvim sredstvima, kaošto niko ne može stvoriti od nekog 
umetnika, ako se on nije rodio za to.« 

Girgensohnov metodički postupak u principu dovoljno vodi računa 
o svemu što se ovdje iznosi protiv mogućnosti ispitivanja religioznosti 
na eksperimentalnoj osnovi. Polovicom dvadesetih godina nije se smjelo 
jednostavno tvrditi da se eksperimentalna metoda ne može primjeniti na 
religiozne pojave svijesti. Naučna situacija bila je takva, da je već trebalo 
ispitivati konkretnu primjenu eksperimentalne metode na subjektivno reli- 
giozno proživljavanje. 

Da se problem »eksperimentalnog« ispitivanja religije ne bi prenio 
na krivi teren, spominjem još ovo. Svrha »eksperimentalne« psihologije re- 
ligije nije niti je ikad bila da vještački usadi religiju u ljude koji nemaju 
religije, nego da određenim podražajima iznovično izazove religiozno 
proživljavanje u osobama koje već jesu religiozne. Mogućnost toga po- 
tvrđena je danas obilnim činjenicama. No uvijek valja imati pred očima 
smisao i granice religioznog »eksperimenta«. 

Borislav Lorenc!“ u svom prikazu psihologije religije priklanja ve- 
liku pažnju eksperimentalnoj metodi: »U svakom slučaju sama istorijska 
psihologija religije nije dovoljna i zato joj je nužna dopuna i kontrola 
eksperimentalna psihologija religije ma kako njeni rezultati bili 
skromni« (360). 


i B, Lorenc, Psihologija religije. (Bogoslovlje 11, 1936, 336—391; 
12, 1937, 39—83; nastavlja se.) 

I. PSIHIČKA BIT RELIGIJE 


U protestantskoj i modernističkoj filozofiji religije pre- 
vladava mišljenje da se sva religioznost bitno sastoji u čuv- 
stvima kao iracionalnim doživljajima. Klasična je formula 
religioznog iracionalizma Schleiermacherovo »čuvstvo potpune 
ovisnosti« o neograničenome. Ma da je Schleiermacher branio 
religiju protiv racionalizma, ipak je načelno priznao subjek- 
tivno-relativni značaj religije. Religija kao proizvod čuvstva 
izložena je samovolji pojedinca. Jer čuvstvo kao takvo nije 
kao misao ili opažaj upravljeno van na jedan normativni 
predmetni sadržaj, nego se sastoji u takvom naročitom do- 
življaju u kojem čovjek višemanje totalistički proživljava 
svoje aktualno duševno stanje: ono je kao neki reaktivni 
izraz cjelokupnog duševnog raspoloženja subjekta i utoliko 
jedno čisto afektivno stanje. 

Girgensohn'" je morao ustanoviti da uopće nema tako- 
zvanih jednostavnih ili osnovnih religioznih čuvstava i da se 
religioznost nikad ne sastoji iz samih čuvstava (382). Napro- 
tiv, svaki religiozni doživljaj uključuje kao bitni sastavni dio 
jedan intelektualno-misaoni čin, koji je doduše obavijen 
različitim čuvstvima (436). Zanimljivo je, da ispitivane osobe 
ponekad jedva naslućuju ili izričito niječu da »misle« nešto, 
a da tačna psihološka analiza uprkos tome odaje prave misao- 
ne procese (439). 

Način običnoga govora takav je, da pojam čuvstva ozna- 
čuje sve kompleksne afektivne doživljaje, ma da se tu često 
radi zapravo samo o sporednim afektivnim primjesama. Ima 
slučajeva, u kojima se izvjesna misao nalazi na vrlo niskom 
stupnju svjesnosti, pa se kaže da je čuvstvo. Ima nadalje slu- 
čajeva, u kojima se neki misaoni proces nalazi na vrlo niskom 
stupnju razgovjetnosti, tako da ga ne možemo jezičkim ili 
grafičkim simbolima definirati, pa se opet kaže da se radi o 
čuvstvu. Konačno ima slučajeva, u kojima se određeni mi- 
saoni proces ne može potpuno i po našoj volji »savlađivati« 
te stoga ni u svako doba ponavljati, pa se i tu kaže da imamo 
posla s čuvstvom — itd. (327, 339). 

Činjenica, da je Girgensohn u našim razgranjenim čuv- 
stvenim doživljajima iznova otkrio intelektualno-misaoni či- 
nilac, bila je od velike važnosti za psihološko istraživanje 
religije. Važna je također bila konstatacija, da u praktičnom 


15. Svi se navodi odnose na: K. Girgensohn, Der seelische Aufbau 
des religičsen Erlebens?. Eine religionspsychologische Untersuchung auf 
experimenteller Grundlage. Giitersloh 1930. 

doživljavanju nema osnovnog religioznog čuvstva, nego da 
se tu može govoriti samo o ovim ili onim dominantnim kompo- 
nentama. Ta je konstatacija otvorila nove vidike na psihološko 
raščlanjavanje i prosuđivanje religioznih čuvstava, prije svega 
na pitanje o određivanju psihičke biti religije. 


Pitajmo sad: Kako izgleda psihička struktura svakog 
pravog religioznog doživljaja? Ili još određenije: U čemu se 
sastoji psihička bit religije odnosno religioznosti? 

Iracionalistička filozofija religije odgovarala je na to 
pitanje obično ovako:  Religioznost se sastoji u naročitom 
čuvstvu koje se ne može tačno definirati. 

Na osnovi svojih pokusa Girgensohn i Gruehn odgova- 
raju na to pitanje, da se religioznost sastoji u naročitom sinte- 
tičkom činu, koji je u isto vrijeme i misao i takozvana ja- 
žunkcija.' 

Za ispravno razumijevanje ove definicije potrebno je 
da pobliže objasnimo ove tri tačke. Prvo, što je religiozna 
misao? Drugo, što je religiozna ja-funkcija? Treće, u čemu 
se sastoji naročiti sintetički značaj religioznog čina? Tek ta- 
čan odgovor na sva ta pitanja omogućit će nam uvid u istin- 
sku religioznost. 


Religioznu misao shvaća Girgensohn u smislu nezornog 
spoznanja. Radi se dakle o nezornom predmetnom sadržaju, 
koji se ne može svesti ni na predodžbe ni na koje mu drago 
osjetne funkcije. Drugim riječima, kad Girgensohn kaže da 
je misao dominantan sastavni dio religioznog doživljavanja, 
onda riječ »misao« kod njega označuje pravo duhovno mišlje- 
nje. Gdje god prema tome ima religioznog doživljavanja, tamo 
se misli nešto, i to ne samo slučajno nego nužno. Podrobno 
raščlanjavanje iskaza ispitivanih osoba pokazuje naime, da 
poje religiozni doživljaji tih osoba stvarno uključuju neke 

omplicirane misaone procese, iako te iste osobe često baš 
protivno tvrde da ništa ne misle. Kod pokusa utvrđeno je 
među ostalim i to, da pri čitanju ili poslije čitanja religioznih 
tekstova ne nastaje religiozno doživljavanje kad god nema 
misaonih procesa. Zato s pravom smijemo reći: Gdje nema 
nikakvog duhovnog mišljenja, tamo nema ni prave reli- 
gioznosti. 

Treba dalje da pitamo: U čemu se pobliže sastoji reli- 
giozna misao kao religiozna? — Girgensohn izričito naglašuje 


i Werner _Gruehn, Religionspsychologie. Breslau 1926, str. 43. 
Ostali navodi odnose se na isto djelo. 

da religiozna misao nije apstraktno-diskurzivno mišljenje, koje 
takoreći iz amorfne mase misli prelazi u jasno logičko grupi- 
ranje misli To bi bilo znanstveno mišljenje.  Religiozna je 
misao više intuitivno mišljenje, zapravo duhovni proces koji 
ima jednu dijelom diskurzivnu dijelom intuitivnu misaonu 
okosnicu (442). Zato na religioznu misao nailazimo već na 
predznanstvenim slojevima, tamo gdje nema najveće moguće 
svjesnosti ili razgovjetnosti i gdje mišljenje ima još više 
afektivnih primjesa. 

Zadnje pitanje: Na koji je predmetni sadržaj upravljena 
religiozna misao? — Misaoni sadržaj religioznog doživljava- 
nja sastoji se u tome, što čovjek obično nejasno (intuitivno) 
ali ipak s pravom sigurnošću spoznaje odn. »doživljajno isku- 
Si« svoju ograničenost i svoju ovisnost o nečem višem (440). 
U tom smislu se tu već na neki način prejudicira pojam o 
Bogu ili čak i sama opstojnost Božja. 


Drugi je bitni sastavni dio religioznog doživljavanja 
takozvana religiozna ja-funkcija. Taj izraz potiče od »wiirz- 
burške škole«, koja pri ispitivanju višeg duševnog života u 
pojedinom činu razlikuje predmetni sadržaj od naročite funk- 
cije. Funkcijom uspostavlja se unutrašnji dodir između 
subjekta i predmetnog sadržaja. Najintenzivnije su funkcije 
takozvane ja-funkcije, jer njima cjelokupni ja dolazi u živi 
unutrašnji dodir s predmetom doživljavanja (Gruehn 43—52). 

Slično kao religiozna misao i religiozna ja-funkcija ima 
svoju specifičnu značajnost. Pozitivna religiozna ja-funkcija 
jest lični dedikativni stav čovjeka prema predmetu doživlja- 
vanja (prema Bogu); štoviše, ona je ielaloa intimno sta- 
panje između našega ja i predmeta našeg doživljavanja. Na 
taj način u religioznom doživljavanju vibrira cijela čovje- 
kova ličnost, nježno i čisto kao u nadprostornim i nadvremen- 
skim regijama, područjima. 

Religioznost dakle nije obično teoretsko znanje o reli- 
giji, apstraktno mišljenje o Bogu ili o bilo kojim »nezemalj- 
skim« sadržajima. Naprotiv, religioznost je u najboljem smi- 
slu riječi stvaralački doživljaj kojim se uspostavlja ili obnav- 
lja živ odnos između našeg ja i doživljajnog predmeta, dakle 
između čovjeka i Boga; ona je zapravo potpuna predanost 
čovjeka Bogu. Taj stvaralački momenat uspostavljanja ili 
obnavljanja spomenutog intimnog odnosa jest najznačajnije 
obilježje religiozne ja-funkcije. Religiozno se doživljavanje 
stvara naročitom ja-funkcijom. 

Dosad smo opisali samo dva dominantna sastavna dijela 
religioznog doživljavanja, to jest ona dva glavna elementa bez 
kojih naprosto nema pravog religioznog čina. Preostaje još 
da barem s nekoliko riječi upozorimo i na naročiti sintetički 
značaj religioznosti. To je tim potrebnije, što u konkretnom 
životu svaki pojedini religiozni čin sačinjava neko nedjeljivo 
doživljajno jedinstvo. 

Werner Gruehn opisuje sintetički značaj religioznog 
doživljavanja pod trostrukim vidom, i to u tom smislu da se 
zapravo radi o trostrukom cjelovito-sintetičkom aspektu (57). 

Prvi sintetički aspekt: imamo najjaču moguću uprav- 
ljenost cijeloga ja na religiozni predmet; utoliko je religio- 
znost najdublje i najličnije proživljavanje, i to pravo sinte- 
tičko ili jedinstveno proživljavanje, jer je cjelokupni ja uprav- 
ljen na predmet proživljavanja. — Drugi sintetički aspekt: 
naprijed spomenuto intuitivno spoznanje vlastite ograniče- 
nosti i ovisnosti ima obilježje jedinstvenosti, jer se tu mnoštvo 
nejasnih misli gleda kao neka cjelina, i to kao jednim jedi- 
nim činom. — Treći sintetički aspekt: dvije gornje sinteze, to 
jest sintetička ja-funkcija i sintetička misao kao da se stapaju 
u novu sintezu višega reda. 

Iz toga se vidi da religioznost nije doživljaj manje ili 
podređene vrijednosti. Ona više nego svaki drugi čin za- 
hvata u samu nutarnjost čovjeka i obuhvata čitavu njegovu 
ličnost. Ma da se korijen religioznosti mora tražiti u pred- 
znanstvenim slojevima našega bitka, ona se ipak odigrava, 
kako Gruehn kaže, na onim budnim stupnjevima čovječje 
svijesti, na kojima je izvor svih velikih tvorevina čovječan- 
stva, kao na pr. filozofija, umjetnost, ćudorednost (73—74). 


Preostaje još jedna poteškoća, na koju bih htio barem 
upozoriti. Mnogi ne će htjeti vjerovati da svaki religiozni 
doživljaj uključuje jednu intelektualno-misaonu komponentu. 
Uzmimo na pr. religioznost jedne priproste bake, koja prosto- 
dušno i takoreći automatski vrši svoje svagdašnje religiozne 
dužnosti. Čini se da tu nema nikakve misaone komponente, 
nego da se radi o nekoj slijepoj predanosti — čemu? Možda 
ničemu! 

Za rješavanje ove poteškoće treba imati pred očima da 
je religiozni doživljaj vanredno kompliciran čin višeg du- 
ševnog života. Na tom je području psihološko promatranje 
tako teško, da čak i školovani i izvježbani samoposmatrači 
često nikako ne mogu utvrditi važne komponente svojih do- 
življaja. Zato nije čudno, kad ovakva jedna priprosta osoba 

jedino zna _ da vrši svoju religioznu dužnost, da ne može 
razlikovati pojedinih sastavnih dijelova svoga doživljavanja. 
Ona najviše zna za ono što je na površini, a to su mnogo- 
vrsna čuvstva. Psiholog-stručnjak morat će da vidi da li se 
u nesvijesnim slojevima njezinog doživljavanja krije neka 
misao. 

Na iznesenu poteškoću možemo osim toga odgovoriti 
jednim protivupitanjem: Hoće li ova priprosta baka moći i 
ispravno opisati čin ljubavi ili poštovanja ili strahopočitanja? 
Ona će te čime po svoj prilici opisati na način koji se protivi 
tačnom psihološkom ispitivanju, jer nije naučena da reflek- 
tira o doživljajima svoje svijesti. Jedna majka zna da ljubi 
svoje dijete, ali za nju je ta ljubav život — ne refleksija! 
Zato njezini iskazi, ma koliko to zvučilo paradoksno, psiho- 
loški često nisu od velike vrijednosti. 


II. RELIGIJSKI PROBLEM U SVIJETLU 
MODERNE PSIHOLOGIJE RELIGIJE 


Psihologija religije kao takva ne rješava religijski pro- 
blem, nego jedino istražuje njegovu iskustveno-pojavnu stra- 
nu. Da li religioznosti uistinu odgovara nešto realno, to jest 
da li u redu stvarnosti uistinu postoji predmetni sadržaj reli- 
giozne misli (u zadnjem smislu: da li stvarno egzistira Bog), 
o tom ima da sudi filozofija religije. Iz toga ipak ne slijedi 
da se psihologija religije indiferentno odnosi prema religij- 
skom problemu uopće. Naprotiv! Filozofsko mišljenje mora 
da respektira činjenice. Uslijed toga su činjenične konsta- 
tacije bilo psihologije religije bilo povijesti religija jedino 
ispravno ishodište filozofije religije. Pa ako neka teorija do- 
lazi u sukob sa tačno utvrđenim činjenicama, onda je to znak 
da počiva na krivom temelju ili na krivim pretpostavkama. 

Poznato je da ima teorija, prema kojima se religija 
smatra posljedicom običnog sujevjerja, magijom ili sličnim 
nastranim proizvodom ljudske mašte. Mišljenje, da je religija 
fosilan ostatak prošlih vremena, još je dosta umjereno, kad 
imamo na umu da je religija katkad bila proglašena svijesnom 
samoprijevarom ili čistim izrodom ljudske naravi. Svi oni, 
koji se hoće riješiti svojih religioznih obveza i svoje ćudo- 
redne odgovornosti slijepo vjeruju u takve tvrdnje, a ne vode 
računa o onome što im otkriva nepristrano ispitivanje 
činjenica. 


Moderna psihologija religije došla je, kako smo vidjeli, 
do neospornog rezultata, da u svakom religioznom doživlja- 

vanju prevladava pravo mišljenje i da bez mišljenja naprosto 
nema religioznosti. 

Iz toga nam prije svega mora biti jasno da religiji kao 
punovrijednoj duhovnoj pojavi pripada veliko značenje. Kao 
psihička pojava religija je u najmanju ruku ravnopravna sa 
znanošću, kulturom, umjetnošću. Svojom upravljenošću na 
nešto »nezemaljsko«, na nešto »više«, religiozno doživljava- 
nje kao da zaslužuje prvenstvo među svim duševnim poja- 
vama. Intenzivno proživljavanje svoje ograničenosti kao i 
ovisnosti svoga bitka o nečem višem, i to na način da je angaži- 
rana cijela ličnost — to je bez sumnje čin dostojan razumnog 
čovjeka. Zato već prosto ispitivanje činjenica osuđuje mišlje- 
nje onih, po kojima bi religioznost u najboljem slučaju bila 
u odnosu podređenosti prema znanosti, kulturi, umjetnosti i 
ostalim duhovnim tvorevinama čovjeka. 


Misaona struktura religioznog doživljavanja, naime 
proživljavanje vlastite ograničenosti i ovisnosti, potsjeća na 
metafizičke dokaze kojima tradicionalna filozofija dokazuje 
opstojnost Božju. Logička je struktura tih dokaza takva, da 
se polazi sa izvjesnih činjenica ili datosti, te da se primjenom 
zakona uzročnosti pod različnim vidom zaključuje na opstoj- 
nost Boga kao zadnjeg razloga i tvornog uzroka svih tih 
činjenica ili datosti. Drugim riječima, u svim tim dokazima 
konstatira se izvjesna nedostatnost (ograničenost — ovisnost), 
pa se iz toga  logičko-metafizičkim zaključivanjem izvodi 
egzistencija jednog »višeg«, neograničenog i neovisnog bića 
(Boga). 

Naglašujem ponovo, da psihološko promatranje reli- 
gioznog doživljavanja ne rješava pitanje o opstojnosti Božjoj. 
Ali zato je ipak vrlo poučno i svakako u prilog tradicionalnoj 
filozofiji, da se misaona struktura religioznog proživljavanja 
u mnogom pogledu podudara sa logičkom strukturom meta- 
fizičkih dokaza za opstojnost Božju. 


Možda će nekima biti kamen smutnje to, što je reli- 
giozna misao ipak samo »infuitivna« misao, to jest što ona nije 
tako svijesna i tako razgovijetna kao »znanstvena« misao, i 
što je obavijena tolikim čuvstvima da je često možemo samo 
teškom mukom kao misao prepoznati. 

Taj prigovor ima doduše svoju privlačnost, ali nikako 
nije presudan. Takozvano intuitivno obilježje religiozne misli 
Čini se da je znak primitivne i spontane sigurnosti kojom 
čovjek proživljava religiju. Sve ono što čovjek proživljava 
spontano i nekakvim prirođenim nagonom (u dobrom smislu 


232 


riječi!), to se u njemu ne rađa slučajno, nego je izljev same 
njegove naravi. Zato »intuitivnost« religioznog doživljavanja 
sama po sebi ne daje povoda da religiju smatramo izrodom 
naše naravi, već obratno, »intuitivnošću« religioznog doživ- 
ljavanja zajamčena je religioznost kao spontano očitovanje 
ne samo našega duha nego i cijele naše ličnosti. 

Nikako ne želim reći da se naš religiozni život sastoji 
u suhim misaonim činima. Svaki je pravi religiozni čin u isto 
vrijeme i uviđanje i predanost. Otud njegova velika čuvstve- 
na naglašenost: obuzetost cijele ličnosti. Tek emocionalne 
nijanse daju našoj religioznosti onaj čar i onu tajanstvenost, 
kojima nema ravnih u ostalom našem duševnom životu. 


Modernoj psihologiji religije moramo biti zahvalni što 
nam je znanstvenom  egzaktnošću otkrila naročito ove tri 
činjenice. Prvo: naše religiozno proživljavanje uključuje baš 
toliko razumskih momenata koliko je potrebno da se opravda 
razumska fundiranost religije. Drugo: ova misaona srž reli- 
gioznog proživljavanja obavijena je i prožeta najrazličnijim 
čuvstvima. Treće: kao pravo stvaralačko proživljavanje, to 
jest kao uspostavljanje unutrašnjeg odnosa između duše i 
Boga, religioznost ima svoju naročitu životnu dinamiku. 

Ta dinamika ushićava srce čovjekovo i ispunjava ga 
onim blaženstvom što ga naslućuju i osjećaju samo oni koji 
svetom zbiljom proživljavaju svoju religiju. 


Dr. Vilim Keilbach. 


BILJEŠKE 


JEDNA OAZA MOLITVE, STUDIJA I PRIPRAVE NA APOSTOLAT 


Ugledna engleska revija »The Month« donijela je prije tri godine 
(January 1934.) pod naslovom: »A model Sodality: Barcelona — Uzor - 
kongregacija: Barcelona« malen ali sočan i srdačan prikaz života i rada 
glasovite sveučilištarske kongregacije u Barceloni. U njemu napose ističe 
solidan rad te kongregacije te iznosi, kako se odlikuje na apostolskom 
području katehizacijom, brigom za bolesnike i utamničenike te napokon 
za radnike. 

Nama, Bogu hvala, nije potrebno ići u tuđinu, da nađemo — si 
licet parva componere magnis! — sličnu oazu molitve, studija i priprave 
va apostolat. U našem bijelom Zagrebu postoji već eto trideset i četiri 
godine kongregacija sveučilištaraca, koja je svratila na se i pozornost 
vanjskoga katoličkog svijeta. O njoj iznesoše već prikaze češki katolički 
studentski list »Jitro« (br. 7. g. 1935.), talijanska »Stella matutina« (br. 6. 

$£. 1934.), francuski »Jeunesse du monde« (lipanj 1936.), njemački »Das 
groBe Zeichen« (srpanj 1936.) i »Der Heerbann Mariens« (svibanj 1936.) 
te napokon i samo vatikansko glasilo »L' Osservatore Romano« i to u 
dva maha (20. XII. 1935. i 16. IV. 1936.). Vrijedno je dakle, da i naša 
javnost, da i čitači »Života« čuju koju o njoj. 

Kao geslo prihvatili su zbornici - akademičari devizu prve kon- 
gregacije, koja je, kako je poznato, bila čisto đačka odnosno studentska 
ustanova. To geslo glasi: »In pietate litterisque progressus — napredak 
u pobožnosti i naucimal« 

Kako se iz semestralnih izvještaja kongregacijskih razabire, kon- 
gregacija je iskreno nastojala i nastoji to svoje geslo provesti u životu. 
Tako čitamo u izvještaju za zimski semestar g. 1935/36, da je 37 članova, 
od kojih su skupljeni podatci, primilo preko velikih ljetnih praznika 
1342 sv. Pričesti (poprečno po 36 svaki, a izvještaj za zimski semestar 
6. 1936/37. donosi, da su članovi euharistijske sekcije — njih 20 na broju 
— primili kroz četiri mjeseca zimskog semestra 1084 sv. Pričesti. Pri tom 
nisu uračunate one pobudne generalne sv. Pričesti, što ih svaki mjesec 
priređuje kongregacija u Svetištu presv. Srca Isusova. 

Svake godine obavljaju članovi po nekim zagrebačkim crkvama. 
zajedničko klanjanje pred izloženim Presvetim, a o korizmenim kvatri- 
ma organizira se svakiput noćno klanjanje od 7 sati uveče do 6 sati 
ujutro u Svetištu Srca Isusova za dobre svećenike. Uvijek je vrlo pobudno 
za sve vjernike gledati mlade inteligente, kako zajednički na glas mole 
veliku krunicu, koju kadikad zna prekidati i pjesma u čast presvetog 
Otajstva. 

Zatvorene duhovne vježbe uvijek su u kongregaciji bile u velikoj 
časti. I kongregacija akademičara priređuje svake godine barem po dva 
tečaja. Zadnje tri godine obavilo ih je preko 70 kongreganista, kojima se 
uvijek pridružio i po koji nekongreganista. 

Njezi prave pobožnosti služi i pjevačka sekcija kongregacije, koja 
se pod sigurnom rukom g. Domagoja Markulina, i samoga starijeg člana. 
kongregacije, vrlo lijepo razvila te nastupa kod crkvenih svečanosti i 
akademija, od kojih su dvije priređene u Hrv. glazbenom zavodu, te se 
može mirne duše reći, da predstavljaju najjače priredbe te vrste, što su ih 
priredili katolički akademičari zagrebačke »Almae Matris« od njezina 
osnutka pa do danas. 

Solidnoj pobožnosti pridružuje se i solidan znanstveni rad, koji ide 
za obrazovanošću, bez koje se katolički intelektualac ne da ni zamisliti. 

Pod naslovom »In pietate litterisque progressus« iznose semestralni 
izvještaji cijele liste onih, koji su s uspjehom položili ispit tokom od- 
nosnoga semestra, Nije katolik, tko se nije naučio živjeti najprije za svoju 
svetu dužnost, Pogotovu se dakle ne može dičiti imenom zbornika Mariji- 
na — to se stanovište zastupa u kongregacijil —, tko ne bi vršio najprije 
svojih školskih dužnosti. 

Solidnoj izobrazbi služe i pojedine sekcije ili »škole«. U »filozof- 
skoj školi« obrađena su kroz zadnje četiri godine sva važna pitanja iz 
pojedinih grana skolastičke filozofije: logike, kritike, ontologije, kozmo- 
logije, psihologije, teodiceje i etike tako, da za osam semestara, koliko 
najmanje traje studij na sveučilištu, katolički akademičari dobiju i mali 

prijegled i uvid u zdravu filozofiju. Pristup u tu kao i ostale »škole« 
imaju i nekongreganisti akademičari. 

»Medicinarska škola« obrađuje sad već drugi semestar pitanja 
liječničkoga morala, a pohađaju je studenti viših semestara. Kolika je 
važnost takove institucije, znat će svatko, tko se samo sjeti nedavnih afe- 
ra s nedopuštenim operativnim zahvatima u živote pod majčinim srcem. 

Osim tih dviju škola zna se prema želji članova osnovati još po 
koja za moderne jezike. Tako je cijele šk. g. 1935/36. funkcionirala škola 
za njemački. 

K izobrazbi duha mogu se pribrojiti i izdavanje društvenih internih 
publikacija te javne priredbe, napose t. zv. »apologetska predavanja«, na 
koja se pozivlju kolege bez obzira na svjetovni nazor, a drže ih samo 
probrani članovi same kongregacije. Ali se možda još bolje mogu smatra- 
ti i pomagalima, što služe kao priprava za apostolat. 

Danas jamačno nije ni kod katolika više potrebno isticati, kako je 
važan apostolat pera. A apostolski značaj apologetskih predavanja jasno 
se vidi iz samih izvještaja. Ponajprije temata, koja su obrađena. Prva 
serija u zimskom semestru 1934/35, obrađuje praeambula fidei dokazu- 
jući egzistenciju Božju i »factum revelationis« uključivši i autentičnost te 
neprevarljivost crkvenog učiteljstva. Druga u ljetnom semestru iste godine 
autonomiju života, nematerijalnost i neumrlost ljudske duše te slobodu 
volje. Treća u zimskom semestru 1935/36. obrađuje dijalektički i historij- 
ski materijalizam, Marksove teorije o višku vrijednosti, osiromašenja, 
akumulacije, koncentracije i krize te Finsteinovu teoriju relativnosti, Ad- 
lerovu individualnu psihologiju i Freudovu psihoanalizu, na koje se 
marksizam rado pozivlje. Četvrta serija semestar kasnije obrađuje proble- 
me braka, pobačaja i školskog monopola, a peta socijalno pitanje anali- 
zirajući temata: Crkva i radništvo, Individualizam - kolektivizam - solida- 
rizam, Privatno vlasništvo, Korporativizam, Kapital i rad te Socijalni 
problemi kod nas. | 

Kako pripovijedaju izvještaji, gotovo redovito bio je na predava- 
nju i po koji zastupnik marksizma, pa su diskusije znale biti veoma žive 
i zanimljive. I u tom je pogledu postignuto najviše, što se dosele s kato- 
ličke strane postiglo, pa je sam preuzv. nadbiskup - koadjutor taj rad 
pohvalio u jednom listu kongregaciji. 

Među akcije, kojima budući pioniri KA preludiraju apostolatu, ide 
i rad oko t. zv. uskrsnih konferencija za akademičare, koje se svake go- 
dine sve to veličanstvenije obavljaju, a znaju donijeti po gdjekojem 
kolegi traženi mir. Zadnje dvije godine odvile se u takovu stilu, da se i 
opet mogu nazvati najvećim uspjehom, koji je dosele postignut na zagre- 
bačkom sveučilištu. A dozrijevaju ti uspjesi na posebnoj ljubavi i brizi 
nadbiskupa - koadjutora, preuzv. dra Alojzija Stepinca, koji već tri go- 
dine lično dijeli sv. Pričest akademičarima i akademičarkama te ih zna, 
plamenom riječi potaći na sve to dosljedniji katolički život. 

Osim ovih imaju u krilu kongregacije još dvije akcije, dva djela: 
jedno duhovnog, a drugo tjelesnog milosrđa. Već preko godinu dana idu 
članovi kongregacije akademičara u gradsko sabiralište na Kanalu, da 
ondje siromašnoj i zapuštenoj djeci tumače katekizam. Za Uskrs o. $. 
nabavila je karitativna sekcija kongregacije svakom djetetu molitvenik 

»Sveti Alojzije« te tako nastoji priskrbiti duhovne hrane potrebnim du- 
šama. 

Ali nisu akademičari kongreganisti zaboravili ni tjelesnih potreba 
svojih bližnjih. Tako čitamo u semestralnim izvještajima najprije o izvi- 
dima po zagrebačkoj periferiji kod one sirotinje, koja se obraćala za 
pomoć »Karitas«-u nadbiskupije zagrebačke te je na predlog akademičara 
zbornika i dobila, a kasnije o potporama siromašnih kolega, napose o 
»đačkom domu«, u kojem je našlo utočište 9 akademičara, a za koji je 
kongregaciji uz pomoć prijatelja pošlo za rukom priskrbiti osam postelja 
s ostalim potrepštinama za stanovanje! 

Anali Marijine kongregacije akademičara pripovijedaju odmah na 
prvim stranicama, kakove su bile prilike na zagrebačkom sveučilištu u 
dane njezina osnutka, kad se počelo s probijanjem leda. Zabilježena je 
izjava: »Na zagrebačkom sveučilištu takove su prilike, da će se među 
svim akademičarima naći jedva dva, koja bi bila za kongregaciju, a ova 
dva ne će se usuditi doći s obzira ljudskoga«! A odmah na slijedećoj stra- 
nici čitamo: »Ozbiljno je jedan od članova rekao, da će mnoge odbijati, 
što će se u kongregaciji i — moliti«! Quanto mutatus ab illol Gdje danas 
kongregacija radi s još dva druga katolička bratska društva na sveučilištu! 

»Po plodovima njihovim poznat ćete ihl« rekla je Vječna Istina. 
»Ne može zlo drvo dobrih plodova rađati . , .« I stoga će i Marijina 
kongregacija akademičara nailaziti na simpatije, na materijalnu i moralnu 
pomoć kod svih onih katolika, koji su svijesni istine, da je Crkva široko- 
grudna Majka, koja ovakovih plodova i inicijativa nikada ne guši, nego 
ih samo blagosivlje. Za njih je i napisano u Marijinu mjesecu ovih par 
redaka o Marijinoj kongregaciji akademičara. 


FIAT LU X! 


Bazala, Dr. Vladimir: Samozvani liječnici. Slike iz povijesti nadri- 
liječništva (123 str. in-4%). Izdanje Škole narodnog zdravlja, Zagreb 
1936. 


Malo je doduše neobično, da recenzija izlazi u rubrici »Fiat luxl« 
Ali knjiga g. dra V. Bazale očito želi služiti prosvjećivanju narodnom 
pa već i time pokazuje srodnost sa spomenutom rubrikom. 

U njoj su sakupljeni članci, što ih je pisac bio objelodanio po raz- 
nim časopisima, a s nakanom da budu lakše pristupačnima mladim lije- 
čnicima i dobronamjernoj kritici. Djelo će bez sumnje zanimati i kultur- 
nog povijesničara, Navodi važniju domaću literaturu o svom predmetu. 
Prvi dio donosi crtice iz naših krajeva (napr. Svećenici kao liječnici. — 
Liječenje hodža. — Čarolije. — Brijačka medicina itd.), a u drugom 
čitamo o svjetskom nadriliječništvu. Na koncu nabraja uzroke ove štetne 
društvene pojave te poziva na borbu proti njoj. Prepuštajući stručnjaci- 
ma, da kažu svoju o prijedlozima pisčevim (str. 122), upozoravamo samo 
na to, da je zahtjev pod točkom 4. — u koliko se odnosi na svećenike 
— sa strane katoličke Crkve već ispunjen. Novi crkveni Zakonik određu- 

je: »Sine apostolico indulto medicinam vel chirurgiam ne exerceant« (can. 
139, 2). Izuzetno dopuštenje daje sv. Stolica samo za misijske zemlje, a 
obično pod uvjetom, da dotični ne smije vršiti pothvate, koji sami po sebi 
mogu prouzročiti smrt ili sakatost (Vermeersch, III., 19). Uostalom ide 
se za tim, da se po mogućnosti uzgoje misijski liječnici, napr. u »Missions- 
&rztliches Institut« (Wirzburg). 

Čini nam se, da knjiga u mnogo čemu prekoračuje granice svoga 
znanstvenoga područja, pa sudi o stvarima vjere i Crkve veoma samo- 
svijesno. Evo nekoliko primjera: 

»Molitve o istjerivanju vragova nisu još ni danas iščezle iz kato- 
ličkih obrednika« (str. 29 dolje). — »Ljudi su željni čuda i hoće da u 
nešta vjeruju. Danas ovi jadnici vjeruju u čudotvornu moć starog arhi- 
tekta. Umjesto da konzultira jednog dobrog liječnika, taj svijet dolazi 
arhitektu Ba udi... Dolaze mu iz Marije Bistrice. A Majka Bis- 
trička pomaže mnogima. I zašto ne bi mogao on također da pomaže, kad 
može Bogorodica u Mariji Bistrici. U Lurdu nije ništa drugačije, a i kod 
Zeileisa je upravo tako.« (str. 71 dolje). — »Da ni post ili gladovanje- 
nije izum Schrotha (kočijaš i promicatelj liječenja dijetom g.1800—56, 
opaska recenzenta), ne treba mnogo dokazivati Mojsije, Isus 
i Buda postili su i preporučili post svojim sljedbenicima.« (str. B3 do- 
lje). — Jedini se uspjeh može očekivati od poučavanja o uvjetima ljud- 
skog zdravlja, valjana načina života, o suzbijanju praznovjerja i vjerova- 
nja u čudesna djelovanja, jednom riječi racionalnog poznavanja prilika 
života . . . Ali onih, koji će se povjeravati nadriliječnicima da u njih 
traže utočište, jer ga — bilo s pravom bilo nepravom — nisu našli u 
oficijelne medicine, biti će uvijek. Ovakovo utočište je nekada bilo koje 
slavno čudotvorno svetište ili hodočastilište za one, koji vjeruju u čuda 
i vrhunaravne moći, u najvećoj mjeri dakako onda, dok je još postojalo 
općeno vjerovanje u čuda.« (str. 123) Čitajući knjigu dra. B. došle su nam. 
.na pamet riječi Goetheova Fausta: 

»Daran erkenn' ich die gelehrten Herrn! 
Was ihr nicht tastet, steht euch meilenfern, 
Was ihr nicht faBt, das fehlt euch ganz und gar, 
Was ihr nicht rechnet, glaubt ihr, sei nicht wahr, 
Was ihr nicht wagt, hat fiir euch kein Gewicht, 
Was ihr nicht miinzt, das, meint ihr, gelte nicht.« 
(Goethe, Faust II. Teil, Vers 4917—22) 

Mogli bismo se doduše pozvati na riječi i djela Božanskog Spasi- 
telja, da đavli i čudesa nisu izmišljotine, ili na primjere iz života svetaca 
kao sv. Ivana Vianney-a, župnika Arskoga, koji se je i te kako borio s 
đavlom, napokon na tajanstvena psa, što se iznenada pojavljivao da brani 
Don Bosca, kad mu je život bio u pogiblji od plaćenih ubojica, na svjedo- 
čanstva tolikih od liječničke komisije u Lurdu priznatih ozdravljenja 
gangrenoznih rana (ne živčanih bolesti!), tuberkuloznih procesa najteže: 
vrste itd. za par sati, pače u času kad je Presveto nošeno u procesiji, 
ali nažalost na ovom području dijeli nas od gospodina doktora nepre- 
mostiv jaz. 

Uostalom, možda ne će ni g. dru B. biti nepoznato, da ima ozbilj-: 
nih znanstvenika, koji se usude i danas javno zastupati egzistenciju đavla.. 

Tako na pr. Werner Sombart, sociolog svjetskoga glasa, piše u svom 
djelu »Der deutsche Sozialismus«: »Nur wer an die Macht des Teufels 
Slaubt, kann verstehen, was sich in den letzten anderthaib Jahrhunderten 
in Westeuropa und Amerika zugetragen hat. Denn nur als Teufelswerk 
kann gedeutet werden, was wir erlebt haben . . .« 

Dalo bi se o knjizi »Samozvani liječnici« još pisati. Ali držimo, da 
će barem međutim biti i ovo dosta. Criticus. 


KNJIŽEVNOST 


Mala Omladinska Biblioteka. Prva serija: Životopisi svetaca. »Pre- 
porod« — Zagreb. 

Danas sve čita, knjige se upravo gutaju, čita ih mlado i staro. No 
važno je, šta se čita. Knjiga je prijatelj. Dobra knjiga — dobar prijatelj, 
zla knjiga — zao prijatelj. A s kim si, onakav si. Osobito je važno, da 
kršćanski roditelji pripaze, što njihova djeca čitaju. Mlada duša upija 
utiske, kakvigod oni bili. Stoga je uvelike pohvalno nastojanje gđe 
Žanko da priskrbi štivo, koje će se bez straha moći pružiti djeci u ruke, 
a sa runom sviješću, da će na njih dobro djelovati. 

ivotopisi svetaca, što su dosad izašli kao prva serija MOB-e baš 
su pravo štivo za djecu i mladež. Ne treba dokazivati, kako plemenitost 
i uzvišen primjer djeluje na mladu dušu. Takve plemenite i uzvišene 
primjere ostavili su nam sveci Božji. U ovim se knjižicama crtaju: blaga 
ćud svetog ženevskog biskupa (sv. Franje Saleškog), čudesni i zanimljivi 
život velikog oca mladeži sv. Don Boska, život drugoga velikoga prija- 
telja mladeži sv. Filipa Nerija, te životi nježnih Isusovih cvijetaka — 
sv. Ruže Limske, velike patnice, milo, serafa sv. Stanka, sv. Agneze, 
Marije Filipeto i Margarete Sinkler. Preporučujemo roditeljima, neka 
učine dobro djelo za svoju djecu i nabave im to lijepo uzgojno sora 

Matasović A., Lijepa naša, gluma u 1 činu (str. 32), Zagreb 1936, 

G. profesor Matasović, poznati naš katolički književnik, napisao 
je ovu laku pučku dramu za proslavu 100godišnjice hrvatske himne. No 
ona će se moći i inače davati na rodoljubnim priredbama te će sigurno 
uvijek oduševiti publiku. Djelo je izašlo kao br. 15. knjižnice »Društvena 
pozornica«, -Aba.- 

Oršanić A., Dr. Ante Starčević (str. 44), Jastrebarsko 1936. 

Izvaci iz saborskih govora Dra A. Starčevića, koji je otvoreno i 
bez straha u ono žalosno doba ustao na obranu hrvatske narodnosti i 
slobode, boreći se za istinu, ne pregibajući se pred silom i davajući jasne 
i krepke izjave o svim važnim pitanjima, koja su zasjecala i u državni 
život, napose u život hrvatskoga kraljevstva, kao dijela Austro-Ugarske. 

Ostojić I., O raju i paklu u našoj narodnoj pjesmi (str. 32), Banja 
Luka 1936. | 

Mnogo je već blaga povađeno iz naših narodnih pjesama kao iz 
kakova bogata rudnika. G. Ostojić iznio je u ovom predavanju opet 
jednu sliku iz narodne pjesme, tog ogledala narodne duše. Ta duša, iako 
je često gruba i griješi, ipak znade razlikovati dobro i zlo i sve ocjenjuje 
po vrijednosti i »po pravdi Boga velikoga«. Ujedno je to dokaz, kako je 

kršćanstvo blagotvorno utjecalo na naš narod i oplemenjivalo ga. Očito 
je, da su grube crte na narodnom karakteru izrasline njegove divlje i 
neukroćene naravi, a što je plemenito, da je to većinom plod djelovanja 
kršćanstva. I danas važno znati! -Aba.- 

Prčić, Subotica i Bunjevci (str. 47), Subotica 1936. 

»Da se zna i ne zaboravi«, napisao je auktor, i sam potomak stare 
subotičke porodice, ovu knjižicu. U njoj jasno dokazuje iz starih matica 
i povelja, tko je osnovao »bilu« Suboticu, tko je njom upravljao i čija je 
ona bila kroz više stoljeća. Baš u dobar čas došlo je ovo prikazivanje 
istine. - Aba.- 

Fessard G., »Pax Nostra«  Examen de conscience international 
(496 str.), Grasset — Paris 1936. 

Ako pažljivo promatramo međunarodne događaje, moramo na- 
žalost priznati, da su oni, ponajviše u suprotnosti s kršćanskim duhom. 
Pisac knjige »Pax Nostra« svijestan je te žalosne činjenice i baš to mu 
je dalo povoda da napiše ovu knjigu. Glavna mu je ideja vodilica do«xa- 
zati, da kršćanski moral nije namijenjen samo pojedincu i za privatni 
život, već se on može i mora poštivati i u međunarodnom životu. Na- 
stoji dovesti u sklad interese cijelog čovječanstva s interesima pojedinih 
naroda te tako pokazati put, kojim treba da ide kršćanin, ako ljubi svoj 
narod istinskom ljubavlju. Pisac s puno smisla za realan život, poka- 
zuje žalosne i ekstremne pojave bezobzirnog pacifizma i šovinizma kao 
na dvije krajnosti te dolazi do logičkog zaključka, da ti razni interesi 
jedino u kršćanskoj ljubavi mogu naći svoju sintezu, Normalni međuna- 
rodni odnošaji mogu se osnivati jedino na pravednosti i ljubavi. Pitanje 
je, kako ćemo ostvariti vladavinu pravednosti i ljubavi za sve ljude. Na 
to pitanje daje nam pisac jasan odgovor: raditi na ostvarenju pravednosti 
i ljubavi među onima, koji su nama najbliži, kojima je naše biće pove- 
zano čvrstim vezama zajedničkog jezika, kulture i prošlosti. Mi bismo 
učinili najveću nepravdu, kad bismo pod maskom neke sentimentalne 
ljubavi prema čovječanstvu zanemarili opravdane interese svoga naroda 
i tako ga izložili opasnostima jednog jako problematičnog eksperimenta. 
S druge strane, naš kršćanski osjećaj pravednosti ima da nas odvrati od 
svih mogućih pretjeranih nacionalističkih aspiracija. Kaošto negiranje 
opravdanih regionalnih interesa ne dovodi do ostvarenja sveopće ljubavi, 
isto tako i negiranje interesa drugih naroda ne će dovesti do ostvarenja 
nacionalnih ciljeva. U međunarodnom životu, slično kao i u privatnom, 
samo ustrajnim radom i postepenim zatajivanjem samih sebe možemo 
se približavati kršćanskom savršenstvu. Zato bi bila najveća nepravda 
prisiliti koji narod, da žrtvuje svoje interese i da se ne brani, dok ni on 
ni ostali narodi nisu prošli osnovne faze usavršavanja. Zajednica svih 
naroda mora da se osniva na pravdi, koja ima služiti kao polazna točka 
na onom putu, koji vodi do kršćanske ljubavi. Kaošto put k savladavanju 

rivatnog egoizma vodi kroz uživljavanje u položaj drugog pojedinca, tako 
i trebalo da se isti princip poštuje i u međunarodnom životu. Na taj 
način jasno nam je da su današnji naši politički, ekonomski i socijalni 
problemi u svojoj suštini moralni i da je rješenje tih problema tijesno ve- 
zano uz napredak kršćanske pravde i ljubavi kako u privatnom tako i u 
međunarodnom životu. F. Szildgyi. 

Seckauer Geschichtliche Studien, herausgegeben von der Abtei 
Seckau. Heft 4.: Die Seckauer und Voraurer Osterliturgie im Mittelalter. 
Ein Beitrag zur textkritischen Untersuchung der mittelalterlichen Oster- 


feiern von Dr. P. Benno Roth O. S. B., Verlag der Abtei Seckau in 
Steiermark (Austrija), 1935. 

Radnja je strogo znanstvena. U prvom redu zanimat će Nijemce. 

Ali je ona i za sve nas vrlo zanimiva. Tu čovjek vidi, kako se u sred- 
njem vijeku uprav dramatski vršile liturgijske svetkovine. To naročito 
vrijedi za Veliki tjedan. Osobito je zanimivo, kako su uprav dječaci naj- 
više sudjelovali u tim liturgijskim slavama. Da navedem samo nešto. 
Na Cvjetnicu bile su u liturgijskoj drami, da se tako izrazim, podijeljene 
ovako uloge: prelat s đakonom, pjevači, dječaci, kler (chor), puk. Spo- 
minjem samo ulogu dječaka, koji su obnavljali ulogu hebrejske djece, 
jevajući i mašući palmama. Dvojica su dječaka iza ponovljene antifone 

PB jektibda palmis stupili pred križ i bacili pred njega palme pjevajući 


Pueri Hebraeorum tollentes ramos... Zatim su druga dvojica dječaka 
bacili na tlo _ pred noge Križa svoje koralne ogrtače pjevajući Pueri 
Hebraeorum vestimenta prosternebant in ira... Tako su se događaji iz 


života Isusova na zemlji nesamo spominjali nego uistinu u duši i proživ- 
ljavali. Jasno je, da su takova liturgijska proživljavanja i te kako utjecala 
na oblikovanje kršćanskoga života u vjernicima, a osobito u mladeži. 


B. Strižić D. I. 

HERSAN ČAJ će vam pomoći da opet posti- 
gnete zdravlje pomoću ljekovitih svojstava bilja. — 
Ne budite neprijatilj sami sebil — Oboljenja kod migrene 
ublažiće Hersan čaj. — Smeta li vas gojaznost (debljina)? 
Onda možete upotrijebiti HERSAN ČAJ! — Zašto da trpite 
boli kod reumatizma i kostobolje (giht) kada to nije potrebno. 
HERSAN ČAJ je sredstvo koje Vam može olakšati muke. 
— HERSAN ČAJ pomaže kod arterioskleroze i hemoroida 
(žuljeva). — Zar zbilja ne znate da je HERSAN ČAJ kod o- 
boljenja želuca, jetara i bubrega dobro sredstvo? HERSAN 
ČAJ dobiva se samo u originalnim omotima u svima ljekar- 
nama. 

6 Prima uloške na knjižice i tekući 
račun te ih ukamaćuje najpovoljnije. 
6 Eskomptira mjenice, devize i če- 
kove. € Financira trgovačka, obrtna i 
industrijska poduzeća. € Obavlja sve 
burzovne naloge najkulantnije. & Ku- 


puje i prodaje devize uz najpovoljnije 


uvjete. 6 Bavi se uopće svim u ban- 
kovnu struku zasjecajućim poslovima. 

UREDNIŠTVO »ŽIVOTA« 


Ruđer Josip Bošković 


(1711—1787.) 


»G. 1787. trinaestog februara ugasnula je na obzorju 
učenog svijeta jedna zvijezda prve veličine; jedan od najslav- 
nijih pobornika na poprištu znanosti 18. stoljeća; jedan od naj- 
umnijih sinova našeg Dubrovnika, našeg naroda, Što u Boško- 
vičevu umu izazivlje udivljenje, jest njegovo opširno znanje, 
njegova sveopća izobraženost, njegov daleki pogled po toli- 
kim granama i strukama ljudskog umijeća. Klasički izobra- 
žen zaronio je u jezik, književnost i starine rimskog i grčkog 
Svijeta; odanle si usvojio onu bistrinu u mišljenju, onu ele- 
ganciju u pisanju. Matematik, fizik i astronom ispitivao je 
sile prirode, kretanje tjelesa, materiju, svijetlo, pojave zraka 
i zvijezde; pak je svoj ovoj divnoj raznolikosti prirode tražio 
jedinstvenost okom dubokog filozofa.« Ovako je pred 50 
godina sažeo veličinu našeg genija drugi naš veliki učenjak 
kanonik Franjo Rački (f 13. II. 1894.). 

Naš Ruđer Josip ugledao je svijetlo svijeta u Dubrov- 
niku, toj kruni hrvatskih gradova, 18. svibnja g. 1711. kao 
sedmo dijete Nikole Boškovića i žene mu Pavice Betera, 
porijetlom iz pohrvaćene talijanske obitelji. Njegov se otac 
doselio iz sela Orahova na Popovu Polju u Hercegovini. Od 
tri Ruđerova brata Bartuo (Baro) stupio je također u isuso- 
vački red i tu se proslavio kao latinski pjesnik i poznavalac 
matematike; drugi brat Pero, premda ga ugrabila smrt već u 


1 Literatura i vrela: 

1. Rad Jug. Akad., Zagreb 1887/88; knj. 87, 88, 90. 

a) Sam Rački ukratko prikazuje Boškovićev život i rad (str.1— 
100.) 

b) Jos. Gelcich, Boškovićeva pisma (str. 101—428.), 

c) Jos. Torbar, Boškovićev rad na polju astronomije i meteoro- 
logije (str. 429—469.), 

d) V. Dvofak, Boškovićev rad na polju fizike (str. 470—542.), 

e) Fr. Marković, Boškovićev filozofijski rad (str. 543—716.). 

2. Rad (185. i 193. objelodanjuje VI. Varičak ulomke Boškovićeve 
korespodencije (str. 243—543.). 

3. Spomenica Ruđ. J. Boškovića, Dubrovnik 1911. (s još nekim no- 
vim pismima). 

22. godini života, izišao je na glas kao hrvatski pjesnik, dok 
je stariji brat Ivan postao sinom sv. Dominika. Od tri sestre 
najmlađe dijete Anica, neudata, doživjela je starost od 94 
godine i lijepim pjesmama obogatila duhovno blago svoga na- 
roda. Najstariji brat Boško sproveo je svoj život neoženjen 
u Dubrovniku. 


U ISUSOVAČKOJ ŠKOLI 


Isusovci su djelovali u Dubrovniku prvi put £g. 
1560—1585; pozvao ih je senat, da obnove vjersko-ćudoredni 
život u svećenstvu i narodu. Građani ih primili kao nebeske 
vjesnike i bili presretni radi njihova blagoslovna djelovanja. 
No Isusovci ostaviše grad 1585., dok ih opet nisu pozvali oko 
1604. do 1638. Trajno su počeli razvijati u gradu svoj rad tek 
od g. 1658. Godine 1684. građani ispunjuju davnu svoju želju 
uređenjem potpune isusovačke gimnazije (Collegium Ragusi- 
num), o kojoj piše sveučilišni profesor Dr. Kosta Vojnović: 
»U kolegiju steče Dubrovnik svoj prvi humanistični i filozo- 
fični zavod, ustrojen kao najbolji te vrsti, kojemu se ima za- 
hvaliti ona općenita obrazovanost visokog i srednjeg stališa, 
koja porodi narodu tolike učene muževe i preživi republiku.«? 

lidnim proučavanjem rimskih klasika mnogi je Dubrovča- 
nin stekao na njihovim školama lijepu vještinu u pisanju i 
govoru u pjesmi i prozi. »U naraštaj, koji su Isusovci othra- 
nili«, nastavlja Vojnović, »spadaju Dinko Ranjina (f 1607.), 
Ivan Gundulić (ft 1638.), Džono Palmotić (T 1657.) i Ignjat 
Dorđić (f 1737.), redom naši slavni književnici.«* Ovo ideal- 
no i požrtvovno pregnuće Družbe Isusove oko svestranog 
odgoja mladeži naročito ističe dubrovački nadbiskup Gallani 
(u 17. vijeku) u svom izvještaju u Rim. U takovoj eto školi 
položio je temelje svoje učenosti i naš Ruđer. Tu je već u 
početku zasjao njegov veleum. Historik je naime kolegija o 
njemu zabilježio:  »Naši oci ispratiše u novicijat Ruđera 
Boškovića, mladića izvanrednih sposobnosti.« I drugi suvre- 
menik isto to svjedoči i dodaje, da je mladić probudio o sebi 
najveće nade. »Njegovom lakom pamćenju pridružilo se div- 
no oštroumlje.« 


? Vanino M., Vrela i Prinosi. Zbornik za povijest Isusovačkog re- 
da, sv. III, str. 4. sl., Sarajevo 1933. 

* Rad, knj. 119., str. 64—65. — Protestant Bacon Verulamski 
(t 1626.) piše o isusovačkim školama: »Što se tiče odgoja mladeži, dosta 
je reći: Pogledaj isusovačke škole! Jer od onoga, što postoji, nema 
ništa boljeg u tom pogledu.« (De dignitate et augmento scientiarum); po 
Heimbucheru: Orden d. kath. Kirche, II., S. 152. 

Na sreću je daroviti mladić za svoje talente našao pri- 
mjereno zvanje. U cvijetu svoje mladosti, u 15. godini, ispu- 
nila mu se vruća želja: bio je primljen u Družbu Isusovu. 
Na to ga potaknuo, kako sam kasnije priznaje u pismu dubro- 
vačkom senatu, glas savjesti, primjer starijeg mu brata Bare, 
a zacijelo i čežnja, da svoj život pokloni idealima znanosti. 
Ta imao je dovoljno prilike da svoj duh napuni takovim 
idealima, gledajući djelovanje bilo svojih učitelja bilo suvre- 
menih dubrovačkih književnika. Vidimo naime, kako mu ondje 
cijeli zbor hrvatskih i latinskih pjesnika  zaslađuje brige 
dnevnoga života; sad opet pred njegovim duhom  iskrsava 
dična prošlost mile mu domovine, o kojoj kasnije pjeva: 
»Dubrovnik mi je slatko ognjište, slavljen po cijelom svijetu 
radi neprolazne ljubavi k slobodi, radi velikih genija, drevnog 
plemstva i bogatstva. Ponosimo se dičnim djedovima i pra- 
djedovima|«* 

Već prije toga je cijeli niz odličnih sinova iz dubro- 
vačkih porodica našao u Družbi Isusovoj lijepo polje rada 
za svoje umne darove. Sreća je zapala mladog Boškovića, te 
se za gigantski lijet mogao naobraziti i srce odgojiti u sre- 
dištu kršćanske mudrosti i svetosti. On je naime 31. X. 1726. 
stupio u rimsku provinciju Družbe Isusove i u Rimu započeo 
svoj redovnički život. Isto je tako u Vječnom gradu naobra- 
zio svoj um na poznatoj papinskoj univerzi Gregoriani, ko- 
jom su upravljali Isusovci. Za studij filozofije i teologije, na 
koji se pripravio još dvogodišnjim tečajem govorništva i 
pjesništva, valjalo mu je žrtvovati vrijeme od 7 godina. U 
filozofiji dobar su dio zapremale matematičko-fizičke zna- 
nosti. 

Poslije napornog sijanja naš je zemljak požeo divne 
plodove lijepo uspjelim literarno-znanstvenim radnjama. Kao 
25godišnji mladić čita javno u Rimu pjesmu od 300 stihova 

»O pomrčini sunca i mjeseca«, koju je nakon 25 godina po- 
punio na 5508 stihova te štampao prikazavši je Engleskom 
učenom društvu u Londonu. Nije čudo, što je njegov profesor 
Borgondio, čuveni filozof, literat i fizičar, kazao o Ruđeru: 
»Ovaj mladić počima ondje, gdje sam ja prestao.« 


* De defectibus solis et lunae: 
, sed libertate perenni 
Grandibus 'ingeniis et nobilitate vetusta 
Atque opibus totum pariter celebrata per orbem, 
Dulce mihi natale solum Ragusa superbos 
Jactat avos atavosque. 

Poglavari su znali cijeniti ovaj rijetki talenat te mu još 
kao učeniku teologije povjeriše učiteljsku stolicu matematike 
na visokoj školi u Rimskom kolegiju. Ovako nadareni i usto 
neobično radini mladić odsele će (od g. 1736.) svake godine 
izići pred javnost s jednom ili više solidnih znanstvenih 
rasprava, a _ gotovo svaka ima za predmet  astronomsko- 
matematičke ili prirodne nauke. Bošković je svoj mudro- 
slovno-bogoslovni studij dovršio sjajnim uspjehom — pet je 
sati izlagao i od iznesenih prigovora branio pred cijelom 
fijsku znanost. Nato je ovjenčan doktorskim vijencem i zare- 
đen za svećenika (1744. g.). 


ZNANSTVEN RAD I PUTOVANJA 


Uspjesi Boškovićevi nadaleko se pročuli i brzo našli 
priznanje na najvišem mjestu. Papa Benedikt XIV. (1740-58.), 
koji je i sam bio znameniti učenjak, namijenio je 30godišnjem 
Isusovcu tešku zadaću, da s još dva stručnjaka izradi plan 
za popravak kupole i apside u crkvi sv. Petra; zatim za isu- 
šenje pontijskih močvara, regulaciju Tibera i još nekih drugih 
rijeka i luka. O svemu je tome Ruđer izradio i štampao više 
referata. Njegovo se ime sve to više pronosilo svijetom. Vi- 
dimo naime, kako ga pozivlju razne vlade u Italiji i izvan 
nje, neka bi im riješio slične važne probleme. Valjalo mu je 
poći čak u Beč, gdje je na papinu želju imao zastupati re- 
publiku Luccu u sporu s Toskanom i Austrijom zbog nekih 
voda. Posao mu je sretno pošao za rukom, pa mu je zahvalna 
Lucca ponudila plemičko dostojanstvo, ali je čedni redovnik 
zbog svojih zavjeta to odbio." 

U Beču je Bošković stekao velike simpatije najodlični- 
jih državnih ličnosti kao ministra Kaunitza, pa i same carice 
Marije Terezije te cara Franje I. Ondje je dao tiskati važno 
svoje djelo »Philosophia naturalis« (1758. g.). 

Nakon njegova povratka u Rim opet se natječu pred- 
stavnici raznih naroda povjeravajući mu važne poslove. Papa 
mu naložio, da bi izmjerio meridijan i izradio geografsku 
kartu crkvene države. On se pak zdušno latio toga djela, što 
je zahtijevalo mnogo žrtava. Pri tome je obreo razne sprave 
i pravila, što su mu veoma olakoćivala i taj posao i sav ka- 
sniji znanstveni rad u fizici, geografiji, astronomiji itd. Isto- 
dobno Bošković objelodanjuje mnoštvo učenih radova u 


5 O boravku i poslovanju u Beču od travnja 1757, do travnja 1758. 
rade njegova pisma štampana u Radu 185., str. 297—414. 

rimskim i stranim revijama te učenim djelima (od 1740. do 
1755. oko 33 rasprave i knjige). Neke su od njih pobudile 
neobično udivljenje u cijeloj Evropi. Ne ćemo pretjerati, ako 
ustvrdimo, da je Ruđer u sebi ujedinio na području ovih 
znanosti sve znanje svojih predšasnika i suvremenika. K tome 
treba dodati njegovu opsežnu korespondenciju s brojnim uče- 
njacima. 

Razna učena društva u Italiji, Francuskoj, Njemačkoj, 
Londonu i Petrogradu ponosila se, što im je članom tako za- 
služni muž.“ 

Živo je sudjelovao u akademijskim društvima grada 
Rima svojim pjesničkim umotvorima od nemale vrijednosti, 
napose u Akademiji »degli Arcadi«, što ju utemeljila duhovita 
Kristina Švedska, kćerka Gustava Adolfa, koja se za ljubav 
katoličke vjere odrekla i očeve slave i švedske kraljevine 
(t 1689.). U bratskom kolu s Boškovićem našli se istodobno 
u Vječnom Gradu njegovi sugrađani Rajmund Kunić (f 1794.), 
Brnjo Zamanja (f 1820.), obojica Isusovci, i Blažen Stojković 
(T 1801.), sva trojica u književnosti i znanju veličine prvoga 
reda kao i Ruđerov brat Baro (f 1770.). Živahni duh Boško- 
vićev obuhvaćao je cijeli svijet; on se trudio, kako bi što 
bolje upoznao cijelu zemlju i sve narode. 

Pratimo ga na znanstvenom putovanju g. 1759/60. juž- 
nom Italijom, pa kroz Francusku i Belgiju čak u London. 
Kako ovdje tako i u Parizu sklapa prijateljstvo s mnogim mu- 
ževima, što u znanosti uživahu svjetski glas. Što više, eno 
Londonska Akademija, u kojoj su djelovali znameniti astro- 
nomi i fizičari, povjerila mu zadaću, da krene u Carigrad, 
gdje će proučiti prolaz Venere kraj sunca. Usput mu se pru- 
žila zgodna prilika te je razvidio ruševine rimske Troje (u 
blizini nekadanje Homerove Troje). U Carigradu spopala ga 
ljuta groznica, koju je jedva prebolio. Odavle se vratio u 
društvu s engleskim  poslanikom Turskom, Bugarskom, 
Vlaškom i Poljskom. U Varšavi se zbog bolesti neko vrijeme 
i zadržao. Uživao je gostoljublje i bio čašćen od prvaka polj- 
skog plemstva. Boškovića nije vodila pusta radoznalost; on je 
pomno bilježio sve, što je na dalekom putovanju vidio ili čuo 
o zemljama i narodima, o njihovu jeziku i običajima. Njegov 
putopis, štampan na talijanskom, njemačkom i francuskom 
jeziku, odnio je prvenstvo nad svim drugima onoga vijeka. 

Prvog studenog g. 1763. eno Boškovića opet u Rimu, 
svojoj drugoj domovini. Ali već naredne godine, pozvan 


*% Rački, 1. c. str, 1—24. 

od milanske vlade, drži s dopuštenjem poglavara predavanja 
na univerzi u Paviji, jednoj od najstarijih evropskih vi 
škola. U to je vrijeme njegov genij počeo izvoditi jedno od 
najvažnijih životnih mu djela, naime uređenje zvjezdarne u 
Milanu, što su je zamislili poglavari isusovačkog kolegija 
»Brera«. Sam je Ruđer izradio nacrte i tako zgodno zvjezdar- 
nicu uredio, s pomičnom, 18 m visokom kupolom i najmoder- 
nijim spravama je snabdio, da ju pariški astronom Lalande 
proglasio najboljom u Evropi." Bošković primi ponudu milan- 
ske vlade i preuzme katedru astronomije na univerzi u Mi- 
lanu (1770-72.), a ujedno je ravnao opservatorijem »Brera«. 
Radi nesporazuma u vodstvu zvjezdarne zahvalio se na upravi 
zavoda g. 1773. Premda neki ne bijahu zadovoljni s Boško- 
vićevim karakterom radi njegove žive mašte, žestoke ćudi i 
otvorenosti, ipak svjedoči astronom Franjo Luino D. I., da 
ga braća ljube i cijene, koliko i cijela Evropa." 


POSLIJE UKINUĆA DRUŽBE 


Kad je g. 1773. Klement XIV. ukinuo Družbu Isusovu, 
Bošković se preselio u Paris, gdje su ga časno primili stari 
znanci. Odsada se on potpisuje »abbate«, t. j. svećenik. Ko- 
liki je ugled uživao, vidi se po tome, što ga je ubrzo fran- 
cusko pomorsko ministarstvo, premda je vlada bila prema 
Isusovcima neprijateljski raspoložena, postavilo za direktora 
optike uz godišnju plaću od 8.000 fr.; ujedno mu je podije- 
ljeno francusko građansko pravo. Ali u tolikim uspjesima 
valjalo je učenjaku-vjerniku mnogo trpjeti, kako sam piše, 

prvaka francuske znanosti«, koji su ga obasipali kleve- 
tama, zavidni tome strancu, a pogotovu mržnja t. zv. filozofa 
i enciklopedista na Stvoritelja i katoličku vjeru nije mogla 
podnijeti svećenika, ex-jezuitu, koji je u sebi ujedinio genij 
učenosti s djetinjom vjerom. Osobito je protiv njega rovario 
cinički širitelj bezvjerstva d'Alembert, nastojeći svakako spri- 
ječiti mu pristup u francusku Akademiju; Boškoviću je na- 
ime bilo obećano mjesto pravog člana u tom prvom forumu 
svjetske znanosti. Ipak su neki proslavljeni učenjaci, uza sve 
slobodoumne nazore u vjeri, prijateljski drugovali s našim 
veleumom-vjernikom i pomagali se u znanstvenom radu, kao 
na pr. glasoviti astronom I. Lalande. 

Bošković je dakako i u Parizu u savezu s francuskim, 
engleskim i milanskim astronomima ustrajno istraživao odno- 


7L.c., 24—33. 
5 Rad, 87., str. 297. 


247 


šaje nebeskih tjelesa, osobito onih, što su ih tada nanovo obreli, 
pa je njegov trud urodio neprocjenjivim rezultatima u zna- 
nosti. Zato vidimo, kako ga uvelike časte tri francuska mi- 
nistra, kojima je bio redoviti gost kod ručka, pa kardinal 
A. de Luynes i još neke najodličnije ličnosti, a prijateljevao 
je i s B. Franklinom, osnivačem Sjedinjenih Država, s kojim 
se u Parizu lično upoznao." 
BOŠKOVIĆ KAO PJESNIK I KNJIŽEVNIK 
Poznavajući univerzalni duh ovoga genija i prilike 18. 
vijeka ne ćemo se čuditi, što je već za mladih dana njegovao 
klasičnu grčko-rimsku literaturu. Ta to je nenatkriljivo blago, 
koje su iz starine baštinili kulturni narodi. Još u 61. godini 
života svjedoči Ruđer o sebi, da je veoma živahne mašte. 
Zato je velikom lakoćom sastavljao mnogobrojne pjesme pri- 
godnice, obično na latinskom jeziku, za koji bijaše izvanredno 
oduševljen držeći ga najprikladnijim da vlada svijetom; ali 
je pjevao također i na talijanskom. Sam tvrdi g. 1772., da je 
spjevao mnogo desetaka tisuća stihova. Neke nas njegove 
pjesme upravo zadivljuju elegancijom i duhovitošću. Tim bi 
načinom često zabavljao društvo najotmenijih ljudi, kojima je 
bio rado viđenim gostom. Nemanje ga zanimale grčko-rimske 
starine, pa je i njima često poklanjao svoje učeno pero u 
pjesmi i prozi.'" Čuveni historik Cesare Canti uvršćuje Boško- 
vića kao i Kunića, Zamanju i još neke Dubrovčane među bolje 
latinske pisce 18. vijeka. 
Bošković je okrunio svoje djelovanje, kad je g. 1783. u 
u Bassanu u Italiji štampom objelodanio u 5 velikih svezaka 
na 2517 stranica svoja znanstvena matematička, fizička i 
astronomska djela. Nakon toga još je neko vrijeme neumorno 
istraživao u zvjezdarni u Milanu, kojom su ravnali njegovi 
učeni gojenci. Godine 1785. nalazimo ga na kratko vrijeme u 
Vječnom Gradu, gdje je nekad oko 30 godina razvijao naj- 
plodniju stvaralačku djelatnost. Krajem 1786. već je posve 
duševno i tjelesno klonuo. 


BOŠKOVIĆ PREMA HRVATSKOJ DOMOVINI 


Iako je pozorište Ruđerove slave cijela Evropa, ipak on 
nije zaboravio svoga naroda, koji je upravo radi svjetskoga 
glasa svoga sina primao od njega mnoge i neprocjenive blago- 


% Rački, 1. c. str. 33—60. Pisma, str. 103-417. 
19 Rački, ib. Pisma 118., str. 277—88. 
11 Storia universale, sv. VI. 

dati. Rodnom gradu i svojoj obitelji pokazuje on kroz cijeli 
život neobičnu privrženost i zahvalnost. Mnogobrojna njegova 
pisma (preko stotina ih se sačuvalo, što se odnose na dubro- 
vačku vladu) živo nam iznose pred oči, koliko mu leži na srcu 
napredak slavne republike dubrovačke. Već smo gore vidjeli, 
kako je s ushitom pjevao i kako se ponosio hrvatskom Atenom 
zbog tolikog niza učenih i zaslužnih njezinih sinova. Koliko 
puta pjeva zahvalni sin u tugaljivoj elegiji o »ubavim, tihim 
brežuljcima, o milim obalama« i moli, da ga vjetar prenese 
preko Jadrana u domovinu, koja mu je slađa od zvijezda« 
(»dulcior est ipsis Patria sideribus«).!? 

Kad je ruska politika zaprijetila, da će Dubrovnik srav- 
niti sa zemljom radi njegovih veza s Turcima, traži zabrinuto 
Vijeće na sve strane zagovornika, koji će od grada odvratiti 
katastrofu. Kao najbolji posrednik poslužio je svojoj domo- 
vini naš Ruđer. On se obratio u tome poslu dugim pismom 
(12. X. 1771.) na svog prijatelja poljskoga kralja Stanislava 
Augusta, štićenika carice Katarine II., a isto je učinio preko 
drugih uglednih političara. Njegovo posredovanje nemalo je 
koristilo, da se spor mirno riješio. »U Dubrovniku je«, piše 
on spomenutom kralju, »moja domovina; ondje živi moja 
majka u dobi od 98 godina. Što može biti za me važnije, 
nego da se od propasti očuva moja domovina?« Naročito se 
Boškovićevo srce širilo od radosti, kad je mogao isticati pred 
kulturnim narodima, kako je ovaj grad vjerno čuvao luč pro- 
svjete na granici zemalja, što su stenjale pod turskim bar- 
barstvom i time zadužio čitavo kršćanstvo. 

Ali nije Dubrovnik samo ovaj put iskusio moćnu pot- 
poru svoga harnog sina. Dvadeset i šest godina (1756-83.) 
zastupa on službeno republiku u mnogim i važnim poslovima 
— osim već spomenutih — kod raznih vlada u Italiji, Fran- 
cuskoj i kod drugih država. Premda se ova djelatnost dosta 
protivila njegovu redovničkom i učenjačkom zvanju, ipak se 
rado podlagao novim žrtvama, kad ga je za to molilo dubro- 
vačko Vijeće. A to je bila i želja generala Družbe Isusove 
te samog pape. Naročito zadovoljstvo izrazuje Ruđer svojim 
sugrađanima u listu od 12. V. 1777. radi mudrih zakona za 
unapređenje škola i književnosti.“ 

Bošković je svoja znanstvena djela pisao uglavnom 
latinskim jezikom, dok stotine svojih pisama piše obično 


13 Rad, 185., str. 266—67. 
18 Gelcich, Pismo 36, 37, 68. (12. V. 1777) 
1 L. c. str. 219. 

talijanski ili kadikad francuski. Da li je za 60godišnjeg bo- 
ravka u tuđini materinsku riječ zaboravio? Nipošto! Vidimo 
to iz pisama, u kojima često upleće hrvatske riječi, osobito 
kad hoće da ga nepoželjni čitači ne razumiju. Boraveći u 
Beču g. 1757/58. među ostalim veoma se zanimao za Hrvate, 
koji su u velikim četama onuda prolazili idući u sedamgodišnji 
rat (1756-63.) protiv Fridrika Il. Tako piše 2. VII. 1757. svome 
bratu Bartolu, Isusovcu, u Recanati kod Loreta, kako je kroz 
Beč prošlo jedamput 1200, a drugi put 1000 Hrvata. Prve je 
promatrao dalekozorom sa zvjezdarnice, a za drugom je 
četom poletio u kočiji, pa je, veli, pozdravio časnike riječima: 
»Dobar put i srecchiu. Odgovorili su ,Sluga ponisgen'.« U 
tim pismima više puta zanosno uzdiže junačka djela, što su 
ih »naši Hrvati« izvršili u bojevima. Kad su unišli u Berlin 
sa Haddikom na čelu i dobro ga oglobili, kliče Bošković: 
»Živjeli naši Hrvatil«  »Jednom četa naših«, piše, razbije 
8000 Prusa, 500 ih poubija, 1400 izrani,a zarobi 1000 i 6 
topova (od 12).«"" 

BOŠKOVIĆ KAO REDOVNIK-ISUSOVAC I VJERNIK 


Ruđer je u očinskoj kući dobio duboko vjerski odgoj. 
O tome nas uvjerava povijest njegova života, njegove porodice 
i poruka dobre mu majke, koja piše svome milom Ruđu: 
»Drago mi je, što općiš s kraljevima i velikašima; ali te molim, 
ne uzoholi se! Ja bih se ipak više radovala, kad bih čula, kako 
propovijedaš misini.«'* 

Plemenita je duša darovitog mladića odlučila posve se 
predati Vječnome Dobru. Čim je dakle čuo unutarnji glas 
Božanskog Učitelja: »Prodaj sve, što imaš i slijedi menel« 
(Mat. 19, 21.), spremno se odazvao, u nježnoj dobi od 15 
godina stupio u Družbu Isusovu i ostao mu vjeran kroz 48 
godina redovničkog života, a kao svećenik sve do smrti. Ako 
svaki vjernik stupajući u red uzima na se teški križ po rije- 
čima Isusovim (Luka 9, 23.), to je naročito vrijedilo za mla- 
dog Ruđera. U kakovim se prilikama nalazio tada isusovački 
red? Već od svojega početka (1540.) vidimo, kako je postao 
znakom, na koji udaraju nebrojeni ljudi, ne samo zli nego i 
dobri.'*“* Družba Isusova bila je istina slavljena kao nijedan 


15 Pisma, 50. (4. VI., 2. VIL, 20. VIII.). Rad, 185. (23. X. 1757.) ima 
odulje pismo na hrvatskom jeziku. i“ Spomenica R. B., str. 152. 

1* 11. VI. 1767. piše Vasquez, general Augustinaca, velik prija- 
telj Janzenista, da je Družba Isusova ohola kao Lucifer (Pastor, Gesch. 
d. Pšpste, Bd. 16., S. 274.). Isti Vasquez piše Rondiju, španjolskom mi- 
nistru, da se osobito treba čuvati Boškovićeve nauke (1767.); Pastor, ib., 
S. 760. 

drugi red u katoličkoj Crkvi, ali i klevetana i proganjana kao 
nijedan drugi. Ta ju sudbina pratila kroz dva vijeka. Osobito 
se od prve polovine 18. stoljeća silno umnožio broj protivnika, 
koji su preko svake mjere zaoštrili strijele zavisti, kleveta i 
mržnje. Ovu je zavist i mržnju raspirivalo tijekom 18. vijeka 
mnoštvo širitelja bezvjerske prosvjete i filozofije u milijunima 
spisa i knjiga, najviše u Francuskoj. Usto su ih pomagali 
farizejski janzenisti, a još više slobodni zidari, organizirani u 
samoj Francuskoj u više stotina loža. Konačno su protivnici 
Isusovaca predobili za svoje ciljeve burbonske vlade u Fran- 
cuskoj, Španjolskoj, Napulju i Parmi, i one su napokon silnim 
pritiskom sklonile papu Klementa XIV., te je za volju mira 
ukinuo — niti suđenu niti osuđenu — Družbu Isusovu (21. 
VII. 1773.). Crkva je tako izgubila 23.000 vrsnih duhovnih 
vojnika, koji su u 1538 kuća (od tih 669 kolegija, t. j. srednjih 
i viših škola, te 273 kuće u misijama gotovo po svim zemljama 
svijeta) iskazivali kraljevstvu Kristovu — neprocjennjive 
usluge.!*** To nam dovoljno dokazuje već sam bijes bezbožaca, 
koji su radili proti Isusovcima i napokon u propasti reda sla- 
vili svoje veliko slavlje. 

Sve je to znao i proživio naš Ruđer. Ipak je on kroz 
pet decenija poput hrasta u strahovitim burama ostao nepo- 
kolebljiv u svom redovničkom zvanju, o kojem pismeno iz- 
javljuje dubrovačkom Vijeću, da je to za njega bio »poziv 
Božji«.!" A kako je Bošković uživao svjetski glas te se za 
njegovo prijateljstvo otimali knezovi i vlade, da je htio, lako 
je mogao ostaviti red i potražiti ugodniji život u svijetu. Pa 
ipak toga nije učinio. Vidimo dakle u njemu karakterna muža, 
koji si je svijestan, da je njemu Družba Isusova majka, da 
njoj duguje svoj odgoj i moralnu veličinu duha, sredstva za 
unapređivanje znanosti, pa i sav svoj ugled. Stoga joj ostaje 
vjeran, premda je od neke subraće doživio dosta gorčine, 
kao na pr. kad mu nije pošlo za rukom, da uza sve sposobno- 
sti i najveće zasluge za opservatorij lično upravlja zvjezdar- 
nom u Milanu. I sam učeni izdavač Ruđerovih pisama uvje- 
rava, da je on uvijek »ostao najrevniji sin Družbe Isusove«.!* 

Već sam poziv u redovnički stalež tražio je od mladića 
vrlo osjetljive žrtve: prekinuti najprirodnije veze krvi i roda, 
odreći se zauvijek svih zemaljskih dobara, svoje slobode i 


1o** O ukinuću Družbe Isusove vidi »Život« 1933. str. 357—372. 
Usporedi: Pastor, op. cit., koji veli, da je D. I. bila glavna zapreka ši- 
renju protivukršćanskog duha 18. vijeka (Bd. 16., I. Teil, S. 266.) 

17 Rad, 87., str. 103. 18 Rad, 87., str. 102. 

prava da raspolaže vlastitim talentima. Valjalo mu se ospo- 
sobiti za tako idealan život dugim redovničkim kušnjama u 
organizaciji, koja se ne može nazvati laksnom. Koliko li je 
plemeniti učenjak odnio slavnih bojeva i pobjeda nad samim 
sobom za zemnoga žića od 76 godina! Koliko li je nebrojeno 
puta žrtvovao svoju volju redovničkoj disciplini! Kolike li 
žrtve razuma katoličkoj vjeri! A mnoštvo je drugih učenjaka, 
njegovih znanaca, kadilo tamjan ljudskom razumu kao naj- 
višem gospodaru. 

Bošković se najspremnije odazivao, kad ga se zamo- 
lilo, da posreduje u raznim poslovima u korist svojih 
sugrađana, ali im otvoreno izjavljuje, da to čini samo s do- 
puštenjem svojih poglavara, budući da nije svoj gospodar te 
mu radi svečanog zavjeta posluha ni koraka nije slobodno 
učiniti po svojoj volji." Ujedno ne propušta moliti Vijeće, 
da ga poštedi od takovih uplitanja u svjetske poslove, jer se 
oni ne slažu s njegovim zvanjem. On je pun odanosti prema 
domovini, ali često je, veli, u velikoj stisci, da se ne bi ogri- 
ješio o svoje redovničke dužnosti. Ruđer uvjerava svoga za- 
štitnika kardinala Valentija, da ga »ni ljubav vlastitom životu 
ne može ni za jednu tisućninu skloniti, e bi radio iz svoga 
interesa proti posluhu i dužnosti.«*'" Naš historik Iv. Kuku- 
ljević, inače malo sklon »ježovitima«, piše o Boškoviću: »U 
društvu s engleskim protestantima isticao se vazda kao dobar 
katolik, te bi se u djelih, u Londonu tiskanih, kao akademik 
vazda potpisivao: Boscovich, societatis Jesu, ad regiam soci- 
etatem Londinensem.« A valja znati, da su još u 18. vijeku 
postojali u Engleskoj vrlo strogi zakoni protiv katolika, na- 
pose protiv Isusovaca.?' Ime Isusovo služi Boškoviću kao naj- 
časniji potpis u svim pismima, što ih je upravljao najodlični- 
jim licima, pa i ljutom neprijatelju Družbe Isusove francu- 
skom ministru Choiseulu."*' Zadnja tri decenija svoga života 
Bošković je svake sedmice gost kod stola visokih ličnosti; 
ipak on vjerno vrši duhovne dužnosti: sa svojom braćom 
obavlja godišnje duhovne vježbe kroz punih osam dana, kako 
sam svjedoči dvije godine prije ukinuća Družbe.** Boraveći u 
Beču 1757/8., gdje je, veli, imao dosta prilike upoznati »ko- 
liko je lude čeljadi među onijem istiem, koj se zovu prvi 


1% Vidi pisma g. 1756—60, u Radu, 87., 103—105; 150, 158—59. 
20 Gelcich, Nova pisma B. u Spomenici, str, 92, 98. 

21 Glasoviti Hrvati, str. 228. 

22. Rad, 37., str. 161. 

8 _G. 1771., ib. str. 171. 

litici«, doživio je sreću te je predobio jednog čovjeka za 

toličku vjeru i opremio ga u Rim. Iz Beča se također za- 
uzima preko svoga brata Bože u Dubrovniku za nekog alban- 
skog vojnika, »jer nema većeg veselja nego kad može pomoći 
sirotinji«."* Često iz njegovih pisma odsijeva štovanje prema 
vlastitom redu, kojega je karakter označio najveći mu sin 
sv. Franjo Ksaverski riječima: »Družba Isusova Družba je 
ljubavi.« Više puta čitamo, da su ga dočekali u raznim kuća- 
ma: Trstu, Ljubljani, Gracu, Beču »tisućama izljeva ljubavi.«"* 

Bošković bješe općenito slaba zdravlja: lako bi se pre- 
hladio, a pod stare dane trpio je od reume. U Parizu, gdje 
je živio desetak godina (1773-83.), svake bi se godine redovito 
razbolio, sad više sad manje opasno, ali je svoje bolesti snosio 
odano u volju Božju. Jednom zgodom veli, ako mu Bog po- 
dijeli te doživi starost, nada se, da će je provesti u Dubrov- 
niku. Godine 1776. (14. VIL) piše u teškoj groznici sugrađa- 
nima: »Ako Gospodin Bog drukčije ne odredi da umrem.« 
Nalazeći se g. 1760. u Parizu ne stidi se pisati francuskom 
diplomatu Henninu, kako svake korizme strogo posti.“ U 
jesen g. 1772. boravi dulje vremena u društvu s carskim posla- 
nikom i vojvodom od Modene u gornjoj Italiji. Odavle javlja 
prijatelju, kako se drži neopozivog običaja te ne uzima ni- 
kakve hrane ni jutrom ni večerom nego samo o podne: isto- 
tako odrekao se svake upotrebe duhana. Jednako bez ljud- 
skog obzira vrši on savjesno svoje svećeničke dužnosti i 
služi sv. Misu. Ne će da prisustvuje glazbi, da bi mogao pri- 
kazati određeno vrijme Bogu."" U istom pismu na poslanikova 
brata P. Durazza D. I. ističe, kako se crni oblaci gomilaju 
nad njime i cijelom Družbom Isusovom, »ipak on veselo vrši 
svoje dužnosti, jer zna da Bog može u svemu pomoći. Ako on to 
pripusti (t. j. propast reda), zna zašto to čini. Meni valja 
sve primiti iz njegovih ruku.«* 

Neki prigovaraju našem učenjaku, da je bio ponešto 
tašt, da je previše cijenio svoja djela itd. No spomenuti 
Gelcich tvrdi, da se Bošković u više stotina pisama samo: 
jednom, i to vrlo čedno, poziva na svoje zasluge, e bi sklonio 
poljskog kralja, da se zauzme za Dubrovnik; inače tek konsta- 
tira svoje rezultate, a redovito zasluge pripisuje drugima, 


24 Rad, 185., Pisma: 63, 80. — U golemim teškoćama u Beču da 
isposluje pravdu za republiku Luccu uzdiše: »O Bože! Neka bude dosta. 
Ja ću bar nastojati da na svaki način spasim čast Družbe.« (ib., str. 259.) 

25. Rad, 185., Pisma: 18, 19, 49. 22 Rad, 87., str. 215., 256. 

27 Ib. str. 281., 283. 28 Ib. str. 288. 

najviše svojoj domovini. Ta činjenica, veli isti, tjera u laž 
njegovu tobožnju hvalisavost. Nasuprot, skromni redovnik od- 
lučno odbija sve pohvale, pa i od visokih lica. G. 1772. imao 
je predati novom milanskom vojvodi čestitke svoje republike. 
Prijatelji mu svjetovali, neka pođe u audijenciju u luksuznoj 
kočiji, praćen dvorjanicima; no Ruđer se iz redovničke čed- 
nosti zadovoljio jednostavnim kolima i jednim slugom." Kad 
je francuska Akademija pristrano dosudila prvenstvo prona- 
đenog mikrometra i usavršenje dalekozora svome zemljaku 
Rochonu, a _ne strancu Boškoviću, ovaj je ostao neobično 
mira premda su francuski učenjaci digli protiv njega veliku 
viku.*“ 

Golema bijaše Boškovićeva djelatnost kao profesora i 
učenjaka u mnogobrojnim također socijalnim i političkim po- 
slovima, što su mu ih ljudi povjeravali; pa jer nije mogao na 
sve dospjeti po danu, često bi radio dugo u noć. Učenjaku nije 
lako ostati poniznim (scientia inflat) i dati se od drugih 
ispravljati. Ruđer je daleko od toga. Sudrugu ocu Sanvitaliju 
piše g. 1745.: »Popravite u mojoj raspravi pogreške; a bit će 
ih dosta, kako to u mene obično biva.«?! 

Njegova odanosi katoličkoj vjeri bješe tako iskrena i 
djetinjska, te nije htio imati nikakovih veza s ondašnjim t. zv. 
filozofima, koji su se u zaslijepljenoj mržnji drznuli uništiti 
svaku uspomenu na kršćanstvo. Kad ga jednom prijatelj 
Ricca upitao, kako to da se nije nikad htio upoznati s Vol- 
taireom i Rousseau-om, kojih se slava raznosila Evropom, a 
bilo mu je tako lako, on se našao na taj upit upravo uvrije- 
đenim."? 

Kaošto je plemenito dijete odano svojoj dobroj majci 
tako je i naš Ruđer bio svijestan, kakovim ga je neprocje- 
njivim blagom obdarila duhovna majka Družba Isusova. Nije 
dakle čudo, da je — kako smo vidjeli — smatrao najvećom 
čašću, što pripada ovome redu. Stoga je Bošković veoma 
oprezan te u važnim poslovima pita poglavare za savjet, da 
ne bi u onim kritičnim vremenima Družbi ma i nehotice na- 
škodio. To nam očituju pisma dubrovačkom Vijeću (29. V. 
1759. i 21. I. 1760.). Godine 1760. (14. VIII.) tuži se Vijeću 
na »žestoke progone i na opake i fanatičke protivnike svoga 
reda; ipak, jer ga dobro pozna, javno ispovijeda i drži se 
sretnim. što je njegovim članom«." Drugi put svome bratu 
Bartolu (25. XII. 1759.) gorko jadikuje nad najbezočnijim 


2 Ib. str. 174. % Rački, str. 57—58. 81 Ib. str, 255. 
2 Rad, 185., str. 258. — %5 Rad, 87., Pisma: 22, 24, 31., str. 160. 

klevetama protiv Družbe, kojim je portugalski ministar Pombal 
upravo poplavio Evropu.“ 

O Boškovićevu karakteru piše naš Rački: »On je u 
$ranicama sveceničkog i redovničkog zvanja bio čovjek dru- 
štven i svjetske naobrazbe. Društvo je znao zabavljati i uče- 
nošću i duhovitošću, prisustvovao je igri i zabavi, ali nije 
igrao, do li katkad biljard i to radi odmora. Njegov biograf 
Ugoni veli: »Kad bi se udubio u nauku, uronio je tako 
duboko i ustrajno, da se nije mogao otkinuti i da ga nije 
nitko mogao slijediti. Od posla došao bi svjež i veseo, a stu- 
pivši među prijatelje bijaše dušom društva. Iz cijelog mu 
pak ponašanja prosijevala neka nevina prostodušnost.«*“ Kao 
živi dokaz Boskovićeve duboke vjere ističe se njegovo štova- 
nje Majke Božje, napose najmilije njezine tajne: Bezgrešnog 
Začeća Pokazao je to Ruđer prekrasnom pjesmom od 324 
stiha. U njoj je neobičnom vještinom opjevao viziju: »Po- 
kaza se na nebu Žena suncem orgnuta, na glavi joj kruna od 
12 zvijezda. ..« »Ražižem se ja opeta... u me oganj svud 
gorući, po svieh žilah uljezo je... S pohlepom je desna moja 
tako pero uhitila, da bi po svoj zemlji razglasila otajstvo 
Bezgrešnog Začeća.«*" Pjesmu je spjevao na latinskom je- 
ziku (original se, vele, nalazi u splitskom muzeju), a _na 
hrvatski ju prevela vrsna pjesnikinja njegova sestra Anica, 
koja se još više proslavila oduljom pjesmom:  »Razgovor 
pastirski varhu porođenja Gospodinova«, štampanom u Mle- 
cima 1758.?" 


ZADNJI DANI I SMRT 


Pošto je Bošković dovršio štampanje svojih djela, kojih 
je veoma napornu korekturu sam kao starac od 74 godine 
obavijao, on se i nadalje od jeseni 1785. svom dušom predao 
znanstvenom radu. Ali u travnju g. 1786. već je posve izne- 
mogao. Slutio je, da mu se približuje kraj života. U zadnjem 
pismu u Duorovnik iglina veli, da se dobro osjeća osim u 
glavi, ali ipak poručuje hrvatskim jezikom miloj sestri Anici 
28. VIII 1786.: »Moli Boga za me, jer sad imam veću potrebu 
nego ikada prije od njegove pomoći... Moja se svrha pribli- 
žava; imam 76 godina i ćutim slabost. S Bogom.«* Pa kako 
Bog donušta, aa veliki umovi u starosti iskuse slabost ljudske 
naravi, io se dogodilo i našem velikanu. Pomalo se stao 
zamračivati njegov um. U svijetlim časovima nalazio je pokoj 


*% Novo pismo u Spomenici, str. 158. 25 Rad, 87., str. 87, 89. 
% [b., str. 70. 57 Spomenica, str. 140—44. 
8 Vanino M., u »Obzoru« od 23. IV. 1937. 

i utjehu u vjeri. U listopadu desio se u Milanu dubrovački 
knez Lucijan Pučić, te se nježno brinuo za Ruđera; štoviše 
nastojao je, ne bi li ga prevezao u rodni grad. To mu nije 
uspjelo, ali je u Dubrovnik ponio sva Ruđerova pisma, 
upravljena republici, što ih je Luigi Tomagnino, tajnik Boško- 
vićev, pomno sačuvao i sa šest pečata zapečatio. Ovu stvar 
saopćuje tajnik Vijeću pismom od 20. siječnja 1787., a već 
17. veljače šalje istome Vijeću tužnu vijest, da je umro nje- 
gov najbolji prijatelj; da je domovina izgubila najvećeg muža, 
domovina, prema kojoj je on uvijek gojio neizrecivu ljubav, 
jednaku onoj, što ju ona njemu iskazivala; da je u zadnjoj 
bolesti od njega uživao dokaze najnježnije ljubavi i vidio 
njegovu živu vjeru i odanost u volju Božju. »Pokojnik se 
jednom okrenuo, da mi dade cjelov i baš tada na mojim ru- 
kama ispusti svoju čistu dušu jedan sat prije podne. Moja 
jedina uijeha jest najveća slava, koju je naš velikan stekao 
u cijelom obrazovanom svijetu svojim herojskim krepostima i 
talentima i odličnim uslugama prema svojoj domovini.«?? 

Još podrobnije vijesti o zadnjim časovima velikog po- 
kojnika zabilježio je Karlo Antum Farina, upravitelj župne 
crkve sv. Marije Podone: »Prečasni Josip Ruđer Bošković, 
svećenik exjezuita rodom iz Dubrovnika, umro je 13. februara 
ove godine 1787. u 11 sati, t. j. jedan sat prije podne u dobi 
od 75 godina 9 mjeseci i dva dana, iza kako je primio sakra- 
menat sv. Pomasti i pošto su mu više puta pomogli probuditi 
čin vjere, ufanja, ljubavi i pokajanja. Podijeljeno mu je 
odrešenje i običajni potpuni oprost na smrtnom času, dok su 
mu dušu preporučili Gospodinu, od sv. Crkve propisanim 
molitvama.« Potom spominje svečane zadušnice za ispokoj 
njegove duše i pokop tijela u crkvi sv. Marije.“ 


Bošković ide po sudu mnogih, i nekatoličkih učenjaka, 
veličinom svoga uma i plodnošću djelovanja u red najvećih 
genija 18. stoljeća. 

Bio je muž stasit, živih očiju, živahan i razgovoran, 
ugodan zabavljač, dubok mislilac i jak stvaralac, obdaren 
plodnom maštom, pjesnik i učenjak u jednoj osobi Kretao 
se lako i neprisiljeno u najodličnijem društvu, pri čemu je 
vazda umio očuvati dostojanstvo staleža, kojemu je pripadao.“ 


s Spomenica, str. 147—48. 

% Adamović V., Građa za istoriju dubrovačke pedagogije, str. 
108—9. 
% Vanino M., »Obzor« 1. e. 

Ovakav muž nije mogao pasti u zaborav ni u tuđem 
svijetu. Astronomi Boškovićeva milanskog opservatorija po- 
staviše mu u zavodu spomen-ploču g. 1831. No najsvečanije 
mu se odužio rodni grad Dubrovnik. Odmah g. 1787. odlukom 
samog Vijeća odslužene su svečane zadušnice (21. V.), dok 
je znameniti govornik i Ruđerov subrat u redu Brno Zamanja 
zanosnim govorom proslavio njegove zasluge kao najslavnijeg 
sina republike Dubrovačke i na zahtjev Vijeća složio klasični 
natpis, uklesan na mramornoj spomen-ploči u stolnoj crkvi 
sv. Marije. Ta ploča i danas resi Gospinu crkvu i lapidarnim 
stilom priča putniku čime se sin toga grada uspeo do onolike 
slave! 

e 


Još nekoliko riječi o narodnosti i vjeri Ruđera Boško- 
vića. Srpski su pisci stali u novije vrijeme tvrditi, da su svi 
Dubrovčani u prošlosti bili dio njihova plemena. Naročito 
svojataju oni našeg velikana. Tako je profesor beogradske 
univerze Branislav Petronijević u predgovoru Boškovićeva 
djela »Theoria philosophiae naturalis« (tiskano na latinskom 
jeziku u Mlecima 1763.), što su ga engleski učenjaci ponovno 
objelodanili 1922. g., smjelo ustvrdio ovo: »S očinske strane 
porodica je Boškovića čisto srpskog porijetla; njegov djed 
Boško bio je naime srpski pravoslavni seljak iz Orahova u 
Hercegovini. Njegov pak otac naselio se u Dubrovnik i prešao 
na katoličku vjeru.« Ali ne samo, što za to nema nikakva 
dokaza nego istorijske činjenice, koje bi i on morao poznavati, 
iz temelja ga pobijaju. Te je dokumente još g. 1930. objelo- 
danio u srpskoj reviji — Godišnjica Nikole Čupića — struč- 
njak u ovoj stvari dr. Branimir Truhelka, direktor državnog 
arhiva u Dubrovniku. Iz njih jasno izlazi, da je Ruđerov 
otac Nikola katolik, da je krizman od katoličkog skopskog 
biskupa, da je polazio katoličku školu, da mu je djed bio 
katolik i krizman od istog biskupa i da su svi Boškovići u 
17. vijeku bili katolici. Osim toga Orahov Do na Popovu Polju, 
čini se, rodno mjesto Boškovićeva oca, bio je oduvijek do 
danas čisto katoličko mjesto. 

Što se pak tiče narodnog pitanja: stanovništvo u dubro- 
vačkom zaleđu (t. j. stari Zahumljani, Travunjani, Konavljani 
i Dukljani) nije bilo srpsko nego hrvatsko, kako od 12. vijeka 
svjedoči pop Dukljanin i mletački spisi; a u naše su vrijeme 
to dokazali sveučilišni profesori Dr. F. Šišić“? i Ljudmil 


% Šišić, Povijest Hrvata 1925., str. 460, b. 84. 

Hauptmann.“ Prije njih su to isto tvrdili engleski učenjak 
Bury i francuski Rambaud.** Samo se tako razumije, kako je 
vlada slobodne republike dubrovačke mogla stvoriti zakon, 
da nijedan pravoslavni Srbin ne smije uživati kakovo gra- 
đansko pravo ili posjed u Dubrovniku. Sam se Bošković iz- 
jednačuje Hrvatima, kad u Beču kliče: »Živjeli naši Hrvatil« 
i ondje se tako živo za njih zanima. A svome protivniku 
d'Alembertu, koji ga naziva Talijanom, odgovara, da je on 
Dalmatinac i Dubrovčanin. »Bio je dakle Hrvat, krvlju i kul- 
turom, stopostotni zapadnjak. Katolički Zapad ga je rodio, 
Zapad odnjihao i podigao; Zapad ovjenčao vijencem slave, 
koja uvenuti ne će.«*" 


Rod hrvatski ponosi se tobom 
Cvjeće sipa nad dragim ti grobom, 
Jer i ti si vjeran njemu osto, 

Kroz sve mijene slavnog žića svoga. 


Uvjek čeznuć za pokojem tihim 
Na kriocu grada svog rodnoga. 
Slava tebi! Mir pepelu tvome, 
Diko našem rodu hrvatskome! 
(1. Hranilović 1911.) 
N. Maslać D. I. 


43 Konstantin Porfirogenet o porijeklu stanovništva dubrovačkog 
zaleđa (Rešetarov Zbornik. Dubrovnik 1931.; str. 17. i d.). 

% cfr. Šišić, 1. e. 

&5 Vanino, I. c. 


»Život« 1937/6 17 


Velik čovjeR i velik učenjak 


G. 1887. bila je stogodišnjica smrti Ruđera Boškovića. 
Hrvati su je lijepo proslavili. Novine su i časopisi obilno o 
njemu pisali. Dubrovčani su posebnim načinom uzveličali 
taj događaj. Naša se pak najveća kulturna ustanova, Jugo- 
slavenska akademija, istakla u toj proslavi. Dr. Franjo 
Marković održao je na javnoj skupnoj sjednici akademije 
14. II. te godine krasnu raspravu o Boškovićevoj filozofiji, 
J. Torbar o Boškovićevu radu na području astronomije i 
meteorologije, a sam predsjednik Dr. Franjo Rački prikazao 
je lik i život Ruđerov. Iste je godine Dr. V. Dvofak 16. VII. 
na sjednici matematičko-prirodoslovnog razreda iznio Boško- 
vićev rad na području fizike. Tom je zgodom prof. Josip 
Jelčić u Radu akademije objelodanio Boškovićeva pisma, 
koja se nalaze u dubrovačkom arhivu i kod nekih obitelji. 
25 godina kasnije t. j. 1911. proslavio je hrvatski narod 
200godišnjicu Boškovićeva rođenja. Tom je zgodom u Zagrebu 
podignut spomenik, a katoličko društvo »Bošković« u Du- 
brovniku objelodanilo je lijepu »Spomenicu« s 20 članaka i 
više slika. Ove je godine evo 150. godišnjica Boškovićeve 
smrti. Pravo je, da i ovu priliku prihvatimo te se sjetimo 
ovog velikog sina hrvatskog naroda. »Laudemus viros gloriosos 
et parentes nostros in generatione sua«  (Hvalimo slavne 
ljude, pređe našeg roda. Eccli. 44, 1). Dobra budućnost mora 
biti povezana s prošlošću, jer, kako veli pjesnik, »Na prošlosti 
budućnost se snuje.« 

VELIK ČOVJEK 


Ruđer Josip ugledao je svijetlo Božje u Dubrovniku 
18. V. 1711. Zarano je zavolio lijepu književnost, jer se njo- 
me bavila i njegova obitelj i majčina. Prosvjeta je u to doba 
u Dubrovniku cvjetala. Isusovački je kolegij bio pravo kul- 
turno žarište za mladež i obitelji. Uz kolegij je mnogo djelo- 
vala i »Akademija dangubnijeh« (Academia degli oziosi), 
koja je gojila retoriku i lijepu književnost i na hrvatskom 
jeziku. Gundulić (f 1638.), Palmotić (f 1657.), Ignjat Đorđić 
(t 1737.) bili su tada ljubimci sve dubrovačke omladine. 
Ruđer je latinske škole svršio u dubrovačkom kolegiju, koji 

su Isusovci' osnovali uz pomoć Dubrovčana, pa se s braćom 
i drugima natjecao čak i u pjesmi. Kako i ne bi? Majčin 
otac Bartol bio je pjesnik, Braća Bartol i Petar isto, pa i 
sestre Marija (mlađa i redovnica) i Anica. Izobraženi su 
tada Dubrovčani uz hrvatski govorili talijanski i latinski, a 
spomenuta je Akademija preuzela da sastavi hrvatski rječnik.? 

Ruđer je u isusovačkom kolegiju dovršio nauke u 15. 
godini. Stupivši u Družbu Isusovu i svršivši novicijat učio je 
retoriku i poeziju dvije godine (1728-30.), pa tri godine filo- 
zofiju i matematičko-fizikalne znanosti (1730-33) u Rimu. Tu 
su osobito djelovali na nj učitelji Noceti i Borgondio D. I. 
Mladi Bošković, koji se već u Dubrovniku odlikovao izvan- 
rednim pamćenjem i pronicavošću, zavoli matematiku, fiziku 
i sve prirodne nauke. A kako su ta dva profesora znala 
jedno ili drugo pitanje iz svog predmeta zaodjenuti u lijepe 
latinske stihove te zanosno iznijeti pred svoje slušatelje, to 
se i Ruđer uspješno poveo za njima i često pjevao. Svršivši 
filozofiju, morao je kao magister pet godina poučavati 
(1733-38.) na srednjoj školi Collegium Romanum. U to je 
doba i spjevao i g. 1735. čitao u Kolegiju oveću pjesmu od 
500 stihova »De solis ac lunae defectibus«. Godine 1738. 
pođe Bošković da uči četiri godine bogosloviju. No u isto 
doba predaje u Collegivm Romanum matematiku te objelo- 
danjuje više rasprava; g. 1738. o sjevernoj zoni, g. 1739. o 
upotrebi teleskopa te o okruglosti Zemlje, g. 1740. o kretanju 
tjelesa u prostoru bez zapreke, g. 1741. o nejednakosti teže 
na raznim mjestima naše Zemlje, o naravi i upotrebi infinite- 
zimala, g. 1742. o izvjesnosti astronomskih opažanja. 

U to doba, za vlade pape Benedikta XIV., zaprijetila je 
pogibelj na kupoli bazilike sv. Petra da bi se stare pukotine, 
opažene već g. 1631., mogle opasno raširiti, a kupola pasti. 
Papa je htio, da tome doskoči, pa je pozvao tri najbolja mate- 
matičara u Rimu, da prouče, kako bi se to zapriječilo. Jedan 
je od te trojice bio i naš Bošković. Sjajno su riješili svoj 
zadatak, a talijanski im izvještaj objelodaniše g. 1742. Na- 
redne godine Papa povjeri Ruđeru, da ispita, kako bi se 
apsida iste bazilike popravila i učvrstila. Kasnije je morao 
dati svoje mišljenje o načinu, kojim bi se isušile ili uredile 
pontinske močvare u blizini Rima, plovidba po Tiberu te još 


1 Kolegij je osnovao Marin Gundulić (f 1647.), a Frano Gundulić 
da nakon potresa (6. IV. 1667.) obnovio g. 1684 

* No pretekao ju je Isusovac Ardelio Dellabella (rodom iz 
Foggie u Italiji), koji je izdao svoj rječnik već g. 1728. 

nekoja pomorska pitanja po lukama papinske države. Boško- 
vić iznese svoja hidrodinamička načela, pak ga pozovu repu- 
blika Lucca, vojvoda od Parme, Mletačka i Genova, da im 
riješi nekoja teška pitanja na tom području. Lucca i Toscana 
izaberu ga za svog povjerenika, da u Beču g. 1756. pred 
austrijskim dvorom zastupa njihova prijeporna pitanja. 
Beču je Bošković stekao mnoga poznanstva s učenim ljudima. 
Tu je g. 1758. izdao i svoje glavno filozofijsko djelo »Philo- 
sophiae naturalis theoria redacta ad unicam legem«. 

U prvoj polovici 18. vijeka istraživali su učenjaci točni 
oblik Zemlje, pa su Francuzi, Španjolci i Englezi slali na 
sve strane svoje ekspedicije. Portugalski kralj Ivan V. na- 
mijeni Boškoviću, da bi pošao u Braziliju za proučavanje 
tog pitanja, ali papa Benedikt XIV. g. 1750. povjeri Ruđeru 
zadaću, da s Isusovcem Le Maire-om sastavi nov zemljovid 
papinske države. Bošković je od 1740. do 1755. objelodanio 
mnoštvo učenih rasprava sa raznih područja: filozofije, mate- 
matike, hidrodinamike, astronomije itd. Pri tome se osvrće 
na radove Newtona, Descartesa, Leibniza, pa i svojih suvre- 
menika. Sva mu se Evropa divila, te su ga učena društva u 
Londonu, u nizozemskom Haarlemu, akademije u Petrogradu, 
Rimu, Firenzi, Bologni, Cortoni, Lyonu, Metzu, Nancy-u itd. 
imenovale svojim članom. 

Godine 1760. nalazimo ga u Parizu, a zatim u Londonu, 
gdje su ga lijepo primili. Englesko učeno društvo posla ga 
slijedeće godine u Carigrad, da ondje promatra prijelaz 
Merkura i Venere, ali je prekasno stigao. Iz Carigrada pođe 
s engleskim poslanikom u Varšavu. Htio je da pohodi Petro- 
grad, ali ga groznica spriječi. Nakon četiri i po godina vrati 
se u Rim. 

Iz Rima su ga _ 6. 1764. pozvali u Paviu za profesora 
matematike, ali je već g. 1770. da sudjeluje pri osnivanju 
isusovačke zvjezdarne u palači di Brera. No kako se razilazio 
u shvaćanju nekih pitanja s ocem La Grange-om, upravite- 
ljem novog opservatorija, ostavi Milan g. 1772. 

Godine 1773. ukinuta je Družba Isusova. Bošković je 
iskreno žalio za svojim redom, kome je svom dušom bio odan, 
kako se vidi iz njegovih pisama. Srce i sav duh njegov bio je 
prožet istinitošću kršćanskog shvaćanja. Stoga je nerazumlji- 
vo, kako je mogao Stojanović g. 1903. napisati o njemu ovo: 
»Da nije Bošković bio kaluđer i čovek, koji je preko svoga 
uverenja morao verovati u biblijskog Boga, to bi se izvesno iz 
onog njegovog stava, da se Bog ogleda u prirodi, razvio u 
njemu panteistički pogled na prirodu-boga, i mi bi u njemu 

vidjeli još jednoga pristalicu uz čista i potpuno opravdana 
gledišta Brunova i Spinozina. Ali svakako položaj našeg 
Boškovića ne dozvoljavaše mu da svojim mislima dade pre- 
ciznijeg izraza.«* Ako je ova tvrdnja opravdana, onda bismo 
mogli kazati jednakom smionošću:  »Kad bi g. Stojanović 
bio kaluđer, sigurno bi vjerovao u biblijskog Boga, a ne u 
ničim opravdani panteizam.« 

Ruđer Bošković iza ukinuća Družbe Isusove ode u Pariz. 
No tu su ga progonili enciklopedisti. Tajnik francuske Aka- 
demije d'Alembert spriječio je, da bi Bošković postao njezi- 
nim članom. Nije čudo, da je naš Ruđer doživio u Parizu 
mnogo razočaranja. Tako na pr. on je već u Milanu usavršio 
mikrometar. U isto vrijeme Rochon, fizičar i astronom, izišao 
je sa svojim mikrometrom. Protivnici obijediše Ruđera, da 
je neopravdano oteo Rochonu prvenstvo. I Akademija nauc- 
kana izjavi se u prilog Rochonu. Ista je Akademija zabacila i 
njegovu metodu, kojom se opredjeljuje kretanje repatica, jer 
da tobože ne dovodi do pravih rezultata. Bošković je na pri- 
govore odvratio. Danas mu znanost priznaje prvenstvo i obzi- 
rom na metodu i na mikrometar. Iza tih neugodnosti ostavi 
Bošković Pariz g. 1783. Razni su ga mogućnici pozivali k sebi, 
pa se tako počinje njegovo selenje po Evropi. U Parizu ga je 
francuska vlada bila imenovala ravnateljem pomorske optike 
s godišnjom plaćom od 8000 franaka, ali mu je dala dopust 
na dvije godine. Najprije je pošao u Bassano (Italija), da bi 
ondje tiskao svoja djela (u 5 svezaka). Poslije toga pohodio 
je Mletke i Rim te se nastanio u Milanu, gdje počeo sudjelo- 
vati na zvjezdarni Brere.* Ovdje ga je pohodio dubrovački 
vlastelin Lucijan Pucić i pozivao ga, neka dođe u Dubrovnik, 
ali je Ruđer bio bolestan, pa je po njegovoj odredbi tajnik 
mu Luigi Tomagnino Puciću predao pisma, što su se ticala 
dubrovačke republike te se sada još nalaze u dubrovačkom 
arhivu. Bolest krenula na gore; pojavila mu se fiksna ideja 
da ga progone, dok nije izgubio svijetli um (ali mu se prije 
smrti povrati). Trinaestog veljače 1787. u 11 sati prije podne, 
okrijepljen svetim sakramentima i moleći djela vjere, ufanja 
i ljubavi ispusti svoju dušu. Bilo mu je 76 godina. 

Boškovića je oplakao njegov: Dubrovnik. Zaključkom 
Vijeća republike 21. V. 1787. odslužene su u stolnoj crkvi 
zadušnice, a njegov prijatelj Bernardo Zamanja održao je 


š Radovi Ruđera Boškovića, Beograd 1903. 
* Rački navodi u Radu g. 1888., str. 95—100 do T1 djelo Boškovi- 
ćevo štampano. 

govor. U toj crkvi Vijeće je postavilo i spomen-ploču. Ruđer 
je Bošković ljubio svoju domovinu, pratio je dubrovačko 
pjesništvo, a i sam je pjevao hrvatski,“ kako se vidi iz saču- 
vane nam pjesme o Neoskvrnjenom Začeću BI. Dj. Marije. 
Vruće je želio umrijeti u Dubrovniku. Tako je 11 godina prije 
svoje smrti pisao Vijeću dubrovačke republike, neka ga upišu 
u broj članova raspuštenog isusovačkog kolegija u Dubrovniku, 
jer se nada, da će na koncu naći pokoj u domovini i ondje 
sprovesti u miru svoju starost. I on je kao Preradović želio 
da bude pokopan u Dubrovniku. »U tvom polju daj mi groba, 
tvojim cvijećvm grob mi kiti.« Bošković je pokopan u milan- 
skoj crkvi S. Maria Podone. 

Malo je tko proučio život i rad Boškovićev kao Dr. Rački. 
On rekapitulira njegov život: »Bošković je živio u dobi, u 
kojoj je bezvjerje, navlastito u prosvijetljenim krugovima, 
modom bilo — u dobi enciklopedista. Od te zaraze čuvao ga 
doduše stalež, kojemu je pripadao. A bio je svećenik, član 
Družbe isusovačke, ne samo po imenu nego i po osvjedočenju. 
Uza sve svoje neumorno znanstveno zanimanje obavljao je 
svekolike dužnosti svećenika, Isusovca, zdušno i točno. S osta- 
lom svojom braćom svake se je godine podvrgavao duhovnim 
vježbama, kako piše dubrovačkom Vijeću dne 25. 12. 1771. 
godine, pak nijednim se poslom nije dao zapriječiti, da si na- 
božni duh obnovi u onoj godišnjoj kratkoj samoći. Ne samo 
u kolegiju, živući po propisu reda, nego i u vilegiaturi usred 
zabava i bučnog društva zdušno se sjećao svojih dužnosti 
vjerskih. Opisujući dnevni red u ljetnikovcu kod Mestre piše 
između ostalog: Quindi si passeggia, si legge, si rendono alla 
religione i suoi doveri. Poslije večernog društva ,mi ritiro in 
camera a far le mie cose divine e umane, finchč il sonno mi 
chiama a letto'. Živio je umjereno, zadovoljan samo objedom, 
bez zajutarka i večere, te se od ovog običaja nije dao odvratiti 
niti u društvu niti ikomu za volju. Nije si dopuštao nijedne 
slobodštine, koja se ne bi mogla dovesti u sklad s propisima 
reda sv. Ignacija, ako nije za to dobio dozvole i ovlast od 
svog poglavarstva.«* 

Važno je ovo što Rački navodi. Kukuljević u svom 
djelu »Glasoviti Hrvati prošlih vjekova« iznio je nekoliko 
anegdota o Boškoviću, a ima ih i neslanih, pa Bošković izgleda 


5 Ipak engleska enciklopedija »The Encyclopaedia Britanica« (14. 
izd., g. 1929.) zove Boškovića »Italian mathematician«, a Nietzsche (Wer- 
ke VII, Abt. I., str. 22) čak Poljakom (sam sebi protusloveći; v, bilj. 10)! 

* Rad, 1887-88, knj. 87, 86—871. 

kao čovjek svjetovan. Kukuljević je zaboravio, da se velika- 
nima pripisuje koješta, o čemu nijesu ni sanjali. Prvi životo- 
pisi nemaju loših anegdota. 

VELIK UČENJAK 


Tko će iznijeti u ovo par redaka sve Boškovićeve izume, 
teorije, riješenja na području filozofije, fizike, astronomije, 
geodezije itd. Bolje će biti, ako pogledamo, što sude o na- 
šem Ruđeru ljudi, koji su stručnjaci u tim pitanjima. 

Filozof škotske škole Dugald Stewart e g. 1816. o 
Boškoviću: »Prije 50 godina priopćio je d SE i origi- 
nalni filozof Bošković genijalnu teoriju, po kojoj su pojmovi, 
što ih obično imamo o kvalitetima tvari, tvorba veoma naglih 
i neosnovanih izvoda iz osjećajnih pojava. Teoriju u bitnosti 
jednaku s njegovom postavili su nedavno razni pisci u Škot- 
skoj, koji — čini se — da su se samostalnim umovanjem njoj 
dovinuli, ne znajući ništa o tome, da je već Bošković prije 
njih do nje došao. Isti nazor o tvari, koji ima Reid (glava 
škotske škole) imao je Bošković, Malebranche i Leibniz.« 
(Djela V.) 

M. Mendelsohn 1729-86, njemački filozof i savremenik 
Boškovićev, blizu Leibniz- Wolfovoj školi, piše o Boškoviću 
već prije Stewarta, da je velik njegov genij izveo nauku 
sličnu Leibnizovoj; priznaje mu, da pravo ima u tome, što je 
protežnost, neproničnost, šara itd. uzeo za puke pojave, ali 
se nije dovinuo do spoznaje, da su i prostor i gibanje puki 
naši fenomeni. Prigovara mu i to, da je Leibniza ili slabo 
čitao ili slabo shvatio. Ali Baumann i Wundt isto shvaćaju 
Leibniza kao i Bošković, veli Marković." 

Herbert Spencer (1820—1903) pristaša je engleske 
empirijske škole. On se u svom djelu »Osnovi filozofije« 

ulje pozabavio Boškovićevom naukom. Hvali njegovu teo- 
riju o tvari, što ju zamislio između Newtonove i Leibnizove, 
pa tako izbjegava njihove logičke mane, a spaja logičke pre- 
dnosti obiju teorija. 

Njemački atomista Fechner (1801-87.) u svom djelu 
»Ueber die physikalische und philosophische Atomlehre« (str. 
229.) piše o Boškoviću: »Ako se ne varam, to se mora sma- 
trati Isusovac Ruđer Bošković iz Dubrovnika (1711—1787.), 
temeljiti fizičar i matematičar, pravim začetnikom fizikalne 
jednostavne atomistike s prostorno diskretnim atomima. Što- 
više, ja se divim našavši, kad me upozoriše na njega, da je 


7 Rad, I. e. str. 683. 

već tako jasno, odrješito i potpuno izrekao najbitnije temeljne 
ustanove jednostavne atomistike, kako sam ih i ja razložio, a 
da nijesam ni znao za njegove nazore.« 

Wundt (f 1920.) u svojoj »Logici« ističe na više mjesta 
našeg Boškovića. Tako na pr. veli: »U fizici su hipotezu o 
neprekidnoj protežnosti tvari sve to više istisnule potrebe 
matematičnog tumačenja pojava, te su podale pretegu ato- 
mističkoj hipotezi, i to takovoj, koja reducira tvarna tjelesa 
na uzajamne sile. Kantova dinamička teorija zadržala je 
hipotezu neprekidne protežnosti i neposrednog dodira, pak 
je baš radi potonje postala nesposobna da služi fizikalnoj 
dedukciji. Matematičkom tumačenju o djelovanju atoma ne 
treba njihove protežnosti, nego mu je dovoljno, ako smatra 
atome kao središte sila. Ovako je učinjen prijelaz na jedno- 
stavnu atomistiku, koju je najprije razvio Bošković, a nasta- 
vili je Ampčre, Cauchy, Fechner i drugi.« 

Neokantovac Lange (1828-75.) u svom djelu »Geschichte 
des Materialismus« slavi Boškovića, što je već polovicom 
18. vijeka valjano izveo teoriju jednostavne atomistike, a ta 
je teorija tekar u 19. stoljeću našla odziva, osobito kod fran- 
cuskih fizičara. Lange pače brani Boškovića protiv Bichnera. 

J. Herbart (1776—1841.) u svom djelu »Hauptpunkte 
der Metaphysik« (1829.) u mnogočemu se slaže s Boškovićem 
glede pojma o prostoru. A tako i R. Lotze (1817—1881.), 
kako je to poznato u filozofiji. 

Naš je filozof Dr. Marković" ovako završio svoju raspra- 
vu o filozofijskom radu Boškovićevu: »Svoju nauku pruža nam 
duh Boškovićev sa skromnošću poput onoga drugoga veleuma, 
Lotzea, koji na koncu svoje metafizike veli: ,Završujem taj 
pokus bez ikakve samoobmame nepogrešivosti, sa željom da 
nisam svugdje pogrešio, a u ostalom s poslovicom — Bog zna 
bolje." Kad se u Boškovićevu, posvud ovom potonjom mišlju 
zadahnutu nauku zamislimo, ustrepti nam bivstvo kao dirnuto 
od neizmjernoga, vječnoga. Time častimo uspomenu Boško- 
vićevu, čija nauka nas uzvede k onomu neizmjernomu.« 

Akadmik J. Torbar održao je g. 1887. u Jugoslavenskoj 
Akademiji prikaz o Boškovićevu radu na području astrono- 
mije i meteorologije. Tu veli i ovo: »Povijest prosvjete i obreta 
broji Boškovića među najplodnije pisce. U području astrono- 
mije i meteorologije bijaše malo koji važniji pojav, koga ne 
bi kušao da protumači i na stalne zakone svede. Učeni ljudi, 
ne samo nižega u znanstvenom području stupnja od Boškovića, 


5 Rad, I. c. str. 715. 

već i premci, pače i takovi, koji su ga budi opsegom, budi 
smjerom i nadmašili, rado su ga prizivali u pomoć, gdje je 
valjalo važnije pojave svesti na prave izvore, poznatim učin- 
cima otkriti nepoznate uzroke, a silama pronaći nepoznate 
zakone. Uz toliko učenjaka svjetskoga glasa ono doba držalo 
se ipak puno do Boškovićeva mnijenja.«* 

Boškovićev savremenik, Englez Priestley (1733—1804.) 
veli (History of optics): »Bošković je jedan od najodličnijih 
prirodoznanaca našeg doba. On je novom i općenitom teori- 
jom prirodnih zakona stekao osobiti glas.« I astronom Liftrow 
(Dioptrik, Beč 1830.) slavi Boškovića. Jednako francuski 
astronom Lalande. 

Berlinski je časopis »Zeitschrift fir Instrumentenkunde« 
g. 1885. pisao, da je »bitni napredak u mjerenju osnove 
(Basisbestimmung) tekar Bošković postigao«. Nietzsche!" ga 
uspoređuje s Kopernikom 

Naš akademik pok. V. Dvožfak je kazao g. 1887.: 
»Bošković kao fizik radio je ponajviše na polju optike i ato- 
mistike, a s ovom u savezu također u mehanici. On je pot- 
puno poznavao matematiku, te je bio u fizici ne samo vješt 
teoretik, nego i eksperimentator prvog reda, kako posvjedo- 
čuju njegova istraživanja o lomu i disperziji raznih vrsta 
stakla za porabu u dalekozoru.'! ... Bošković je stojao i u 
geodeziji u svoje doba na prvom mjestu.«!'? 

Ne slažemo se sa svim izvodima navedenih učenjaka, 
koji bez sumnje predaleko idu u svojim tvrdnjama i intepre- 
taciji Boškovića, za kojim se također nije nužno, a možda ni 
moguće u svemu povoditi. Ali ipak ta svjedočanstva jedno 
bjelodano pokazuju: Bošković je bio duh neobičnoga formata, 
koji je iznudio udivljenje čak i onima, koji su mu svojim 
svjetovnim nazorom i filozofijskim načelima protivnici. : 

Naš hrvatski narod nije g. 1811. proslavio stogodišnjice 
Boškovićeva rođenja. Dru Franji Markoviću meće ta okolnost 


* Rad (1888.), str. 467—68. 

1o . jener Dalmatiner Boscovich, der, mitsamt dem Polen 
Kopernikus, bisher der groBte und siegreichste Gegner des Augenscheins 
war. Wš&hrend nimlich Kopernikus uns iiberredet hat zu glauben, wider 
alle Sinne, daB die Erde nicht feststeht, lehrte Boscovich dem Glauben 
an das Letzte, was von der Erde »feststand«, abschwčren, dem Glauben 
an den »Stoff«, an die »Materie«, an das Erdenrest -und Klimpchen - 
Atom: es war der groBte Triumph tiber die Sinne, der bisher auf Erden 
errungen worden ist.« 

11 Rad (1888.), str. 470. 

12 Ib. str. 542. 

pod pero'* prigodom 200godišnjice Boškovićeve smrti ove 
refleksije: »Uz Boškovića spominjemo se harno Dubrovnika, 
Italije, Francuske, raznorodnog učenog svijeta, koji su ga 
rodili, odgojili, prosvijetlili, razumjeli, nasljedovali. Spomi- 
njemo se i naroda, iz koga je nikao, našega naroda. Kod sto- 
godišnjice Boškovićeva rođenja, g. 1811. hrvatski narod nije 
se njega spomenuo: budući da tada nije krepko održavao 
osebnosti duševne, to nije mogao biti niti u krepkoj svezi 
s cjelinom duševnoga svijeta. Samo čuvanjem i razvijanjem 
osebnosti svoje i po tom sveze svoje s kozmom duhovnoga 
svijeta, bit će sposoban hrvatski narod dvijestagodišnjicu ro- 
đenja Boškovićeva, godinu 1911., dočekati i uveličati onom 
potpunom proslavom, koja će moći kazati: Boškovićev duh 
živi u narodu njegovu.« 

Tako Marković. Ima pravo. Gdje je više hrvatske svi- 
jesti tu će vazda biti i više povezanosti s narodnom prošlošću 
i predajom, s kršćanskom kulturom hrvatskog naroda. Stoga 
je baš ta svijest i ta kultura najbolja legitimacija naše prošlo- 
sti i ujedno najbolja garancija naše budućnosti. 


A. Alfirević D. I. 


13 Rad, 1. c. str. 715. 


Jednostavna dinamistička atomistika 


Ruđera Josipa Boškovića 
NOVA TEORIJA 

U povijesti prirodnih znanosti i u povijesti filozofije 
poznat je Ruđer jesi Bošković kao autor naročite teorije o 
sastavu i o djelovanju tvari. Boškovićeva se teorija zove 
»jednostavna atomistika« ili  »dinamistička atomistika« ili 
»jednostavna dinamistička atomistika«. Najznačajniji je ovaj 
zadnji naziv. Njime se označuju dvije osnovne odlike Boško- 
vićeve nauke, koja je svakako samostalno izvedena i origi- 
nalno izgrađena. 

Bošković je u prvom redu učenjak: matematićar, fizičar, 
astronom, geodet. U svim tim granama znanosti pokazuje 
temeljito znanje, a njima se i najradije bavi. Ipak ga njegova 
rijetka spekulativna nadarenost potiče na daljnje razmišlja- 
nje, kao da traži zadnje zaokruženje i opravdanje svojih pri- 
rodoznanstvenih računa i nazora. I valja priznati, Bošković 
je dosljedan i dubok. Njegovo glavno djelo »Philosophiae 
naturalis theoria redacta ad unicam legem virium in natura 
existentium« (Beč 1758) ide za tim, da na osnovi prirodoznan- 
stvenih konstatacija induktivnim zaključivanjem pronađe i 
opravda zadnji odgovor na pitanje o sastavu i o svojstvima 
tvar. U prvom se dijelu tumači i dokazuje sama teorija, 
koja se u drugom dijelu primjenjuje na mehaniku, a u trećem 
na fiziku. 

Do svoje teorije došao je Bošković, kako sam priznaje, 
sasvim slučajno, i to dok je istraživao matematičko-fizičke 
zakone. Ne radi se dakle o čisto apriorističkim konstrukcija- 
ma, nego o teoriji, koja se osniva _na prirodoznanstvenim 
činjenicama i koja je prema ondašnjem stanju znanosti u 
mnogom pogledu bila prokušana primjenom na mehaniku i 
«gotovo cijelu fiziku. 

NAUČNA SITUACIJA 

Da ispravno prosudimo Boškovićev naučni rad, moramo 
ga prije svega idejno-historijski lokalizirati te promatrati u 
perspektivi ondašnje naučne situacije.“ 


* Opširnije, dokumentirano izlaganje vidi u Bogoslovskoj 
Smotri XXV (1937) br. 2, 173190, 

Već u staroj grčkoj filozofiji zastupali su Leukip i De- 
mokrit pravi atomizam.  Uvjetovan filozofskim pozicijama 
eleatizma i heraklitizma značio je ovaj atomistički sistem 
naročiti nazor na svijet: mehanički materijalizam. Prema nje- 
mu se sva stvarnost sastoji iz sitnih nevidljivih i nedjeljivih 
čestica (atoma), koje su kvalitativno potpuno istovrsne. Jedi- 
no se razlikuju oblikom, redom i položajem, dakle čisto 
geometrijski. Vatra i duša sastavljene su od okruglih atoma. 
Promjene u svijetu tumače se mehaničkim rastavljanjem 
odnosno sastavljanjem nedjeljivih atoma. 


Novovjekovna atomistika nije više metafizička teorija, 
nego prirodoznanstvena hipoteza.  Utoliko se ona već i ne 
odnosi na stvarnost kao takvu, nego samo na fizičko-kemijske 
činjenice. Katkad nailazimo i na psihički atomizam. U toj 
novoj naučnoj situaciji  prirodoznanstveni pojam nije više 
istovjetan sa starim filozofskim pojmom o atomu. Njegovo je 
značenje prilično novo. Po staroj filozofiji prve su čestice 
statičke, a sve promjene mehaničke. Ovakvim shvaćanjem 
atoma nisu se novovjekovne prirodne znanosti mogle mnogo ko- 
ristiti. Zato su počele prema različitim potrebama preudešavati 
svoju atomističku hipotezu. Newton i drugi smatrali su atome 
nosiocima izvjesne sile. Da bi mogli protumačiti djelovanje 
prvih čestica, morali su im pripisati privlačnu i odbojnu silu. 
Time su napustili statičko-mehanički značaj prijašnje (meta- 
fizičke) atomistike. Na mjesto mehaničke atomistike stupila je 
dinamička atomistika. Prema njoj se tvar može svesti na 
nedjeljive, silama nabijene čestice. No Newtonove bi dina- 
mičke čestice bile protežne. Međutim, »nedjeljiva protežnost« 
jest protivurječje. Što je pretežno, to je u principu i djeljivo. 
Može biti da nemamo podesnih sredstava za stvarno fizičko 
dijeljenje, ali načelno je svaka protega djeljiva. 

Trebalo je, dakle, ukloniti ovo protivurječje iz sistema 
dinamičke atomistike. Tu zadaću, kako ćemo vidjeti, prvi je 
primijetio i izvršio Ruđer Bošković. Na prvi se pogled doduše 
može činiti da to nije bila velika stvar, ali su posljedice ipak 
bile od epohalnog značenja i _za klasičnu i _za suvremenu 
fiziku. Bošković je sasvim napustio prostornu protežnost prvih 
čestica. Preostala mu je jednostavna dinamička neprotežnost. 
Prve su čestice tvari lišene svakoga statičkog momenta. Osnov- 
ni sastavni dijelovi materijalnoga svijeta nisu »čvrsti« ele- 
menti, nego potpuno neprotežne točkice, i to isključivo u 
smislu fizičkih sila. Tek djelovanjem ovih sila nastaje ona 
pojava koju zovemo protežnom materijom. 

Tako je Bošković Newtonov dinamički sistem konačno 
zamijenio svojom dinamističkom atomistikom. 
DINAMIZAM 

Kako je Bošković došao do svoga sistema? 

Pretpostavljaju se dvije stvari: zakon neprekidne po- 
stupnosti i zakon neproničnosti. Tumačenje fizičkih pojava ne 
smije doći u sukob s ovim principima. 

Zamislimo sad dva jednaka tijela, koja se giblju u 
istom pravcu. Ono naprijed manjom brzinom, a ono koje ga 
slijedi većom brzinom. Morat će se dakle sudariti. Kad bi ovo 
zadnje tijelo sasvim nepromijenjenom brzinom došlo u nepo- 
sredni dodir s prvim, trebalo bi da u istom času kad se dotaknu 
i jedno i drugo promijeni (prvo da poveća, a drugo da umanji) 
svoju brzinu »skokom«, to jest ne prolazeći kroz prelazne 
stupnjeve. No to je protiv zakona neprekidne postupnosti, a 
u sebi je i _protivurječno i apsurdno. Uzmimo da se prvo 
tijelo giblje brzinom 6, a drugo brzinom 12. Poslije njihovog 
sudara imat će i jedno i drugo tijelo brzinu 9. Kad bi pro- 
mjena brzine nastala skokom, to jest na početku samoga suda- 
ra u nedjeljivom vremenskom času, onda bi jedno te isto tijelo u 
samom trenutku promjene moralo imati dvije brzine: brzinu 
6 i 9 odnosno _ brzinu 12 i 9. No kako bi se u isto vrijeme 
moglo gibati dvostrukom različnom brzinom? To je protivu- 
rječno i apsurdno. — Kad bi promjena brzine bila učinak 
odnosno posljedica samoga dodira, ali u neprekidnom prije- 
lazu (u smislu zakona neprekidne postupnosti!), onda bi to 
zbivanje došlo u sukob sa zakonom neproničnosti. Jer kad bi 
promjena brzine nastala tek na osnovi ili poslije samoga 
dodira, i to u izvjesnom neprekidnom prijelazu, onda bismo 
nužno morali priznati proničnost tjelesa. Možda bi taj ne- 

rekidni prijelaz bio vremenski neznatan, tako da u kon- 
aorekem slučaju ne bismo ni mogli fizički ustanoviti stvarnu 
proničnost, ali matematički i logički ne bismo više mogli 
sumnjati o proničnosti tjelesa. 

Da izbjegne ovu dvostruku poteškoću, zaključio je 
Bošković na opstojnost neke sile (dinamizaml!), koja može 
prije samoga neposrednog dodira dvaju tijela izjednačiti 
brzine njihova gibanja. — Da bismo spasili zakon neprekidne 
postupnosti i zakon neproničnosti, moramo reći da se dva 
tijela ne smiju neposredno dotaknuti dok se giblju nejedna- 
kim brzinama. Njihove se brzine moraju prije aktualnog 
dodira mijenjati odnosno izjednačiti, tako da u času samoga 
dodira (sudara) već imaju jednake brzine. Ukoliko se tu 

radi o promjeni nekog stanja, potreban je uzrok te promjene. 
Uzrok koji vodi do promjene stanja u smislu gibanja ili mira 
zove se sila. Postoji dakle neka sila, koja proizvodi neki 
učinak tamo gdje se dva tijela aktualno još ne dodiruju. 

Bošković je sad pitao: Koja je zakonitost ovoj sili 
svojstvena? 

Indukcijom zaključuje prvo da se radi o uzajamnoj 
sili, to jest o sili koja djeluje na oba tijela »s obje strane i 
jednako«. Tako se brzine oba tijela svedu na jednake brzine. 
Drugim riječima, ta sila djeluje na jedno tijelo tako da se nje- 
gova brzina poveća, a_na drugo tako da se njegova brzina 
umanji. Proizvode se dakle dvije oprečne brzine. Kad bi te 
brzine bile same, udaljilo bi se jedno tijelo od drugog; ali 
jer su spojene s prijašnjim brzinama, to se ta dva tijela ne 
udaljuju jedno od drugog, već se samo jedno drugom manje 
približuje nego što bi se približilo u slučaju prvotnih ne- 
jednakih brzina. Imamo dakle odbojnu silu. 

Iz toga izvodi Bošković ovaj zakon: 

Kad se radi o najmanjim razmacima imamo odbojne 
sile. Ukoliko se razmak. u beskonačnost smanjuje, utoliko su 
te odbojne sile intenzivnije i veće, tako da mogu kočiti i uni- 
štiti svaku brzinu kojom bi se jedna točka mogla približiti 
drugoj prije nego što između njih nestane svaki razmak. 
Raste li razmak, onda se postepeno smanjuju odbojne sile, 
tako da u izvjesnom razmaku odbojnost bude jednaka nuli. 
U još većem razmaku odbojna sila prelazi u privlačnu silu, 
ali opet tako da prvo naraste, pa se postepeno smanjuje te 
prestaje i prelazi iznova u odbojnu silu. Ova onda također 
prvo naraste, pa se smanjuje, prestaje i prelazi u privlačnu 
silu. I tako redom kroz više različnih razmaka. Konačno, u 
izvjesnom velikom razmaku, ta sila počinje da bude stalno 
privlačna. 

ATOMIZAM 


Dosad je među ostalim utvrđeno da se odbojna sila u 
beskonačnost poveća kad se razmak u beskonačnost smanjuje. 
Što je manji razmak, to je veća odbojna sila. Iz toga prije 
svega slijedi, da jedan dio tvari ne može biti neposredno 
pored drugoga. To sprečava odbojna sila, koja je u najma- 
njim razmacima vrlo velika. Ona, štoviše, ima baš tu zadaću 
da uništi svaku brzinu koja bi mogla uzročiti neposredni 
dodir. Ali iz toga ujedno slijedi, da prvi sastavni dijelovi 
tvari moraju biti sasvim jednostavni. Zbog velike odbojne sile 
u najmanjim razmacima nije naime pojmljivo, kako bi ti prvi 


271 


dijelovi mogli biti sastavljeni iz više različitih čestica koje bi 
bile neposredno jedne pored drugih. Pa ako te čestice ne bi 
bile neposredno jedne pored drugih, onda bi zapravo one 
bile prvi dijelovi. 

Prema tome ukoliko su prve čestice jednostavne mo- 
raju biti nedjeljive. Ali nedjeljive mogu biti samo onda, ako 
su neprotežne. Zato Bošković najradije govori o »točkama«, 
a ne o atomima ili česticama. Jer atom i čestica kao da uklju- 
čuju pojam protežnosti. Možda su zbog toga svi dotadašnji 
zastupnici atomistike svojim neprotežnim jedinicama ipak 
stvarno pripisali neku nesavršnu protežnost, kako im prigo- 
vara Bošković. 


Jesu li to samo fiktivne, čisto zamišljene točke? Nikako. 
One su realne, ne geometrijske nego fizičke jedinice, »nosioci« 
izvjesnih stvarnih dinamičkih svojstava. 


Boškovićeve se neprotežne točke ne razlikuju kvalita- 
tivno, nego samo razmakom i položajem. Njihova je među- 
sobna povezanost takva, da svaka pojedina točka promjenom 
svoga položaja izaziva sveopću promjenu. Ona se na taj na- 
čin nalazi na novom mjestu, i to u odnosu prema svim osta- 
lim točkama, a to znači sasvim novu konstelaciju. 


Zašto su sve točke kvalitativno istovrsne ili homogene? 
Bošković odgovara: Jer su sve jednostavne, nedjeljive, ne- 
protežne, dinamičke, pa jer konačno sve potpadaju pod isti 
zakon, pod zakon na kojem se osnivaju nepromičnost i gravi- 
tacija. Leibnizovi učenici prigovaraju da se nikad ne mogu 
naći ni dva potpuno jednaka ili slična lista. Kako bismo onda 
mogli protumačiti cijeli materijalni svijet kvalitativno isto- 
vrsnim jedinicama? Na to odgovara Bošković ovim primje- 
rom. Zamislimo jednu veliku knjižnicu s mnogo knjiga razli- 
čitog sadržaja na različitim jezicima. Sve su knjige, razumije 
se, napisane slovima. Zamislimo sad da slova nisu različni 
neprekidni geometrijski oblici, nego da su nastala sastavlja- 
njem sitnih istovrsnih crnih točkica. Zamislimo dalje da su te 
točkice tako blizu jedna drugoj, da razmak između njih ne 
možemo opažati prostim okom, nego samo sitnozorom. Raz- 
ličnim položajnim kombinacijama takvih istovrsnih točkica 
postizavaju se različiti oblici slova, a slovima riječi, i to u 
različitim jezicima. I tako su cijele knjižnice sa svim svojim 
knjigama različitog sadržaja na različitim jezicima konačno 
samo različite položajne kombinacije nepregledno mnogih 

istovrsnih crnih točkica. 

JEDNOSTAVNA DINAMISTIČKA ATOMISTIKA 


Boškovićeva je teorija naročita sinteza naprijed izlože- 
nog dinamizma i atomizma, sinteza u smislu »jednostavne 
dinamističke atomistike«. 

Sadržaj ove dinamističke teorije može se ukratko ovako 
prikazati. Prvi sastavni dijelovi tvari jesu samo jednostavne, 
nedjeljive, neprotežne, istovrsne, dinamičke (silama nabijene) 
točke. Sve te točke jednako potpadaju pod opći zakon uza- 
jamnih sila, koje su u najmanjim razmacima odbojne, a u 
određenim velikim razmacima privlačne, dok u međurazma- 
cima naizmjence prelaze iz odbojnih u privlačne i obratno. 
Sam pojav tvari kao i sva raznolikost tvarnih agregata po- 
tječe isključivo od različnih položajnih kombinacija spome- 
nutih točaka. Zakon neproničnosti tvari i zakon neprekidne 
postupnosti važe općenito. 

Boškovićeva je teorija jednostavna, jer se cijeli mate- 
rijalni svijet tumači jednim jedinim, jedinstvenim zakonom 
sila, a ne mnoštvom sila različitih zakona. Ona je osim toga 
dinamistička, jer se prema njoj ne radi naprosto o nosiocima 
izvjesnih sila (to bi bio dinamički sistem), nego se tvar isklju- 
čivo sastoji od samih sila. Ona je ipak afomistika, jer se te 
prve osnovne sile po svojoj arhitektonskoj izgradnji moraju 
smatrati sitnim neprotežnim središtima sila, upravo točkicama 
(atomima) sila. 


U PERSPEKTIVI SUVREMENE NAUKE 


Nietzsche je Boškovića poredio s Kopernikom. Naglasio 
je da su oni bili najveći i najnadmoćniji neprijatelji našeg 
osjetilnog znanja, a da su svojom novom naukom odnijeli naj- 
veću dotadašnju pobjedu nad osjetilima. Opažajno nam se 
naime čini da zemlja miruje i da se sunce kreće. Kopernik je 
protivno dokazao da sunce miruje a da se zemlja kreće. 
Opažajno nam se nadalje čini da je materijalni svijet protežan. 
Bošković je protivno izvodio da je protega materijalnoga 
svijeta prividna, a da se tvar konačno sastoji od samih ne- 
protežnih točkica. 

Uprkos tome je Bošković u povijesti filozofije i u povi- 
jesti prirodnih znanosti razmjerno malo poznat. U njima se 
mnogo više spominju imena onih koji su poslije Boškovića, 
dakako ponajviše neovisno o njemu, u principu zastupali 
sličnu teoriju. Tako u filozofiji Kant i Schelling, a u fizici 
Ampčre, Cauchy, Fechner i drugi. 

I suvremena se fizika u mnogom pogledu osniva na 
onom »tipu« teorije što ga je prvi postavio i zastupao Boško- 

vić. Prema suvremenoj fizici tvar nije statičko-mehanička 
čestica, nego je čvor energije na elektromagnetskom polju. 
Ona prema tome ima dinamičko-energetički, zapravo elektro- 
dinamički značaj. Svaki se atom ima porediti s planetnim 
sistemom.  Negativno nabijeni elektroni kruže (dinamizam!|) 
oko pozitivno nabijene atomske jezgre. Svaki je atom jedan 
mikrokosmos. — Tvar nije mrtva (statička) supstanca, već 
naprotiv, ona je »dinamički agens«, »agens« koji je izvan 
prostora i vremena, a koji se sam sastoji od bezbroj jedinica 
(atomizam!). — Prema novoj Schrčdingerovoj teoriji (1927) 
tvar je čista valovna energija; protoni i elektroni tek su »va- 
lovni paketi«. Do sličnih zaključaka vodi i Heisenbergova 
teorija. Bez obzira na svoju vrijednost, te nam najnovije teo- 
rije već svojom suvremenošću daju pravo da uvrstimo Boško- 
vića ne samo među najveće učenjake svoga stoljeća, nego i 
među prve novovjekovne mislioce uopće. 


Dr. Vilim Keilbach. 


BILJEŠKE 


IZ BOŠKOVIĆEVE HRVATSKE PJESNIČKE OSTAVŠTINE. 


Bošković je i hrvatski pjevao, dakako u dubrovačkom načinu 
U uvodu pjesme, što ju je spjevao u čast Bezgrješnog Začeća Marijina, 
opisuje svoja astronomska opažanja ovako: 


Noć bijaše, a nebesa Proz ko, u doba mukle noći, 
Vedra sa svieh strana sjahu, Ma običaj sliedio sam: 
Zviezde, pune svietla uresa. Po svieh stranah, sa svom moći, 
Svuda zdrake prosipahu Nebeske ognje razbiro sam, 
Sva, ka hode, laze i lete, Od ovuda Saturnova 
Nieme čete, vodne i morske, Kasna zviezda, sried u koga 
Snom dubokim bjehu uzete, Kruži prsten, i njegova 
Ptice, ovce, zvieri gorske. Družba oko njega istoga. 
Ljudski narod, u toj vrime, Gjove od onud gdi svietljaše, 
Prostiraše sred pokoja Kazaše se meni u temu, 
Na pernicam mekanime, Svom svjetlošću blagom sjaše, 
S danijeh truda, uda svoja. I ka druže zviezde njemu 
Ne ja tako. — Nu držeći Mrkiem pasom nada svime 
Kantullu* uzku prid očima, On se vidi opasani, 
Ka cklo bistro uzdržeći, Za to medju sviem inime 
Čudnu u sebi kriepos ima. Na njemu je razaznani. 

*) = dalekozor 


sŽivot« 1937 [o 18 

Marte, narav svoja to je, 
Krvavljiem ognjem dosti 
Tad na nebi svietlio je 
I on takoj po svjetlosti. 


Već u moru sakrivaše 
Sasviem sunce zdrake svoje; 
Merkurio jur bijaše 

Zašo, običaj njemu k6 je. 


Još Danica ukazala 

Ne bijaše zlatna čela, 
Tmine u propas odtjerala, 
A od istoči zoru izvela, 


Ženskiem činom, puna uresa, 
Neumrla ali slika. 

Kojiem zdracim sred nebesa 
Sjaše svjetlos nje velikal 


Sunce zdrake prostiraše, 
I okolo nje stojeći, 

Oda svuda prikrivaše 
Lice i snježane pleći. 


Dvanes zviezda izabrane 
Svietle zdrake puštavahu, 
Sjajnom krunom prikazane, 


Sjajno čelo obkružahu. 


Pod nogami vidjaše se 

Mjesec, kakav onda biva, 
Kad po mieni ukaže se, 
Tank, u način luka kriva. 


Kad zapanjen vidim toli 
Čudnu od svud svjetlos sjati, 
Nebo s gori, zemlju doli 

U čas jedan obasjati. 


Oči obrćem. — Ah! u temu 
Ke& vidjenje mene sretal 
Po komu je, sva u njemu, 
Svies i pamet ma uzeta. 


Zmaj strahovit, oko koga 
Na klupku se smotavaše, 
Ter iz kruga ljušturnoga 
Ostru kudu pruživaše. 


On prigrdom gubicome 

I očim plame izmetaše, 

Nad njim nogom pribielome 
Glavu otrovnu pritiskaše. 


NEOPOZITIVIZAM. 


Kako je Kantizam prije 40 g. bio oživio uz poklik »Natrag Kantul« 
(Paulsen i drugovi), tako sada i Comteovi! pozitivizam hoće da se pomladi. 
Ovo je zasluga skupine filozof&, koji su se nazvali »Bečki krug« (Wiener 
Kreis). Tako se nazivlje, jer ga je osnovao Hans Hahn, profesor matema- 
tike na bečkom sveučilištu (T 1934.). Za ovaj krug stekao je mnogo za- 
sluga i Moritz Schlick, profesor istog sveučilišta, koga je u lipnju g. 1936. 
ubio neki njegov učenik, svršeni doktor. Schlick je okupio nekoliko pro- 
fesora učenjaka, koji su se kod njega kroz par godina sastajali, da dva 
puta na mjesec čitaju i raspravljaju o »Tractatus logico - philosophicus« 
Ljudevita Wittgensteina. Kao članovi ovoga kruga istakli su se Rudolf 
Carnap (sada profesor filozofije na sveučilištu u Chicagu, pet fodina 
prije toga na sveučilištu u Pragu) Filip Frank i Oton Neurath, koji je 
sada (u zatočju) u Hagenu i ondje upravlja u »Mundaneum Institute< 

1 A. Conte (1798—1857.); glavno mu je djelo: »Cours de philo- 
sophie positive«, 6 svezaka (1830—1842.). 

neopozitivizmom u svijetu. Uporedo s »Bečkim krugom« osnovana je 

u Berlinu »Geselischaft fir wissenschaftliche Philosophie«. U njoj je vo- 
dio glavnu riječ Hans Reichenbach, koji je ondje bio profesorom filo- 
zofije, a sada je iz političkih razloga prešao na sveučilište u Carigradu. 
Poznato je njegovo djelo »Wahrscheinlichkeitslehre« (Leyden 1935.) kao 
i njegovi gevori na radiju Ovaj je filozof bio učenik Sommerfelda, 
Plancka i Bohra, izvrsnih fizičara. Schlick je doktorirao pod vodstvom 
Plancka, a Filipa Franka je Einstein, kad je kao Židov morao otiči iz 
Njemačke, predložio za svog nasljednika. 

» Wiener Kreis« postoji eto nešto preko sedam godina. G. 1929. bio 
je u Pragu »Kongres fizičara i matematičara njemačkog jezika« (15—17. 
IX.). Tom je zgodom »Verein Ernst Mach« — tako se prije zvao » Wiener 
Kreis« — održao svoju »Konferenciju o spoznajnoj teoriji egzaktnih zna- 
nosti«, Iznesena je misao, da se osnuje časopis »Erkenntnis« mjesto pre- 
stalog »Annalen der Philosophie« (što su ih bili osnovali prije desetak 
godina skupa »Gesellschaft fiir_ empirische Philosophie« u Berlinu i 
»Verein Ernst Mach« u Beču). Reichenbach je napisao uvod ili proglas 
neopozitivizma, a Carnap je preuzeo uredništvo. Ovaj je časopis priprav- 
ljao tlo za drugu konferenciju i to u Kčnigsbergu g. 1930. Pred inter- 
nacionalni filozofski svijet stupio je » Wiener Kreis« tekar g. 1931. i to 
kod VII. međunarodnog filozofijskog kongresa u Oxfordu, a zatim £$. 
1934. na kongresu u Pragu. U sekciji »Logika i filozofija znanosti« pri- 
staše logičkog empirizma istupiše kao složna skupina. Ovom su se prav- 
cu pridružile logističke škole u Varšavi i Lavovu te engleski logistici. F. 
Frank objelodanio je o tome posebni izvještaj — »Die Prager Vorkon- 
ferenz der internationalen Kongresse fr Finheit der Wissenschaft« (31. 
VIII. - 2. IX. 1934.). U njem je iznesen nacrt, đa se u časopisu »Erkennt- 
nis« raspravi o 13 pitanja i poslije izdade kao jedinstveno djelo. I to je 
izvedeno te g. 1935. preštampano pod naslovom »Finheit der Wissen- 
schaft«. 

G. 1935. održan je u Parizu »Prvi internacionalni kongres za je- 
dinstvo znanosti«, gdje su vodili glavnu riječ Reichenbach, Carnap, 
Frank te profesore Morris (Chicago), Adjukiewicz (Lavov), Rougier 
(Besancon - Le CaireJ i Jčrgensen (Kopenhagen) te Federigo Enriques 
(Rim). Učestvovalo je 170 učenjaka 20 različitih narodnosti. Lani je održan 
već »Drugi internacionalni kongres« neopozitivizma i to u Kopenhagenu. 
Predsjeđao mu je poznati fizičar Niels Bohr. Na pariskom je kongresu 
g. 1935. prihvaćen Neurathov prijedlog, te će se objelođaniti enciklope- 
đdija »jeđinstvene znanosti« (Finheitswissenschaft) na njemačkom, fran- 
cuskom i engleskom jeziku. Carnapu je povjereno, đa napiše djelo o uni- 
fikaciji Iogičnog simbolizma. Za pristaše novog pokreta, koji govore en- 
gleski, osnovan je u Sjedinjenim državama časopis »Philosophy of Sci- 
ence«. Neopozitivizam je u Francuskoj zastupan u publikacijama »Actu- 
alitćs scientifiques et industrielles« u Parizu, u Italiji časopisom »Scien- 
tia«. Moritz Schlick održao je dva propagandna tečaja u Kaliforniji, je- 
đan u Standfordu 1929. i drugi u Berkeleyu 1931. te jedan poseban u 
Londonu 1932. Carnap je g. 1936. također bio u Sjedinjenim državama i 
ondje držao predavanja na Harwarđskom. sveučilištu. 

E. Nagel, profesor na »Columbia University«, napisao je lani u 
Journal of Philosophy«: » Wiener Kreis raširio je svoju nauku po svemu 
svijetu, uistinu velikom misionarskom revnošću«. Čudno je, što upravo 
Židovi najviše šire ovaj neopozitivizam. 

Što uči neopozitivizam? F. Frank pisao je već g. 1911. o prostoru 
u »Annalen der Naturphilosophie«, Schlick je g. 1917. objelodanio »Raum 
und Zeit in der gegenwirtigen Physik«, Reichenbach g. 1920. »Relativi- 
tatstheorie und Frkenntnis a priori«, Carnap g. 1922. »Der Raum, ein 
Beitrag zur Wissenschaftslehre« (sve u Berlinu). Stoga G. M. Caballeria 
(Civilta cattolica 1937., vol. 2% pg. 33 sq.)ima pravo, što dovodi ovaj 
neopozitivizam u dodir s teorijom Židova Finsteina. Protagonisti su ove 
nove škole prihvatili nove pojmove o prostoru i vremenu, ustavši protiv 
dotadašnjih i zabacivši svaki apriorizam, uopće svu metafiziku; pače uze- 
še da stvore novu filozofiju, koja će se oslanjati na modernoj spoznaji 
i znanosti, pa će s njom sve grane znanosti svestina jednu (Einheitswissen- 
schaft). Neopozitivisti vele, da su logika i matematika vrlo srodne. Mate- 
matičar ne proučava činjenice, pojave ili stvari prirode već samo ozna- 
čuje odnose između prvih pojmova i odatle izvodi druge odnose. Slično 
i logičar proučava formalne relacije između raznih sudova. Stoga Gott- 
lob Frege (Jena) tvrdi, da matematiku možemo smatrati dijelom for- 
malne logike; Bertrand Russel! (London) pače drži, da su matematika 
i logika ista stvar, e razlika je među njih kao između djeteta (matemati- 
ka) i odrasla čovjeka (= logika). Novi su pozitivisti raširili obzorje lo- 
gike. Kao matematičari rado upotrebljavaju uopće simbole, a ne riječi, 
pa lako dolaze do izvoda apstrahirajući sasvim njihov sadržaj. Eto ta- 
ko su oni lako došli do logistike ili matematičke logike ili simbolike. 
Takova je filozofija »slobodna od predrasuda« i dolazi sa svom logičnom 
strogošću do posebnih zaključaka. Zato su eto pozitivisti nazvali svoj 
sustav »filozofijom bez emocija«. Oni su uvjereni, da u novoj logici imaju 
neoborivo sredstvo protiv svake metafizike. 

Neopozitivizam u glavnome tvrdi za našu spoznaju dvije stvari: 
a) ono je istinito, što se dade iskustvom potvrditi; b) istina je samo re- 
lativna. Da vidimo pobliže. 

a) Odakle znamo, da je 2 X 2 = 4 7 Zar iskustvom, opažanjem? 
odakle znamo, da je cjelina veća od svoga dijela? Neopozitivizam tvrdi, 
da svaka znanstvena spoznaja traži eksperimentalni dokaz. Odakle to 
znade? I to je a priori. Eto bori se protiv metafizike, jer da ne stvara 
svojih zaključaka pomoću iskustva, a sam upada u istu »tobožnju po- 
gGrešku.« Tako Carnap neopravdano umuje: »Metafizika hoće da otkrije 
i opiše spoznaju, koja je nepristupačna eksperimentalnoj znanosti.« Ali 
koja rečenica ima onda smisao, ako je možemo ovjeroviti, a ništa ne 
možemo ovjeroviti, što nije podvrgnuto eksperimentu. Dakle ako nešto 
postoji iznad iskustva, to »nešto« poradi vlastite biti te stvari ne možemo 
ni izreći, ni pomisliti, ni tražiti. Carnap uslijed toga zabacuje sud »Bog 
je sveznajući«, jer da je bez smisla kao i sud »Cezar je broj prvi«. Ca- 
balleria dobro prigovara  Carnapu i brani, da je metafizika 
ipak moguća. Eno i čovjek gluh od porođenja, ipak može postići neku 
znanstvenu spoznaju o akustici, i ako ne može proživjeti obilježja zvuka 
(tona, boje, intenzivnosti). Skolastici kažu za takav pojam, da je vla- 

stit pomoću drugih pojmova (non proprius ex propriis, sed proprius ex 
alienis). Dakle ne smijemo zabaciti svaki apriorizam i metafiziku. 

b) Neopozitivizam tvrdi, da je svaki pojam podvrgnut evoluciji ili 
da je istina relativna. Ali ovo ne vrijedi za svaku istinu. Mnoge istine ili 
filozofski pojmovi ne poznaju evolucije. Einstein, a tako i neopozitivisti, 
unose u filozofiju imena i oznake matematičke i eksperimentalnih znano- 
sti, pa vele da je time istina podvrgnuta evoluciji. Caballeria pravo od- 
vraća: »To je čisti nominalizam«. 

Iz ovoga se vidi, da se neopozitivizam ne može otresti svake me- 
tafizike, pa prema tome još uvijek imade dodirnih točaka sa skolastičkom 
filozofijom. P. Bochenski, profesor na »Angelicumu« u Rimu, koji po- 
znaje dobro neopozitivizam održao je na filozofskom kongresu u Pragu 
$. 1934. u tom pravcu i svoja predavanja. Neopozitivisti su ga ondje slu- 
šali sa zanimanjem (cf. Bull. Thomiste 1934, str. 247.). 

A. Alifirević D. I. 


SLOBODNI MISLIOCI I BOLJŠEVICI 


Eto je sada 20 godina, što su Nijemci iz Švicarske prevezli Le- 
njina u Rusiju u plombiranom vagonu. Darovali su ga Rusiji, da otruje 
ondje vojsku i narod i razbije sjevernu frontu te omogući njemačkoj voj- 
sci pobjedu u svjetskom ratu. Lenjin je bio trojanski konj, koji je po- 
rušio Troju. No on je zapalio cijeli svijet, pa i Njemačke nije usrećio. 
Ako se upitamo, zašto boljševizam tako lako može da se širi po svim 
državama, onda ćemo se lako uvjeriti, da su slobodni mislioci, (framazuni) 
već odavna pripravili tlo za takav usjev te brzo nikne i dozori. To nije 
iz prsta isisano, nego evo dokaza: 

U travnju o. $. sastali se ateisti Francuske, Belgije i Holandije u 
Parizu. Odlučiše, da moraju otvoreno skupa raditi s boljševicima. Glavni 
je ondje bio govornik Dr. Tervagne, član odbora svjetske unije slo- 
bodnih mislilaca, a na sastanku kazao je ovo: »Sve naše nade očekuju 
pobjedu onih, koji se u Španiji bore za ideje nama tako milel« Sa sa- 
stanka je crvenoj vladi u Španiji poslan brzojav, u kome slobodni mi- 
slioci vele, da su s njom solidarni. Odlučeno je i to, da se svim narodi- 
ma pošalje poziv, u kome će Papu prikazati agentom talijanskog fašizma. 
Međutim su slobodni mislioci u Češkoj, Engleskoj, Belgiji i drugdje 
iz Moskve primili manifest za prvi svibanj, gdje se veli, da će odslije 
slobodni mislioci i komunisti skupa djelovati. 

Slobodni mislilac Jansen izvijestio je, kako je framazunima u raz- 
nim zemljama pošlo za rukom da dokinu pouku vjere na državnim školama, 
te je na koncu pozvao drugove: »Upotrebimo sva sredstva, da populizira- 
mo znanost, materijalističku filozofiju, borbu za oslobođenje od vjerskog 
utjecaja, te Crkvu i Papu prikažemo kao saveznike iipen jelena i 
fašizma.« (Kčlnische Volkszeitung 28. IV. 1937.). 

U Moskvi postoji posebna sekcija pod naslovom Fedi laique«, 
koja vodi brigu, kako će svoje ideje širiti po Francuskoj. Tamo je 
stekla utjecaj na radnike, koji su kod zadnjeg štrajka bili zaposjeli 
tvornice i u njima izvodili čak i parodije sv. Mise i slične žalosne 

stvari. Ista sekcija širi po Francuskoj klevetu da su katolički svečenici 
krivi, ako su komunisti ubijali i spaljivali mase ljudi. Tu vrijedi: Reci 
mi, da ti ne rečemi Moskva plaća preko 5.000 agenata, koji krstare 
po jadnoj Francuskoj i truju duše, A kod nas? Novac ima privlačivu 
moć, I narod veli: Novac, lovac. — Zasluga je moskovske agencije ili 
gornje sekcije, da slobodni mislioci u Francuskoj sve više gube tlo ispod 
nogu, dakako u korist komunista. 
Slično se događa i sa socijalistima. Ova je stranka g. 1932 imala 
u Francuskoj 130.000 upisanih članova, a komunisti samo 25.000 A sada? 
Komunisti imadu 304.916. Komunisti su g. 1932. imali među omladinom 
3.000 članova, sada imadu preko 92.000, a socijalisti ni polovicu toga. 
Socijalistički je list »Populaire« spao i sada se tiska u 200.000 istisaka, 
a komunistički »Humanitć« u 450.000 istisaka 
Tako se eto u svemu pokazuje, da budućnost pripada samo dvjema 
radikalnim frontama: s jedne strane komunizmu a s druge rimo - kato- 
licizmu. Polovičnih struja sve više i brže nestaje s lica zemlje. Tu se 
očituje istinitost riječi Isusovih: »Tko nije sa mnom, taj je protiv mene. 
(Mat. 12, 30.). Nitko ne može služiti dva gospodara« (6, 24) Aut — aut! 
A AD.I. 


KATOLICI U SJEDINJENIM DRŽAVAMA SJEV. AMERIKE 


Profesor Battifol (na sveučilištu u Lillu) održao je početkom 
svibnja ove godine vrlo zanimivo predavanje pod gornjim naslovom. 
Odatle vadimo neke važne podatke. On ih je lično sabrao, jer je lani 
proveo cijelu godinu u Americi i došao u najuži dodir s ondješnjim 
katolicima i njihovim životom. 

Sjedinjene amer. države imaju 126 milijuna stanovnika; od toga 
je katolika 21 milijun. 

Činjenica je, da od 126 milijuna ljudi polovica živi bez vjerske 
prakse. Dakle 21 milijun katolika valja porediti s 63 milijuna ili nekato- 
lika 42 milijuna. Ova 42 milijuna protestanata razdijeljeno je u 200 razli- 
čitih konfesija. Samo 5 protestantskih konfesija ima svaka preko 1 
milijun vjernika; to su: metodisti, luterani, presbiterijanci, episkopalci i 
anglikanci. Katolici su jedna Crkva s jednom upravom i jednom vje- 
rom te broje 21 milijun; nijedna protestantska konfesija nema sama za 
se toliki broj vjernika. Zato broj katolika imponira u Sjedinjenim 
državama. 

I to je važno, što katolici gotovo u cjelini svog broja prakticiraju, 
žive po svojoj vjeri i disciplini svoje Crkve. Može se kazati, da je od 
10 osoba, koje pohađaju službu Božju, 9 katolika a 1 protestant. 

Broj katolika neprestano raste. Katoličke se naime obitelji znatno 
množe, a i broj se obraćenika također vazda diže i to do 50 tisuća 
svake godine. 

U doba je američke emancipacije bilo 3 milijuna stanovnika, od 
toga katolika samo 30 tisuća ili 1 na 300. Sada ih je 1 na 6. — G. 1926. 
bilo je samo 15 milijuna katolika, a g. 1925. već 18 milijuna. 

Ovaj je razvitak i stoga važan, što obično urbanizam (osobito 
prevelikih gradova) uopće nepovoljne djeluje na razvitak u vjerskom 
pogledu te vjernike otuđuje vjeri. Sjetimo se k tome, da je u Americi 
velika nestašica svećenika; osim toga iseljenici iz Evrope obično ne po- 
znaju jezika (engl.), koji je u Americi služben. Američki zakon lako 
pripušta bračnu rastavu, pa »birth controle«, uopće sav ambijent i at- 
.mosfera javnoga i privatnog mnijenja ne pogoduje katolicizmu. Pa ipak 
se on tako lijepo i snažno diže i širi! Upliv katolicizma je sve veći. 

Močda se katolicizam znao u Americi prilagoditi i popustiti od 
svoje strogosti u nauci i praksi? Ne. Battifol je nekoliko sedmica to 
promatrao n. pr. po župama u Bostonu i vidio, da 90% katolika pomno 
prakticira svoju vjeru. Uzorno je njihovo držanje kod sv. Mise. Veliko 
je i pristupanje k sv. sakramentima. 

Dakako da i u Americi ima mana i slabosti ljudskih, ali ima i 
vjere. To se vidi i po svećeničkim zvanjima. 20 tisuća svećenika na 21 
milijun vjernika! Američki kler učen je te socijalno i uopće vjerski 
agilan. Ima i 100 tisuća redovnica, od kojih 75 tisuća se bavi odgojem 
mladeži. 

Siegfried je napisao, da je katolicizam  »vjera stranaca, a ne 
nacionalaca«. Iskustvo tog ne potvrđuje. Svi se useljenici tako brzo asi- 
miliraju Amerikancima, da je druga generacija već gotovo potpuno 
naturalizirana. 

Amerika daje i lekciju o protestantizmu: Protestantizam se sve 
više cijepa u nove sekte i konfesije. Nema Pape, koji je stup jedinstva 
i životne jakosti. Protestantski hramovi sve više zijevaju od praznine, 
a katoličke naprotiv sve više pune. Protestantizam ne može da odoli 
zubu vremena i utjecaju loše demokracije te gubi sve više snagu nutar- 
njeg života; katolicizam svojom naukom i neprestanim papinskim enci- 
klikama pruža rješenje za stara i nova pitanja, a sv. sakramentima 
obnavlja pojedince i obitelji i narode te prkosi svakom vihru vremena 
i ljudske zloće. Bog čuva i jača »svoju« vjeru 

A. Alfirević D. I. 


GOSPODARSTVO 1. IV. 1936. — 1. IV. 1937. 


Ravnatelj Međunarodnog ureda rada u Ženevi H. Butler objelo- 
danio je pregled o gospodarskom položaju u svijetu za razdoblje od 
1. travnja lanjske do istog datuma ove godine. Odatle razabiremo ovo: 

U velikom je broju država proizvodnja veća nego g. 1929. Broj 
nezaposlenih radnika gotovo je svuda pao, pače u nekim je državama 
broj zaposlenih u g. 1936. bio veći nego 1929., t. j. prije krize. Među- 
narodna trgovina bila je veća nego g. 1935., ali je naprema g. 1929. za- 
ostala za 10—15%. To nam pokazuje, da se narodna potrošnja diže, 
a dokinuće nadzora nad izmjenom robe između država i smanjivanje 
carinskih taksa još nije dovoljno podignulo međunarodnu trgovinu. 

Još jedan znak popravka u međunarodnom gospodarstvu: Dogo- 
vor o novcu između Amerike, Engleske i Francuske u rujnu 1936., po 

čemu se vidi, da industrijsko blagostanje i privredna sigurnost više 
ovise o novčanoj politici nego o kome drugom čimbeniku. 

Utješljiv je pojav na gospodarskom području i to, što Sjedinjene 
države i druge zemlje snizuju carinske pregrade te dižu cijene glavnim 
živežnim namirnicama i sirovinama; napredak se opaža i po velikim 
ratarskim zemljama, te u sve većoj građi lađa i pomorskih prenosnih 
sredstava. 

No ima i negativnih pojava. Butler ih vidi ponajprije u tome, što 
se države bijesno natječu u naoružavanju. Veli: »Sva financijska, trgova- 
čka i socijalna nastojanja — kojima se donekle zaustavljala kriza ovih 
zadnjih pet godina — bit će uzaludne, ako ekonomskom i političkom 
sklopu sadašnje kulture bude neprestano prijetila pogibelj, da će ga 
novi međunarodni sukob (rat) porušiti«. 

Popravak svjetskog gospodarstva moramo pripisati svijesnom radu 
raznih vlada i naroda, a ne kakovoj automatskoj staloženosti, Čovjek ipak 
ima vlast i nad ekonomskim mijenama. 

Ekonomska je kriza i borba protiv nje pokazala još i to, da su 
socijalna osiguranja izvrsna. Naprotiv su činjenice dokazale, da ne po- 
maže smanjenje nadnice, kojim se mislila najuspješnije suzbiti privredna 
stiska. Novo doba sve više ide za smanjenjem radnog vremena, ali i za 
uvođenjem praznika, da se omogući radniku nakon posla privatni kultur- 
ni rad i doličan odmor. 40satni sedmični rad sada smatraju prvom po- 
stajom u razvitku socijalnog napretka. Države, koje su taj sistem uvele, 
moralno su prisiljene, da se carinarskim tarifama i drugim sredstvima 
počmu braniti protiv onih država, koje to nijesu provele. A to je štetno 
i pogibeljno po opće dobro. 

Cijene su živežnih namirnica poskočile, ali još uvijek nijesu došle 
do visine g. 1929. Ove cijene moraju biti u odnosu prema trošku pro- 
izvodnje i nadnicama, inače će neograničeno rasti. Privredna politika 
mora to spriječiti. Nije dosta, da to pitanje uredi jedna država, već se 


mora riješiti međunarodnim dogovorom. 
A.A. 


KNJIŽEVNOST 


Papini, Povijest Kristova (str. 490) Zbor duhovne mladeži. Senj 
1936. 

Papinijeva »Storia di Christo«, koja je prevedena na mnoge mo- 
derne jezike, prevedena je eto i na naš hrvatski zaslugom senjskoga 
Zbora duhovne mladeži. O samom djelu ili piscu, koji kod jednih iza- 
zivlje veliko oduševljenje, a kod drugih pokatkad i dosta jaku opozi- 
ciju, nije potrebito mnogo govoriti. Nema nikakove sumnje, da se i u 
tom djelu ogleda genijalnost Papinijeva, koju odaje osebujnost stila te 
joj osvijetljuje pozitivne i negativne, jake i slabe strane. Knjiga može 
napose približiti Krista onim modernim dušama, što manje više još traže 
istinu, a živci im — pravi moderni živci! — upravo traže narkotički jake 
udarce i podražaje. Duše, kojima Krist nije nimalo tuđ, nego za Njega 
žive, za Nj rade, trpe i osjećaju, može po gdjekoja stranica ili barem 
presnažni izraz i presmiona poredba upravo neugodno dirnuti, a tako 


281 


isto i ilustracije od Meštrovića. Prijevod po gdjegdje nije baš najsretniji, 
ali uglavnom kraj tolike osebujnosti originala zaista uspio. rema 
knjige ukusna je. Tomu apostolu za mnogu djecu 20. vijeka želimo što 
više uspjeha i kod nas na hrvatskom tlu. 

K. Grimm D. 1. 


Timmermans R., Junaci Alkazara, opis istinitih događaja iz Toleda 
(208 str., 13 slika i 2 nacrta), Đakovo 1937. 

Pisac je pohodio toledsku tvrđu Alkazar već prvih dana nakon 
oslobođenja od 72dnevne opsade madridskih četa. Na temelju izjava 
generala Moscarda, časnika, kadeta, vojnika i žena sastavio je čitav niz 
događaja, koji su pobudili opće udivljenje, jer se i tom zgodom očito- 
vala moć duha i ideala nad materijalnim sredstvima i gomilom onih, 
kojima je zemaljština jedini cilj. 

vijetli lik Moscarda, koji žrtvuje svoga sina, a ne će da preda 
Alkazar, pače ni onda, kad mu prijete, da će poubijati cijelu njegovu 
obitelj, taj bi junak duha i vjere doista bio dostojan, da ga ovjekovječi 
ero kojeg svjetskog dramatičara. Tako je mladi njemački pjesnik 
eodor Kčrner proslavio među svojim zemljacima  sigetske borce 
krasnom dramom »Zriny« i pobudio za vrijeme oslobodilačkih ratova 
silno oduševljenje. Pače divni primjer našega Zrinskog potaknuo ga, da 
i on žrtvuje svoj život za domovinu. Poznato je, da je Kčrner ostavivši 
dom i zaručnicu krenuo u boj kao dobrovoljac i pao. Tako će evo i 
ovaj događaj u Alkazaru za sva vremena ostati kao vijenac španjolskom 
viteštvu, ali u isti mah on pripada svakom plemenitom ljudskom srcu, 
koje se zanosi tim idealima. U tom smislu Alkazar je danas simbol za 
sve nas: »Za krst časni i slobodu zlatnul« W 


Zimmermann dr. S., Filozotija i religija II. dio (str. 326.), Zagreb 
1937. 

Nakon lani izašloga omašnoga djela »Filozofija i religija«, koje 
predočuje zaokruženu cjelinu, upravo nas je iznenadila »Filozofija i reli- 
gija II.« Koja joj je svrha i kako je došlo do nje, kazuje nam pisac na 
str. 46. I uz najbolji optimizam teško je u našim prilikama, predvidjeti, 
da bi djela ovakova kalibra mogla naići na toliki odaziv, kaošto je 
naišla Z.ova »Filozofija i religija«, da bi se moglo sa sigurnošću računati 
s izdavanjem daljnega sveska. U drugu opet ruku obujam prve knjige 
(str. 411 velikog oktaval) nalagao je piscu dosta žrtava kod obradbe 
proživljenoga predmeta, o kojem bi imao toliko toga reći. Kad je medu- 
tim prva knjiga doživjela neobični uspjeh, došlo je eto do >»Filozofije i 
religije 1I.«, koja i opet u obliku cjeline popunjava I. i II. dio lanjskoga 
sveska. Dakako, da cilj knjige ipak nije mogao ostati sasvim bez traga u 
inače cjelovitoj obradbi 

ko je novo doba sa svojim posebnim interesom za noetičke 
probleme te za empirijska istraživanja stavilo i novoskolastičkoj filozofiji 
novih zadataka; ako ta filozofija treba da dade novu znanstvenu funda- 
ciju starim sigurnim istinama te da iskoristi i modernu induktivnu (ana- 
litičku) metodu, tad se može reći, da je Z.ova radnja u tom obziru upravo 
klasična. Pravi je užitak pratiti i to na našem hrvatskom jeziku, kako 
dr. Z. i u prvom i u drugom dijelu nastoji riješiti rečeni zadatak nove 
skolastike uzimajući u obzir najnovija nastojanja i rezultate na filozofij- 
skom području, napose na području noetike, psihologije i teodiceje, za 
koju se posebno istražuje i fiksira odnos i prema noetici i prema moder- 
nim empirijskim istraživanjima (»lične«, a ne »institucijske«!) religije. 
Nije možda bez neke diskretne ironije konstatacija, da znanost baš danas 
u jeku borbenog ateizma pokazuje po svojim prvacima, kako je problem 

i činjenica religije takoreći u središtu interesa. Za to je uostalom naj- 
bolji dokaz Z.ova knjiga. Tkogod je nabavio prvi dio Z.ova magistralnog 
djela, nabavit će bez sumnje i ovaj drugi, pa kako se nije razočarao s pr- 
vim, tako se ne će ni s ovim. 

K. Grimm D. L 


Bachelard, La Dialectique de la Durće. (171 str.), Boivin — Paris 
1936. 

Natpis ove knjige svakako pobuđuje protncn Ona naviješta 
neku dijalektiku, kao da se radi o nekom logičkom problemu. Ali dodatak 
»de la će — trajanja« odmah isključuje ovu pomisao. Ne ćemo čitati 
u ovoj knjizi nikakve logičke rasprave, nego nešto posve drugo, što 
s dijalektikom — razgovorom — nema nikakve veze. Mogli bismo po- 
misliti, da ćemo u knjizi naći filozofiju trajanja, dakle vremena, prema 
tome jedno opširno poglavlje iz kozmologije. Ali djelo nije ni to. Ono 
nije niti naprosto filozofsko niti prirodoslovno niti medicinsko, nego ne- 
što od svega toga združeno. Imalo bi naime da bude, prema auktorovoj 
zamisli, nešto slično, ali bolje i ispravnije, poput Freudove psihoanalize. 
Kaošto Freud ide za tim, da analizom duševnoga života u bolesna čo- 
vjeka pronađe, koji je prigušeni afekat izvor dotičnog bolesnoga stanja, 
da onda poremećaj odstrani, tako hoće i Bachelard da liječi razne bo- 
lesti. Ali velika je razlika između njega i Freuda. Prva je razlika u tom, 
što Freud ostaje kod duševnih bolesti i njihovih posljedica u organizmu, 
dok se Bachelardova metoda primjenjuje na sve bolesti, a zapravo i sve 
događaje i smetnje kojegod vrste. Druga je razlika u sredstvu, koje 
upotrebljava za svoju svrhu. Dok Freud nastoji ukloniti smetnje time, da 
oslobodi prigušeni afekat, Bachelard nastoji, da uvede zgodne titraje 
sa zgodnim izmjenama. Prema njegovu mišljenju svako se poremećenje 
sastoji u tom, da dotični bolesni subjekat nema zgodnih titraja sa zgo- 
dnim promjenama. To je ona dijalektika, o kojoj govori. Kaošto je 
razgovor u prvom ili posebnom smislu govor i odgovor, tako je nekakav 
stvarni razgovor i svaki niz, koji sadržaje akciju i reakciju, dizanje i pa- 
danje, put i povratak, uzrok i učinak. U tom smislu govorimo i o dija- 
lektičkom materijalizmu, ukoliko naučava da se povijest sastoji u nizu 
materijalnih, ekonomskih stanja kao uzroka i nazora kao učinaka. U 
sličnom smislu govori i Bachelard o dijalektici trajanja. A u zgodnoj di- 
jalektici vremena ili izmjene u vremenu nalazi se prema njegovu mišlje- 
nju lijek za mnoga zla. Misao nije potpuno nova, samo je ova potpuno 
općenita formula nova, kaošto i primjena na liječenje svih zala. Napo- 
kon treba primijetiti i to, da se Bachelard čuva Freudova poima 

r, Šanc D. I. 


Badareu, D., L' Individuel chez Aristote. (Okt. 156 str.), Boivin, 
Paris. 

Pisac, koji je profesor na sveučilištu u Iassy u Rumunjskoj, hoće da 
iznova istraži Aristotelovu nauku o općim pojmovima, jer mu se čini, 
se u njoj nalazi slaba točka njegova sistema. Prema auktorovu mišljenju 
»Aristotel je više slutio istinu nego li je vidio, više je sugerirao rješenje 
nego li ga preporučivao« (str. 7). I najbolji prijatelj Aristotelov ne će 
Piscu zamjeriti, što je došao do tako nepovoljnoga nazora o njegovoj 
filozofiji. Kad je mogao Zeller slično suditi, pa i Baeumker i toliki i 
nije ništa čudnovato, ako i pisac ove knjige slično misli. On i SEG 
priznaje, da je Aristotel slutio i sugerirao pravo rješenje problema. Sa- 
mo je pitanje, koje je ovo pravo rješenje prema našemu piscu. Moram 
priznati, da se moje veselje, Moje sam osjećao kod izjave našega auktora, 


da je Aristotel! slutio i nagovijestio pravo rješenje, kod čitanja opet 
rasplinulo. Auktor naime zastupa mišljenje, da  Aristote! nije 
dk shvatio odnosa između individualnoga bića i univerzal. 
ih ideja ili pojmova. On misli, da si Aristotel protuslovi, kad 
naučava, da samo individualno biće postoji, ali da ipak nije pred- 
met znanosti, nego da ova raspravlja samo o univerzalnome. S ovom 
glavnom poteškoćom skopčane su prema našem auktoru i druge, koje 
se tiču hilemorfizma i nauke o aktu i potenciji kod Aristotela. Poznate 
su ove poteškoće već amo od Zellera i Baeumkera. Ja sam ih prikazao 
ft riješio na temelju Aristotelove nauke u svojoj studiji »Sententia Aristo- 
telis de compositione corporum e materia et forma, Zagreb 1928<«. Ali 
Badareu nije se osvrnuo na moje rješenje, kaošto on uopće nigdje ne 
ominje latinski pisanih djela, niti se obazira na skolastičku filozofiju. 

o se opaža diljem čitave knjige. Zato se no čudim, što misli, da je 
našao rješenje protuslovlja u Aristotelovoj filozofiji s obzirom na spo- 
znatljivosti individualnih bića i predmeta znanosti u Kantovoj kritici 
čistog razuma. Svakako je ovo rješenje novo, ali ne istinito. Aristotela 
svrstati među pristaše transcendentalnoga idealizma djelo je, koje ne 
može naći priznanja poznavalaca Aristotelove i Kantove filozofije i prave 
filozofije uopće. Ipak — ili baš zato — ova je knjiga zanimljiva te po- 
tiče na razmišljanje o mnogim između najvažnijih problema Aristotelova 
sistema. Fr. Šanc D. 1 


Petermann Margit, Illuminare (Gr. - 8% 50 S. auf Antik - Biitten 
mit zweifarbigen Kapitelleisten, in  Igraf - Pergament), Kčsel - Pustet, 
Minchen 1936. 

Ako se danas i bljutavi romani najgore vrste obično zaodijevaju 
ruhom umjetnosti, kudikamo više prava na to ima ono, čega ljepota ne 
vene, jer odsijeva divni sklad vječne Istine. Otmena oprema ove knjige 
odgovara i njenom misaonom sadržaju. Biserje evanđeoskih misli dolazi 
u ovom okviru jače do izražaja. I najljepši dijamant, kad se nađe u pri- 
rodi, nema onoga Čara, koji mu daje vješta ruka draguljara. Tu je evo 
dublji smisao i opravdanost izvanjske tehničke opreme katoličke knjige. 
S naše se strane premalo pazilo na to, ali ide sve to više na bolje. 

Petermann je splela o Kreta iz života mne kršćanskih duša 
sadašnjice u kiticu »evanđeoskih urešene o Kristu, koji otsijeva u nji- 
ma. Za to knjiga nosi podnaslov »Transparente«. Neobičan je pothvat 
utoliko, što je uzela imena svetih lica (anđela Gabriela, Elizabete, sv. 
Ane, Bi. Dj. Marije) u okviru današnjeg života, ali se ipak ne smije ići 
tako daleko, da se piše: »Anđeo Gabriel imao je čarape do koljena i 
gojzerice«, makar se to odnosilo na jednog mladića, koji se sav predao 
službi Caritasa. Sigurno je to poslanik ljubavi Božje, moga Krista, ali 
malo više konzervatizma u riječima, kojima se to izrazuje, bilo bi bolje. 
Inače je sve prožeto vedrinom, tankoćutnošću majčina srca za bijedne i 
potištene, te onom jednostavnošću i iskrenošću u pričanju, koja se čini 
tako priprostom, a ipak je rijetka umjetnost. W. 


Turković Milan, Der Zisterzienser Orden in Slowenten (str. 107). 

Djelo nam daje pregled prošlosti ovoga zaslužnog Reda kako za 
cijelu katoličku Crkvu tako i za slovenske zemlje. Nastao je kao pomla- 
đeni ogranak sv. Benedikta u Citeaux-u u Francuskoj 1098. U 14. vijeku 
imao je svojih 1500 muških i 1300 ženskih samostana, a zadužio je kršćan- 
stvo neumornim radom na području materijalne i duhovne civilizacije — 
krčenjem šuma, prepisivanjem knjiga, gajenjem znanosti i umjetnosti te 
širenjem evanđeoskoga duha. Veoma rano otvoriše Cistercite svoje 

domove i u hrvatskim krajevima te su u 13. vijeku stajali 
među prvim radnicima na njivi Gospodnjoj. Na o bijaše njihova opa- 
tija Bl. Gospe u požeškoj dolini (od g. 1232.). O hrvatskim cistercitima 
objelodanio je isti pisac posebnu knjigu. 
Djelo ima za predmet dvije prastare opatije u Sloveniji. Već oko 
. 1136. vidjeli su Slovenci početke cistercitske naseobine u Stični. 
amostan je otada kroz stoljeća igrao ulogu kao nepresahnjiva baza 
duhovnoga svijetla i dobrotvornosti za onaj narod, a cijenili ga i poma- 
gali dobri i mogući ljudi. Drugi ne manje zaslužni manastir nastao je kao 
plod zavjeta glasovitog vojvode Bernarda Sponheima u Kostanjevici g. 
1234. No kaošto stotine sv. zadužbina i najvećih narodnih svetinja tako. 
su i spomenuta ognjišta duhovnog života slovenskog naroda pala žrtvom 
* nekršćanske politike cara Josipa ]I., koji ih potezom pera dokinuo g. 
1784., a požudne oči brzo razgrabiše i uništiše do čega je došla nesmi- 


ljena ruka. 
Cistercite su g. 1898. doživjeli sreću, da su opet obnovili svoje 
blagotvorno djelovanje u drevnoj opatiji Stični. N. Maslać D. I. 


Martindale_ C. C., S. 1, The ditficul! commandment, 8. izd. (50 
tisuća, str, 80.), Manresa Press — London 1935. 

Ova malena engleski stvarno i praktički pisana knjižica iz pera 
poznatoga o. Martindale-a prevedena je već na više jezika, a na engle- 
skom je doživjela eto već osam izdanja. Nakon uvoda, u kojem pisac 
opravdava potrebu ovakove knjižice, kojoj je podnaslov: »Bilješke o 
svladavanju sama sebe osobito za mladiće«, slijedi pet poglavlja, u ko- 
jima se vrlo taktički i diskretno, a ipak posve jasno govori o »mislima«, 
»riječima« i »djelima«, tumače neki pojmovi i donose motivi za čist život. 
Sve je to obrađeno tako, da odaje čovjeka, koji je izbliza gledao ljudsku 
bijedu, ali koji je istotako u praksi okušao snagu motiva, što ih daje 
naša vjera u borbi za čistoću. Najtoplije i pravo remek-djelo jest baš 
zadnje poglavlje, u kojem pisac s nekoliko riječi iznosi najljepše motive 
iz natprirodnoga reda, ali nadovezujući na prirodni. Bilo bi vrijedno 
stvarcu prevesti i na naš jezik, a onima, koji razumiju engleski, prepo- 
ručujemo samo djelce. 

K. Grimm D. IL. 

HERSAN 
HERSAN ČAJ će vam pomoći da opet posti- 
£$nete zdravlje pomoću ljekovitih svojstava bilja. — 
Ne budite neprijatelj sami sebi! — Oboljenja kod migrene 
ublažiće Hersan čaj. — Smeta li vas gojaznost (debljina)? 
Onda možete upotrebiti HERSAN ČAJI — Zašto da trpite 
boli kod reumatizma i kostobolje (giht) kada to nije potrebno. 
HERSAN ČAJ je sredstvo koje Vam može olakšati muke 
— HERSAN ČAJ pomaže kod arterioskleroze i hemoroida 
(šuljeva). — Zar zbilja ne znate da je HERSAN ČAJ kod o- 
boljenja želuca, jetara i bubrega dobro sredstve? HERSAN 
Čaj dobiva se samo u originalnim omotima u svim ljekar- 
nama. 

Tražite besplatnu brošuru i uzorak kod 

Zagreb 1/147. 
UPRAVA: 


Zagreb 1/147 

»C ROATIA«<« 
osiguravajuća zadruga 


utemeljena 1848. godine po općini 
kr. | slobod. grada Zagreba. 


Provađajte sva potrebna Vam osigura- 
nja kod najstarijeg domaćeg osigu- 
ravajućeg zavoda »Croatia«. 

»CROATIA« imade svoje gsjedište u 
Zagrebu, Masarykova ul. br. 1, u 
vlastitoj palači, a svoje podružnice 


u Beogradu, Ljubljani, — Osijeku, 
Novom Sadu, Sarajevu i Splitu te 
povjereništva i zastupstva u svakom 
većem mjestu. 


Imovina zadruge iznosi Din 135,000.000, 
a jamčevna sredstva Din 94,000.000. 


Od osnutka zavoda do danas ispla- 


ćeno je na raznim odštetama oko 
Din 170,000.000. 
»CROATIA« preuzima uz najpovolj- 
nije uvjete sve vrsti osiguranja i daje 
spremno sve potrebne upute i in- 
formacije. 


HRVATSKA 
KATOLIČKA BANKA D. D. 
ZAGREB 


Jurišićeva ulica 10. — Vlastita kuća. 
Telefon broj 13-02 i 18-41. 


e Prima uloške na knjižice i tekući 
račun te ih ukamaćuje najpovoljnije. 
6 Eskomptira_ mjenice, devize i če- 
kove. € Financira trgovačka, obrtna i 
industrijska poduzeća. & Obavlja sve 


burzovne naloge najkulantnije. & Ku- 


puje i prodaje devize uz najpovoljnije 


uvjete. 6 Bavi se uopće svim u ban- 


kovnu struku zasjecajućim poslovima. 


Smisao antikonkordatskog vrenja 


U prvi mah bi čovjek tu malaričnu hajku, kojom se 
— sve tamo od Kalimegdana i Šumadije, pa preko Bosne 
do stanovitih ljubljanskih redakcija — nastojalo zagrijati 
ovogodišnje kišno ljeto, nazvao besmislicom. Ona to u sebi 
sigurno i jest, i u zdravim se prilikama na nju jamačno ne 
bi smjelo ozbiljno osvrtati. Mi za zdravim prilikama me- 
đutim samo žudimo, a u bolesnom ozračju i nezdrave »ma- 
lenkosti« znadu poprimiti naročito značenje. 

Nama se ipak čini, da se čitava ta hajka ne može 
nazvati »malenkošću«. Zamišljena je i izvođena u odveć 
velikom stilu, s odviše upornosti nastavljena, previše se 
dioničara u nju upustilo. A ne može joj se reći, ni da je 
bez ikakva smisla. Svi suvlasnici u tom novoosnovanom 
poduzeću, došli oni i s najoprečnijih strana, već po svojoj 
ustaljenoj tradiciji i izvježbanom instinktu rade — po planu; 
obično vrlo dobro smišljenom i u tančine izrađenom planu. 
Stoga ni to vrenje ne može biti »slučajno«, ni »spontano«. 
I baš zato, jer te pojave nisu sitne slučajnosti, iznijele su 
one mnogo toga na površinu: i više, nego što su njihovi 
priređivači htjeli. Na našoj je javnosti da te pojave ozbilj- 
no uoči, svestrano im ogleda pozadinu, da preko njih naiv- 
no i na laku ruku ne pređe. One u sebi kriju odveć veliku 
pouku za sve. Značajno su svijetlo bacile na mnoge vjersko- 
crkvene, narodne, državne i socijalne probleme. Osvrnut 
ćemo se samo na najglavnije. Kratko i otvoreno: iskrenost 
je u ozbiljnim vremenima najpotrebnija krepost. Nojeva 
je politika uvijek bila kratkovidnom, a u zamršenijim okol- 
nostima redovito — kobnom. 


Prva se u arenu spustila sprsko-pravoslavna crkva. 
I to stanoviti i dobro poznati krugovi, baš oni, kojima su 
razni diktatorski režimi najviše pogodovali. Zašlo se u 
borbu ne ozbiljnim i mirnim dokazima, — njih se uopće 
nije ni pokušalo iznositi, jer ih naprosto nema — već se 
odmah započelo demagogijom najkrupnijeg kalibra. »Pravo- 
slavlje je u opasnosti, srpstvo je u pogibli«. Od koga, za- 
što? Zato, što se katolicima, koji su u državi jedna od naj- 

brojnijih — ako ne najbrojnija vjerska cjelina, priznaje 
juridička ravnopravnost, da o stvarnoj jednakopravnosti i 
ne govorimo. O njoj budžetske brojke pričaju svoje priče. 

Okosnica cijele kampanje »pravoslavlje je u opasno- 
sti, srpstvo u pogibli« vrlo je značajna. Ona pokazuje, da 
je u mnogim pravoslavnim crkvenim krugovima duboko 
uvriježeno — a za zadnjih režima i sustavno uzgajano — 
mišljenje, prema kojem bi pravoslavlje imalo biti privile- 
govanom vjerom Jugoslavije, da, njenom državnom vje- 
rom: država bi imala da služi srpsko-pravoslavnoj crkvi, 
a srpsko-pravoslavna crkva državi. Sa začudnom je to 
otvorenošću, nerijetko upravo s bezobzirnošću bilo isticano 
ovih posljednjih mjeseci u tisućama raznih publikacija.! 
Ono dakle, što nije po ćudi nekim skupinama srpsko- 
pravoslavne crkve — i to možda baš onima najmanje reli- 
gioznima — to jednostavno »krnji i unižava naše nacijo- 
nalno dostojanstvo i državni suverenitet«. A za milijune 
se tu katoličkih Hrvata i Slovenaca — ne pita. 

Takovo shvaćanje, koje u državi, gdje živu jake za- 
jednice raznih vjera, jednu vjersku cjelinu  istovjetuje 
s državom, vrlo je opasno, i nužno mora biti uzrokom ne- 
prestanih i dubokih kriza. Ako se to shvaćanje posredno 
ili neposredno, idejno i stvarno (t. j. budžetski) podržava 
i nijeti, onda se tim podržavaju, nijete, produbljuju i sve 
krize, koje ono sa sobom nužno donosi. 


Svi su sa začuđenjem zapazili, da su se mnogi srpsko- 
pravoslavni crkveni krugovi u toj konkordatskoj bitci naj- 
uže povezali baš s onim pojedincima, skupinama i udruže- 
njima, koja su se za svoje »vlade« laćala najsurovijeg 
terora kao glavnog — možda jedinog sredstva — pri »re- 
šavanju« narodnih, državnih, vjerskih i socijalnih proble- 
ma. Iskreno rečeno, držimo, da je taj momenat jedan od 
najozbiljnijih. On odaje, da je u nekim krugovima srpsko- 
pravoslavne crkve dosta ukorjenjeno ono mišljenje, koje 
je dugo podgrizavalo bivšu rusku pravoslavnu crkvu, dok 
je nije uništilo: nju i Rusiju. Službena se ruska crkva pri- 
ljubila uz nasilne režime i njihovu silu. Pače je toj sili po- 


1 [šlo se čak tako daleko, da se za sve one koji nisu protiv 
konkordata, reklo: da se »fime teško ogrešuju o interese Svetosavske 
pravoslavne crkve i izdaju životne interese nacijonalne i državne«, 
jer se konkordatom »unižava i krnji naše nacijonalno dostojanstvo i 
državni suverenitet.« 

vlađivala, kad je terorom »rješavala« goruća vjerska, soci- 
jalna i politička pitanja stare Rusije. Sama se na tu silu 
oslanjala, nju je smatrala svojom vrhovnom branom, od- 
lučnim dokazom. Sila je popustila, t. j. preselila se, jer 
sila — kao svaka batina — ima dva kraja. Okrenula se 
protiv Crkve. 

Tako se to Crkvi uvijek i nužno događa, kad se isklju- 
čivo osloni na vanjsku silu. Vanjska i državna organizacija 
može — i zvana je — da Crkvi pomogne, no Crkva nikad 
ne može da se na državnu i vanjsku organizaciju osloni kao 
na jedinu i osnovnu svoju snagu. U tom slučaju ona niječe 
samu sebe, jer priznaje, da nema dovoljno životne snage, 
da sebe održi, a kamo li da socijalni i državni poredak 
zadahne osnovnim kršćanskim načelima. U tom je i bila 
sva tragika ruske crkve i ruskog naroda. Najdalekovidniji 
sinovi i najlojalniji predstavnici ruske misli su to davno 
vidjeli i glasno rekli. I Aksakov i Dostojevski i Solovjev. 
Ruska si crkva te gorke istine nije dala reći. Ona je i opet 
posegnula za silom, da problemu začepi usta, a ne da ga 
liječi iznutra. Prognala je mnoge predstavnike iskrenosti 
u Sibir, Solovjeva u Zagreb. Problemi su silom gušeni: 
katastrofa je došla. 

Nažalost, i kod nas su neki ruski emigrantski kru- 
govi — ne svi — imali vrlo nesretan utjecaj. Mislimo one 
krugove, koji od povijesti nisu ništa naučili, a čini se, da 
uopće nisu kadri, da štogod od nje nauče. Njihovo se dje- 
lovanje zadnjih godina vrlo jako osjetilo i na vjersko- 
crkvenom polju i na socijalnom, narodnom i državnom; 
naročito kod nekih pravoslavnih faktora i za nekih režima. 
Mnogi val nedavnog komešanja uzbiban je strujom, koja 
dolazi iz tih vrela. Zapamtiti međutim valja, da i povi- 
jesno zbivanje ima svoju nutarnju logiku, te da i u povi- 
jesti isti uzroci rađaju istim posljedicama. 


Što je u cijelom metežu bilo još tragičnije, to je savez 
nekih crkvenih krugova čak i sa pristalicama crvenog terora. 
Uostalom nije to baš ni tako čudno. Kad netko u duši s te- 
rorom očijuka, onda nije baš tako bitno, da li je taj teror 
crveni ili bijeli. Samo što Crkva u jednom i drugom ko- 
načno jednako prolazi: ovaj je dovodi do smrti anemijom, 
onaj naglim puštanjem krvi. Vrlo je značajno — a moglo 
bi biti i kobno — što neki pravoslavni crkveni krugovi toga 
ne vide, Oni se pridružuju marksistima — recimo pravu 


riječ: komunistima — u hajci protiv katoličke Crkve. Zar 

nisu u isto vrijeme čuli, kako marksistički vođe po Beo- 

tm govore: »Samo neka mi obračunamo s katoličkom 
rkvom, s pravoslavnom će biti lako.« 

Jest, srpsko se pravoslavlje nalazi u opasnosti, ali 
ne od konkordata, nego baš od svojih dvaju časovitih »sa- 
veznika«: od pristaša na i crvenog terora. Ako se srp- 
ski crkveni krugovi odluče da pođu rame o rame s bijelim 
— ili smeđim — terorom prijašnjih režima, da sebe silom 
učine državnom vjerom i silom »rešavaju« sve socijalne i 
narodne probleme, onda se sami svijesno upućuju na skret- 
nicu stare Rusije. Neka onda nitko poslije suza ne lije: 
iste tračnice dovode do iste stanice... 


Ako se pak srpski pravoslavni krugovi podadu laska- 
vom i časovitom snubljenju marksista te u rušenju konkor- 
data — makar i uz pomoć komunista — nastave gledati 
vrhovni spas države i pravoslavlja, onda oni komunizmu 
u Srbiji ne samo širom otvaraju vrata, nego mu služe naj- 
sigurnijom ljestvicom. Stvar je vrlo ozbiljna. Ona je ne- 
aktuelna samo za one, koji nisu kadri da misle na preko- 
sutra. Nije više ni za koga tajna, da je dobar — čini se vrlo 
velik — dio (u nekim mjestima radi se i o 80%) srpske 
đačke omladine zadojen radikalnim marksističkim ideja- 
ma. To je činjenica. Što ta činjenica sa sobom nosi, zna 
svatko, tko poznaje povijest i tko ima bar malo refleksivne 
sposobnosti. Ta se činjenica ne da i ne može odstraniti ni 
palijativima, ni silom. Ideja se zamjenjuje samo idejom, 
1 to istinitijom i boljom; vjera u jedan socijalni poredak 
nadomješta se samo vjerom u drugi socijalni poredak, i to 
pravedniji, uzvišeniji, stvarniji. 

Neki se pravoslavni krugovi prilikom hajke nađoše 
na raskrsnici. Oni se imadu odlučiti kuda će. Ili uz režime 
prijašnjih terora i s njima niz kosinu; ili uz organizatore i 
priređivače crvenog terora i preko njih u bezboštvo i krvavo 
samoubojstvo. Ili... ili uz ono, što Crkvi jedino dolikuje: 
uz kršćansko rješenje, kršćanski duh. To je jedini put. 
Svaka crkva valja da nađe samu sebe, svoju nutarnju du- 
hovnu snagu. Crkva valja da uzgoji moralan kler, jer je 
. nemoralan ili amoralan kler najveća nakaza za Crkvu i 
njen najopasniji štetočinja; naobražen kler, jer se danas 
nema posla s primitivnim ljudima i primitivnim problemi- 
ma, nego s vrlo složenim ljudima i još složenijim pitanji- 
ma. Naročito je nužno ozbiljno i što skorije proučavanje 

kršćanskih socijalnih principa: možda i »papskih« enci- 

klika,' Nedavno je neki pravoslavni sveučilišni profesor 

iz Lenjingrada, koji je doživio i proživio crvenu revoluciju, 

imao odvažnosti da izjavi: »Rusija ne bi boljševizma nikađ 

doživjela, da je poznavala i primjenjivala socijalne enci- 
ike rimskih Papa.<« | 


I međunarodna se politika odrazila u protukonkor- 
datskoj hajci. Engleska, Italija, Francuska, da o manjim dr- 
žavama ne govorimo, držale su se po strani. Treći Reich i 
Crveni Savez nisu mogli da sakriju svojih simpatija, a ni 
svojih aktivnih niti. Nije to prvi put, što se WilhelmstraBe 
i Kominterna nađoše na istom terenu i u zajedničkoj akciji, 
svaka sa svojim emisarima i svojim ciljem. Međutim su 
neki od tih emisara kadri da naizmjence — a možda i 
istodobno — igraju dvije uloge. I Judenića i Tuhačevskog. 
Kad je teror glavna ideologija, onda je konačno svejedno, 
da li je on smeđe ili crveno obojen. 

acizam se usko pobratio sa stanovitim predstavni- 

cima prošlih režima; toga on u intimnijim informacijama i 
ne krije. On bi sve učinio, da im opet pomogne do vrha. 
Njemu »integralci« pogoduju, jer mu pogoduju marionete. 
on marioneta treba za svoj Drang nach Osten, za svoju 
politiku u Podunavlju, a treba ih i za to, da na svoj način 
pričvrsti osovinu Berlin-Rim. Značajno je samo to, da je 
on pouzdanih prijatelja našao i u nekim službenim krugo- 
vima srpsko-pravoslavne crkve.! Čak svojevremeno i u 


2 Kod nekih i pravoslavnih i protestantskih krugova to zani- 
manje za socijalnu nauku kat. Crkve — već postoji. Poredi o tom 
naš dopis s međukršćanske konferencije u Edinburgh-u (str. 338). 

5 Uostalom stvar nije baš ni tako neobična, kad se ideologije 
pokrivaju. Nacizam u svojoj propagandističkoj literaturi o Balkanu i 
za Balkan pi upravo tako, kako smo vični slušati iz ustiju mnogih 
»integralskih« propovjednika: »... Im achtzehnten Jahrhundert war 
Kroatien bereits latinisiert... Im Zuge, ein groBes kroatisch-r&misches 
Reich zu werden, erwuchs ihm hieraus eine besondere Mission... 
So wirkte im Stidosten die Propaganda des vatikanischen Staates.« 
O glavnom »misteriju« Balkana čitamo: »Der Balkan, und zwar der 
wahre, der včlkisch einheitliche Mittelbalkan, das Reich des serbischen 
und bulgarischen Hajdukentums (sicl), ist nordisch und germanisch 
(sic!) verzaubert. Das ist eine Tatsache, die nicht bestritten werden 
kann, wenn man das enzige groBe Mysterium, das diese souverine 
Welt bewegt — das Mysterium des Blutes — vor Augen haf...« 
(Janneff, Aufstand gegen Europa, str. 196, 197, 261; Berlin 1937.) — 
Točno. Tu i jest glavni problem: Hoće li »misterij krvi« — uzimamo 
pojam u svom njegovu opsegu — i nadalje ostati glavnim misterijem, 
velikim pokretačem Balkana. Začudno se ta nacistička ideologija o 

službenom glasilu M mi patrijaršije.“ 

Kominterna također treba marionet&. Ona ih po 
svojoj staroj navadi brižno, ustrajno i adaptirano uzgaja. 
Njoj je potreban put u Sredozemno morte i u srce Evrope. 
Zato se i ona pobrinula, da »usmjeri« julske događaje. 
Njeni predstavnici — i glavni predstavnik — su dobro »ru- 
kovodili«. A dobro je pratio i jedan veliki srpski dnevnik, 
koji uostalom — zajedno s jednim šaljivim listom — već 
odavno udomaćuje i crvenu pratnju i crvenu melodiju: 
vješto, proračunato, sigurno. A eto, u zadnje vrijeme tom 
se zboru pridružiše i neki crkveni pravoslavni krugovi. 
Kominterna si tare ruke, a moskovska »Pravda« ne može 
da sakrije svojeg veselja.  Antikonkordatska haranga je 
pokazala svu elastičnost Dimitrovljeva trojanskog konja i 
svu beskonačnost ljudske naivnosti. 

Ljetni su događaji otkrili opasnu lakovjernost širokih 
pravoslavnih masa. Nekoliko je savršenih cinika ubacilo 
more najnezgrapnijih laži u narod: i sve se to progutalo. 
Ne samo primitivni puk, nego se i »inteligencija« zaklinjala 
na njihovu vjerodostojnost. Nastala su čitava gibanja, po- 
kreti. U nekim se bosanskim selima ljudi opraštali od 
kuće, kao da idu u rat. U Sarajevu, Mladenovcu i drugdje 
— kako je iz novina poznato — potekla je i krv. Danas su 
ta »gibanja« pokrenuta u obranu »svetosavskog pravoslavlja 
od konkordata«. Sutra su te iste mase kadre, da jednako 
slijepo, jednako krvavo nasrnu za drugim parolama, koje 
će ubaciti isti ili drugi cinici. I tom se zgodom potvrdilo, da 
su mase — podržavane u bilo kojem opskurantizmu — 
uvijek mač dvorezac." 


Balkanu podudara s onim pobožnnim zazivima, što ih slušasmo ovog 
ljeta. U njima se naročit »Božji blagoslov« zazivao »na svakog onog, 
koji ne ustane protiv konkordata«. Želile su mu se verige, kolac, konj- 
ski repovi, pa čak i to da ga živina do pasa kljuje. — Uistinu: »das 
enzige groBe Mysterium, das Mysterium des Blutes«! 


* Isporedi pisanje »Glasnika srpske patrijaršije« prilikom kon- 
kordatske diskusije u III. Reichu. 


5 Ulogu svoje vrsti igrao je u tom poslu g. dr. Voja Janjić. 
Mi se ne bismo na nj osobno osvrtali, da on nije imao pretenzija — 
a neki su to čak i ozbiljno uzeli — da bude »mentorom«, nekom vrsti 
»mosta« između pravoslavnih krugova i katoličkih. Držimo da su po- 
sljednji — a i raniji, javni i privatni — događaji dovoljno pokazali 
da g. Janjić ne posjeduje nikakove kvalifikacije za slične misije. Neki 
gu sve dogodovštine g. Janjića htjeli ispričati »lakrdijom«. Onda je 
rezultat još porazniji: ima stvari, s kojima Čovjek, a najmanje sve- 
ćenik ne »lakrdija«. 

Antikonkordatska se kampanja spotakla i i o hrvatsko 
pitanje. Ona pučka — u stilu vile hilendarske — okomila 
se na istaknute hrvatske ličnosti kao na »opasne klerikalce«, 
na »crno-žute emisare Vaiikana« itd; itd. Oni suptilniji se 
požuriše, da u nesudjelovanju hrvatskih poslanika pri gla- 
sanju za konkordat otkriju neku »napetost« između hrvat- 
skog političkog vodstva i katoličke Crkve u našim kraje- 
vima. Pia desideria! 

Međutim je doriojanstveno i i uviđavno pisanje gotovo 
sve hrvatske štampe počevši od »Hrvatskog Dnevnika«, 
»Obzora« i »Hrvatskog Lista« — da izrazito katoličkih 
listova i ne spominjemo — dovoljno pokazalo, da su simpa- 
tije i hrvatske javnosti i hrvatskih mjerodavnih krugova na 
strani opravdanih zahtjeva katoličke Crkve. 


Posmatrač 


Krist i značaj 


Već je i banalno reći, da nam trebaju značajevi, a 
još banalnije kazati, da su nam za odgoju značajeva po- 
trebni uzori. Toj krvavoj potrebi uzora, koji će za sobom 
povući plejade čelik-značajeva, odgovorio je sam Bog 
tako, da je došao među ljude, eda pred njihovim očima 
odživi život ideala od čovjeka, uzor čovječnosti, nadljudsko 
i ujedno sveljudsko... 

Javljala se doduše i prije Krista anima nafuraliter 
christiana te na usta poganskih veličina progovarala i pje- 
vala hvalospjeve krepostima i značajnosti, ali sve je to bila 
tek krilata riječ, koja dođe, potakne i prođe, a utjelov- 
ljena Riječ, koja ostaje uvijeke i neprestano djeluje, nije 
postojala. Mogao je Seneka pisati gnome i sentencije, ko-- 
jima se i danas divimo, koje i i danas s korišću upotreblja- 
vamo, ali o jednoj nije sigurno mogao voditi dovoljno 
brige ni on sam, makar je bila njegova vlastita: »Homines 
magis credere solent oculis, quam auribus — ljudi obično 
radije vjeruju očima, negoli ušimal« Mogao je t svo- 
jom majeutičkom vještinom rađati i kod sebe i kod drugih 
pročišćene pojmove, mogao je snažnim zaletom svojega 
duha vinuti se i do čišćega pojma o jednom Bogu, ipak je 
pred smrt naredio, da se žrtvuje pijevac Eskulapu. Mogao 
se Aristotel penjati po vrhuncima ljudskoga znanja i umi- 
jeća, što ga ljudskim naporima bez pomoći objave Božje 
mogla dati ljudska pamet, ipak je i on zablatio svu tu ve- 
ličinu digavši ruku na sama sebe, da izbjegne teretu sud- 
bine. Svi ti velikani i mnogi drugi imali su misli, ali tek kao 
gosta, što ga pozdravljali u drugom boljem svijetu, a ne 
kao brata i druga, što stanuje među njima. I zato one nisu 
nikada mogle postati znakom, značajkom, što će obilježiti 
njihovo biće. To je misao postala i postaje tek u vezi s Misli, 
8 Riječju postalom tijelom. Istom u svecima staroga, a na- 
pose novoga zavjeta postala je ona zaista znakom pravih 
i potpunih ljudi. 

ZNAČAJ: ZADANA RIJEČ 


Ako kažemo s Hebelom, da je značaj »riječ, što je 
dasmo cijelom svijetu, i da gazimo cijelom svijetu zadanu 
riječ, ako se iznevjerimo svojemu značaju«, tad se Krist 

izdiže kao orijaš nad sve ljude, jer je cijelo njegovo Biće, 
cio njegov život tek jedno iskupljivanje zadane riječi cije- 
lome ljudskomu rodu, riječi o otkupljenju. Evanđelja sva 
bez izuzetka, a napose Matejevo opporfune importune is- 
tiču, da se sve, štogod je Krist doživljavao ili radio, zbivalo 
zato, »ut adimpleretur, quod dictum est per prophetas di- 
centes — da se ispuni, što je rečeno, obećano od Boga lju- 
dima kroz vjekove Ke: PR roma Šain Eto Vam, ljudi, utjelov- 
ljene značajnosti! , jednom dana, nigda ne opozivana, 
nego ostaje do vijeka: »Krist | (utjelovljena | Riječ Božja) 
jučer, danas te isti dovijekal«, riječ, koja je stalnija od 
radioaktivnih procesa, kojih ništa ne može pokolebati, a 
kamo li uništiti: »Nebo i zemlja će proći, ali moje riječi ne 
će proći!« 

Ili ako kažemo, da je značaj ustrajna i nepokolebljiva 
volja svijesna idealna cilja, tad i opet Krist iskače pred 
našim očima kao jedinstveni fenomen u povijesti ove zemlje 
i cijeloga čovječanstva. Zanimljivo je vidjeti, kako je Krist 
promatran s toga gledišta odjeknuo u jednoj od najvećih 
genijalnih duša, u nutrinji Apostola naroda, koji s emfa- 
zom tvrdi korintskim kršćanima: »Sin Božji Isus Krist, ko- 
jega mi vama pro vijedasmo..., nije bio DA 1 NE, nego 
je bio u Njemu DA«. I dodaje: »Jer koliko je obećanja 
Božjih, u njemu su DA, zato i po njemu Amen Bogu na 
slavu po nama.« Što znači taj samo DA, čista afirmacija, 
dolazi nam do svijesti, kad poran Krista na Maslinskoj 
gori, gdje se krvlju znoji, ali ne preda, ne će da kaže NE 
pred svojim životnim zadatkom, koji je tako gorak, zada- 
tak — umrijeti; dolazi nam do svijesti, kad Ga gledamo 
gdje s mirnoćom, koje nije rodio ovaj svijet, svijesno pot- 
pisuje svoju smrtnu osudu: »Ti kažeš,« — pazi dakle i na 
etiketu govoreći s razbojnikom na velikosvećeničkoj stolici 
— »ja sam Sin Božjil« 

Od toga dana i časa kao da se provalila bujica zna- 
čajeva, koji će neustrašljivo priznavati Krista, da tim pri- 
znanjem kupe tamnicu, progonstvo i smrti 


ZNAČAJ: LJUBAV, DAR SEBE 


Ako definiramo napokon značaj kao požrtvovnu lju- 
bav ili kao žrtvu ljubavi za druge, zar nije i opet Krist 
gorostasna pojava, .pred Psa sve ljudske veličine, čak i 
veličina majke i njezine ljubavi pada u prah? Jer deviza 
Njegova glasi: sFillus hominis non venit ministrari, sed mi- 

ništrare — Sin čovječji nije došao, da ga služe, nego da 
služi drugima«, a neposredni svjedok zadnjih godina Nje- 
gova života i rada, sv. Petar apostol piše: »pettranšiit be- 
nefaciendo — prošao je [između nas) čineći dobro«! Inte- 
resantna je svakako činjenica, da je Njegova svemoć bila 
otvorenih ruku, čim se radilo o potrebama drugih, ali za 
vlastite potrebe kao da nije postojala. Dvaput je nahranio 
gladno mnoštvo, ali sam je živio od milostinje i nije htio 
reći, da od kamenja postanu hljebovi. Toliko je bolesnika 
ozdravio, izvidao im rane, ali sam je trpio od udaraca biča, 
uboda trnja, pljusaka vojnika. Čudom je izbavio iz nepri- 
like mladence na svadbi u Kani, ali sebe ne štedi. Kad su 
tražili od Petra hramski porez za učitelja, daje, da Petar 
čudesnim načinom nađe u ribi potrebit novac, ali da plati 
ne samo za Učitelja svojega, nego i za se. Kao da Mu je 
više do toga, kako će izbaviti učenika iz neprilike, negoli 
sebe. Kad Ga u vrtu rulja hvata u krugu pristaša, tad i 
opet kao da posve zaboravlja na se i osigurava svoje uče- 
nike: »Kazah Vam, da sam ja (Isus Nazarećanin). Ako 
dakle mene tražite, pustite ove da idul« 

Samo značaj mogao je onako spontano tražiti i od 
svih drugih ljudi, da pokažu, što znači njihova riječ. Ta 
riječ mora biti takova, da se pred njezinim veličanstvom 
mora pokloniti i najopravdaniji zahtjev: »Ja vama kažem, 
da se ne kunete nikako: ni nebom, jer je prijestolje Božje, 
ni zemljom, jer je podnožje nogama njegovim... Nego vaša 
riječ neka bude: da, da; ne, nel A što je više od toga, oda 
zla jel« Ta riječ mora biti takova, da se ne opozivlje: 
»Nitko, koji stavi svoju ruku na plug pa se obzire natrag, 
nije prikladan za kraljevstvo Božjel« 

Samo značaj mogao je onako postupati s ljudima, koji 
će to nepokolebljivije držati zadanu riječ, što su je svijes- 
nije dali: »Koji od vas, kad hoće da gradi kulu, ne sjedne 
najprije i ne proračuna troškove, ima li da dovrši, da mu 
se ne bi, kad postavi temelj i ne uzmože dovršiti, svi, koji 
gledaju, stali rugati govoreći: Ovaj čovjek poče graditi i ne 
može dovršiti. Ili koji kralj, kad pođe da se zarati s dru- 
gim kraljem, ne sjedne najprije i ne promisli, može li s de- 
set tisuća ići ususret onome, koji ide na njega s dvadeset ti- 
suća? Akoli ne može, poslat će poslanike, dok je onaj još 
daleko, i zamolit će, da se pomire. Tako dakle svaki od 
vas, koji se ne odreče svega, što ima, ne može biti moj uče- 
nik.« Samo je značaj mogao govotili: »Dao sam vam pri- 
mjer, da, kako sam ja radio, i vi činite« i to da iđe tako 

daleko, te mogne tražiti i samu spremiost bite za uvje- 
renje, kakovu je sam pokazao svojom smrću na križu. 

Samo značaj mogao je tražiti čista i nesebičnu ljubav 
prema Bogu i radi Boga prema bližnjemu: »Tko ljubi oca 
ili mater više nego mene, nije mene dostojan; i tko ljubi 
sina ili kćer više nego mene, nije mene dostojan.« Pa onda: 
»Zaista vam kažem, štogod ste učinili jednomu od ove moje 
najmanje braće, meni ste učinihi!« 


ČOVJEK »BEZ SJENE« 


Ali značaj može čovjek izraditi u raznim stilovima 
već prema materijalu, što ga posjeduje. Dana riječ može 
biti dah brzo i odlučno, a može biti dana hitro i nepro- 
mišljeno, pa će prema tome i vrijediti. Ili opet može biti 
dana s krzmanjem i otezanjem, ali zato neoporecljivo, a 
može biti davana i sporo i lijeno pa ipak ne vrijediti mnogo. 
Isto tako može cilj biti brzo iti sporo zagrljen sviješću te 
slabo ili jako prihvaćen voljom. I ljubav može biti duboka 
ili plitka, širokogrudna i uskogrudna. Tako ćemo dobiti ona 
četiri tradicijska stila značajeva: kolerički, sangvinički, me- 
lankolički i flegmatički. 

Nego da se mogne govoriti o žnačaju t. j. zaista odgo- 
jenu čovjeku, morat će se, kako dobro primjećuje Hellwig, 
svi ti stilovi kombinirati u jednu harmonijsku cjelinu. Pravi 
značaj značit će zapravo sintezu sviju i to sintezu, koja 
uklanja od svakoga temperamenta ono, što znači opasnost, 
a okuplja i među se povezuje ono, što znači potporanj za 
značajnost u pojedinim temperamentima. Iz toga Slijedi, da 
«će značaj biti to savršeniji, što manje dominira njime jedan 
stil, jedan temperamenat. Najsavršeniji bi značaj bio onaj, 
za koji se uopće ne bi moglo reći da je ikoji temperamenat, 
da nema na njemu ništa, što bi ee biti izvorom tragike 
le učiniti svojega nosioca subjektom tragičke krivnje. Ideal 
od čovjeka, idealni značaj ne bi smio biti temperamenat ili 
bolje ne bi smio biti temperamentan, dok bi baš on bio 
pravi temperamentum: lijepo temperirano i harmonijski u 
' Jona cjelinu povezano sve ono "dobro, što se može ostvariti 

ao čovjek. 

Primijenimo li to sad za Krista i zapitamo li: u kojem 
je stilu On izradio značaj, koji je Oh tem »ramenat, tađ 
ćemo s pravom očekivati i dobiti odgovor: Krist nema tem- 
peramenta u običnom značenju te riječi; Krist jest tempe- 
ramenat kath' exoben! Krist je čovjek, i čijoj. has blizini 
hvata čuvstvo neobičnosšti: 8 je čovjek, u kojega životu i 


vladanju ne nalazimo sjene, riječju: čovjek — bez sjene? 
Kaošto bi se odlučivao od svih ljudi onaj črvje koji 
pa. os sj zanimljivo je.to opisao jedan njemački pisac: 
ohne Schatten«] —, tako se Krist odlučuje od 
serroj ostalih ljudi i značajeva. Ali nije On ostao bez sjene 
radi neizrađenosti svojega lika ili netočne perspektive, nego 
je to baš Njegova konkretnost, ila va individualna zna- 
čajka, da u Njega nema sjene. t tenebrae in Eo non 
sunt ullae — I u Njega nema mikakovi mraka...« veli sv. 
. na jednom mjestu o Bogu, pa se čovjeku i i nehotice 
itanje pred Kristom, kad gleda taj Njegov ljudski 
e isklesani lik, je li to zbilja samo čovjek! Ali pogle- 
dajmo sve to maiko iz bližega! 
NJEŽNOST BEZ SLABOĆE 


Uzmemo li kao kriterij, koji će nam dijeliti ljude u 
karakterne stilove, način, kojim očituju svoju f jubav prema 
svojoj okolini, tad ćemo ih moći podijeliti u dvije katego- 
rije. Jedni su vanredno ko ara pei i nježni, ali stoga nemaju 
dovoljno energije oštrije nastupiti, kad zatreba, štoviše, 
skloni su na sjetilnost. Drugi opet pokazuju neku mužev- 
nost u ljubavi, ali stoga lako postaju grubi i bez osjećaja, 
riječju nedelikatni i bezobzirni. I kod ljudi, za koje se čini 
da srećno spajaju te dvije krajnosti, nešto pažljivije oko 
zamijetit će, kako se jedna od njih ipak makar i najdiskret- 
nije zna afirmirati na račun druge. Ogledamo li pak Kri- 
stovu ljubav prema ljudima i pretražimo je najpažljivije, 
naći ćemo je uravnoteženu savršenošću klasicizma i nježnu. 
i muževnu! 

Ili ne pokazuje li upravo nezapamćenu nježnost i ob- 
zirnost, kad Krist na križu u neizmjernim bolovima misli na. 
svoju Majku te je ostavlja ljubljenom učeniku služeći se: 
pri tom onako delikatnim riječima: »Ženo (= stvarno: Go- 
spođol!), eto Ti sinal« samo, da što manje uvrijedi i po- 
vrijedi majčino srce, što je pucalo od bola? Kakovu tanko- 
ćutnost pokazuje prvo čudo Isusovo: da izbavi vjerenike iz 
najveće neprilike, što nijesu mogli dati gostima da trače 
još i dalje svatovsko veselje, pretvara On — ljubitelj djevi- 
čanstva — sedam posuda: najboljim vinom! Obzirnosti se i 
delikatnosti Njegovoj divimo, kad govori sa Samarjankom, 
kojoj otkriva opačine; nježnosti pred grobom Lazarovim, 
pred kojim On — učitelj u Izraelu — javno plače kao malo. 
dijete. A ne progovara li nam isto čuvstvo iz onih suza, što. 
ih prolijeva nad svojim narodom i svetim gradom govoreći: 

»Kad bi i ti upoznao i barem u'ovaj tvo dan, što je za mir 
tvoj, ali j je sad sakriveno od očiju tvojih! Jer će doći dani 
na tebe, i okružit će te veprijste i tvoji opkopom i opkolit 
će te i pritisnut će te odasvuda i o zemlju lupit će tobom 
i djecom tvojom...«? Ili iz riječi: »Jeruzaleme, Jeruza- 
leme, koji ubijaš proroke i i kamenuješ one, što su poslani 
k tebi, koliko sam puta htio skupiti djecu tvoju, kaošto 
kvočka skuplja piliće svoje pod krila, ali vi ne htjedoste. 
Eto ostavit će vam se kuća vaša pusta... 

Mogao je dakle s po dra pravom govoriti provodeći 
zadnje časove svojega umrlog života svojim učenicima: »Jer 
tko je veći, koji sjedi za stolom, ili koji služi? Nije li onaj, 
koji sjedi za stolom? A ja sam među vama kao slugal« Pri 
tom ne valja zaboraviti, da se ljubav Kristova očitovala tako 
ne samo prema roditeljima, prijateljima i prema domovini, 
dakle u ona tri stepena, u kojima se pojavljuje makar i ne 
konzekventno i kod drugih ljudi. Isus pokazuje posebnu 
ljubav, gotovo bi čovjek rekao, posebnu slabost prema svima 
onima, koji štogod trpe, slabost, koja je plemstvo, jer ne 
može naići na nesreću, a da joj ne pruži pomoći! 

Gubavac pruža prema Njemu svoje izjedene ruke i 
kliče: »Gospodine, ako hoćeš, možeš me očistitil« i odmah 
sluša kao jeku stvaralačke riječi: »Hoću, očisti sel« — Je- 
rihonski slijepac viče iza glasa, kad Krist prolazi s narodom. 
Okolina ljutito hoće da ga ušutka, ali Krist ne može ostati 
gluh na molbu: »Sine Davidov, smiluj mi sel« Zapovijeda, 
da ga dovedu preda Nj: »Što želiš od mene? — »Da vidim, 
Gospodine, da vidiml« I progledao je! Bolesnici Ga upravo 
progone; sve, što je maleno, siromašno i nevoljno osjeća, 
da u Njemu ima najiskrenijega prijatelja i dobrotvora, pa 
se tako oko Njega tiska, da dolazi do nesreća: »Cum turbae 
irruerent in eum« i to katkad tako, »ita uf se invicem con- 
culcarent«, čitamo kod sv. Luke. Pa i pravo je tako, jer On 
baš te napose nazivlje svojom braćom: »Am haares« grješ- 
nike, carinike te na sablazan farizeja sjeda s njima za stol, 
a na prigovore i skandaliziranja odgovara: »Ne trebaju 
zdravi liječnika, nego bolesnil« Ta »ja sam radi njih i do- 
šaol« Za Nj približiti si koju ovakovu dušu znači onakovo 
veselje, kakovo pokazuje pastir, koji je našao izgubljenu 
ovcu, onakovo veselje, kakovo osjeća sirotica žena, koja je 
našla izgubljeni novčić! I nehotice nam tu pada na um 
jedna slika, što je sam Bog upotrebljava u starom zavjetu: 
Neka umre majci jedno dijete, pa je kušajte tješiti time, 
da ih ima još! Koja će majka moći zaboraviti svoje iz- 

ubljeno čedo, jer ih je još ostalo? Pa ipak, veli Bog, »sve 

d bi koja mati i a zaboraviti plod utrobe svoje, ja 
tebe ne mogu zaboravitil« Ne čini li se, da se Božja ljubav 
očitovana ljudskim načinom mora očitovati onako, kako 
se očitovala u Krista? 

Neobično se lijepo očituje nježnost Kristove ljubavi 
prema djeci. Umoran od dnevna posla sjedi, a majke nava- 
ljuju s djecom k Njemu, da metne ruke svoje na njih i da 
ih blagoslovi. Apostoli upravo indignirani ženskom bezob- 
zirnom nepromišljenošću tjeraju ih, da puste Učitelja na 
miru. Ali On se tako ugodno osjeća s djecom. Njegova duša 
tako je srodna tim nevinim stvorenjima: »Pustite malene k 
meni, jer takovih je kraljevstvo nebesko! Pustite ih i ne- 
mojte im branitil« 

Ali ne pokazuje li ta tako nježna ljubav i slabosti, ne 
baca li i ona sjenu, što je uvijek prati kod ljudi, kod naj- 
većih karaktera? 

JAKOST BEZ OPOROSTI 


Ljubav ljudska, koja se odlikuje nježnošću, karakteri, 
koji su tankoćutni, vrlo lako plaćaju porez senzualnosti. 
Kristu, koga su zakleti neprijatelji pratili na svakom Mu 
koraku Argusovim očima tražeći materijala za svoje ne- 
osnovane optužnice, nije se nitko usudio takovo što ma iz- 
daleka prigovoriti; nikome nije ni na pamet palo, da po- 
kuša osjeniti Njegov uzvišeni lik sjenom, koja inače, rekao 
bi čovjek, tako nužno slijedi žar ljubavi u tjelesnih bića, 
kaošto sjena slijedi sunčev sjaj. Stoga i mi govoreći i raz- 
matrajući Kristovu ljubav nemamo ovdje više ništa reći. 
A da se Kristova ljubav, ma kakovom se ona drukčije njež- 
nošću očitovala, ne može nikada smatrati bez energije, ne- 
muževnom, dokazuju već same peripetije, što ih je ta nježna 
ljubav na svom osvajalačkom putu do ljudskih srdaca mo- 
rala prolaziti. Kako neuspjeh i nerazumijevanje znaju slo- 
miti ljubav, pače je pretvoriti u mržnju! Kristove ljubavi 
to sve ne može da slomi, nego samo daje prilike, da se ona 
zasja u to ljepšem svijetlu. Ili može li tkogod poznavati 
život Kristov i ozbiljno tvrditi, da je napor, neimaština i 
muka smetala Njegovoj ljubavi? Što je mogla zloba, tvrdo- 
kornost i nezahvalnost ljudska protiv one ljubavi, koja je 
plakala nad Jeruzalemom, molila se za svoje krvnike, umrla 
za sve zločince? 

Koliko se opet i koliko puta zna dogoditi, da uspjeh 
i sreća u životu bude ubojicom ljubavi! »Honores mutant 

mores« klasičkim je izražajem te tragike ljudske ljuhavi 
Krist naprotiv i onda, kad Ga Njegovi naji dimni rijatelji 
kukavički ostavljaju, ne prestaje govoriti: »Nijesam li ja bio 
među vama kao onaj, koji služi?« A kad dovrši svoje veliko 
djelo otkupljenja poslije svojega uskrsnuća, nema ni traga 
ovu prigovoru zbog toga, a još manje zaboravi na apo- 
stole, nego s najvećom ljubavlju traži  »svoje prijatelje“ i 
iskazuje tako nježnu ljubav, da im čak zna priređivati 
zajutr 
Dakle bilo uspjeh bilo neuspjeh uvijek potvrđuje, da 
je Krisotva ljubav uistinu jaka i muževna, da je Krist uzor 
savršenog značaja. 


Matej i Marko nam bilježe, kako je Isus otišao malko 
u poganske krajeve, da se ukloni mržnji predstavnika svo- 
jega naroda, s kojima je dolazio u sve to veći konflikt. Tako 
dođe u krajeve Tirske i Sidonske. Dolazi žena Kananejka i 
moli Ga, da joj ozdravi kćer. On joj ne odgovori ni riječi. 
Ali ona se ne da, nego stade vikati po ulicama za Njim. Ne- 
ugodno učenicima pa Ga zamole: Daj joj, što traži, jer viče 
za nama| A On odgovara hladno: »Ja sam poslan samo iz- 
gubljenim ovcama doma Izraeloval« Ali žena ih stiže, pada 
na koljena pred Njim i zaklinje: Gospodine, pomozi mil On 
odgovara: Nije dobro uzeti kruh od djece pa baciti psima. A 
ona prihvati: Jest, Gospodine, jer i psići dolaze na svoj ra- 
čun, jedu naime mrvice, koje padaju sa stola. Sad joj istom 
reče: O ženo, velika je vjera tvoja; neka ti bude, kako želiš! 
I ozdravi joj kćer! Mi jedva prepoznajemo svojega Spasitelja 
u toj sceni. Ali po planu Providnosti imao je Krist obrađivati 
samo neplodno tlo židovskoga naroda, činiti njemu najveća 
dobročinstva stavivši mu u službu i svoju svemoć, da se obra- 
ti ili bude bez isprike, ako sve bude uzalud. 

Ili druga scena: Jedva je Petar odao onako krasno 
mišljenje i vjerovanje o Njemu: Ti si Krist, Sin Boga živoga, 
kad Isus poče govoriti o svojem poniženju i sramoti, o muki 
i smrti. Petar ga pozove na stranu te Ga poče koriti i go- 
voriti: Daleko to bilo od tebe, Gospodine, ne će se to tebi 
dogoditi. A On se okrene, oči Mu se zasjaše gnjevom, i onaj 
Petar, koji je malo prije čuo riječi: »Blago tebi Simone, sine 
Jonin... «, mora čuti riječi: »Idi od mene, sotono, jer si mi 
na sablazan; ne znaš što je Božje, nego što je ljudskol« 

Ili pođimo o pashi u Jeruzalem u hram pa Ga gledajmo 
kako pravi bič od užeta, tjera sve prodavače iz hrama i nji- 
hovu žrtvenu stoku, bez obzira rasipa novac mjenjačima i 

ispremeće njihove stolove. I nitko se ne usudi usprotiviti, jer 
su se Njegove oči sjale poput vatre, iz njih su sijevale mu- 
nje, dok se poput groma orio njegov glas: »Nosite to odavle 
i nemojte pretvarati kuću Oca mojega u dućani« 

Ili napokon otvorimo samo još 23. par Matejeva 
evanđelja i gledajmo Ga, kako stupa pred svoje din-dušma- 
ne, koje je ipak ljubio, a koji su Mu radili o glavi, te im do- 
vikuje: »Teško si ga vama, književnici i farizeji, hipokrite, 
jer zatvarate nebo pred ljudima: niti sami ulazite u nj niti 
dajete drugima da uđu. Teško si ga vama, pismoznanci i fa- 
rizeji, hipokrite, jer, dok duge molitve molite, gutate kuće 
udovičke; stoga će vas stići stroži sud .. . Teško si ga va- 
ma, pismoznanci i farizeji, hipokrite, koji dajete desetinu od 
metvice i kima... a zanemarujete važnije zapovijedi zakona: 
pravdu, milosrđe i vjeru ... Slijepi vođe, koji komarce glabate, 
a deve gutate ... Teško si ga vama, pismoznanci i farizeji, 
hipokrite, jer ste slični pobijeljenim grobovima, koji se iz- 
vana ljudima čine lijepi, a iznutra su puni mrtvačkih kostiju 
i svakojakoga gada; tako se i vi izvana činite ljudima pra- 
vedni, a iznutra ste puni farizejštine i opakosti . . . Zmije, 
legla gujina, kako ćete umaći osudi u gehenu?« 

Neka itko nađe igdje kod ljudi snažnijega, ali sa svim 
tim dostojanstvena riječnika ljutitosti om gnjeva od 
gvoga, | što ga skovao Krist, koji je tako nježan u svojoj 
jubavi 

Karlo Grimm D. I. 


SuRob Crkve 
sa suvremenom diktaturom 


Neustrašivi govor miinchenskog kardinala Faulhabera.* 


O. Rupert Mayer, svećenik Družbe Isusove bio je 
zdrav čovjek kad je pošao u rat, u kojem je tisuću puta 
izložio svoj život opasnosti vršeći dušobrižničku duž- 
nost. Teško ranjen i tjelesno skršen vratio se u domo- 
vinu i sad je eto primio njezinu hvalu. O. R. Mayer je kao 
apostol muževa isticao upravo muževne i junačke crte kr- 
šćanstva, pokazivao put od vjere do života, uvijek tražio 
od katoličkih muževa, da državi dadu što je njezino, a 
Bogu i Crkvi što je Božje i Crkveno. On se je opro komu- 
nizmu u skupštinama i govorima, a i pojedincima je na 
svoj pučki način znao prikazati blagodat i korist pravog 
državnog i društvenog uređenja. O. R. Mayer je kao i sv. 
Ivan Krstitelj kazao istinu u lice i mogućnicima ovog svi- 
jeta. Već bi davno mogao izaći iz zatvora, da se pismeno 
obvezao, da izvan Miinchena neće propovijedati. Ali kao 
karakterni čovjek nije mogao zatajiti katoličko načelo 
»Riječ se Božja ne da staviti u okove« (2 Tim. 1, 9). Iz- 
javio je da to ne može potpisati i ostao u zatvoru. 

Kongregacija muževa bila je teško pogođena uapše- 
njem O. R. Mayera, ali je ipak održala red pokorivši se 
mojoj želji. Za to vam se sad zahvaljujem. Demonstracije 
su u starom smislu riječi preživljene. Državnoj policiji ne 
bismo mogli iskazati veću uslugu, nego kad bi joj svojim 
protestom dali priliku da ureduje pendrecima i uapše- 
njima, ukorima i otpuštanjem mrskih katolika iz službe, 


* Slijedeći je govor izrečen u crkvi sv. Mihajla na sastanku 
Mar. Kongregacije muževa, u obranu zatvorenog duhovnika dotične 
kongregacije, isusovca o. R. Mayera. Neumorni apostolat o. Mayera 
njegovo muževno razotkrivanje službene sofisterije i podmuklih na- 
padaja na njemački katolicizam, bilo je već dugo vremena nepoćudno 
#8. Rosenbergu i satelitima. Kad ga ne mogoše ušutkati ni snagom 
službenih zvučnika ni plastovima natiskanih laži, predaše ga najuvjer- 
ljivijoj dokaznoj snazi lll. Reicha: Gestapo-u. Međutim se u III. 
eichu sučelice brutalnoj sili i uzakonjenim sofizmima nađe vitalna 
snaga katolicizma, koji na obranu ljudskog dostojanstva i osnovne 
/ ske slobode dade onakovih gorostasa, kao što je sijedi Pastir 
skih katolika. 


»Zivot« 19371 2 

katolika, koje danas više mrzi i progoni nego li boljševike. 

Moji dragi katolički muževi! Vi ste održali red i 
disciplinu, ali je morate i dalje održavati Obećajte sad 
svome biskupu, da ne ćete danas kod mog nagovora, a ni 
inače kod propovijedi upadati poklicima i da nikako ne 
ćete pokazivati ni svoje odobravanje, ni negodovanje. Ne 
smijemo zaboraviti da se nalazimo u crkvi. Ali zato se 
moramo za svog duhovnika u zatvoru moliti. Pred Bogom 
je vrijeme kad treba govoriti. Kod molitve neka nam budu 
tri nakane pred očima: 

Prvo, da O. R. Mayer ne klone duhom. Nije lako 
snaći se u pustinji iza onako aktivnog života (nedjeljom 
je tri i do četiri puta propovijedao) i mnogi je već u grob- 
noj tišini zatvora klonuo. 

Drugo, da se vrijeme kušnje skrati i da se vrata nje- 
gove tamnice doskora otvore i 

Treće, da Providnost i ovdje zlo promijeni u dobro. 

Ja sam se kao biskup 31. V. 1937. žalio na Ministar- 
stvo za crkvene poslove protiv zabrane propovijedanja od 
28. V. 1937. Naravno, da to nije ništa koristilo i zabrana 
je i dalje ostala na snazi. Zato se i obraćam danas na vas, 
katolički muževi. Vrijeme je kad treba šutjeti, ali je i vri- 
jeme da se govori. 

9, VI. 1937. nekoliko dana iza uapšenja O. R. Ma- 
yera, upravio je moj ordinarijat s mojim odobrenjem op- 
širno dokumentiran protest protiv samog uapšenja na mi- 
nistra unutrašnjih i vanjskih posala, ministra vjera, ba- 
varskog ministra predsjednika i tajnu državnu policiju u 
Miinchenu. U tom protestnom dopisu stoji: 

O. R. Mayer ne treba dokazivati svoje rodoljubno 
uvjerenje. Njegovo djelovanje za vrijeme rata i iza njega, 
njegovi nebrojeni govori kod raznih vojnih svečanosti, nje- 
gov neustrašivi stav protiv komunizma i marksizma u sto- 
tinama skupština, vlastoručno pisano priznanje od Fiihrera 
prigodom proslave 25-godišnjice misništva govori dosta. 
Gdjegod je o. R. Mayer nastupio, bilo to u obranbenim 
jarcima, u lazaretu, na propovijedaonici ili za govorničkim 
stolom, svuda se pokazao duhovnikom rijetkog značenja, 
neodoljivim apostolom, čuvarom vjere i ćudoređa, i- 
viteta i vjernosti državi. 

Taj njemački čovjek koji nosi EKI* kao i Fiihrer, koji 
je primio priznanje od Fihrera, koji je s Ftihrerom rame 


* Das Eiserne Kreuz I. Klasse. 

o rame nastupao protiv komunista sjedi sad iza tamničkih 
zidina. Srećom je propovijed o. R. Mayera, koju vam je 
23. V. 1937. održao, stenografirana, i vi ste svjedoci, da 
je u njoj doslovce rekao: »U vjernosti prema državi ne 
damo se pokolebati. Otklanjamo svaku samopomoć u re- 
volucionarnom smislu.« A ipak je taj čovjek optužen radi 
antidržavnog uvjerenja. 

Fihrer je na više mjesta u svojoj knjizi izjavio, da on 
nije i neće biti vjerski reformator. On i danas još stoji 
kod te izjave. Ali su druge sile na djelu, koje hoće iz 
političkog pokreta izvesti drugu reformaciju i koje nastoje, 
usprkos Fiihrerovih riječi, kršćanstvo i svako kršćansko 
uvjerenje uništiti. Proti ovima je o. R. Mayer podigao mač 
duha, kako Apostol naziva riječ Božju. Sam Ftihrer izjav- 
ljuje: »Kršćanstvo je već tisuću godina povezano s nje- 
mačkim narodom. Ta se činjenica ipak ne da samo tako 
oboriti.« A ja dodajem: što je tisuću godina bilo tako po- 
vezano i sraslo, ne može se rastaviti bez teških gubitaka 
i na jednoj i drugoj strani. Prema tome čini onaj, koji 
brani vjersku i ćudorednu nauku, uslugu narodnoj i dr- 
žavnoj zajednici. Već samo stog gledišta bi bilo djelovanje 
o. R. Mayera ne samo vjersko-crkveno, već i rodoljubno. 

Kao biskup dajem o uapšenju o. R. Mayera ovu na- 
čelnu izjavu: Država nema prava braniti svećeniku da 
propovijeda u crkvi, ako on ispunjuje uvjete konkordata 
i ako je od svog biskupa primio poslanje za propovije- 
danje. Propovijed je bitni dio dušobrižništva, a ovo pak 
s dena u čisto crkveno područje. U Reichskonkordatu glasi 
čl. 32, »Svećenik ne smije razviti nikakvo stranačko-poli- 
tičko djelovanje«. Obzirom nato izjavio je Vatikan sagla- 
sno s vladom: »To što su njemački svećenici i redovnici 
obvezani da se drže čl. 32. ne znači, da se dužno nauča- 
vanje i tumačenje crkvene nauke bilo kako ograničuje.« 
Država dakle nema prava da brani propovijedati, a ne 
smije ni svećenika zatvoriti, ako se on te zabrane ne drži. 
U protivnom slučaju znači da su zavladala vremena iz 
povijesti apostola, kao što to čitamo u 4. i 5. glavi Djela 
apostolskih. 

S uapšenjem o. R. Mayera kucnuo je čas prvih kr- 
šćanskih vremena. Samo neka nam Bog dade milost, da i 
na strani progonjenih oživi duh prvih kršćana, duh jakosti 
i mučeništva. 

Prošlu sam srijedu 30. VI. posjetio o. R. Mayera u 
Stadelheimu. Posjet je bio dozvoljen uz taj uvjet, da traje 

10 minuta i da mu prisustvuje jedan činovnik. Tim sam 

jetom htio pokazati našem dragom duhovniku, da ga 

iskup, katolički muževi i katolički mlinchenski narod nije 
zaboravio. 

O. R. Mayer se duševno i tjelesno dobro drži Svoj 
prisilni dopust snosi s onom željeznom energijom, kojom 
je dolazio u tuči taneta svojim vojnicima, ovo vrijeme mu- 
čanja onim filozofskim mirom, kojim je ležao na Istočnoj 
fronti na operacionom stolu, kad su mu amputirali nogu. 
On je čak nekim humorom primijetio da već 25 godina nije 
imao ovako redovite šetnje i toliko vremena za studij. — 
Iza svog posjeta u Stadelheimu pisao sam i njegovoj 83- 
godišnjoj majci, da je umirim. 

Katolički muževi! Uapšenje o. R. Mayera ima osim 
osobnog i opće značenje. Ono. pokazuje, da je »Kultur- 
kampf« za uništenjem kat. Crkve u Njemačkoj zašao u 
novu fazu. Plameni se znakovi pokazuju, a jedan je od 
ovih znakova uapšenje miinchenskog apostola. U velikom 
govoru u Fiirstenfeldbrucku (Govor koji je održao bavar- 
ski ministar predsjednik Wagner, a pod naslovom »FEine 
Mahnung an die Kirchen«) dovedeno je uapšenje o. R. 
Mayera u vezu s današnjim crkveno-političkim položajem. 
Među ostalim rečeno je i ovo: »Moram nažalost konsta- 
tirati, da još danas postoji moć, koja štetno djeluje u na- 
šem narodnom životu. Da li pravo čujemo? Ova moć nisu 
slobodni zidari, nisu komunisti, ni boljševici, ova zadnja 
antidržavna moć, koju valja još svladati su crkve.  Je- 
dino one se neće priključiti narodnoj zajednici.« 

Ova nam izjava kao plameni znak pokazuje, na čemu 
smo. Još nedavno se je boljševizam nazivao državnim ne- 
prijateljem br. 1, a danas se o tom neprijatelju i ne govori 
više. Na pojedine izjave i podatke u tom govoru neću se 
ni obazirati, nego primjećujem još samo ovo: Tamo se go- 
vorilo i o državnim doplacima za crkve i plaćama biskupa, 
ali se šuti o plaćama i dispozicijama ministara, premda to 
i te kako zanima šire, napose radničke krugove. Nije re- 
čeno ni to, da sve te doplatke i plaće za biskupe, a koje 
su utvrđene konkordatom, crpe država od onog blaga, što 
ga je sekularizacijom crkvenih kneževina i samostana 
otela. Neka vrati država Crkvi sve njeno vlasništvo i mi 
ćemo se odreći tih državnih doplataka i svih plaća. 

Na jednom mjestu aludira taj govor i na jednakost 
pred Bogom i zakonom. A ko može danas tvrditi, da se 
radi po principu jednakosti, kad se u javnost daju izvje- 

štaji o prekršajima duhovnih osoba i stranačkih pripad- 
nika? Da li se smiju jednako objelodanjivati napadaji na 
kršćanske svetinje kao i odgovori na te napadaje? 

Moji dragi katolički muževi! Tjednima se smije u 
njemačkim novinama i časopisima pogrđivati i klevetati 
katoličke biskupe, katoličke istine i crkveno uređenje. 
Nama je uskraćena i ta mogućnost da pokažemo, što je 
istina, pa bilo to i u crkvenim novinama, Mi smo u savjesti 
obvezani da štujemo državni auktoritet, a doživljujemo, da 
država mirno dopušta, da se crkveni auktoritet ruši i u 
blato gazi. Ima govora i novinskih članaka koji traže kr- 
vavo odstranjivanje rimskih »štetočinja« i državnih nepri- 
jatelja. Jedne su novine smjele sve biskupe od reda na- 
zvati veleizdajnicima, a tijelovsku procesiju prikazati anti- 
državnom manifestacijom. 

Jučer sam primio iz Holandije pismo iskrivljenim 
rukopisom pisano. To je pismo trebalo upozoriti pogra- 
ničnu policiju na suradnju katolicizma sa židovskim bolj- 
ševizmom i na zavjeru sa strane katoličkih tajnih ubojica. 
U tom sramotnom pismu stoji: »S velikim smo interesom 
saslučali izvještaj patra Egidija... Pismeno ćemo Vam sa- 
općiti daljnje korake o židovsko-njemačkom jedinstvu. 
Otrov koji želite, a koji već u najmanjoj količini prouzro- 
čava barem ludilo, možemo Vam nabaviti iz Indije. Nu 
mi Vam savjetujemo, da odustanete od otrova... (Taj...) 
dobijemo u Berlinu i otvoreno. Odašiljanje će preuzeti na 
sebe jedan odlučni čovjek, kojem nije više stalo do ove 
suzne doline. Naš zajednički plan mora uspjeti.« Mjesto 
potpisa nespretno nacrtana sovjetska zvijezda. Falsifikat 
izbija iz svakog retka, a ipak ima ljudi, koji vjeruju da je 
takvo zločinačko ludilo moguće. 

Zato i nazivam uapšenje o. R. Mayera plamenim 
znakom. Kad mu je bilo zabranjeno da govori na sastan- 
cima izvan crkve on se je pokorio. Izričito kažem na sastan- 
cima izvan crkve nije više govorio. Ali kad su mu zabranili 
propovijedanje nije se smio po savjesti pokoriti. Boga 
treba više slušati nego li ljude. 

U vladinim su krugovima ogorčeni, što je vijest o 

uapšenju o. R. Mayera došla u inozemne novine. Spome- 
nuli su i moje pismo na ministarstvo crkvenih poslova. Nu 
ja iz principa ne dajem izvještaje u inozemne novine. 
ovih sam dana negativno odgovorio na jedan upit iz Lon- 
dona i neke druge pokušaje odbio. Vrlo me čudi kad 
vidim, da se odgovorni faktori više zgražaju nad vanj- 

skim vijestima o nepobitnim činjenicama, nego li nad sa- 
mim činjenicama, u našem pak slučaju nad uapšenjem o. 
R. Mayera. Međutim vijest o uapšenju o. R. Mayera nije 
mogla već s tog razloga biti izdana, jer sadržaje netočne 
datke. Ordinarijat je izjavio, da će s njegove strane 
iti sve učinjeno da o. R. Mayer dođe na slobodu. To je 
učinjeno zato, da se zapriječe demonstracije i nepromi- 
šljeni koraci ogorčenog naroda. 

Uostalom i ne treba posebnih izvještaja za inozem- 
stvo. Materijal tuzemnih novina je tako bogat, da si strane 
novine mogu bez daljnjega stvoriti sud o položaju kato- 
ličke Crkve u Njemačkoj, a dopisnici stranih novina bi 
morali biti i slijepi i gluhi, kad od sveg ovoga ne bi ništa 
saznali. 

Katolički muževi! Potrebno je da u ovim ozbiljnim 
časovima shvatimo tajnu križa. Zakon je i tajna Kraljev- 
stva Božjeg, da Crkva mora u sva vremena nositi na sebi 
znakove rana svog Božanskog Učitelja i upravo po tim 
ranama prepoznajemo je kao mistično tijelo Gospodinovo 
i kao pravu Crkvu Kristovu. U nju ne smijemo posumnjati 
ni onda kad vidimo, gdje sa svojim Božanskim Osnivačem 
nosi trnovu krunu i križ. Ni onda kad treba za nju i lične 
žrtve prinijeti. 

Odsudni je čas došao! Svakom pojedincu bit će 
postavljeno pitanje: »Jesi li gottglaubig«? ili priznaješ 
Krista i Njegovu Crkvu? »Gottglaubig« ne sadrži u sebi više 
prvi članak vjere. »Gottglaubig« znači po ovoj novoj vjer- 
skoj statistici: Vjerujem samg u Boga kao i Turci i Hoten- 
toti — odričem se Krista i Njegove Crkve. Ko se dakle 
prizna kao »gottglaubig«, odrekao se Krista i istupio iz 
katoličke Crkve. Zato treba na ovo pitanje odgovoriti 
spremno, bez ako i da, bez oklijevanja i kompromisa, slo- 
bodno, ako treba i pismeno: Ja sam katolik! Ne vjerujem 
samo u Boga, vjerujem i u Krista i u Njegovu Crkvu. Ka- 
tolik sam. Da i amen. 


Miinchen. Kardinal Faulhaber 


Ardelio delia Belia 


vjersko-prosvjetni radnik dalmatinske Hrvatske. 
Uz dvjestagodišnjicu smrti (f# 3. prosinca 1737). 


Dosta su rijetki u nas, koji poznaju i samo ime ovoga 
velikog i vanrednog muža, čije ime se nekoć pronosilo s 
kraja na kraj Dalmacije i daleko preko njenih granica, 
muža, o kojem je još sedamdeset otprilike godina nakon 
njegove smrti, spominjući divan njegov misijonarski rad, 
napisao splitski kanonik Matija Čulić! ove riječi: ».... za- 
poče svetim pohodjenjem ob(h)oditi mista od Dalmacije 
prija podložna vladanju mletačkomu, a sada cesarskomu, 
s neizrečenom duhovnom koristju, da njegova uspomena u 
istinu glasiti će se i živiti do svrhe svita, kako veli Duh Sveti: 
Et memoria ejus vivet in aeternum«. Na Čulićeva usta pro- 
govara tadašnja Dalmacija, no već prije njega sudili su 

o suvremenici della Belle, napose brojni neposredni 
svjedoci njegova svetog života i golemog, neobično plod- 
noga rada. U te svjedoke spada i njegov drug u radu i 
Redu, Zvan Lovro Camelli, koji mu je skoro iza smrti na- 
pisao životopis.? 

MEĐU HRVATSKIM PUKOM 

Della Bellu smije Dalmacija ubrajati među svoje ve- 
like ljude, makar i nije bio njezin rođeni sin. Kolijevka mu 
je bila u Foggii, gradu negdašnje kraljevine Napuljske, 
gdje se rodio 14. veljače 1655.* od oca Donata rodom iz 


1 Dr.Matija Čulić izdao »Pisme duhovne različne sastavljene 
od nikih poene crkovnjakov...«. Mleci 1805. (Seb. Coleti) 4 
str. 422. (1. Kukuljević, Bibliografia Hrvatska I, 1865, str. 31). 

2 Breve ragguaglio della vita del P. Ardelio della Bella D. C. 
D. G., missionario nella Dalmazia. Scritto dal P. Gian. Lorenzo Ca- 
melli della medesima Compagnia. Modena, Tip. Pontificia ed Arcive- 
scovile dell' Immacolata Concezione, 1888 (8% str. VII, 94). Camelliev 
je rukopis priredio za tisak i popratio bilješkama o. Tito L. Botta- 
&isio. — Ivan Lovro Camelli, rođen u Pistoji 10. lipnja 1692., stupio 
u Red 3. svibnja 1714. (Catal. trienn. Rag. 1720., 1727.). Profesor u 
Dubrovniku 1717—1720., gdje je kao svećenik djelovao 1725—1728. 
Od 1728—1762 pripadao je rezidenciji u Splitu. Naučio je vrlo dobro 
hrvatski, pa je i izdao nekoliko inače nepoznatih knjižica na hrvat- 
skom jeziku u Mlecima 1727. (Tako Ljetopis dubrovačkoga kolegija 
»Alcune Memorie« uz g. 1727). 

š Camelliev datum rođenja (2. veljače 1655.) ne će biti ispra- 
van. Za 14. veljače svjedoče trogodišnji šematizmi ben, ko- 
legija 1690., 1705., 1711. — Prezime jedni pišu Delabella, drugi Della- 
bella, neki Della Bella, no on sam u prikazu svog rječnika Karlu 
Pisaniu potpisao se: della Bella, pa sam zato odabrao faj oblik. 

Firenze, zbog čega su Ardelia smatrali »Fiorentinom«. 
Ipak on pripada Dalmaciji, skoro svim kolikim radom svog 
dugoga života i svojom nesebičnom ljubavlju, s kojom ju 
je prigrlio kao svoju drugu domovinu Nju je od prvog 
časa, kad je g. 1681. stupio na njezino tlo u Dubrovniku, 
toliko zavolio, da je odlučio posvetit joj sve svoje umne i 
fizičke sile i svoje obilato znanje. Zato je i uzeo željeznom 
ustrajnošću učiti hrvatski jezik, a kako je bio izvanredno 
darovit, usvojio ga je tako, da su ga suvremenici držali 
jednim od prvih poznavalaca našega jezika. S pravom veli 
prof. Vladoje Dukat, da »njegovo za stranca upravo stu- 
pendno poznavanje hrvatskoga jezika« još i danas zapa- 
njuje.* 

Prije nego je stupio u Isusovački red (2. veljače 
1677), svršio je filozofski triennium u Napulju, gdje je i 
slušao tri godine oboje pravo. U Redu je nakon novicijata 
još jednom učio govorništvo, zatim je bio tri godine pro- 
fesor u Dubrovniku (1681—1684). Teološki studij (1684— 
1688) na Gregorijanskom sveučilištu u Rimu završio je 
javnom disputom, znak, koliko su profesori cijenili njegovo 
znanje. Poglavari mu namijeniše profesuru viših nauka, te 
ga nakon dva kraća boravka u Dubrovniku (1688/89 i 
1690/91) postaviše profesorom filozofije u Perugli (1691— 
1694). Ali njega je srce vuklo u Dalmaciju, da pučkim mi- 
sijama poradi za vječno dobro naroda, i kad mu starješine 
vrućoj želji udovoljiše, pohiti u Dubrovnik, kamo stiže 15. 
kolovoza 1694. 

S njim je došao i znameniti pučki misijonar o. Domi- 
nik Bruno, koji je gorio željom da u vjerskom pogledu po- 
mogne kršćane u Turskoj, te je znajući već dobro grčki tako 
živo prionuo učiti hrvatski, da je u kratko vrijeme toliko 
naučio, koliko bi drugi istom u nekoliko godina. Za Bruna 
je Dubrovnik bio samo prolazna postaja: nadao se, da će 
mu se otvoriti Balkan, ta velika tamnica ugnjetavanih kr- 
šćana, i da će kao apoštolski trudbenik zaredati od sela do 
sela sve do Carigrada, pa je zato imao na umu da nauči i 
turski. Za njegovu svrhu činio mu se ipak hrvatski jezik kud 
i kamo važniji i od turskoga i od grčkoga. Međutim njegova 
se osnova razbi, jer mu dubrovačko podneblje nije prijalo 
zdravlju, te se on u listopadu 1695. vrati u Napulj, gdje je 


* VI. Dukat, Dubrovačko izdanje Dellabellina »Dizionarija« 
(Rad 237, 1929, str. 240). 

nakon veoma plodnog apoštolskog rada umro 14. rujna 
1730." 

Dvije godine (1694—1696) della Bella je sa žarom i 
duhom apoštola Pavla držao misije, kad ih morade pre- 
kinuti zbog velikoga turskog rata, koji je uskomešao ze- 
mlje od Dunava do Crne Gore. Na Veliku Gospojinu 
1696. preuze della Bella službu rektora dubrovačkoga ko- 
legija i ostade u njoj do 20. travnja 1702. Iste godine 
premješten je u Firenzu za profesora skolastičke teologije 
(1702/03). Tu se našao u teškoj dvoumici: u jednu ruku 
želja ga je vukla na mučni apoštolski rad u Dalmaciji, u 
drugu posluh ga je vezao da bude profesor u Firenzi. Kako 
je bio tanke savjesti i zdušno nastojao vršiti u svemu volju 
Božju, započe 8. prosinca 1702. pobožnost deset petaka 
na čast sv. Franje Ksavera, velikog apostola Indije i Ja- 
pana, da bi mu u Boga isprosio dalmatinske misije. Želja 
mu se doskora ispunila: znameniti splitski nadbiskup 
Stjepan Cosmi preko mletačkog poslanika u Rimu ishodio 
je u Isusovačkoga generala Tirza Gonzaleza, da mu Red 
dade na raspolaganje della Bellu, čije se ime već pročulo 
Dalmacijom. Kad je nekako u isto vrijeme i dubrovačka 
republika zaiskala u Gonzaleza našeg Ardelia, general udo- 
volji i Cosmiu i Dubrovniku tako, da je della Bella imao 
djelovati i u mletačkoj Dalmaciji i u dubrovačkoj repu- 
blici, pače i u Turskoj. I tako se u jeseni g. 1703. otisne iz 
Ancone na more put grada sv. Vlaha. Za strašne oluje, 
koja je zaskočila lađu jedne noći nedaleko otoka Visa, 
razbije se lađa o jedan školjić, a della Bella teškom mu- 
kom spasi život držeći se cijelu noć za vršak niskoga ško- 
ljića, izvrćnut udaru vjetra i valova. 

Zimi, kad ne bi držao misija po mletačkoj Dalmaciji, 
boravio je u dubrovačkom kolegiju, ali nije besposličio.* 


* Život napisao Dominik Moscati D. 1., Vita del Padre Dome- 
nico Bruno della Compagnia di Gesa (4 str. 345), Napoli 1736. O 
Brunovim osnovama za naše krajeve gl. u Moscatia str. 29 ss. 


5 Od g. 1704. do 1730. nalazi se della Bella u šematizmu du- 
brovačkoga kolegija, no u isti mah i u šematizmu splitske »misije«, 
snije rezidencije, koja je spadala mletačkoj redovničkoj provinciji, 
dok je Dubrovnik pripadao rimskoj. Na molbu glasovitog makarskog 
biskupa Nikole Biankovića i drugih dalmatinskih biskupa mletački je 
senat g. 1713. odredio, da se iz državne blagajne svake godine dade 
za dva dalmatinska misijonara Isusovačkog reda dvjesta dukata, koja 
bi svota 1720. povišena na 300 dukata, za svakoga po 150. Godine 
1722. uređena bi u Splitu stalna rezidencija s dva, poslije tri Oca. 
GI. Farlati, Illyricum Sacrum III (1765) str. 523. 

Ako je čeznuo za dalmatinskim misijama, nije to bilo zbog 
želje za lagodnijim životom: taj je mogao, da je htio, imati 
u izvjesnoj mjeri u kolegijima gradova prosvijetljene Ita- 
lije. On je dobro znao, što ga čeka: život pun teškog rada 
i mnogog stradanja. Za vrijeme od kojih 35 godina obašao 
je 17 biskupija, neke od njih i više puta, držao je misije 
u gorskim, često besputnim krajevima podnoseći studen i 
žegu, snijeg, led i vjetar. Spavao bi često u kukavnim ko- 
libama, u štali, pojati, na stepenicama oltara koje samotne 
crkvice, u sakristiji. Nije se plašio izvrći opasnosti svoje 
zdravlje, pa i život. U nekom zabitnom mjestu ninske bi- 
skupije obolio je na očima od prevelike vlage, da je 40 
dana bio gotovo slijep. Više je puta od teška truda tako 
klonuo, te se mislilo, da mu je kucnuo zadnji čas. Volio je 
poći u najzapuštenije krajeve, pomagati najbjednije, kao 
na pr. mornare mletačkih galija, siromašne bolesnike u bol- 
nicama, zatočene u tamnicama. Bila mu je prava slast po- 
učavati u vjeri neuke. Prema siromasima i bolesnicima bio 
je milostiva srca, razdavao bi im sve što je smio i mogao. 
Uza svoj naporan i mučan rad sprovodio je život pokor- 
nika. Dodamo li tome njegovu duboku i spontanu pobož- 
nost, njegovu nesebičnu ljubav i dobrotu prema svakomu, 
njegovu obrazovanost i vanredni besjednički dar, onda ra- 
zumijemo, otkud onaj neobični ugled kod svih, i najodlič- 
nijih staleža, onaj silni utjecaj, kojim je sve osvajao, u 
prvom redu duše za Boga i kršćanski život, jer za tim je 
jedino išao. Sve to, pa i aureola svetosti, zajamčeno je 
svjedočanstvom vjerodostojnih očevidaca, među kojima 
mm čitav niz biskupa, u čijim je biskupijama dje- 
ovao. 

Njegove misije izazivale bi opće gibanje, koje nas 
sjeća djelovanja velikih pučkih propovjednika XIV. i XV. 
stoljeća. S della Bellom se u tom mogu kod nas mjeriti još 
samo dvojica: Dubrovčanin o. Bernard Zuzzeri' i o. Juraj 
Mulih." Gibanja nastala njegovim misijama nisu bila nalik 
rijeci, koja nabuja i i domala oteče ne ostavivši traga: della 
Belline su misije rađale trajne plodove i u pojedincima i 
u masama, kako jednodušno potvrđuju suvremenici. Obično 
se držao ove metode. Ujutro bi držao prvu propovijed, 
prema potrebi već u svanuće, da mognu seljaci otići na 
svoje poslove. Poslije objeda poučavao je u kršćanskom 


7 O Zuzzeriu gl. VRELA I PRINOSI sv. 6 (1936) str. 172—107. 
* O Mulihu g. VRELA I PRINOSI sv. 5 (1935) str. 93—126. 

nauku, buduć je nepoznavanje vjerskih istina i kršćanskih 
dužnosti bilo tako rašireno u vrlo mnogim krajevima, da 
je to danas teško vjerovati. Večerom bi držao drugu pro- 
povijed, koju bi u svakoj misiji po nekoliko puta završio 
oštrim bičevanjem, da dade Bogu zadovoljštinu za grijehe 
i da potakne grješnike na skrušenje. Sate i sate bi ispo- 
vijedao, blag i pu s neukima, koji se nisu umjeli pravo 
ispovjediti. Svak bi od njega otišao izmiren s Bogom i utje- 
šen. Velike je uspjehe imao u mirenju zavađenih, pri čemu 
su se događali upravo dramatski prizori, kad bi ljuti dotad 
neprijatelji hrlili jedni drugima u mda suze roneći, a 
često bi zaplakala čitava crkva. Tko bi izbrojio one, koji 
su vraćali, što su prisvojili prevarom, k aie otimači- 
nom! Mnogo je truda ulagao i u tom vanredno uspijevao, 
da se uklone rđavi običaji i javne sablazni, da se iskorijeni 
psost i kletva, da procvate bogoljubnost i pravi kršćanski 
život. Njemu ne bi mogli odoljeti ni najokorjeliji grješnici. 
U nekom je mjestu naišao na 14 razbojnika; svojom očin- 
skom dobrotom i uvjerljivim riječima svih je četrnaest 
predobio za čestit život, a uredio je stvar i s vlastima, da 
su se mogli vratiti kućama. Neko je selo zadarske nadbi- 
skupije bilo na vrlo rđavu glasu poradi krađa i drugih 
opačina. Tu su se ljudi, štono riječ, večerom obuvali, a 
jutrom izuvali. Došao della Bella da tu održi misiju. Žup- 
nik misli, ne će biti koristi: osam se godina trudi, da pri- 
vede narod kršćanskom življenju, pa sve uzalud; tko će 
jarce pretvorit u ovce! Započe misija. Ljudi grnu na pro- 
povijedi, da čuju čovjeka, koji govori kao prorok. Narod 
se okrenuo, da ga nije bilo prepoznati. Na rastanku sve 
je plakalo, staro i mlado, i još je veliko mnoštvo ispratilo 
Božjeg čovjeka dobar komad puta. Do malo dana eto njih 
tri stotine u procesiji u susjedno mjesto, gdje je bila slije- 
deća misija. Pače poslaše ti obraćenici nekoliko svojih 
ljudi nadbiskupu Vinku Zmajeviću u Zadar, da mu ispred 
čitavog sela zahvale, što ih je usrećio misijom. Više takvih 
i sličnih stvari donosi Camelli u della Bellinu životopisu, 
a obilato ih ima u opširnim izvješćima, koja su se sačuvala 
u rukopisu iz onih davnih vremena." 


* U generalnom arkivu o. reda, Sign. Venet. 108, fol. 
326 v—387 v; 477 r—487 r. — O della Bellinim misijama gl. članak o. 
Franje Hamerla u KALENDARU SRCA ISUSOVA I MARIJINA za 
g. 1920. (Zagreb 1920) str. 142—150. 

PISAC HRVATSKOG RJEČNIKA 


Nakon ovoga kratkog i, priznajem, blijedog prikaza 
della Belle misijonara red je da koju reknem o della Belli 
leksikografu i govorniku. Svojim »Dizionariom« talijansko- 
latinsko-hrvatskim i svojim krasnim crkvenim besjedama 
stekao je časno mjesto u povijesti hrvatske knjige. 

Sastavljanje rječnika stvar je, kako je poznato, 
veoma teška i mučna. Kod della Belle dolazi u obzir još 
i okolnost, da mu hrvatski jezik nije bio materinski. Osim 
toga on je bio misijonar svakom žilicom svog bića, njegov 
život bila je akcija, rad za duše. Ne iznenađuje nas dakle, 
kad on u predgovoru »Dizionaria« priznaje, da mu je 
mučni rad na rječniku bio još mučniji tim, što je to posao 
suhoparan, kao da hodaš pješčanom pustinjom. Valjalo je 
poe mnogo knjiga i iz njih vaditi riječi i fraze; ne 

aže on, ali se zna, da mnoga djela pjesnika, koja je pro- 
učio, tada još nisu bila tiskana, morao se dakle služiti ru- 
kopisima. Kad je već golemo djelo bilo gotovo, zaustav- 
ljala ga je, veli, misao auktora »Onomasticona«, da se iz- 
đavač rječnika izlaže prgovirine »cenzor& i cenzorčića 
(censores et censorculi)«. Ipak ga izdaje, jer je tako na- 
redio njegov poglavar (jamačno general Reda Mihovil 
Anđeo Tamburini, 1706—1730). Pred što će rječnik ući u 
tisak, dao ga je na uvid zadarskom nadbiskupu Zmajeviću, 
a pomno ga je pregledao pjesnik-opat Ignacije Gjorgjić 
(Jurjević), tako i još nekoliko osoba vještih hrvatskom je- 
ziku. Svi su ga, kaže, nagovarali, da bi rječnik idzao, i eto 
on ih je poslušao. 
Rječnik, tiskan u Mlecima g. 1728., ima svega 1029 str. u četvrtini 
(22 X 17 cm). Prvih 12 nepaginiranih strana sadržava naslov, posvetu 
upravitelju Dalmacije Karlu vitezu Pisaniu, predgovor, popis citiranih 
pisaca i dozvole za tiskanje. Od slijedećih 50 strana s posebnom 
paginacijom (1—50) prve četiri zapremaju nekoliko uputa za pisanje 
i izgovaranje hrvatskih riječi i jedno poglavlje o naglasku (pozna 
samo tri), zatim (str. 5—50) gramatiku hrvatskog jezika (Istruzioni 
grammaticali della lingua illirica). Slijedi korpus »Dizionaria« s no- 
vam paginacijom 1—785; zatim (opet s novom paginacijom 1—177) 
abecedni popis latinskih riječi i talijansko im značenje (Index La- 
tino - Italicus): taj je popis očito trebao poslužiti vještima latinskom, 
a manje vještima talijanskom jeziku, da pomoću latinske riječi nađu 
talijansku ili hrvatsku. — Napokon slijede na 5 (nepag.) strana 
ispravci pogrješaka glavnog rječnika, a na zadnjoj strani ispravci 
omašaka latinsko-talijanskoga »Indexa«. 


Appendini'* kaže, da je dubrovački svećenik dum 


10 Notizie istorico-critiche sulle antichita, storia e letteratura 
de' Ragusei t. 2 (Dubrovnik 1803) str. 303. 

Jure Matijašević (Mattei, 1675—1728) bio jedan od tro- 
jice, kojima je dubrovačka »Akademija dangubnijeh« 
(Academia Otiosorum) povjerila sastavljanje hrvatskog 
rječnika, i da je već i započeo raditi na njemu prije nego 
se preselio (1710) u Rim, gdje je umro g. 1728 (13. pro- 
sinca); s mnogo je truda skupio zbirku svih tiskanih i ne- 
tiskanih djela napisanih na hrvatskom jeziku od Dubrov- 
čana, koju je na samrti (alla morte) poklonio biblioteci 
Isusovačkoj u Dubrovniku, no sada se ne zna, gdje se na- 
lazi Iz te zbirke (raccolta), veli dalje Appendini, izvadio 
je (cavd) della Bella svoj »Dizionario ilirico« ti Iz ovih 
Appendinievih podataka izvodi Šafažšik,!* da je della Bella 
gradio svoj »Dizionario« na Matijaševićevim predradnjama. 
Na dlanu je, da tu Appendini govori samo o Matijaševiće- 
voj zbirci dubrovačkih pisaca. Za gramatiku veli Šafarik 
da j joj je po staroj predaji auktor I. Gjorgjić, no kako Ša- 

ne donosi i izvora, njegov se navod ne može kontrolirati. 
Uostalom Šafažik i sam priznaje, da to nije sigurno; jedno 
stoji, veli, da je Gjorgjić »revidirao« i gramatiku i Dizio- 
nario, »kako to i sam della Bella priznaje«. Ni tu Šafafik 
nije točan: della Bella samo kaže, da je Gjorgjić »pre- 
gledao« njegovo djelo »veoma pomno« (con accurata di- 
ligenza !' ha ancora veduta). Nama je teško vjerovati, da 
bi della Bella zatajio ime I. Gjorgjića, kad bi taj bio auk- 
tor gramatike. 

Jezik »Dizionaria« zove della Bella »bosanski i du- 
brovački, koji se drži najboljim«. On je bez sumnje sku- 
pljao građu za svoj rječnik i iz živoga govora za svog mi- 


11 Ako je doista Jure Matijašević na samrti poklonio onu 
zbirku pisaca Isusovcima u Dubrovniku, onda ju della Bella nije 
mogao upotrijebiti za sastavljanje »Dizionaria«, jer je taj tiskan iste 
godine, kad je Matijašević umro (1728). Ili je dakle dum Jure davno 
prije poklonio Isusovcima svoju zbirku ili se radi o slijedećoj stvari. 
Matijašević je s ostalim svojim stvarima ostavio u Rimu i svoju 
biblioteku od koje 4000 knjiga bratu si Vlahu, a taj je svom sinu 
Isusovcu Ivanu Mariji Matijaševiću, poznatom sabiraču građe za po- 
vijest Dubrovnika, poklonio dum Jurinu korespondenciju, sačuvanu 
do danas u Franjevačkoj biblioteci u Dubrovniku (pod br. 205—207., 
u novoj numeraciji br. 423—425. tiskanoga kataloga). Gl. Dr. M. 
Rešetar, Pisma Ignjata Đurđevića (Đorđića) i Dum Đura Matijaše- 
vića (Mattei), u zborniku Jug. Akad, »GRAĐA za povijest književnosti 
hrvatske« knj. XI (1932) str. 124—125. 

12 Panl Jos. Šafašik, Geschichte der illyrischen und kroatischen 
Literatur. Aus dessen handschriftlicthem Nachlasse herausgegeben 
von Jose# Jireček. (Prag 1865, Verlag von Friedrich Tempsky) 
str. 110. 

sijonarskog djelovanja, koje ga je dovodilo u doticaj s lju- 
dima raznih mjesta i krajeva i raznih dijalekata, ali u 
glavnom je gradio rječnik na jezičnom blagu pisaca, »du- 
brovačkih i dalmatinskih«, što ih citira, »a mogao sam ih«, 
veli, »citirati gotovo za sve riječi, no odustao sam od toga, 
da knjga ne izađe odveć omašna«. Della Bella je dakle 
ozbiljno shvatio svoju tešku zadaću, kad se latio posla da: 
napiše rječnik književnog jezika. 

Iz popisa pisaca (Catalogo degli meni iz kojih navodi citate 
ili iz soji je ne spominjuć im imena ili djela izvadio ri ijem i fraze, 

da je daleko pretežnije crpao iz dje : S. jesničkih. ozaik& 
su navedeni u popisu samo ovi: Matej Alberti Messe (624) Oficij 
BI. Djevice Darije (1617), — Anđeo Gučetić R. P. (1553—1604), Ro- 
zario B. Dj. Marie (I. dio 1596., II. dio 1598.), — Bartol Kašić D. I. 
(1575—1650), Perivoj od dievstva (1625. i 1628.), Život Gospodina 
Nušega Isukrsta (s dodanim životom B. Dj. Marije, koji della Bella 
nivo napose, 1637), Ritual Rimski (1640), — Aleksandar Komulović 
L (1548—1608), Zrcalo od ispoviesti (1606., 1611., 1633., 1704), — 

pda Gjorgjić (1675—1737), Život sv. Benedikta (tiskan istom 
1784). Ne navodi se u popisu Kašićev prijevod Tome Kempenca (Pi- 
smo od nasledovanja Gospodina Našega Jezusa, 1641), no citira se u 
rječniku. Tako i bosanski Franjevac Ivan Bandulavić i Bačanin fra 
Mijo Radnić, jedina dva pisca, koji nisu ni iz Dubrovnika ni iz Dal- 
macije. Od pjesnika navode se u popa samo općenito (Raz. — 
razne pjesme, Composizioni varie): Babulina-Bunić, Vučićević-Bunić, 
Burešić, M. Držić ( Mare Dimitrović (ft 1554), Hektorović (t 1572), 
Đ. Držić ( 1501), I. Gjorgjić, Ivan Gundulić, Ivanišević, F. Luka- 
rević, M. Vetranić (t 1576). Poimence pak navode se u popisu ovi 
pjesmotvori: Gundulić, Dubravka, Pjesni pokorne kralja Davida (1621. 
i 1630.), Suze sina razmetnoga (1622., 1623.), Osman (prvih pet pje- 
vanja tiskano istom g. 1801., a čitavo djelo 1826. u Dubrovniku), — 
Hektorović, Ribanje, — D. "Zlatarić, Elektra, Ljubmir, — Gjorgjić, 
Saltjer slovinski (1729), Uzdasi Mandaljene pokornice (1728), — VI. 
Minčetić, Trublja Slovinska (1665), Zorka, — N. Nalješković (t 1587), 
»Knjige« (pjes. poslanice), Komedije, — M. Držić, Tirena. Della 
Bella citira, a da ne navodi u katalogu Paška Primovića (tragikomed. 
»Euridika«), Zlatarićeva prvorođenca Šimuna i Palmotića (Kristiadu 
1632), koga ipak spominje kao izvor u predgovoru. Udara u oči, da del- 
la Bella ne navodi u katalogu i ne citira nekih pjesničkih djela izdanih 
tiskom, kaošto su Zoranićev pastirski roman »Planine« (1569), Lu- 
cićeva »Skladanja izvrsnih pisan razlicih« (1556), Barakovićeva »Vila 
Slovinka« (1613), Marulićeva »Judita« (1521., 1522), Karnarutićevo 
»Vazetje Sigeta grada (1584) i »Smrt Pirama i Tižbe« (1586., 1627). 
To je tim čudnije, što je ipak lakše služiti se tiskanim djelima nego 
rukopisnim. Tima posljednjima služio se on veoma mnogo, tako oso- 
bito Gundulićevim »Osmanom«, tiskanim istom poslije gotovo 200 
godina nakon pjesnikove smrti. Teško da je mogao doći do rukopisne 
»pjesničke enciklopedije« Splićanina ine (t 1714), kojoj je 
natpis »Povist vanđelska bogatoga a nesrećna Epulona i ubogoga a 
čestita Lazara« (1861., 1913), »velopjesna« u 32.658 stihova. Ako 
hoćemo pravo, ne smijemo della Belli upisati u grijeh, što nije crpao 
građu iz većeg broja prozaika i pjesnika, premda je on ipak upo- 

trijebio mnogo više pisaca nego što ih navodi. I ovako je izvršio 
divsko djelo, koje nas to jače zapanjuje, di po je izveo kraj svoga 
opsežnog i vrlo napornog misijonarskog i ostalog rada. 

Novo je unio u svoj rječnik tim, što ga je svega pro- 
tkao raznolikim cvijećem ubranim s velikom ljubavlju na 
hrvatskom Parnasu. Katančić mu je to zamjerio," ali u 
tom nije imao pravo. jeni citatima auktor je suho- 
parnom rječniku dao neki posebni čar, razbija jednoličnost 
i, što je osobito vrijedno istaknuti, upoznavao široke slo- 
jeve s hrvatskom lij knjigom, a mogao je također 
utjecati na literarni ukus u pogledu stila. 

U potvrdu značenja riječi ne škrtari della Bella sti- 
hovima, a ne navodi samo jedan stih ili samo dio stiha, 
nego po više stihova, pa i čitave kitice, kaošto i nekoliko 
njih. Pri tomu se opaža, kako nastoji podati što više srod- 

Kod riječi fama tumači on izraze »spargere fama« i »sparfersi 
Žama« sa: proglasiti, razglasiti, glasiti, prosipati glas, prosuti glas, 
prostrijeti glas; glas se razide, rashodi, razvijesti, razglasi, stere, 
pronese, glas prši. | 

Glaseć carskim dobitnikom 

Kraljevića Vladislava. (Osman). 

I prosiplju brži od vjetra 

Po svem gradu gorke glase. (Palm.) 

I kako se glas pronio 

Bješe, mnozijeh rad čudesa, 

Da je on opet oživio. (Palm) 

U čas jedan ovi se 

Glas po malu gradu stere. (Palm) 

Jur na krilih od vjetara 

Glas po svemu svijetu prši. (Osman). 
Farsi glorioso, esser glorioso, gloriam consequi, steći slavu, sloviti: 

Čas(t) njegova i dobitje 

Neka u vječnoj slove slavi. (Palm.) 

Sunčanica mlada i lijepa 

Od ka slovu svud kriposti. (Osm.) 


Gdi su mla(d)ci prigizdavi, Pored s' suncem u vijek sjati? 

Plemeniti i bogati, Ah što je od njih sad ostalo 

Ki cjenjahu njegda u slavi Neg li u zemlji zemlje malo. 
(Gund., Suze) 


Piantare i padiglioni, ponere tentoria, sterati šatore, metnuti šatore: 


18 »Tantam testium copiam, poćtarum praesertim, quibus no- 

vos condere mundos licitum se, et quos manibus quotidie terimus: 
ive non ejusdem omnes farinae censeantur«. . Katančić, De 
Istro ejusque accolis commentatio, Budae 1796. (Kod Šafažika o. 


str. 110). 

Na brijeg jedan šator meće, A vrh njega i noć veće 

Konj odsjeda na kom jaše, Crni šator svoj steraše. (Osm.) 
Kadšto za jedan izraz, da ga protumači, navodi čitave opise 

(descrizioni). Tako na pr. za »paese fertile, ferax regio, država 

plodna, mjesto obilno« donosi iz »Osmana« zoran i krasan opis plod- 

noga kraja: 

Dvakrat ovdi zlatne pčele Kite zlatne i rumene 


U ljeto se jedno roje, Vise o dubju voća zrela 
I tolikrat ovce bijele Pod kijem traje dni ljubene 
Jagančiće kote svoje; Čeljad mirna i vesela. 


Ima u rječniku strana, koje upravo vrve stihovima, 
tako strana 541. i 542., gdje se tumače riječi »parlare« i 
»parola« s izvedenicama: tu, na strani i pol, ima 26 citata 
iz pjesnika! Sudeći od oka moglo bi biti u »Dizionariu« 
4—5000 citata iz pjesnika i prozaika. 

Pred sam rječnik stavio je della Bella već spome- 
nutu uputu »za lako čitanje i pisanje hrvatskih riječi pi- 
sanih slovima talijanskima«; tu u posebnom poglavlju go- 
vori o akcentu, no u tom nije bio osobite sreće, kako je 
već pokazao Dr. Bosanac,“ koji ipak s pohvalom konsta- 
tira, da je della Bella shvatio važnost akcenta i kvantiteta 
u hrvatskom jeziku. Za njegovu je gramatiku Bosanac 
utvrdio, da je gotovo sasvim rađena po Kašićevoj grama- 
tici iz g. 1604., čim je doduše rečeno, da boluje od istih 
nedostataka, ali to ne umanjuje zasluga della Belle: od 
Kašićevih »Institutionum linguae Illyricae libri duo« mi- 
nulo je više od 120 godina, dok se našao čovjek (pa još 
stranac), koji je izdao gramatiku hrvatsku i tim doskočio 
velikoj potrebi. Poslije trebalo je 80 godina, da nam 
Appendini (i on stranacl) poda novu gramatiku, namije- 
njenu, kao i della Bellina, u prvom redu Talijanima. 

Do danas nema svestrane stručne studije o della 
Bellinom »Dizionariu«. Bosanac je solidno pretresao samo 
gramatiku, dok je Dukat napisao vrlo vrijednu raspravu!" 
c drugom izdanju »Dizionaria«, što ga je priredio dubro- 

vački kanonik Petar Bašić i izdao $. 1785. u Dubrovniku.!“ 
Ispoređujući oba izdanja Dukat dolazi do (ne izrečenog) 
zaključka, da je Bašić i stvarno i tehnički znatno dotjerao 
della Bellino djelo, premda i Bašiću nalazi opravdanih 


prigovora. M. Vanino D. I. 


14 Dr, Stjepan Bosanac, Ocjena Dellabelline gramatike. Prilog 
de (h)istoriju hrvatske gramatike. (NASTAVNI VJESNIK knj. IX, 
. 4., 1901., str. 529—561). 
16 Vladoje Dukat, Dubrovačko izdanje Dellabellina »Diziona- 
rija« (RAD knj. 237, Zagreb 1929, str. 235—272). 
15 Dva sveska 4? str. LVI, 395 i 448. 


Revolucija, što dolazi 


Misli i utisci om jubilarnog kongresa kršćanskih mladih 
(žosista) u Parizu: 15—20 srpnja 1937. 


I književničko se pero Renć-a Schwoba i suptilni stil 
samoga Mauriac-a* nađoše u neprilici pred tim a... 
Ako je čovjek za tih znojnih srpanjskih dana imao prilike da 
zađe u te brojne desetke tisuća mladih radnica i radnika, 
taj kvasac novih radničkih pokoljenja, da s njima osjeća, su- 
življuje, s njima se stopi — u metro-u, autobusu, na zasje- 
danjima, noćnoj svečanosti, Mladoj misi, velikom zaključ- 
nom zborovanju, u pjesmi, jelu, veselju i molitvi, onda razu- 
mije, da Schwobova kapitulacija »comment parler de cet 
extraordinaire Congrčs — kako da čovjek govori o tom iz- 
vanrednom kongresu?«, nije 'gola_konvencionalnost, nego 
iskrena nemoć književničkog pera, kad se nađe pred toli- 
kom bujnošću života, mladosti i kršćanske jednostavnosti, 

kova vrije i miruje iza tih opaljenih jabučica i tih razraslih 
radničkih ruku. 

Pariz ih je počeo da osjeća već u četvrtak 15. srpnja, 
a naročito sutradan u petak, kad su osim stranih izaslan- 
stava počele da naviru guste skupine garavih južnjaka, ple- 
ćatih Bretonaca, plavih Flamanaca, te pocrnjelih Marokana- 
ca. A Pariz ih je dostojno i dočekao. On je pokazao, da u 
njegovim najdubljim dubinama bdije duh stare kršćanske Lu- 
tetiae, da je grad Genoveve, Ljudevita i Ivane, Vinka, Oza- 
nama i Montmartre-a. 

Neslužbeno ih je on dočekao po svojim sitnim željez- 
ničkim namještenicima, spretnim i du hovitim šoferima, kon- 
dukterima autobusa i metro-4, prometnim čuvarima, pazite- 
ljima i »monterima« velikih dvorana i stadiona, koji su sa 
vanrednom uslužnošću i simpatičnom kolegijalnošću susretali 


1 Por.: Renć Schwob, Le Peuple ressuscitć, Salut a la 
JOC, Etudes, sv. 232, 5-20/VIII 1937, str. 304—312; Francois Mauriac, 
u Figaro, 21/VII 1937. 

2 Za kongres se očekivalo 60.000 mladih radnika i radnica. Na- 
vala je međutim bila tolika, da su u zadnji čas morali odbiti 10.000 
naknadno najavljenih kongresista. Službena statistika veli da ih je bilo 
preko 80.000, a izvježbani posmatrači tvrde, da je nedjeljnim zborova- 
njima prisustvovala ogromna masa od 100.000. 


»Život« 1937 [7 21 

tu novu omladinu: prijazno i s poštovanjem, i onda, kada su 
im se mišljenja razilazila. 

Službeno ih je Pariz primio poslije podne u petak dne 
16. srpnja, u raskošnim odajama svoje Vijećnice. Iza kišnoga 
dopodneva sunce se stalo jogunasto vrtjeti po mirnim stupo- 
vima i išaranim prozorima dostojanstvenog pročelja. 


Svečana dvorana prvoga kata pomalo se inje da 
puni. Napirlitane freske i samodopadna zrcala možda se čude 
tim neobičnim posjetnicima.  Kardinalski šešir i biskupsko 
prstenje ih još toliko ne iznenađuje, al' eto ovoga puta sve 
predvode — radnici. Uz kardinala je radnik Bouxom, glavni 
tajnik francuskih žosista, uz biskupe je Verhouven, predsjed- 
nik međunarodne žosističke Središnjice u Bruxelles-u te Iva- 
na Aubert, glavna tajnica francuskih žosistkinja; oko njih je 
u blizini također i radnik Paul Hublout, jedan od najsnažnijih 
govornika sa žosističkih radničkih meetinga. Iza njih, oko 
njih, s njima — u pravoj kršćanskoj spontanosti i jednostav- 
nosti, koja se začas upoznaje, za čas sporazumijeva, ispre- 
miješane slijede inozemne delegacije: kanadska, engleska, bel- 
gijska, nizozemska, španjolska, portugalska, austrijska, češka, 
bolivijska, hrvatska? ... i mnoge druge. Žosizam nadire, osva- 
ja, postaje međunarodan. Papa ga neopozivo hoće, znak da 
ga Bog hoće. 

Predsjednik gradskoga Vijeća, g. Berthier se ne gubi u 
praznim komplimentima, kad u snažnom i tako neposrednom 
govoru veli, da je žosistički kongres najutješljivija i najideal- 
nija priredba u okviru Međunarodne izložbe... 


Zborovanja u ogromnom Zimskom velodromu objavljuju 
nutarnju snagu, nutarnju tajnu žosizma. Žosizam je uspio, da 
od tih desetaka hiljada radnika i radnica stvori jednu obitelj. 
Čovjek ne treba dugo, da u toj šarenoj masi osjeti prisutnost 
one kohezivne sile, koja od svih tih najraznijih fizionomija 
stvara jednu dušu, jednu gigantsku volju usmjerenu prema 
Kristu Radniku, Žosizam je uspio, da od tih jedva preglednih 
masa stvori svijesno,  prosvijetljeno,  realističko radništvo. 
Govornici — kao što ni cijeli žosizam — ne gube se u ula- 


8 Hrvatsku radničku omladinu, koja se brojna sakupila i sve broj- 
nija sakuplja u redove Križarske Radničke Zajednice, zastupali su — 
službeno pozvani od Međunarodne žosističke središnjice i priređivač- 
kog pariskog odbora — duhovnik KRZe i njen potpredsjednik. 

štenim, a bezidejnim »govorancijama«, ne zaglušuju sebe i 
druge praznim, šupljim šumom beskrvnih fraza. Svaki govor- 
nik zadire u život. Duboko, neposredno u svagdašnji, sa- 
dašnji, cjelokupni radnikov i radničin život. Zato je i komu- 
nikacija između govornika i mnoštva tako velika, slobodna, 
nezatomljiva. Njih zanima život, jer iz života dolaze, jer teret 
života svaki dan na svojim često još nerazvijenim plećima no- 
se. A govornik je isto radnik, radnica. Svaka rečenica 
iskreno, toplo, snažno i jednostavno izrazuje ono, što svi oni 
u dubinama svojeg bića osjećaju i nose. No finale nije gorčina, 
nije poziv na mržnju, na razaranje, nego zov na konstruktivni 
rad; a velike se stvari izgrađuju samo onda, ako se u srca 
ulije plemenitosti i ljubavi, ako su duše spremne na žrtvu, na 
dar samoga sebe za izgradnju novoga svijeta. Disciplina, ko- 
jom te hiljade i hiljade slijede naloge zvučnika, pokazuje da 
su za konstruktivni rad spremni i izgrađeni. Neposrednost i 
uvjerljivost, kojom se iz njihovih mladih prsiju odvijaju zvuci 
nove radničke poezije: 


Sois fičre ouvričre et relčve les yeux, 
Tu n'es pas esclave ou machine, 

Toi, la soeur du Christ et la fille de Dieu, 
Ta race est la race divine...' 


pre da taj polet, da to oduševljenje nije improvizirano, 
što se ne može improvizirati ni ta nova radnička poezija. 
Ona i ono njeno tako uvjereno pjevanje — može da nikne 
samo iz duša, koje su u sebi osjetile Božju stvarnost, stvar- 
nost »Božjega roda«, koje su u kršćanstvu otkrile veličinu 
rada i radnika, koje su u Kristu našle svoju vlastitu veličinu. 


Noćna svečanost privukla je u subotu na večer preko 
80.000 gledalaca. Ona nas je iznenadila originalnošću, puni- 
nom duha, veličanstvenom jednostavnošću. Žosizam se poka- 
Zao savršenim ostvarenjem kršćanskog humanizma, kaošto je 
— prema Papinoj definiciji — »savršeni tip Katoličke Akcije«. 
To uostalom ide skupa. Katolička Akcija ima da ostvari 
kršćanski humanizam. Ona ima da pretoči vitalnu snagu 
kršćanstva u sve, apsolutno sve predjele ljudskoga života, ne 
tako da mu se izvana i silom nametne, niti da ga samo izvana 
oliči i stavi mu »katoličko« pročelje, već da sve čovječansko 
— poput kvasca — iznutra obnovi, pridigne, usavrši u smjeru 
njegove specifične vrijednosti, njegove nutarnje svršnosti. 

I radu, i bogatoj kulturi narodne nošnje, i estetskim 
oblicima suvremene toalete, i umjetničkoj jednostavnosti čed- 
noga plesa, svim zvanjima, svim strukama žosizam daje 
prvotni nutarnji smisao, vraća pravo ljudsko i božansko do- 
stojanstvo. Svima daje osjećaj neizbježive intimne povezano- 
sti, međusobne ovisnosti, bratske suradnje u zajedničkom 
izgrađivanju novoga društva. 

Pod zvjezdanim nebom srpanjske noći izlaze, osvijetljene 
magičnim svijetlom jakih reflektora, povorke svih profe- 
sija. Odmah je prolom prvog kršćanskog osjećaja pri poslu: 
veselja. Veselje, radost, jer je rad sudjelovanje s Bogom 
Stvorcem u uređivanju svijeta, usluga braći, čovječanstvu. 
Povorku otvara poletni korak južnjačkih vinogradarica, ve- 
selo šarenilo lorenskih nošnji, probrano cvijeće provanskih 
vrtlarica. Iza njih se — kao za kontrast — dostojanstvenim mi- 
rom izmorenih gorštaka miču crvene svjetiljke pravih rudara. 
Nevidljivi speaker — poput sakrivenog narodnog genija — 
pozdravlja u njima one, kojima dugujemo toplinu naših soba, 
brzinu naših lokomotiva, žar naših tvornica. 

Iza ovih, koji se u tamnoj utrobi zemlje trude za bolji- 
tak zajednice, slijede povorke onih, koji se po strmoglavim 
vršcima naših krovova smiono veru, da nam Kiša ne zalijeva 
postelje, da nam vjetar ne obija obraza. Speaker i sva prisut- 
na gomila pozdravlja građevinarske radnike. Malo zatim bur- 
ni pljesak dočekuje one, koji se ne trude toliko nabreklošću 
svojih mišica, koliko profinjenim vršcima svojih prstiju i uvi- 
jek napetim zjenicama: sve vrste tiskarskih radnika. Da ste 
nam zdravo svi radnici tiskara, jer vi ljudsku misao činite 
vidljivom, odijevate je u privlačive oblike, dajete joj — krila. 
Iza vas sasvim naravno dolaze oni, koji ne samo naše misli, 
nego nas ljude neprestano zbližuju: vi svi izrađivači automo- 
bila, lokomotiva, brodova, zrakoplova. I kako je u tu 
svečanu noćnu tišinu pristajao vaš dostojanstveni ophod 
s modelom »Normandije«, avijonskim motorom, posve izgra- 
đenim automobilom, što ste ga nosili na svojim prignutim ra- 
menima. Iza vas su — kao vaša pričuva — slijedili oni, koji 
vam sve to omogućuju: vaši drugovi iza užarenih peći i za- 
puhanih kotlova — metalurgijski radnici. 

Povorke zaključuju one, koje se brinu da nam tijelo 
— naše tijelo, što se često s euharistijom veže, Duha Božjeg 
u sebi nosi — da nam ono bude dobro i ukusno odjeveno. 
Švelje i modistice izlaze u najdotjeranijim toaletama. Imaju 
pravo da se i one, bar na dan svečanosti rada obuku u plod 

svoje savjesnosti, svojeg ukusa i svoje požrtvovnosti. Tka- 
lačke radnice stoje uz visoke stanove te sa četiri strane 
otežu iz njih prema sredini ogromne jezike bijeloga platna, 
oje se u obliku velikoga križa blago priljubljuje uz orošenu 
noćnu travu, da sutradan bude svečanim sagom kod prve 
euharistijske žrtve Mladomisnika-radnika. 

Sve te povorke isprepletene u obliku žive zvijezde naj- 
bolji su odraz duboke povezanosti sviju staleža. Da simbolika 
bude još zornija, svaka struka donosi proizvod svojega rada. 
Golemi komad ugljena, željezne rudače, grede i drvene ploče, 
strukovi svile i rudarske svjetiljke iz dlana se u dlan premje- 
štaju do sredine stadiona. Speaker ističe smisao rada. Ni sit- 
na švelja kod svojih igala, ni šegrtić kod svojega iverja, ni 
namještenik kod svojih brojki, ni pisačica kod svojih tipaka, 
ni poduzetnik kod svojih knjiga, ni inžinjer kod svojih nacrta, 
ni činovnik kod svojeg prozorčića, ni prodavačica izmorenih 
nogu, ni šofer kod svojeg volana, ne smiju da se izgu- 
be u svom uskom pojedinačnome poslu. Svi oni surađuju, 
uistinu i stvarno surađuju na zajedničkoj izgradnji društva. 


Surađuju i oni, koji su na oko odsutni, neplodni: bole- 
snici.  Surađuju možda najintimnije, jer u temelje društva 
usađuju granitne ploče junačke strpljivosti i samoprijegora, 
jer svojim križem nefaljeno i preobilno u svaki potez društve- 
ne gradnje unose blagoslov — križa Kristova. I stoga ih taj 
križ Kristov i najbolje simbolizuje. U tamnoj pozadini sta- 
diona javlja se mjesečinom osut lik velikoga bijelog krsta. 
Nosi ga pedesetak radnika: mirno, pobožno, svijesno. Nepre- 
gledna masa, koja je dosad poput uzbibanog valovlja sudjelo- 
vala s predgovornikom, mukom je zanijemila. Nekoliko časa- 
ka zavladala je stadionom sveta tišina tabernakula. Grla se 
stežu, oči se rose. Nedaleko od mene biskup R. rupčićem 
sakriva svoje ganuće. Kardinal uopće i ne pokušava da ga 
sakrije. | | 

Pitomo, uvjerljivo diže se speakerov glas, sve toplije i 
toplije kao da se želi priljubiti križu, kao da želi zagrliti i 
s počitanjem poljubiti sve one, i Onoga, koje taj križ pred- 
stavlja: - . 

O neisporediva povorko, dođi, dođi među nas... 
Pozdravljamo te Križu, daru naših bolesnika, 

Simbole pravi sviju gorkih patnja: 

I trzaja naših po bolnicama bijelim, 

I dosade duge po sanatorijima našim. 

Rane ponesrećenog nadničara, i žalost neuposlenog radnika, 
Izražene se bijele u tom tkivu unakrštenog drveta. 

Patnjo naučnika mlada, kojemu se svi izruguju, 
I ti patnjo iznemogla starca, koji svoju zimu u osami zimuje, 
I vi patnje majke, štono vijenac zaplićete oko kolijevki, 
pa i onih, koje su još prazne... 
Patnjo jednoličnoga dana i prorađene noći. 
Patnjo osamljene služavke u potkrovlju hladnom, 
Patnjo radnika pionira i radnice pionirke, koji se izmučiše 
spremajući taj velebni kongres. 
Patnjo, ti si cement pravi svakoga društva. 


No patnja dobiva svoj potpuni smisao, istom u vezi 
s Onim, koji ju je posvetio, dao joj otkupiteljsku snagu. Zato 
se predvodnik osvrće za njim: 
Tko je taj radnik, koji neprestano uz nas stupa, 
koji nije ni iz kojeg kraja, a ipak je svuda kod kuće? 
Tko je taj drug, koji se s nama muči 
u svim zvanjima, a sam je čini se obučen kao tesar...? 


O skladno izgrađena ljudska Zajednice, tko je tvoj 
Graditelj, tko je tvoj Vođa? tko će ti ulijevati 
životnu snagu... ? 


Zbor triumfalno grmi: 
On! 

Na središnjem podiju, između proizvoda svih zanata 
veličanstvenim mirom i pobjedničkom sigurnošću iskrsava 
gorostasni bijeli — Križ. Širi svoje otkupiteljske ruke nad 
alatom sviju struka, nad tom sabranom radničkom omladi- 
nom, nad cijelim stadionom, nad Parizom i Francuskom, nad 
Evropom i čitavim svijetom. Predvodnik stupa do svetoga 
podnožja, pali zublje i jednu za drugom predaje svakom 
kraku šarolike zvijezde: 

Pođite s ovoga vrhunca, pođite s podnožja ovoga Križa, 

pođite i ponesite luč Onoga, koji je pravo Svijetlo, 

pođite prema svima zaslijepljenima, vi lučonoše Evanđelja svetog. 
Ponesite svijetlo uskrsnulog Krista u radionice mračne, 
Osvijetlite neuposlenog čovjeka u očaju teškom. 

U poslovnice svoje zrake enciklika ponesite sobom... 


Plamen se kliže s jedne baklje na drugu i za čas se 
cijela ponutrica stadiona pretvara u goruće jezero. Simbol 
Kristove svijetlosti. 

Predvodnik sabire misli sviju: Hvalimo Te Gospode. 
Stotinu hiljada grla prihvaća: Hvalimo Te Gospode. — 
Glazba muklo mrmori Te Deum; radnici oko križa sastav- 
ljaju originalni oltar. Stupove zamjenjuje blok ugljena i gro- 
mada rudače; na njih stolari stavljaju drvenu ploću, što je 

sami netom izradiše. Mjesto jezička svijeća tinjat će rudar- 

ske pratilice lampe. Speaker parafrazira Zahvalnicu, masa 
božno i gromko insistira: Seigneur, nous Te louons — 
valimo Te Gospode... 


Reflektori se najednom gase, ostaje samo život baklji. 
Speaker spušta glas. Tihu molitvu upravlja Onoj, koja je ro- 
dila nazaretskog Radnika: 

Da sutradan sa ove mise svi ponesu kršćansko shvaćanje rada; 
Da se sva naša braća radnici, i sve naše sestre radnice vesele; 
Da se sjetiš onih, koji su najžalosniji i najudaljeniji, 

Onih u Trećem Reichu i onih u Sovjetskom Savezu, 

Svih onih, koje kao kršćani hoćemo da ljubimo; 

Obraćamo se k Tebi, i zajedno Te molimo, 

Tebe, radnice, blagoslovljena između svih žena, 

bolničarko sviju duša, 

svijetlo sviju zora, 

Majko Boga našeg 

Gospo Naša... 


Sitni dječji glas pjeva lirsku pjesmu Našoj Gospi Rad- 
roria Omladine, a zatim se prolama urnebesni pjev čitavog 
stadiona: 


Debout, classe ouvričre... 
Na noge se radnički svijete... ., 


da završe s oduševljenim i silnim: 


Nous voulons le CHRIST PARTOUT 
Posvuda hoćemo KRISTA. 


U stadionu dostojanstveno miruje osvijetljeni Križ Kri- 
stov. Do njega ostaje počasna straža od stotine žosista. Oni 
će cijelu noć uza nj probdjeti Kao predstraža radništva 
cijeloga svijeta. Ono u njima, kao u svojim prvoborcima 
spoznaje, da je spas i radničke klase, jedino u sjeni 
pobjedonosnog križa Kristova. Oni šute i bdiju. Parizom 
međutim još dugo u noć — po autobusima, podzemnim tram- 
vajima, automobilima, parkovima i ulicama — odjekuju sadr- 
žajne kitice kongresne himne i njen snažni refren: Nous 
voulons le Christ partout. 


Sutradan je u istom stadionu, na istom oltaru, što ga 
radnici u predvečerje sagradiše, prva nekrvna žrtva Mlado- 
misnika-radnika. Ne ćemo umanjivati veličinu tih mome- 
nata, opisujući ih u tančine. Pred mladomisnikom izlaze 
1800 zastava svih ogranaka francuske katoličke omladine: 

đačke, mornarske, seljačke, građanske, radničke. Slijede 
gusti redovi žosista i žosistkinja, povorka od četrdeset i dva 
biskupa, četiri kardinala, dva radnika, druga mladomisnikova 
i njegova današnja ministranta, Mladomisnik i za njim sretna 
majka — radnica. Ne znam jeli itko u povijesti imao takovu 
mladu misu kao taj mladi svećenik-radnik. Htio je tu sve- 
čanost otac međunarodnoga žosizma, kanonik Cardijn. Tim 
je konkretizovana ona njegova velika misao pokretačica, 
kojom uzdiže obiteljski život radnika do — svetosti: vi ste 
pozvani da iz svojih radničkih ognjišta dadete oltaru — sve- 
ćenika, darujete Crkvi — misionara. Ovakav je jedan sve- 
ćenik tu pred njima svima stajao. Simbol štovanja, što ga 
Crkva goji prema radniku. U njegove ruke ona stavlja svoje 
najdragocjenije: posvećenu Krv Kristovu. Simbol odanosti 
radništva prema Crkvi: svoje žuljeve stavlja ono u neposred- 
nu službu Crkve. Srce je mnoge mlade radnice u tajnosti 
življe zakucalo. Mnogoj se sigurno prokrala vruća želja i još 
toplija molba: Bože mili, divnog ideala za moje buduće čedo. 


Misnik tiho započinje obred. Njegov francuski tumač 
glasno parafrazira molitve. Masa — pobožno i skrušeno — 
moli Confiteor. Jednoglasno moli za oproštenje ispred cije- 
loga svijeta. Za sve mržnje, za sve nepravde, za sve ratove, 
sva tlačenja, za sva pomanjkanja ljubavi u svijetu. Gran- 
diozno se dijalog nastavlja sad tronut i raskajan, sad poletan 
i slavodobitan. Iza Evanđelja Namjesnik Kristov progovara.“ 

Za podizanja je cijeli stadion na koljenima. Svi duboko 
osjećamo, da smo jedno. Kao ona hostija spržena iz mno- 
goga klasja. Osjećamo da je On s nama, da nas sve povezuje 
u jednu volju, jednu veliku ljubav. Osjećamo, da nas je ta 
sila, koja iz tog malog kruha u nas silazi, sa svih kontinenata 
sve amo sabrala. Da nas ona u sve krajeve goni: donesofhl 
oganj na zemlju i hoću, da taj oganj zapali... 

More radničke omladine kleči. Svijesno i mirno. Njih je 
oganj već zapalio. Poslije podne će se u silnoj -zbornoj reci- 
taciji zakleti, da će tu vatru ponijeti u redovitu svagdašnjicu 
obitelji, tvornice, ureda, skladišta — u svijet. Sila je to, 
»opasna« sila. 

Razumijem, zašto Gestapo nije dopustila nikakve služ- 
bene delegacije iz Njemačke. Razumijem, zašto su komunisti 
prije tjedan dana — u istoj dvorani, u kojoj će sutradan za- 
sijedati međunarodni duhovnici žosizma — odlučili, da se na 


* Poredi list sv. Oca u ovom broju, str. 329. 

svaki način uvuku u zbijene žosističke redove. Razumijem, 
zašto su poslije podne iza veličanstvenog završetka kongresa 
poe poto htjeli da žosiste obaspu svojim natiskanim »čestit- 
ama za najuspjeliji kongres«, svojim »iskrenim simpatijama«.* 
Strah ima pronicave oči. I smeđa i crvena revolucija 
osjećaju, da je nova sila na pomolu. I zato ju i jedna i druga 
tako grozničavo koče. Međutim su si za svoju nutarnju sla- 
bost same krive. I boljševizam i nacizam stvaraju koru na 
truloj jezgri. Zato ih činjenice već danas proglašuju podba- 
čenom revolucijom. Žosizam zahvaća u čovjeka, konkretnog, 
cijelog čovjeka, stvara ljude, ne marionete, novu omladinu 
za novi svijet — i stoga on izgrađuje jezgru. Kad je ra 
zdrava, bolesna će kora sama od sebe i nužno pući. Vi 
srž izgradit će novu. Novi će ljudi stvorit novo društvo. Zato 
se u tom smjeru i jedino u tom nalazi revolucija, što dolazi... 


Stj. Tomislav Poglajen D. I. 


5 Samo su ovi te papirnate »simpatije« dakako mirno i energično 
otklonili. 


KATOLIČKA AKCIJA 
NAMJESNIK KRISTOV RADNICIMA 


Papino pismo mladim kršćanskim radnicima (žosistima) 
prilikom njihova kongresa u Parizu. 


Našem dragom sinu Ivanu Verdier, kardinalu-svećeniku svete 
Rimske Crkve pod naslovom sv. Balbine, pariskom nadbiskupu. 


Dragi sine! 
Pozdrav i apostolski blagoslovi 

U predvečerje proslave desetgodišnjice Radničke kršćanske 
omladine (JOC) u Francuskoj, koja će se održati pod Tvojim dobro- 
stivim pokroviteljstvom, napunja se Naše srce dubokom utjehom, kad 
promatramo neizmjerno do ro, kojemu će taj jubilej biti živim svje- 
dokom. Ugledavši se u primjer svoje deja klas u Belgiji, pregnula 
je, ima deset godina, mala skupina mladih radnika u Parizu, da na- 
novo za Krista osvoji svoje drugove radnike. 

I od tih nekoliko pionira iz prvih sati nastala je danas impo- 
zantna vojska boraca diljem cijele E acnsko, koja se zaklela, da će 
kao ustuk proti bezbožnom komunizmu i poganskom nacionalizmu vi- 
soko Ne ideal kršćanske pravde i ljubavi. 

gren i oduševljeni redovi tih boraca nepobitnim su do- 
me da je u toj osvajalačkoj borbi pratila Božja milost. Nije 
stoga teško priznati uspješnost njihovih metoda u apostolatu, koje 
oni crpu iz načela Katoličke Akcije, a ta traže — kako smo to napose 
razvili u Našoj poslanici »Quadragesimo anno« — »da prvi 
apostoli radnika,  sajasredni apostoli radnika budu radnici«. Pa zato, 

kad smo se nedavno u sličnoj prigodi obratili na uzoritog kardinala 
nadbiskupa Malines-a, nismo se ustručavali pripoznati organizaciju 
Radničke kršćanske omladine »autentičkim oblikom Katoličke Akcije, 
savršeno prilagođenim za naše doba«. (Pismo kardinalu van Roey-u 
prilikom jubilarnog žosističkog kongresa u Bruxelles-u 25. VIII. 1935.) 
A da je francuski ogranak Radničke kršćanske omladine doista 
vjerno ispunio svoj poziv, dosta je promotriti veličanstvenu sliku nje- 
ga izdanaka i njegove životne snage, kako će ih razviti skori ju- 
ilarni kongres u Parizu. Ti su nam dragi mladići dali uostalom pri- 
liku, da i Sami već unaprijed nazremo tu njihovu životnu snagu, kad 
se prigodom hodočašća iza Našega svećeničkog jubileja pokazaše u 
Vječnome gradu, pred neprevarljivom Stolicom Kristova Namjesnika. 
Danas kao i nekoć izrazujemo im rado Našu blagonaklonost i posebnu 
ljubav, jer oni se pokazuju kao sinovski odani učenici božanskoga 
Kralja, koji je postao radnikom kao oni, i tako izvojštio posebno do- 
stojanstvo radničkom svijetu. 
Toj dragoj Našoj djeci opetujemo uvijek nanovo, da apostolat, 
koji oni vrše s tolikom velikodušnošću i oduševljenjem u tvornicama i 
radionicama, podaje njima posebno nadnaravno plemstvo, prema ko- 
jemu su sve časti i blago ovoga svijeta kao prašina. I sam sveti Pavao 
govoreći o apostolatu, napisao je jednu riječ, koja će navijeke biti 
ponos vjernog i borbenog čovječanstva:  »Apostoli gloria Christi — 
apostoli su Kristov ponos« (II. Kor. 8., 23.). Posvećujući se u sklopu 
Katoličke Akcije spasavanju svoje radničke braće, članovi Radničke 
kršćanske omladine učestvuju u hijerarhijskom apostolatu i time po- 
staju ponos samoga Krista. 

To je dosta, da se vidi s kakvom ćemo očinskom radošću biti 
srcem i duhom prisutni velikim svečanostima u Parizu, koje će Rad- 
ničkoj kršćanskoj omladini dati novog poleta. Mi vam taj plod od 
srca želimo i da se ta Naša želja što obilnije ostvari šaljemo vama, 
predragi sinovi, koji ste u tolikoj mjeri sudjelovali u sretnom razvoju 
te providencijalne organizacije, apostolski blagoslov, a vi ga onda 
saopćite plemenitim četama mladih kršćanskih radnika i njihovoj 
mlađoj i starijoj radničkoj braći i sestrama, da ih on sve skupa pre- 
tvori u prave apostole Krista Isusa. 

Dano u Castel Gandolfu, 8. srpnja 1937., XVI. godine Našeg 


Pontifikata. 
PIJO XI. PAPA 


OKO NAS 


XVIII. REDOVITI KONGRES 
JUGOSLAVENSKOG PROFESORSKOG DRUŠTVA. 


održan je ove godine 4, i 5. srpnja u Mostaru u velikoj dvorani hr- 
vatskog pjevačkog društva »Hrvoje«. Kongres je bio brojno posjećen 
A bio bi i bolje, da je uspjelo dobiti za učesnike 75% popusta na 
željeznicama. Udarilo je u oči, da je kongresu prisustvovao vrlo mali 
broj profesora Hrvata. Možda je i to bio jedan razlog, da je debatom 
kongresa dominirala misao integralnoga jugoslavenstva. 

Kao obično bavio se je i ovaj kongres staleškim pitanjem svojih 
članova. Svi su govornici isticali, da je profesorski stalež mimo druge 

državne činovnike zapostavljen u pogledu unapređivanja, pa su tra- 
Žili, da to više ne bude. 

Među stručnim predavanjima, koja su držana u odborima, jedno 
je radilo o predavanju filozofije, a drugo o predavanju latinskoga 
jezika na srednjim školama. Koliko se je moglo iz samih referata 
a također i iz debate razabrati, ljudi ipak počinju uviđati, da nije 
posve zdrava pojava onaj previše realni smjer naših srednjih škola, 
pa da bi nastavu trebalo malo više usmjeriti u klasičnom i idealnom 
pravcu. 

Međutim najvažniji referati bila su ona dva, koja su održana 
na svečanoj i plenarnoj sjednici kongresa. Oba su se kretala oko 
današnje srednjoškolske omladine. Profesor mostarske učiteljske 
škole Radmilo Dimitrijević obradio je temu: »Uzroci današnjeg opšteg 
nastrojenja naše srednjoškolske omladine«, a beogradska gimnazijska 
profesorica Julija Bošković temu: »Socijalno vaspitanje putem škole«. 


Oba su referata obrađena s mnogo ljubavi i pomnje, pa će oba 
izići tiskana u Glasniku profesorskoga društva. Bez pretjeravanja 
može se reći, da su referenti, naročito Dimitrijević, pokazali dosta 
razumijevanja za psihu današnje srednjoškolske omladine i za sva 
ona strujanja i previranja, koja se pojavljuju u njezinim redovima. 
Dosta je opširno govoreno i o pion | opasnosti i o potrebi su- 
zbijanja komunističke propagande po srednjim školama. Samo, na- 
žalost, ostalo je neraščišćeno glavno pitanje u toj stvari, naime kako 
i čim parirati komunističku najezdu. 

Boduše, i u referatima i u debati mnogo je naglašavan etički 
momenat u odgoju omladine. Ali je tu govoreno o nekoj neodređenoj 
i apstraktnoj etici bez njezina prirodnog substrata — religije. Mnogi 
su isticali osobito nacionalni momenat kao najuspješnije sredstvo 
u borbi protiv komunizma. Ali ne treba gubiti iz vida, da je komu- 
nizam jedan opći nazor na svijet, koji se sa samim nacionalizmom 
nipošto ne da uspješno pobijati. Samo teistička religija sa svojim 
jasnim odgovorima na sve probleme života može temeljito obračunati 
sa komunističkim konfuznim materijalizmom i samo religiozni moral 
nos očuvati omladinu od komunističkog divljanja na ćudorednom 

olju. 

ž Profesorica Bošković spomenula je, istina, jednom i kršćanski 
moral. Ali to je bilo samo en passant i u vezi također sa islamskim 
moralom. Inače njezine česte aluzije na Adlera odaju, da je ona 
pristaša individualne psihologije, pa naravno i koedukacije, što ona 
međutim otvoreno i snažno ističe. 

Ipak se našao jedan glas, koji je u debati upro prstom na pravi 
uzrok svih današnjih nedaća u svijetu — naime na otpad od vjere 
u Boga. »Vratite nama i našoj omladini Boga«, rekao je delegat iz 
Sente, Petrović, »pa će čitavo pitanje biti odmah riješeno«. Skupština 
je njegovu izjavu s aplauzom popratila. 

Pozitivna strana mostarskog profesorskog kongresa leži u tom, 
što se na njem nije ispoljilo nikakvo protivuvjersko raspoloženje kao 
što je na primjer bio slučaj u Banjaluci, gdje se je otvoreno vodila 
“borba protiv vjeronauke u srednjoj školi. Moguće ta promjena dolazi 
otale, što i u profesorskim krugovima, pa i u onim prema vjeri sa- 
.svim  indiferentnima, polagano sazrijeva spoznaja, da je samo na 
temeljima vjere moguće uspješno voditi borbu protiv komunizma, 
koji je danas najveći protivnik ne samo religije nego i kulture uopće 
pa dosljedno i same škole. Dr Petar Cule. 

OSVRTI 


DVA GLASA O STANJU NAŠE HIGIJENE. 


A) MELODIJA: Konstantinović B., La sjaj eta pour _ la 
sante publigque (Situation sanitaire, organisation de I'activitć socialo- 
medicale, institutions pour le relčvement de la santć publique), »In- 
stitut Balkanique«, Beograd 1937. 

Prema tom prikazu sve je skoro idealno. A mi na pr. sumnjamo, 
da su ljepotice (na str. 17.) u narodnim nošnjama doista seoske dje- 
vojke, što su se okoristile tekovinama moderne higijene. Uostalom 
ove i mnoge druge slike u knjizi ne spadaju na predmet, o kome 
se radi. Time djelo dobiva obilježje propagandne brošure, a ne tri- 
jezna prikaza stvarnosti, Napredak domaćih higijenskih ustanova u 
poredbi s predratnim stanjem istaknuo bi se puno jače i uvjerljivije, 
da se bar spomenulo i neke slabe strane organizacije: podignuti su 
higijenski domovi bez dovoljne budžetske dotacije za normalan rad, 
prodire birokratski duh kočeći liječničko osoblje po kancelarijama, 
do 75% cijelog proračuna ide za čisto administrativne izdatke, osjeća 
se nepovezanost kulturno-prosvjetnog s higijenskim radom u školama, 
došavši do »činovničkog kruha« malo ih je, koji prate novije teko- 
vine svoje struke, a da ne spominjemo nedovoljnu stručnu spremu. 

B) PRATNJA: Jevremović D., Poljoprivreda i razđuženje se- 
ljaka, Narodno zdravlje i bolnice, Fizičko vaspitanje naroda; Beo- 
grad 1937, 

Liječnik i narodni poslanik iz Mlave g. dr. Jevremović pri- 
godom budžetske debate za god. 1937/38. iznio je među ostalim i o 
stanju naše higijene slijedeće podatke: 

»Imamo okruglo 21.000 kreveta... stalno zauzeti do prenatrpa- 
nosti, jer po nekim bolnicama spavaju na jednom krevetu i više bo- 
lesnika dok se u ponekim bolnicama bolesnici smeštaju ne samo po 
rev bolesničkih soba nego i po podovima bolničkih hodnika... .« 
str, 14. | 

>»... da se u svakoj sreskoj bolnici nalaze bar najpotrebnija 
odeljenja... sa stručnim nižim bolničkim personalom a ne sa ovča- 
rima i kravarima proglašenim za bolničare...« 

».... Prošetajte se kroz njih (bolnice) recimo posle deset ča- 
sova pre podne ili po podne u koje vam drago vreme. U bolnicama. 
nećete naći ni jednog jedinog lekara sem dežurnog. Svi su ostali po 
svojim privatnim ordinacijama. A ako ste se slučajno prošetali kroz 
bolnice pre deset časova zateći ćete lekare u takvoj žurbi kao da se 
žure da gase požar kod svojih kuća, za koje im je javljeno da su u 
plamenu...« 

»Bolesnici a bolnici nisu pregledani kako treba... a o fome,. 
da se lečenje izvodi pod kontrolom lekara ne može biti ni reči. Sve 
je to briga bolničara, koji su u unutrašnjosti najobičniji seljaci, po- 
stavljeni obično po preporuci uglednih ljudi, najčešće  političara.. 
Mnoga skupocena tehnička oruđa brzo su došla u stanje neupotreblji- 
vosti ali zato takva ista tehnička oruđa besprekorno funkcionišu po 
privatnim ordinacijama bolničkih lekara...« (str. 16.) Čak su i naru- 
čivana, a kad su došla nisu montirana! 

Jedini lijek ovome zlu g: narodni poslanik vidi u socijalizaciji 
liječničke službe, koja da će se moći tako najbolje razviti na opću. 
korist. Nama se taj izlaz — ako se pod njim misli etatizacija liječ- 
ničke službe — čini vrlo sumnjivim: Veća socijalizacija uzrokovat će 

veću birokraciju i sve njene posljedice. Rješenje je jedino u smjeru 
što bolje stručno-znanstvene i moralne spreme i u što svestranijem 
staleškom organiziranju liječnika. 
Zanimljive su konstatacije g. dra Jevremovića i o nekim drugim 
ustanovama, kao 
O MINISTARSTVU FIZIČKOG VASPITANJA 


o kojem veli: »Predlažem da se ovo ministarstvo kao štetno i nepo- 
trebno ukine, a da se njefos budžet kao i predložena pozajmica prema 
Finansijskom zakonu podele Ministarstvu socijalne politike za podi- 
zanje šegrtskih domova« (str. 44.). A razlog bi tomu po njegovu mi- 
šljenju bio ovaj: 

»Zar šegrti, kalfe, trgovački pomoćnici ne rade telesno dovoljno 
radnim danima nego ih treba telesno vežbati i u praznicima, kada bi se 
inače trebali odmarati?« (str. 38.) 

Napose je protiv trošenja novca za reprezentativne nogometne 
utakmice, kod kojih sudjeluje svega 22 igrača; a posvema zabacuje 
boks kao nedostojan čovjeka. 

ZNAČAJNE POREDBE. 

Na području poljoprivrede isti narodni zastupnik je za ukida- 
nje »po zlu čuvenog Prizada...«, što je »omogućio jednom užem 
krugu trgovaca i netrgovaca da se bogati na štetu zemljoradnika«, ali 
ipak se zalaže za »državni monopol celokupnog izvoza« (str. 52.). 

Ističe potrebu da se više učini za unapređenje domaće poljo- 
privrede: »Pogledajte, koliko lica rade na unapređenje naše poljopri- 
vrede! Svega 1538! A pogledajte budžet ministarstva policije! Kako 
je taj impozantan! Skoro uliva strah! A i treba, njemu je to i cilj! 
Budžet ministarstva policije pet puta je veći od budžeta ministarstva 
poljoprivrede. Policija upošljava 27.251 lice. Ali o bezbednosti vodi 
računa i ministarstvo pravde. Pogledajte taj budžet! I taj je impo- 
zantan, tri puta veći ča budžeta ministarstva poljoprivrede! A uposlio 
je 11.975 lical Dakle na bezbednost se troši osam puta više nego za 
unapređenje poljoprivrede. Za održanje bezbednosti upotrebljava se 
25 puta više lica nego za unapređenje poljoprivrede od koje živi četiri 
petine našeg stanovništva ili 12,000.000 stanovnika. Ako bi se sudilo 
po budžetu ministarstva policije i pravde, reklo bi se, da je skoro 
svaki od nas sumnjiv, u ovom ili onom smislu« (str, 55.). 

SOKOLSKI BUDŽET. 

Izveštaj o radu Uprave saveza sokola Kraljevine Jugoslavije 
za 8. 1936. 

»Sokolska društva i čete duguju na dan 31. marta 1937. 
godine ukupno 1,440.186 dinara. Savez je isplatio od 1. aprila 1936. 
do 31. marta 1937. g. za tehnički rad 933.300 din., prosvetni rad 
118.614 din., narodno-obrambeni rad 277.910 din., gradnju i sanaciju 
domova i vježbališta 1,582.596 din., svega 2,912.420 din. Banovine su 
isplatile za budžetsku godinu 1936/37, 1,324.071 din. (Banovine Vrbaska 
i Zetska nisu poslale podatke)«. 


UZORAK POVJESNIČKOG »STVARANJA«, 
Ivić A., Spisi bečkih arhiva o prvom srpskom ustanku, knj. III. 
— godina 1806. (lat. i ćiril.), Srpska kralj. akad.: Zbornik za istoriju, 
jezik i književnost srpskog naroda; drugo odeljenje, knj. XI.; Subo- 
tica 1937. 
Zanimljivo, da je ovo strogo znanstveno izdanje Srp. kralj. 
akad, tiskano u Subotici. Da nije dublji uzrok u tome, što se o prvom 

svesku stručna kritika vrlo nepovoljno izrazila, jer je bio pun pogre- 
šaka, koje je g. prof. Ivić dobrim dijelom ispričavao svojom odsut- 
nošću iz Beograda, jer da nije mogao spriječiti ponovne pogreške što 
su se potkrale nakon već izvršene korekture. Međutim je g. dr. Dušan 
Pantelić u Glasniku jugoslavenskog profesorskog društva 1935/36 (por. 
str, 475—482; 666—672, 870—871.) naveo među ostalim i ove prigo- 
vore: »1) Što je g. Ivić u »Letopisu Matice Srpske« za okt.-nov. 1930., 
str. 125., navodeći jedan izvor o Karađorđu, izostavio otprilike jedan 
red, koji je išao na štetu jednog tumačenja g. Ivića; 2) što je g. Ivić 
pred Okr. sudom za grad Beograd ispričao da je u bečkom Državnom 
arhivu u jednom originalnom dokumentu iz 1813. g. prebrisao svojim 
perom čitavu jednu rečenicu — razume se bez znanja arhivskih vla- 
sti; 3) što je g. Ivić u pomenutoj svesci LMS (str. 124.) objavio iz 
jednog dokumenta iz bečkog Ratnog arhiva dva lična podatka o 
jednom Georgiju Petroviću kao autentična, a posle toga sam prvo ja 
(t. j. Pantelić) utvrdio, a zatim je i zvanično utvrđeno, da su to falsi- 
fikati i to najnovijeg datuma, a osim toga je direkcija Ratnog arhiva 
u Beču svojim aktom — KA Nr. 333/8 od 7. sept. 1932 — upućenim 
Sudu časti u naučnom sporu između g. Ivića i mene (Pantelića), zva- 
nično potvrdila da smo taj dokumenat imali u rukama od g. 1920. 
na ovamo samo g. Ivić i ja (Pantelić).« 

Svakako je to značajno za znanstvene metode, kojima se ovo 
izvorno djelo radilo. Kad se objelodanjuju povjesnički izvori, te- 
meljno je načelo najstroža točnost i savjesnost, Što bi se desilo arhi- 
tektu, koji bi za podlogu diam) rada upotrebljavao logaritmičke 
tablice pune »tiskarskih« pogrešaka... Nadamo se da je bar III. sv. 
u kritičnom pogledu bolje prošao, 


NOVA »DIJALEKTOLOGIJA«. 


Pavlović M., Jezik i narodna kultura (ćiril.), Skoplje 1937. 

»Kao što se severnonemački izdigao na stepen zajedničkog ne- 
mačkog jezika...« (str. 15.). Tu se g. profesoru univerze u Skoplju 
potkrala sigurno »greška pera«, jer je poznato da današnji njemački 
književni jezik potječe iz prakse raznih dvorskih kancelarija, osobito 
one cara Karla SV. (1346—78), da onda u XV. stoljeću bečka kance- 
larija preotme mah te postane uzorom. Luter se najprije prilagodio 
jeziku kursaške kancelarije, a onda piše gotovo čistim srednjonje- 
mačkim (Mitteldeutsch) govorom. 

Uostalom i u svojim izvodima o našim narodnim dijalektima g. 
profesor nije sretnije ruke, te se kreće poznatim stazama. 


MILOZVUČNA FRULA III. REICHA. 


Grgurić H., Preko brda i dolina (Njemačka u riječima, slikama 
i brojkama). Novi Sad 1936. 

Stara njemačka legenda o hamelnskom lovcu parcova (Der 
Rattenfanger von Hameln) prepričava se i u ovoj knjizi. U starinskom 
gradu Hameln na rijeci Weser pojavio se čarobnjak, koji je svojom 
milozvučnom frulom primamio sve parcove iz mjesta i okolice te ih 
poveo u povorci do rijeke, gdje su se utopili. Ali sad mu hamelnčani 
ne htjedoše platiti ugovorenu nagradu. On zasvira drugu pjesmu, te 
okupivši svu djecu, njih 130, povede ih u obližnje brdo Koppelberg, 
koje se otvori i proguta sve. 

Ganutljivo, zar ne? I takvim »ugodnim crticama« iz svojih 
uspomena na putovanjima po Trećem carstvu (slobodnom kartom 
dakako) zabavlja naš — u njemačku stvarnost dobro upućeni — pisac 

svoje čitatelje... Štedi on njihove živce... prešutio je dakako sva 
nasilja, počinjena za vrijeme 4-godišnjeg gospodstva okrutnih pristaša 
mitosa krvi, a koja se sveudilj ješ vrše nad potlačenim radništvom, 
seljaštvom i građanstvom, ukoliko nisu pali ničice, da se poklone 
inkarnaciji »nordijske snage«, odrekavši se pače slobode savjesti i 
prava da ispovijedaju vjeru u Boga i Krista. Sad nam je donekle 
jasna ona piščeva (na str. 210.): »Legende su uvijek jezovite. U njima 
se ljudski rod pokorava gospodstvu i snagama mitoloških, tajanstvenih 
sila...« A milijuni su vjerovali legendi o čarobnoj moći frule s ku- 
kastim križem! O svemu tomu, o smrtnom stisku njemačke duše, o 
krutoj zbilji njemačke sadašnjice inače rječiti putopisac ništa ne 


Ča. 
Uopće djelo prikazuje sve u ružičastom svijetlu. Nekako i od- 
više slično onim izdanjima, koja moralno i materijalno inspirira g. 
Vođa njemačkog ministarstva Propagande. A kakva je stvarnost za 
obični puk u Trećem carstvu? Par »sitnica«... 
ijesti sa frankfurtskog sajmišta konja (17. 8. 37.): »Tražili 
se konji za klanje; tusta kvaliteta plaćala se do 38 maraka za 50 kg 


nežive vage.« 

A A baš Nijemci nisu još dovoljno oduševljeni za konje- 
tinu, to se vladin komesar Hoffkes u svom govoru na prvom sastanku 
konjskih mesara iz cijele Njemačke u Diisseldorfu dao na »glajhšal- 
tovanje« i u tom pogledu, predbacujući kršćanstvu, da je ono krivo, 
šte su Nijemci izgubili tek za konjetinu: »Naši su pređi jeli konjsko 
meso, pače su ga cijenili kao pečenku prigodom svojih vjerskih sve- 
čanosti. Prodiranjem kršćanstva nastade borba protiv starih običaja 
pa i protiv uživanja konjetine... Godine 1936. zaklano je 125.000 
glava u konjskim klaonicama, a taj se broj stalno povećava... .« 

I onda da nacizam ne čini čudesa. Ili možda ipak? — jer naime 
strukovni staleški savez njemačkih frizera naređuje, da se odsada 
sakupljaju i predavaju vlasi što se odrežu mušteriji. Upotrijebit će 
ih se za sagove, kao primjesa asfaltnim plohama za krovove te za iz- 
rađivanje »filca« (Der Deutsche e $, 5. IX, 1937.). 

Šteta, što nam frulica gg. Goebbels-Grgurić i o tim stvarno- 
stima malo ne zasvira. 


PO SVIJETU 


»ZNANSTVENE« I NEZNANSTVENE METODE 
ATENSKOG METROPOLITE 


Postupak, što ga u slijedećim recima opisuje jedan od 
učenih evropskih orijentalista, podsjeća nas na metode i doga- 
daje, što se u zadnje vrijeme odigravaju i u našoj neposrednoj 
blizini. I taj aktuelni prikaz potvrđuje onaj opći zakon, da isti 
uzroci rađaju istim posljedicama, a isti mentalitet istim ili 
sličnim postupcima. Nap. Ur. 

U svim odijeljenim istočnim crkvama istovjetnost se vjere i na- 
rodnosti nameće vjernicima kao apodiktička istina, o kojoj se ne 
raspravlja, Svako osobno shvaćanje i istraživanje o tom predmetu 
smatra si ortodoksni vjernik — zabranjenim, pače i onda ada mu 
se tvrdnje njegovih pastira čine u opreci s podacima nepristrane po- 

vijesti. Što se pak tiče samih poglavica ortodoksnih crkava, kolikogod 
se oni hvalili svojom neovisnošću prema namjesniku svetoga Petra, 
to se ipak pokazuju katkada i odviše osjetljivima, kad se nađu pred 
ozbiljnim dokazima dobro obavještenog protivnika. Tom svojom uzne- 
mirenom osjetljivošću neki od njih odaju da bi radije svoja znan- 
stvena uvjerenja potkrijepili fizičkom silom, nego naučnim dokazima. 
U tome je vrlo poučno i ono, što se nedavno dogodilo u Ateni. 

Pravoslavni atenski metropolit, g. Krizostom Papadopulos, sa- 
brao je g. 1930. u jednome svesku sve članke, što ih je nekoć objelo- 
danio protiv katoličkog biskupa istočnog obreda Msgr. Calavassy-a. 
Grčka je štampa tom prilikom hvalama obasula pravoslavnog arhi- 
episkopa. Glasilo carigradskog patrijarhata, »Orthodoxia«, od 
30. rujna 1930. istaklo je »fu produbljenu studiju izvorđ, znanstveni 
oblik i nepristranost... piščevu, tu pravu diku pravoslavne crkve«. 
U časopisu atenskog metropolite »Theologia« rad pravoslavnog 
arhiepiskopa bio je podvučen kao nešto, što nadilazi sve ono, što su 
katolici o tom pitanju napisali, Sam pravoslavni arhiepiskop i auktor 
članaka okrstio je svoje djelo »historijskim i kritičkim«. 

Međutim je ta preuzetnost bila daleko od stvarnosti, kako to 
doskora pokazaše dva katolička časopisa, koja se stručno bave sa 
svim pitanjima Bližega Istoka. U Orientalia Christiana« 
(1931. sv. XXII, str. 180—191.) je o. Gordillo istaknuo, da svega ono- 
ga, što se u ozbiljnom znanstvenom djelu obično traži, u radu g. 
pravoslavnog arhiepiskopa — naprosto nema. Gordillo je u metro- 
politovu djelu podvukao čitav niz krivih citata, nepotpunih navoda, 
istrgnutih i okljaštrenih rečenica, izmišljenih umetaka, koji nemaju 
nikakove veze sa samim sadržajem, a često puta sasvim kvare prvotni 
smisao. — Riječ u jednu: cio niz pogrešaka, kojima nikako ne bi 
smjelo da bude mjesta u jednom »historijskom i kritičkom djelu«. 
Sve je to prisililo o. Gordilla, da nakon tolike drskosti, kojom se 
gospodin auktor razmeće tekstovima Sv. Pisma i citatima kršćanske 
Predaje, zaključi: »To djelo ne samo da će pred svijetom osramotiti 
svoga auktora nego će također nanijeti ozbiljne štete znanstvenom 
ugledu svih onih protesorć, koji se budu poveli za gospodinom Krizo- 
stomom. Na njima je da kažu, đa li su te slabe i neozbiljne osnovice, 
na kojima počiva cijeli sistem Papadopulosov, također osnovice i nji- 
hova držanja prema prvenstvu sv. Petra i njegovih nasljednika, rim- 
skih Prvosvećenika.« 

»Les Echos d'Orient«, 1931, sv. XXXIV, str. 212—232, 
objelodaniše nekako u isto vrijeme zaključke svojeg suradnika o. 
Stefanu-a o metropolitovu djelu. Papadopulosova teza može da se 
ukratko ovako izrazi: »Teorija rimskoga prvenstva, koja je bila sasvim 
nepoznata ranijoj povijesti i crkvenim Ocima, pojavljuje se istom u 
devetome stoljeću za papom Nikolom I.« Ta tvrdnja nije bila baš sa- 
svim nova. Bilo je i drugih protivukatoličkih polemičara, koji su poku- 
šali da brane istu tezu. (Por. M. Jugie, Theologia dogmatica 
christianorum orientalium, sv. IV, str. 320 ss.). Prema 
teoriji našega metropolite ne samo da istočnjaci nisu nikada primili 
misao o rimskome prvenstvu, nego pače ni sami veliki pape kao Viktor, 
o koka Leon, Grgur nisu nikad svijesni, da su poglavari sveopće 

IkVE. 

Da pokaže, kako to auktor sve postupa u svome djelu, otac 
Stefanu je najprije svestrano ispitao poglavlje o »Prvenstvu Petrovu 
kod istočnjaka« i o »Prvenstvu rimskoga biskupa«. Tumačenje, što 
ga je pravoslavni arhiepiskop dao tekstovima sv. Pisma, izričito 

niječe svetome Petru svako prvenstvo. Da se do toga uspjeha dođe, 
trebalo je oboriti sva pravila zdrave logike. Tako općenitoj negaciji 
valjalo je suprotstaviti golu istinu onoga, što povijest i predaja svetih 
Otaca vele o prvaku apostola. Da uzmogne slijediti pisca na njegovu 
vlastitom području, o. Stefanu je u svojoj kritičkoj radnji upotrijebio 
samo istočne pisce i po njima došao do slijedećeg zaključka: »Dok 
atenski pravoslavni metropolit svetome Petru uskraćuje sve, sveti Oci 
i istočni pisci nam prikazuju apostola Petra, kojemu Krist daje naro- 
čite povlastice.« 

O. Stefanu ispituje nadalje još nekoliko tvrdnja, koje na po- 
seban način osvjetljuju znanstveni postupak atenskog metropolite. 
Navodi svjedočanstva sv. Irineja, sv. Leona, sv. Grgura, sv. Teodora 
Studite i u tom svijetlu ispituje onu smiješno smionu arhiepiskopovu 
tvrdnju, da je rimsko prvenstvo, »iznašašće« devetog stoljeća; kri- 
tici podvrgava ostala poglavlja o Florentinskom i Vatikanskom kon- 
cilu. U svim tim poglavljima vidimo kako se misao metropolite Kri- 
zostoma očajno hvata sad za ovaj sad za onaj tekst, ne bi li na njem 
počinula kao na sigurnoj pećini, a mjesto stijene gubi se neprestano 
sad u negacijama, sad u tvrdnjama bez dokaza, da je kojiput ne- 
stane u vrtlogu vlastitog protivurječja. 

Pred tim uzaludnim pokušajima o. Stefanu je uistinu mogao 
da ponovi Manningovu izjavu: »Ako je prvenstvo bilo nijekano od 
početka, to je znak da je ono postojalo od početka«. 

Međutim se dogodilo, da je pisac te učene kritike o. Stefanu, 
koji je do nedavno boravio u Istanbulu, bio imenovan starješinom 
redovničke kuće u Ateni, u kojoj su svi redovnici — asumpcionisti 
bili grčke narodnosti. Desilo se to u kolovozu 1935. Bilo bi možda ne- 
zgodno potanje opisivati, kako je na novoga starješinu bio upozoren 
$. Papadopulos. No bilo bi odviše naivno misliti, da su sve one osobe, 
koje su dolazile atenskim asumpcionistima »da iz bližeg upoznaju 
istinu«, bile sasvim iskrene i bezazleno dobronamjerne. — Doskora 
je prisutnost o. Stefanu-a postala metropoliti vrlo neugodnom. Ne 
samo, što ga je njegovo ime sjećalo na ozbiljnog kritičara iz 1931. $., 
nego se međutim dogodilo još nešto drugo. Netko je u Ateni bez do- 
zvole o. Stefanu-a preveo na grčki njegovu kritičku studiju o metro- 
politovoj tezi. Tako se o. Stefanu, a da toga nije ni znao, našao na 
čelu čitavog pokreta. Njegova prevedena studija bi raširena u vrlo 
mnogo primjeraka i tako se svaki obrazovani svetovnjak, koji je imao 
imalo samostalnoga suda, mogao lično uvjeriti, da je znanstvena izo- 
brazba atenskog metropolite vrlo manjkava i da se u njegovu djelu 
sa znanstvenog stanovišta nema ništa ozbiljna da traži. 

Ne ćemo ovdje ispitivati, odakle u Grčkoj u zadnje vrijeme 
potječu neki protivukatolički pokreti. Istaknimo samo to, da je po- 
četkom proljeća 1937. atenska policija spriječila grčke katolike da 
sudjeluju kod vjerskih obreda u crkvi otaca asumpcionista. Pokrenuta 
je pače parnica protiv oca Stefanu-a, što je »nezakonito« otvorio 
jednu crkvu i on bi osuđen. Pošto na vrijeme nije uložio priziva, 
proveo je jednu noć u zatvoru, a pustiše ga istom onda, kad je za nj 
predana oveća jamčevina. Crkve uopće nikakove i nema, sveta se misa 
čita u povećoj dvorani jedne kuće, a kako se ljudima može zabraniti 
da se sastaju u privatnoj kući — u tome je čitav problem. Ako 
zakon izričito ne veli, da je svaki bogoštovni čin bez naročite do- 
zvole u javnosti zabranjen, teško je shvatiti, kako će ta osuda moći 
da ostane na snazi. Uistinu nije nikakove gradnje crkve ni bilo, a kuća 


»Život« 193717 2 po 

je ostala u istom stanju kao i prije nego što su je oci asumpcionisti 
preuzeli. 

Treba međutim istaknuti, da se u ministarstvu nalazi neki 
g. Filipidis, kojega su veze s metropolitom i odviše uske i odviše 
poznate. A to objašnjuje mnogo toga. Što će biti sa prizivnom par- 
nicom? Hoće li molba, koju poslaše katolici dotične četvrti, da dobiju 
pravo na jedno svetište, biti uvažena? Zasad se još ne zna. Osjećaji 
gospodina metropolite prema ocu Stefanu dobro su poznati te 
pokazuju, da svi ljudi nemaju isti postupak u znanstvenom rasprav- 
ljanju. No nitko ne bi nikada pomislio, da će atenski policajci biti 
jednoga dana pozvani, ga svojom naročitom metodologijom podupru 
dokaze pravoslavnog atenskog arhiepiskopa protiv prvenstva svetoga 
Petra i njegovih nasljednika — rimskih papal 

A. P. Pechayre, Istanbul. 


DRUGA SVJETSKA KONFERENCIJA NESJEDINJENIH 
KRŠĆANSKIH CRKVI — EDINBURGH 1937. 


Utisci. 

Već sama činjenica da su se sastali vrlo je značajna. Prije 25 
godina bilo bi nemoguće okupiti ih da zasjedaju u istoj dvorani. 
Konvertiti, koji znadu, kako se crkve doma svađaju, spontano to 
primijetiše. 

Motivi, koji su ponukali, da se koferencija sazove: 

1) želja, da se pridobiju crkve, da se ujedinjenom snagom 
odupru bezbožničkom pokretu po cijelome svijetu; 

2) da se ukloni sablazan pocjepkanosti u misijama, što od- 
vraća mnoge od kršćanstva; 

3) za pravoslavne i neke druge želja, da uzmognu dovesti re- 
formirane i novije crkve u dodir s tradicionalnom idejom i onim, 
što se naučavalo prije reformacije. 

Općenito se očitovao pobudan duh. Osim jednog ili drugog 
izuzetka, izaslanici su se pokazali veoma iskreni, prijazni, otvoreni, 
čedni u izlaganju svoga stanovišta, pače gdjekad i velikodušni u 
popuštanju. Držali su se veoma savjesno rasporeda sati te pokazivali 
veliko zanimanje u diskusijama. Jedina im je briga bila, da ne 
učine ili ne reknu štogod, čime bi spriječili uzajamno sporazu- 
mijevanje. 

Program diskusija bio je preopširan, a da bi ga se :noglo 
proći kako treba. Obuhvatao je cijelu teologiju — ništa manje! 
Odbori, kojima je bilo povjereno da nastave radom nakon Lausanne- 
ske konferencije, radili su odonda neprekidno, pa su njihovi izvještaji 
uzeti kao osnova za diskusiju, ali to ne znači, da se nije moglo kriti- 
zirati te izvještaje ili ih ponovno iz temelja pretresti. Pozvalo se iza- 
slanike, da učine tu konferenciju svojom, i da ne pristanu ni uz koju 
odluku, dok se sasvim s njom ne zadovolje. Bilo je to posve nemo- 
guće učiniti za dva tjedna. 

Raspored rada. Nakon dan i po konferencija se podijelila na 
četiri glavna odbora nejednakog opsega, da svaki obradi svoj 
predmet: 

1) Milost Gospodina Isusa Krista, 

2) Kristova Crkva i Riječ Božja, 

3) Pastva i sakramenti, 

4) Jedinstvo Crkve u životu i bogoslužju. 

Povjerenički odbor pazio je na to, da u svakom od glavnih 
odbora budu zastupani predstavnici svakog vjerskog mišljenja. 

Naskoro se posao tena odbora podijelio među 3—4 podod- 
bora, koji nakon rada od nekoliko dana podastriješe svoj izvještaj 
glavnom odboru, da ga ovaj dan dva pretrese u svom plenumu O 
izvještajima se pak glavnih odbora raspravljalo u plenarnoj skupštini 
konferencije zadnjih pet dana. Konačni je nacrt prošao zadnjeg ju- 
tra, u srijedu 18. kolovoza. 

Općenito govori bijahu posve slobodni od svake površne čuv- 
stvenosti. Odsjeci govora ili čitavi govori, kojima se apeliralo na 
dobru volju, da se svladaju zapreke, bili su dobro primljeni. Didak- 
tičnim i samosvijesnim tonom govorili su gotovo isključivo pravo- 
slavni, koji su se služili i ozbiljnom teološkom metodom. 


Prema nauci držali su se različito. Neki su bili dosta spremni, 
da vide druge ispravne nauke osim svojih, te da ih prihvate uporedo 
sa svojim vlastitim u okviru ujedinjene Crkve. Mnogi su protestanti 
otvoreno rekli, da su posve napustili nauke reformatora, uključivši 
dakako i anglikance. Drugi su se odlučno držali čiste reformirane 
nauke. Bijaše za čudo, kako se često protestantima raznih nijansa 
sviđala tradicionalna predreformacijska nauka, što su im je na sjed- 
nicama izlagali pravoslavni, ili katolici - promatrači u privatnom raz- 
govoru. Ta im je nauka bila posve nešto novo. Nije bilo manje čudno, 
kako su spremno stanoviti izaslanici u javnom glasovanju prihvaćali 
nauke, koje su bile njima nove ili koje bi oni, da ostanu vjerni svome 
imenu, morali odbiti. Njihov pristanak nakon tako površnog ispitivanja 
nije mogao puno vrijediti, osobito kad mnoge od tih stvari uključuju 
točno poznavanje historijskih činjenica, 

Riječ »katolički« upotrebljavali su više puta i anglikanci i 
drugi. Pod »katoličkom Crkvom« oni doista razumiju onu Crkvu, koju 
je Krist mislio osnovati, a koja se prema njihovu — u tome se svi 
slažu osim pravoslavnih — izgubila ili u najmanju ruku podijelila. 
Za njih je katoličko, štogod je od ranih kršćanskih stoljeća, izu- 
zevši bezuvjetno primanje dogme — danas. Oni vjeruju u jednu 
iraku što je nekoć živjela, a odonda izumrla; danas joj se samo 

ive. 

Pravoslavni bijahu u nezgodnom položaju. To se opažalo u 
njihovim govorima, pa mi to dvojica od njih posve spontano priznaše. 
Oni ne dolaze da nauče od drugih poređujući svoje nazore s nji- 
hovima, niti da vide, bi li se mogli ujediniti s drugima na kakvoj 
praktičnoj osnovici unatoč razlika u nauci. Oni su tu da naprosto 
naučavaju. »Opazit ćete, vele mi ortodoksni izaslanici, da mi ništa 
ne prihvaćamo sporazumu za ljubav; mi moramo stalno budno pa- 
ziti na to, da ne bi drugi izaslanici mislili, da smo mi ovdje na 
istoj nozi s njima.! Veoma je to mučan posao.« Iz toga se ne mora 


1 Tako se ortodoksni nađoše prisiljenima prihvatiti se onog ka- 
toličkog stanovišta, da u doktrinalnim pitanjima ne može biti kom- 
promisa. A koliko je na njihovoj strani bilo vike na »papsku netrpe- 
ljivost«, kad je Namjesnik Kristov to izložio u svojoj enciklici Morta- 
lium animos (6. I. 1928.) naglasivši, da je Crkva Kristova samo jedna, 
i da se ona o svojoj bitnoj konstituciji ni s kim ne može da »pogađa«. 
To dakako ne isključuje ljubeznu brigu i majčinsku širokogrudnost, 
kojom se ona obazire i za onim pojedincima i skupinama, koje još nisu 
u »jednom ovčinjaku«, 

zaključiti, da oni preziru svoju protestantsku braću; oni poštuju 
bar njihovu otvorenost, čednost i pobožnost, 

Oni brane ovo svoje držanje, koje je gotovo u opreci s pret- 
postavkama konferencije, govoreći, da se tako krasnu priliku u kojoj 
se tolikim bližnjima može učiniti duhovno djelo milosrđa izlaganjem 
prave nauke, ne smije propustiti. 

Pravoslavni i anglikanci. Čini se, da su im česti sastanci Za- 
jednice sv. Albana i sv. Sergeja pružili priliku da se dobro među- 
sobno sporazume. Neki su pravoslavni Rusi? — prema izjavama po- 
jedinaca — priznali anglikanske redove. Na konferenciji nađoh više 
Rusa, koji nisu znali, što da o tome lično misle. Oni bi ipak s njima 
koncelebrirali. Predstavnici ovih dviju Crkvi imali su kratak sa- 
stanak u Edinburgh-u. 

Držanje prema kat. Crkvi. U svojim člancima prije konferen- 
cije Rusi su otsutnost kat. Crkve nazvali »teškim pomanjkanjem lju- 
bavi«, premda u isto vrijeme priznaju, da je »teoretski« učinila ono, 
što je jedino moguće Crkvi, koja slično njihovoj, insistira na dog- 
matskoj biti kao jedinoj osnovici svakog sjedinjenja. 

Konferencija je kao cjelina s najvećim zadovoljstvom saslu- 
šala pisma, kojima joj katolička opatija istočnog obreda, Amay (sur 
Meuse, Belgija) i edinburški katolički nadbiskup izrazuju svoje sim- 
patije. 

Izuzevši dva slučaja u odborskim sjednicama nije nikad pala 
nijedna neprijazna riječ protiv Rima; naprotiv se kat. Crkvu često 
spominjalo s poštovanjem, 

Neka su razlaganja u konačnom izvještaju namjerno tako sti- 
lizirana, a da ostane put otvoren »drugoj polovici kršćanstva — Rimu«. 

Prisutne se katoličke posmatrače posvuda uljudno susretalo. 


Zaključci. 

1) Iz pregovora i zaključnog izvještaja nemoguće je saznati, 
dokle seže svaki prividni pristanak uz nauku i koliko je on stalan. 

2) Sigurno imaju volju da pridobiju prijatelje i da se ujedine. 

3) Njihov smisao za zajednicu,-sami to priznaju, ne nalazi ra- 
zumijevanja unutar vlastitih im crkava. 

4) Osjećaju da su mnogo napredovali od Lausanne. 

5) Zaslužuju našu simpatiju, a ne prezir, bar većina izaslanika. 
Nisam imao prilike da saznam lične namjere vođa pokreta. 

6) Ako smo već prije bili uvjereni da kat. Crkva može da su- 
djeluje na fakovim konferencijama, sada smo o tom dvostruko uvje- 
reni, 

7) No ne postoji nufarnji razlog, zašto ne bi kat. Crkva organi- 
zirala kakav paralelni sastanak, što bi omogućilo privatne izmjene mi- 
sli s nekatolicima, pače možda i niz predavanja. 

S nja je bilo oko 430, a zastupanih nesjedinjenih crkvi 
oko ; 


Edinburgh, kolovoz 1937. 
J. H. Ryder D. I. 


2 Radi se cijelo vrijeme o ruskoj emigraciji, jer pravoslavna 
Crkva Sovjetske Rusije nema nikakve slobode kretanja. Nap. Ur. 

KOMUNISTIČKI KONGRESI. 


Katoličke novine i časopisi — strani i domaći — donosili su 
preko cijelog ljeta izvještaje o katoličkim kongresima pojedinih gra- 
dova i cijelih krajeva. Od većih su kongresa najznamenitiji Kongres 
Radničke Katoličke Omladine (JOC-a)! u Parizu od 16. do 18. lipnja 
i Kongres Krista Kralja u Poznanju u Poljskoj od 25. do 29. lipnja. 
Mi smo s ponosom čitali, kako se tisuće i tisuće okupiše oko Krista 
Gospodina i zadaše mu javno trajnu vjernost. 

No u isto vrijeme radili su žilavom ustrajnošću i neprijatelji 
Kristovi — komunisti, Politički događaji u Rusiji i neuspjeh u Špa- 
njolskoj otvorili su mnogome od njihovih pristalica oči, koji su — 
prevareni i razočarani kao Andrć Gide — počeli tražiti drugdje 
ostvarenje svojih pothvata. To je potaklo komunističke vođe, da još 
odlučnije rade: Zato su ovoga ljeta priredili cio niz kongresa, da se 
što tjesnije povežu među sobom i opet odlučno upuste u borbu. U 
Londonu je održan Kongres komunističke stranke Velike Britanije; 
u Francuskoj je uz više manjih kongresa održan i Kongres Saveza 
komunističke omladine.“ Komunistička stranka u Francuskoj održala 
je svoju glavnu skupštinu, a i književnici su imali svoj međunarodni 
Kongres, koji je započeo svoj rad u Barceloni, nastavio ga u Valen- 
ciji i Madridu, a napokon i u samom Parizu 

Od svih komunističkih kongresa najvažniji su londonski i Kon- 
gres Saveza komunističke omladine u Francuskoj. 

Kongres u Londonu održan je koncem lipnja u Battersea Town 
Hall. Bio je izvrsno organiziran i pomno pripravljen. Razne su sekcije 
iz cijeloga britanskog imperija poslale u London rezolucije svojih 
pojedinih skupština, da se o njima raspravlja. Govorilo se tu o 
»miru«, t. j. o ratu protiv Franka, o fašizmu, o borbi proti vlasti, 
o »pravima« omladine i o mnogim drugim konkretnim pitanjima. Oso- 
bito su naglasili potrebu, da se reorganizuje propaganda. Treba po- 
kazati svijelu, da je komunistička mladež sretna i vesela. Izrabit će 
se sva darovitost mladih ljudi za priređivanje igara, plesova, izleta, 
a u svemu tome treba da lebdi pred očima cilj: propaganda za ko- 
munizam. 

Komunistička engleska omladina nije previše revolucionarno 
raspoložena. Pa ni ovaj Kongres nije htio toga postići. Glavno je, da se 
omladina u britanskom imperiju okupi u zajedničke komunističke re- 
dove. Na to ima smjerati sva radikalizacija propagande. Među nekim 
studentima komunizam je vrlo agresivan. Treba predobiti i svu rad- 
ničku omladinu. U lipnju lanjske godine bili su komunisti pozvali 
pristaše socijalista, da im se pridruže. No ovi su ih jednostavno odbili. 


1 Vidi o tom posebni članak u ovom broju. 

2 U istoj dvorani — Palais de Mutualitć€ — gdje su osam dana 
kasnije vijećale međunarodne delegacije žosističkih duhovnika. 

š Ista je metoda svuda pa prema tome i kod nas. Crveni pro- 
pagatori razilaze se po našim provincijskim mjestima svake nedjelje. 
Pred omladinu se više ne izlazi odmah s »kapitalom«, »klasnom bor- 
bom«, »Državom i revolucijom«, »dijalektičkim materijalizmom«: to 
sve dolazi poslije. Započinje sa športom, zabavom, izletima: »zašto 
da vi na u nemate iste mogućnosti zabave kao i oni u gradu...«, 
»mi ćemo vam u tom pomoći...«. Međutim svijesna hrvatska omla- 
dina brzo prozrijeva pozadinu tog »zabavljanja«, kao ono u V. i 
drugdje gdje su gg. predavači ostali neobavljena posla. 

Ali sad se raspoloženje promijenilo. Preko cijele zime radili su soci- 
jalisti i komunisti zajednički »za Španjolsku«. A etkom maja 
održala je socijalistička radnička omladina svoju godišnju skupštinu 
i kao rezoluciju izdala memorandum, u kojemu se ističe potreba za- 
jedničkoga rada. Komunisti su s veseljem pozdravili ovaj čin soci- 
jalista i na svom Kongresu svečano proslavili svoj uspjeh velikim 
zajedničkim koncertom sa svirkom i plesom, da bude jedinstvo što 
trajnije... Sad će još radikalnije nastojati da predobiju i ostalu 
radničku englesku mladež. Pri tom im poslu na njihovu veliku žalost 
jako smeta Labour Party, koji nekako neće da se crveno krsti niti se 
daje pod utjecaj Kominterne. 

Kongres Saveza komunističke omladine u Francuskoj održan 
je u Parizu u la Salle de la Mutualitć. Tu se sakupilo oko 3.000 iza- 
slanika, koji su zastupali 100.000 članova Saveza. 

Cilj je Kongresa bio, da se postigne što veće jedinstvo u radu 
sa svima, s kojima se ikako može. Raymond Guyot je naglasio: »Sa- 
vez omladine otvoren je svakome, samo ne fašistima i trockistima« 
(L' Humanitć od 13. srpnja). Zato komunisti u Francuskoj pružaju 
ruku i katolicima. Guyot misli, da »jedan mladić antifašista i mladić 
kršćanin — uza svu opreku u svojim filozofskim nazorima — mogu 
se ujediniti u radu za pomoć nezaposlenim, bolesnim mladićima, žr- 
tvama građanskoga rata, koji je Franko započeo u Španjolskoj, i u 
obrani slobode savjesti, koju je povrijedio Hitler«. (L' Humanitć, 13. 
srpnja). 

7 Međutim su mladi kršćanski radnici s mnogo bistrine i dosto- 
janstva otklonili tu »prijateljsku« saradnju, jer neće da se naivno 
poigravaju trojanskog konje Drug Dimitrov je ipak odviše vjerovao 
u ljudsku naivnost. Istina, ona je velika, ali ima i ona ipak svojih 
granica. Petar Ribinski D. I. 


KNJIŽEVNOST 


Kniewald D.: Liturgika (str. 374), Zagreb 1937. 


Dr. Kniewald nas je nedavno obdario novim stručnim djelom. 
Dosada smo imali Liturgike sastavljene samo za srednje škole. Učeni 
auktor obrađuje u svojoj Liturgici na vrlo zanimljiv, jasan i logičan 
način sva pitanja, koja amo spadaju. 

Knjiga je podijeljena u tri dijela. 

U prvom dijelu obrađuje liturgijske oblike uopće. Tu govori o 
povjesnom razvitku kat. liturgije, zatim o liturgijskom zakonodavstvu, 
jezicima, o liturgijskim knjigama, obrascima i molitvama, o liturgij- 
skom pjesništvu, pjevanju i glazbi, o sv. mjestima, crkvenom namje- 
štaju i liturgijskom posuđu, ruhu i insignijama, liturgijskim činima i 
simbolima. 

Osobito su lijepe i praktične njegove primjedbe glede crkvene 
glazbe i pjevanja. U drugom dijelu obrađuje crkvenu godinu. 

Najopširniji i najpoučljiviji je treći dio. 

Obredi sv. sakramenata, posebno sv. Mise, prikazani su tako 
lijepo, da će svaki onaj, koji to pročita sa razumijevanjem i ljubavlju 
pratiti ili obavljati liturgijske obrede. Na kraju je Prilog, t. j. pre- 
g$ledna tabela historijskog razvitka obreda sv. Žrtve do IV. vijeka. 

S veseljem očekujemo ostala dva sveska, (»De Sacramentis« i 
o crkvenoj umjetnosti), što nam ih učeni i plodni auktor obećaje. 
Kniewald ima velike zasluge, da je svojim dosadašnjim 
liturgijskim izdanjima unio među Hrvate pravi duh crkvenog života 
i ispravno shvaćanje ujna pokreta. Hvala _ mu! 
Drugom će prigodom Život ovom velikom djelu, koje znači pravi 
događaj u našoj bogoslovskoj literaturi i u našem kulturnom stva- 
ranju, posvetiti poseban članak, B. Šantić D. I. 


Croatia orans. Prvi hrvatski kje dg kongres — Hvar 4. do 6. 
VII. 1936. (str. 206). Naklada »Zvijezda Mora« (Hvar), Zagreb 1937. 

Velik se preporod osjeća iza rata u liturgijskom životu sv. 
Crkve. Ovaj se preporod ne smije shvatiti samo kao neka moda, 
nego kao prava i objektivna vrijednost. I kod nas se eto to počelo 
sistematski uvoditi u pastvu. Mladi i poletni svećenik g. Josip Kirigin, 
pod poduzetnim vodstvom i inspiracijom preuzvišenog hvarskog bi- 
skupa, Mgra Pušića, organizirao je pače i prvi liturgijski kongres. 
Bila je vrlo sretna misao, da se predavanja, što su tamo održana, 
posebno izdadu. 

Teme su temeljito i vrlo dobro obrađene. Da samo neke prele- 
timo: Kristova punina u njegovom otajstvenom tijelu (L. Bajić OFMj): 
»Krist traži Crkvu i radi nje je došao na ovaj svijet«. Kao član ljud- 
ske obitelji ima i on neku posebnu zadaću prema čovječanstvu. ».... 
Isus Krist pun je milosti i istine, ali to je lična, fizička punina Kri- 
stova... Potpuni Krist je onaj, koji posvećuje svakog čovjeka... 
Krist kao mesija nepotpun je bez čovječanstva... Nema Krista bez 
čovječanstva... Punina Krista nalazi se u diviniziranom čovječan- 
rehted i 21.). »Crkva je prošireni Krist... u vremenu i prostoru« 
str, 22.). 

Krasno je predavanje »Lifurgija — nenadoknadivo vrelo kr- 
šćanskoga života« (H. Bošković OP), koje se odlikuje pored duboke 
filozofsko-teološke i asketske obradbe bistrinom i jednostavnošću. 
Liturgijski moliti znači moliti s Kristom, živjeti duhom Kristovim... 
»Liturgija je u životu s Crkvom, u osjećaju s Crkvom, u tome... da 
priključimo svoju sitnu prošnju velebnoj i divnoj molitvi koju za- 
ručnica Kristova prikazuje svome kralju... Liturgija je život Kristov 
što provejava mističnim tijelom njegovim i prelijeva se malo pomalo 
u nas. To je jeka onoga božanstvenoga života, onog nebeskoga hvalo- 
rides a vječno odigrava među presvetim božanskim Osobama.« 
str. 61—2). 

Domaćim se prilikama bave predavanja:  »Ostaci liturgijskog 
života po našim primorskim župama i njihovo oživljenje« (M. Garko- 
vić), »Vjerska obnova našega naroda po liturgiji« (D. Kukalj)i »Litur- 
gijsko pjevanje u našim krajevima« (St. Preprek). U njima će ne samo 
svećenstvo već i laici koji sudjeluju u Katoličkoj akciji naći mnogo 
lijepih misli i poticaja za rad među pukom. Od velke đuhovne koristi 
će biti to za članove naših društava: po liturgiji oni mogu sebe ob- 
noviti i unijeti onda svježinu svoga proživljavanja otajstava crkvene 
godine u obitelj, okolinu, narod. Žar uvjerenja načinit će ih aposto- 
lima Istine. A liturgija je kao stvorena da nađe odjek u duši ne- 
mirna čovjeka sadašnjice. 

Nijedan naš intelektualac ni intelektualka, nijedno katoličko 
društvo, da o svećenikovoj knjižnici i ne govorimo, ne bi smio da 
bude bez tog prvog sveska naših liturgijskih kongresa, za koje se 
nadamo, da će redovito i sve to jače nastaviti svojim radom. 


Antun Schenk D. IL 

Vanino Miroslav D. I.: Petar Barbarić 1874.—1897. (VIII + 309 
str.), Zagreb 1936. 

Napokon u prekrasnoj opremi sa mnogo izvornih slika 
osvanu željkovano drugo i znatno prošireno izdanje Puntigamove 
knjige: Petar Barbarić. Pisac o. Miroslav Vanino nije žalio truda, 
da se vrijedni izvorni spis, koji je već na razne moderne jezike pre- 
veden, što više dotjera. Proputovao je gotovo svu Hercegovinu, da se 
na licu mjesta kod najbližih rođaka i znanaca blagopokojnog Petra 
Barbarića raspita o obiteljskim, historijskim i geografskim prilikama. 
I tom je prigodom saznao za nove zanimljive crtice i ispravio po 
koju manje točnu vijest prvog izdanja. Pomoću o. Tome Markovića 
nabavio je brojne fotografije, koje kao krajolici ili slike raznih lič- 
nosti i skupina doista služe novom izdanju za ures. 

Prvo je izdanje knjige već davno raspačano. Ali glavni povod 
novoj preradbi nalazimo natuknut u posljednjem poglavlju knjige, to 
jest, u sve brojnijim vanrednim milostima, stečenim po zagovoru 
Petra Barbarića, otkad mu je tijelo sa travničkog groblja Bojne 
preneseno u podzemnu kriptu kraj oltara Majke Božje u sjemenišnoj 
crkvi u Travniku. 

Bilo je početkom rujna g. 1891., u jubilejskoj godini sv. Aloj- 
zija, kad se pisac ove ocjene kao novi prefekt male divizije t. j. 
prvog, drugog i trećeg razreda, prvi put upoznao sa prvakom trećega 
razreda, pokojnim Petrom Barbarićem. Na šetnjama bio sam redovito 
uz njega u posljednjem redu, pa i drugdje postao mi je on brzo, da 
tako reknem, desnom rukom. Već sam se tada najviše divio onom 
štovanju svetinje, koje je proželo tog mladića i koje se očitovalo u 
svem vladanju njegovu. Ovo strahopočitanje prema svetinji uz an- 
đeosku stidljivost i vanrednu čednost prema starijima naučio je Pero 
već kod kuće od svojih vrlih roditelja. Živio je tamo u vrhunaravnoj 
atmosferi. Pisac svestrano osvjetljuje duboko vjerski život u obitelji 
Barbarića i veoma zanimljivo crta na temelju pouzdanih neposrednih 
svjedoka, kako se malo po malo sve ljepše razvijao i dozrijevao 
zlatni značaj ovog uzornog mladića. 

Kad je Pero g. 1889. došao u Travnik u prvi razred nadbi- 
skupske gimnazije, bilo mu je već preko 14 godina. U toj dobi počeo 
je i sam svijesno izgrađivati svoj značaj. lako mu nije trebalo mnogo 
tuđih pobuda i poticaja, ipak je vazda velikom zahvalnošću primio 
svaku pouku te ga nikad nije trebalo kuditi ni u najmanjoj stvari. 
Savjesno je vršio sve sjemenišne propise i kao prvak u svom razredu 
i u svojoj diviziji silno je svojim lijepim primjerom djelovao na 
drugove, a time »časnim magistrima«, kako je redovito zvao prefekte, 
olakšao njihovu službu oko nadzora i dnevnoga reda. O. Vanino sve 
to zorno opisuje, služeći se i privatnim duhovnim bilješkama Perinim, 
između kojih se osobito ističe ova riječ, dostojna jednog sv. Ivana 
Berchmansa: »Od svih puteva, što vode u nebo, meni se čini naj- 
kraćim, najlakšim i najpouzdanijim onaj, kojim čovjek ide ispunju- 
jući svoje obične dužnosti. Koliko nam govori i ova bilješka Perina, 
koju o. Vanino donosi (str. 143.) iz njegovih duhovnih vježbi u VI. 
razredu: »Ah, Gospodine Isuse, molim Te za Tvojih pet rana, ded 
ulij mi u dušu onaj strah od smrtnoga grijeha, te da mu se i sjene 
uzbojim. Daj mi, molim Te, tu milost, da pripravan budem hiljadu 
puta prije umrijeti, negoli Te i čim uvrijediti, osobito smrtnim 
grijehom«. 

Pisac ovoga žića poimence je sve čitače zadužio, što je u po- 
sljednjem poglavlju između jedne hiljade vanrednih milosti, zadobi- 

venih po zagovoru Petra Barbarića, u ovom drugom izdanju nanizao 
ukratko 50 slučajeva raznih duhovnih i tjelesnih milosti, za koje 
sami uslišani sretnici i drugi trijezni svjedoci tvrde, da se tu radi 
o osobitoj pomoći Božjoj, stečenoj po zagovoru Petra Barbarića. 
Autor ne će da ovdje govori o »čudesima«, dok nije sveta Mati 
Crkva izrekla svoj autoritativni sud. Stalna je ipak činjenica, što 
pobožni narod goji sve veće štovanje prema Petru Barbariću, i što, 
osobito u četvrtak, dolazi već od preklanjske godine u velikom broju 
na hodočašće u sjemenišnu crkvu travničku, da se tamo pomoli Bogu 
i od njegova ugodnika Pere potraži pomoć u raznim velikim potre- 
bama duše i tijela. Najtoplije preporučujemo knjigu Vaninovu ovso- 
bito mladeži i njenim uzgojiteljima. 

I. P. Bock D. I. 


Ljetopis Jugoslavenske Akademije znanosti i umjetnosti za 
godinu 1934/35. Svezak 48 (Str. 320), Zagreb 1936. 

Nada sve zanimljiv pregled duševnog rada i nastojanja naših 
prvaka u znanosti i umjetnosti. Uz suhe ali važne ekonomske i kro- 
nološke podatke tu je lijep broj govora održan kod raznih zgoda i 
svečanosti. Najviše je prilike za to imao po dužnosti kao predsjednik 
Akademije dr. A. Bazala. Njegovi su govori kao i spisi vazda du- 
hoviti i misaoni, rečeni s mnogo poleta i snage, s dubljim shvaća- 
njem i pogledom na svijet i život. Ali češće dođe kakova izreka, 
koja kao da nije u skladu s onim lijepim i umnim mislima. On se 
tako rado poziva na sudbinu, gdje bismo mi kršćani rekli Božja volja 
i Božje određenje. Nije doista bilo potrebno uza svu elastičnost ni 
u doba diktature navoditi ovu izreku iz nečijeg govora: jugoslavenska 
misao »je etički i humani heroizam naroda, koji.... konačno pri- 
stupa Vječnosti i pred oltarom Prava, Pravde i Slobode stvara je- 
dinstvo narodno« Bi. 45.). 

Isto se tako na sudbinu poziva te posve naturalistički shvaća 
život akademijin Nestor Tomo Maretić, koji doista zapanjuje svje- 
žinom duha i neumornim radom još u devetom deceniju svoga vijeka. 

Nadbiskup Bauer drži o 50. godišnjici Strossmayerove galerije 
slika krasan i uman govor, u kojem navodi velike zasluge biskupa 
i mecene i njegovu jasnu želju, neka sve institucije, što ih on podiže 
služe vjeri i domovini. Nema među vjerom i znanošću razilaženja 
nego divan sklad, samo treba ići u dubine i naći spojeve među njima. 

Tom je zgodom prof. Stjepan Ivšić održao dugo i sjajno pre- 
davanje o »Jeziku Hrvata kajkavaca«. Najprije je temeljito obradio 
povijest nauke i mišljenja o kajkavskom dijalektu, a onda iza pu- 
tovanja po raznim selima i mjestima znanstveno prikazao osebine, 
današnje stanje, međe i tipove kajkavskog dijalekta, te tome priložio 
uspjelu geografsku kartu. Prof. Stjepan Ivšić je učenjak, on živi 
za svoju struku, uvijek u razgovoru pazi, ispituje i bilježi filološka 
opažanja, a uz to ima sjajno uho za svaku nijansu u razgovoru i 
naglasku, što je upravo njegov specijalitet. Zato ova radnja, kao i 
svaka druga od njega, unosi u nauku nešto novo i važno. 

Zanimljivo je, kako pravoslavni imadu sasvim drugi pojam o 
svetosti, nego li mi katolici. Dok je za nas sveto nešto moralno, re- 
ligiozno, božansko, njima je, čini mi se, sveto herojsko, nacionalno, 
kulturno, glasovito. Mislim da je to htio reći jedan govornik u svom 
pozdravu slaveći Strossmayera, kad kaže: Ova proslava 50godišnjice 

alerije slika »obeležava apoteozu toga retkoga i čudesnoga muža 
— Strossmayera), koji kao u apokaliptičkoj viziji lebdi pred nama 
sa nimbom svetinje oko glave« (str. 135.). 

Među novim akademijinim članovima nalaze se i pisci: Janko 
Leskovar i Branimir Livadić-Vizner, a za obojicu je napisao kratak 
prikaz života dr. Milivoj Dežman. 

Neumorni kulturni radnik prof. Franjo Fancev nanovo pot- 
krepljuje i dokazuje, da je hrvatska kajkavska poezija samostalna, 
nije preuzeta ni iz slovenske ni od hrv.-protestantske književnosti. 
To svjedoče dvije stare pjesmarice sačuvane u Mariboru, a u njima 
ima crkvenih hrv.-kajkavskih pjesama iz prve polovice 16. vijeka. — 
Druga rasprava korigira kronologiju Gajevih studija i donosi sva 
imena Hrvata studenata na gradačkom sveučilištu od g. 1587.—1829. 
Sve je to solidan, zaslužan i važan rad. 

Zanimljiva su biološka istraživanja prof. Vale Vouka o vege- 
taciji termalnih voda u Srbiji Najviša temperatura u kojoj je on 
našao živa bića jest 75% C, u literaturi se tvrdi, da je život moguć i 
kod 85% C, 

To je eto nešto od našeg kulturnog i duševnog života i stva- 
ranja. Ide se uvijek naprijed, doduše uz ljudske slaboće i obzire, 
ali sav je ovaj rad ipak vrlo pozitivan. Nije uvijek potpuno u skladu 
s najvišim idealima kršćanstva, ali nema zadrtih i ogorčenih napa- 
daja na osvjedočenja drugih, nego se ide bliže istini i razumijevanju 
drugih, a to su velike prednosti i veliki dobici u svakom pogledu. 

Josip Badalić D. I. 


Vrela i Prinosi. Zbornik za povijest ivao reda u hrvat- 
skim krajevima, 5. svezak. Uredio Dr. M. Vanino D. 1. Sarajevo 1935. 

Ovo je već 5. svezak, kojim izdavač sa svojim vrsnim surad- 
nicima osvjetljuje hrvatsku prošlost od 16. do 18. vijeka u materiji, 
o kojoj govori naslov Zbornika. Ovaj svezak sadrži slijedeće histo- 
rijske rasprave: Dr. T. Matić: Isusovačke škole u Požegi s. 1—61; 
Dr. J. B5sendorfer: Urbar osječkih isusovaca s. 62—78. Prof. Fr. 
Galinec: Marko Marulić kao teološki ugled i književni izvor u nauci 
isusovačkog reda 16. i 17 vj. s. 79—92. J. Badalić D. I.: Juraj Mulih 
1694—1754. Život i Rad (s. 93—126.). Dr. Fr. Fancev, sveuč. prof.: Prvi 
poznati diletanti isusovačkog školskog teatra u Varaždinu i Zagrebu 
s. 127—139. J. Predragović, Hrvatski novaci D. I. u Trenčinu (1656— 
1773.) s. 140—161. Prof. N. Žic: Hrv. knjižice Al. Komulovića D. I. 
8. 162— 181. 

Radnja Dr. Matića bit će zacijelo ponajbolja stvar, što je 
izišla o školstvu u Slavoniji u 18. vj. Isusovci su se nastanili u 
metropoli stare Slavonije g. 1698. zaslugom zagrebačkog kanonika J. Ba- 
bića, koji im je darovao imanje Kutjevačke opatije. Smjesta su se 
dali na poučavanje mladeži otvaranjem škole, a već g. 1699. podižu 
je na stepen srednje škole t. j. gimnazije. U 18. vj. protežu isusovci 
svoje djelovanje i na nižu obuku, pa je znalo do 2000 muške i ženske 
mladeži njihovom brigom primati početke znanja. Požeška je gimna- 
zija brojila u 18. vj. preko 100 učenika (1756. bilo ih je 159), što 
su pripadali većinom siromašnoj klasi naroda. Zauzimanjem isuso- 
vaca Požega dobiva filozofski takultet g. 1761; pa i teološki g. 1763. 
Oni se tim ne zadovoljavaju nego podižu zapušteni narod dobro ure- 
đenom apotekom, pa intenzivnim radom šireći pučku prosvjetu i pre- 
porađajući ćudoredni i vjerski život u požeškoj okolini i cijeloj Sla- 
voniji. 

Iz lijepo prikazanog djelovanja J. Muliha čitatelj će zaključiti, 
da je to jedan od najzaslužnijih muževa za hrv. narod svojim radom 
kroz 27 godina kao pučki misionar, koji neobičnom svetošću života 
tisuće izvlači iz duševne bijede, obnavlja čitave zapuštene krajeve. 

Veliko djelo duševnog preporoda izvađa Mulih ne samo živom riječju 
nego i kao plodni pisac dvadeset i dviju knjiga, od kojih samo Apo- 
Stolski radnik ima 1700 str.; a neke druge po 500 str. Sva ova djela 
vjersko-moralnog sadržaja traže besprimjernu radinost, pokazuju ve- 
liku solidnost te su vršila vanredno blagotvoran utjecaj na hrv. narod. 

ikola Maslać D. I. 


Rogošić dr. Fra Roko, Zgode i nezgode slavenska liturgije u 
Jugoslaviji i Bugarskoj (str. 28).  Pretiskano iz »Nove Revije« 15. 
(1936.) br. 5—6., Šibenik 1936. 

To je popunjeni hrvatski prijevod latinskog predavanja, što 
ga je dr. R. održao na VIL Velehradskom kongresu 18. VII. 1936. 
Nakon uvoda govori dr. R. o krštenju Hrvata, Srba i Bugara i o 
njihovoj prvotnoj liturgiji, zatim o obnovi jurisdikcije zapadnog pa- 
trijarha, o uvođenju slavenske liturgije, o obnovi crkvene autonomije 
kod Bugara i Srba, te napokon o uvođenju ruske staroslavenske re- 
dakcije u liturgijske knjige južnih Slavena. 

No prevarit će se, tko bude u toj raspravi tražio u prvom redu 
ono, što navješćuje naslov. Najviše se zapravo govori o borbi za 
jurisdikcije i crkvene autonomije. Kad čitalac najviše zaželi doznati 
što konkretno o slavenskoj liturgiji, upućuje ga pisac u bilješci ispod 
teksta na knjige, kojih ne će lako naći (na pr. str. 25., bilj. 116—119.). 
U raspravi ima dosta zdravoga zrnja historijske istine, ali nažalost 
i odviše smionih i neobičnih zaključaka, slabih dokaza i neispravnih 
tvrdnja. Evo samo nekoliko primjera: 

Dr. R. kaže: »Kod Hrvata je stvarno uvedena slavenska litur- 
gija najprije u krajevima Istrije i Dalmacije, koji su bili pod juris- 
dikcijom gradskoga (— mletačkog) patrijarha, za vrijeme prvog pu- 
tovanja Sv. Braće u Rim« (str. 13.). No kako se to moglo dogoditi, 
kad je za prvoga putovanja jedini svećenik u društvu bio Konstantin- 
Ćiril, slavenski prijevod liturgijskih knjiga još nije bio odobren, a 
same su knjige bile za grčko-slavenski obred? Dr. R. navodi za svoju 
tezu tri dokaza, od kojih je jedan čudniji od drugoga (cfr. str. 
13—14.). 

Drugi primjer: ».., Nalazimo pak među nadbiskupima na Fo- 
Cijevu saboru g. 879/580. potpisana nekoga  Agatona  Moravskoga. 
Odakle se može zaključiti, ako slijedimo pravila historijske kombi- 
nacije, da su Focije i bizantijski car tražili crkvu u moravskoj državi 
za svoj patrijarhat i da su protiv sv. Metoda, moravskog nadbiskupa, 
posvetili svoga nadbiskupa...« (str. 9/10). To se nipošto ne može 
zaključiti, jer se znade, da je taj Agaton bio bugarski braničevsko- 
moravski nadbiskup, a s velikomoravskom državom Svatoplukovom 
nije imao posla. 

Na str. 18. izvodi dr. R., da je Klement, učenik Sv. Braće, 
biskup beličko-debrički, »bio prvi ohridski nadbiskup sa primacijal- 
nim pravima Justinijane Prve«. Ovo je težak anahronizam, jer je u 
Ohridu, gdje je bio grob sv. Klementa (t 916.), bila prenesena stolica 
bugarskoga patrijarha (poslije nadbiskupa) — gotovo cijelo stoljeće 

snije. Da je dr. R. proučio (a ne samo negdje u bilješci spomenuo) 
Zlatarskoga, koji u svojoj »Povijesti bugarske države« (I, 2) opširno 
govori o bugarskim crkvenim prilikama, te također kritički pretresa 
obridsku »Vita Clementis«, prikazi bi o Bugarskoj u mnogo čemu bili 
ispravniji. Trebalo je proučiti i najnoviju literaturu. Kako se na pr. 
moglo izaći pred Velehradski kongres bez poznavanja znanstvenih 
istraživanja praškog profesora Fr, Dvornika, koji je s mnogo erudi- 
cije pisao o zgodama i nezgodama slavenske liturgije? 

Nadamo se, da će bar latinsko izdanje te radnje, ako bude 
izašlo u Aktama velehradskog kongresa, biti svestranije dotjerano. 
Stj. Kr. Sakač D. I. 


Messner - Sporšić, Od Bukurešta do Ankare. Crtice iz Rumunj- 
ske, Bugarske i Turske (str. 242 i 12 slika), Zagreb 1937. 

Dvadeset poslijeratnih godina izgrađivala se »nova balkanska 
stvarnost«, 

U Turskoj je skrajnjim naporom za narodnu samoobranu od 
neprijatelja postao Kemal paša nosiocem bujnih životnih težnja za 
posvemašnjom obnovom društvenog poretka. Prije rata sve je tonulo 
u zagušljivoj atmosferi »otomanštine«, gdje se nije toliko gledalo 
na narodnu pripadnost koliko na to, da svi budu »vjerni podanici«. 
Ma da je danas nestalo kalifata i sultanata, gordi, vjekovnim snom 
protiv svakog očekivanja pomlađeni osmanski duh — onaj isti što 
je nekad prožimao smionog Bajazida — zamijenio je ta dva starinska, 
već popucala stožera savremenim osnovicama. Nagli je prekid s uobi- 
čajenim tekovinama stoljetne prošlosti mnogo naškodio turskom 
ugledu pred vanjskim muslimanskim svijetom, ali je zato mlada 
republika ojačala na ishodnom području osmana, udarivši putem 
doslijednoga društvenog preuređenja po uzoru Zapada. Taj je pre- 
okret išao često silovito, upravo zvjerskom okrutnošću (smrtna kazna 
za one koji nose fesl); poprimilo se od Zapadnjaka i mnogo toga 
što je krivo, ma da blista kao suho zlato; ali se ne može poreći 
silna stvaralačka volja, kojom je osmanska mladež prožeta. A bu- 
dućnost je njezina, samo, ako se toj silnoj stvaralačkoj volji pri- 
druži na vrijeme i zdrava ideologija: inače će biti — magni passus 
extra viam. 

U Bugarskoj se sačuvala životna povezanost s predratnim dru- 
štvenim ustanovama i običajima, ali se i tu osjeća jaka potreba novih 
stvaralačkih smjernica. Narod ustrajno nastoji popraviti štete triju 
gotovo uzastopnih ratova, koji su mu donijeli neizrecivu bijedu, a 
k tome mu natovarili još i brigu da opskrbi pola milijuna izbjeglica 
iz Tracije i Macedonije. Zemlja se pomalo oporavlja unatoč državnim 
udarima, što se izredaše kao uzbudljivi prizori potajne borbe vele- 
sila za prevlast na Balkanu. No izvanjski napredak, što se dojima 
stranca osobito po gradovima i napose u prijestolnici, ne smije nam 
sakriti duboke rane savremenog bugarskog društva, koje proživljava 
jaku moralnu krizu te sve više gubi smisao za djedovske vrline. 

O Rumunjskoj neka nam priča sam pisac: »Zar je zbilja tako? 
Tako bogata zemlja, tako sjajan i bogat grad (Bukurešt), pa da je 
toliko bijednih i gladnihl... Kad sam bio prije rata u Bukureštu, 
sav je grad i pučanstvo bilo veselije! Danas je... sve nekako 
mirno, tiho, neveselo, zamišljeno... A ipak je grad pun nebodera, 
sjajnih palaća i šetališta. Pa bili su u svjetskom ratu među sretnim 
pobjednicima! Ne znam i ne razumijem...« 

Budnim zanimanjem pročitat će svaki taj putopis do zadnje 
strane, ma da je upleteno puno poučnih opažanja i razmišljanja o 
svim mogućim predmetima. Ali je pisac vješto izmakao da ne zađe 
u suhoparni doktrinarski ton. To će biti i razlog, da mu se gdjegdje 
priire i po koji prebrzi sud:»Bizantski slikari Jedini religiozno sli- 

aju Bogorodicu« (str. 14.). Ovo će pitanje (spaljivanja) jamačno 
brzo doći pred Crkvu, koja će ga ponovo pretresti i izdati odluke 
prema današnjim prilikama, kako su izdane odluke i o drugim, možda 
još delikatnijim pitanjima« (str, 29.). Pitanje je već došlo pred 
Crkvu i ona se i u »današnjim prilikama« već o njemu izrazila. 

»U istočnoj Crkvi jamačno nema ljepše slike sv. Trojstva od one 
nad oltarom u Aleksandru Nevskom« (u Sofiji; str. 81.), osim dakako 
kijevskog originala, prema kojem je rađena. 


BIBLIOGRAFIJA 


Kratice: B(eograd 19)37, Lj(ubljana 19)37, Z(agreb 19)37. 


Djela se pod A ne kose s kat. istinom i ćudoređem, ona pod B se 
kose djelomično, ona pod C sasvim. 

A) 

Esposizione di un grupo di artisti Jugoslavi 10. II — 20. VI Roma 
1937, B37. Ima kratke podatke o životu i razvitku pojedinih 
umjetnika te 16 reprodukcija. 

Gosar A., Za nov družabni red. II. svezek: Cilji in pota (2. in 3. 
snopič), Lj37. 

Maklecov A. V., Brak i semja v Sovjetskoj Rosiji, »Biblioteka Ruskoj 
Matici« br. 6 (ruski), Lj37. Studija o sovjetskom braku i obi- 
telji s kratkom bibliografijom. 

Mihajlović D., La Nouvelle Turquie Economique, »Institut Balka- 
nique«, B37. Lijep ali jednostran prikaz: Sve u ružičastim 
bojama. 

Moderni engleski eseji, preveo i uvodom popratio dr. Vinko Kriško- 
vić. »Matica hrvatska«, 237. 

Rad jugosl. akademije znanosti i umjetnosti, knj. 258, umjetničkoga 
razreda 2., Z37. Sadržaj: Iveković, Krstionica kod Stolne crkve 
sv. Stošije u Zadru; Westphal D., Malo poznata slikarska djela 
14. do 18. stoljeća u Dalmaciji. 

B) 

Dukić S., Veliki i mali. Pripovetke, B37. »Rad je podigao čoveka sa 
stepena životinje na stepen svesnog bića« (str. 85.). Drugi, 
Sd deo« ima čak i prijevode sa bugarskog (Duškov, Ne- 
mirov). 

Gavela Đ., Antologija srpskohrvatske posleratne lirike. Savremenik 
Srpske književne zadruge br. 25., B37. Izbor je odviše subjek- 
tivan. Najjače su zastupani: Velimir Živojinović (16 pjesama), 
Tin Ujević (10), Desanka Maksimović (9) i Nikola Šop (7). 
ne daje doduše dovoljan pregled srpske, ali ne hrvatske 
irike. 

Goleniščev - Kutuzov, Iz nove ruske književnosti. Savremenik SKZ 
br. 28., B37. Odaje novi smjer u Staljinovoj Rusiji, gdje opet 
službeno slave »velikane narodne prošlosti«, kako se to po- 
kazalo prigodom Puškinova jubileja. 

Ignotus (Bekić A.), Iz prošlosti našeg nacionalnog života (ćiril.), 
Srbobran. — Nema kazala ni oznake sadržaja, građa nije ras- 
poredana te je nastala prava zbrka. Vrvi tiskarskim pogre- 
škama. Uopće se ne može razumjeti, što pisac hoće! 

Luketić V., Lirika, Z37. »Život je pokornost krvi i buna protiv zakona 
uma«. Tu i tamo po koja lijepa misao, ali općenito zbirka je 
ispala mršava. 

Pavičić J., Poletarci, Z37. Bolje bi pristajao naslov »Dječje tučnjave 
iz predgrađa«, 

C) 

Frojd Sigmund, Psihopatologija svakodnevnog života, »Kosmos« B37. 
Preveo dr. Hugo Klajn (sic). — G. Prevodilac u svom uvodu 
(por.: »Psihoanaliza i ideologija«, str. 36, 37. ss.), kaošto i 
g. Freud u cijelom svom sistemu prave žalosnu i površnu kon- 
fuziju između sjetilne i umske spoznaje, između konstatacije 
činjenica i njihova apriornog svrstavanja u teoriju i sistem, a o 
metafizičkoj spoznaji, koja je prvotna činjenica i osnovna 
nit našeg duševnog života, čini se da nijedan ni drugi 
nemaju jasnih pojmova. Stoga nije ni čudo da se o problemu 
vjere — koja se baš na toj metafizičkoj spoznaji u prvom redu i 
osniva — s onoliko naivne sigurnosti i plitke jednostavnosti 
govori, kaošto je to učinjeno na pr. na str. 37. i drugima. O 
Freudu vidi Život, 1936, str. 193—210. 

Mala biblioteka »Mika Miš«, br. 1—15., B37. — Ovo je nova vrsta 
»dinar-brošure«: kriminalne i slične pustolovine u slikama s 
kratkim popratnim tekstom, a ima tu što šta — »žutih demona« 
(br. 4), »gangstera Trans-Pacifika« (br. 15) i nametljivih slika 
kao »Tarcaneta« (br. 7). Ove su knjižice to opasnije po ćudo- 
ređe, što preko slika mnogo jače djeluju nego mrtvo slovo, 
koje mašta mora tek oživiti. 

»Mikijeve Novine«, Beograd. Donose dva puta mjesečno po jedan 
cio roman u »stripu«_ (t. j. slikama s kratkim popratnim 
tekstom). I to bi imala biti »dečja literatura«, a pravi je otrov 
za njihovu dušu! 

Nova Knjiga, Mjesečnik za savremena pitanja. God. I, br. 2. 231. 
Jedna od brojnih pučkofrontaških gljivica, koje i kod nas često 
niču. Objektivnost ista kao i u ostalim izdanjima što ih Pučka 
Frota hrani. U Meksiku je najednom Calles jaganjac, a Crkva 
vuk; opljačkana Crkva »eksploatiše«, a petrolejski i šećerni 
milijunaš Calles je »socijalno-devstvujući«, 

Nova knjiga, br. 3-4. Propagandistički hvalospjevi o crvenoj Španiji. 
Međutim melodija malo drukčije zvuči, kad je okrenu pjevati 
porodice, braća i sestre postrijeljanih radnika i seljaka, koje 
je uništila crvena diktatura. Šteta, što Dedier i Fischer i o 
tom ne govore, ako su bili u Barceloni i Valenciji mogli su to 
čuti i vidjeti. Mi ćemo im u tom od vremena do vremena pomoći. 

Reimes W., Pregled ekonomske historije, izdanje »Kulture«, Z37. 
»Papa Gregor Vl proglasio je željeznicu bezbožnim saobraćaj- 
nim sredstvom...« (str. 129.). Gregor VI. (1044—1046) borio 
se je doduše sa dva antipapa, ali ne sa željeznicom Stephen- 
sonovom (1781—1848). Radi li se pak o tiskarskoj pogrešci te 
se misli na Gregora XVI. (1831—1846), neka nam se navede 
isprava, u kojoj se ta osuda nalazi. 

Roca S., Što treba da se zna, Split b. g. I »Pofovci« pokreću svoju 
literaturu. 

Smodlaka dr. Josip, Svjetski rat na tlu Španije, »Grafika«, 237. — 
Obična pučkofrontaška propagandistička brošura, bez najosnov- 
nijeg pokušaja, da bude i malo objektivnom. One naivne 
tvrdnje o bezazlenim namjerama Pučke Fronte uistinu su gro- 
tesne: Dimitrov je u tom pogledu bar mnogo — iskreniji. 

Srećković Mirko, Ljubavni život kralja Milana, B37. Bljutavi pod- 
listak beogradskog »Vremena«, koji je evo izašao i kao knjiga. 
Čemu sve to? Da nije doprinos uzajamnom upoznavanju? Mogla 
se javnost uistinu poštedjeti s iznošenjem tog neopranog rublja. 

Šimić Stan., Dalekozor duha. Izdanje DHK (knj. 4.), Z37. »Zaklinjem 
se Bogom — kojega bi trebalo da bude, kako bi gospodin dr, 
Ljubomir Maraković mogao pred njim za svoja kritička ne- 
djela odgovarati« (str. 96.). 

Zašto smo osnovali našu radnička kulturnu zajednicu »Napred«? Ci- 
ljevi naše kulturne akcije, 237. — Iz krugova oko »Slobodne 
Riječi« (Živko Topalović itd.). Marksističko. 

Zogović i dr., Španija (pesme), 237. Veliča se španjolska revolucija. 
Naslovni drvorez »Dinamiteros«, a oni i u samoj knjizi svijesno 
izazivlju. Sudjeluju u toj zbirci Dušan Matić, Čedomir Minda- 
rović, Jovan Popović, A. R. Boglić. »Španija u proljeću 1936.« 
od Zogovića »horski je izvedena na beogradskoj univerzi i više 
drugih mesta«, — Vjerno po novom receptu: marksizam se ima 
da propagira »literaturom«. 

Zogović R., Iri članka o srpskom eposu Pokušaji popularizacije i 
primjene jednog novog shvatanja srpskog eposa. Izdanje »Naše 
stvarnosti« — B37, »Novo shvatanje« točno po kalupu histo- 
rijskog materijalizma. 

Živadinović St., Trideset godina ćutanja. Roman. Savremenik SKZ 
br. 27., B37. »Učinivši zločin, ja sam pokušao da ubijem Boga, 
jedan deo životne sile koja upravlja svetom« (str. 174). 

D) Zakoni i sl.: 

Bibliografija jugoslavenske privredne književnosti za godinu 1936, 
(Br. 109. »Publikacija trgovinsko-industrijske komore u Za- 
grebu«), Z37. 

Čulinović F. Sudijsko pitanje (preštampano iz »Pravosuđa« br. 5—6), 
B37. »Vjerujemo da će jednom doći do ostvarenja naših za- 
htjeva da u sudu vlada samo zakon i niko drugi.« (str. 6.). — > 
Daj Božel 

Higy - Mandić, Škole na slobodnom zraku i III. međunarodni kongres 
uzgajanja u prirodi, B37. 

Hrvatski Radiša sjeveroameričkim Hrvatima povodom dolaska u staru 
domovinu g. 1937., 231. 

Izložba i sajam rasplodne stoke u Zagrebu 9. i 10. septembra 1933. 
Poljoprivredna knjižnica Kraljevske banske uprave Savske ba- 
novine, sv. 15. 236. 

Izvještaj Društva gradskih službenika u Zagrebu za godišnju skup- 
štinu 1936/37, Z31. 

Izvještaj saveza pomorskih brodovlasnika Kraljevine Jugoslavije za 
1936. (lat.) B. 37. 

Izvještaj trgovinsko-industrijske komore u Zagrebu za 1936. g. 237. 

Izvještaj o poslovanju i zaključnim računima Središnjeg ureda za 
osiguranje radnika u Zagrebu za 1936. $., 231. 

Izvještaj Okružnog ureda za osiguranje radnika u Banjoj Luci o 
oslovanju i radu u godini 1936. Banja Luka 1937. Omot je 
atinicom, a tekst ćirilicom! 

Izveštaj upravnog odbora Udruženja banaka u Beogradu o radu za 
1936. godinu, B. 37. 

Jenko Lj., Rimsko pravo (Istorijski deo i Parnični postupak), B37. 

Krunić Bl., Kako ćemo se braniti od plinskih bojnih otrova u ratu? 
Osijek 1937. 

Lolić SL, Veština jahanja (ćiril.), 237. 

Međunarodni ugovori Kraljevine Jugoslavije (izdanje Ministarstva 
inostranih poslova): br. 8. — Zakon o dopunskom sporazumu 


uz konvenciju potpisanu u Beogradu 30 januara 1933 godine 
između Kraljevine Jugoslavije i Kraljevine Rumunjske kojom 
se reguliše pitanje državljanstva i zavičajnosti (tekst ćiril i 
francuski); br. 9. — Zakon o konvenciji između Kraljevine Ju- 
goslavije i Kraljevine Madžarske o pravnom postupanju sa 
reduzećima za proizvodnju ili sa transportnim preduzećima 
tekst ćiril. i francuski); br. 10. — Zakon o konvenciji između 
Kraljevine jugonavije i Valike Britanije o uređenju međusobne 
pomoći u vođenju postupka u građanskim i trgovačkim stva- 
rima (teskt Ćiril. i engleski); Registar za 1936. godinu, B37. 

Nikolić B., Almanah Pomoravlja sa adresarom: Knj. 1. — Ćuprija i 
njena okolina sa pregledom rudarstva, Ćuprija 1937. 

Novi plan Seogrića i turistička karta Jugoslavije (lat.), »Rus«, Beo- 
grad. 

rane prosvetno-humanog Udruženja Šumadinaca (osnovano 1932.), 
3 


7. 

Rogina Jul., Nauka o vakcinaciji protiv variole (lat.), »Bibl. central- 
nog higijenskog zavoda« br. 22, B. 37. 

Rothmiiller_C., Bjalik (Biografija. Izabrane pesme). Bibl. jevrejskog 
narodnog kalendara, Z37. Cionističko. Bjalikov je život ukratko 
lijepo prikazan, a pjesma »Hoćeš li da znaš« odaje zaista 
plemenitu dušu. 

Sladović A., Zakoni, uredbe i pravilnici o neposrednim porezima sa 
svim izmenama i dopunama, te načelnim rešenjima i presudama; 
sv. 2,: Izmene i dopune I., Z. 37. 

Smerdel A., Aristotelova katarsa, Skoplje 1937. Doktorska diserta- 
čla. primljena od Filozofskog fakulteta Univerziteta u Beo- 
gradu. 

Stenografske beleške Senata Kralj. Jugoslavije (od 20. X. 1936. do 
24. III. 1937. sa budžetskom debatom u načelu i pojedinostima, 
ćiril, i lat.), B37. | 

Stojković V, N., Od branja do prodaje voća. Poučna bibl. br. 10., B37. 

Vukojević Stj., Aleksandar I tvorac države i Ujedinitelj. Štamparija 
»Soko«, B37. 

Zakon o obaveznom telesnom vaspitanju i Uredba o osnivanju i radu 
prazničnih tečajeva i izvršenju ostalih odredaba zakona o. br. 
1175/37, B37. Tjelesni je uzgoj obvezatan za sve mladiće do 
20. godine, a i za one izvan škole. Predviđa se i moralna na- 
stava, koja je podijeljena ovako: Od 11—14 god.: 1) O Kralju, 
otadžbini i zastavi, 2) o rodoljublju, 3) o veri, 4) o jedinstvu 
itd.... Od 18—20 god.: 13) o obavezi služenja u vojsci, 14) 
o ustrojstvu vojske i mornarice... Ne možemo naći temeljno 
načelo, po kojem su moralne vrednote poredane tako, da je 
vjera dospjela na treće mjesto, a čisto tehničko pitanje o 
»ustrojstvu vojske i mornarice« zalutalo u poglavlje o »mo- 
ralnoj nastavi«| 


9 Nenaručeni se rukopisi ne primaju bez prethodnog dogovora 
s urednikom. Rukopisi se ne vraćaju. 


»ŽžIVOT« izlazi 10 puta godišnje na 48 stranica. — UREDNIK: 

Stj. Tomislav Poglajen D. 1. — IZDAVAČ I VLASNIK: Kolegij 

Družbe Isusove u Zagrebu, A. Alfirević D. I. — TISKARA »Glasnika 
Srca Isusova«, A. Alfirević D. I. 


Nabavite si novoizašli 
životopis Petra Barbarića 


O bogatom sadržaju knjige daje nam kazalo već nešto naslu- 
titi: Klobuk, Ljubuško polje, Šiljevišta—Barbarići, Petrov otac Ante, 
Majčin lik (dva bisera) — Djetinjstvo Petra Barbarića — Pastirče 
— U školu! — Mlađani učitelj — Trgovački naučnik — Dragocjeni 
biser — Travnik — Jedan dan u Sjemeništu — Mladi gojenac -— 
Uzoran đak i dobar drug — Lijenčina (dialog između radiše i lijen- 
čine) — Proslava jubileja sv. Alojzija Gonzage (1891.) — Izbrušeni 
i uglađeni dragulj — Barbarić uči jezike — Pavao Kolarić (uzorni 
sjemeništarac rimskog Germanika) — Teška kušnja (smrt majčina, 
bakina i triju sestara 1892.—1893.) — Vitez Marijin — Lijepa naša 
domovina (ferijalno putovanje po hrvatskim krajevima) — Ljiljan u 
trnju — Ponizan srcem — Zlato poslušnosti — »Bronze ti« (beza- 
zlena riječ mjesto psovke) — Anđeo mironosac — Katolik dušom 
i tijelom — Vrelo božanskog života (Molitva i duhovne vježbe) — 
Apostol Srca Isusova (osobito u ferijama) — Isus zove (Zvijezda 
poziva svećeničkog i redovničkoga) — Velika radost (Posjet biskupa 
Strossmajera u sjemeništu mjeseca rujna 1896.) — Još jedan pogled 
u svetište duše — Cvijeće na križnom putu — Zreo za nebo — Na. 
pomol luci — Večernja žrtva (Devocijonalni redovnički zavjeti) — 
Kruna života (Smrt na Veliki četvrtak 1897.) — Vijenac drugara — 
Uz romon uskrsnih zvona (Sprovod) — Kako Bog uzvisuje ponizne — 
Prenos tijela sluge Božjega — Milosti po zagovoru Petra Barbarića. 

pi 


Knjiga stoji broširana 20 din., uvezana u plavo platno sa zlatnim 
natpisom 30 din. 


Naručuje se kod: 
Uprave »Glasnika Srca Isusova«, Zagreb 1/147. 
Palmotićeva ul. 31. 


Listopad 1937 God. XVIII. 

SADRŽAJ 


IDEOLOZI _ RUSKOG 
PRAVOSLAVLJA 
Prof. Sergej VI. Stein 


HRVATSKI BOURDALOUE 


Miroslav Vanino D. I. 

KRIST I ZNAČAJ 
K. Grimm D. I, 

MOŽE LI SE NADOMJF:- 
STITI PRIVATNO VLASNI- 
ŠTVO NA ZEMLJIŠTU? 

I. Korsky 

e Kat. Akcija (385): Pijo _ XI. o 
vjerskom položaju u Meksiku & Po 
svijetu (389): Riječ Kristova Namje- 
snika — Žosistički odgovor na ko- 
munističko vabljenje & Osvrti (393): 
»Napredak« o dosadašnjoj drž. pro- 
svjet. i kult. politici / U Hercegovini 
/ Nove Gimnazije / Ravnatelji sred- 
njih škola / Statistika u optativu 
6 Književnost (396): Keilbach 
Konnersreuth u svijetlu — psihologije 
religije / Grivec — Kristus v Cerkvi 
/ Sveta Bernardica Subiru / Čović — 
Doktor filozofije / Berg — Christliche 
Lebenstatigkeit / Mitterer — Wesens- 
artwandel und Artensystem der phv- 
sikalischen Korperwelt _ & Bibliogra- 
lija (399). 


ŽIVOT 


izlazi svakog 20. u mjesecu 
osim srpnja i kolovoza 
PRETPLATA: 50 Din. 
omladini 30 Din. 
pojedini broj 5 Din 
UREDNIK : 


STJ. TOMISLAV POGLAJEN D.I. 
Palmotićeva 33 — Telefon 37-28. 
Zagreb 1/147. 


UPRAVA ; 


Zagreb 1/147 


Palmotićeva 31 


»C ROATIA<« 
osiguravajuća zadruga 


utemeljena 1848. godine po općini 
kr. i slobod. grada Zagreba. 


Provađajte sva potrebna Vam osigura- 
nja kod najstarijeg domaćeg osigu- 
ravajućeg zavoda »Croatia«. 


»CROATIA« imade svoje sjedište u 


Zagrebu, Masarykova ul. br. 1, u 


vlastitoj palači, a svoje podružnice 
u Beogradu, Ljubljani, — Osijeku, 
Novom Sadu, Sarajevu i Splitu te 
povjereništva i zastupstva u svakom 
većem mjestu. 


Imovina zadruge iznosi Din 135,000.000, 
a jamčevna sredstva Din  94,000.009. 


Od osnutka zavoda do danas ispla- 
ćeno je na raznim odštetama oko 
Din 170,000.000. 


»CROATIA« preuzima uz najpovolj- 
nije uvjete sve vrsti osiguranja i daje 
spremno sve potrebne upute i in- 
formacije. 


HRVATSKA 


KATOLIČKA BANKA D. D. 


ZAGREB 


Jurišićeva ulica 10. — Vlastita kuća. 


Telefon broj 13-02 i 18-41. 


e Prima uloške na knjižice i tekući 
račun te ih ukamaćuje najpovoljnije. 
e Eskomptira_mjenice, devize i če- 
kove. € Financira trgovačka, obrtna i 
industrijska poduzeća. & Obavlja sve 
burzovne naloge najkulantnije. & Ku- 
puje i prodaje devize uz najpovoljnije 
uvjete. & Bavi se uopće svim u ban- 


kovnu struku zasjecajućim poslovima. 


Ideolozi ruskog pravoslavlja 


Katolicizam i rusko samosaznanje. 


Pravoslavlje je zadnjih mjeseci protukonkordatskom 
kampanjom kod nas »oživjelo«. Polariziralo se oko veliko- 
srpske ideje i hajke na Rim. Kako je pravoslavlje naših — 
a naročito srbijanskih — krajeva gotovo svu svoju ideologiju 
posudilo od ruskog pravoslavlja, to će biti od ne male ko- 
risti i za našu hrvatsku javnost, da iz bližega upozna prve 
ideologe ruske pravoslavne misli, koju današnja srpska 
pravoslavna misao u mnogočem samo nastavlja. Ujedno će 
naša javnost imati prilike da ocijeni, na kako su znanstveno 
labavim temeljima gradili baš sami pioniri te misli. — Temu 
je znanstvenim mirom i  stručnjačkom spremom obradio 
ruski publicista prof. Sergej VI. Stein. Nap. Ured. 


Kad je govor o ruskoj religioznoj svijesti, potrebno je 
u izvjesnoj mjeri razlikovati tu svijest kod ruskih širokih 
narodnih masa i kod vodeće ruske inteligencije. 

Religiozna se svijest kod ruskih narodnih masa sastoji 
u dosta složenom kompleksu pravoslavnih dogmata, crkvenih 
običaja, narodnih religioznih tradicija, pa djelomično i na- 
rodnog proživljavanja poganskog praznovjerja. 

No i kod vodeće se ruske inteligencije religiozna svijest 
također pojavljuje kao komplicirana, premda s druge strane. 
Kod nje često možemo opaziti odsudstvo čistih, neposrednih 
religioznih osjećaja. Religiozno osjećanje, koje je primljeno 
u pravoslavlju, sjedinjavalo se i sjedinjuje se u duši ruskog 
intelektualca sa filozofskima, navlastito etičkim, a čak i knji- 
ževnim elementima. 

Ove tvrdnje dobivaju naročitu dokaznu snagu, kad ih 
primijenimo na odnošaje ruske inteligencije prema katolicizmu. 

Da se o tom uvjerimo, osvrnimo se ukratko na povjesni 
razvoj nacionalne ruske misli 18-og i 19-og stoljeća. 

Rusko društvo, koje je snažnom rukom Petra Velikoga 
bilo pokrenuto putem državnog i socijalnog preporoda i s njim 
povezanih reformi, proživjelo je u toku čitavog 18 stoljeća 
period podređenosti najprije njemačkomu, a poslije francu- 
skomu utjecaju. 

To je bila prava ksenofilija — ljubav prema svemu stra- 
nomu. Za ovu ksenotfiliju je bio, u nekolikoj mjeri, učinjen 

kraj značajnom 1812. godinom, kad se Napoleon ugurao u 
Rusiju, ali je brzo poslije toga bio primoran neslavno napustiti 
veliku sjevernu državu. 

Nečuveno uskrsnuće rodoljubnih osjećaja okrunilo je 
uspjehom junački otpor, na koji je Napoleon naišao u Rusiji. 
U isto je vrijeme taj otpor izazvao i preporod ruskog nacio- 
nalizma. 

Tako je nikao nacionalni mesijanizam, koji se pojavljuje 
kao reakcija na ksenofiliju. On je učvrstio i ljubav prema 
domovini i nacionalni ponos. 

Toj je ideji nacionalnog mesijanizma uvelike pogodovao 
romantizam, koji je imao snažna utjecaja u svima oblastima 
ruskog duhovnog života. 

Rusija nije bila izuzetak u ovom pogledu: poljski je 
narod proživio isti proces: ali on ga je proživio prema religiji 
— »vice versa« u obrnutom smjeru — da tako kažemo. U 
Poljskoj je razvitak nacionalnog mesijanizma bio praćen uz- 
visivanjem katolicizma, kao glavne religije. U Rusiji se to 
uzvisivanje odnosilo na pravoslavlje. Prema tome je ono iza- 
zvalo u Rusiji ne samo ponižavanje katolicizma, nego i pole- 
miku i progone protiv katolika. 

Činjenica je, da se društvena borba protiv katolicizma 
u Rusiji zaoštrila osobito u drugoj polovici 19-og stoljeća, to 
jest od doba razvitka ideje nacionalnog mesijanizma. 

Do ovoga su vremena prilike bile stvarno različne: ra- 
nije je bilo moguće ne samo prevoditi, nego i širiti u ruskom 
društvu djela Tome Kempenca, Massillon-a, gospođe Guyon 
i mnogih drugih katoličkih pisaca. Ali od vremena razvitka 
ideje nacionalnog mesijanizma prilike postadoše drugačije. 
Na djela katoličkih pisaca bi stavljeno »veto«, pri čemu su 
donekle sudjelovali mnogi od ruskih nacionalnih trudbenika 
i mislilaca. 

Istinu govoreći bilo je to i razumljivo: ruski se mesija- 
nizam negativno ponašao prema Zapadu  Čuvajući u tom 
pravcu svoju dosljednost, on je osuđivao i Zapadnu Crkvu, a 
osobito katolicizam. Obratno, on je bio primoran uzvisivati 
pravoslavlje, kao jedan od svojih glavnih oslonaca. Od tog 
doba niče i širi se ideja isključive narodne vjere, koja je u 
toliko i pogrješna i štetna. 

tom neprijateljskom stavu prema katolicizmu isticala 
su se osobito dva elementa. S jedne je strane to bio pravo- 
slavni i nacionalni mesijanizam, a s druge — slabo razumije- 
vanje katolicizma, jer se u to vrijeme u Rusiji bilo još dosta 
daleko od ozbiljnog i objektivnog proučavanja katoličke nauke. 

Ova dva kobna razloga zavedoše rusko samosaznanje, 
te ono nije vidjelo da njegova borba sa katolicizmom u jezgri 
oslabljuje i samu rusku nacionalnu poziciju. 


GOGOLJ" 


U svom negativnom odnošaju prema katolicizmu Do- 
stojevski nije bio usamljen među predstavnicima ruske nacio- 
nalne misli. Njegovi su prethodnici bili znameniti ruski pisac 
Nikolaj Vasiljević Gogolj (1809—1852) i dvojica nacionalnih 
mislilaca tako zvanog slavenofilskog logora — Ivan Vasilje- 
vić Kirjejevski (1806—1856) i Aleksej Stepanović Homjakov 
(1804—1860). 

Svijet je prema Gogolju zagrezao u taštinu i nije u sta- 
nju, da usredotoči svoju pažnju i svoju misao na sjedinjenje 
s Kristom. A nama je to sjedinjenje jedino potrebno, jer je 
u njemu spasenje našeg svijeta. Svoju udaljenost od Krista 
ljudi zamjenju pravničkim odredbama, ali te nijesu kadre da 
nadomjeste radosne i svete veze s Kristom, niti iskreno usre- 
će čovječanstva. 

Gogolj je u katolicizmu poglavito gledao pretjeranost 
zakonodavne djelatnosti i zbog toga je duboko osuđivao ka- 
tolicizam, kao temeljnu osnovu zapadne kulture. Katolicizam 
se u poredbi s pravoslavljem Gogolju čini kao izvor ne izmi- 
renja, nego nesporazuma među ljudima. Prema Gogoljevu 
mišljenju koliko mi više prodremo srcem i razumom u nauk 
pravoslavne crkve, toliko smo više iznenađeni njezinom div- 
nom sposobnošću da izmiri nesloge i protivurječnosti. Gogolj 
misli, da Zapadna Crkva nije u stanju igrati veliku ulogu 
posrednice u izmirenju zavađenih i međusobno neprijatelj- 
skih elemenata, jer da ona u stvarnosti svojim »formalizmom« 
trga čovječanstvo od Krista. Što se ona više trudi da izmiri 
čovječanstvo s Bogom, to više izaziva nered, nesporazume i 
neslogu. 

Gogolj je bio genijalan umjetnik pjesničkih slika i ti- 
pova, no nikad nije bio priznat kao autoritet na polju refle- 
ksivne misaonosti. Kad god bi se on zaletio u tu sferu, uvijek 
bi kog njega jasno izbile značajne mane njegove prosvjetne, 
a osobito filozofske spreme. U svojim sudovima o apstraktnim 
stvarima on često zamjenjuje uvjerljive dokaze s kategoričnim 
tvrdnjama, koje su obično na slabu temelju i bez ikakve do- 
kazne vrijednosti. 


* N. V. Gogolj, Sočinenija. Izdanije 10 pod redakcijej N. Tihon- 
ravova i V., Šenroka. T. I—VII, Moskva-Peterburg 1889—1896, 

Unatoč velikoj Gogoljevoj načitanosti mi smo ipak pri- 
siljeni da duboko posumnjamo u njegovo ozbiljnije pozna- 
vanje katolicizma. No moramo da se zaustavimo kod njegovih 
sudova o katolicizmu, jer je Gogolj prethodnik Dostojevskog. 
Sam Dostojevski nije krio, da on mnogo toga duguje Gogolju, 
koji je imao na nj velik utjecaj. 

Osim toga naročitu pažnju zaslužuje to što u Gogoljevu 
mišljenju o zakonodavnom karakteru zapadne crkve u embrio- 
nalnom stanju nalazimo ideju o duhu »neslobode«, koja kao 
da caruje u katolicizmu. Tu je ideju veoma rado ubacivao 
i Dostojevski i mnogi od njegovih prethodnika. 


KIRJEJEVSKI* 


Rusko je slavenofilstvo bilo ujedno kulturno-prosvjetni 
i politički pokret u Rusiji 19. stoljeća. Njegovi ideolozi su bili 
braća Konstantin i Ivan Aksakovi, Jurij Samarin, Aleksej 
Homjakov i braća Petar i Ivan Kirjejevski. Energičnom knji- 
ževnom djelatnošću probudili su oni filozofsku i političku 
misao i uputili je da radi na »oslobođenju« Slavena. 

Slavenofili su se negativno ponašali prema katoličkoj 
Crkvi, jer su polazili s principa »nacionalnog mesijanizma«. 
Govorili su, da je katolička Crkva »pokvarila« sam pojam 
Crkve i »zamijenila« mistično tijelo Kristovo s pravničkim 
formalizmom. Slavenofili su napadali na racionalizam, koji 
da tobože caruje u katolicizmu, a u isto su vrijeme u socija- 
lizmu gledali posljedice formalnog katolicizma. Slavenofilstvo 
je u mnogim svojim predstavnicima zauzelo neprijateljski, 
nekršćanski stav prema katolicizmu. Veliki je grijeh slaveno- 
fila bio u tome, šta su oni, — iskreno ili neiskreno — prebacili 
krivicu religioznog rascjepa sa Bizanta na katoličku Crkvu. 

Najugledniji od slavenofilskih ideologa bio je Ivan V. 
Kirjejevski. Njega se može smatrati religiozno-filozofskim ute- 
meljiteljem slavenofilskog pokreta. Kao učenik Hegel-a i 
Schelling-a je vladao velikim duhovnim bogatstvom. No to ga 
bogatstvo na žalost nije sačuvalo od jednostranosti u shvaća- 
nju i razumijevanju katolicizma. Njegovi negativno-kritični 
pogledi na nauk katoličke Crkve ostavili su dubokih tragova 
u Rusiji i do danas se osjećaju u ruskoj polemici sa Zapadnom 
Crkvom. 

Kirjejevski je tvrdio, da je samo grčko pravoslavlje bilo 
u stanju pravilno usvojiti uzajamni odnos među vjerom i 


* Polnoje sobranije sočinenij.  Izdanije A. Košeleva, T. I—II, 
Moskva 1861. 

znanjem. Po mišljenju Kirjejevskog, razumijevanje duboke 
suštine pravoslavlja ne zavisi od duha pojedinog vijeka ili 
pojedine epohe, nego baš spojeni i zajednički duh kršćanstva 
svih vremena i epoha stvara i sastavlja društvo vjernika, koje 
je jedinstveno i isključivo duhovno. Ti su vjernici, po riječima 
Kirjejevskog, uzajamno i nerazdruživo povezani zajednicom 
molitve. Ujedinjuje ih duboko unutrašnje osjećanje uzajamne 
pripadnosti pravoslavnoj crkvi, u kojoj se istine Božanske 
Objave poznaju pomoću »intuicije«. 

Katolička je Crkva prema Kirjejevskome svojim formal- 
nim, logičkim usvajanjem religioznih istina i skolastičkim silo- 
gizmima vjeru učinila hladnim znanjem. Za Kirjejevskog je 
dogma o nepogrješivosti vidljivog poglavara Crkve samo po- 
sljedica »precjenjivanja vanjskog auktoriteta«. Jedinstvo, što 
ga vidimo u katoličkoj Crkvi, je za nj samo vanjsko i prema 
tome prisilno jedinstvo. Zapadnoj Crkvi, prema Kirjejevskom 
uopće manjka »istinita i unutrašnja pobožnost« kao svako što- 
vanje prema Bogu. 

reba priznati da su uopće Kirjejevski i mnogi njegovi 
istomišljenici iz logora nacionalnih slavenofila posvećivali 
mnogo »pažnje« katoličkoj Crkvi. Priznavali su doduše goleme 
historijske zasluge katolicizma, no ujedno su okrivljavali kato- 
licizam kao uzročnika duhovne bolesti Zapada i to zbog 
»skolastičkog formalizma« katoličke religiozne misli. 

Nutarnja je kontradiktornost takova shvaćanja i odviše 
očigledna. Zaista, ako je katolicizam bio beskrajno koristan 
u prošlosti, na kakav bi on način mogao biti uzrokom njegove 
duhovne bolesti u sadašnjosti? Mi bismo mogli dopustiti 
ovakvu tezu samo pod uvjetom, da je katolicizam degenerirao 
izgubivši blagodatni utjecaj Svetoga Duha. Ali ovakvih kate- 
goričnih tvrdnja ne nalazimo niti kod samog Kirjejevskog, 
niti kod njegovih saveznika, jer i oni nisu mogli zaklopiti oči 
pred mnogobrojnim čudesima u katoličkoj Crkvi. 

U svojem članku »O karakteru evropske civilizacije« 
Kirjejevski konstatira, da je duh čovjeka sa Zapada razdrob- 
ljen. »Zapadni čovjek«, — piše on, — »mrvi svoj život na 
posebne težnje, i premda on ove težnje razumom svojim ve- 
zuje u jedan opći plan, ipak se u svakom momentu života 
javlja kao neki drugi čovjek. U jednom uglu njegova srca živi 
religiozno osjećanje, a u drugom odijeljeno, sila razuma i 
napori životnog zanimanja.« 

Kirjejevski je čak i tu razdrobljenost duha htio 
da pripiše utjecaju Zapadne Crkve. Ali kad dobro pro- 
mislimo to pitanje, lako dolazimo do uvjerenja, da ta 

razdrobljenost duha nije ništa drugo, nego unutrašnji ne- 
sklad i nesloga, koji su prirođeni i svojstveni svim ljudima. 
Uzrok ovih nesuglasica nalazi se u protivnosti i suprotnosti 
duhovnih i materijalnih momenata, koji su nerazdjeljivo ve- 
zani s prirodom ljudske duše. 

Govoreći o tragediji Zapada, koji da je kobno razdrob- 
ljen u duhovnom pogledu, Kirjejevski i njegovi suradnici ka- 
tolicizam stavljaju uz bok protestantizmu i oba okrivljuju 
s racionalizma. Oni smatraju duhovni glad zapadnog čovje- 
čanstva kao posljedicu  »racionalističke« djelatnosti obiju 
crkava. 

I to se shvaćanje osniva na velikom nepoznavanju. Ako 
se protestantizam može da opravdano optuži zbog raciona- 
lizma — to je takovo optuživanje nasuprot apsolutno površno 
i neosnovano s obzirom na katolicizam. Da se o tom uvjerimo, 
dosta nam je pomisliti na mistični život katoličke Crkve kao 
i na djela njezinih svetaca — velikih mistika. Sva liturgijska, 
asketska, dobrotvorna, umjetnička i mistička bujnost kato- 
ličke crkve pokazuju, kako je katolička Crkva daleko od racio- 
nalističe duhovne suhoće. 

HOMJAKOV* 


Poznati francuski pisac i ugledni katolički mislilac 
grof Josip de Maistre (1753—1821) štampao je godine 1819. 
izvrsnu knjigu »O papi« (»Du pape«).' Na osnovi izvještaja, 
koji su sačuvani do našeg vremena, knjiga je išla za tim, da 
ruskog cara Aleksandra I. (1777—1825), učvrsti u njegovoj 
namjeri da pređe na katolicizam.? 

U svome djelu »O papi« Joseph de Maistre citira dva 
fakta, koji zaslužuju naročitu pažnju i koja u isto vrijeme 
svjedoče o blagonaklonosti ruskih zvaničnih krugova prema 
protestantizmu. 

Godine 1725. bio je u Londonu na engleskom jeziku 
štampan ruski pravoslavni katekizam." Taj je prijevod bio 

naredbi ruskog cara Petra Velikog (1672—1725) pokrenut 
ao službeno izdanje ruske vlade. 


» A. S. Homjakov, Polnoje sobranije sočinenij. T. I—VIII, 
Moskva 1861—1904. 

1 J, de Maistre, »Du pape«, Lyon-Paris, (Pelagaud) 1870, 22 €dition. 

2 Sac. Giov. Marković, »Gli Slaveni ed i Papi«, Zagrabiae 1897. 
Sv. II., str. 222. 

8 The russian catechism, composed and published by the order 
of the Czar; to which is annexed a short account of the Church-governe- 
met and ceremonies of the Moskovites, London 1725. 

U predgovoru katekizma prevodilac piše slijedeće: »Na- 
dam se, da će ovaj prijevod pridonijeti najtjesnijemu zbliža- 
vanju između engleskih i ruskih biskupa, te da će njihovom 
slogom biti ostvarena mogućnost, da se obore i unište žestoke 
i užasne namjere i zamisli rimskog svećenstva.«“ 

Osamdeset je godina kasnije ruski pravoslavni arhijerej 
u Iveri Metodije u svom latinskom djelu »Povjesničko istra- 
živanje o djelatnosti prve Crkve Kristove«, koje je bilo izdato 
u Moskvi godine 1805, tvrdio, da rusko svećenstvo većim dije- | 
lom štuje i slavi sistem kalvinskog vjerovanja." 

Obje su te knjige bile izdane blagoslovom ruskog pravo- 
slavnog Sinoda. 

Pisac dakle prvog djela ispred pravoslavne crkve pruža 
prijateljsku ruku anglikanskom protestantizmu, a auktor se 
drugoga nisko sagiblje pred uspjesima kalvinizma. 

Te činjenice, koje nijesu ni osamljene ni rijetke, dale 
su povoda de Maistre-ovoj opravdanoj izjavi: »Svaka crkva, 
koja nije katolička, jest protestantska.« 

Ne osporavajući kategoričnosti te tvrdnje i mi sa svoje 
strane moramo naglasiti, da je utjecaj protestantizma na 
rusku religioznost veoma značajan. 

se neočekivano i u velikoj mjeri pojavljuje u djelima 
mnogih ruskih nacionalnih i religioznih mislilaca. 

Kao primjer, koji potvrđuje tu činjenicu, može da po- 
služi religiozno učenje Alekseja Stepanovića Homjakova, 
jednog od osnivača slavenofilstva. | 

Za nj je vjera — velika sila, koja pobuđuje i koja 
pokreće povijest i čovječanski život. On je uvjeren, da 
se vjera i znanost pomiruju pomoću filozofije. Prema 
nauci Homjakova, vjera nije ništa drugo nego neposredno 
znanje. Ona obuhvaća ne samo pojave vanjskog poretka, nego 
i samu istinu. Pravo govoreći, vjera se javlja, kao živa istina, 
koja ne može biti dokazana. Ona ništa ne oduzima razumu, 
nego samo produžuje njegovu djelatnost svojom samoniklošću 
i svojom samostalnošću. Vjera bogati analitičko mišljenje be- 
skrajnom raznolikošću predmeta, koju je razum kadar obu- 
hvatiti samo pomoću intuicije. 

Poznavanje istine, po mišljenju Homjakova, moguće je 
samo pomoću ljubavi. Iz toga se može izvesti zaključak, da 
istinita Crkva ne radi na području auktoriteta, nego na po- 


“ Op. cit., str. 4. 
5 Methodii Archiep. Iwer., Liber historicus de rebus in primitiva 
Eccles. Christ., Mosquae 1805. Pag. 168, 

dručju ljubavi. Ovakvom crkvom, kojoj je život utjelovljen u 
ljubavi Krista Isusa, smatra Homjakov pravoslavnu crkvu. 

Homjakov je dakle zajedno s drugim slavenofilima 
uvjeren, da samo pravoslavlje može biti čuvar istinite vjere, 
jer je ono »daleko« i od strogosti crkvene hijerarhije i od 
»formalizma«. Po učenju Homjakova istinita crkva ne može 
biti ni pravnički, ni hijerarhijski nego samo duhovni organi- 
zam, u kojemu diše i radi narodna vjera. Homjakov ističe, 
da je crkva duhovno bratstvo vjernika, koje je tuđe i auktori- 
tetu i podložnosti. U njoj caruje sloboda, bratstvo i ljubav. 
Crkva je mistično i nevidljivo društvo vjernika i zbog toga ona 
ispovijeda jedinstvo u slobodi i slobodu u jedinstvu, što se 
svodi u sintezu ljubavi. Čitava crkva se sastoji u bratskoj slozi 
vjernika.“ 

Dobro je, da se na tom mjestu malo zadržimo. U svojoj 
koncepciji istinite vjere ili i s njegova stanovišta idealnog 
pravoslavlja Homjakov uvodi pojmove ljubavi, narodne vjere 
i slobode. No istinu govoreći, ti elementi, a osobito zadnji 
elemenat slobode  približuje Homjakova k protestantskomu 
religioznom gledištu. Ali i narodna vjera i ljubav sjedinjuju 
se u razumijevanju i shvaćanju Homjakova s protestantskim 
gledištem o slobodi ispovijedanja vjere. Iz doba polovice 19-og 
vijeka Homjakov pruža ruku ne samo k početku ovoga sto- 
ljeća — k pogledima nadbiskupa Metodija, koji su tako pri- 
jateljski raspoloženi prema kalvinizmu, nego i k početku 
18-og vijeka, kada su bili tako očigledno izražene anglikanske 
PMPENje prevodilaca pravoslavnog katekizma ma engleski 
jezik. 

Polazeći s ovakovog gledišta, Homjakov je zauzeo ne- 
gativni stav prema katoličkoj Crkvi. I na Homjakova možemo 
primijeniti dubokoumne riječi Joseph-a de Maistre-a, da je 
»svaka crkva, koja nije katolička — protestantska«, 

Po mišljenju Homjakova, katolička je Crkva pokvarila 
pojam ne samo Crkve, nego i Krista. Duh i slobodu, koji su 
potrebiti za služenje Crkvi i Kristu, katolička je Crkva zami- 
jenila »materijalističnim i nasilnim rimskim pravom«, kao i 
»suhom skolastikom«. Krist je bio sputan u »okove pravničkog 
formalizma«, koji svodi vjeru na ispunjavanje pravničke oba- 
veze ili duga, isto kao i u »lisičine skolastike«, od koje je 
srećno otišlo i bilo sačuvano pravoslavlje. 

Kad mi dobro promislimo religiozna domišljanja Hom- 
jakova, možemo sasvim lako opaziti nestalnost njegove ap- 


% Dr, F. Grivec, Pravoslavje, Ljubljana 1918, str. 35—37. 

straktne koncepcije. Kao pravi romantik, odlazi on od kon- 
kretne i stvarne realnosti prema onomu, što bi moglo biti ideal- 
no. Njegovo pravoslavlje nije pravoslavlje realno, nego ideali- 
zirano, koje u velikoj mjeri postoji samo u njegovoj mašti. 

Što se tiče njegove kritike katolicizma, ona pokazuje 
dosta slabih mjesta. Veza s rimskim pravom, koju Homjakov 
tako negativno podcrtava u katolicizmu, morala bi biti po- 
stavljena katolicizmu ne kao ukor, nego kao pohvala i to zbog 
idealnog universalizma, kojim vlada taj neisporedivi pravnički 
sistem klasičnih Rimljana. Zaista, nitko razuman, neće u ka- 
tolicizmu, pored ovog universalizma, gledati tragova pogan- 
stva, koji su povezani s rimskim pravom. Ne smije se naime 
zaboraviti, da rimsko pravo, oslobođeno i očišćeno od pogan- 
skih elemenata, sastavlja jedan od najskupocjenijih oslonaca 
ne samo suvremene evropske kulture, nego i čitavog građan- 
skog pravnog poretka. 

Veoma je slaba i neosnovana Homjakova optužba kato- 
licizma s obzirom na racionalizam. S jedne je strane ta op- 
tužba u mnogome nedokazana, jer konkretno Homjakov nije 
pokazao ni na kakve elemente racionalizma u katolicizmu; 
s druge pak strane tu sam Homjakov zapada u neizbježivo 
protivurječje. I ako je naime katolicizam u takvoj mjeri prožet 
slobodnim duhom racionalizma, kako on može u isto vrijeme 
stroga vršiti odani i ustrajni posluh prema višem auktoritetu 
duhovne vlasti. Čini se, da se tu Homjakov nalazi u polemič- 
nom patosu, koji je njemu tako svojstven te u tom patosu za- 
mjenjuje racionalizam, kojega u katolicizmu nema, sa strogom 
duhovno-razumnom disciplinom, koja je nerazdruživo vezana 
s katolicizmom. 

Što se napokon tiče optužbe katolicizma zbog njegove 
privrženosti prema »plitkoj« skolastici, tu je — recimo to 
otvoreno, — Homjakov baratao duhovnim vrednotama, koje 
su mu bile malo pristupačne ako ne sasvim nepoznate. Da se 
izrekne temeljit i ozbiljan sud o katoličkoj skolastičkoj nauci, 
potrebno je poznavati tu »skolastiku« ne po čuvenju, niti po 
pričanju, nego neposredno i svestrano, a za to trebaju mnoge 
godine života. I ako ne možemo da ne priznamo veoma du- 
boke načitanosti i znanja u Homjakova, kad se radi o pravo- 
slavlju, to ga jedva možemo priznati kao auktoritet u oblasti 
katoličke skolastičke nauke. 

Na koncu podvlačimo još jednu krupnu protivurječnost. 
I Ivan V. Kirjejevski i Aleksej S. Homjakov su po svojim 
nazorima i pogledima pripadali romantičkoj školi u ruskoj 
književnosti. No obojica sa neshvatljivom i zagonetnom tvrdo- 

glavošću nisu htjela da uoče, kako veliku duhovnu zahvalnost 
duguju katoličkoj vjeri njihovi učitelji — njemački romantici, 
koji su tako obilno crpli materijal za svoja nadahnuća iz 
mističkih izvora katolicizma. 

Nije teško opaziti, da je i kod Gogolja i kod suvremenih 
njemu ruskih flavenofila — moralna i  estetsko-filozofska 
apriorno negativna ocjena svih temelja evropske kulture imala 
kao posljedicu, pristranu religioznu kritiku zapadnog kršćan- 
stva uopće, a osobito — katolicizma. 


Prof. Sergej Vladimir Stein. 


Hrvatski Bourdaloue 


Za svoga dugog života della Bella je održao golem broj 
propovijedi što na misijama, što u Dubrovniku, Zadru i Splitu. 
Propovijedi je pripravljao veoma pomno; da li je sve pro- 
povijedi pisao, ne možemo ustanoviti, no svakako ih je na- 
pisao mnogo više, nego što ih danas imamo. O svojem pri- 
pravljanju propovijedi kaže u jednom »razgovoru« održanom 
u dubrovačkoj »Skupštini Dobre Smrti«: »Znam, da tko se 
dostoji slušat me, ne dohodi za zamiriti moje riči, moj iz- 
govor; svak će momu uboštvu razumiti, poznajući, da kako 
se dičim biti vaš srcem, službom i ljubavlju, tako nastojim 
biti i jezikom. Toliko veće, da stavljam svu pomnju, za tako 
plemenitu moju gospodu služiti Slagam sad iznova ove go- 
vore ne s malim trudom, pišem sve rič po rič, da bi mogo 
ikako ih reći. Ne ostaje mi vrime za na pamet dobro naučiti...« 
(»Razgovor« XXVI, str. 123). Kad su dva posljednja Isu- 
sovca, Volpini i Soldo, valjda g. 1771.,!" ostavljala Split, po- 
kloniše della Bellin rukopis s njegove 53 propovijedi split- 
skom kanoniku Mafeju Čuliću. Taj je dar Čuliću bio to draži, 
što je već dulje vremena želio, da mu, kako veli u predgovoru 
tiskanom izdanju,“ »upadu u ruke Pripovidanja ili duhovni 
Razgovori, od kojih moglo bi se naučiti lipost i čistoća slo- 
vinskoga jezika«. 

Kako della Bella svojih »Pripovidanja« »niti je izpravio 
ni sve dovršio«, Čulić nemajuć sam vremena da rukopis spre- 
mi za tisak, povjeri taj posao nekom svom neimenovanom pri- 
jatelju. Da li je Čulićev prijatelj mijenjao jezik izvornika? 
Veoma je vjerojatno, da ne kažem sigurno, da je della Bella 
svoje duhovne besjede izrečene u Dubrovniku (a to su gotovo 
sve tiskanog izdanja) napisao u ijekavskom govoru, pa je 


17 Te godine nalazi se splitska rezidencija zadnji put u šematizmu 
redovničke provincije mletačke. 

18 RAZGOVORI I PRIPOVIDANJA ; OZA ARDELIA DELLA 
BELLA / FIORENTINA / DRUSCBE ISVSOVE | DATA NA SVITLOST 
/ Od Pripostovanoga D. TTIA CIULICHIA kanunika / Spliske Zark- 
ve Poglavite, i Parvostolne | Dalmazie, i sve Croazie. | [Znak: ptica na 
liri] U MLETCI / PO ADOLFU CESARE / S' Dopusctegnem Cesarovim. / 

Jedan primjerak, vrlo dobro sačuvan, ima knjižnica Isusovačka 
rezidencije u Dubrovniku. 

prema tome po svoj prilici besjedama dao ikavsko ruho ne- 
znani izdavač, koji inače, čini se, nije dirao u della Bellin 
jezik. Čulić naime, kako sam veli »Štiocu«, uvelike je cijenio 
baš »čistoću i lipost, kojom su pisani« ti duhovni govori, pa 
ih je htio podati kao »jedan dar mlogo koristan i ugodan 
svemu Slovinskomu Narodu, za da u ove naše strane razplo- 
du se njegovi sveti nauci i da ne pogine naš u toliko kralje- 
vina razplodjen, a ne učen jezik«. 

U nastavku izdiže Čulić vrsnoću propovijedi della Belle: 
»Ja te ne ću, dobrostivi Štioče, mlogo zadržati hvaleći lipost, 
izvrsnost i čistoću Slovinskoga jezika i plemenito niko i ugo- 
dno skladanje sasvim neobičajno do sada Slovinskim pripo- 
vidaovcima, s kojom on ureši i nakiti ova svoja govorenja. 
Niki su jošće živi u Splitu, a takojer i u druga mista, koji su 
ga čuli pripovidati, i svidoci su, s kojim hrabrenstvom, jakosti 
i žestočinom rič Božju navišćivaše, i u isto doba većekrat pri- 
rečenja,' ka im činjaše, prija i posli njegove smrti kušali su 
izpunjena. Spominju se, da množ svake vrsti čeljadi k njemu 
pristupaše za slušati ga, a najbolje ti isti sam po sebi brez 
ovi(h) svidočanstva moćeš [= moć ćeš] štijući još zaviše ra- 
zabrati i zapoznati«. 

Da izdavač nije dirao u sam auktorov jezik, vidi se i 
po tomu, što je naumice ostavio »nike riči tebi neobičajne da 
i(h) razumiš, na misto kojih mogao se (della Bella) služiti 
razumnijima«. Čulić to opravdava ovako: »Imaš znati, da 
kako je on proštio Pisaovce najglasovitije, tako hotio se 
s nji(h)ovim istima služiti, za neka ne poidu u zaboravu, i da 
ne bude patvoren kako neznac našega jezika, pokle složi one 
toliko korisne knjige (t. j. »Dizionario«), ke ustišću (sic) riči 
da može Italjanin lakše jezik Slovinski naučiti, i što nikor 
od nas ne bi vridan učiniti. Zato gori imenovane riči biti će 
zabiližene, ke ćeš naći na svrhu ovi(h) knjiga s tvojom većom 
koristju stomačene«. Izdavač je Čulićevu riječ iskupio na str. 
252., $dje se nalazi »Skazalo od niki(h) riči od svi(h) nera- 
zumni(h)«; tih »nerazumnih riči« ima u »Skazalu« svega samo 
25, uz svaku njezina zamjena, na pr. čepafi — tlačiti, čerga 
— tenda (u »Dizionariu« s. v. »tenda« ima: šator, čerga i 
tenda), čini — čari, gonetati — prorokovati, jemanje — ja- 
matva (u »Diz.« 8. v. »vendemmia«: jematva, jemanje, tr- 
ganje), srđe — prikazi paklene, zajazati — pomrčati. 

»Uspomeni« moli izdavač »pridragoga štioca«, neka 
mu oprosti, »ako sve riči nerazumljive u ovi(h) knjiga ne 


1% proroštva, 

naideš u zgora imenovanu skazalu: uzrok bi nemoć, koja me 
naskoči u isto vrime od upečatjenja, što mi jošte ne dopusti 
da ti ponapravim druge ine koje su postećene (sic), ke sam 
ćeš moć ponapraviti«. Bolest, a još više nevještina izdavača 
bit će skrivila i to, da ovo dragocjeno djelo vrvi nebrojenim 
tiskarskim pogrješkama, koje ga do zla boga nagrđuju, osim 
što je izdavač još i veoma nedosljedan u pravopisu. 
x 


Kada su tiskane della Belline propovijedi? Na djelu 
naime nije označena godina tiska. Kukuljević u »Bibliografiji 
Hrvatskoj (Zagreb 1860) veli, da je tiskano g. 1805., tako i 
Šalašik, a od novijih bibliografa Sommervogel, Bibliothčque 
de la Comp. de Jćsus t. I. (1890) col. 1150 s. v. »Bella«) sa- 
mo taj pogrješno razlikuje dva djela izdana od Čulića: jedno 
bi bilo »Razgovori nauka krstianskoga«, 4* str. 259 (Mleci, 
bez godine), drugo »Razgovori i Pripovidanja«, 4* str. 258 
(Mleci 1805). Vrijeme izdanja možemo približno odrediti iz 
Čulićevih riječi u predgovoru (str. 3), da je Dalmacija prije 
bila podložna »vladanju mletaškomu, a sada cesarskomu«. 
Dalmacija je došla u vlast Habsburga mirom u Campoformiu 
u listopadu g. 1797. i ostala do mira u Požunu 26. prosinca 
1805. Drugi su put Habsburgi dobili Dalmaciju u jeseni g. 
1813., kad su je nakon pada Napoleona I. zauzeli carski ge- 
nerali Tomašić i Milutinović. Francusko doba (26. XII. 1805. 
do jeseni 1813.) vjerojatno ne dolazi u obzir. Izvodimo to iz 
okolnosti, što se među pretplatnicima na str. 256. nalazi apo- 
štolski vikar fra Grga Ilijić, a taj je umro 1. ožujka 1813.,? 
dakle još za francuske vladavine u Dalmaciji. Preostaje dakle 
vrijeme od 1797. do 1805. Moglo bi se istina posumnjati, da 
li Čulić s izrazom »vladanje cesarsko« misli francusko ili 
austrijsko. Vjerojatnije austrijsko. 

Po Čulićevu svjedočanstvu della Bella je skoro sve 
»Razgovore« održao na sastancima bratovštine (»skupšćine«) 
Dobre Smrti, »kad se nahodiaše vladalac nji(h)ove Učionice 
postavljene u stolnom gradu Republike Dubrovačke..., a 
Pripovidanja u istoj njiovoj veloj crkvi, i zato su upisani 
načinom njiova izgovaranja«. Della Bella, »vladalac Učionice« 
t. j. rektor kolegija 1696—1702., bio je propovjednik bratov- 
štine Dobre Smrti od školske godine 1697/98 do 1699/1700., 
dakle tri godine. Nekoliko puta spominje u besjedama Du- 


% Fra Mijo Batinić, Djelovanje Franjevaca u Bosni i Her- 
cegovini, Sv. 3. (Zagreb 1887) str. 190. 

brovnik, u kojem govori. Tako na pr. u drugoj propovijedi na 
uskrsni utorak (str. 211): ».... i premda vaš grad od dubrava 
svoje ime uzima i poteže, ništa nemanje jest plemeniti i naj- 
lipši perivoj, koji svu slovinsku zemlju uresiva«. Go- 
voreći na prvu nedjelju Došašća o dobročinstvu otkupljenja 
ovako apostrofira Dubrovčane:  »Zato isto, gospodo moja 
Bogu virna, kojoj Privišnji osobitim providjenjem uzdržo je 
prid nevirnostim (= nevirnošću) za toliko vika i uzdržat će 
viru i slobodu neoskvrnjenu, vi /evafe capita vestra [uzdignite 
6lave vaše] kako sveta Crkva, naša mati, Isukrstovim 
ričim nas nagovara«. 


a4. 

Od izdanih duhovnih besjeda »Razgovori« (svega 40) 
zapremaju daleko veći dio knjige (str. 5—163., pa opet 229— 
246), otprilike dvije trećine.  »Pripovidanja« (Propovijedi) 
ima samo trinaest. I jednim i drugim besjedama zajednička 
je živost i neposrednost: della Bella ne govori nekud u da- 
ljinu, on neprestano razgovara sa slušateljima, otkriva nji- 
hove misli, odgovara na njihove tihe prigovore, na njihova 
pitanja, koja mu tobože stavljaju, i tako nastaju dialozi. 
Govor mu je slikovit, sav protkan citatima iz Sv. Pisma i 
svetih Otaca crkvenih, koje dobro pozna, pa zgodama iz svete 
i profane povijesti, crticama i primjerima iz svagdašnjega 
života. Dobro on pozna ljudsku dušu, u kojoj umije probuditi 
redom sva čuvstva. Slušatelja drži napeta od početka do 
kraja. Velika njegova ljubav prema čovjeku, produhovljena 
dubokom spoznajom vječnih istina, osjeća se i onda, kad kori 
i opominje. Već tiskana njegova riječ djeluje na misaona ćo- 
vjeka veoma snažno, a koliku je negdje silu imala riječ go- 
vorena, nošena dubokim etosom muža združenog s Bogom u 
molitvi i svetom življenju! 

Manje nego mnogi drugi na glasu propovjednici navodi 
i della Bella u potkrepu svog razlaganja često pisce poganske 
i stvari i mitologije klasičkih naroda. U tom je i on bio 
dijete svog vremena, prožetog humanističkom obrazovanošću. 
Od rimskih filozofa osobito rado navodi Seneku. Čulić mu 
zamjerava, što na svetom mjestu daje riječ neznabošcima: 
»Naći ćeš paka, da on često donosi u njima potvrdjenja, pri- 
čice i pripovisti iz knjiga poganski(h) pisaoca, sve stvari, koje 


81 U evanđelju na prvu nedj. Došašća, Luk. 21, 25—33. Della Bella 
je uzeo za motto Luk. 21, 28: Levate capita vestra, quoniam appropin- 
quavit redemptio vestra: Uzdignite glave vaše, ere se približava odkup- 
ljenje vaše. 

se od sadašnji(h) razumnika dostojno kude, hule i ne trpe, 
ka nepristojne pripovidaovcima Božje riči. Ali dosta je reći 
za njegovo metak Raa da je ovo treći vik od kad i(h) je 
složio i da tribovaše mu sliditi načine općene svim pisaovci- 
ma onoga doba, i od kojih ne izosta podpuno izbavljen ni isti 
veliki i glasoviti Otac Segneri«. 

Koliko je della Bella u svojim duhovnim besjedama iz- 
voran, to bi trebalo istražiti i utvrditi posebnom studijom. 
Izvornost je dakako dosta širok pojam: od apsolutne izvor- 
nosti, koja je tek nedostiživ ideal, do one, koja nije daleko 
od plagijata, a zapravo se već i ne smije zvati izvornost, ima 
u crkvenom govorništvu raznih stepena relativne, ali ipak 
prave izvornosti, koja već danoj građi daje stvaralačkom 
snagom nov oblik, kombinacijom činjenica i asocijacijom 
ideja otvara nove vidike, finom psihologijom dovodi do ne- 
 nadanih spoznaja, budi jake osjećaje i snažnu odluku za više 
i savršenije življenje, dostojno čovjeka i kršćanina. U tom 
je smislu della Bella svakako izvoran, a njegove besjede, ma- 
kar ih oni nije do kraja izgladio za tisak, idu među naše 
najbolje crkvene besjede, koje su ugledale svijetlo do dana 
današnjega. One su i nakon više od dva stoljeća aktualne, 
pa bi zavrijedile, da se izdaju tiskom. Prije bi ih valjalo ude- 
siti prema današnjem književnom jeziku, ali samo toliko, da 
se mognu lako razumjeti, ne skidajući s njih baš svu patinu 
časne i drage starine. Tko bi to učinio, zadužio bi i propo- 
vjednike i mlade levite, koji se spremaju da danas sutra na- 
viješćaju riječ Božju. 

x 

Prije nego iznesemo na ogled nekoliko odlomaka, red 
je da bar koju kratku reknemo o završetku života »apoštola 
Dalmacije«. 

U sedamdeset i devetoj godini života (1733) pade mu 
kap i učini kraj njegovu radu. Toga glasnika, poslanog od 
Začetnika života, primi sveti muž s potpunom odanošću u 
volju Božju. Odsad je bio tako rekavši samo tijelom na zemlji, 
dok mu je duša čeznula za vječnim sjedinjenjem s Bogom u 
blaženstvu. Sve je vrijeme provodio u molitvi, a to je raz- 
govor s Bogom, i u čitanju pobožnih knjiga. U toku od četiri 
godine, koliko je bolovao, kap ga je udarila još nekoliko puta. 
Dobro pripravljen na smrt kreposnim življenjem, okrijepljen 
(26. stud. 1737.) utjehom svete vjere, potpuno spokojan pre- 
dade 3. prosinca dušu Bogu, koga je ljubio nada sve. Bio je 
treći dan prosinca 1737., dan, kad Crkva čini u liturgiji spo- 
men sv. Franje Ksaverskoga, njegova dragog zaštitnika i uzora 

u apoštolskom radu. Smrt je tako preobrazila njegovo lice,?? 
da ga se nisi mogao nagledati, i svak je bez straha pristupao 
da mu poljubi ruku, osobe duhovnog i svjetovnog staleža, 
žene, djeca, mladići. Gdjekoji su se otimali za predmete, 
kojima se u životu služio, mnogi su molili, da im se dade 
komadić njegovih haljina, nešto kose, da im bude uspomena 
ili kao »moći«. Zadušnicama u prvostolnoj crkvi (4. XII.) pri- 
bivao je čitav Split, na čelu nadbiskup, zastupnik mletačke 
republike, kaptol i ostali kler, sve škole i veliko mnoštvo gra- 
đana. Dugačka povorka ispratila je mrtvo tijelo u crkvu Naše 
Gospe na Poišanu, gdje je ostalo izloženo do 5 sati navečer, 
kad bi položeno u lijes: na prsa mu metnuše olovnu pločicu 
s urezanim imenom i prezimenom, a lijes zapečatiše pečatima 
Isusovačkog reda i javnog kancelara grada Splita i sahraniše 
u grobnici, koju je odstupio grof Dujam Benedetti. 

Dne 11. i 20. prosinca održane su dvije druge vrlo sve- 
čane zadušnice s posmrtnom besjedom, glazbom i katafalkom, 
na kojem se nalazila slika pokojnikova učinjena od Mihovila 
Lopusignuolia, velikog štovatelja o. Ardelia. Prve je zaduš- 
nice priredila »Škola sv. Josipa«, kojoj je pokojnik bio bra- 
tim, u katedrali, a druge »Škola sv. Franje Ksavera«, u crkvi 
Oratorijanaca sv. Filipa Neria. Posmrtne besjede izrekli su 
Dr. don Ivan Petar Komarić i don Jakov Dudan, negdašnji 
pitomci Hrvatskoga Kolegija u Loretu. 


Zadarski nadbiskup Vinko Zmajević (1670—1745), velik 
štovalac della Belle, dao je u Rimu od vješta umjetnika ure- 
zati u bakar poznati portret," koji se čuva u Isusovačkoj re- 
zidenciji u Splitu. Lijepu reprodukciju metnuo je Čulić na 
čelo »Razgovora i Pripovidanja«. Na dnu slike stavio je 
Zmajević ove riječi: 


22 Očevidac o. Camelli piše: »Un' altra cosa staordinaria successe 
da noi osservata e da me raccontata a pid medici e fu, che morto il 
servo del Signore perdč affatto la sua fisonomia naturale di maniera che 
osservandolo noi rimanemmo fortemente stupiti non sapendo a che a- 
scriverlo; ma dopo due ore in circa cominicid a ripigliarla e migliorarla 
sempre piu a tal segno che tirava a sč gli occhi dei riguardanti e si 
notd che fanciulli, giovani, donne ed ogni altra di quelle persone che 
solevano avez dell' orrore ai cadaveri non provavano alcun ribrezzo, 
anzi non si saziavano di rimirarlo«. (O. c. str. 84). 

25 Da je taj portret (s napisom) doista dao napraviti Zmajević, 
potvrđuje i Ljetopis dubrovačkoga kolegija, gdje je i zabilježeno, da je 
portret napravljen u Rimu. Smijemo nagađati, da je rimski umjetnik 
radio po Lopusignuolievoj slici. Ako je ovo nagađanje ispravno, onda bi 
rimski portret bio u bitnim crtama vjeran. 


P. ARDELIUS DELLA BELLA 


Soc. lIesu Dalmatiae Missionarius. Obiit Spalati 3 
Kbris 1737. aet. 83. charitate in preperar zelo 
animarum, et cultu B. M. S. V. insignis. 


To znači: O. Ardelio della Bella iz Družbe Isusove, 
misijonar Dalmacije. Umro 3. prosinca 1737. u 83. godini 
života, velik ljubavlju prema siromasima, gorljivošću za spas 
duša, štovanjem Blažene Marije vazda Djevice. 


IZBOR IZ DELLA BELLINIH GOVORA 


Kao prilog evo na ogled tri odlomka iz della Bellinih 
duhovnih besjeda. Odlomci, ako i ne mogu. nadomjestiti sa- 
mih besjeda, daju ipak bar neki pojam o njima i neku sliku 
o besjedniku. Da poštovanom čitatelju olakšam pažnju na 
samu stvar, neke sam riječi, izraze i oblike zamijenio s da- 
našnjima i ove stavio u uglate zagrade. U Čulićevu izdanju 
ima tragova dubrovačkog ijekavskoga govora, znak, da su 
besjede, u koliko su izrečene u Dubrovniku, bile pisane ije- 
kavski. Ja sam te rijetke ijekavske ostatke u odlomcima po- 
ikavio, nek bi tekst bio jednoličan. 


1. — Iz propovijedi na Čistu srijedu: »Dobra svitovna 
jesu tašta, čemerna i nestavna«. Motto: »Spomeni se, čoviče, 
da si prah i u prah ćeš se povratiti«, 

Potresnim riječima doziva u pamet prolaznost i taštinu 
svih svjetovnih dobara, kojima se ljudi toliko zanose. U tom 
su nalik siromahu, koji sanja, da je bogat, a kad se probudi, 
vidi, da je ostao siromašan. Zato slušateljima dovikuje s pro- 
i Izaijom: Probudite se, koji prebivate u prahu! 

V. . Sniva speći umoran težak, da je našao zlatnu ruđu, i u 
velikoj radosti radi našasta blaga misli, kako će svoje danke provoditi 
u velikoj obilnosti; nu kada ga spanje ostavi, videći da je sve tašćina 
i da se sred uboštva kao prije nahodi, svoj varavi san i laživu sreću 
proklinje, U snu je bogat, na javi je ubog. Bogat je dakle, kad spi [i] 
ništa ne ćuti, ali netom oči otvora, snivano blago iščezava . .. Nu, kakva 
zu ova dobra, koja jesu samo kad spiš, koja samo jesu, kad te tvoja 
razumljiva svist vara? Koje li su ovo sladosti, koje tadara jesu, kad 
nisu? Somnus illum divitem facit, evigilatio paupe- 
rem. (Sv. Augustin). Bogata si, mlada si, vesela, dvorena, ljubljena, ali 
u spanju: ah da bi se probudila! Probudđdite se, probudite se, 
jedan put viče još Joel prorok; probudite se i spoznat ćete, da ste se u 
snu privarili: expergiscimini, expergfescimini! 

VI. Nu koje čudo, da pijanci spe i duboko spe? — »Kako pijanci? 
Polako, Oče, ako nami govoriš. Spomeni se, da propovidaš Božju rič 
triznoj čeljadi, a ne skupu sebara [seljaka]«. — Znam, da govorim prid 
* plemenitom čeljađi, i trudim se služiti vas kako najviše mogu, kao da 


»Živote 1937 [8 24 

bi imao besiditi prid najplemenitijim i najmudrijim zborom; ali nisam 
ja, koji onako govorim: jest Gospodin Bog koji dovikuje na usta reče- 
noga proroka. Čujte gda: expergiscimini, ebrii, et flete et 
ululate: Probudite se, pijanci, i plačite i jaučite! Nije, nije samo vino 
što opija, opija oholost i ponosnost, opija bludnost, opija nenavidnost, 
opija srdžba i jed, opija lakomost, opija ljubav. U pijanstvu ovih pohota 
se spi, i u spanju tebi se sniva. Snivaju ti se uživanja, dobiti, gizde, bo- 
gatstva, mladost, ljubavi i prijazna poklonjenja. Ne viruješ? Probudi se 
malo na riči, koje ti na uši trubi jutroska sveta Crkva: pulvis es 
et in pulverem reverteris. Da si šaka praha pomašćena [obo- 
jena] i šarovita, to razmišljaj malo i spoznat ćeš, da snivaš, plakat ćeš 
lita prošasta, i ovo malo vrimena, koje ti ostaje, provodit ćeš ga na 
drugi način... 


2, — U propovijedi na 29. nedj. po Duhovima (str. 233— 
237), pošto je dokazao, da je posao oko vlastitog spasenja 
najveći i jedini, odgovara ovako na prigovor, da se u svijetu 
ne može misliti samo o spasu duše: 


XII Ali niki od vas ne puštaju da svršim svoj razgovor, i karaju 
me u svom srcu za nerazborita veleći, da ovi današnji razgovor jest za 
pustinjake: »Spomeni se, da govoriš čeljadi, koja imadu vladati Gra- 
dom, vladati svojim kućama, koja se pravdaju [t. j. na sudu], trguju, 
prodavaju, kupuju! Ovi posli ne mogu se propustiti. Kako dakle ne ima 
se na svitu činiti nego jedan poso, kako se ima samo nastojati za dušu? 
Ako je tako, tribuje da svi ostavimo svoje kuće, Grad, imanja, da se od- 
rečemo svega i da idemo pustoš naseliti«. [Sad della Bella odgovara, 
u kojem smislu i zašto valja nastojanje oko spasenja duše staviti na prvo 
mjesto, i objašnjava to dalje u slijedećem odsjeku XIII om]. 


XIII. Vladalac jednoga driva [= vlasnik broda), koji se s inostra- 
na kraja dili put svoga rodnoga mista, u onom putovanju spava i bla- 
guje, šeta se, misli, razgovara se, a sa svim tizim vazda jednu stvar sa- 
mu čini, to jest, putuje put žuđena kraja; ere ako spava ili se kripi je- 
stojskom [jelom], to čini zato, da mogne sliditi započeti put; ako se 
šeta, pomljivim okom gleda jambore, jedra, konope; ako misli, jest da 
se odhrva silnim vitrima, kad bi ga u kojemu doba drago zatekli; ako 
se razgovara, besidi o lukah, gdi je dobro stanje, o vitrih, o moru: u 
jednu rič — sve mu nastojanje ide za tim, da sretno stigne u žuđeni 
kraj. Ubi est unum propter aliud, ibi est tantum unum 
[Gdje je jedno poradi drugoga, tamo je samo jednoj. Jošte i vi možete 
s ovom upravom sliditi: kućom vladati, vladati Gradom, sliditi posle, 
koje pod rukom imate, trgovati, prodavati, kupovati, ali tako, da dušu 
spasite. Trgujte, ali bez kamate [t. j. bez lihve|, zaludu od propovjed- 
nika pokarane i od svete Crkve proklinjane; pravdajte se, ali nemojte 
sudce mititi darima i obećanjima; sudite, ali nemojte da vaš razlog bude 
ugoditi prijatelju i ufanje da će se s tobom držati; vića su potribna, ali 
ima vladati rukom i jezikom ne osveta ili nenavidost ili posobno dobro, 
nego općeno dobro, inače bi bilo potribno izbrisati one lipe i svete riči: 
obliti privatorum, publica curate [zaboravite privatne in- 

terese, skrbite se za javne].?* Neka vaša kuća ide naprid, ali ne s krvlju 
siromah4 naplaćenom . . . Evo vam, kako se opravlja posao spasenja 
među tolikim brigama ovoga umrloga života. Haec est via, ambu- 
late in ea. [Ovo je put, hodajte njime] . . . 


3. — Iz propovijedi na blagdan Obrezovanja Gospodi- 
nova (str. 5—9): »Cina, koja se od vrimena činiti«. (Tako je 
označen predmet besjede u Kazalu, str. 253). 

IL. Biće i narav vrimena, toliko je u sebi plemenito, da premda 
gda može ljudska pamet pomisliti, ne može ga tumačiti, u čemu biće vre- 
mena prilično je biću Božjemu Evo vam kako. Svaki od nas 
ispovida, da je Bog na svitu, ali nijedan od nas ne bi umio tomačiti što 
je Bog. Na isti način, tko od vas ne zna, da vrime ima svoje biće? Nu 
ako budem vas pitati, što je vrime, ne ćete mi zaisto umiti odgovoriti, 
ako niste bistrije pameti i tančije nego je bio veliki naučitelj Augustin 
Čujte njega što o vrimenu reče; Quid est tempus? si nemo ex 
me quaerat,scio; si quaerenti explicare velim, nescio: 
Što je vrime? ako me tko [ne] pita, znam, ako li hoću odgovoriti ono- 
me, koji me pita, ne znam. Biće vrimena plemenito je također radi 
davnosti [svoje]. Što može biti na svitu davnije od vrimena, buduć 
je svaka stvar bila stvorena _u kojegod vrime, koje je od svake davno- 
sti mira [mjera]... Ako hoćemo još gledati ' njegovu _ jakost, 
silu njegovu, svako stvorenje pridobiveno njemu se poniživa. Mogući 
kralji sa svojim kraljevstvima, sa svojim carstvima, najglasovitiji voje- 
vode sa svojim vojskama ostaju od njega satreni i sharani. Blaga s toli- 
kim trudom stečena, raskoši najmilije, lipote najljubežljivije. Što još? 
Ista mramorna tvrdost, ista gvozdena jakost jesu prema njemu kao prid 
vrlim [snažnim] i jakim siverom tanka magla, kakono pri ognjenoj vrli- 
nosti suho lišće. Ali najveće njegovo plemenstvo, najveća njegova dika — 
znate li, koja je? Jest, da vrime toliko valja, koliko valja vikovito, 
koliko naše vikuvično spasenje. Radi česa zove ga Klement 
Aleksandrijski: sufficiens saeculorum viaticum: podobno 
brašno [popudbina] vikova. A sv. Bernardo veli; nihil pretiosius 
tempore: nijedna stvar nije toliko neprocinjiva koliko je vrime, 
Svaki hip valja, koliko valja vikuvičanstvo. Blaženih nedospitna česti- 
tost [sreća], slava nebeska i sva ona dobra, koja su plod Isukrstove krvi, 
drugo nisu nego plaća, nego nadarje vrimena dobro uložena, Zato vrime 
je stvar toliko neprocinjena, da sva blaga, sve časti, sva vladanja, sva 
svitovna dobra neimaju se prociniti toliko, koliko hip vrimena. 

Pitajte iste jadne osuđenike [u paklu]; svaki od njih vama će 
reći, da bi spravan bio dati sva zemaljska kraljevstva, sva blaga (da im 
je gospodar), da mogne imati jednu uru, jedan hip onoga vrimena od 
njih nekorisno potraćena, a koje mi nekorisno tratimo. A kad bismo 
tratili jedan sam [od] ovih hip, da stečemo sva blaga, sva veličan- 
stva sadanjega života duše bez koristi! 


* Riječi uklesane nad ulazom u vijećničku dvoranu kneževa 
u Dubrovniku, 

III. Blago neprocinjeno jest vrime, ere, što u svemu vikuvičan- 
stvu ne će moć u raju činiti isti blaženi . . . to jest steći još jedan naj- 
manji dio nebeske slave, to možemo činiti mi jednim samim dilom [či- 
nom] Božje ljubavi u kojigod hip. Što u svemu vikuvičanstvu činiti ne 
mogu osuđenici sa svim svojim prigorkim plačom, sa svim svojim poka- 
janjem, sa svim strašnim mukama svojim (to jest, ne mogu utažiti Božju 
srdžbu) i najmanje krivine proštenje steći, to možemo dobro mi učiniti 
s jednom suzom, s jednim uzdahom; možemo u svaki hip dilom skruše- 
nja smrsiti [izbrisati] naše grihe, steći proštenje. 

IV. Koje čudo dakle, da Duh Sveti, pravi procinitelj vrimena, 
toliko nas nagovara, da čuvamo kao najveće blago vrime. Fili, con- 
serva tempus: Sinko moj, veli svakome od nas Duh Sveti, čuvaj 
vrime, nemoj ga zaman tratiti, shrani ga, drži ga, ere vrime jest ono 
veliko blago, s kojim trgujući raj se dobiva. Conserva tempus. 
Ili, kako šte [štiju, tumače] ini tomačioci: observa tempus. Pazi 
vrime. Ere nije dosta da ga čuvamo i shranimo, kad ga imamo; triba je 
još da ga nastojimo naći kad ga nemamo, to jest, triba iskati prigode da 
tvorimo dobro, tražiti ih, prežati ih, služiti se njima na vrime, ere vrime 
brzim krilom leti. Observa tempus. Conserva tempus. Još 
Seneka pozna neprocinjenu cinu vrimena, kad reče: Quem mihi 
dabis, qui pretium tempori ponat et qui diem aesti- 
met? to je kao da kaže: nije čovika na svitu, koji može vrime podpuno 
prociniti, 

V. Ah vrime, koliko si neprocinjeno, s bolešću [žalošću] vapim 
sa svetim Bernardom, buduć valjaš toliko, koliko valja Boga uživati! ah 
vrime, sa svim tim toliko si od ljudi necinjenol Nihil pretiosius 
tempore, sed heu, nihil eo vilius hodie invenitur. Koja 
mu drago stvar od nikakve cine nije u tolikoj necini, koliko je vrime. 
Nihil vilius hodie invenitur. Pače čini se dobitkom velikim 
gubiti vrime, veli Gveriko opat. Trajati vrime u izpraznosti zove se da- 
našnji dan proći vrime . . . Sudite vi, govorim li istinu: ovo blago vri- 
mena od jutra do večera u što se ulaže? Koliko vrime harče i haraju 
ženske glave u ispraznom načinjanju: pristaje li kruna, cvit, rudež? 
Koliko prid zrcalom svitujući se da obile crnu zemlju, da narume blidu 
gnjilu [glinu, ilovaču|, da poravnaju ceste [i] prodoli, da pokrpaju 
ružne mreže! Koliko u protresanju [ogovaranju], koliko u posilih dan 
i noć, koliko u haranju, u svađah i u ispraznom govorenju! Od jutra do 
večera u što se ulaže vrime? Jedva je ustalo ono čeljade, da njegova 
starija [prva] misao jest ili oni kamatni pogođaj ili ona parba neprava 
ili ona srdžba načinjena. Veći dio dana u što se ulaže? Igre, tancanja, 
posmihovanja [šale], zabave su svakdanje. Mučim gora rasipanja ... 
Triba proći vrime, vele, triba proći vrime! Jeda vrime po sebi ne pro- 
hodi, da je od potribe naći način da brzo prođe? Jeda nema krila? 
Prohodi, pače leti, brže nego cinimo. Svi hipi života našega jesu pribro- 
jeni. Ili ih budemo dobro ili zlo tratili, ne možemo ih ni skratiti ni uz- 
množiti, al svaki čas ih je manje. Uru, koju smo prije imali, sad neima- 
mo ter ne ćemo ju nigdar imati. Do ure manjkat će ova ura, koju sada 
imamo, i tako jedna za drugom, dokle ona najposlidnja isteče, a ne 

znamo kad. Radi česa svitovni razumnik [mudrac] reče: homini 

crescenti non adduntur, sed subtrahuntur anni. 
[Čovjeku, dok raste dobom, godine se ne dodavaju nego odbijaju]. Ko- 
liko je dakle kratak život mnozih, premda broje mnoga godišta! jer ne 
broji se vrime života ono vrime, u koje se kriposno ne živi. Znate li, 
kako Izaija zove rasipnike vrimena? Zove ih: pueri 100 annorum, 
dica od sto godina. Svaki od nas broji mnogo godišta života, tko 20, tko 
trideset, tko pedeset i tko još više: ali mnozi imajući dosta godina, malo 
su živili: pueri 100 annorumi 

IX. Znam, da sve što sam reko, nikim, koji su se virili za svit i 
za svoje neredne pohlepe, čini se ili jako mučno ili neuzmoženo. A ja 
od Božje strane govorim ti, da će doć vrime, kad ćeš učiniti cinu vri- 
mena, doći će vrime, u koje prominivši miso bolje ćeš suditi. Doći će 
vrime, u koje će ti žalost porazit dušu, da si tolike dneve, tolike ure 
i još [makar] samo jedan hip zaludno tratio. A koja će biti bolest 
[žalost], kad ćeš promisliti, da ti nije već uzdanja vrime prošasto po- 
vratiti! A čekam te, kad budeš biti na krajnih vrimenih da uniđeš u 
nedospitno vikovičanstvo, tada, tada ćeš vrime prociniti . . . Čuj me: 
još da taknuvši danaska Gospodin Bog tvoje srce budeš živiti u naprida 
k& jedan svetac, a da Bog da! vazda [ipak] je istina, da prošasto vri- 
me ne će se nigdar povratiti, da dnevi zlo uloženi jesu u vike s tvojom 
velikom bolestju izgubljeni . . . Možeš težati [obraditi] jednu ledinu i 
izvaditi iz nje u naprid korist, ali ne možeš nigdare osvojiti one dohod- 
ke, koje zapustivši ju jesi izgubio. Nu ako žalost, ere su kadagod vrime 
zlo uložili, mori još one, koji su sa suzami mnogih godišta oplakali 
prošaste krivine, koja li čemerna tuga muči one, koji bivši malo manje 
neg vazda zlo uložili vrime, nahode se na koncu života svoga? ... 

X. Ako hoćemo izbaviti naše duše od žalosti tako prigorke, slu- 
žimo se svitovanjem Duha Svetoga, koji nam veli: Non te praeter- 
eat particula bonas diei. Nemoj ni jedan hip dobra dana 
izgubiti. Zagrli svaku prigodu da dobro diluješ, svaki čas je neprocinjen. 
Ere svaki čas jest podoban da stečeš vikovičanstvo slave . . . Ali odri- 
šimo jednu sumnju ili jedan razlog suprotivni, koji znam da imate u 
pameti: »Oče, to redovnici mogu činiti, a Bog zna, čine li. Oni nisu u 
brigah svitovnih zapleteni i zamršeni. Mi imamo kuće da njima vlada- 
mo, dicu othraniti, muža, divojke; jedva mi ostaje vrimena da izmolim 
svoje običajne molitve, kad mi se drimlje«. Ja bi moga vami odgovoriti: 
odbij dvi ure od posidA, jednu uru od mrmošenja [ogovaranja], tri ure 
od ogledanja, a uru od karanja, i vidit ćeš, hoće li ti ostat vrimena da 
opraviš one posle, koje od nas išću duša, blaženstvo, vikovitost. 

XI. Vrime ne gubimo! Da Anibal, strah Italije i poglaviti nepri- 
jatelj rimske republike, bivši razbio rimsku vojsku i posiko šest hiljada 
Rimljana, bude, mogući, služeći se dobro vrimenom, Rim podložio, ne 
bi, izgubivši taku lipu prigodu, svoje srce ovima ričima pečalio: Cum 
potui, nolui, cum volo non possum: mogući nisam hotio, 
sad kad hoću ne mogu. Što čekamo da budemo i mi bez ufanja ovim 
ričima karati nas iste, kad se budemo viditi pri svrhi života našega? i 
da budemo pokarani na sudnji dan od Isukrsta s ostalim osudjenicim, 
da mogući — služeći se dobro ovim sadanjim vrimenom — kraljevati s 
njime [i] uživati u vike, volimo izgubiti vrime, a izgubiti i vikovičanstvo? 

Priljubljeni pravovirni! kratko je vrime: Tempus breve est. 
A za ovim kratkim vrimenom nije veće vrimena. Et tempus non 
erit amplius. Imamo ulisti u vikovičanstvo bez konca. Bit će nam 
čestito [= srićno), ako budemo tratili dobro ove hipe života, koji nam 
ostaju; bit će vikovičanstvo nam tužno, zlo služeći se vrimenom. Dum 
tempus habemus operemur bonum. Odlučimo svi dobro se 
vrimenom služiti, ali sadanjim: prošasto nije naše, ni dohodno [budu- 
će] .. . Nemojmo sebe varati govoreći: do miseca — živit ću, do godi- 
šta — brojit ću razloge sa svojom dušom. Sad, sad! Da nijedan ne 
izide danaska iz ove crkve bez one tvrde odluke: unaprida svaki čas 
života ima biti dobro uložen! Nemojte odbiti na zimno vrime starosti oli 
na subotu kraja života dilo spasenja. Sada, sada! Redimentes 
tempus, quoniam dies mali sunt. [iskupite vrime, jer su 
dani zli). Tako čineći s vrimenom dobit ćemo blaženu vikovitost ne- 
svršnu [beskrajnu]. Inako tempus non erit ultra [Vrimena 
već biti ne će). 


Miroslav Vanino D. I. 


Krist i značaj 


Znamo iz psihologije sviju i najgenijalnijih ljudi: jedni 
su načelo, nepodmitlj jivi, konzekventni, a drugi su opet prak- 
tični, prilagodljivi; prvi su stoga obično malko odbojni, a 
drugi opet privlačljivi i puni prijateljstva. Kod jednih izbija 
jedno, kod drugih drugo, ali sasvim harmonijski složeno to 
dvoje ne ćete gotovo nigda naći. Kraj sve pa i najuspjelije 
usklađenosti bit će kod sviju ljudi dominantom njihova zna- 
čaja: ili načelo ili praktičnost. Eto nam tako i opet jednoga 
kriterija za Kristov značaj! Kako je dakle kod Krista u iom 
pogledu? 

NAČELO BEZ KOMPROMISA 

Da je Krist živo načelo, jedva treba i spominjati. Po 
njegovom nastupu vidi se jasno, kako ne zna kompromisa, 
kako za dobro ima samo pohvalu, a za zlo samo žigosanje, 
m nalazilo se ono gdje mu drago. Jednomu će Petru reći: 

di od mene sotonol a Ivanu, kojega je toliko ljubio, i bratu 
mu Jakovu, kojega je uz Petra i Ivana uvijek napose odli- 
kovao, nazvat će posve ležerno: Boannerges — sinovi groma. 
I reći im: »Ne znate, čijega ste duha«, kad oni žele krojiti 
pravdu! Naprotiv za pismoznance i farizeje, koji su Mu bili 
zakleti neprijatelji, te kojima je znao onakove lekcije držati, 
veli: »Na stolicu Mojsijevu sjedoše književnici i farizeji; 
štogod vam dakle reknu, činite, ali po djelima njihovim ne- 
mojte činitil« Daleko je od Njega ona obična ljudska slabost, 
koja makar i na načelnim protivnicima ne može da nađe ništa 
dobro, nego samo i jedino zlo, i obratno na svojim prijate- 
ljima ili pristašama vidi samo suho zlato. To je išlo tako da- 
leko, da je čak i prema vlastitom narodu bio neumoljiv te 
otvoreno korio njegove mane i zabacio ga, kad se nije htio 
pokoriti Božjoj volji te ispuniti svoju misiju. Tko može ozna- 
čiti makar i jednu jedinu osobu, za koju bi mogao dokazati 
da je vršila na Krista kakav utjecaj? Nije li i prema vlastitoj 
majci pokazao takovu neodvisnost u nastupu: »Što ja imam 
s tobom, ženo?« veli na intervenciju u Kani Galilejskoj. »Još 
nije došao moj časl« Iako te riječi ne mogu biti nikako uvred- 
ljive, ipak pokazuju neodvisnost Njegovu. Slično pokazuje 
onom zgodom, kad Ga usrijed propovijedanja upozoravaju, 

da vani stoji Mati Njegova i rođaci: »Tko je mati moja i tko 
su braća moja? Evo ovi ovdje — reče i pokaza na učenike 
svoje — to su mati moja i braća mojal« Je li itko ikada od 
ljudi pokazao ovakovu neodvisnost čak i od onih, koji su mu 
po krvi najbliži? Ili promatrajmo Ga, kad razgovara sa Sa- 
marjankom te joj odgovara na prijeporno pitanje između 
Samarjana i Židova! Odgovara vrlo fino, zamata odgovor u 
mnogo papira, ali ne popušta od načela i istine ni za dlaku! 
Uopće, što se toga tiče, pokazuje upravo genijalnu vještinu, 
kojom i u najzamršenijim i najopasnijim situacijama, kakove 
su znale nastajati zaslugom onih, koji su Ga svom dušom 
mrzili, zna spasti svoja načela i istinu i to tako, da se nitko 
ne može potužiti, nego samo postidjeti. Prigovaraju Mu na 
pr., što je u subotu izliječio bolesnika. Napravili su iz toga 
cijeli škandal. A On ih pita: »Je li dopušteno subotom činiti 
dobro ili pustiti zlo; spasti život ili ga pustiti da se izgubi? 
— Ako kojemu od vas padne u zdenac vo ili magarac, zar 
ga ne će odanle izvući, makar da je subota?« 


Drugom zgodom hoće da Mu stave zamku s poreznim 
novcem, a On je upotrebljava za to, da iznese načelo novoga 
kršćanskoga društvenog poretka: »Dajte caru carevo, a Bogu 
Božje!l« davši im ujedno razumjeti, da su dužni paziti na to, 
što im Bog po Njemu kazuje i od njih traži. Ili kad Ga pitaju, 
da li je slobodno i zašto otpustiti ženu, a On iznosi načela, o 
kojima oni jadnici nisu ni sanjali. Pa kad dolaze Saduceji, 
da izvrgnu ruglu nauk o uskrsnuću mrtvih, tad im tako fino 
začepi usta, da se više nitko nije usudio, da Ga štogod ovako 
zapita. 

Za načela On se usuđuje staviti u opreku sa svom tra- 
dicijom i starinom: Čuli ste, kako je kazano starima..., a 
ja vama kažem! 

ALI I BLIZINA ŽIVOTU .. 


Pa ipak kraj sve te načelnosti, On ima posve realan 
pogled u svakidašnjicu; On u svim situacijama pokazuje naj- 
bolje poznavanje i prosuđivanje. Kad Petar u vrtu Getsema- 
niju povlači mač, da njime navali na neprijatelja, Isus jedini 
posve mirno i realno odlučuje: »Metni mač u koricel« Kad 
kod Heroda jedne mori strah, da će im žrtva ugodivši kra- 
ljevoj radoznalosti, umaknuti, te Ga neprestano tuže, a druge 
opet napunja nada, da će vidjeti, što još nisu vidjeli, jer će 
Nazarenac, kad mu se radi o glavi, sigurno učiniti kakovo 
i jedini On suvereno stoji nad situacijom i ne ponizuje 
se 

Kakovo realno gledanje na socijalni, ekonomijski i po- 
litički život pokazuje Krist, kad kraj svega toga, što je no- 
silac načela, koja će sve stubokom promijeniti i stvoriti novo 
društvo, ipak tako konzekventno izbjegava svaki pokušaj na- 
silnoga mijenjanja prilika, svake revolucije! Kad Ga odu- 
ševljena masa želi učiniti kraljem, On se uklanja; kad ga 
netko hoće da uplete — u dobroj nakani — u neke građan- 
ske sudske odnosno parničke poslove, otklanja to riječima: 
»Čovječe, tko me je postavio sucem ili djeliteljem baštine?« 
Što više! Na području, koje je konzekventno prisvajao sebi: 
religiozno-moralnom, i na njemu ne će ništa naglo provoditi. 
On se prilagođuje zakonu Mojsijevu, pohađa hram i sinagoge. 
Premda je očito odijelio kompetencije državne i duhovne vla- 
sti onim glasovitim riječima: »Dajte caru carevo, a Bogu 
Božje!« ipak se sam međutim pokorava tadašnjim vlastima. 
On zna: najprije treba stvoriti uvjete za nov poredak, koji On 
već gleda; najprije treba da su tu ljudi, koji su sposobni biti 
nosiocima njegovim, a onda će oni već sami malo pomalo 
povući konzekvencije i stvoriti taj poredak: »Nitko ne meće 
nove zakrpe na staru odjeću« i »Nitko ne lijeva novoga vina 
u stare mješine« Njegove su riječi, koje također odaju Nje- 
govu blizinu praktičnom životu i realnom gledanju na život i 
njegove potrebe. Njegov pogled, koji je tako neobično jasan, 
čist, prodoran,  neodvisan i slobodan, da se diže nad sve: 
tradicije, nad sve predrasude, što su postale ukočenim život- 
nim pravilima; Njegov dar prodirati do bitnoga u stvarima 
takav je, da ipak ujedno zapaža i sve nijanse i sve sitnice 
konkretnosti. Njegove priče vrve tako sitnim, fotografskim 
podacima iz života, koji mogu biti samo plodom finoga detalj- 
nog opažanja i blizine životu: tu nastupaju seljaci sijači i 
žeteoci, priprosti ribari, vinogradari, trgovci, što traže drago 
kamenje, nadničari, domaćica, što mijesi kruh, sirota žena, 
koja mete kuću, da nađe izgubljeni novčić, svatovi, suci, 
vojskovođe i kraljevi. Njemu ne izmiče farizej, što ostenta- 
tivno po ulicama moli i dijeli milostinju, pismoznanci, što 
šire skute po uglovima, ne izmiču pravila pristojnosti prema 
gostima i kod stola, onaj prosjak, što na vratima očekuje 
mrvice sa stola; On čak i onđa, kad svi zaboravljaju na tje- 
lesne potrebe mase, koja Ga je tri dana slušala, misli na to, 
da je valja nahraniti, jer da će inače stradati od slabosti na 
putu. On je kraj sve svoje načelnosti tako društven, da po- 
hađa gozbe, da se zna i sam pozvati onamo, gdje zna, da će 
imati prilike učiniti kakovo dobro! Riječju: Krist je svakomu 
tako blizu, tako pun razumijevanja za svakoga, te se svakomu 

čini, da mu je najintimniji prijatelj, a opet svi osjećaju, da je 
u Njega neki rezervat, da se nikada nije posve povjerio, osjeća 
se neka distancija, koja ne vrijeđa, nego samo budi štovanje, 
pokazuje načelo u bengalskoj rasvjeti i nedohitnoj visini te 
daje pravoj ljubavi nove hrane! | 

AKTIVNOST BEZ UMORA 


Ili napokon uzmimo kao kriterij za određivanje stila 
pojedinih značajeva antitezu: akcija i kontemplacija! 

Nema nikakove sumlje, da se svi ljudi dadu podijeliti 
u dvije kategorije: u jednu Će ići teoretici i mislioci, koji daju 
i nalaze ideje, a u drugu opet praktičari, kojima misliti sad 
u grubljoj, sad opet u rafiniranoj formi znači gubitak vre- 
mena. Ova rafiniranija forma očituje se napose u vjerskom 
životu: aktivnost zavede ljude, pa i dobre ljude, na to, da 
zanemare molitvu; oni nemaju vremena niti osjećaju potrebu 
za molitvu i studij, to je za njih gubitak vremena. Iraži se 
cio čovjek, da harmonijski spoji u jednu cjelinu jedno i 
drugo, a svaki će spoj ipak nositi na sebi pečat sklonosti bilo 
na jednu bilo na drugu stranu. Kako je u tom pogledu bilo 
kod Isusa? 

Ponajprije nitko živ ne može zanijekati, da je u Njega 
bila nezapamćena aktivnost i to aktivnost prave nesebične 
ljubavi. Utjelovljeni karitas, koji neprestano samo čini dobro, 
a čini ga opet s neobičnom energijom. Jer, dok svi naši rad- 
nici napose na karitativnom području rade s manje više ilu- 
zija i s manje ili više nepoznavanja ljudi te znaju naprosto 
sve napustiti, kad dođe razočaranje, dotle Krist djeluje i 
radi požrtvovno poznavajući u dubljinu svu ljudsku mize- 
riju i nezahvalnost. On je osuđen na to, da radi s genera- 
cijom, koju naziva: »zlim i preljubničkim rodom«:  »Zli i 
preljubnički rod traži znake, a _ ne će dobiti drugoga osim 
znaka Jone prorokal« veli negdje. Zna za Judu odmah i 
nema nikakovih iluzija s obzirom na nj; više puta upravo 
uzdiše nad nedotupavnosti, sporosti i slabosti apostola pa ipak 
im služi s neobičnom i ustrajnom ljubavi Ne izmiče Mu ni 
to, da od deset očišćenih gubavaca samo jedan dolazi, da dade 
Bogu hvalu; vidi, kako taj Njegov narod po svojim službenim 
predstavnicima upravo zlobno izvrće sve ono, što On radi na 
njihovo dobro; zna jako dobro, da će Ga baš Njegovo otkupi- 
teljsko djelovanje upropastiti t. j. dati povoda onima, kojima 
je ne samo htio nego i činio dobro, da Ga predadu na najsra- 
motniju muku i smrt, ali sve to ne može da slomi Njegove 
neumorne radinosti, 

Sva bijeda i padina osipa se oko Njega, upravo Ga 
umaraju svojim potreba ma; toliko dolaze, da bolesnici 
kroz krov moraju tražiti i probijati si put do Njega; toliko, 
da se događaju nesreće kako svjedoči sv. Luka u svojem evan- 
đelju. Hoće da Ga zaustave, a On se mora otimati, da mogne 
ići svojim putem. Hoće da se malko povuče u samoću u pustinji, 
a svijet navaljuje za Njim te Ga zna i preteći, a On, kao da 
uopće nije nimalo umoran, stane raditi dalje: ropovijeda, 
poučava i još k tome vodi jednu novu brigu: kako će ih u 
pustinji prehraniti. Neprestano putuje: po danu se umara 
putovanjima i natezanjem sa svojim brojnim neprijateljima, 
: noću prima stidljive Nikodeme, da ih malo pomalo dovede 
istini! Ono, što su nam evanđelja zabilježila iz njegova 
ora tek je mali isječak svega, a ipak već sastavlja sliku 
izvanredno bogatog života! 
ALI I KONTEMPLACIJA BEZ PRIMJERA 


Pa je li = i tolika aktivnost bila išta na uštrb kontem- 


Tko ak od porornije prostudira Njegov život, kako nam 
ga opisuju evanđelja, taj se ne će oteti dojmu, da je domi- 
nanta toga djelima bogatog života kraj sve aktivnosti kontem- 
placija, da je kontemplacija opća ravnica, na kojoj se izdiže 
zgrada onoga silno intenzivnog rada, kojim je obilježen 
Kristov život. 

Eno odmah prve riječi njegove, koje su nam zabilježene, 
odaju neki sakriveni svijet, što ga je Isus iz Nazareta nosio 
u svojoj duši, svijet, koji je svojom ljepotom zabliještio i nad- 
vikao sve i najljepše odnose običnoga života. Te riječi glase: 
— a upravljene su Majci i Poočimu: — »Zašto ste me tražili? 
Zar nijeste znali, da meni valja biti u onome, što je Oca mo- 
jeća?« I finale toga aktivnog života jest finale mistika, koji 
umire na križu sav uronjen u Boga Oca svojega: »Oče, u 
ruke Tvoje predajem duh svoj!« Uopće zadnji časovi Isusova 
života jesu jedna nikad ne dostignuta žrtva i molitva, medi- 
tacija starozavjetne objave i njezino ispunjavanje, primje- 
njivanje do jotel A s početkom i i svršetkom njegova govora i 
djelovanja istoga su stila svi važniji događaji njegova života! 

Kad je bio kršten, veli sv. Luka, »molio se, i otvoriše 
mu se nebesa«! Kad je htio izabrati svoje učenike, »pope se 
na neki brežuljak da se moli. I provede cijelu noć u molitvi 
s Bogom. A kad dođe dan, pozove svoje učenike.« Velik dio 
čudesa — napose ozdravljenje gluhonijemoga, dječaka, op- 
sjednutog od nijema duha, uskrsnuće Lazarovo, umnoženje 

hljeba, povezan je i praćen molitvom. Kad promatra ljude i 
njihove brige, potrebe ili radosti, spontano se diže u molitvi 
k Ocu. Eno se vraćaju apostoli s prvoga apostolskoga puto- 
vanja, s prve misije radosni zbog svega, što su doživjeli! 
Referiraju to svojemu Učitelju, a On se obradova i kliče: 
»Hvala Ti, Oče, Gospodaru neba i zemljel« Kad je u pustinji 
nahranio svijet, otpusti ga, a sam nakon napornoga i upravo 
nametnutog si rada »ide na brdo, da se pomoli A bilo je 
vrlo kasno, veli sv. Pismo, i on bijaše sam.« 


SAM, A IPAK NE SAM — 
BOŽANSKI PARADOKS KRISTOVA BIĆA 


Bijaše sćm! To je za Krista upravo značajka: On može, 
On hoće, On zna biti sam. Njemu ne treba nitko od ljudi, 
On je samome sebi dosta. I opet jedna crta, koja jako sjeća 
na božansku suverenost: Njemu nitko, ama baš nitko ne treba. 
A tajnu te suverene neodvisnosti otkriva, kad veli: »Ja nisam 
saml« (Iv. 8, 16.) te, rastajući se i opraštajući s učenicima 
kod zadnje večere: »Evo dolazi čas i već je tu, kad ćete se 
vi razasuti svaki na svoju stranu i mene ostaviti sama. Ali ja 
nisam sam, jer je Otac moj sa mnoml|« 

u molitvi ne razgovara, u radu ne gleda Oca, koji 
je daleko negdje, nego s Njime neprestano zajedno: »Otac je 
u meni, i ja u njemu«, »Otac radi, i ja također radim...« 
Zato se osjeća potpuno sigurnim u svakoj situaciji i za svaku 
svoju stvar. »Oče, ja znam, da Ti mene svagda slušaš.« »Oče 
neka bude volja Tvojal« »U ruke Tvoje predajem duh svoji!« 
Upravo se čudi i žalosti nad učenicima, koji se u lađici na 
Genesaretskom jezeru boje zbog bure: »Gdje vam je vjera?7« 
pita ih. »Ne bojte sel Samo vjerujtel« Stoga šalje svoje »kao 
janjce među vukove«, zabranjuje im nositi »bilo štap bilo 
kruha bilo kesu bilo novca za pojasom«; opominje: »Nemojte 
si razbijati glave govoreći: šta ćemo jesti, šta ćemo piti i 
čime ćemo se zaodjenuti? U to su pogani sasvim zaronjeni. A 
vaš Otac nebeski zna, da vi sve to trebatel« 

Čovjek bi slušajući te i slične riječi gotovo rekao, da 
ima posla s kakvim sanjarom, koji uopće ne zna, što je život, 
s kakovim teoretikom, koji sjedi među svoja četiri zida, a da 
nije uopće ni dolazio u kontakt sa životom. Pa ipak vidimo, 
da je baš to onaj izvor, iz kojega proizvire nezapamćena ener- 
ija, snaga i ustrajnost u neprestanoj akciji. Sva je akcija 
protkana kontemplacijom, i sva kontemplacija akcijom. Za 
Krista možemo s jednakim pravom reći, da je provodio akti- 
van i kontemplativan život, i nitko živ ne bi mogao reći, da je 

jedan od njih živio na račun drugoga. Kristov život bio j je sav 
i akcija i kontemplacija, najsavršenija sinteza jednoga i dru- 
goga, a Krist je s jednakom ljubavlju i s jednakom svestra- 
nošću svojega bića bio sav i u jednom i i u drugom.. 

o, čime sv. Ivan završuje svoje evanđelje, da naime 
ni cijeli svijet ne bi mogao obuhvatiti knjiga, koje bi vjerno 
fotografirale Kristov život i rad, morali bismo reći i mi obra- 
đujući karakter Isusov. Jer taj se zapravo posve poklapa 
s cijelim Njegovim životom: u tom životu nema ni jedne če- 
stice, koja ne bi sva bila u jednom stilu, koja ne bi bila tem- 
peramentum per excellentiam, sva u jednom izatkana s vrha 
do dna, kao i Kristova nešivena haljina, za koju poganski vojni- 
ci baciše kocke. Zaista! Ako se Bog uopće mogao pojaviti među 
ljudima i postati jednim od njih, tad je to mogao učiniti samo 
tako, u Bes stilu, kakav nam se očituje u Kristovu životu. 
Kristov značaj nova je potvrda, da »smo vidjeli slavu njegovu, 
slavu kao Jedinorođenoga od Oca, puna milosti i istine«. Ali 
baš zato je Krist uvijek bio, jest i bit će uzor svima onima, 
koji ozbiljno hoće iz sebe da istešu prave značajeve, ideale 
od ljudi, uzor, koji ne će nikada prestati pozitivno djelovati, 
nikada ništa izgubiti od svoje privlačljivosti, ali i uzor, kojega 
nitko ne će nikada dostignuti!“ 

K. Grimm D. I. 


: * Literatura osim sv. Pisma uglavnom: Karl Adam, Jesus Christus; 
Pinard de la Boulaye, Jćsus, Fils de Dieu; Mauriac, Vie de Jesus. 


MOŽE LI SE NADOMJESTITI PRIVATNO VLASNIŠTVO 
NA ZEMLJIŠTU? 


Postoje tri sistema po kojima bi se moglo nadomjestiti privatno 
vlasništvo na zemljištu, i to: direktno obrađivanje zemlje po državi, 
sistem slobodnih zakupnika ili da država veći dio zemljišne rente oduzme 
vlasniku direktnim porezima. 

Prvi sistem zastupaju čisti marksisti. On dovodi konačno do ko- 
lektivnog vlasništva na svim sredstvima proizvodnje. Zar bi se moglo 
tako dobro obrađivati zemlju u državnoj režiji kao sada? Sam Schdfile 
kaže, da je sistem latifundija sve manje unosan, čim se intenzivnije 
obrađuje zemlja. (»Aussichtslosigkeit der Sozialdemokratie«, str. 25.) 
Usporedimo samo španjolske latifundije s holandeskim seljačkim po- 
sjedima ili štoviše sa kineskim. Usporedba jasno govori za seljačko obra- 
divanje, a taj sistem baš znači uništenje seljaštva. 

Ni sistem državnih zakupnika, koji zagovara Walras (»Etudes d' 
€conomie sociale«) ne zadovoljava, jer i on uništava seljaštvo. Kao pri- 
mjer navodi se engleski sistem zakupljivanja, ali se zaboravlja, da je 
on dobrovoljan i da kraj zakupnika postoje i mnogi mali i srednji po- 
sjednici. Štoviše može se dokazati, da mnogi zakupnici vremenom pre- 
kupe zemlju i postanu pravi vlasnici. A tko bi u sistemu države kao 
zakupodavca provodio melioracije? Država? — Onda dolazimo na sistem 
direktnog obrađivanja. Zakupnik? — A tko mu garantira, da mu se neće 
zbog toga nakon izminuća roka u novom ugovoru povisiti zakupnina ili 
štoviše zemlja oduzeti? Ta sve ovisi o jednom inspektoru, činovniku. — 
Taj sistem dovodi do zanemarivanja ratarstva. 

Treći sistem, t. j. šistem vrlo velikih poreza, zagovarali su John 
Stuart Mill i Henry George, jer da bi se tim izbjeglo negodovanju na- 
roda pri prinudnom uvedenju sistema državnih zakupnika. George una- 
prijed opisuje što će se raditi tim novcem, Povisit će se nadnice, nestat 
će siromaštva, država će promicati civilizaciju (»Progress and Poverty«, 
str. 292.). Sagradit će se kina, kazališta, plesne dvorane i hoteli; kraj 
cesta zasadit će se voćke. Istraživači i izumitelji će se nagrađivati. Sve 
će se upotrijebiti na dobro naroda (op. cit. str. 326.). Ali na pitanje 
koliko će se uzeti, nije uopće odgovorio. Uzme li se mnogo, neće se ni- 
tko naći, koji bi obrađivao zemlju, uzme li se malo, onda smo opet na 
današnjem sistemu: ostao bi običan porez, te država ne bi mogla sve 
ono izvršiti, što George obećaje. Uništenje seljaštva ili sadašnji sistem, 
takove su dvije alternative. I Tolstoj spada u tu grupu Evo jedan pasus 
iz Uskrsnuća o tom pitanju. 

»Sva je zemlja zajednička. Svi imaju na nju podjednako pravo. 
Ali ima bolje i lošije zemlje. I svako želi da uzme dobru. Kako da se 
uradi, pa da bude svima jednako? — Pa tako, da onaj, koji ima dobru, 
plati onima, što nemaju zemlje. A budući da je teško odrediti tko kome 
treba da plati i budući da za društvene potrebe treba skupljati novce, 
to treba tako uraditi, da onaj što ima zemlje plati društvu za razne po- 
trebe onoliko, koliko vrijedi njegova zemlja. A plaćanje treba da je ta- 
ko, da ne bude ni skupo, ni jeftino. Tako će svima biti podjednako.« 

Jest, Tolstoj ima pravo, ali zato ne trebamo ni revolucije, ni 
različnih pokreta, jer je sistem, koji je on opisao već i sada dobro po- 
znat — snošljivi porezi, ne odveć visoka zemljarina. Opet se vraćamo 
na današnji poredak. 


ČEMU PRIVATNO VLASNIŠTVO? 


Tako je duboko ukorijenjena ideja privatnog vlasništva, da ako 
se ono ukine cijela dosadašnja zgrada civilizacije pada. »Le principe 
du droit de proprićtć est innć en nous« — kaže Guy de Portalis. A koji 
bi i sistem mogao da nadomjesti sistem privatnog vlasništva? Da je si- 
stem negativnog komunizma nemoguć, ne treba dokazivati, ali ni kolek- 
tivistički nije bolji. Nemoguće je, da se obrađivanje ostavlja u rukama 
pojedinaca, a da im se prihod oduzme. Ostaje samo naš dosadašnji si- 
stem — sistem privatnog vlasništva. 

I povijest nam dokazuje, da je samo taj sistem moguć. Na višem 
stupnju kulture nije nigdje postojalo kolektivno vlasništvo. Ponavljam 

nigdje! Oni, koji navode stare Kineze i stare Peruance (Inka) zaborav- 
ljaju, da je tamo zemlja bila vlasništvo — privatno vlasništvo — carevo, 
a car da je bio božanstvo. Postojala je dakle teokracija, a ne komunizam. 

Ni u kojem drugom sistemu nije sloboda više zaštićena. U čistom 
komunističkom sistemu ne može biti slobode, tamo je čovjek rob društva, 
pa se uvijek mora pokoravati onom činovniku — predstavniku kolektiva — 
kojemu je izručen na milost i nemilost, 

Isto tako potrebno je vlasništvo i za opstanak familije. — Ako 
familija treba da bude samostalan organizam u društvu, da može odjga- 
jati i uzdržavati djecu, potrebno joj je vlasništvo i isključiva upotreba 
stana, hrane, odijela i drugih predmeta, koje treba vrlo često unaprijed 
nabaviti, da se familiji osigura opstanak. Svijest da od njih ovisi odr- 
žanje i napredak familije potiče roditelje na rad, a s druge strane osje- 
ćaj djece, da su ovisna o roditeljima s obzirom na uzdržavanje i na- 
predak u društvu predstavlja vrlo važan odgojni momenat. 

I za mir u društvu potrebno je, da se zna čije je što, da se izbjeg- 
ne neredu — bellum omnium contra omnes. Ni u uređenoj kolektivističkoj 
državi nije taj uvjet ispunjen, budući da nema nikakove garancije, da 
će se pravedno dijeliti. Zar kontrola mase naroda? — To je nemoguće. 
Masa često ide trbuhom za kruhom, te je samo pojedinci mogu voditi, 
ali takovi se ne mogu razviti u toj sredini. Raspojasana masa misli sa- 
mo na momentanu korist. Da su to vođe francuske revolucije znali, kaže 
i Andrć Tardieu: »U dnu duše revolucija nije s Benjaminom Constant- 
om nikada prestala da misli, da su samo vlasnici-posjednici sposobni da 
izvršuju pravo glasa (»Le souverain captif«, str. 173.). 

A s mirom u društvu spojen je i kulturni napredak. — Ne može 
se kultura razvijati za revolucije i anarhije, niti se geniji rađaju na 
komandu. Ni najljepše se sposobnosti ne mogu razviti, ako čovjek mora 
nekoliko sati da radi manuelno za svoj kruh, te se samo u slobodnim 
časovima može — i mora — baviti naukom ili umjetnošću. Za to je po- 
trebno da postoje i bogatiji i siromašniji, posjednici i neposjednici, me- 
cene i štićenici — ukratko ljudi, a ne mašine. Već je Boissy d' Anglas, 
jedan od ljudi francuske revolucije, napisao u svom referatu o tom 
predmetu: »Zemlja u kojoj vladaju vlasnici-posjednici živi u socijalnom 
miru. Zemlja u kojoj vladaju nevlasnici u stanju je prirode . . . Samo 
vlasništvo čini ljude sposobnim da izvršuju svoja politička prava.« Malo 
pretjeran, ali karakterističan primjer. 

I na moralni red ima privatno vlasništvo silan utjecaj. — Pobija- 
jući Platonove kolektivističke ideje Aristotel se osvrće i na vlasništvo 
kao na osnov mnogih vrlina: tjera na rad, marljivost, urednost; djelo- 
tvornim ee načinom može pokazati ljubav i prijateljstvo. Ukine li se 
privatno vlasništvo, nestaje sve te kreposti. Jedne bi od najvećih 
kreposti nestalo: darežljivosti, jer je ona obilato davanje materijalnih 
dobara drugom kojemu su potrebna. Ima li svaki svoje, može se razviti 
najidealnije prijateljstvo i ljubav, dok su zajednička dobra često uzro- 
kom mržnje i zavisti. Lijepo je to rekao araki 

Etwas muse er sein eiđen n 
Oder der Mensch wird opre und breanen. 
I. Korsky. 


KATOLIČKA AKCIJA 


PIJO XI. O VJERSKOM POLOŽAJU U MEKSIKU. 


Papa je Pijo XI. na sam Uskrs, 28. III. 1937. objelodanio encikliku 
»Firmissimam constantiame«. Tu on govori o vjerskom položaju 
u Meksiku, gdje je komunizam preoteo državnu vlast u svoje ruke i ne- 
prestano progoni Crkvu i njezine vjernike. Nova je Papina Enciklika po- 
učna za sve katolike. 

Doraslo svećenstvo. 


Enciklika imade dva dijela: u prvom govori o odgoju svećenstva, 
u drugom o Katoličkoj Akciji. 

Prevažno je pitanje ono o odgoju mladog klera. U Meksiku nije 
moguće imati uređena i mirna sjemeništa. Pohvalio je meksički episkopat 
što se pobrinuo te šalje klerike u Rim a k tome je pokucao na vrata sje- 
minašta Sjev. Amerike. 

Što je najvažnije u odgoju klera? Papa je to istaknuo već u svojoj 
enciklici »Ad catholici Sacedotii«. Svećenici, odgojeni po uzoru Srca Isu- 
sova osjećat će (kako je Pijo XI. spomenuo u svom Apost. pismu 2. II. 
1926) da su današnja vremena slična onima Crkve za prvih vjekova. 


Suradnja s lajikatom. 


Već su Apostoli pozvali svjetovnjake na suradnju. Smiono bi to 
bilo htjeti predobiti za Boga tolike duše bez pripomoći, koju svjetovnjaci 
toli providnosno pružaju pomoću Katoličke akcije. I to tim više, što mi- 
lost Božja nerijetko kod te akcije pripravlja velikodušne osobe, spremne 
na najdragocjeniju djelatnost, kada u učenom i svetom kleru nađu zgo- 
dno razumijevanje i vodstvo. 

Papa uvjerava Meksikanske svećenike, da će vazda naći brojnih 
svjetovnjaka pomoćnika, ako marljivo budu odgajali puk kršćanski raz- 
boritim duhovnim vodstvom, pomnom vjerskom poukom, koja se ne razli- 
jeva u prazne govore, nego je puna zdrave nauke, koju nalazi u Sv. 
Pismu, te je puna jakosti i akcije. 

Papa kaže, da žalibože svatko ne razumije, kako je dandanas 
potrebna suradnja katoličkog lajikata, premda je on to naglasio već u 
enciklici »Ubi Arcano Dei«. Da ta suradnja pripada pastirskoj službi i 
kršćanskom životu. U tom smislu već sv. Petar veli, da su svjetovnjaci 
dionici svetog i kraljevskog svećenstva (1, Pet. 2, 9). Uostalom svi smo 
članovi Crkve i »tako smo mnogi jedno tijelo u Kristu, a svaki je od nas 
ud jedan drugome« (Rim. 12, 5). »Svi smo pozvani, da uzdržimo ovo mi- 
stično tijelo Kristovo« (Ff. 4, 12—16). 

Jasno je, da apostolat ovako shvaćen ne potječe od neke naravne 
djelatne pobude, nego je to plod temeljite unutarnje izgradnje. To je 
nužno raširenje žarke ljubavi prema Isusu Kristu i dušama, otkupljenim 
dragocjenom krvlju njegovom. 

Ta se ljubav pokazuje u nastojanju i olivotvarsdiju života molitve, 
požrtvovnosti i neugasive gorljivosti. 

Duhovna izgradnja i unutarnji život, koje (svi svećenici) nijetite u 
ovim svojim suradnicima, upozoriti će ih na pogibelji i moguća zastra- 
njenja. 

Držeći pred očima konačni cilj katoličke akcije: posvećenje duša 
prema zapovjedi evanđeoskoj: Tražite najprije kraljevstvo Božje (Lk 12, 
31) neće se izložiti opasnosti, da se žrtvuju načelu neposrednim i drugot- 
nim ciljevima, neće se nikada zaboraviti, da se onom konačnom cilju mo- 
raju podvrći i socialna i ekonomska djela i karitativna poduzeća. 

Krist je imao samilosti prema puku: Žao mi je naroda, i ako ih 
otpustim gladne klonut će na putu... (Marko, 2—3). — Krist liječi bo- 
lesti tijela, doskače vremenitim potrebama, a vazda smjera na vječno 
spasenje duša. Tako se i Katolička akcija brine za socialne i karitativne 
ustanove, jer se često preko ovih dolazi do duša. Zato je Leon XIII. pre- 
poručio te stvari; često je isto učinio i Pio XI. 

Katolička je akcija dužna da pripravi ljude, koji će biti sposobni 
da upravljaju s takovim ustanovama i da ih vode po načelima i po upu- 
tama i normama danim u našim enciklikama. 

No Kat. akcija ne smije preuzeti na se odgovornost u dijelu čisto 
tehničkom, finansijskom, ekonomskom, jer se to nalazi izvan njezina 
područja.« 

Otvorenost za socijalna pitanja. 

Često okrivljuju Crkvu da je indiferentna prema socialnim pitanji- 
ma ili čak da nije kadra riješiti takova pitanja. Tu nije dosta navesti 
nauku Crkve u toj stvari i kako samo ona tu pruža pomoći, nego valja i 
djelom to objasniti osobito u agrarnom pitanju, u smanjenju latifundija, 
poboljšanjem stanja kod radnika i njihovih obitelji. — 

»Tako valja vazda spasiti bit prvotnih i temeljnih prava, kakova 
su n. pr. pravo vlastništva, spomenite kako kadkada opće dobro nameće 
ograničenje takovih prava i kako valja češće nego li u prošlosti pro- 
mijeniti socialnu pravednost. 

Da zaštitimo dostojanstvo čovječje osobe, može kadkada trebati da 
pokudimo nepravedno i nedostojno životno stanje. No u isto vrijeme 
valja paziti, da u tom slučaju ne pozakonimo nasilje pod izlikom, e že- 
limo pomoći nevoljnom puku i da dopuštajući i pogodujuć one brze i 
nasilne promjene stoljetnog društvenog stanja, što može dovesti do jad- 
nijih učinaka nego je isto zlo, kome se htjelo doskočiti.« 

Mnogi hoće da pod izlikom ekonomskog poboljšanja radnicima 
oduzmu kršćansku vjeru. Tu ih valja materijalno i vjerski pomoći. »Ma- 
terijalno, ako se pobrinemo te ih zaštitimo ne samo pomoću komutativne 
pravednosti, nego i pomoću socialne pravednosti; vjerski, ako im pruži- 
mo vjersku utjehu, jer će inače bez nje upasti u materijalizam, koji ga 
poživinčuje i poništuje.« 

Papa dalje naglasuje, da treba vjerski i ekonomski pomoći i 
»Campesinos« Indijce, većinom poljedjelce. I te je milijune duša Krist 
odkupio svojom krvlju. Ti su milijuni često u bijednom stanju. Tu treba 
da im priskoči i kler i članovi kat. akcije, kler neka se pobrine i za dušu 
iseljenika. 

Katolička akcija valja da se brine i za studente, koji će jednom u 
ljudskom društvu biti uplivne osobe i imat će ugledne javne službe. 
Njima treba živjeti po kršćanskoj vjeri, da odgoje svoju ćud i steku ka- 
toličku savjest kao i drugi vjernici, ali im je odgojiti i kulturu uma po- 
moću kršćanske filozofije. Sve je ovo nužnije u naše dane, jer moderni 

život postaje sve površniji, ne zna razmišljati, pušta se voditi čuvstvom a 
ne razumom. Potrebno je da i _akademičari prionu uz vjerski odgoj. 
Sveučilištarci katolički neka budu apostoli kod svojih drugova. 

Papa zatim govori o školi. Dvije dužnosti imaju meksikanski ka- 
tolici;: neka mladež ne pohađa protuvjerske škole, nego one s katoličkim 
odgojem. Tu neka svećenici i članovi kat. akcije priskoče svim silama u 
pomoć. Svagdje mladeži prijeti pogibelj, ali u Meksiku još veća. Tu valja 
upotrebiti sva legalna sredstva: roditeljska udruženja, odbore ćudoređa 
i nadzora štampe, cenzuralne odbore za kina. Katolička akcija ne smije 
se zapostaviti kojoj vanjskoj organizaciji, pa i kad bi se radilo o ustanku 
na obranu nužne vjerske i građanske slobode. Zašto ne? Jer spas 
Meksika, kao i svakog drugog ljudskog društva, ovisi nadasve od vječne, 
nepromjenljive evanđeoske nauke i od iskrenog življenja po kršćanskom 
ćudoređu. 

Pravo na građansku slobodu. 


»Postavivši ovu graduaciju vrednota i djelatnosti u ostalom mora 
se dozvoliti, da su nužna i vanjska vidljiva sredstva, e se kršćanski život 
razvije. — Crkva je društvo ljudi i stoga ona s obzirom na naravni ži- 
votni zahtjev i nužni svoj razvitak traži zakonitu slobodu djelatnosti, a i 
njezini vjernici imadu pravo, da u državi mogu živjeti u suglasnosti 
s glasom svoje savjesti. Stoga je naravno kao im se niječe prirođenu vjer- 
sku i građansku slobodu, da se katolički građani ne mogu tome podvrći. 
Ipak zahtijevanje ovih prava i ovih sloboda može biti više manje zgodno, 
više ili manje energično prema okolnostima. 

Vi ste više nego jedamput spomenuli svojim vjernicima, da Crkva 
zagovara red i mir, pa i na račun velikih žrtava, te da osuđuje svaki ne- 
pravedan ustanak i nasilje protiv vlasti. S druge pak strane reklo se 
iznad vas, kad bi se vlasti otvoreno digle protiv pravice i istine tako, te bi 
rušile i temelj vlasti, tad nema razloga, zašto bi se moralo osuditi one 
građane, koji bi se ujedinili i htjeli dopuštenim i zgodnim sredstvima 
braniti sebe i narod protiv onih, koji zlorabe vlast, da upropaste državu. 

Riješenje ovoga pitanja ovisi od konkretnih okolnosti, ali ipak ne- 
koja načela valja predočiti: 

1) Ovi su zahtjevi sredstvo ili relativni cilj a ne konačni i abso- 
lutni cilj. 

2) Kao sredstvo moraju biti djela dozvoljena i ne u sebi zla; 

3) Ako će ta sredstva biti primjerena cilju, moraju se upotrebiti 
samo u smjeru, da li dovode do cilja podpuno ili djelomično, ali ipak 
tako da se zajednici ne nanose veće štete nego su one, kojima bi smo 
htjeli doskočiti; 

4) Uporaba tih sredstava i podpuno vršenje građanskih i politič- 
kih prava obuhvataju i pitanja čisto materijalnog i tehničkog poredka ili 
nasilne obrane. Sve to nikako ne spada u zadatak klera i kat. akcije kao 
takovih, premda na njih spada da priprave katolike, kako će pravo upo- 
trebiti svoja prava i zaštiti ih na sve zakonite načine prema zahtjevu 
obćeg dobra; 

5) Kler i kat. akcija — jer je njihovo zvanje, da u miru i ljubavi 
sjedine sve ljude in vinculo pacis (u vezi mira. Ef. 4, 3) — moraju pri- 
pomoći blagostanju naroda, osobito potičući ujedinjenje građana i staleža 

i sudjelujući u svima socialnim poduzećima, ako nisu u protuslovlju s 
dogmom ili moralnim kršćanskim zakonom. 

U ostalom ova ista građanska djelatnost meksikanskih katolika 
razvijena u tako plemenitom i visokom duhu, donijet će tim uspješnije 
rezultate, što će više katolici nadnaravski promatrati život, te imati onaj 
vjerski i ćudoredni odgoj i onu goruću revnost za širenje kraljevstva Isu- 
sova kako i kat. akcija želi podati. 

Kod ovako sretnog udruženja savjesti, koje neće da se odreknu 
slobode koju im je Krist stekao (Gal. 4, 31) koja bi vlast ili moć ljudska 
mogla podjarmiti pod grijeh? Koje bi pogibelji, koja progonstva, koje 
bi kušnje mogle ovako ojačane duše odcijepiti od ljubavi Kristove? (Rim. 
8, 35)« Već je sv. Augustin doviknuo protivnicima sv. Crkve: »Dajte mi 
takvog oca obitelji, takove obitelji, takove gospodare, takove podanike, 
takove supruge, takove žene, takove vladare, takove građane, kakvi su 
oni, koje je stvorio kršćanski nauk, a ako mi ne možete dati, priznajte 
da je spas države ovaj kršćanski nauk, ako se po njemu živi« (Ep. 83, c. 2). 

Papa katolicima dozivlje u pamet kako će glasovati i kako valja 
vazda imati pred očima posluh prema biskupima i pomagati djelatnost 
katoličke akcije. 

Tako neka se katolik pomno čuva da ne zanemari svoje pravo gla- 
sovanja kada se radi o dobru Crkve i domovine. 

Papa preporuča katolicima neka stupe u lige otaca obitelji i sve- 
tosti ženidbe i javnog ćudoređa, sve to neka se obnovi u kat. akciji, ona 
se ne sleđuje u određene sheme nego kao središte koje siplje i svjetlost 
i toplinu, koordinira druge inicijative i pomoćne ustanove, ove imaju 
svoju pravednu autonomiju i potrebnu slobodu djelatnosti, što im je 
nužno da tako postignu svoje specifične ciljeve, ali ćute potrebu da idu 
za programatičnim direktivama. 

Papa priznaje, da lokalne prilike mogu zahtijevati razne organi- 
zatorne metode, pa i različita riješenja istog pitanja ostajuć ipak pri za- 
jedničkim načelima. O tome će odrediti biskupi, koje je Duh Sv. postavio 
da upravljaju Crkvom. Vjernici trebaju da slušaju svoje biskupe, jer 
prava nakana i posluh svagda i svagdje su neophodno nužni uvjet, da 
privuku Božji blagoslov na pastirski rad i kat. akciju. 

Na koncu Papa spominje Pavlove riječi: »Molim vas dakle ja, su- 
žanj u Gospodinu, da se vladate dostojno zvanja sa svom poniznošću i 
krotkošću, sa strpljivošću podnoseći jedan drugoga u ljubavi, starajući 
se da čuvate jedinstvo Duha u vezi mira. Jedno ste tijelo i jedan Duh« 
Ef. 4, 1-4. 

Predrage svoje sinove Meksika, koji su toliki dio briga i skrbi na- 
šeg Pontifikata, ponovno potičemo na jedinstvo, ljubav, mir u apostol- 
skom radu katoličke akcije, koja će Meksiku povratiti Krista i vremenito 
blagostanje. 

Na koncu Papa svoje želje i molbe postavlja pred nebesku zaštit- 
nicu pod naslovom Naše Gospe od Guadalupe, koja na svom svetištu i 
sada potiče na ljubav i štovanje svakog Meksikanca. Njoj je u čast Papa 
i u Rimu posvetio jednu župu. 

»Ovo naše pismo neka bude zalog duhovnog uskrsnuća za vašu 
domovinu, pa smo mu zato i dali datum dan Uskrsa, da koji ste bili 
dionici muke Kristove, isto tako budete i dionici njegova uskrsnuća. 

Ton je ove enciklike blag, nije polemičan niti vrvi osudama, kako 
to nalazimo u enciklici »Mit brennender Sorge« (14. III. 1937) o crkve- 
nom položaju u Njemačkoj. Ovdje Papa upravlja riječ biskupima i kato- 
licima, koji su mnogo podnijeli za svoju vjeru, a trpe i danas. Ovakovi 
junaci s pravom očekuju utješljive i srdačne riječi. I dobili su to. Ta 
upravo Pio XI. izdržao je sve njihove patnje i borbe od g. 1924. do danas. 

Papa u ovoj uskrsnoj enciklici »Firmissimam constantiam« upućuje 
katolike Meksika, kako će odoljeti svim navalama protivnika: svrstati se 
oko svojih biskupa i svećenika u katoličkoj akciji. Bez dobrog, svetog 
klera nema uspjeha u borbi. Svetost je vođa tajne premoći u vojsci Bož- 
joj. Ali i katolička akcija imade pri tome veliku i savremenu ulogu, koja 
će također olakšati pobjedu sv. Crkve. Kada je sadašnji Papa izišao sa 
svojom katoličkom akcijom malo je tko i slutio, kako je ta provindencial- 
na ustanova zgodna upravo za naša vremena. Sve jasnije biva po svem 
svijetu, da će u modernom ljudskom društvu upravo čvrsto zbijene falange 
odlučivati, kojim će putem krenuti svijet. — I za nas je Hrvate to pouč- 
no. I mi ćemo bez jake katoličke akcije, ali prave kat. akcije, biti kao 
trstika, koju svaki žešći vjetar lako prelama. A. Alfirević D. I. 


PO SVIJETU 


RIJEČ KRISTOVA NAMJESNIKA. 


Ni bezbbožni komunizam — ni poganski nacizam 
Prava pomoć i pravi lijek. 


»Sve većim nevoljama ovoga našeg doba, kako smo Mi ne jedam- 
put i nedavno svojom Enciklikom »Divini Redemptoris« (Acta 
Ap. Sed. 1937., sv. XXIX, str. 65) naglasili, ne može se pružiti nikakav 
lijek, već samo povratkom Kristu i njegovim svetim zapovjedima. On 
naime jedini »ima riječi života vječnoga« sr. Iv. 6, 69. Niti mogu privatni 
ljudi niti javno društvo išta izgraditi, što se ne bi brzo i vrlo jadno sru- 
šilo, ako se zapostavi Bog i odbaci božanski zakon. 

Ipak, tkogod pomnjivo prouči povijest katoličke Crkve, lako će 
moći da uvidi, kako je sa svim kršćanskim događajima povezano moćno 
pokroviteljstvo Bogorodice Djevice. I zaista, kadgod su zablude, šireći se 
posvuda htjele da razderu nešivenu haljinu Crkve i uzbune čitav kato- 
lički svijet, k njoj su pouzdana srca pribjegli naši oci, koja »je sve he- 
reze po svemu svijetu sama uništila«, (Iz Rim. Brevira) te je od nje iz- 
vojevana pobjeda povratila sretnija vremena. Kad je pak muhamedansko 
bezboštvo, računajući na silno brodovlje i pouzdavajući se u golemu voj- 
sku, zaprijetilo narodima Evrope pokoljem i ropstvom, tada su, na po- 
ticaj Vrhovnoga Svećenika, najusrdnije zazivali zaštitu nebeske Majke, 
i neprijatelji su bili tako hametom poraženi, a njihovi brodovi potopljeni. 
I tako kao što u javnim, tako su i u privatnim nedaćama svih vremena 
vjernici Mariji smjerno vapili, da bi im Ona predobrostivo pritekla u po- 
moć te im isprosila olakšanje i lijek u bolima tijela i duše. I uistinu 

njena svemoćna pomoć nije uzalud očekivana od onih, koji su je zapro- 
sili pobožnom i pouzdanom molitvom. 
Dvije zablude. 

No i u ovim našim vremenima ne manje opasnosti prijete vjerskoj i 
civilnoj zajednici. Dakako, kad se od veoma mnogo njih zanemaruje ili 
posve zabacuje vrhovni i vječni auktoritet Boga, koji naređuje i zabra- 
njuje, nužno slijedi, da slabi svijest kršćanske dužnosti, da vjera u du- 
šama blijedi ili se posvema gasi, da se napokon sami temelji ljudskoga 
društva drmaju i jadno ruše. 

Stoga s jedne strane vidimo, gdje se društveni staleži međusobno 
okrutno bore, oni naime, koji posjeduju ogromno bogatstvo i oni, koji 
svagdanjim trudom moraju da priskrbe hranu sebi i svojima. I u nekim 
krajevima je, kako svi znadu, stvar sve dotle napredovala, da je privatno 
pravo vlasništva poništeno, a sva dobra proglašena su zajedničkima. 

Na drugoj pak strani ima ljudi, koji izjavljuju, da najviše časte i 
uzvisuju božanstvo države te kažu, da građanski poredak i vlast treba 
učvrstiti svim sredstvima, te misle, da će tako sasvim suzbiti strašne ko- 
munističke nazore. Ovi se — prezirući svijetlo evanđeoske mudrosti — 
trude, kako bi obnovili zablude pogana i način njihova življenja. 

Amo spada najopasnija i najzlokobnija sekta onih, koji niječu i 
mrze Boga, a ujedno se hvastaju, da su neprijatelji vječnog božanstva. 
Svuda se guraju, ocrnjuju i trgaju iz duša svako vjersko osvjedočenje i 
konačno gaze svako ljudsko i božansko pravo. I dok ismjehavaju nadu u 
nebeska dobra te potiču ljude, da makar i najvećom nepravdom, postignu 
lažnu zemaljsku sreću, velikom ih srčanošću guraju na rušenje svega 
neredima, krvavim pobunama i požarom građanskoga rata. 


Zaštita Majke. 


Uza sve to, Časna Braćo, i ako prijete tolika i takva zla te se još 
većih bojimo ubuduće, ne smijemo ipak klonuti duhom, niti izgubiti nadu 
i pouzdanje, koju polažemo jedino u Boga. Onaj naime, koji je 
učinio ozdravljive narode i države (Knj. Mudr. i, 14.) 
bez sumnje ne će zapustiti onih, koje je otkupio 
svojom dragocjenom krvlju, ne će zapustiti svoje 
Crkve. No ipak kako smo još u početku napomenuli, poslužimo se 
kod njega kao zagovornicom i zaštitnicom Blaženom Djevicom, jer je — 
da upotrijebimo riječi sv. Bernarda — tako volja Onoga, koji je htio, 
da sve imamo po Mariji.« 

Pijo XL. u enciklici »Ingravescentibus malis« od 30. IX. 1937 


ŽOSISTIČKI ODGOVOR NA KOMUNISTIČKO VABLJENJE. 


Lenjinova taktika naprasitog doktrinarnog čistunstva i spartan- 
ske izolacije komunističkih »udarnika« od »malograđanskih socijal- 
demokrata« i ostale »gnjile demokracije« — tim su vrvjele službene 
harange Kominterne sve do nedavno — doživjela je slom. Dimitrov 
je pokušao elastičniji sistem »trojanskog konja«. Uvući se svuda, 
svuda pokazati prijazno lice, »iskrenu suradnju«, i međutim sve mini- 

rati, ili bar spremati kanale za to miniranje. — Sistem je sa za- 
mjernom upornošću okušavan u Francuskoj. I kod žosista (JOC — 
ŽOK, Jeunesse ouvričre chrćtienne), kršćanskih mladih radnika, jer 
je silni nutarnji dinamizam i vanjska privlačljivost njihove organizacije 
počela, da komunistima zadaje ozbiljnih briga. — Nap. Ur. 


Iznijet ćemo ovdje nekoliko stvarnih primjera, koji će poka- 
zati s jedne strane, u kako velikoj mjeri nastoji komunistička omla- 
dina, da primami naše članove k sebi, a s druge strane, kako se 
ab i kako na to reagiraju naša mjesna društva i naša okružna 
vodstva. 

Treba ponajprije primijetiti, da mi nismo nikada tražili bilo 
kakvu vezu s komunističkom omladinom. Oni su sami dolazili k nama. 
Razumijemo dobro, da se tu ne radi ni o kakvom iskrenom prija- 
teljstvu, već o dugo pripravljanoj i vješto vođenoj raboti. Komunisti 
hoće prije svega, da unište JO. To nam svjedoče brojni članci u 
njihovim novinama. Naivno je stoga misliti, da bi komunistička omla- 
dina htjela iskreno sarađivati s ljudima, kojima snuje propast. 

Pred nekoliko mjeseci kušala je komunistička omladina u Pe- 
rigneux tri puta, da sklone žosističku sekciju na suradnju za »vojnički 
novčić«, za borbu u korist nezaposlenih radnika te u borbi »za 
mir i slobodul« 

Svaki puta je žosističko okružje primilo vrlo ljubezno pismo, 
u kojem se ističu ogromne zasluge JOC-a, i onda se objašnjuje stvar, 
za koju se moli suradnja. 

Žosisti su znali, da su ti pozivi neiskreni, te nisu ni jednom 
odgovorili na takva nagovaranja. S dozvolom okružnog predsjednika, 
sastao se jedan žosistički propagandista sa šefom Komunističke Omla- 
dine i razložio mu, da je bilo kakva saradnja nemoguća. 

Svi su žosisti doznali za taj otklon i jednodušno ga odobrili. 

U Belfort-u posla komunistička omladina predsjedniku žosistič- 
kog okružja list s molbom, da žosisti nastupe složno s komunistima 
i prosvjeduju protiv časnika 35. pješadijskog puka radi gripe, što je 
bjesnila za vrijeme ljute studeni. 

Kad su žosistički vođe taj poziv odlučno odbili, kao i poziv 
na »Kongres mladeži za mir«, započeše komunisti borbu letacima i 
oglasima, u kojima pozivahu žosiste, da okrenu leđa svojim vođama. 

U Angoulćme-u poslaše komunisti žosističkoj sekciji ponajprije 
poziv, da složno nastupe u korist neuposlene mladeži. No prije nego 
su žosisti mogli i odgovoriti, stiže drugi list, u kojem se veli, da je 
akcija u korist neuposlene mladeži napuštena radi poteškoća, ali da 
će se zato povesti druga velika borba za »kruh, mir i slobodu«. 

To je eto očit primjer podmuklosti vođa komunističke omla- 
dine. Nije njima toliko stalo, da poboljšaju stanje mladih radnika, 
nego im je cilj da mute i povuku za sobom na sve moguće načine 
žosiste na »zajedničku akciju«. 

Nema ni tjedan dana, kako smo primili od drugova u Anne- 
masse-u list skupa s brojnim dokumentima, što im ih posla Komu- 
nistička Omladina njihova kraja s molbom, da im se pridruže i s 
njima osnuju fond uzajamnosti u korist vojnika. 


Kad su naši drugovi odbili takvu saradnju, pokušaše ih ko- 
munisti sklonuti lažju, da je nekoliko pariskih žosističkih sekcija već 
pristupilo jednom sličnom pothvatu 

Kad bi počeli nabrajati sve primjere komunističkog vabljenja 
— što nije ni potrebno — ne bi ikada svršili. Jer ne prođe gotovo 

sedmica, da ova ili ona sekcija ili okružje u kojem kutu Francuske 
ne primi po koji slični poziv. 

Za tu su svrhu sva sredstva komunistima dobra. Oni se 
pri tom pozivlju na osjećaje radničke uzajamnosti i bratstva, kao i 
na osjećaj pravde i slobode. Do same stvari im nije mnogo stalo. 
Glavno je, da se postigne cilj. 

Na sličan način tražio je po koji predstavnik komunističke 
omladine riječ na većini naših velikih žosističkih manifestacija, koje 
osvajaju i predobivaju mase. Nisu oni željeli govoriti, da pobijaju, 
već da »donesu« žosistima »bratski pozdrav« njihovih »prijatelja« 
komunista i »potpuno suglasje« komunističke omladine sa žosističkim 
programom. 

Mnogi se još bez sumnje dobro sjećaju letaka, što su ih 1930. 
po dvorani Trocadera raširili mladi komunisti, koji su se uvukli među 
5.000 žosista prigodom tadanjega žosističkog kongresa. 


Isto su tako razdijelili brojne letake u Lille-u prilikom velikog 
pokrajinskog kongresa u rujnu prošle godine, na kojem se sakupilo 
oko 15.000 žogista. Komunisti ih pozivahu, da se pridruže akciji u 
korist španjolskih komunista. 

Na koncu eto još jednog primjera, koji pokazuje, kako komu- 
nisti gledaju da iskoriste svaku priliku, ne zanemarujući ni čisto 
osobne ni pojedinačne momente. Prigodom smrti Henri Barbusse-a 
posla generalni tajnik Komanističke Omladinske Internacionale, Ray- 
mond Guyot, našem drugu, glavnom tajniku Ferdinandu Bouxom neke 
Barbusse-ove bilješke. Te su bilješke bile poslane iz Moskve, a no- 
sile su posvetu: »Gospodinu Bouxom uz izraz moga poštovanja i nade 
u složnu borbu za slobodu« (7. IX. 1936.). 

Sve to pokazuje, kako komunisti ne propuštaju ni jedne zgode, 
da nam se približe i povuku nas sa sobom. Ti primjeri dostaju, 
da nam uj pokažu, kako se JOC uvijek sve do sada odlučno 
ograđivala proti svakom vabljenju, pa došlo ono i od komunističkog 
Generalnog sindikata (S. G.), ili od bilo koje njihove sekcije u 
pokrajini. 

Na sve takve pozive mi ćemo mladim komunistima dati uvijek 
isti, nepromjenljivi odgovor: Jedinstvo mladeži dade se postići samo 
u našim redovima, u idealu ljubavi i pravde, koji je personificiran u 
najvećem Radniku i Uzoru svih radnika, u Kristu Radniku. 

Naš je ideal, da živimo u savršenom suglasju s kršćanstvom i 
svi naši tjevi podvrženi su tome idealu. Stoga svaka i najmanja 
naša akcija ima za cilj Krista. Mi želimo pokršćaniti nanovo našu 
braću i mi ćemo uvijek raditi u tom smjeru. 


Takav rad pretpostavlja, da se isto tako ozbiljno uznastoji 
oko nutarnje obnove duša, kao oko vanjske obnove društva i radne 
sredine. Obje te sile moraju zajednički uspostaviti kršćanski život 
i kršćanski društveni poredak i radi toga mi velimo, da naš rad 

Činnje iznutra. Jednom riječju: naši zahtjevi za poboljšanje radni- 
am stanja nisu svrha, već sredstva. Svrha je naše akcije, da mladi 
radnici žive po načelima kršćanstva, jer takav život zahtijeva božanski 
poziv, što ga svaki od njih u sebi nosi. 

Mi smo daleko od duha, koji vodi u borbi materijaliste. Oni 
rade izvana, dok mi gradimo iznutra. I kad bismo im olakšali, da 
oni uzmognu doći do svoga cilja, mi bismo se u isto vrijeme udaljili 
od našega, jer nam je duh oprečan. 

Radi toga ne možemo ni na kojoj osnovici prihvatiti saradnju 
s komunistima. Oni će to vjerojatno pokušati još kojom varkom: no mi 
ne ćemo biti ni naivčine ni budale. Oni su jednom jasno izjavili: 
»Mi ćemo se poslužiti svim sredstvima, da dođemo do svog ciljal« 
Znamo dakle na čemu smo i ne ćemo biti lakovjerni, da padnemo u 
stupicu. 

; Mi posjedujemo istinu, cijelu istinu i stoga jedino mi možemo 
dovesti radničku omladinu i sve ostale k pravoj radosti, miru i sreći, 
za kojom svi čeznu. 

Paris, kolovoz 1937. 

Marcel Montcel, radnik 
član Središnjeg vodstva francuskih žosista. 
PS. 

Sistem se sustavno i ustrajno sprovodi i kod nas. Na mnogim 
se i vrlo mjerodavnim mjestima s tim »trojanskim konjem« obračunalo, 
ali je on u nekim predjelima — sa začudnom i kobnom naivnošću još 
fimaren: pušta ga se, da podmuklo podgriza samu srž naše hrvatske 
budućnosti. — Vrijeme je, da poput ovih mladih radnika, s njim 
obračunamo: mirno, dostojanstveno, ali muževno i — dalekovidno. 


OSVRTI 
»NAPREDAK« O DOSADAŠNJOJ DRŽ. PROSVJ. 1 KULT. POLITICI. 


Kako saznajemo iz 8. broja »Napretka«, mjes. glasila Hrv. kult. 
društva »Napredak«, na ovogodišnjoj »Napretkovoj« glavnoj skupštini, 
početkom srpnja, primljena je i ova rezolucija: 

»Glavna godišnja skupština hrvatskog kulturnog društva »Napre- 
dak« u Sarajevu, održana od 4. do 6. srpnja 1937., raspravljajući o vi- 
talnim pitanjima, koja zasijecaju u prosvjetno, kulturno i ekonomsko ja- 
čanje hrvatskog naroda, jednodušno konstatira, da je dosadašnja državna 
prosvjetna i kulturna politika vođena ne samo jednostrano, nego izričito 
protuhrvatski, 

Ova teška i žalosna konstatacija proizlazi iz slijedećih činjenica: 


1) Nastavni plan na osnovnim, stručnim i srednjim školama je ta- 
kav, da ne uzima dovoljno obzira na kulturne, nacionalne i vjerske osje- 
ćaje hrvatskog naroda. 


2) Sa posebnom tendencijom iskrivljuje se u svim školama hrvat- 
ska nacionalna povijest i negira hrvatski jezik i književnost, a favorizira 
ekavsko narječje i u onim pokrajinama, gdje mu nema nikakova korijena 
i gdje je narodu posve tuđe kao na pr. u Bosni i Hercegovini. 

3) Većina je školskih knjiga tendenciozno napisana, neobjektivno 
od nehrvata, a sve na štetu i Hrvata i katolika. 

4) Sistematski se progone učitelji i srednjoškolski nastavnici kao 
i ostali državni i samoupravni službenici Hrvati, koji rade u hrvatskim i 
prosvjetnim i ekonomskim ustanovama i društvima, a napose u »Napret- 
kovim« organizacijama. 

5) Stalno se eliminiraju iz državnih škola Hrvati nastavnici i uči- 
telji u pojedinim pokrajinama, a posebno u B. i H., gdje su reducirani na 

neznatan broj, premda u ovoj pokrajini broj samih Hrvata katolika pre- 
lazi 620.000 

6) Na više položaje u prosvjetnoj struci gotovo se i ne postavljaju 
Hrvati tako, da u B. i H. direktora i nadzornika Hrvata u školama skoro 
ni nema, 

7) Nastavnici i učitelji Hrvati izvrgnuti su uopće sistematskim i 
čestim zapostavljanjima, šikanama i nepotrebnim i čestim premještajima. 

8) Onemogućuje se rad konfesionalnih hrvatskih škola, ograničuje 
im se zakonom predviđena potpora, a svršenim đacima ovih škola stav- 
ljaju se kod namještanja u državne i samoupravne službe sve moguće 
zapreke ili ih se uopće ne namješta. 

9) U čisto hrvatskim i katoličkim krajevima postoje škole, na ko- 
jima nema ni jednog nastavnika ili učitelja Hrvata, dok ih je u drugim 
mjestima samo neznatan broj i posve nerazmjeran prema broju učenika 
Hrvata katolika. 

10) Sistematski se mimoilaze hrvatski krajevi i mjesta kod podi- 
zanja, otvaranja i proširenja škola. 

11) Sa posebnim ciljem se zapostavlja naše hrvatsko sveučilište u 
Zagrebu, i ide se zatim, da se zaustavi djelovanje i napredovanje svih 
njegovih ustanova te onemogući osnivanje suvremenih i novih, koje su 
neophodno potrebne za razvitak znanosti, a to sve radi toga, da se spri- 
ječi kulturno-prosvjetni razvoj hrvatskog naroda. 

12) Kod podjeljivanja štipendija i raznih pomoći potpuno se za- 
postavljaju i mimoilaze kod svih ministarstava Hrvati katolici kao i 
hrvatska prosvjetna i kulturna društva i ustanove, a napose »Napredak«. 

13) Onemogućuje se, nadalje, hrvatskim kulturnim i prosvjetnim 
društvima i ustanovama, a napose »Napretku«, rad na kulturnom i pro- 
svjetnom podizanju širih slojeva naroda, te posebno rad na pobijanju 
nepismenosti. Istovremeno pojedine državne i samoupravne vlasti i usta- 
nove pobijaju nepismenost učeći nepismene poznavanju samo ćĆirilskih 
slova. 

14) Dasadašnji sistem išao je evidentno samo za tim, da se u naj- 
manju ruku ograniči Hrvatima pristup u svaku državnu i samoupravnu 
službu i tako uskrati i sama egzistencija našoj hrvatskoj mladeži. 

Dakle je očito i jasno, da se na ovaj način ne samo vrijeđaju na- 
cionalni osjećaji nego i gaze osnovna prava svakog građanina i čovjeka 
ove države, a pogotovu hrvatskog naroda, koji je za svoj kulturno-pro- 
svjetni napredak kroz stoljeća podnosio najveće žrtve. Na taj način je 
svaka narodna i građanska ravnopravnost samo iluzija i obmana.« 


U HERCEGOVINI. 


»Članak Pavla Kozomore u »Glasniku Jugoslavenskog profesor- 
skog društva« br. 4 i 5, 1937. o pučkim školama, koje rade u narodu, za 
selo i seljake, zbog statističkih podataka, koje pisac iznosi i iz kojih se 
vidi, kakva je prosvjetna politika vođena u pučkoj nastavi u vremenu od 
1917—1935. g. u istočnoj, a kakva u zapadnoj Hercegovini, zaslužuje po- 
sebnu pažnju 

U onim kotarima Hercegovine, u kojim obitava veći dio stanovni- 
štva pravoslavne vjere (Bileće, Trebinje, Nevesinje i Gacko povećan je 
broj pučkih škola u međuvremenu od 1917—1935 upravo sa 34 škole na 

82 škole, međutim u kotaru Ljubuškom, gdje živu gotovo sami katolici, 
broj pučkih škola u tom međuvremenu povećao se sa 14 na 19! Kad još 
tomu naznačimo, da je kotar Ljubuški najnapučeniji Hercegovački kotar, 
koji imade između i !/, cjelokupnog Hercegovačkog pučanstva (60.000 
duša) onda bi taj Hrvatski kotar trebao, da ima najmanje 40 pučkih 
škola, a ne 19 koliko ih ima danas. 
Dakle sistem favoriziranja na jednoj i zapostavljanja na drugoj 
strani ilustriran je gornjim zvaničnim statistikama upravo klasičnol« 
»Hrvatska revija«, br. 9, 1937, str. 496. 


NOVE GIMNAZIJE. 

4. listopada je potpisan ukaz, kojim se otvara potpuna realna 
gimnazija u Gornjem Milanovcu, u Srbiji, te potpuna gimnazija u Ko- 
čevju, u Sloveniji, počevši od školske godine 1938-39, i to postepeno. 
5. listopada je potpisan ukaz, kojim se u Beogradu otvaraju: 1. potpuna 
sedma muška realna gimnazija, 2. pofpuna osma muška realna gimnazija 
i 3. potpuna peta ženska realna gimnazija; u Zemunu, »predgrađu« Beo- 
grada, nepotpuna mješovita realna gimnazija, u Kragujevcu potpuna 
druga muška realna gimnazija, u Skoplju potpuna druga muška realna 
gimnazija, u Novom Sadu nepotpuna realna gimnazija, u Mariboru ne- 
potpuna mješovita realna gimnazija. Istim ukazom pretvara se u Zagrebu 
nepotpuna ženska realna gimnazija u potpunu treću žensku realnu 
gimnaziju 

Prema tome se otvara šest potpunih realnih gimnazija u Srbiji i 
jedna u Zemunu »predgrađu« Beograda, jedna u »srpskoj Ateni« — No- 
vom Sadu, dvije u Sloveniji, i jedna se pretvara u Zagrebu 


RAVNATELJI SREDNJIH ŠKOLA. 


Isti je dan potpisan ukaz, kojim se za direktora nepotpune realne 
gimnazije u Derventi imenuje Milita Rašović, do sada profesorica realne 
gimnazije u Nikšiću, potpune realne gimnazije u Pirotu Gjorgje Ćirić, 
potpune realne gimnazije u Kruševcu Milan Gjorgjević, potpune realne 
gimnazije u Bačkom Petrovcu  Gjorgje Mekobrad, učiteljske škole u 
Pirotu Kosta Milutinović i napokon učiteljske škole u Aleksincu Kristifor 
Milošević. 

Šest novih ravnatelja, koliko od njih katolika? 6 : 0. 


STATISTIKE U OPTATIVU. 


Poluslužbena »Samouprava« od 1, X. 1937 (br. 221) sa zadovolj- 
stvom donosi: 


»U Protesorskom kalendaru za g. 1938. izneta je statistika stanov- 
ništva u državi po verama. Prema toj statistici, svakako neslužbenoj, g. 
1921. bilo je: pravoslavnih 5,593.057, rimokatolika 4,570.657 (sic), musli- 
mana 1,345.271, grkokatolika 40.338, protestanata 229,517, židova 64.749 
a ostalo pripada drugim verama. 

Godine 1931 bilo je pravoslavnih 6,793.201, porast je 1,200.144, 
rimokatolika 5,220.363, porast je 511.706, muslimana 1,558.279, porast 
213.008, grkokatolika 45.960, porast 2.976. 

1. januara 1938 prema statističkim predviđanjima, bilo bi pravo- 
slavnih 7,680.000, katolika 5,576.000, grkokatolika 49.000, protestanata 
246.000, muslimana 1,700.000, a jevreja 70.000, Pripadnika ostalih vero- 
ispovesti i bezveraca biće po ovom predviđanju okruglo 60.000, 

Statistika nije bez interesa ni za političare, koji se često moraju 
da obraćaju njoj za pomoć. Prema prognozi ovoga profesora 1. januara 
1938 biće u ovoj državi 15,135.000 duša. Ova se cifra može uzeti kao pri- 
lično tačna.« 

Ta je statika uistinu od interesa za »političare« i samo za njih i 
to za one, koji vole da grade na — iluzijama. Nešto slično onim raznim 
»izbornim goemetrijama«<«, prema kojima se uvijek dobivalo »većinu« i 
uvijek padalo u krize. Mi bismo voljeli vidjeti statistike, koje bi izdržale 
objektivnu i slobodnu kontrolu, a koje ne bi u isto vrijeme pokazale, da 
su katolici u ovoj državi bar brojčano jednaki pravoslavnima, ako ne 
brojniji. Dakako, da bi jedini uvjet tih statistika bio taj, da budu posve 
slobodne i sastavljene isključivo po kriteriju objektivne znanosti. 


KNJIŽEVNOST 


Keilbach V., Konnersreuth u svijetlu psihologije religije (52 
str.), Zbor duhovne mladeži zagrebačke — Zagreb 1937. 

Pisac, koji je lično pohodio Tereziju Neumann, želi donijeti 
sud o zbivanjima u Konnersreuthu s čisto znanivenne kritičkoga 
godi: U ovoj knjižici, u kojoj se usput dotiče zanimljivih pitanja 

ao na pr. mogućnosti prirodne stigmatizacije, dolazi do rezultata, 
da je »Konnersreuth u znanstvenom pogledu na mrtvoj tački«. Razlog 
tomu nije toliko u samim konnersreuthskim zbivanjima, koliko u ne- 
kim slučajnim okolnostima. Znanstveni naime preduvjeti za konačan 
sud, veli dr. Keilbach, još nisu dovoljno ispitani i to »ne bez velike 
krivnje samih učenjaka, u prvom redu liječnika«, jer mnogi od njih 
stoje pred Konnersreuthom kao pred »znakom, kome se protive«, 
Sigurno je međutim, da o histeriji ne može biti ni govora te -— tvrdi 
. K. — da »ima puno ozbiljnih razloga koji govore za vrhunarav- 
nost konnersreuthskog zbivanja«. Tako je eto i Konnersreuth jedan 
dokaz za to, da t. zv. »nepristrana« znanost mnogo više smeta lo- 

jalnosti u traženju i nalaženju istine, negoli »dogmama okovana«, 
K, Grimm D. I. 

Grivec Fr., Kristus v Cerkvi, 129%, str. 272, Ljubljana 1936. 

Kod svih katoličkih naroda pokazuje se sve veći interes za 
Crkvu, za njezine potrebe i probleme, borbe i pobjede, pa i za nje- 
zino ustrojstvo i vrhunaravnu bit. Pišu se o njoj ne samo stručni 
latinski traktati za slušače i apsolvente teoloških učilišta, već se i 
na živim jezicima iznosi za naobražene vjernike nauka o Crkvi s prak- 
tičnim ljučcima za duhovni život. Adam, Lippert, Kčsters, Maus- 
bach itd. na njemačkom jeziku, Sertillanges, Yves de la Bričre itd. 
na francuskom, Benson na engleskom, Tyškiewić na ruskom izdali su 
o Crkvi krasna i uspjela djela, koja inteligentniji svjetovnjaci čitaju 
s velikim zanimanjem i korišću. A u svoj toj modernoj literaturi o 
Crkvi zaslužuje jedno od prvih mjesta nova CGrivčeva nije »Kristus 
v Cerkvi«. Sve, što dobra imadu drugi katol. ekleziolozi, donosi i on, 

a uz to se nalazi kod njega mnogo toga, što će se kod drugih uzalud 
tražiti: on se naime osvrće i na mnijenja i nauku raznih slavenskih 
bilo prijatelja bilo protivnika Crkve, n. pr. na Masarykov subjekti- 
vizam, na nazore alojevarog i njegovog »Velikog Inkvizitora«, na 
fantaziranja Homjakova o Crkvi i na njegove slavofilske epigone, 
koji znadu slatko govoriti o nekoj Crkvi ljubavi, dok im je srce 
puno mržnje na pravu Kristovu Crkvu, 

Grivčeva knjiga ima 4 dijela: Prvi (»Božje Kraljevstvo«) pri- 
kazuje odnošaj Crkve prema Božjem Kraljevstvu, što ga je oda- 
brani narod očekivao, a Krist počeo naviještati. U tom je dijelu 
osobito lijepo istaknuta važnost »Očenaša« (»... Dođi Kraljevstvo 
tvoje«). Drugi dio govori o hijerarhičnoj organizaciji Crkve. Tu je 
jasno i jezgrovito sažeta tradicionalna katolička nauka o Crkvi i opro- 
vrgšnuti su razni prigovori, što se u naše doba i u našim prilikama 
proti njoj iznose. Članove i promicatelje »Kat. Akcije« u tom će 
dijelu napose zanimati poglavlja: »Važnost apostolata« i »Pomoćni 
apostolat«. Treći dio (»Krist u Crkvi«) otkriva najtješnju životnu 
vezu između proslavljenog Krista i Crkve. Crkva nije samo Kristova 
organizacija, već njegov otajstveni zemaljski organizam, mistično ti- 
jelo plove: u njoj i po njoj, osobito pomoću sakramenata, on i 

oslije Uzašašća nastavlja svoj božansko-ljudski život i djelo otkup- 

ljenja. Tako je Crkvu kod Damaska spoznao apostol Pavao, a u tom 
svijetlu treba da je gledaju i preko nje se poput Pavla s Kristom 
sjedine svi vjernici. Taj je dio u cijeloj knjizi najopširniji, najorigi- 
nalniji i za duhovni život najkorisniji. Kratki četvrti dio (»Stvarnost 
Crkve«) pokazuje, gdje je prava Crkva Kristova, kako se može ras- 
poznati i koje su dužnosti vjernika prema njoj. 

Inteligentni će katolik naći u tom novom Grivčevom djelu 
odgovor na sva važnija pitanja o Crkvi. Bogoslovi i svećenici moći će 
ga upotrijebiti za duhovno štivo i naći u njemu obilje materijala, misli 
i pobuda za vlastita razmatranja i za aktualne propovijedi ili pre- 
davanja. No bude li se knjiga prevodila na hrvatski, što bi vrlo 
korisno bilo, trebat će se osvrnuti na nekim mjestima i na islamsko 
shvaćanje, po kojem je Muhamedovo djelo savršenije od Mojsijeva 
i Kristova, — završni stadij objave i vjerske organizacije. Isto tako 
će se u nekim poglavljima moći s korišću upotrijebiti najnovije pa- 
pinske enciklike proti komunističkom ateizmu i nacističkom neopaga- 
nizmu. Tako će knjiga u još većoj mjeri postati izvrstan vodič kroz 
idejni i religiozni metež naših dana. St. K. Sakač D. I. 


Sveta Bernardica Subiru, prema najboljim francuskim izvorima 
(126 str., 23 lijepih slika) »Dobra Štampa«, Slav. Požega 1937. 

O piscu ovog žića čitamo pri koncu knjige iza »Sadržine«: 
»Pisac... nikako ne želi da se objelodani njegovo ime, A da je on 
jedna dobra i plemenita duša Božja — sve drage čitaoce ove knjige 
uvjerava »Dobra Štampa, zadruga s o. j. Slav. Požega«. Ne ćemo 
ni mi povrijediti čednost skromnoga pisca, makar mu ime i lako 
pogodili iz ostalih njegovih djela i spisa, upisanih u knjizi života. 

Požeška »Dobra Štampa« uz veoma zanimljiv životopis velikog 
Čudotvorca Kotolenga obogaćuje našu hagiografiju i probranim djel- 
cem »Sveta Bernardica Subiru«. Iza uvodnog »putokaza« za čitače, 
što ih pisac smatra duhovnim hodočasnicima, redom slijede poglavlja: 
Prvi susret (u Nevers-u pred mrtvim tijelom svete Bernardice) — 
Pirenejska pastirica (u svom djetinjstvu prije Gospinih ukazanja) — 
Lijepa gospoja (kod prvog ukazanja) — »Ako si od Boga...« (prizor 

iz drugog ukazanja) — Majčina duga — Dijete zapovijeda hiljadama 
— Tvrdi orah (za policijskog pretekta) — Čudo (ili prvo kritično 
istraživanje svjetovne i duhovne oblasti) — Ime (Ja sam Bezgrešno 
Začeće) — Svršetak rata zemaljskoga — Advokata (ili sama Ber- 
nardica, gdje ustrajno brani istinitost ukazanja, realnu prisutnost 
Marijinu i mimonaravnost novoga vrela) — Dijete u vrtu (redovničkog 
života) — Na gori Gospodnjoj dije redovničkih zavjeta u školi 
trpljenja) — Svršeno je — I podiže ponizne (sve do beatifikacije i 
kanonizacije). 

Na žiće Bernardičino nanizuje se dodatak »Devet dana sa 
Bernardicom« ili pobožna devetnica u čast nove svetice. Za ures lijepo 
opremljene knjige služe 23 sjajne, dijelom još malo poznate slike, 
koje se tumače na strani 125. 

Djelo je svake preporuke vrijedno i osobito će dobro doći 
djeci Marijinoj u kongregacijama pa i propovjednicima za mjesec 

iji. No i modernoj inteligenciji mnogo kazuje ovaj spis sa svo- 
jim nepobitnim čudesnim činjenicama usred novopoganskog  bez- 
vjerstva. I. P. Bock D. I. 


Čović Marko: Doktor filozofije (str. 185), Zagreb 1937. 

Mladi pisac nastoji nam u svojem romanu prikazati »sina slo- 
bode« sa bunjevačkog salaša, — koga roditelji uz cijenu svoje ma- 
terijalne propasti školaju — u borbi sa kapitalom, lihvarstvom i 
nepoštenjem što ga personificiraju pokršteni židov i njegov sin. 

Knjiga safe priličan talenat, čitava koncepcija iako baš nije 
originalna, ipak je dosta snažna. Temeljna misao nije dovoljno jasno 
izražena (možda ni sam autor još nije na čistu s tim problemima), 
a osim toga Frančići, predstavnici kapitala, odviše su blijedo prika- 
zani, a da bi mogli figurirati, kao zastupnici jedne ideje u opreci 
sa »sinom slobode«, Trebalo je da jasno izbije autorovo stanovište 
obzirom na ono dvostruko ubojstvo, koje objektivno uzeto valja ozna- 
čiti kao pravi zločin. S tim u vezi bilo bi poželjno, da sve skupa 
bude pozitivnije, da se sasvim jasno — bez gana o moralisanja, 
dakako — istaknu jedino ispravna kršćanska načela, po kojima mi 
prosuđujemo idejnu borbu, što bi imala biti predmetom ove knjige. 
Obradba imade također svojih nedostataka. Na nekim mjestima se 
radnja odveć brzo razvija, dok se na zh ma nepotrebno oteže. Naj- 
uspjelija su mjesta, gdje pisac sasvim jednostavno pripovijeda, kod 
retleksija postaje mjestimice nenaravan i bombastičan. 

vakako možemo od pisca očekivati još zrelijih i vrednijih 
stvari, naročito bude li obrađivao svoju bunjevačku sredinu sa nje- 
nim specifičnim oznakama. A. Wurster D. I. 

Berg 1. Christliche Liebestitigkeit in den Missionslindern, 
unter weitgehender Verwendung von bisher nicht verčffentlichten 
Missionsberichten an die Propaganda-Kongregation zu Rom (216 S.), 
Herder, Freiburg i. Br. 1935, 

Poznati pisac i misijski radnik Ludwig Berg daje nam u ovoj 
knjizi obilan prikaz kršćanskog djelovanja u misijskm zemljama. 
Ljubav prema Kristu i prema neumrlim dušama prodahnula je ovaj 
rad. Ona ga pokreće i njim upravlja. 

Knjiga je podijeljena u 6 poglavlja. U prvom poglavlju crta 
Spasiteljevu ljubav za duše, misijsko zvanje Crkve, misionarski po- 
ziv; tko sve radi u misijama (svećenici misionari, muški i ženski 
misijski redovi, katehisti i € d.), promatra misijsko područije u geo- 
graiskom pogledu; nabraja tri Papinska misijska djela«. U daljnim 

poglavljima prikazuje liječničko djelovanje misionara, koji nisu izu- 
čeni liječnici; zatim rad katoličkih liječnika po zvanju; higijenu 
Kropalnia krajeva, borbu prsno raznih epidemija, brigu za avce, 
djelotvornu kršćansku ljubav u mnogim i različitim azilima, i konačno 
pomoć urođenicima u neprilikama i nesrećama meu — Liječ- 
nicima je uzor Isus »Salvator et Medicus«, i On ih krijepi, da se 
žrtvuju u krajevima, koji su kulturno i higijenski vrlo nisko. Podižu 
ljekarne za siromašne i bolnice. Kršćanski liječnici u misijama mogu 
mnogo učiniti za širenje Kristove nauke. Oni su preteče kršćanstva. 

Učeni pisac raspravlja, kako treba odgojiti dobre misijske li- 
ječnike. U tropskim krajevima osobito su raširene zarazne bolesti; 
malarija, kuga, kolera, bolest spavanja i guba. S tim mora ozbiljno 
računati svaki misionar tropskih predjela. Posebna se briga posvećuje 
siročadi i nađenoj djeci, nemoćnim starcima, slijepcima, umobolnima 
i robovima. Kad zavlada glad iza suše, iza potresa, u vrijeme rata, 
misionari su pozvani da pomognu bijednim ljudima. Oni to uistinu 
i čine. 

Cijelo je djelo dobro dokumentirano. Ima mnogo statističke 
građe. Priloženo je 8 umjetničkih slika iz misija. Na kraju je dodan 
stvarni registar i registar osob& i mjest&. Promotrivši sve ovo, djelo 
je vrijedno pohvale i trebao bi ga imati svaki onaj, koji se hoće 

obliže upoznati s veličanstvenim radom Svete Crkve na širenju prave 
Lujiture i civilizacije. Mirko Topić, Sarajevo. 


Mitterer_ Albert, Wesensartwandel und Artensystem der phy- 
šikalischen Kočrperwelt (II. svezak zbirke »Wandel des Weltbildes 
von Thomas auf heute«, 227 str., 8%), Bressanone (Brixen) 1936. 

O prvom svesku ove zbirke izrekao sam već svoj sud (Život 
1936, 378—9). Međutim imao sam veliko veselje i zadovoljstvo, što 
sam auktora lično upoznao na tomističkom kongresu u Rimu Nije 
držao nikakva predavanja, ali je nastupio kao jedan od glavnih kri- 
tičara ili opugnanata kod predavanja, u kojem je profesor Gregori- 
jena otac Hoenen branio hilemorfizam u kozmologiji. Borbi protiv 
ilemorfizma posvećen je i ovaj drugi svezak. Glavni je rezultat, do 
kojega dolazi pisac, ovaj: Fizika Svetog Tome preživjela se te se 
mora zamijeniti novom fizikom, koja odgovara modernim znanstvenim 
metodama i rezultatima, do kojih su došli najveći moderni fizičari. 
Autoritet Svetog Tome ne smije nas odvratiti od priznanja ove istine. 
Dapače duh svetog Naučitelja ovo priznanje zahtijeva. Niti se treba 
bojati kojih nezgodnih posljedica za teologiju. Ako se tkogod boji, 
da ne bi time napustio i metafiziku Svetog Tome, tomu Mitterer od- 
govara, da se ovaj strah osniva na krivoj preipostavi kao da je 

omin hilemorfizam metafizika, a ne fizika. Prema njegovu ritu bo he 
Tomin je hilemorfizam ujedno i metafizika i fizika, ali u prvom u 
fizika. Budući dakle da ova više ne vrijedi, treba i onu promijeniti, 
ali ne potpunoma, nego samo ukoliko postoji ona identičnost između 
fizike i metafizike. Onaj dio metafizike, koji je neovisan o fizičkim 
teorijama, ima svoju vječnu, nepromjenljivu vrijednost. Zato Mitterer 
razlikuje dvije filozofije prirode: onu filozofiju, koja se bavi ispiti- 
vanjem samo onih svojstava tjelesnih bića, koja slijede iz toga, što 
su stvorena, zove »Die Kreaturphilosophie der Natur«, a onu, koja 
se bavi prirodnim svojstvima tjelesnih bića, zove »Die Naturphilo- 
sophie der Kreatur«. 

Kaošto već prvi svezak, tako zadivljuje i ovaj i, jer pisac 
u njemu pokazuje vanrednu učenost i oštrinu razuma. Vrlo ugodao 

dojimlje se i neustrašivo ispovijedanje x mjerenja Zato se na- 
dam, da mi ne će zamjeriti, ako i ja i zlim kažem, što mislim. 
Moram priznati, da se moje mišljenje nije promijenilo, otkako sam 
napisao recenziju prvoga sveska. Uvjeren sam, da fizika nije isto, 
što je filozofija prirode ili fizičkoga svijeta. Ustanoviti samo, od kojih 
se Čestica tjelesno biće sastoji, prema kojim se zakonima one če- 
stice sastavljaju ili rastavljaju, a tako postaju ili prestaju razna 
tjelesa, to još nije filozofija, Špa je samo fizika. Ostaje naime 
pitanje, koji je izvor ove zakonitosti, pi ovoša e u ovom mno- 
štvu, ili ovoga mnoštva u ovom jedinst ema filozofije, dok se 
ne postavlja i daje odgovor na ovo posljednje pitanje. Sve su drugo 
samo prethodna pitanja, koja na fi ozofiju adaju samo kao pri- 
prava na nju. Filozofija kao takva, pa i filozofija o tjelesnim bićima, 
nije promjenljiva, kaošto su fizičke teorije promjenljive. Ako prema 
ovomu shvaćanju mnogo toga ispada iz filozofije tjelesnih bića, što 
prema Mittereru ona uključuje, cari da vi moe više, nego li samo 
ono, što on zove »Kreaturphilosophie«, da ova prema M. (str. 
193) »eine philosophische Erforschung den reaturbeschaffenheiten 
der Natur«, onda bi sve njezine nauke vrijedile za kojegod stvorenje, 
što zacijelo M. neće tvrditi. I ono, što je doista ustanovila filozofija 
prirode, ostaje za uvijek istinito, pa makar mi prihvatili onu detfi- 
niciju .prirodne filozofije, koju postavlja M., kad kaže (str. 193), da 
je »eine  philosophische  Erforschung der Naturbeschaffenheiten«. 
Svaka filozofija, dakle i filozofija prirode, ispituje bit stvari, a bit 
je nepromjenljiva. Zato je glavna zadaća svake filozofije, odrediti 
i objasniti bit raznih stvari i njihova svojstva i bitne odnose prema 
drugim stvarima, Prema raznim bitima, kojima se bavi, razlikujemo 
onda razne grane filozofije: o Bogu, o svijetu, o duši, o spoznaji, 
o moralnom životu itd. Ovo primjećujem uza sve prnje vanredne 
učenosti i oštrine umovanja, kojom M. dokazuje, da je Tomin hile- 
morfizam mrtav i da treba koješta promijeniti i u njegovoj peca 
ranjo Šanc D. I. 

vlastitoj palači, a svoje podružnice 
u zas jamu Ljubljani, Osijeku, 
Novom Sadu, Sarajevu i Splitu te 
povjereništva i zastupstva u svakom 
većem mjestu. 


Imovina zadruge iznosi Din 135,000.000, 
a jamčevna sredstva Din  94,000.000. 


Od osnutka zavoda do danas ispla- 
ćeno je na raznim odštetama oko 
Din 170,000.000. 


»CROATIA« preuzima uz najpovolj- 
nije uvjete sve vrsti osiguranja i daje 
spremno sve potrebne upute i in- 

formacije. 


HRVATSKA 
KATOLIČKA BANKA _D. D. 


naa e KI 


ZAGREB 


Jurišićeva ulica 10. — Vlastita kuća. 
Telefon broj 13-02 i 18-41. 

račun te ih ukamaćuje najpovoljnije. 
e Eskomptira mjenice, devize i če- 
kove. & Financira trgovačka, obrtna i 

burzovne naloge najkulantnije. & Ku- 
puje i prodaje devize uz najpovoljnije 


uvjete. & Bavi se uopće svim u ban- 


kovnu struku zasjecajućim poslovima. 


Fgzistencijalna filozofija 


SVLADAVANJE ČISTE ESENCIJE — 
OSVAJANJE KONKRETNE EGZISTENCIJE 


Na pitanje o pojmu takozvane egzistencijalne filozofije 
dobijemo danas često vrlo duhovite odgovore. Obično se kaže 
da je egzistencijalan filozof onaj, koji misli u egzistenciji i iz 
egzistencije. Takav odgovor doduše ne zvuči loše, ali je stvar- 
no dosta zagonetan. I zaista, pojam »egzistencijalna filozofija« 
odnosno »egzistencijalno mišljenje« nije bez daljneg jasan, 
nego se tek može razumjeti kao rezultat naročitog duhovnog 
razvitka. Općenito se može reći da je egzistencijalno mišljenje 
naročita razvojna etapa moderne filozofije; razvojna etapa, 
koju ćemo samo onda ispravno shvatiti, ako je gledamo u 
perspektivi njene filozofsko-historijske situacije i na pozadi- 
ni njene teoretske uvjetovanosti. 

Svoje uvodne misli nadovezat ću na jednu izreku, kojom 
je Jacques Maritain tek nedavno na devetom međunarodnom 
filozofskom kongresu u Pu: 'ru klasičnom kratkoćom upozorio 
:na jednu od najznačajnijih crta kartezijske filozofije. Po Ma- 
ritainu je kartezijska filozofija sva upravljena na esenciju 
kao »ideju-sliku«.' Drugim riječima, kartezijska je filozofija 
u principu esencijalno mišljenje. Njen predmet je čista bit- 
nost. Ona polazi od svijesti, simpatizira s matematičko-pri- 
rodoznanstvenom metodom i s matematičko-prirodoznanstve- 
nim pojmom egzaktnosti, pa u svem filozofiranju oponaša ovo 
egzaktno mišljenje. Istina, sam se Descartes još nekako probio 
do reda egzistencije, ali njegova je filozofija u jezgri idea- 
listička. U njoj kao da se egzistencija rasplinula i prešla u 
esenciju. Idealizmu je preostao samo još svijet pojmova, 
svijet čistih bitnosti: esencija bez egzistencije, jer je egzi- 
stencija samo još jedan pojam kao svaki drugi. 

Po idealistički orijentiranim naziranjima na svijet mo- 


rali su dosljedni mislioci doći do toga da priznaju jednu vr- 
stu panlogizma, to jest sistem po kojem se sva stvarnost 


1 J, Maritain, Le conflit de I' essence et de I' existence dans la 
philosophie cartćsienne. (Travaux du IXe Congrčs International de Phi- 
losophie. I, str. 39 i 41. Paris 1937.) 

sastoji u misaonom razvoju po čisto logičkim zakonima. Ova- 
kvim se stavom doduše udovoljilo težnji razuma za jedin- 
stvom i za jedinstvenim tumačenjem zazbiljnosti. Ali je čo- 
vjek pri takvom umovanju reducirao i samoga sebe na jednu 

osve »indiferentnu apsolutnost«, koju tobože oživljava logič- 

i razvoj pojmova. Stvarno je čovjek u toj situaciji predao 
svoju vlastitu egzistenciju, izgubio svoju konkretnu ličnu 
zazbiljnost. 

Na to je morala slijediti reakcija, koja je naravski anti- 
esencijalna te utoliko egzistencijalna. Ona ide za tim da 
iznova osvoji konkretnog čovjeka, čovjeka koji egzistira kao 
individualna osoba, a za koga istina nije samo običan pojam, 
nego za koga istina znači »egzistirati u istini«. Uostalom, naj- 
značajnija crta ovog novog tipa mišljenja i jest zabrinutost 
zbog ugrožene egzistencije čovjeka, za koju se traži nova 
podloga i novo opravdanje. U tom egzistencijalnom tipu mi- 
šljenja treba razlikovati dva bitna elementa: prvo, svladava- 
nje čiste esencije, a drugo, osvajanje konkretne egzistencije. 
Time sam već u glavnim potezima ocrtao smisao egzistenci- 
jalnog mišljenja. 

Sad se pita sasvim određeno: Što znači misliti u egzisten- 
ciji? Što znači misliti iz egzistencije? Ukratko: Što je egzi- 
stencijalna filozofija? 

Odgovor na to pitanje valja tražiti kod samih istaknutih 
pobornika egzistencijalne filozofije. Zaustavit ću se kod njih 
samo kratko, tek toliko koliko je potrebno za tumačenje na- 
šeg pitanja. 

SAVRŠENI LJUDSKI ŽIVOT 

Kao najoriginalniji začetnici egzistencijalne filozofije 
obično se spominju S. Kierkegaard i Fr. Nietzsche, mislioci 
prošlog stoljeća.? Prvi je protestantski bogoslov, a drugi 
svijestan ateist. Između njih je opreka očito velika. Slažu se 
samo u tom što načelno teže za istim ciljem, za potpunim 
konkretnim čovjekom, a razilaze se takoreći dijametralno u 
praktičnoj izvedbi svoga programa. Po Kierkegaardu je čo- 
vjek sinteza »krajnosti i beskrajnosti«, a puninu svoje egzi- 
stencije postizava jedino u svijesnom odnosu prema trans- 
cendentnom Bogu. Naprotiv po Nietzscheu je čovjek jedno- 
kratna »krajnost«. Najveća potenciranost njegove egzisten- 


2 Vidi na pr.: H. Meyer, Das Wesen der Philosophie und die phi- 
losophischen Probleme. Bonn 1936, str. 37. K. Lčwith, Kierkegaard unđ 
Nietzsche. Frankfurt a. M. 1933. 

cije je »nadčovjek«, koji je vjeran zemlji a za koga je Bog 
mrtav. Nietzscheov nadčovjek je kao jedinstven zbir 
ljudskih darova i sposobnosti, kao skladna ostvarenost svih 
dosadašnjih ljudskih vrednota u konkretnom pojedincu: čo- 
vjek koji nije »specijalist« nego konkretni »univerzalist«. 

Mnogo prije Nietzschea napustio je danski mislilac 
Sčren Kierkegaard (1813—1855) uske granice idealističke 
formalne logike. Nije se zadovoljio time da vodi »život spo- 
znaje« i da vjeruje u »neumrlost pojmova«, već je tražio »sa- 
vršeni ljudski život«.! Nastojao je (svlađavanjem raciona- 
lističkog logicizma) rehabilitirati život kao konkretnu indivi- 
dualnu cjelinu.“ U tu svrhu prije svega insistira na naročitom 
pojmu istine." Tradicionalni realizam pri definiranju istine 
polazi od objekta. Po njemu je istina slaganje spoznaje 
s objektom. Na primjer: moj iskaz »Petar pjeva« je istinit, 
ako sadržaj tog iskaza uistinu odgovara stvarnosti, to jest 
ako Petar stvarno pjeva. Kierkegaard, obratno, definirajući 
istinu polazi od subjekta te je smatra slaganjem mišljenja i 
bitka u konkretnom (egzistentnom) misliocu. Tu se vidi ko- 
liko je on sam još pod utjecajem subjektivističkog idealizma, 
ali se također vidi kako ga uspješno svladava. Njegova o- 
snovna teza glasi: Nije dosta misliti istinu, već treba ujedno 
edzistirati u istini. Ili drukčije: Ne smijemo se zadovoljiti 
teoretskom spoznajom istine, nego treba da izrazimo svoju 

ju u konkretnom egzistiranju, treba da realiziramo i 
da konkretiziramo svoju spoznaju. 

Iskonski je aksiom kršćanstva, da spoznaja obvezuje, 
to jest da čovjek mora biti to savršeniji u svom praktičnom 
životu što je na višem stupnju naobrazbe. To isto izrekao je 
Kierkegaard u novoj naučnoj situaciji s filozofskog stanovišta. 
U vrijeme higkju e dagpvebnkuaii naglašavanja pojmov- 
nog svijeta kao cjelokupne stvarnosti morao je opet netko 
mpozoriti na »egzistiranje«. Ljudi kao da su bili zaboravili na 


d mr Kierkegaard, Die Tageblicher. Uebers. von Th. Haecker. 
fansbruck 1923. I, str. 30; II, str. 128. 

* >Einst hing dem 'Menschen' sein eigenes Selbst daran, dass er 
cine unendliche Vorstellung davon hatte, Christ zu sein ...« S. Kier- 
kegaard, Der Augenblick. (Gesammelte Werke, Bd. 122, Gibers. von Chr, 
Schrempt.) Jena 1909, str. 148. 


* Vidi: Th. Haecker, Kierkegaard und die Philosophie der Imner- 
lichkeit. Innsbruck 1913. Isti, Sčren Kierkegaard. (Hocbland. 22 [II], 
1925, str. 188—212.) Isti, Ueber den Begriff der Wahrheit bei S. Kier- 
keogaard. Innsbruck 1932. 

svoju stvarnu egzistenciju! U Kierkegaardovim spisima na- 
stupaju pretstavnici različnog naziranja na svijet, a nastupa- 
ju u punoj živahnosti svoje egzistencije, skoro opsjednuti 
svojom egzistencijom. U njihovim razgovorima obično ne po- 
bjeđuje nitko definitivno. Sve ostaje u dijalektičkoj neodre- 
đenosti. Glavno je da je na taj način uspjelo zastrašiti i uzne- 
miriti čitaoca, istjerati ga iz njegovog tobože sigurnog skro- 
višta te prisiliti ga da se sad sam odluči za jedan egzistenci- 
jalni stav. Taj se metodički postupak zove »egzistencijalna 
dijalektika«. Cijeli se problem egzistencijalne dijalektike 
može svesti na takvo određivanje odnosa između mišljenja i 
bitka, da čovjek u onom što misli ujedno i egzistira.“ 


Naročito naglašujem da po Kierkegaardu već i samo pi- 
tanje o mišljenju i bitku mora biti postavljeno u strasti egzi- 
stiranja, to jest od mislioca koji strasno egzistira: drugim 
riječima, od egzistencijalnog mislioca. Kako se vidi, već se 
rješenje problema uzima kao nužna pretpostavka za to đa 
problem uopće bude ispravno postavljen. 


Ali sad nam se i nehotice nameće pitanje: Ne krećemo 
li se tu u krugu? Ne pretpostavlja li se već ono što tek treba 
dokazati? 

Obično se kaže da se ovdje ne radi zapravo o kretanju 
u krugu, nego samo o uskoj uzajamnoj povezanosti između 
mišljenja i egzistiranja, o povezanosti koja je po Kierke- 
gaardu ostvarena u svakoj konkretnoj egzistenciji, a koju 
dalje ne možemo ničim dokazati. Svakako je to najproblema- 
tičnija tačka ne samo Kierkegaardove, nego čitave egzisten- 
cijalne filozofije. O njoj će još biti govora. 

Ne smijemo zaboraviti da Kierkegaardove misli pretežno 
imaju aforističko obilježje. Zato je teško reći koje je precizno 
značenje njegove egzistencije. Najviše ćemo pogoditi njego- 
vu misao, ako kažemo da kod njega egzistencija znači isto 
što i punovrijedan život čovjekov, pa da egzistencijalno filo- 
zofirati znači misliti iz pune svijesti tog svog realnog života, 
ali tako da čovjek neprestano i egzistira u spoznatoj istini 
Da stvar bude još jasnija, reći ću ovako: Ako hoćemo da 
budemo egzistencijalni mislioci, moramo misliti iz žive svi- 
jesti svog konkretnog životnog stava, svaki sa svog stanovišta. 


* Među ostalim vidi: E. Przywara, Das Geheimnis Kierkegaards. 
Milinchen und Berlin 1929. WW. Ruttenbeck, Sčren Kierkegaard. Der christ- 
liche Denker und sein Werk. Berlin 1930. B. Meerpohl, Die Verzweif- 
lung als metaphysisches Phinomen in der Philosophie Sčren Kierke- 
gaards. Wirzburg 1934. A. Dempt, Kierkegaards Folgen. Leipzig 1935. 

Važno je da svaki savjesno realizira i konkretizira pojedinu 
svoju spoznaju, pa da iz te svoje savršenije životne strasti 
dalje pita i dalje traži, uvijek aktivno, nikad pasivno. Samo 
se tako presvođuje duboki ponor između esencije, i egzisten- 
cije, između mišljenja i bitka. 


Samo usput spominjem da na slično poimanje istine kao 
kod Kierkegaarda nailazimo danas kod jednog drugog istak- 
nutog egzistencijalnog mislioca, kod Karla Jaspersa.' Po 
njegovu shvaćanju istina nema opće i nužne vrijednosti, ne- 
o je individualno-konkretnog značaja. U neku ruku je nali- 
čje tog stanovišta mišljenje da do bitka dolazimo samo pu- 
tem konkretnog doživljavanja, a bitak da je uopće neko ne- 

rekidno nastajanje. Jaspers razlikuje bitak kao slobodu i 
bitak kao transcendenciju. Bitak kao sloboda, evo to je »egzi- 
stencija«. Sva se Jaspersova filozofija kreće oko »egzistenci- 
jalnog« čovjeka, to jest oko čovjeka ukoliko je specifički slo- 
bodno biće. U životu egzistencijalnog čovjeka odvija se naro- 
čiti dijalektički proces: antitetička borba između neodređenosti 
i određenosti, između kaosa i oblika, i to u smjeru sinteze 
oblikovane egzistencije, u smjeru aktuirane odnosno savršene 
slobode. 

Ono što Jaspers zove »čovječjom situacijom« zapravo je 
prastaro pitanje o metafizičkom značenju i o metafizičkom sa- 
vršenstvu čovjeka. A Jaspersov »egzistencijalni čovjek« je 
čovjek kao slobodno biće. Prema tome je i njegova »egzisten- 
cijalna filozofija« filozofija o slobodnom čovjeku, dakako u 
maročitoj misaonoj perspektivi. 

OPSTOJNOST — EGZISTENCIJA 

Kako smo dosad vidjeli, egzistencijalno mišljenje po 
svojoj osnovnoj tendenci naglašuje i pokušava opravdati kon- 
kretnu čovjekovu zazbiljnost kao pravi bitak. Napominjem da 
ta tendenca prevladava i u Bergsonovoj intuicionističkoj filo- 
zofiji i u Diltheyevoj duhovno-znanstvenoj metodi i u Schele- 
rovoj filozofskoj antropologiji, uopće u čitavoj takozvanoj ži- 


7 K. Jaspers, Philosophie. 3 Bde. Berlin 1932. Od ostalih Jasper- 
sovih djela: Psychologie der Weltanschauungenš. Berlin 1925. Die gei- 
stige Situation der Zeit. Berlin und Leipzig 1931. Vernunft und Eristenz. 
jalnu filozofiju preporučuju se ove dvije monografije: J. Pfeilfer, Exi- 
stenzphilosophie. Fine EFinftihrung in Heidegger und Jaspers. Leipzig 
1933. L. Jaspers, Der Begriff der menschlichen Situation in der Eri- 
stenzphilosophie von Karl! Jaspers. Wiirzburg 1936. 

votnoj filozofiji zadnjih pedeset godina. Izuzetak čini Husser- 
lova fenomenologija, koja je na svoj način postala filozofijom 
čistih bitnosti (Wesensschau). I značajno je da je baš Husser- 
lov nasljednik na freiburškoj katedri, Martin Heidegger, tu- 
mačio i dalje razvio njegovu fenomenologiju u smislu meta- 
fizike," te tako postao najekstremnijim pretstavnikom egzi- 
stencijalne filozofije. 

Heidegger kao fenomenolog u Diltheyevu smislu!" ne 
zaustavlja se kao Husserl kod čistog opisivanja takozvane 
transcendentzlne svijesti, u kojoj se tobože konstituiraju pred- 
meti i u kojoj egzistencija stoji među zagradama (»einge- 
klammert«). Za njega fenomenologija (legein ta fainomena, 
čitati pojave) ne znači naprosto čitati odnosno shvatiti pojave, 
već znači shvatiti stvari ukoliko se manifestiraju u samom 
svom bitku, znači direktno analizirati i tumačiti konkretno 
zbivanje.!'! 

Heidegger smatra da do danas još nemamo odgovora na 
osnovno pitanje filozofije, na pitanje o bitku. Njemu se čini 
da smo upravo došli do toga da tek moramo probuditi interes 
za to pitanje. Ako nam to uspije, puno smo postigli. Jer tko 
pita za bitak, taj ga već nekako (prosječno i neodređeno) i 
razumijeva.'“ To je Heideggerovo ishodište. Ono nas vodi do 


5 »Sachhaltig genommen ist die Phinomenologie die Wissenschaft 
vom Sein des Seienden — Ontologie.« M. Heidegger, Sein und Zeit. 
Erste Halitež, (Sonderabdruck aus: »Jahrbuch fiir Philosophie und phiš- 
nomenologische Forschung«, Bd. VIII.) Halle 1931, str, 37. U slijedećem 
citirat ću ovo djelo ovako: Feidegger. 


* Fr, Heinemann, Neue Wege der Philosophie. Geist, Leben, Exi- 
stenz. Leipzig 1929. H. Reiner, Phiinomenologie und menschliche EFExi- 
stenz. Halle 1931. J. Kraft, Von Husserl zu Heidegger. Kritik der phš- 
nomenologischen Philosophie. Leipzig 1932. Ovdje se (str. 7) Heidegge- 
rov način mišljenja prikazuje kao uništavanje filozofije i empiričke zna- 
nosti. J. Pfeiffer, Existenzphilosophie (kao pod 7). A. Fischer, Die Exi- 
stenzphilosophie Martin Heideggers. Leipzig 1935. A. Delp, Tragische 
Existenz. Zur Philosophie Martin Heideggers. Freiburg i. Br. 1935. 

1% Heidegger izričito kaže da njegova »egzistencijalno-vremenska 
analitika opstojnosti« ima služiti Diltheyevu djelu. Heidegger, str. 404. 

11 »Phinomenologie sagt . .. : Das was sich zeigt, so wie es sich 
von ihm selbst her zeigt, von ihm selbst her sehen lassen. Das ist der 
formale Sinn der Forschung, die sich den Namen Phinomenologie gibt. 
So kommt aber nichts anderes zum Ausdruck als die oben formulierte 
Maxime: 'Zu den Sachen selbsti'« Heidegger, str. 34. 

12 »Dieses  durchschnittliche und vage Seinsverst&ndnis ist «ein 
Faktum.« Heidegger, str. 5. 

pojma »opstojnosti« pen) i do pojma »egzistencije« (Fxi- 

stenz). U ovoj filozofiji ne smijemo nikad zamijeniti opstoj- 

nost i egzistenciju, jer ma da jezički znače isto, terminološki 

nikako nisu istovjetne. Njihovu terminološku razliku tobože 
ravdava naročito fenomenološko raščlanjavanje spomenutog 
eideggerovog ishodišta. Evo kako. 

Ishodište: 

Tko pita za bitak, taj ga već nekako i razumijeva. 

Iz ovog »prosječnog i neodređenog« razumijevanja bitka 
jasno je ovo onome koji pita: Gledati na nešto, razumjeti ne- 
što, shvatiti nešto, sve je to zapravo jedan konstitutivni stav 
samog čina pitanja. Drugim riječima, ima nečeg specijalnog u 
tom što čovjek pita za nešto. U ovom slučaju, gdje čovjek 
pita za bitak, treba reći da je ovo »specijalno« pod samim vi- 
dom bitka jedan naročiti »modus«, to jest jedna naročita od- 
ređenost onoga koji pita.!? 

Iz toga slijedi dvoje. 

Prvo slijedi, da je bitak već jedan naročiti bitak utoliko 
ukoliko uopće može pitati, to jest ukoliko u sebi ima tu spe- 
cifičku sposobnost da može pitat. Heidegger ga zove 
»Dasein«: opstojnost. 

Drugo slijedi, da i razumijevanje bitka, to jest sama či- 
njenica da opstojnost ne samo pita za bitak nego da ga ujedno 
već nekako razumijeva, znači pod vidom bitka neku naročitu 
određenost opstojnosti Heidegger je zove »Existenz«: egzi- 
stencija.'" 

Neće biti na odmet da u vezi s ovim zapamtimo još jedno. 
Heidegger razlikuje između ontičkog (»existentiell«) i onto- 
loškog (»existential«) razumijevanja bitka, i to prema tome 
da li se radi o spoznajama prije svake teoretske refleksije ili 


18 »Das Fragen selbst hat als Verhalten eines Seienden, des Fra- 
gers, cinen cigenen Charakter des Seins.« Heidegger, str. 5. 

ZA »Ausarbeitung der Seinsfrage besagt demnach: Durchsichtig- 
maechen eines Seienden — des fragenden — in seinem Sein. Das Fragen 
dieser Frage ist als Seinsmođus eines Seienden selbst von dem her we- 
senhaft bestimmt, wonach in ihm gefragt ist — vom Sein. Dieses Seien- 
de, das wir selbst je sind und das unter anderem die Seinsmčglichkeit 
des Fragens hat, fassen wir terminologisch als Dasein.« Heidegger, str. 1. 

15 »Seinsverstiindnis ist selbst eine Seinsbestimmiheit des Da- 
seins . .. Das Sein selbst, zu dem das Dasein sich so oder so verhalten 
kann und immer irgendwie verhšlt, nennen wir Existenz.« Heidegger, 
str. 12. 

o spoznajama poslije teoretske refleksije. Ontološko ili egzi- 
stencijalno razumijevanje bitka imamo onda, kad »opstojnost« 
odlučuje na osnovi teoretski stečene jasnoće i prozirnosti svoje 
xegzistencije«. — Iz toga se opet vidi s koliko opreza treba 
ovdje paziti na svaku pojedinu riječ. Imamo naime posla s 
neobičnom terminologijom, s terminologijom koju i stručnjak 
teško shvaća. 

Obzirom na naše pitanje o smislu egzistencijalne filozo- 
fije važno je ovo. Osnovno pitanje filozofije (pitanje o bitku) 
samo se onda stavlja ispravno, ako ga subjekt stavlja kao 
»egzistencija«. U subjektu kao egzistenciji ostvarene su dvije 
mjerodavne određenosti bitka, naime određenost »pitati za 
bitak« i određenost »razumijevati bitak«. Stoga je samo to- 
liko potrebno, da subjekt promatra samog sebe kao »egzi- 
stenciju«, pa će biti na pravom putu. 

Drugim riječima: Pitanje o bitku isključivo se orijentira 
po konkretnom čovjeku kao pravoj egzistenciji. Na čovjekovu 
bitku osniva se svaki drugi bitak, barem u tom smislu što je 
bitak uopće pristupačan samo preko čovjekova bitka. Štoviše, 
skoro treba reći da se u Heideggerovu sistemu čitava stvarnost 
i svodi na čistu egzistenciju. Esencija stvarnosti kao da je na- 

rosto prešla u egzistenciju, tako da je preostala egzistencije 
z esencije. Heideggerova je filozofija sva upravljena na 
čisto egzistiranje.' | 

Čini se da se Heidegger kreće u krugu. Njegovo »pitanje« 
kao da prejudicira te kao da već unaprijed sadržaje i sam od- 
govor. Heideggeru je taj prigovor dobro poznat. Morati odre- 
diti smisao bitka, pa tek na tom temelju staviti pitanje o bitku, 
nije li to kretanje u krugu? Tako pita sam Heidegger. Njemu 
se čini da je taj prigovor čisto formalnog značaja, prigovor 
koji može biti opravdan na području istraživanja principa, ali 


1 »Das 'Wesen' des Daseins liegt in seiner Existenz«. Heidegger, 
str. 42. »Nur wenn das philosophisch-forschende Fragen selbst als Seins- 
mčglichkeit des je existierenden Daseins eristenziel! ergriffen ist, be- 
steht die Moglichkeit einer Erschliessung der Existenzialitit der Erzi- 
stenz und damit die Moglichkeit der Inangriffnahme einer zureichend. 
fundierten ontologischen Problematik tiberhaupt.« Heidegger, str. 13-14. 

17 Kao da treba u običnom smislu riječi shvatiti Heideggerovu 
rečenicu: »Die Frage der FExistenz ist immer nur durch das Eristieren 
selbst ins Reine zu bringen.« Heidegger, str. 12. — Heideggera Ontolo- 
gie will »eine absolutgesetzte Existenz zur 'Essenz' von Sein machen«. 
Tako E. Przywara, Drei Richtungen der Phinomenologie. (Stimmen dec 
Zeit. 115, 1928, str. 262.) 


109 


koji da je sterilan kad se radi o konkretnim putevima istraži- 
vanja. Osim toga smatra da se u ovom slučaju stvarno ne kreće 
u krugu, jer odgovor na pitanje o bitku nije nikakvo dokaziva- 
nje, već samo pokazivanje i ekspliciranje onoga što je već pred 
nama.!* — Ne želim ovdje apodiktički suditi o smislu Heideg- 
erovog »kruga«, jer_ mi nije stalo do spoznajno-teoretskog 
ocjenjivanja njegovog pojma egzistencije, nego samo do toga 
žem, kakav smisao ima kod njega pitanje o egzisten- 
cijalnom mišljenju i zašto se njegova filozofija zove egzisten- 
ctjalna filozofija. A smatram da je sve to prema gornjim izvo- 
dima dovoljno ocrtano. 
HEROIČKO-TRAGIČKO EGZISTIRANJE 
Velikim se zanimanjem danas prati rad najnovijeg ori- 
ginalnog branitelja egzistencijalne filozofije, Hansa Zleysea, 
profesora u Gottingenu.'* Pored Jaspersa i Heideggera zauzi- 
ma Heyse u Njemačkoj mjesto trećeg prvaka egzistencijalnog 
mišljenja. I on je zabrinut zbog toga što ideje i vrednote ne 
stoje u pravom razmjeru prema životu i što je razum kao čisto 
teoretski princip izgubio svaki egzistencijalni smisao. Heyse 
neće da se ideje i vrednote smatraju apstraktnim proizvodima 
teoretskog razuma, kako je to bio slučaj u ekstremnom ideali- 
zmu, nego želi da im se vrati njihova prvotna uloga, to jest da 
hudu principi koji formiraju život. Ideja i egzistencija treba 
da se ostvare kao »stvaralačko jedinstvo«. U odvažnom egzi- 
stiranju dolazi čovjek do najdubljeg znanja, do znanja na ko- 
jem se osniva sva filozofija i sva znanost. Po Heyseovu shvaća- 
nju ideje i vrednote u odnosu prema životu nisu transcendent- 
ne, već su oblici u kojima život postaje svijestan svoje prvotne 
istine, svoje tragike i svojih heroičkih zadaća. U ovom sistemu 
uopće nema mjesta problemu transcendencije. Naglašuje se 
apsolutno jedinstvo između filozofije i života, između logosa i 
biosa, između ideje i egzistencije. 
Dobro primjećuje E. Przywara da Heyseovo jedinstvo 
ideje i egzistencije u principu dopušta dvostruko naglašavanje: 


18 »Ein 'Zirkel im Beweis' kann in der Fragestellung nach dem 
Sian des Seins tiberhaupt nicht liegen, weil es in der Beantwortung der 
Frage nicht um eine ableitende Begriindung, sondern um aufweisende 
Grund-Freilegung geht.« Heidegger, str. 8. 

1 H. Heyse, Idee und Existenz. Hamburg 1935. Pod istim naslo- 
vom održao je Heyse predavanje na Descartesovu kongresu u Parizu; 
Idee und Existenz. (Travaux du IXe Congrčs International de Philoso- 
phbie. X, str. 72—78. Paris 1937.) 

prvo, ideja je egzistencija (radikalni idealizam), drugo, egzi- 
stencija je ideja (radikalni egzistencijalizam).'" Taj se razvitak 
uistinu i opaža u Heyseovim spisima. Prema prvim njegovim 
raspravama ideja je apsolutna pretpostavka svega bitka, a 
stvari se konstituiraju idejama: ideja je prava stvarnost. Druk- 
čije u njegovom egzistencijalnom djelu. Tu se sve ravna po 
heroičko-tragičkom egzistiranju čovjeka: egzistencija je prava 
stvarnost. Ako sad pitamo što znači egzistencija kod Heysea, 
dobijemo ovaj odgovor: Čovječje egzistiranje zapravo znači 
spoznavanje vječnih zakona bitka i života, u kojima čovjek is- 
kusi samoga sebe kao ono što je on stvarno," Osnovna je ten- 
denca ove filozofije ista kao kod Kierkegaarda, Nietzschea, 
Jaspersa i Heideggera. 
»PRIJELOM MIŠLJENJA« 
Zadnjih se godina počelo pisati i govoriti o Ferdinandu 
Ebneru (1882—1931), austrijskom učitelju, kao originalnom 
kršćanskom egzistencijalnom misliocu."* Kaže se među ostalim 
da njegovim načinom mišljenja počinje nova k 
revolucija u povijesti mišljenja. Ta revolucija doduše ne po- 
činje samim Ebnerovim nastupom, ali je vezana i s njegovim 
imenom. Brunner smatra da je Ebner jedan od onih rijetkih 
mislilaca, koji su imali odvažnosti i snage da kao mislioci osta- 
nu kršćani, a kao kršćani ostanu mislioci." Ebner iznosi svoje 
misli često u aforizmima kao i Kierkegaard." Već sam prije na 
drugom mjestu" naglasio da nije lako gledati ovo takoreći 


% »Die Einheit von Idee uad Erzistenz kann einmal heissen: die 
Idee ist die Existenz. Und sie kann umgekehrt heissen: die Existenz 
ist die Idee. In beiden Fassungen ist das Ueber-In von Transzendenz- 
Immanenz wurzelhaft ausgetilgt, aber im ersten Fall zu einem radikalen 
Idealismus hin, im zweiten zu einem radikalen FEristentialismus.« FE. 
Przywara, Zwischen Kosmos und Chaos. (Stimmen der Zeit. 132, 1937, 
str. 368.) 

2 H. Heyse, Idee und Existenz. Hamburg 1935, str. 96. 

2 H. Jone, Fir Ferdinand Ebner. Stimmen der Freunde. Re- 
gensburg 1935. U ovoj su se knjižici o Ebneru kao kršćanskom egzisten- 
cijalnom misliocu vrlo povoljno izjasnili istaknuti učenjaci kao J. Bern- 
hart, E. Brunner, K. Heim, O. Karrer, M. Pfliegler, K. Thieme i drugi. 

22 H. Jone, navedeno djelo, str. 15, 

s F. Ebner, Wort und Liebe. Regensburg 1935. To je zbirka afo- 
rizama priređena od Hildegarde Jone. Aforizmi iz godina 1909—1926 nose 
naslov » Wort und Leben« (str. 29—188), aforizmi iz 1931 godine naslov 
» Wort und Liebe« (str. 191—291). Vidi također: F. Ebner, Das Wort 
und die geistigen Realititen. Pneumatologische Fragmente. Innsbruck 1921. 

25 Bogoslovska Smotra. 24, 1936, str. 466. 

.amorfno blago misli u jedinstvenoj perspektivi. Ali je sigurno 
.da se stalno vraća ova misao: o čovječjoj egzistenciji treba 
umovati egzistencijom i iz egzistencije, a ta je egzistencija život 
po vjeri. Ebner rado govori o »strasti egzistiranja«, u kojoj i 
kojom da se jedino rješavaju problemi. Prava se duhovna eg- 
.zistencija čovjekova po njemu tek konstituira svijesnim odno- 
som čovjeka prema Bogu: u dijalogu s Bogom. Smisao egzi- 
stencije, svojstvenosti čovjeka kao čovjeka, sastoji se po Ebne- 
ru u odnosu osobe prema osobi. Ali tek saobraćaj s Bogom 
«omogućuje puninu egzistencije. U Božjoj objavi i u Božjoj 
ljubavi, u živom dijalogu s Bogom, dolazi čovjek do pravog 
smisla i do pravog značenja svog vlastitog bitka. 

Naročitu kršćansko-egzistencijalnu naglašenost imaju 
djela Teodora Steinbiichela, bivšeg profesora filozofije u Gies- 
senu, a sadašnjeg profesora moralnog bogoslovlja u Miinchenu. 
Njegovo se egzistencijalno raspoloženje najviše očituje u kri- 
tici Ebnerovih misli.?* Njemu je stalo do toga da se stari pro- 
blemi postavljaju »iz vjere«. Čovjek se pri tom ne odriče mi- 
šljenja, nego pita da li je mišljenje u različitim svojim oblicima, 
to jest prema raznolikosti filozofskih sistema, uopće u stanju 
.da »odgovor vjere« razumije i da ga prožima svojim sred- 
stvima. Steinbiichel govori o »prijelomu mišljenja«, jer sma- 
tra da idealizam, koji je bio prvenstveno mišljenje prošlog 
.stoljeća, nije mogao shvatiti ono, što je čovjek u novoj povje- 
.snoj situaciji iskusio kao svoju egzistenciju. Zato se u ovom 
novom, egzistencijalnom tipu mišljenja pod novim vidom vra- 
.6a težnja, koja je već dobro poznata i u antiknom kršćanstvu. 
Kršćanin-vjernik uvijek je tražio takvu filozofiju, koja može 
pojmovno izraziti njegovu vjeru i njegov nazor _ o čovjeku i 
njegovu upravljenost na transcendentnog Boga. Današnji mi- 
slilac ne pita općenito za svijet i za Boga, nego se direktno 
iz njegove ugrožene egzistencije rađa problem, u čijem sre- 
.dištu stoji sam čovjek koji pita: konkretni čovjek.*" Egzisten- 


* Th. Steinbiichel, Der Umbruch des Denkens. Die Frage nach 
.der christlichen Existenz erlšutert an Ferdinand Ebners Menschdeutung. 


Regenburg 1936. 
2? Kao rezultat mnogovrsnog nastojanja egzistencijalnih mislilaca 
"konstatira Steinbiichel (navedeno djelo, str. 58—59) ovo: »..., ein 


.neues und gemeinsames, zugleich ein fruchtbares Ergebnis flir das phi- 
lesophische Denken: der neue Wirklichkeitsbegritt eines existenziellen 
Realismus, die neue Schau des 'wirklichen' Menschen. Dieser neue und 
-eigene Realismus hat in der Philosophie den Anspruch bestritten, den 
. đer Idealismus  flir seine Geistwirklichkeit  erhob: die Wirklichkeit 
.schlechthin, die Vernunft- Wirklichkeit zu sein, fir die alles Besondere 
.nur Erscheinung, Gestalt und Moment des einen allgemeinen Wesens ist.« 

cija je ovdje istovjetna s religioznim mišljenjem, otprilike uw 
smislu one impulzivnosti kojom su mislili sv. Augustin, Pa- 
scal, Kierkegaard, Newman i drugi.* 


Na taj način teži Steinbiichel za novim utemeljivanjena. 
ontologije. U duhu današnje filozofske situacije nastoji pro- 
drijeti kroz egzistenciju, u nadi da će tako pred egzistenci- 
jalnim umovanjem moći opravdati one istine koje su nam s: 
drugog stajališta već poznate i kritički opravdane. 


Na egzistencijalnom stanovištu stoji i Georg Feuerer.? 
Čovjek je onaj koji određuje sve u životu. Zato sve ovisi o- 
tom, kakav je čovjek i kako se odnosi prema stvarima — sve 
ovisi o konkretnoj čovječjoj egzistenciji. U konkretnom eg- 
zistiranju ne proživljavamo samo život kao činjenicu, nega 
i njegovo tumačenje. Na ovom, dakle, egzistencijalnom tlu 
niče razumijevanje životnog smisla. Tek u personalno-kršćan- 
skoj egzistenciji razvija se život u svim dimenzijama, u egzi- 
stenciji koja se pretvorila u dijalog čovjeka s Bogom. S ana- 
lognog gledišta govori Teodor Haecker o »tragičkom bitku« 
kao bitku čovjekovu, što se zatvara pred Bogom plašeći se: 
»vječne i pune svijesti«.? 


Takve i slične misli iznose se danas često u pitanjima 
opravdanja vjere. Bila bi među ostalim posebna zadaća, da 
se pod vidom egzistencijalnog mišljenja ispituje čitava tako-- 
zvana dijalektička teologija protestantizma, naročito spisi K. 


%* Koliko je egzistencijalna filozofija već u prošlom stoljeću bila. 
pripravljena i kakvih ona sve ima historijskih odnosa prema različnim 
lilozofskim sistemima, to najbolje prikazuje Th. Sfeinbiichel u slijede-— 
ćim radnjama:  Wesen, \Wert und Grenze des Deutschen Idealismua. 
(Philosophisches Jahrbuch. 44, 1931, str. 289—320.) Die menschliche- 
Exzistenz in heutiger philosophischer Sicht.  Idealismus und Existenz. 
(Das Bild vom Menschen. Festschrift fr Fritz Tillmann. Diisseldort 
1934, str. 145—159.) Das Problem der Existenz in idealistischer und ro- 
mantischer Philosophie und Religion. (Scientia Sacra. Festschrift fGr 
K. J. Kard. Schulte. Kčln und Diisseldorf 1935, str. 168—228.) U vezi: 
s evim vidi također: E. Przywara, Christliche Existenz. Leipzig 1934. 


8% G. Feuerer, Ordnung zum Ewigen. Der Mensch in der religi- 
sea Wirklichkeit seines Lebens. Regensburg b. god. [1934]. 


% Th. Haecker, Schčpfer und Schčpfung. Leipzig 1934, str. 198.. 
— Originalne misli o »kršćanskoj egzistenciji« izložio je nedavno i P.. 
Wust, Ungewissheit und Wagnis. Salzburg 1937. Vidi o tom također: K. 
Ptleger, Christliches Existenzbewusstsein. Gedanken zur Philosophie: 
Peter Wusts. (Hochland. 35 [I], 1937/38, str. 192—202.) 

Bartha, E. Thurneysena, E. Brunnera, F. Gogartena, R. Bult- 
manna i drugih." 
NEKOLIKO KRITIČKIH REFLEKSIJA 


Egzistencijalna nas filozofija iznova upozorava na to 
«da pitanje o bitku moramo tamo postavljati, gdje najizvor- 
nije srećemo bitak. S tim u vezi naglašuje ona da treba umo- 
vati ne kao neutralni mislilac, već iz punine svoje lične za- 
zbiljnosti i iz punine svoje individualne egzistencije — iz pu- 
nine svijesti svog ličnog životnog stava. Možemo donekle odo- 
bravati mišljenje što ga zastupa N. Berdjajev, kad kaže da 
filozof ne može sasvim apstrahirati od svoje »subjektivne na- 
zočnosti« i od svog »egzistencijalnog iskustva«, jer da je prije 
svake spoznaje utonut u svoju egzistenciju, pa da se egzi- 
stencija nalazi na početku svakog filozofiranja." Samo se tu 
krije jedna opasnost, koju — čini se — ne izbjegava sasvim 
klasična egzistencijalna filozofija. Ta je opasnost u tom što 
se egzistencijalni mislilac kao takav već kod samog postavlja- 
nja pitanja o bitku odlučuje za određeni smisao bitka.? Koli- 
ko treba uvažiti odlučnost egzistiranja takvih filozofa, toliko 
treba ukazati na naročiti »krug« njihovog filozofiranja. Po- 


#1 O počecima egzistencijalnog mišljenja u židovskoj filozofiji 
zeligije, naročito kod F. Rosenzweiga i M. Bubera, vidi: H. J. Schoepe, 
JGdisch-christliches Religionsgespršch in 19 Jahrhunderten. Geschichte 
einer theologischen Auseinandersetzung. Berlin 1937, str. 116—145 (pod 
naslovom: Religionsgespršche aus der Existenz). 


82 N, Berdiaeit, Le philosophe et 1' existence. (Travaux du IXe 
“Congrčs International de Philosophie. IV, str. 43 i 44. Paris 1937.) 


5 S tom rezervom treba razumjeti slijedeće izvode: »Es liegt eo- 
znit in dieser Art von Philosophie eine bestimmte “Vorentscheidung' des 
Denkenden fiir ein bestimmtes Seim. Wir wissen in der gegenwirtigen 
Philosophie seit Scheler, Nic. Hartmann und besomders seit /eidegger 
um den 'Zirkel', mit dem alles Denken iiber das Sein befinnen muss, 
um die bestimmte Sicht auf das Seiende, mit dem das Fragen nach sei- 
nem Sein je schon anhebt. Die Vorentscheidung aber wird in der Frage 
nach dem Menschsein die rechte sein, die auch die Glaubenshaltung als 
«eine menschliche Verhaltensmčglichkeit erschaut. Dean auch in ihr ist 
eine Ausrichtung des fragenden Geistes auf das Sein gegeben. Erklšrt 
man die Philosophie fiir ein um Gott nicht wissendes Fragen, fir ein 
a-theistisches Fragen, das Gott nicht leugnet, aber auch nicht auf ihn 
sich richten kann, so ist auch hier eine sehr bestimmte Vorentscheidung 
4Gr die Art von Sein und Menschsein getroffen, nach der man fragt.« 
“Th. Steinbiichel, Der Umbruch des Denkens. Str. 88—89. 

stoji uistinu pogibelj da je egzistencijalno mišljenje sa svo-- 
jom predodlukom za isvjesni smisao bitka prikriveno kreta- 
nje u krugu. U tom se slučaju umovanje prije ili poslije mora. 
izroditi u jednu vrstu filozofskog fanatizma, otmenog ili kru- 
tog — svejedno, u fanatizam koji znači smrt filozofije. Ako- 
se pod svaku cijenu realizira krivo shvaćanje čovjeka, slijedi 
zabluda za zabludom. Prema tome, ako čovjek u duhu egzi- 
stencijalne filozofije već na početku svog umovanja pretpo- 
stavlja i prejudicira svoj smisao, dolazimo do cilja samo on- 
da, kad ispravno pretpostavljamo same sebe i kad sa sobom 
donosimo ispravni smisao bitka. Ako smo ispravni ljudi, imat 
ćemo ispravnu filozofiju. Samo gdje je u tom slučaju kriterij 
ispravnosti? 


Načelno stanovište na kojem stoje egzistencijalni filo- 
zofi nije bez prigovora. U traženju i naglašavanju punine iz- 
vorne zazbiljnosti zaustavlja se naročito Heidegger kod či- 
ste egzistencije odnosno kod čistog egzistiranja čovjeka. Ipak 
je egzistiranje samo jedan aspekt zazbiljnosti, možda glavni. 
aspekt, ali nikako nije punina zazbiljnosti S pravom primje- 
ćuje A. Brunner da se u egzistencijalnim sistemima konačno- 
očituje činjenica, da je život kao samo-život bez smisla i. 
zato očajan, jer je stvarno reduciran na čistu opstojnost.* 


Ako se već kaže da svako filozofiranje polazi od iz- 
vjesnih pretpostavaka, onda treba pobliže objasniti ishodište 
takvog filozofiranja. To čini na pr. Steiabiichel, koji se ne: 
ustručava priznati da kršćansko-egzistencijalna filozofija po- 
lazi od vjere u Boga, pa da se tek iz vjere u Boga priklanja 
čovjeku. U tom je već pala predodluka za određeni smisao» 
bitka, jer bez svake predodluke da je uopće nemoguće uočiti 
bitak. Takva je filozofija, kaže Steinbiichel, ipak kritička, jer: 
ona zna za svoju pretpostavku te poštiva granice svoje spo- 
znaje. U njenom je ishodištu uključen takav čovječji bitak, 
koji može vjerovati. A vjerovanje je naročiti stav čovjeka pod' 
samim vidom bitka: stvarni način egzistiranja konkretnog čo- 
vjeka. Zato i taj način egzistiranja mora postati predmetom. 
filozofskog »pitanja«. Ali iz istog razloga može on također: 
poslužiti kao perspektiva, iz koje i u kojoj ma pita za. 
svoj vlastiti bitak. 


MA, Brunner, Die Entwertung des Seins in der Existenzialphi— 
losophie. (Scholastik. 12, 1937, str. 238.) 


# Th. Sfeinbiichel, Der Umbruch des Denkens. Str. 164—166. 

Misliti u egzistenciji i iz egzistencije može imati samo 
taj smisao, da nam je konkretni bitak naše ljudske naravi naj- 
bliži, pa da se po njemu mora orijentirati naše filozofiranje. 
Dakako ne kao da je čovjek naprosto mjerilo sve stvarnosti, 
nego što upoznajemo stvarnost »preko« čovjekova bitka i 
»kroz« čovjekov bitak. Zato se više približujemo istini, ako 
formuliramo zadaću egzistencijalne filozofije u tom smislu, 
da insistiramo na jedinstvu mišljenja i bitka kao i na jedin- 
stvu esencije i egzistencije. Hoćemo li hrabro izraziti svoje 
ideje u egzistenciji, to jest hoćemo li ih uistinu realizi- 
rati, presvodit ćemo na pravi stvaralački način ponor između 
esencije i egzistencije. Želim reći da nam onda neće preostati 
ni esencija bez egzistencije ni egzistencija bez esencije, već 
ćemo držati esenciju u egzistenciji kao stvaralačko jedinstvo. 


Dr. Vilim Keilbach 


XXXIV. Euharistijski Svjetski 
Kongres u Budimpešti 
25 — 29 svibnja 1938. 


Iza euharistijskih svjetskih kongresa u Chicagu, Syd- 
neyu, Kartagi, Dublinu, Buenos Airesu i Manili slijedeći kon- 
gres, koji će se održati u svibnju 1938, bit će napokon opet 
na evropskom tlu. To je, nema sumnje, velika radost za 
katolike Evrope, jer će opet slaviti kongres u svojoj blizini 
i moći će na njemu sudjelovati a da ne gube odviše vremena 
i bez pi troškova. Zadnji euharistijski kongres na 
evropskom kontinentu održan je u Amsterdamu g. 1924. 

Svjetski euhar. kongresi započeli su skromno, a onda 
su se pomalo razvijali do manifestacija katoličkoga vjerskoga 
veselja i oduševljenja, sa uvijek većim i dubljim dojmovima. 
Ujedno su u zadnje vrijeme postali očito misijskim sredstvi- 
ma u zemljama, gdje je kat. Crkva brojčano još slaba ih 
gdje se činilo, da je u ovom razvitku nazadovala. Misijska 
misao na euharistijskom kongresu, njezina prikladnost da 
bude sredstvo od silne propagandističke moći, postaje sada 
nažalost i u novopoganskoj Evropi savremenom. Svrha će 
stoga slijedećih svjetskih euh. kongresa biti dvostruka: vjer- 
sko oduševljenje i produbljenje iznutra i neustrašivo ispo- 
vjedanje na vani. 

ZNAČENJE EUH. KONGRESA 


Pogibelj, koja nam prijeti od ratobornog bezboštva, 
što neprestano nadire svojom organizovanom propagandoin 
kao i sve veći otpad masa i velike javnosti od živoga kršćan- 
stva, sile nas doslovno, da iskoristimo svaku zgodu, kako 
bismo u vjernika vjeru obnovili i učvrstili a izgubljene i one 
koji su postali indiferentni prema vjeri — natrag privukli. 

Dade li se sada jedan svjetski euh. kongres uspješno 
održati u smislu tih dvaju ciljeva? Odgovor ovisi o tome, 
kako mi shvaćamo sam euharistijski kongres. Organizujemo 
li mi euh. kongres samo kao jednu vanjsku, prelaznu, ma 
kako sjajnu vjersku manifestaciju, tek kao jedno svečano 
prikazivanje naših vjerskih udruženja i ustanova, sa proce- 

sijama i izjavama masa, sa govorima i liturgijskim izložbama, 
možemo i time dakako mnogo postići. U mnogom ćemo 
pogledu smjeti ipak posumnjati u trajno i uspješno njegovo 
djelovanje. K tomu se tu krije, kako je nedavno izjavio Papi- 
ni, i opasnost neke samoobrane; po tim naime svečanostima 
i masama izgubimo lako oko, fe ne znamo što je već polu- 
čeno i što nam još treba. Osobito pak kod takvog kongresa 
mora čovjek posumnjati u osvajalačku silu na vani. No ako 
shvatimo svjetski euh. kongres kao prigodu da nanovo i 
duboko utvrdimo apologetske temelje vjere u Euharistiju i 
nadnaravnost, u Krista i Crkvu te ih učinimo sposobnima 
da se opru protuslovlju, izrugivanju i nerazumijevanju pro- 
tivnika i da ujedno potaknemo najširu javnost da se približi 
kršćanskoj misli za prikazivanje krasnih vrednota, što se 
nalaze u našoj euharistijskoj nauci, da upravo prisilimo tu 
javnost da sluša i razmišlja, možda ne samo u zemlji, gdje 
se održaje kongres, nego i po čitavom kršćanskom svijetu, 
i to ne samo kroz par dana nego kroz čitavu kongresnu go- 
dinu, onda se smijemo nadati, da će svjetski euh. kongres 
postati djelom od najveće važnosti, gotovo bih rekao od 
historijskog značenja u Crkvi i to u međunarodnom opsegu. 


Želimo li slijedeći euh. kongres održati u tom smislu 
moramo prije svega potanko izraditi plan rada, točno sre- 
diti ciljeve, sredstva, način rada i radne sile, da bude kon- 
gres doista kao jedno svjetsko euharistijsko gibanje, spo- 
sobno da svuda probije! 


USAVRŠITI METODE 


Zbog spomenutog razloga morat će se dosad običajni 
program na budućem euh. kongresu u trostrukom smjeru 
znatno proširiti: vremenski, prostorno i pojmovno. 


Vremenski: Kongres ne smije trajati samo 4—5 dana 
s jednim sapetim programom o euharistijskim svečanostima, 
nego kroz čitavu godinu, da tako bude dovoljno vremena, da 
se rad produbi i proširi u apologetskom utemeljivanju i u 
asketskom, propagandističkom i umjetničkom iskorišćivanju 
euharistijske misli. Sami pak dani kongresa bili bi onda 
samo kao završetak euharistijske godine. U svakom gradu 
i na svakom selu, ponajprije u zemlji kongresa, ali onda i 
drugdje po mogućnosti, morao bi za mjesne kongresne go- 
dine biti organiziran čitav niz euharistijskih priredbi: po- 
sebno za djecu, onda za mladež, žene, muževe; apologetskog 
teološkog ili drugog kojeg sadržaja. Također bi tu uvelike 
»Život«  1987/9-10.— 27 

mogle pomoći konferencije, listovi, plakati, vjerske sveča- 
nosti i euharistijski dani. 

Prostorno: Ovaj put ne smije biti kongres samo u 
jednoj zemlji i u jednom glavnom gradu; on mora biti doista 
u tom smislu riječi internacionalan, da on u nekom pogledu 
povuče cijeli katol. svijet u svoju sferu gibanja. A to se 
može bez poteškoća izvesti u današnje vrijeme, kad imamo 
radio i tako savršena saobraćajna sredstva. 

Mi moramo katolike čitavoga svijeta, a prije svega 
evropske katolike, pozvati da i kod kuće učestvuju na na- 
šoj euhar. godini i da sudjeluju kod glavnih momenata euha- 
ristijskih priredbi tijekom euhar. godine. Posvuda, a _ ne 
samo u zemlji kongresa, moramo slaviti euh. svetkovine sa 
generalnim sv. Pričestima, a kroz godinu bi se morale izmje- 
njivati euh. nedjelje sa apologetskim i umjetničkim prired- 
bama za propagandu. A na koncu kongresne godine neka 
kod zaključne priredbe u Budimpešti, pojedine zemlje, bar 
u Evropi, preko radija priključe se svečanom poklonu pred 
Presv. Sakramentom i pred Poslanikom sv. Oca, a nato neka 
isto tako preko radija slušaju konačni govor sv. Oca iz Va- 
tikana i prime njegov blagoslov. 

Napokon se mora svjetskom euh. kongresu njegov 
program proširiti i s obzirom na njegov pojmovni sadržaj. 
Uz običajno asketsko-religiozno i moralno oživljavanje euha- 
ristijske revnosti u vjernika, mora euh. kongres svijesno i me- 
todički ići za tim da udovolji potrebi vremena i da računa 
u velikoj mjeri sa sukobima s boljševizmom, sa oslabljenom 
vjerom masa i otpadom nebrojenih od Krista. Prema tomu 
trebamo nastojati da se kod te prilike katolici tako apologet- 
ski utvrde, da budu ne samo nutarnje jaki, nego da budu 
ujedno hrabri i sposobni braniči i zastupnici našega vjerova- 
nja: vjere u Boga, u Krista, Crvu i Euharistiju. No kongresna 
godina mora zauzeti novo stanovište i prema onima, koji su 
se otuđili kao prema široj javnosti. Mi moramo razmišljati 
kojim bismo putevima unijeli naše euharistijske misli u širu 
javnost. Novim jezikom, kojim mi te ideje iznosimo, moramo 
upravo zapanjiti ovaj svijet, što nam se duševno tako otuđio; 
sa snagom duha i riječi moramo prikazati sv. Euharistiju kao 
veliko riješenje individualnih, socijalnih, narodnih i međuna- 
rodnih napetosti. Mi moramo radosno i svijesno naglašivati 
uzvišenost vjere, koja hoće da čudom ljubavi izbavi čovjeka 
i usred tog svijeta pocijepanoga od mržnje i svađa propovi- 
jeda najviši simbol ljubavi: jedinstvo i bratstvo; bratimljenje 
Boga sa čovjekom. 

VEZ LJUBAVI 


Vinculum caritatis, to mora biti lozinka budućeg euhar. 
kongresa — krasan i posve suvremeni program. Lozinka je 
to, koja će znati bolje nego ikoja druga riječ da poveže raz- 
dvojena i otuđena srca. Euharistija kao »vez ljubavi«, koja 
pomiruje sve protivnosti i veže ljude kao braću bez obzira 
na razlike u jeziku, zemlji, političkim i gospodarskim intere- 
sima, koja pače stavlja čovjeka u rodbinstvo sa samim Bo- 
gom. Mi hoćemo da pokažemo uzvišenost naše priredbe: 
veliki povratak i samoosvješćenje svijeta, što se dosada bio 
podavao mržnji, onda duga i trajna radosna svečanost zbog 
toga, što smijemo preko Euharistije biti dionici najvećih do- 
bara. Katolici svih zemalja i jezika hoće da jednom u zajed- 
ničkom oduševljenju slave svoju sreću, što imadu Krista u 
svojoj sredini; hoće da sreću i skupocjenu dragocjenost Euha- 
ristije pokažu bezvjerskom svijetu, svijetu koji ne pozna 
ljubavi. 

Prema tome bi Euh. Kongres bio doista kroz čitavu go- 
dinu kao međunarodna propagandistička križarska vojna 
protiv bezboštva, nerazumijevanja i ravnodušnosti, a napose 
protiv boljševizma i ateizma. 

Nije to nikako pretjerani optimizam, ako se uzme u 
obzir, da iz jednoga takvoga kongresa moraju u svim zemlja- 
ma uroditi divni plodovi nutarnje obnove i apostolske 
ekspanzivnosti. 


Budimpešta Adalbert Bangha D. 1. 


Na izvorima 
dijaleRtičRkog materijalizma 


Dijalektički materijalizam je neki filozofski sistem, i 
zato već kao takav pobuđuje naše zanimanje, jer odmah pi- 
tamo, kako rješava temeljne probleme našega života i čita- 
voga svijeta: koje je naše podrijetlo, naša priroda, naša za- 
daća, naša svrha? Tko nama upravlja? Takav filozofski si- 
stem to više veže nažu pozornost, što jače ističe svoju vo- 
lju, da zagospoduje čitavim našim životom, svakim našim 
uvjerenjem. A za ovim potpunim gospodstvom nad čitavim 
našim bićem ide dijalektični materijalizam. On hoće da upra- 
vlja i našim privatnim i javnim i religioznim životom; 
on hoće da određuje i našu filozofiju i socijologiju i 
religiju. Na žalost vidimo, da njegovo nastojanje ne ostaje 
uvijek bez uspjeha, dapače bez velikog uspjeha. Pa opet ja- 
sno vidimo, da gospodstvo dijalektičnog materijalizma ne do- 
nosi sreće niti pojedincima niti ljudskomu društvu, niti čita- 
vomu narodu, niti raznim njegovim slojevima. Gdje vlada di- 
jalektični materijalizam, tamo nijesu sretni niti oni, koji se 
bave znanošću, niti oni koji se služe više tjelesnim silama; 
niti su sretni roditelji, niti njihova djeca. Zato si ga moramo 
dobro ogledati, da što bolje upoznamo njegov duh, njegove 
namjere, njegova sredstva, tajnu njegova uspjeha, pa i mo- 
gućnost naše obrane. 


I. šTO JE DIJALEKTIČKI MATERIJALIZAM? KOJI SU NJEGOVI 
IZVORI? 


Prvi je izvor materijalizam. Dijalektični materijalizam 
je naime, kako već samo ime kaže, materijalizam. Iz toga sli- 
jedi, da i za njega vrijedi sve ono, što spada na svaki mate- 
rijalizam, u prvom redu na njegov pojam. Najprije dakle tre- 
ba da odredimo pojam materijalizma uopće. 

Materijalizam uopće je nauka, koja precjenjuje materi- 
ju, t. j. koja pripisuje materiji vrline, kojih ova nema. 

Prema raznim vrlinama, koje se materiji pripisuju, a 
kojih ova nema, možemo razlikovati razne vrste materijalizma. 
Kod određivanja raznih vrsta materijalizma možemo misliti 

na razne one vrste, koje susrećemo tijekom povijesti filozofi- 
je, a koje su dobile posebna imena. Ali historijsko je pita- 
nje sporednoga značenja za znanost. Znanost ne pita toliko, 
što je netko mislio, nego što bi bio trebao da misli. Ispitiva- 
nje i prikazi raznih nazora služe znanosti, ukoliko pomaže 
upoznati istinu t. j. ukoliko pomaže, da spoznamo, kako tre- 
ba da mislimo o nekoj stvari mi i svatko drugi. Ovo je shva- 
ćanje znanosti sadržano u Platonovoj nauci o idejama, kao- 
što i u Aristotelovoj filozofiji, prema kojoj je znanost neovi- 
sna o svim akcidentalnim, t. j. nebitnim okolnostima. Zato i 
ono, što je doista znanstveno utvrđeno, treba da svatko pri- 
znaje. Isto vrijedi i za naš slučaj, kad naime raspravljamo o 
materijalizmu, i o dijalektičnome materijalizmu. Što je ma- 
terijalizam, i koje su vrste moguće, to možemo odrediti neo- 
visno o povijesti filozofije, koja nam samo pripovijeda, koje 
su vrste zbilja postojale tijekom vremena. Druge, koje su mo- 
guće, možda će se još pojaviti, a možda i nikad. Zato je velika 
razlika između povjesnog i sistematskog ili strogo znanstvenog 
stanovišta kod prikazivanja kojegagod pitanja, pa i dijalek- 
tičnog materijalizma. Može si jedan odabrati za svoju zadaću, 
pripovijedati, što su razni ljudi mislili tijekom vremena, i za- 
što, tj. koji su ih razlozi na to potakli; kako su svoje nazore 
polagno promijenili, i što ih je zbilja dovelo do toga, da pro- 
mijene svoje mišljenje. A drugi si može postaviti kao zadaću, 
prikazati nepromjenljive i nužne principe ili istine, koje nam 
tumače sve one razne činjenice. Kod našega promatranja i 
prikazivanja materijalizma uopće i dijalektičnoga napose, mi 
se držimo filozofskoga stanovišta. Na pitanje dakle: 

Koje su razne vrste materijalizma? odgovaramo: toliko 
je raznih vrsta mogućih, koliko ima raznih vrlina, koje se 
mogu materiji pripisivati, a kojih ova nema. 

Sve ove vrline možemo razdijeliti na dva velika skupa: 
jedan obuhvaća one vrline, koje pripadaju samo Bogu, a drugi 
one, koje pripadaju drugim bićima. 

Započnimo s prvom skupinom. Po sebi se razumije, da 
ovamo spadaju poglavite vrste materijalizma, prema kojima 
su ostale posve sporednoga značenja. 

BEZ PODRIJETLA 


Prvo svojstvo, koje pripada samo Bogu, a koje može 
materijalizam krivo pripisivati materiji, jest: bez podrijetla. 
Naša kršćanska filozofija dokazuje, da je Bog sam od sebe 
(ens a se). To ne znači, da je Bog sam svoj uzrok, jer je to 
nemoguće: ništa ne može biti uzrok samoga sebe, jer bi onda 

moralo već biti, prije nego li jest. »Bog je sam od sebe« to 
znači u terminologiji kršćanske filozofije i teologije, kaošto 
kod Sv. Tome: »Bog egzistira, a da nema nikakva uzroka«, 
dok svako drugo biće ima uzrok te ne može egzistirati samo 
od sebe, tj. bez uzroka. Tko dakle kaže, da materija postoji 
sama od sebe ili bez uzroka, pridjeva joj jedno božansko 
svojstvo. Ova je vrsta materijalizma postojala od davnine pa 
sve do naših dana; otkako se probudilo filozofsko mišljenje u 
7. stoljeću prije Krista, u Miletu, pa sve do onih naših, koji 
neće da priznaju mogućnost stvorenja. Ovo je naime glavni 
razlog, zašto mnogi tvrde, da je materija nestvorena, jer neće 
da priznaju stvorenja i Stvoritelja. Pa ipak naš razum ne mo- 
že da nađe u pojmu stvaranja nikakva protuslovlja, nego u- 
pravo traži kao jedino mogući prvi uzrok svakoga bića, koje 
nije neizmjerno savršeno. Ovaj je dakle materijalizam bio u 
svako doba poznat, pa ipak nije imao svoga posebnog imena. 
Razlog, zašto ovaj materijalizam nije imao svoga posebnog 
imena, jamačno je taj, što nije nikada postojao u ovoj čistoj 
formi, nego je uvijek bio pomiješan s drugim vrstama, koje 
pripisuju materiji i druga božanska svojstva. 


MATERIJALISTIČKI EVOLUCIJONIZAM 


Drugo svojstvo Božje, koje se može krivo pridijevati 
materiji, jest: ona je izvor svega, premda sama nema nikakva 
izvora, ili upravo zato. Tako naime mi kažemo, da je Bog iz- 
vor svih drugih bića zato, jer samo On postoji bez uzroka. Da- 
kako da je nepojmljivo i nemoguće, da bi materija mogla dati 
sva savršenstva drugim bićima, i tako biti izvor svih drugih 
bića, kad sama ne posjeduje nikakva savršenstva, kako je to 
naučavao već Anaksimandar u 6. stoljeću prije Krista. A s 
ovim se shvaćanjem materije kao nečega, što je posve neodre- 
đeno, slaže teorija ili hipoteza sveopćega razvitka iz nečega 

osve neodređenoga, koje moderni filozofi zovu »Apsolutno«. 
Zato bismo mogli nazvati ovu vrstu materijalizma apsolutnim 
evolucijonističkim materijalizmom. Ali ni ovaj ne postoji u 
ovoj čistoj formi u povijesti filozofije, nego je uvijek pomije- 
šan s kojom drugom vrstom. Osobito se zajedno s prijašnja 

dva božanska svojstva materiji pripisuje ovo. 
MONIZAM 

Treće svojstvo, koje samo Bogu pripada: Kaošto mi ka- 
žemo, da je Bog samo jedan, tako bi mogao tkogod kazati, da 


je materija samo jedna, te da osim materije ne postoji ništa 
drugo. Ova vrsta materijalizma ima svoje posebno ime: mate- 

rijalistički monizam. Monizam uopće zove se nauka, koja na- 
učava, da postoji samo jedno (monos). Ova je vrsta materija- 
lizma bila od vajkada veoma raširena. Njezini su pristaše bili 
svi oni, koji su nijekali egzistenciju duhovnoga bića, tj. bića, 
koje je neovisno o materiji, jer je bitno različito od nje. A ta- 
kvih filozofa, koji su nijekali bitnu razliku između materije i 
duha, nikad nije manjkalo. Najistaknutiji zastupnik monisti- 
čkog materijalizma u staroj grčkoj filozofiji bio je slavni ute- 
meljitelj atomizma Demokrit. U našim danima amo valja u- 
brajati ne samo one, koji se nijesu stidjeli, priznati se materi- 
jalistima, kaošto Biichner i Feuerbach, nego i one, koji ne bi 
htjeli, da ih se smatra materijalistima, nego samo monistima 
ili čak i panteistima, kaošto Ernest Haeckel i Vilim Ostwald. 
Ali ime je sporedno, glavno je stvar. Tko ne priznaje bitne 
razlike između materije i duha, nego mu je duh samo nekakva 
finija materija, taj je materijalista. Istotako, tko ne priznaje 
Boga, kao Biće, koje je uzvišeno nad svaku materiju i o njoj 
posve neovisno, a o kome je materija posve ovisna, taj je mate- 
rijalista i ateista, pa makar kazao, da postoji božanstvo, naime 
materija-božanstvo. Najviši je stepen materijalističkoga mo- 
nizma, kad se tvrdi, da ne samo nema ništa osim materije, 
nego da postoji samo jedno biće, dakako materijalno. Ovu bi- 
smo nauku mogli nazvati apsolutnim materijalističkim moni- 
Zzmom. Ne treba se čuditi, što i ovaj ima svoje pristaše, koji su 
možda dosljedniji od svojih umjerenijih drugova u izvađanju 
posljedica. 


»PROVIDNOST« 

Četvrto božansko svojstvo, koje se može krivo pripisivati 
materiji: da upravlja čitavim svijetom. Panteisti katkada go- 
vore o Providnosti, dapače je i nada sve uzvisuju. Tako već 
stari stoici, koji su naime ostavili divnih misli o Providnosti. 
Ali ova nas riječ ne smije zavesti, da bismo mislili, da je pro- 
Vidnost materijalističkog sve-boga ista, kaošto Providnost na- 
šega pravoga Boga. Kakav bog, takva i njegova providnost. 
Naš Bog od vijeka zamišlja svoje osnove za dobro naše i či- 
tavoga svijeta, jer nas i čitav svijet ljubi. On nas vodi, a da 
nam ne otima slobode. Posve drukčije je upravljanje, koje 
materijalisti pripisuju božanstvenoj materiji. Ona ne zamišlja 
nikakvih osnova, jer ne misli. Ona ne ljubi, jer nema volje. 
Ona ne odabire sredstava, j jer nema slobode. Ona nas ne vodi 
kao slobodna bića, jer nas niti ne pozna, budući da ne misli, 
niti išta spoznaje. Materijalističko božanstvo upravlja svije- 
tom prema nepromjenljivim zakonima materijalne prirode, 

koji slijepo, bez svijesti, i bez poznavanja svojih učinaka, bez 
slobode, neminovno proizvode svoje učinke, bilo da su nam 
korisni, bilo šteti. Zato se u providnost materijalističkog bo- 
žanstva ne možemo ufati, niti mu se moliti, jer se sve nužno 
zbiva. Što bi moralo prema prirodnim zakonima doći, doći će 
neminovno; a što ovi zakoni ne traže, to ne može ni doći. Zato 
u materijalističkome shvaćanju providnosti nema mjesta niti 
za ulanje niti za strah, niti za pokoravanje niti za bunu: sve se 
zbiva apsolutnom nuždom, a što se ne dogodi, to se niti ne mo- 
že dogoditi. Takvo je upravljanje čitavim svijetom, koje pri- 
pisuje materijalizam svomu svebogu-materiji. 


BIOLOŠKI MATERIJALIZAM 


Peto svojstvo, koje pripada samo Bogu, a koje se može 
krivo pripisivati materiji: da je izvor svakoga života. Ovu bi- 
smo vrstu materijalizma mogli nazvati biološkim materijaliz- 
mom. Njemu se klanjaju svi oni, koji naučavaju takozvanu 
»generatio aequivoca«, tj. mišljenje, da je živo postalo od ne- 
živoga. Kako se god ovomu mišljenju protivi općenito iskus- 
tvo, koje pokazuje, da živo postaje samo od živoga, ipak pri- 
hvaćaju ovaj biološki materijalizam veoma mnogi, upravo 
među onima, kojima je iz iskustva, stečenoga najsavršenijim 
eksperimentalnim metodama, najjasnije, da živo postaje sa- 
mo od živog. Ali oni prihvaćaju bijološki materijalizam iz ne- 
znanstvenih razloga, osobito zato, jer zaziru od Boga, kojega: 
bi inače morali priznati kao izvor života. Tako priznaje gla-: 
soviti bijolog Oskar Hertwig, da ga poti'e »filozofska potre- 
ba« na to, da prihvaća bijološki materijalizam. Drugoga mo- 
že na to navesti koja druga »potreba«, koja ima isto tako malo 
dodira na znanošću i s bezuvjetnom *eljom, spoznati i pri- 
znati istinu, odgovarala ona ili ne odsovarala kojekakvim 
»potrebama«. Ovo je razlog, zašto bijološki materijalizam 
ima toliko pristaša, upravo među onima, koji se inače ponose 
svojom bezuvjetnom objektivnošću kod rješavanja problema. 


NOETIČKI MATERIJALIZAM 


Šesto svojstvo, koje pripada samo Bogu, a koje se može 
krivo pripisivati materiji: da je izvor sve istine i spoznaje. 
Ovaj materijalizam mogli bismo nazvati spoznajnim ili noetič- 
kim materijalizmom. Isporedimo ga s našom filozofijom o spo- 
znaji. Mi kažemo, da istinita spoznaja pretpostavlja, da su 
stvari moguće, a ne nesmisao, protuslovlje. Nesmisao naime' 
nije ništa; a ništa ne može biti predmet spoznaje: kad spo-: 
znajemo, spoznajemo nešto, a ne ništa. Ali onda se dalje pi-: 

ta: Kako su stvari moguće? Odgovaramo: Stvari su zato mo- 
guće, jer mogu biti e slike božje, premda nijedna od njih 
ne može izražavati savršeno Boga, nego samo više ili manje 
nesavršeno. Svaka je stvar nužno takva, kako je zamišlja 
Bog. U tome se sastoji njezina stvarna ili ontološka istinitost. 
Zato je i naša spoznaja istinita, ako stvari zamišljamo tako, 
kaošto one jesu. Da ih možemo tako zamišljati, to slijedi oda- 
tle, što je naš razum slika Božjega razuma. Ovo su temeljne 
crte naše filozofije o spoznaji i o njezinoj vrijednosti u po- 
gledu istine. 

Noetički materijalizam postavlja ove glavne teze: Na- 
še je mišljenje istinito, ako zamišljamo stvari tako, kaošto one 
jesu. Ali treba odmah razbiti svaku iluziju, kao da je naše 
mišljenje nešto drugo nego li kemijski ili fizički proces u na- 
šim živcima ili u mozgu, jer nema ništa osim materije. Iz nje 
izvire i mogućnost stvari, koja se sastoji u tom, da je svaka 
stvar nešto, što se iz materije razvija, ili što materija proiz- 
vodi. Svaka je stvar nužno takva, kaošto je od materije pro- 
izvedena ili kaošto se iz materije razvila. U tome se sastoji 
njezina istinitost. Da mi možemo spoznati stvari tako, kao 
što one jesu; isti je izvor i naš i njegov, naime materija. 

Noetički materijalizam imao je svojih pristaša već u 
staroj grčkoj filozofiji, osobito među atomistima, s Demokri- 
tom na čelu. Među našim suvremenicima noetičkim materija- 
listima treba pribrajati sve one, koji ne priznaju duše kao 
duhovne supstancije, pa makar oni govorili o nekoj raz- 
lici između fizičkog ili kemičkog procesa i mišljenja. Amo 
spada i psihofizički paralelizam, ne svaki, nego ona vrsta, 
koja naučava, da jedna te ista materija ima dvije strane, ko- 
jima se pojavljuje: jedna da je fizička, a druga psihička, ko- 
je idu uporedo, tako te svaki dio jednoga niza odgovara je- 
dnomu dijelu drugoga niza. Ali već je Wundt ovim paraleli- 
stima odgovorio, da ova paralela ne postoji, nego da ima u 

ihičkom svijetu fenomena, kojima nije ništa slično u fizič- 
redu. Mi tomu još dodajemo, da u noetičkom materijali- 

zmu nije moguće jedinstvo našega »ja«, koji ostaje uvijek 
isti, kao što nam nesumnjivo svjedoči svijest. Da i materija- 
listima isto kaže njihova svijest, to oni svjedoče čitavim svo- 
jim životom: i oni se ravnaju prema uvjerenju, da njihov »Ja« 
ostaje isti sred svih promjena vanjskoga i nutarnjega života. 
Osim toga: U maferijalističkoj pretpostavci nemoguća je sva- 
ka sloboda, nego se sve zbiva neminovnom nuždom. A ovo se 
protivi našoj svijesti, koja nam nedvojbeno svjedoči, da pu- 
no toga dragovoljno činimo ili propuštamo. Isto uvjerenje po- 

kazuju i sami materijalisti, jer si pripisuju zasluge i traže 
hvalu i priznanje, a istotako i druge hvale i kude, kušaju ih 
predobiti ili odvratiti. Sve ovo nema nikakva smisla, ako ne- 
ma slobode. 

Zato ne možemo da prihvatimo noetički ili spoznajni 
materijalizam. Materija ne može nadomjestiti Boga u spo- 
znajnom pogledu. 


APSOLUTNO DOBRO 


Sedmo svojstvo Božje, koje se može krivo pripisivati 
materiji: da je izvor svake dobrote. Da vidimo opreku izme- 
đu naše i materijalističke filozofije glede dobrote. Prema 
našoj filozofiji stvari djeluju na našu volju time, što su dobre. 
Dobre su opet stvari, ako odgovaraju svrsi. Za nas su dobre, 
ako odgovaraju našoj svrsi, našim potrebama, bilo višim bilo 
nižim. Svoju sposobnost, da mogu udovoljavati našim potre- 
bama, stvari imaju od Boga, ukoliko su Njemu slične: svaka 
stvar ima toliko dobrote, koliko ima sličnosti s Božjom dobro- 
tom. Svaka je stvar slična Bogu, jer je od Njega stvorena, a 
Bog ne može ništa stvoriti, a da ne bi onoga bića učinio sli- 
čnim samomu sebi. Budući dakle da su sve stvari slične Bogu 
i Božjoj dobroti, one su i među sobom dobre ter se među so- 
bom potpomažu. Čitavo je carstvo bića, kolika god bila među 
njima razlika, kao jedna velika obitelj, u kojoj je Bog otac, 
a sva su druga bića njegova djeca. Zato u sveopćem carstvu, 
koje je Božja obitelj, nema opreke između interesa pojedinih 
članova, dok se svi drže reda, koji je ustanovio Bog. Dishar- 
monija i borba potječe samo iz opake volje. 

Na mjesto ove nauke o dobroti materijalizam, koji bi- 
smo mogli nazvati voljnim materijalizmom ili materijalizmom 
dobrote, postavlja ove teze: Materija je izvor sve dobrote. 1 
prema njemu jedna je stvar drugoj dobra, ukoliko odgovara 
njezinim potrebama, a to ona može po svojoj naravi. Ovu 
opet svaka stvar ima od materije, od koje je proizvedena ili 
iz koje se razvila. Stvari su savršenije od materije, od koje 
su proizvedene ili iz koje su se razvile. Materija ne posje- 
duje onih savršenstava, koja imaju stvari. Još se manje može 
kazati, da materija ima veće savršenstvo, nego li imaju stvari; 
inače ne bi postojao razvitak. Materija dakle nije stvorite- 
ljica drugih bića, nego samo njihov izvor kao vrelo razvitka. 
Stvaranje je uopće nemoguće. Isto je tako nemoguće, da bi 
tz. uzrok imao savršenstvo, kojega tz. učinak nema. Tako 
treba kazati prema »principu zatvorene naravne kauzalnosti«, 
Zato ima malo smisla, govoriti o nekoj sveopćoj obitelji, u ko- 

joj bi materija bila kao majka, a ostale stvari kao djeca. 
Glavni je odnos među stvarima taj, da se jedna drugom slu- 
ži, a ne da jedna drugu potpomaže. Svaka stvar ide za tim, 
da se drugom okoristi, a drugoj da škodi. To je voljni ili etič- 
ki materijalizam ili materijalizam sveopće težnje. 


Očito je, da je ovakav materijalizam samo odvratan 
egoizam bez ikakve idealne crte, izvor sveopće borbe. Napo- 
kon za materijalizam uopće nema smisla, govoriti o etičkom 
redu, jer materija nema slobode, a bez slobode nema etičkog 
reda. Etički materijalizam je smrt svih etičnih vrednota. 


Osmo svojstvo Božje, koje se može krivo pripisivati ma- 
teriji: da je izvor ljepote. Ovaj bismo materijalizam mogli 
nazvati estetskim materijalizmom. Prema našoj filozofiji Bog 
je izvor sve ljepote, jer je On sam neizmjerna ljepota. U 
Njemu je sve neizmjerno mnoštvo savršenstva u neizmjerno 
savršenom jedinstvu; a to je neizmjerna ljepota. Tako je lje- 
pota i stvorenih bića neko mnoštvo savršenstva s nekim jedin- 
stvom. Što je i jedno i drugo veće, to je veća ljepota. Svako 
je biće dobilo od Boga-Stvoritelja i neko mnoštvo savršen- 
stava zajedno s nekim jedinstvom. Ali što se neka stvar više 
približuje mnoštvom i jedinstvom svojih savršenstava Bogu, 
to je njezina ljepota sličnija Božjoj ljepoti. Nema dakle lje- 
pote, gdje nema jedinstva; a nema jedinstva, gdje nema ono- 
ga, što ujedinjuje. Zato materija ne može biti izvor ljepote, 
jer je ona izvor mnoštva, a ne jedinstva. Ako dakle nema ni- 
šta osim materije, nemoguća je svaka ljepota. Ako nema ništa 
osim materije, nema ni ideja, koje bi mogle biti u mate- 
riji izražene; a nema ljepote bez ideje: gdje nije ništa izra- 
Ženo, tamo nema govora o ljepoti. Zato ne može prosuditi 
ljepote, tko nema nikakvih ideja. Zato se životinje ne oba- 
ziru na ljepotu, jer nemaju i ne mogu imati ideja, budući da 
nemaju razuma. Tako dakle estetski materijalizam onemogu- 
ćuje svaku estetiku, jer onemogućuje svaku ljepotu. 


Deveto svojstvo Božje, koje se može krivo pripisivati 
materiji: da je svemoguća. Mi kažemo, da je Bog svemoguć, 
t. j. da može proizvesti sve, što je uopće moguće, tj. u čemu 
nema protuslovlja. Lako je uvidjeti, da materija ne može pro- 
izvesti svega, što je moguće. U prvom redu ona ne može pro- 
izvesti ništa duhovnoga, niti duše niti duhovnoga života, kao- 
što je mišljenje i htijenje. Osobito nijesmo mogli primiti od 
materije slobodnu volju, jer ni sama nema, nego je podvr- 
gnuta zakonu prirodne nužde, | 

Deseto svojstvo Božje, koje se može krivo pripisivati 
materiji: da je izvor i čuvar moralnog i pravnog poretka. Ka- 
ko je nemoguće, da bi materija bila ovaj izvor, očito je odatle, 
što materija ne može biti izvor dužnosti, budući da ne pozna 
slobode. 

Jedanaesto Božje svojstvo: Bog je posljednji smisao 
svake kulture. Bez Njega ne može se razumjeti niti materi- 
jalni, niti formalni, niti tvorni, niti finalni uzrok kulturnih 
djela. Da bi materija mogla stupiti na mjesto Boga, morala 
bi ona protumačiti sve ove uzroke našega kulturnoga nastoja- 
nja. Pa ipak nam ona ne daje dovoljnog razloga niti svoje 
vlastite egzistencije, a kamo li tajne stvaranja i izražavanja 
ideja, i onu neodoljivu težnju za sve to većim napretkom i sa- 
vršenstvom. U pretpostavci da egzistira samo materija, sva- 
ka je kultura ne samo nerazumljiva, nego i naprosto nemo- 
guća. 

Dvanaesto Božje svojstvo, koje se može krivo materiji 
pripisivati: da je izvor i predmet našega istinitoga blaženstva. 
Prema našem filozofskom i vjerskom uvjerenju Bog je jedini 
predmet i izvor našega istinitoga blaženstva, za kojim čezne- 
mo svim srcem svojim. Samo Bog može ispuniti čitavo naše 
čeznuće, jer je neizmjerno. Ne zadovoljuje nas ograničena 
istina i dobrota i ljubav, nego samo beskrajna. Ako pitamo, 
da li bi materija mogla ispuniti ovo naše čeznuće, jasno nam 
je odmah, što treba odgovoriti: materija nipošto ne može udo- 
voljiti ovomu našemu čeznuću, jer ona nije niti neizmjerna 
istina. niti neizmjerna dobrota, niti neizmjerna ljubav. 

Nakon svega ovoga, što smo kazali o raznim vrstama 
ma'erijalizma, koje potječu odatle, što se materiji krivo pri- 
Pisuju razna Božja svojstva, suvišno bi bilo govoriti o drugim 
vrs“toma, koje pripisuju krivo materiji razna svojstva stvore- 
nih bića. Po sebi se razumije, da bismo mogli ovakvih vrsta 
nabrojiti svu silu. Ali ovo držimo na pameti, da fako može 
materijalista svoj sistem udesiti prema raznim okolnostima i 
željama i potrebama, da lakše postigne svoju svrhu. To vri- 
jedi i za dijalektični materijalizam. Ali preostaje nam pitanje. 
Il. ČIME SE DIJALEKTIČKI MATERIJALIZAM RAZLIKUJE OD 

DRUGIH VRSTA MATERIJALIZMA? 

Dijalektični materijalizam zove se nauka, da materijal- 

ne prilike određuju mišljenje, a ovo opet da određuje mate- 


rijalne prilike. Kad se promijene materijalne ili ekonomske 
prilike mijenjaju se i ideje, prema kojima se ljudi ravnaju u 


svome životu i nastojanju. A ovo novo mišljenje i prosuđiva- 
vanje proizvodi opet nove ekonomske prilike, koje opet dje- 
luju na ideje ljudskoga društva. Tako ima ovo shvaćanje zbi- 
vanja u ljudskome životu neku sličnost s razgovorom. Kaošto 
naime kod razgovora jedan odgovara na ono, što je drugi re- 
kao, a ovaj opet na odgovor, itd., tako prema shvaćanju dija- 
lektičnog materijalizma mišljenje odgovara na ekonomske 
prilike, ove opet na mišljenje, novo mišljenje opet odgovara 
na nove ekonomske prilike itd. Ovo shvaćanje potječe od He- 
gela, koji ga je izrazio riječima da se sve zbivanje događa na 
ovaj način: najprije teza, onda antiteza, napokon sinteza. Sin- 
teza je opet nova teza, kojoj se suprotstavi nova antiteza, iza 
koje slijedi nova sinteza. Tako se proces (Teza - antiteza - 
sinteza) opetuje bez kraja. 

Ovu je posve općenitu Hegelovu teoriju Karlo Marx 
primijenio na posebno područje, naime na ekonomski razvi- 
tak. Ovdje je materijalno ili ekonomsko stanje teza, mišlje- 
nje je antiteza, a novo ekonomsko stanje je sinteza. Ovomu 
opet odgovara kao antiteza novo mišljenje, nova je sinteza 
novo ekonomsko stanje. Jer je Karlo Marx Hegelovu teoriju 
upotrijebio za tumačenje historijskog razvitka ekonomskog 
stanja, zato se ova Marxova feorija najprije zvala »Historij- 
ski materijalizam«. Ali sada mnogi vole istu teoriju zvati 
»dijalektičnim materijalizmom«, poradi one sličnosti s razgo- 
vorom. I jedan je i drugi izraz jednako razumljiv ili oprav- 
dan, ako se pretpostavlja Hegelova teorija (teza — antiteza 
— sinteza). Samo treba imati na pameti, da nije glavna stvar 
ime, nego sama stvar, kako je već Sv. Toma kazao: »Non est 
enim de nominibus disputandum — ne valja se prepirati o 
imenima«. I za nas je glavno pitanje, kad raspravljamo o 
dijalektičnome materijalizmu, ono, što se odnosi na samu 
stvar, tj. na njegovu nauku, na njezine temelje, na njezine 
posljedice za javni i privatni život. 

Nauka se dijalektičnoga materijalizma sastoji u tom, da 
tvrdi ono, što je već naučavao Karlo Marx: Ekonomske prili- 
ke određuju mišljenje, ovo opet ekonomske prilike; ove opet 
mišljenje itd. bez kraja. 

Kad bi dijalektični materijalizam razumio svoju nauku 
samo u tom smislu, da ekonomske prilike donekle djeluju na 
mišljenje, a ovo opet na ekonomske prilike, ne bismo imali 
ništa prigovarati. Očito je, da materijalne prilike imaju neki 
utjecaj na mišljenje. Siromaštvo potiče na razmišljanje, kako 
bi se moglo osloboditi teškog stanja. Besposlenost, kako bi 


130 


se moglo naći posla, nesavršena sredstva, nedovoljno uređena 
duzeća, kako bi se sve modernije uredilo. Manji kapital, 

o bi se povećao itd. Da svako ovakvo nastojanje potiče 

na razmišljanje i na traženje novih ideja, to se po sebi ra- 
zumije. Ali ove se nove ideje odnose samo nato, da se nađu 
načini, kako bi se moglo ukloniti ili ublažiti siromaštvo, usa- 
vršiti sredstva za sticanje imetka i bogatstva, i za postizava- 
nje veće udobnosti života. Ali to ne znači, da ekonomske pri- 
like stvaraju misli ili ideje, niti ih određuju, kaošto ni učitelj 
ne stvara niti određuje ideja svoga đaka time, što mu zadaje 
koju zadaću. Kao što učitelj svojim zadatkom đaka potiče na 
razmišljanje, kako će dati dobar odgovor, tako i eko- 
nomske prilike ili neprilike postavljaju na čovjeka samo za- 
datak, da traži rješenje poteškoća. Zato se iste poteškoće rje- 
šavaju na razne načine i obratno. Jedan misli, da će problem 
riješiti nedozvoljenim sredstvima, a drugi apsolutno zabacuje 
nemoralna sredstva, premda priznaje, da bi mogla riješiti 
koju pojedinu poteškoću. Jedan se daje na otimanje ili ubija- 
nje ili varanje, na klevetu i laž, da tako postigne svoju svrhu. 
Drugi se služi samo dobrim sredstvima, kojima može postići 
istu svrhu: marljivo radi, štedi, živi i postupa razborito, stvara 
organizacije ili se njima pridružuje, nastoji, da steče što bolju 
stručnu naobrazbu, a k tomu služi se i nadnaravnim sredstvi- 
ma, kojima se stiče pomoć Božja. Tako je dakle očito, da eko- 
nomske prilike ili neprilike ne proizvode, niti ne određuju miš- 
ljenja ili ideja, nego samo potiču na rad, na razmišljanje i 
traženje sredstava za rješavanje poteškoća. Isto vrijedi i ob- 
ratno, naime glede pitanja, da li su ekonomske prilike rezultat 
ideja ili mišljenja. Da su materijalne ili ekonomske prilike i 
neprilike donekle ovisne o raznim idejama i mišljenjima i na- 
ukama, koje vladaju među ljudima, o tome nema sumnje. Po 
sebi se razumije, da ne mogu biti ekonomske prilike iste gdje 
je manja naobrazba, manja marljivost, manje počitanje prema 
radu; gdje ne cvatu organizacije; gdje ne stoji moral na visini, 
kaošto drugdje. Ali i to je jasno, da ne mogu biti iste ekonom- 
ske prilike tamo, gdje je veće prirodno bogatstvo i bolje pro- 
metne veze sa svijetom i podesniji susjedi, koji mogu biti ko- 
risniji kao kupci ili kao prodavači; tamo, gdje nema tolikoga 
prirodnoga bogatstva, gdje nema dobrih veza sa stranim svije- 
tom ili možda čak i u samoj zemlji, gdje nema takvih susjeda, 
koji bi bili po zemlju korisni, jer ili ne kupuju proizvoda, ili 
nemaju na prodaju onoga, što dotičnoj zemlji treba. Sve se 
ovo po sebi razumije. Ali fo ne znači, da su ekonomske prilike 
jednostavno rezultat značaja ili mišljenja ili ideja, nego upra- 

Vo obratno: kašto pojedinac, tako može i čitav jedan narod 
živjeti u teškim ekonomskim prilikama, jer su odviše nepovolj- 
ni vajski uvjeti, premda ima sam narod najbolje uslove sa 
svoje strane, da bi mogao najsretnije živjeti. Pa i obratno: i 
pojedinac i čitav narod, može živjeti u veoma nepovoljnim 
prilikama, premda nema nikakvih vrlina, samo poradi sretnih 
prirodnih okolnosti. 


a4 


U ovim dakle uskim granicama lako i rado priznajemo, 
da postoji neka uzajamna ovisnost između ekonomskih prilika 
i ideja ili mišljenja ili značaja, bilo pojedinaca bilo čitavog 
naroda. Ali dijalektički materijalizam ne zadovoljuje se ova- 
ko ograničenom tvrdnjom, nego postavlja posve općenitu tezu. 


Za ovu svoju općenitu tvrdnju dijalektički materijalizam 
ne može se pozvati na iskustvo, nego on, pretpostavlja aprior- 
ne tvrdnje materijalističkoga sistema. Neće biti teško, odre- 
diti, koji je ovaj sistem. Samo se sjetimo, koje smo razne vrste 
materijalizma prije upoznali. Jedna je vrsta ili skup raznih 
oblika materijalizma ona, koja pripisuje materiji svojstva, što 
ih mi pridijevamo samo Bogu: da nema nikakva podrijetla, da 
upravlja čitavim svijetom, da je izvor svakoga života, da je 
izvor svake vrednote na području istine, dobrote i ljepote, da 
je svemoguć, da je izvor i čuvar moralnoga i pravnoga pore- 
tka, da od njega ima svaka kultura svoj smisao, da je izvor 
i predmet našega blaženstva. 

A sada promotrimo, koja bi svojstva materija morala 
imati, da bi mogla proizvesti ili određivati mišljenje ili ideje. 
Zato bi materija morala imati sva ona Božja svojstva. Ona bi 
morala biti izvor sve istine, jer se mišljenje ravna prema za- 
konu istine. Ona bi morala biti izvor svake dobrote, pa i mo- 
ralne dobrote, jer bi određivala i moralne ideje i zakone, pre- 
ma kojima se ljudski život ravna; čovjek neće da mu se spoči- 
tava nemoralnost, nego zahtijeva, da ga ljudi hvale kao štova- 
telja morala i vršitelja dužnosti. Materija morala bi biti i 
izvor svake ljepote, jer bi ona određivala, kada je život lijep. 
I ljepotu naime ljudi prosuđuju prema nekim idejama i zako- 
nima. Ako su dakle sve ideje ili naše mišljenje proizvod ma- 
terije, onda mora da je i naše mišljenje sa svim svojim ideja- 
ma nešto materijalno; prema tomu da ne postoji ništa osim 
materije, nego da je materija jedino biće. Očito je i to, da bi 
materija morala upravljati čitavim svijetom sa svim događaji- 
ma u njemu. Slijedi i to, da bi materija morala dati smisao 
svakoj kulturi. Ona bi morala biti i izvor svakoga poretka, ne 

samo prirodnoga, nego i moralnoga i pravednoga, jer bi ona 
određivala shvaćanje moralnih i pravnih vrednota. Materija bi 
morala biti bez uzroka ili sama od sebe, jer bi ona bila uzrok 
svega. Ona bi morala biti napokon i uzrok i predmet našega 
blaženstva, jer se i naše shvaćanje blaženstva i njegova pred- 
meta ravna prema idejama, koje nas vođe kod izbora raznih 
naših čina i žrtava te nam daje jakost, da možemo svladati 
poteškoće. Da bi dakle materija mogla proizvesti naše ideje i 
naša načela, prema kojima se ravnamo u raznim prilikama na- 
šeg života, bilo javnoga, bilo privatnoga, morala bi ona imati 
sva božanska svojstva. 

Na pitanje dakle, što pretpostavlja dijalektiči materija- 
lizam, odgovaramo: 

On pretpostavlja, da je materija Bog. 

Zato on uključuje u sebi razne vrste materijalizma, koja 
pripisuju materiji razna božanska svojstva. Iz toga slijedi, da 
on uključuje u sebi sva ona protuslovlja i sve nemogućnosti, 
koje su sadržane u apsolutnom materijalizmu. Ova se protu- 
slovlja ne mogu sakriti. 

Tko ostaje kod ispitivanja dijalektičnoga materijalizma 
na površini, tj. tko se zadovoljuje kakvim god odgovorom, 
mogao bi se prevariti ter misliti, da se kod dijalektičnoga ma- 
terijalizma radi samo o jednoj indiferentnoj vrsti društvene 
ekonomije, bez ikakve pogibelji za najdragocjenije vrednote 
vremenitog i vječnog života. 

Ali dublje nas je promatranje uvjerilo, da 

Dijalektički materijalizam ugrožava sve, što je temelj i 
srce i vjere i filozofije, i znanosti i praktičnoga života. Dija- 
.lektični materijalizam sadržaje revoluciju na čitavom područ- 
ju ljudskoga mišljenja i nastojanja. Zato je opasan protivnik 
i neprijatelj, kojega ne smijemo izgubiti s vida. Moramo upo- 
trijebiti sva sredstva, da suzbijemo njegove nasrtaje, da nam 
ne uzmogne naškoditi. 


111. KOJA SREDSTVA IMADEMO NA RASPOLAGANJE U BORBI 
PROTIV DIJALEKTIČKOG MATERIJALIZMA? 


Kaošto kod svake borbe, tako je i ovdje prvo sredstvo, 
kojim možemo i treba da se služimo: iskoristiti njegove slabe 
strane. Ovih ima mnogo. To su u prvom redu sve one njegove 
nauke, koje se protive našim temeljnim težnjama, kako smo 
već vidjeli. Ovim se njegovim slabim stranama služimo protiv 
njega, ako ih otkrivamo, pokazujemo i dokazujemo, ukoliko 

nijesu odmah očite, čim ih vidimo. Već smo prije promatrali 
razna protuslovlja i nemogućnosti, s kojima je povezan dija- 
lektični materijalizam, kad smo promatrali razne vrste mate- 
rijalizma. Vidjeli smo, da materija ne može nadomjestiti Boga 
niti na području istine ili spoznaje, niti naše težnje za dobrim 
niti na području estetike, niti kod moralnog i pravnog poretka, 
niti kod naše težnje za potpunom srećom. Vidjeli smo, da ma- 
terija ne može biti izvor svega, osobito ne može biti izvor ži- 
vota, bilo kakvagod, a u prvom redu duhovnoga života, kakvo 
je mišljenje i slobodno biranje. Vidjeli smo napokon i to, da 
materija ne može upravljati čitavim svijetom: ona ne može 
stupiti na mjesto Božje Providnosti. Tko mirno promatra sve 
ove nemogućnosti, ne može pristati uz dijalektični materi- 
jalizam. 

Druga je slaba strana dijalektičnog materijalizma njegov 
loši plod. Što on svojim pristašama obećaje, to je dakako veo- 
ma lijepo: on im obećaje, da će biti osolobođeni od svih pote- 
škoća, i da će im se ispuniti sve njihove želje i nade. Ali ono, 
što on uistinu donosi svojim prijateljima, to je razočaranje, 
gubitak svega, što ima za nas najveću vrijednost. Najviše, ako 
donese nekomu pojedincu ili nekoj skupini ljudi kratkotrajno 
uživanje nekih zemaljskih dobara. I ovo se prije ili kasnije 
svršava, i zato ne može biti mirno i bez straha. Zato treba 
uvijek držati na pameti, pa i drugima dozivati u pamet, da od 
dijalektičnoga materijalizma nema nikakve prave koristi. 

Ali ne samo da ne donosi dobroga ploda, nego on baca u 
more očaja i neizmjerne žalosti og$romnu većinu ne samo svo- 
jih protivnika, već i svojih vjernih prijatelja, ako ga kušaju 
provesti u životu. Treba daleko otvoriti oči pa i svakoga dru- 
goga upozoriti, da najpomnije gleda, kuda i kamo vodi dija- 
lektični materijalizam, ako ga se konsekventno provodi: u 
najstrašniju i najžalosniju propast; u rasulo svega onoga, što 
nam je najdraže. 

Franjo Šanc D.I. 


»Živote 1937/9—10 28 


»Iražim istinu u Rusiji“ 


Pod tim naslovom je izdao svoj dnevnik Sir Walter 
Citrine* sa svoga putovanja po sovjetskoj Rusiji. Sir W. Ci- 
trine je generalni tajnik engleskih radničkih sindikata Trade 
Unions, koji se — poznavajući kapitalistički sistem svoje do- 
movine sa svim njegovim manama —a na poziv samih sovjeta 
zaputio u Rusiju da ondje promotri komunistički eksperime- 
nat. On je jedan od najpozvanijih da daje svoje mišljenje o 
prilikama u Rusiji, jer kao generalni sekretar engleskih rad- 
ničkih sindikata odlično poznaje želje, težnje i patnje radnika 
i prema tome, najsigurnije može prosuditi, da li je novi ko- 
munistički pokus u skladu sa interesima i zahtjevima radni- 
štva. Njegovo putovanje trajalo je mjesec i po dana od 14. 
rujna do 28. listopada 1935 g. Ako svemu tome još dodamo, 
da je pisac prije 10 godina već jedamput proputovao Rusiju, 
tek onda ćemo znati cijeniti njegova opažanja. Jer njegova 
knjiga nije samo običan prikaz sadašnjeg stanja stvari: uspo- 
ređujući sadašnje stanje sa onim od prije 10 godina, daje ona 
stvaran uvid u onu dinamiku komunističkog sistema, o kome 
se tako različito i mnogo govori. 


UMJETNA I KUPOVNA SNAGA RUBLJA 


Da uzmognemo ustanoviti životni standard bilo kojeg 
naroda ili klase, nije dovoljno da znamo visinu plaće, već 
nam je neophodno potrebno poznavanje kupovne moći te 
plaće, odnosno dotične monetarne jedinice. Pisac naše knji- 
ge sa puno smisla za realni svakidašnji život obraća naročitu 
pažnju na to, da što točnije ustanovi kupovnu moć rublja. 
Svaka država bi htjela da prikaže visoku vrijednost svoga 
novca. Sovjeti — po razlaganjima pisca — izgleda da su u 
tom pogledu na prvom mjestu. Da vidimo šta su sve Sovjeti 
učinili da bi održali fikciju visoke vrijednosti rublja. Na zva- 
ničnoj državnoj burzi stranac, na pr. jedan Englez za svoju 


*I Search For Truth in Russia, by Sir Walter Citrine, 
General Secretary, Trade Unions Congress President, International Fe- 
deration of Trade Unions, London, George Routledge & Sons, pp. 368. 

funtu dobije 5 rubalja i 60 kopejka. Po toj cijeni kupljenim 
rubljima on može kupovati u naročitim radnjama za strance, 
u tako zvanim »Torgoin« radnjama. Ovdje su cijene razmjer- 
no dosta niske i od prilike odgovaraju onima u Engleskoj. 
Tako stranac kupujući u tim specijalnim radnjama ima uti- 
sak da je kupovna moć rublja prilično visoka. Međutim za 
vrijeme boravka pisca u Rusiji, postojale su još i druge rad- 
nje za tuzemce, Ruse. 

U tim radnjama su cijene bile fantastično (56 str.) viso- 
ke. Da vidimo neke cijene iz jedne Lenjingradske radnje: 


muške kape 10—17,75 rub. 

muške cipele 72 rub. 

muška zimska odijela 225—350 rub. 
ženske haljine 252—550 rub. 

bijeli kruh 2,20 rub. 


Ako gore spomenute cijene proračunamo na osnovu 
zvanične vrijednosti rublja, koja iznosi 5,60 rublja za 1 funtu. 
onda na primjer za kilogram kruha Englez bi imao da plati 
7 šilinga i 6 penia, odnosno 90 Din., ako računamo da jedna 
engleska funta vrijedi 240 Din. To bi bila fantastično visoka 
cijena. Rješenje tog pitanja leži u tome da je kupovna moć, 
odnosno prava vrijednost rublja nekoliko puta niža od zva- 
nične vrijednosti. 

A _ koja je onda prava vrijednost rublja? Stranac ne 
mora da kupi rubalj samo u zvaničnim mjenjačnicama. Njemu 
se pruža prilika, bilo u hotelu bilo na ulici, da kupi rubalj od 

rivatnih ljudi i to za svoju funtu dobije 100-200 rub. (61 str.) 
Mo su t. zv. »crne mjenjačnice« (Black Exchange 60 str.). Ti 
ljudi koji kupuju funtu za 100 - 200 rub. sigurno nisu na gu- 
bitku usprkos visoke cijene, koju plate za funtu, jet sa stra- 
nim novcem mogu da kupuju u radnjama za strance, gdje je 
roba bolja, više puta jeftinija a napokon u tim specijalnim 
radnjama se dobivaju stvari, kojih u drugim radnjama za tu- 
zemce nema. U tim radnjama za strance može svaki kupo- 
vati, tko ima stranu valutu, dragulje, zlato i srebro ili rubalj, 
kupljen po zvaničnoj cijeni. Kako se ustanovi, da li je rubalj 
kupljen po zvaničnoj cijeni? 

Na vrlo jednostavan način. Ako stranac ili tko drugi 
kupi rubalj u zvaničnim mjenjačnicama, onda on dobije pri- 
znanicu, u kojoj su navedeni redni brojevi rubalja i on je pri- 
moran prilikom kupnje pokazati i tu priznanicu sa brojevima. 
Dakle, vidimo da za same Ruse, 1 funta vrijedi 100 - 200 rub. 

Uporedivši cijene u specijalnim radnjama sa onim iz radnja 
za tuzemce pisac dolazi do zaključka da 1 rubalj ni u kom 
&lučaju ne vrijedi više od 3 peni-a. Sovjeti budno paze na to, 
da široke mase ne bi doznale za ove velike razlike u cijena- 
ma. Pisac navodi jedan moskovski slučaj u blizini »Bolšoj 
Theatra«, gdje se specijalna radnja za strance i radnja za tu- 
zemce nalaze jedna nasuprot drugoj. U izlogu radnje za tu- 
zemce bio je izložen cijenik, međutim u izlogu radnje za ino- 
zemce nije se vidio nikakav cijenik, iz jednostavnog razloga 
ta prolaznici ne bi imali priliku usporediti oba cjenika i na 
taj način otkrili ogromnu razliku (141 str.) Ovdje dajemo 
cijenik prije spomenute moskovske radnje za tuzemce: 

ženski vuneni pulover 100—160 rub. 

ženski šeširi 17,50—54 rub. 

čajni pribor 130 rub. 

ženske cipele 110—167 rub, 

ručnik 10 rub. 

hlače 75—90 rub. 

muški zimski kaput 225 rub. 

ženski kaput 356 rub. 

češalj 1,96—2,80 rub. 


Osim ovih radnja za strance i tuzemce, u većim tvor- 
nicama postoje još i takozvane kooperativne radnje za rad- 
nike istih tvornica. Tako nam pisac daje neke cijene, koje 
je našao u nekim velikim moskovskim tvornicama kao n. pr. 
u Staljinovoj tvornici strojeva. Ove cijene su niže od onih 
u otvorenim radnjama za tuzemce. Tako na pr.: 


1 kg. slanine 20 rub. 

1 kg kobasica 19 rub. 

1 kg sira 9,40 rub. 

1 kg dvopeka 9,90 rub. 

1 kg crnog kruha 2,20 rub. 


Prilikom promatranja tih cijena moramo imati na umu 
da jedna engleska funta vrijedi od prilike 240 Din. Budući 
đa u jednoj funti ima dvadeset šilinga, a u jednom šilingu 
12 peni-a, to znači, da jedan peni vrijedi 1 Din. Ako se sje- 
timo gore navedenog mišljenja o faktičnoj vrijednosti rublja, 
koja iznosi 3 peni-a, onda možemo lako izračunati da cijena 
1 kg slanine u našem novcu iznosi 20 X 3 = 60 Din. Ili da 
uzmemo slučaj jednog Engleza, koji za svoju funtu dobije 

5,60 rub. On bi u radnjama za tuzemce imao da plati za 1 
kg sira 9,6 rub. odnosno 1,6 funte, t. j. od prilike 380 Din.f 
U radnji za strance on plaća za isti sir 20 kopjejka, to jest 
od prilike 9 penia. Ovdje dajemo neke cijene iz jedne mo- 
skovske radnje za strance (62 str.): 

1 kg sira 20 kopj. 

1 kg maslaca 32 kopj. 

1 1. mlijeka 5 kopj. . 

1 kom. sapuna 16 kopj. 


Na 343 strani svoje knjige pisac kaže, da je već za 
vrijeme njegova boravka bilo govora o izjednačenju cijena 
i ukidanju radnja za strance. 


To ukidanje uslijedilo je u veljači 1936 g. Od toga vre- 
mena funta vrijedi umjesto 5,60 rub. 25 rub. To je najbolji 
dokaz, kako su Sovjeti u toku zadnjih godina umjetno pre< 
cjenjivali vrijednost svoga rublja. Sad Englez dobije 4 puta 
više za svoju funtu, ali istovremeno ima 3—4 puta više pla- 
titi za pojedine artikle u Rusiji nego u Engleskoj, jer isto- 
dobno sa snižavanjem vrijednosti rublja Sovjeti su povisili 
cijene svojoj robi. 

FIKTIVNE I STVARNE PLAĆE 


Malo prije smo utvrdili na osnovu podataka našega 
pisca Sir VW Citrin-a, kupovnu moć rublja, koja je nekoliko 
puta niža od službene vrijednosti. Utvrdivši da 1 rubalj vri- 
jedi od prilike 3 peni-a, odnosno 3 Din., možemo poći jedan 
korak dalje i istražiti plaće uopće. 

Na osnovu podataka dobivenih od centralnog komiteta 
radničkih organizacija, prosječna visina mjesečne plaće izno- 
sila je 146 rubalja. U ovu prosječnu vrijednost su uračunate 

laće direktora, kvalifikovanih radnika i inžinjera. To je 
ila prosječna vrijednost na koncu prvog petogodišnjeg 
plana. Te radničke organizacije bi htjele dokazati, da ta 
prosječna vrijednost znači sto postotno poboljšanje prema 
pre vrijednosti od 1928 g. t. j. prema onom stanju, 
oje je bilo na početku prvog petogodišnjeg plana. Ali, ka- 
ko pisac kaže, svaki znade, da je to posljedica ogromnog 
pada vrijednosti rublja u toku onih pet godina. Ta prosječna 
laća, uzimajući u obzir visoke cijene, bila bi neznatna. 
vjeti se trude da dokažu , kako osim plaće u novcu, rad- 
mici imaju još dosta povlastica, koje kad se uzmu u obzir 
predstavljaju lijepu svotu. Tako su neki artikli u kooperativ- 
aim radnjama jeftiniji, nego li u otvorenim radnjama. 

kao posljedica težnje za izjednačenjem cijena, mnoge od tih 
radnja su zatvorene. U tim kooperativnim radnjama radnici 
su mogli kupovati samo u ograničenoj količini, tako poslije 
jedne izvjesne količine robe radnik bi imao da čeka izvjesno 
vrijeme, sve dok ne dobije ponovno dopuštenje za nabavku 
iste robe. Da bi dobio ponovno jedno odijelo, imao bi da 
čeka godinu dana ili još više. Te kooperativne radnje su tako 
malene da veći dio svoje plaće, radnik mora da potroši u 
otvorenim državnim radnjama za tuzemce. 


Prosječne plaće u onim tvornicama, koje je pisac posje- 
tio jesu: 


Vrst tvornica Prosječne mjes. plaće 
* Tvornica obuće u Lenjingradu 190 rub. 
Kirovljeva tvornica strojeva Lenjingrad 250 rub. 
Moskovska tvornica rublja 210 rub. 
Moskovska tvornica rublja za djecu 195 rub. 
Tvornica električnih produkata u Harkovu 207 rub. 
Ordžonikidze-ova tvornica traktora 205 rub. 
Staljinova rafinerija ulja 210 rub. 


To su tako niske plaće (337 str.) da ruski radnik ne 
bi mogao od njih živjeti. Već smo malo prije spominjali ko- 
operativne radnje za radnike. Osim tih radnja, radnici još 
imaju neke dodatke u obliku zdravstvenih institucija, pla- 
ćenih blagdana i besplatnog školovanja za svoju djecu. Ko- 
liko to iznosi u novcu? Sovjetski izvori kažu da ovi izdatci 
iznose 32% plaće. Pisac naše knjige nije mogao da utvrdi 
više od 28% plaće. To bi značilo u najboljem slučaju nov- 
čane plaće. Dakle, ako se sjetimo prije navedene prosječne 
novčane plaće, koja iznosi 146 rub. i toj još dodajmo jednu 
trećinu kao novčanu vrijednost gore spomenutih dodataka 
u naravi, onda ćemo dobiti 194 rublja. Mjesečna plaća sa 
svim dodacima iznosila bi dakle 194 rublja. Od te sume pro- 
sječno možemo odbiti 10% za stan. Kakvi su ti stanovi, o 
tome ćemo govoriti kasnije. | 


Ako 194 podijelimo sa 30 t. j. sa brojem dana u mjesecu 
dobićemo od prilike 6,5 rub. Ruski radnik prema tome za 
svoj dnevni rad dobije toliko da može kupiti tri kilograma 
crnog kruha uz cijenu kruha od 2,2 rublja, a pri tom treba 
imati na umu, da je kruh još relativno najjeftiniji, jer već 
kobasice stoje 1 kg 19 rub., a da ne govorimo o odijelu. Ra- 

zumije se, da nijesu svi radnici jednako plaćeni, već da ima 
u nekim tvornicama osam, u drugim devet kategorija. 

Tako na primjer u jednoj tvornici obuće u blizini Le- 
njingrada plaće u raznim kategorijama bile su slijedeće: 


1 kategorija mjesečno 125 rubalja 


2 « « 145 « 
3 « 165 > 

4 a « 175 « 
5 « « 190 « 
6 « « 210 « 
7 « « 215 « 
8 « « 230 « 
9 « « 250 « 


VRAĆANJE UNATRAG 


Prije nekoliko decenija u svim zapadnoevropskim dr- 
žavama bili su organiziranii štrajkovi protiv akordnom si- 
stemu i ženskom radu. Akordni sistem dara smatrao se kao 
najnečovječnije sredstvo iskorišćavanja 1 judske radne snage. 
A što radimo sada? Pomoću novina, plakata, kina Sovjeti 
propagiraju taj sistem rada pod imenom Sfahanovština. 
Ženska radna snaga se upotrebljava za najteže radove, bez 
obzira na to, da li su ti radovi opasni po zdravlje ili ne. 
(195 str.) Sad se radi po onom sistemu u Rusiji protiv koje- 
mu su se socijalisti raznih zemalja borili i bore se još u 
nekim zemljama i dandanas. U nekim kapitalističkim zemlja- 
ma manje efikasniji radnici bili su žigovani na taj način, da 
su njihova imena bila ispisana na t. zv. »crnoj listi«. A što 
rade Sovjeti? Oni u drugim državama osuđuju svaku crnu 
listu, a u svojim tvornicama ne samo da imaju »crnu listu« 
već su, kao što je pisac vidio u jednoj moskovskoj tvornici, 
karikature slabijih radnika izvješene na velikoj tvorničkoj 

loči. Uz sve to dobivaju ovi, razumije se, i manju plaću. U 
pitalističkim zemljama, radničke organizacije su pozvane, 
da se bore za bolju plaću i za tjelesnu i duševnu zaštitu rad- 
nika. Takve Radničke organizacije, postoje i u Rusiji. Samo 
se one, kako nam Citrine veli, brinu više za efikasnost rada, 
nego li za interese radnika. (130 str.) To je sasvim razumljivo 
jer su ove radničke organizacije zapravo državne ustanove 
(185 str.) bez samostalne egzistencije, i tako su one obično 
sredstvo u rukama komunističke partije. Baš radi toga, te 
ruske radničke organizacije nemaju ništa zajedničkoga, sa 


istoimenim organizacijama u kapitalističkim zemljama. Netko 
bi mogao primjetiti da radničke organizacije u Rusiji ni ne 
moraju imati drugu funkciju nego da strogo nadziru točno 
izvršenje radova propisanih sa strane raznih komesarijata, 
odnosno komunističke partije, jer već ti razni komesarijati 
tako sastavljaju plan rada, da bude u skladu sa interesima 
radništva. Tako bi bilo, kad bi u Rusiji vladao socijalizam 
ali, kako veli W. Citrine (131 str.), onaj sistem u Rusiji prije 
bi se mogao nazvati državnim kapitalizmom, nego li socijal- 
nom demokracijom. To znači, da su ruske radničke organiza- 
cije preuzele ulogu raznih tvorničkih nadzornika kapitali- 
stičkih zemalja, koji nemilosrdno zastupaju interese većih ili 
manjih kapitalista. Razlika je samo u tom, da su ruske radni- 
čke organizacije primorane da štite interese psedo-demiurga, 
odnosno državnog kapitalizma, čiji su dioničari privilegizo- 
vani članovi komunističke partije. 


Treba priznati, da su Sovjeti otstranili nezaposlenost. 
Ali to su postigli inflacijom, odnosno snižavanjem općeg ži- 
votnog standarda (315 str.) u vrijeme prisilne industrijaliza- 
cije zemlje. Tako na pr. u Sjedinjenim američkim državama, 
kroz nekoliko generacija, nije bilo nezaposlenosti, jer se zem- 
lja nalazila u stadiju općeg razvitka (315 str.) Isti je slučaj 
danas sa Rusijom. Pored inilacije diktatura je bila ono sred- 
stvo, koje je omogućilo odstranjenje nezaposlenosti. 


RADNIČKI STANOVI U RADNIČKOJ DRŽAVI 

Prisiljena industrijalizacija zemlje traži sve više i više 
radnika. Tako je na pr. 1925 g. bilo od prilike 10,000.000 rad- 
nika, 1935. bilo ih je 24,750.000. Broj radnika raste još i dalje. 
Razumije se, da je to radništvo trebalo nekud smjestiti. Rad- 
ničkih stanova nije bilo u dostatnoj mjeri. Zato se otpočelo 
sa gradnjom radničkih stanova na veliko. Usprkos velikih 
napora samo otprilike jedna trećina radništva živi u tim no- 
vim stanovima, a ostale dvije trećine u barakama (211 str.). 
Stanovi su vrlo primitivni i u većini slučajeva jednosobni. 
Pisac naše knjige vidio je bezbroj slučajeva gdje nekoliko 
živi u jednoj sobi sa jednim ili u najboljem slučaju sa dva 
kreveta. Nekoliko takovih stanova imalo je svoje nuspro- 
storije. Simpatizeri Sovjeta u kapitalističkim zemljama uvi- 
jek se pozivlju na odlične stanbene prilike u Rusiji, ali kako 
veli W. Četrcine (206 st.) usprkos velikih napora, ruski sta- 
novi se nikako ne daju usporediti sa onima u zapadnoevrop- 
skim državama. A u nekoj superiornosti, o kojoj govori ko- 


444 


enunistička propaganda, nema ni govora. (214 st.) Barake su 
prljave, vrlo nehigijenske (211 str.). Svaka nadobudnost je 
adsutna. Jedini ukras tih stanova su slike Staljina i raznih 
drugih visokih funkcionera. Komunistička propaganda, stal- 
ao govori o stanovima sa posebnom kupaonom i kuhinjom, 
a hladnoj i toploj vodi itd. W. Citrine mgao se samo urijet- 
kim slučajevima osvjedočiti o svem tomu i to u većini slu- 
čajeva samo onda, ako je posjetio stanove onih radnika, koji 
su bili članovi komunističke partije.“ 


NOVO KMETSTVO 


Kako je stanovište seljaštva prema vladi? U prvim go- 
dinama, seljaci su bili puni nade u bolju budućnost! Seljaci su 
bili zauzeli vlastelinske zemlje, ali nijesu dobili od vlade ono, 
što su najviše željeli, pravo privatnog vlasništva nad onom 
zemljom koju su obrađivali. Tako su seljaci postali »krava 
muzara« Sovjeta, jer su bili prisiljeni da najveći dio žetve 
predadu državi. U toku zadnjih godina, došlo je do prisilne 
kolektivizacije seljačkih posjeda. Kolektivizacija nije sa 
svim sprovedena, jer seljaci mogu imati svoje vlastite krave, 
svinje, živad i mali vrt za povrće. Osim toga ne moraju 
svu žetvu predati državi, već mogu jedan dio zadržati sebi i 
prodati na trgu. Dakle to bi bilo jedno poboljšanje prema 
prijašnjim godinama (290 str.). Ali to poboljašnje je samo 
prividno. Naime, cijene ostaloj robi su tako visoke, da dr- 
žava na taj način oduzima seljaku svu prednost koju mu je 
dala dozvoljavajući seljaku da prodaje jedan dio svojih pro- 
đukata na slobodnom tržištu (292 str.) Ova činjenica se vi- 
djela i prilikom promatranja seljaka, koji su većinom bili vrlo 
bijedno odijeveni. 

DEMOKRACIJA BEZ SLOBODE 

Da vidimo imaju li radnici i seljaci mogućnost da iz- 
nose svoje zahtjeve. Javni zborovi su zabranjeni. Slobode 
ćovora i štampe nema. Sve to sačinjava privilegij članova ko- 
smunističke partije. (286 str.) Kad god je W. Citrine govoria 
a diktaturi, bilo mu je rečeno da je diktatura samo jedna 
prelazna faza, koja se postepeno ali sigurno oblažuje. Među- 
tim, piše W. Citrine na 283 str. svoje knjige, ne samo da 
diktatura nije popustila od njegovog zadnjeg boravka prije 
(0 godina u Rusiji već je nasuprot pojačana. Sovjeti kažu, 


* Svih članova komunističke partije ima nešto preko 2 milijuna, 
& radništva eko 24 milijuna. 

da zaštićuju interese radništva i da oni ne vladaju već da 
preko njih vlada radništvo. Čemu onda, pita W. Citrine, 
toliko naoružanih stražara u sovjetskim tvornicama? Neda- 
leko od Staljinove rafinerije ulja, nalazile su se oružani od- 
redi G. P. U.-a u stalnoj pripravnosti (272 str.) da odmah 
interveniraju u slučaju štrajka ili sabotaže. Radnici su obi- 
čni kotačići u komunističkom stroju. U teoriji, oni su gospo- 
dari, ali u stvarnosti oni su primorani da rade ono, što im 
je naređeno. (306 str.) 


»IZBORI« S JEDNOM STRANKOM 


Mnogo se govori u zadnje vrijeme o skorim izborima 
u Rusiji. Od kakove vrijednosti mogu biti ti izbori, kad osim 
službene liste komunističke partije nije dopuštena nijedna 
druga lista? 

»Gdje je lična sloboda — pita Citrine — ako je jedna 
takozvana socijalistička država zbog ubojstva Kirova stri- 
jeljala 117 ljudi bez ikakvog procesa. Svijet nikad ne bi čuo 
na pr. više ništa za Dimitrov-u, kad bi Hitler na sličan način 
postupao u svoje vrijeme poslije paleža Reichstaga« (301 str.) 
Najveća nepravda kapitalizma bila je baš u tome što čovje- 
ka nije smatrao osobom, već je gledao u njemu samu izvje- 
snu količinu radne snage. Cilj socijalizma ne može biti u 
većoj ili boljoj proizvodnji različite robe, već zadatak njegov 
leži u tome, da omogući osobnu slobodu i razvitak ličnosti. 


NOVA ARISTOKRACIJA 


Malo prije smo govorili, da je radništvo podijeljeno na 
osnovu plaće na devet kategorija. Stručni radnici i inženjeri 
opet imaju oko 2000 rublja. Ako su ti radnici još i članovi 
komunističke partije, onda imaju posebne privilegije, kao što 
na pr. bolji stan, dulji dopust itd. Sasvim je razumljivo, da 
oni koji imaju veću plaću žele da žive u boljim stanovima, 
da imaju bolje odijelo i tako će biti njihov standard života 
viši, nego li onih koji nemaju tako visoku plaću (77 str.) Pod 
tim okolnostima moraju se formirati nove klase. Tako je na 
primjer u Harkovu W. Citrine imao priliku da vidi manje ku- 
će od 3—4 sobe u privatnim rukama. Suvišne sobe su bile 
iznazmljene »manje bogatim ljudima« (173 str.) Vrlo dobro 
znamo iz povijesti, da je velika većina one vlastele, koja je 
sada protjerana iz Rusije, prije nekoliko generacija na sličan 
način počela. Komunisti nas uvjeravaju da nema velike raz- 
like između tih raznih današnjih kategorija i raznih funkcio- 
nera, to jest, da te kategorije nijesu klase u starom smisku: 

riječi. Ne smijemo zaboraviti, da u početku nije bilo velike 
razlike ni među onim nekadašnjim, caru odanim plemićima 
i vojnicima, koji su prvi put bili dobili privilegije. Dostatna 
je sama činjenica privilegija t. j. podloga za stvaranje klasa je 
tu, sve ostalo je samo pitanje vremena. Sasvim je razum- 
ljivo da će jedan stručni radnik prije osnivati stručna, kul- 
turna ili bilo koja druga udruženja sa njemu sličnim radni- 
cima negoli sa slabije plaćenim običnim radnicima, (146 str.) 
Kakva je razlika između vodećih ličnosti komunističke par- 
tije, koji žive u posebnim vilama izvan grada sa nekoliko 
slugu i usred najveće udobnosti kapitalista? (77 str.) Već 
sada je dostatno pogledati ljude na moskovskim ulicama, da 
se po načinu odijevanja otkrije ovu ogromnu razliku koja je 
posljedica različitog ekonomskog stanja u kojem žive stanov- 
nici »socijalističkog« Saveza. Tako na primjer W. Citrine na 
299 str. navodi slučaj o jednoj moskovskoj radnji Bilo je 
uno svijeta u toj radnji, koji su čekali da dođu na red. 
Među njima je bilo najrazličitijih tipova. Naročito je palo u 
oči piscu nekoliko vrlo elegantnih dama, sa krznenim ka- 
putima, koje su većinom bile u pratnji crvenih oficira. Ka- 
kvoća i kroj njihovih odijela bili su u takvome kontrastu sa 
odjelom ostalog svijeta, da je čovjek imao osjećaj, da se na- 
lazi u nekoj kapitalističkoj zemlji. Ili koja je razlika izme- 
đu kapitalističkih dama, koje neće da peru prljavo posuđe 
i zato drže služavku, i onih dama komunističke države ko- 
jima je dozvoljeno da drže služavku? 
Zar u jednom i u drugom slučaju ekonomski jači čo- 
vjek ne drži u svojoj službi ekonomski slabijega? Nakon 20 
godina groznog krvoprolića u kojem su stradali životi mili- 
juna imamo opet iste klasne pojave, protiv kojima se tako 
nemilosrdno borilo. Ljudi se izjednačuju poštivanjem ljudske 
ličnosti, a ne nasilnim — i uvijek samo privremenim — iz 
vanjskim nivelacijama. 


F. Szilagyi | 


Katolička crkva Rao historijska 
činjenica pobija dijaleRtički 
historijski materijalizam 


»Shakespeare-ov nam Julije Cezar kao halucinacija 
dokazuje postojanost i prabmjim eto čovjeka. Taj je do- 
Br iz godine 44. prije Krista, ojega veliki pjesnik hilja- 

u šest stotina godina kasnije crpi materijal za uzvišenu dra- 
mu, kad se danas prikazuje na pozornici, pun aluzija na sadaš- 
oje prilike .. . O bajke napretka! Evo čovjeka takvog, kakav 
jest, evo svjetine takve, kakva jest. Pjesnik nam pruža te 
ogledalo iz dubine vjekova, a mi u njemu prepoznajemo vla- 
stito lice. On nas škropi krvlju, a to je niki ista krv, koja 
se sveudilj prolijeva u ime istih ideala... « 


U tih nekoliko riječi izrekao je Saleni francuski ka- 
tolički pisac Francois Mauriac veliku istinu: čovjek se u biti 
svojoj ne mijenja. Ni jedan napredak, pa bio on ne znam 
kako znatan i važan, ne mijenja u čovjeku ono bitno čovječje. 
Duša je uvijek ista, i kod Rimljanina i kod modernog Evrop- 
ljanina, kod Eskima i kod Zulu-crnaca. 


Kao što se čovjek ne mijenja, tako postoji i među ljud- 
skim institucijama jedna, koja je u biti svojoj napose nepro- 
ejenljiva. To je Katolička Crkva. 

No postoji jedan sistem, koji ne će da računa s tim 
činjenicama, koji niječe nepromjenljivost čovječje prirode i 
kontinuitet Katoličke Crkve, ma da inače tvrdi da sve gradi 
ga činjenicama. Taj je sistem ujedno i filozofijski temelj 
marksizma, njegovo opravdanje pred svijetom, to je dijalek- 
tički odnosno historijski materijalizam. 


Iznijet ćemo najprije sam dijalektički i historijski mate- 
cijalizam u nekoliko krupnih crta, zatim ćemo osvijetliti či- 
ajenicu Katoličke Crkve, a konačno ćemo porediti tu činje- 
aicu s izvodima historijskog materijali 


TEORIJSKE OSNOVICE 


Jedan je od temelja novog bezbožnog, materijalističkog 
gledanja na svijet postavio Hegel, koji kaže: Apsolutna je 
ideja, koja je postojala prije svega, negirala samu sebe, a ta 
je negacija vanjski vidljivi svijet — priroda, koja spoznaje 
duh, te se tim sama negira. Čovječanstvo spoznaje tu apso- 
lutnu ideju, koja je apsolutna istina. 

U toj nauci valja da razlikujemo dva elementa: sadržaj, 
koji tvori apsolutna ideja, i metodu — dijalektiku. Princip je 
dijalektičke metode, da se u samoj početnoj fazi, tezi, krije 
klica njezine propasti, njezina negacija. Negacijom teze do- 
lazi antiteza, koja isto ima u sebi klicu svoje negacije, svoje 
propasti. I ta negacija negacije, koja je treći stupanj, jest sin- 
teza svega. Ali taj se tok ne zaustavlja kod sinteze, koja je 
ujedno opet sinteza, te se negira. I svijet se razvija u nepre- 
stanom taktu: teza — antiteza — sinteza. 

Već je Hegelov učenik Feuerbach odbacio apsolutnu 
ideju, koja nikako ne spada u taj sistem, gdje je sve relativno 
promjenljivo, te je naveo kao počelo vječnu materiju. Sve je 
materijalno, a viša su bića samo fantastični refleks našeg 
vlastitog bića. Nije za Feuerbacha materija produkt duha, 
već je sam duh samo najviši produkt materije. Ali Feuerbach 
ne usvaja Hegelove dijalektike, 


Obje je te nauke, i Hegelovu i Feuerbachovu, spojio 
Karl Marx u jedan sistem. Kao prvotno počelo svoga sistema 
postavio je, ne kao Hegel ideju, već po Feuerbachu vječnu 
materiju, koja se razvija po dijalektičkoj metodi. Na tom se 
principu osniva dijalektički materijalizam. Sve što postoji jest 
materija, a način na koji postoji je gibanje. Materija se raz- 
vija, te niža faza mora imati u sebi klicu više faze, mora da 
se razvija sama iz sebe po imanentnim zakonima, po dija- 
lektičkoj metodi. Mjesto spiritualnog vječnog Boga postavili 
su materijalisti vječnu materiju, počelo svega. 

Na osnovu tih principa razvilo se materijalističko ili 
bolje reći marksističko gledanje na svijet, koje je došlo do 
najboljeg izražaja u primjeni dijalektičkog materijalizma na 
povijest i u tumačenju svih peripetija kulture i socijalnih od- 
nosa — u historijskom materijalizmu. 


Kao motto cijelog proučavanja povijesti postavio je 
historijski materijalizam, ili bolje reći njegov začetnik Marx, 
slijedeći princip: Povijest pojedine epohe ne nalazi se u nje- 
noj filozofiji, religiji ili politici, već u njezinoj ekonomiji. Na- 
čin proizvodnje materijalnih dobara uvjetuje socijalni, poli- 

tički i duševni životni proces. Ekonomija se razvija i u toku 
razvoja dolaze proizvodne snage u sukob s postojećim odno- 
šajima proizvodnje, t. j. sa vlasničkim odnošajima, i ti odno- 
šaji prestaju biti forme razvoja, te postaju njegovi okovi. Te 
okove razbija socijalna revolucija. U tom razvoju valja razli- 
kovati dva momenta: prirodoznanstveni prevrat ekonomskih 
uvjeta proizvodnje i ideološke forme. I tako nastaju različni 
načini proizvodnje ili epohe u povijesti. Do sada je bilo četiri 
takove epohe: azijska, antička, fedualna i moderna buržujska. 
Princip sveg tog razvoja jest u materijalnim uvjetima održa- 
nja i umnožavanja života. 

= Ta je ekonomska baza način, kako ljudi u izvjesnom 
društvu proizvode sve, što je potrebno za održavanje života 
i kako međusobno zamjenjuju svoje produkte; dakle cijela 
tehnika produkcije i transporta. 


Dosadašnja je povjest samo povijest borbe klasa. Po- 
tlačena se klasa bori za životni opstanak i u toj borbi pobje- 
đuje, te stvara novo društvo. Ali se pojavljuje novi stroj, a 
ljudi, koji se njime služe, nemaju mjesta u dotadašnjem dru- 
štvenom uredjenju, te su potlačena klasa, koja se bori za 
opstanak i ruši društvo. I tako to neprestano ide. Svi su do- 
sadašnji načini života antagonistički, t. j. osnovani na borbi 
klasa, a moderna je buržujska epoha zadnje takovo antago- 
nističko društvo. Pobjedom proletarijata i stvaranjem komu- 
nističkog pokreta nastat će besklasno društvo. 


Sve duševne pojave, pa i sama religija, produkt su ma- 
terije i uvjetovane su ekonomskim odnosima. »Religija je sa- 
mo fantastični refleks u glavama ljudi onih vanjskih sila, koje 
vladaju svakodnevnim životom, ona je refleks, u kojem ze- 
maljske snage dobivaju formu nadzemaljskih. A kad se dru- 
štvo oslobodi ropstva i kad čovjek ne bude samo mislio, već 
i upravljao, tada će nestati zadnja strana snaga, koja se od- 
razuje u religiji, i onda će nestati religiozno reflektiranje iz 
jednostavnog razloga, što neće više ništa biti, što bi se moglo 
reflektirati.« 


Tako navodi Engels kao primjer. Rimsko carstvo uni- 
štilo je stare narodnosti i stare narodne religije. Nastala je 
potre da se svjetsko carstvo nadopuni svjetskom religijom. 

a je svjetska religija, kršćanstvo, već nastala iz mješavine 
većinom orijentalnih pogotovo židovskih teologija, i vulgari- 
zirane grčke, stojičke filozofije. A Bebel nastavlja, da se je 
kršćanstvo u srednjem vijeku odgovarajući feudalizmu razvi- 
lo u religiju s feudalnom hijerarhijom. 

A kada je ojačalo građanstvo, nastao je kao suprotnost 
feudalnom katolicizmu protestantizam, religija buržoazije. 

Dakle bi prema zasadama historijskog materijalizma 
svakoj bitnijoj promjeni na ekonomskom području odgovarala 
nova duhovna kultura: religija, moral, umjetnost i slično. Po- 
znato je, kako današnji zastupnici te teorije govore o bur- 
žujskom moralu, religiji, umjetnosti, kulturi i opet o prole- 
terskoj kulturi, umjetnosti i moralu. 

Kratko i jezgrovito definira Masaryk historijski mate- 
rijalizam u ovih nekoliko riječi; 

»Povijest je dijalektički proces, koji se odvija neovisno 
od ljudske volje. 

Taj je dijalektički povijesni proces politička klasna 
borba. 

Borbe su po svojoj biti ekonomske revolucije. 

Uopće samo ekonomske, ili točnije, odnošaji proizvod- 
nje imaju realno značenje za čovjeka. Ideologije — država, 
religija, moral, filozofija, umjetnost — nerealne su i iluzorne 
i vrijede samo kao simptomi.« 


U PROCJEPU KONTRADIKCIJE 


Već na prvi pogled udara nam u oči, koliko su osnovne 
zasade historijskog materijalizma u sebi neosnovane, a među 
se logički nepovezane. Tako se na pr. jasno vidi strahovito 
protivurječje između metode i cijelog sistema dijalektičkog 
odnosno historijskog materijalizma. S jedne strane izričito 
tvrdi, da su ideje i sistemi samo plod i odraz odnosne pri- 
uredne epohe i sredine, te da nema konačne apsolutne istin»2, 
a s druge strane, da je dijalektički način mišljenja jedini 
ispravni način u prošlosti, sadašnjosti i budućnosti, a mate- 
rijalizam jedini ispravni svjetovni nazor za cijelu budućnost. 
Da su historijski materijalisti pokušavali protumačiti svoju 
epohu, moralo bi im se samo prigovoriti, da su površni, ali 
bi njihova teorija ostala bar u skladu s dijalektičkim nači- 
nom mišljenja. Time što su se bacili na tumačenje cijele po- 
vijesti, izgubili su pravo, da se nazivaju ozbiljnim učenjacima. 

A kako se zapliću u protivurječja najbolje nam doka- 
zuju njihovi pogledi na budućnost. 

Propašću zadnje antagonističke epohe, moderne bur- 
žujske, nestat će i sve protivštine i svršit će se svjetska po- 
vijest. Na drugom mjestu kažu, da će onda tek početi svjet- 
ska povijest. Sada ako je istina da će onda prestati svjetska 
povijest, onda je nauka o neprestanom razvitku puka fraza, 

a ako će tek onda početi, onda to novo komunističko društvo 
krije u sebi klicu propasti, kako to zahtijeva dijalektička me- 
toda, te je prema tome samo prolazno rješenje socijalnog 
pitanja. 
x 

Ne može se nijekati, da se klica novog poretka nalazi 
još u starom, te da se krajnosti dotiču, kao i to da ekonomija 
utječe na povijest čovječanstva. Priznajemo utjecaj ekono- 
mije na društveni, državni, pa i etički poredak, a prema to- 
me i na ideje, ali se protivimo materijalističkom iskrivljiva- 
nju povijesti, prema kojem je zadnji uzrok svega u ekonom- 
skim odnosima, da se povijest razvija nužno i posve neo- 
visno od slobodne volje čovjeka, da su ideološki faktori 
posvema ovisni o privrednim, i da je sama religija krinka 
privrednih interesa. 


Sama proizvodnja, kao i sredstva i odnošaji proizvod- 
nje, pretpostavljaju prirodne sile i sposobnost čovjeka i 
društva uopće, koje nisu uzrokovane ekonomijom, već im je 
ona svrha i cilj. Ta koliko smo puta svjedocima, kako čisto 
ideološki motivi pokreću događaje. Nisu na pr. krstaške 
vojne nastale iz ekonomskih razloga već samo zato, da se 
oslobodi Sveti Grob, a njihova je posljedica bila pri- 
vredna i socijalna perfurbacija i promjena društvenoga po- 
retka. Tu su duhovni momenti doveli do promjene društve- 
nog uređenja i proizvodnje. 


ČINJENICA KAT. CRKVE 


Ali nije i ne može nam biti nakana u okviru ovog re- 
ferata, da podvrgnemo sve zasade historijskog materijalizma 
direktnoj kritici. Mi želimo samo upozoriti na jednu činje- 
nicu na kojoj se razbija i koja prema tome indirektno pobija 
cijeli sistem historijskog materijalizma. Ta je činjenica Ka- 
tolička Crkva. 


Pogledajmo dakle što je Katolička Crkva? Katolička 
je Crkva, kako veli kardinal Sv. Robert Bellarmino zajednica 
ljudi združenih međusobno ispovijedanjem iste kršćanske 
vjere i upotrebom istih sakramenata pod upravom zakonitih 
pastira, naročito rimskog pape, kao namjesnika Kristova na 
zemlji, za to da postignu vrhovni cilj — vječno spasenje. — 
Tim riječima nije Bellarmin definirao kakovu izmišljenu ide- 
alnu instituciju, nego realnu činjenicu, koja danas već gleda 
na dvadeset vijekova svoje povijesti. 

Svaki se od tih elemenata nalazi u Crkvi od prvog 
časa, od njezina osnutka, kroz sva vremena, pa do danas. 
Istu vjeru, koju su ispovijedali apostoli, ispovijedali su i 
Justinijan i Karlo Veliki i sv. Ignacije Lojola i Pio XL, i. 
stari i srednji i novi vijek, seljak i gospodin i radnik i sve- 
ćenik, i Nijemac i Talijan i Irac i Hrvat — svi koji su se 
priznavali katolicima. I danas, isto kao i prije devetnaest 
vjekova, tvori Sv. Pismo i usmena predaja jedinu bazu ka- 
toličke nauke, i danas, kao i onda, molimo vjerovanje apo- 
stolsko i danas kao i u doba Djela apostolskih krstimo se 
vodom u ime Oca i Sina i Duha Svetoga, blagujemo isti 
Kruh — Tijelo Isusovo, pijemo isto vino — Krv Njegovu, is- 
povijedamo grijehe svoje i vršimo pokoru. 

I kao što su se prvi kršćani pokoravali zboru apostola 
s Petrom, namjesnikom Kristovim, na čelu, tako i u srednjem 
vijeku, tako se i danas pokoravaju vjernici svojim biskupima, 
zakonitim nasljednicima apostola, i naročito rimskom papi, 
namjesniku Kristovu. | 
I što smo rekli vrijedi za sve epohe historijskog zbiva- 
nja od osnutka Crkve Katoličke i za sve narode na kugli ze- 
mal jskoj. 
PROMJENLJIVOST EKONOMSKIH PRILIKA, 
NEPROMJENLJIVOST DUHOVNE USTANOVE. 


Historijski materijalisti tvrde doduše, da je bila druga 
religija i crkva za rimskog carstva, druga za feudalnog doba, 
a opet druga, kad je to doba prestalo. 

Rimsko svjetsko carstvo trebalo se nadopuniti svjetskom 
religijom — kršćanstvom? Dabitoibiloistinito, ne bi ništa. 
dokazivalo, jer to nije ekonomski već politički t. j. duševni 
razlog. Osim toga kršćanstvo se tek onda potpuno razvilo, 
kada se rimsko carstvo raspalo i kada je ono razorilo stari 
poredak. Sve kad bi zaista kršćanstvo bilo vjera potlačenih: 
klasa, kako to materijalisti tvrde, ipak ne bi bilo istina, da 
je Rim, rimsko carstvo, tražio takovu vjeru, jer se pod Rimom: 
razumjevala tadašnja državna vlast, koja je kršćanstvo iz: 
dna duše mrzila. Nije, dakle, kršćanstvo recipirano iz poli- 
tičkih razloga, da nadopuni svjetsko carstvo svjetskom reli- 
gijom već se ono širilo zbog svoje unutrašnje snage. 

Na početku srednjeg vijeka — naučava dalje historij- 
ski materijalizam — promjenom društvenog uređenja, na- 
stala je potreba za religijom, koja bi odgovarala hijerarhički 
uređenom feudalnom društvu. Tu je religiju pružala Katoli- 
čka Crkva, koja je bila organizirana analogno feudalnom 

društvu. Materijalisti tu razlikuju neko rimsko kršćanstvo i 
feudalni katolicizam. Kao što ni prvo nije istinito, nije ni 
drugo. Kao da se u katoličkoj Crkvi i u rimsko doba kao i u 
feudalno ne nalaze svi elementi Bellarminove definicije. 

Po dijalektičkoj metodi pronašli su materijalisti, da je 
potlačena klasa srušila Rim i zavladavši osnovala feudalni 
sistem, te prema tome i Crkvu. Ali stvarna znanstvena povi- 
jest posve drugačije govori. Nije nikakova potlačena klasa, 
pobijedivši vlastodršce, osnovala feudalizam, niti je to bilo 
neko novo oružje, niti novi način proizvodnje, već samo mo- 
ralna propast Rimljana uslijed raskošna života i osvojenje, 
zemlje po Germanima. Nakon toga pripala je sva zemlja, a 
i ljudi koji su na njoj stanovali kralju, a budući da ovaj nije 
mogao sam upravljati, valjalo je naći riješenje. To je rije- 
šenje nađeno u lenskom sistemu, mješavini rimskih i ger- 
manskih ideja. A crkva ne samo da se sama nije uslijed 
toga promijenila, ona je štoviše silno utjecala na razvitak tih 
naroda, koji su svu kulturu starog Rima dobivali iz ruku Cr- 
kve. Ni jedan čas nije bio prekinut kontinuitet na rimskoj 
stolici, nauka je Crkve ostala posve ista, kakovu ju je nau- 
čavao Isus Krist i apostoli, a nicejski sabor kodificirao; hi- 
jerarhija se uopće nije nije promijenila, te bitne forme - — 
primat i episkopat — potječu od samog Božanskog Osni- 
vača, tako da se uopće ne može govoriti o nekoj Kato- 
ličkoj Crkvi različitoj od prvog kršćanstva, niti o Crkvi mo- 
diciranoj novim životnim prilikama. Štoviše hijerarhijsko je 
uređenje nove feudalne države čista kopija Crkve. Podvr- 
gnuto strogoj historijskoj kritici feudalno doba pokazuje Cr- 
kvu istu kao na početku. 

I kada je feudalno doba prestalo, nije s njim nestalo 
Crkve. Ona je ostala ista, kao i prije. Nije vjera tog novog 
doba protestantizam, jer vidimo cijele zemlje s građanskim 
elementima kako su katoličke, kao na pr. sjeverna Italija, 
dok čisto plemićke, feudalne zemlje Švedska i Pruska pri- 
hvaćaju protestantizam. 

U zadnjih se podrug stoljeća privreda i društvene pri- 
like stubokom promijenile, tako da bi se zapravo po historij- 
skom materijalizmu Crkva već odavna morala prepustiti ne- 
koj drugoj formaciji. A što vidimo? Ne samo da Crkva još 
postoji, ona se širi: dobiva nova područja i ponovno osvaja 
izgubljena. — Divni vjerski preporod u Francuskoj i Belgiji 
dokazuje, da je u Crkvi još silna vitalna snaga, štoviše Cr- 
kva sve to aktivnije zahvaća u tok događaja i idejno formira 
ljudsku zajednicu. Ako Bog da osvanut će i kod nas u Hr- 

vatskoj dan, kada ćemo i mi doživjeti veliki vjerski i soci- 
jalni preporod i tim još jedanput opovrći tvrdnje historij- 
skog materijalizma. 

Vidimo, dakle, da je posve neopravdano i proizvoljno 
kidati kontinuitet Crkve, kako to čine marksisti i svakoj epo- 
hi dati svoju vjeru. 

To što smo izveli za pojedine epohe vrijedi i za razli- 
čne krajeve i privredne formacije. Tko će pametan ustvrditi, 
da Eskim na Grčnlandu, koji živi od lova na tuljane, Zulu- 
crnac u Južnoj Africi, koji se bavi stočarstvom, Argentinac, 
koji proizvodi kukuruz, i Kinez koji u svom vrtu sije rižu, 
Evropljanin u hiperindustrijaliziranoj zemlji i primitivni In- 
dijanac bogat i siromah, radnik i poslodavac, obrtnik i se- 
ljak — žive u istim životnim prilikama, pod istim ekonom- 
la sistemima, uz isti način proizvodnje i potrošnje? A 
ipak svi oni koliko pripadaju Katoličkoj Crkvi, vjeruju u je- 
dnoga Boga u kojemu su tri osobe, vjeruju u djevičansko po- 
rođenje Kristovo i u njegovu realnu nazočnost u Presv. Ol- 
tarskom Sakramentu, služe se istim krštenjem, istim sakra- 
mentom pokore, istom ženidbom, te se pokoravaju istim 
crkvenim poglavarima. Historijski je materijalizam već sa- 
mim tim potučen, jer on, koji priznaje samo promjenu, ne 
može podnijeti da postoji jedna institucija, koja obuhvaća 
sve ljude i koja se ne mijenja. On ne podnosi ništa vječno, 
postojano, jer ga to demantira i onemogućuje. A najjači mu 
udarac zadaje baš postojanje univerzalne Crkve. Posve ga 
demantira i pobija ispunjavanje Kristove oporuke: »Idite i 
naučavajte sve narode krsteći ih u ime Oca i Sina i Duha 
Svetoga; učeći ih, da drže sve što sam vam zapovijedio. I 
evo ja sam s vama u sve dane do svršetka svijeta.« 

Tu nisu potrebni nikakovi drugi dokazi, nikakova na- 
učna razlaganja, dokazivanja i pobijanja, već je samo potre- 
bno pogledati objektivno činjenice. Na jednoj strani imamo 
sistem, koji tvrdi, da nema ništa stalno, nepromjenljivo, da 
su sve ideje i sve institucije proizvod svojeg doba i svojih. 
ekonomskih prilika, a s druge strane postoji barem jedna in- 
stitucija, koja obuhvaća različne epohe i ekonomske prilike, 
koja se prostire po cijelom svijetu, koja kraj svih promjena 
sama ostaje uvijek te koja obuhvaća sve staleže. Činjenica, 
stvarnost demantira teoriju. Hoće li njezini sretni obretnici, 
kad vide tu situaciju, povikati s Hegelom: »To gore po činje- 
nice, ako se ne slažu s teorijom?« nepromjenlivošću, te svo- 
jim neprestanim utjecajem na ljudsku zajednicu stalno de- 
mantira dijalektički i historijski materijalizam. 

Ivan Korsky 


Žena sovjetskih Rkonclogora 


Na ovogodišnjoj se sovjetskoj izložbi u Parizu ističe ve- 
ličanstveni paviljon, koji se svojom strukturom, svojim kipo- 
vima radnice sa srpom i radnika sa čekićem upravo narivava 
posjetnicima. Unutrašnjost se Sovjetskog paviljona sastoji od 
samih propagandističkih letaka i plakata sa nečuvenim broj- 
kama i zanimljivim slikama boljševičke Rusije. 


I dok eto u stranom svijetu bolješevizam nastoji da pri- 
kaže idealizovanu sliku bivstvovanja, dotle one dara e knjige 
ljudi, koji su se na bilo koji način oslobodili crvenih granica 
prikazuju komunizam na stvaran, na — porazan način. Takova 
je i knjiga jedne ruske intelektualke,“ koja je proboravila 
punih 8 godina u tamnicama Sovjeta i to u Sibiru. U svojoj 
vrlo zanimivoj knjizi »Bagnerouge« opisala je sve stra- 
hote svoga boravka i postupka crvenih. 


KAKO SE U SSSR HAPSI 


Bila je uhapšena potpuno nenadano, 14. novembra 1923 
u svom stanu. Dopustili su joj da uzme samo najnužnije stva- 
ri. Iste noći bilo je hapšenje katolika u masama, a tek puno 
kasnije saznala je, da je to bio odgovor sovjetske vlade na 
pismo sv. Oca Pape protiv komunizma. No u početku se nije 
o tome ništa govorilo. Tek nekoliko dana kasnije bilo je pre- 
slušanje i to sa jednim jedinim pitanjem »kamo je sakrila li- 
stove, koje joj je pisao papa?« — Dokazivali su da sigurne 
znaju, da je bila tajna povjerenica Rima i da se privatno do- 
pisivala sa sv. Ocem. Konačno su za sve katolike primjenili 
član 61. kaznenog sovjetskog zakona, a bio je poprilici 
ovako formuliran: »Aktivna pripadnost jednoj organizaciji, 


* Imali smo prilike da se lično upoznamo s auktoricom ovog do- 
kumentarnog svjedočanstva. Ona se nalazi za sad u Parizu, kamo je došla, 
pošto ju je rodbina iz emigracije za 3000 njč. maraka kupila iz sovjet- 
skih koncentracionih logora. Sve navedene činjenice su lično doživljene. 


Nap. Ured. 


1 Editions du Cerf., Paris. 

kojoj je cilj da internacionalnoj buržoaziji pomogne u borbi 
protiv moći Sovjeta«. Na pitanje katolika — kakovoj su to 
organizaciji pripadali? — glasilo je odgovor: »Već i sama či- 
mjenica, da se Papa priznaje vrhovnim poglavarom Crkve 
dosta je da se dokaže sudioništvo sa stranom buržoazijom.« 

Nakon ovoga slijedilo je putovanje iz Lenjingrada u 
Moskvu. Interesantno je bila sastavljena sama četa okrivlje- 
nih. Bila su to dva grkokatolička svećenika, četiri katolikinje 
i jedanaest uličnih djevojaka, koje su skupili u kojekakvim. 

afna za policijske racije. Nemoguće je opisati razgovore 
tih uličnih djevojaka i oružane pratnje. Konačno se ipak sa- 
žalio zapovjednik čete nad katolikinjama i odveo ih u odio 
za muškarce. Put do Moskve trajao je tri dana, jer su vagoni 
kažnjenika bili prikapčani za teretne vlakove. U Moskvi su 
opet sve ženske kažnjenike odvojili od ostalih da proslijede 
put do tamnice, koja se nalazila na protivnom dijelu grada. 
Naša je auktorica zamolila vođu pratnje, da dozvoli jednoj 
pojeo redovnici da se vozi na kolimi za prtljagu, jer je 

ila tek izišla iz bolnice, gdje je pretrpjela vrlo tešku opera- 
ciju, no dobila je odgovor: »Kad se znalo učiniti zločin, treba 
znati i hodatil« U tamnici bile su kažnjenice kojekako raz- 
mještene, no posebno su bile smještene »političke«. Naša 
auktorica nije dugo ostala u ovom zatvoru, nego su ju za 
kratko vrijeme otpravili dva do zubiju oboružana stražara, 
opet kroz čitav grad u unutarnji G. P. U. u zloglasnu 
Ljubjanku. 

Iza petnaest dana bila je predvedena na preslušanje, 
koje se sastojalo od nekoliko pitanja i to o njenoj prošlosti, 
o roditeljima, i t. d., a zatim su joj razjašnjavali, kako je ona 
previše učena i pametna, a da bi vjerovala u Boga. Ona je 
odgovorila da su i puno pametniji ljudi vjerovali i vjeruju u 
Boga. Pitali su je dalje, kako može saglasiti vjeru sa razu- 
mom. Na to se razvila duga filozofska diskusija, a završila se 
nakon jednog sata time, što su joj rekli da je jaki polemista 
i da će tu diskusiju nastaviti s njom drugi puta. Na pitanje 
u čemu sastoji njezin zločin, kada ipak ni jedan sovjetski za- 
kon ne brani vjerovanje u Baga i vjernost Crkvi katoličkoj, 
odgovorili su joj: »Govorit ćemo o tome drugi puta«, i odveli 
su je u ćeliju. 

U SOVJETSKIM SAMICAMA 


Ćelije su vrlo malene sa prozorom, koji je imao mnoge 
pregratke i bio otvoren samo toliko, da se vidio mali komadić 
neba. Ništa ne prekida mrtve tišine u tom zatvoru, pa čak 

i straža nosi nekakve krznene cipele, da se ne čuju koraci, a 
i zato da mogu bez znanja utamničenih promatrati njihove 
kretnje. Strogo je bilo zabranjeno glasno govoriti, pa ako je 
tkogod što i molio, činio bi to šapčući kroz otvor na vratima, 
kroz koji su ih ujedno tamničari promatrali. Za većinu utam- 
ničenika bila je ta tišina nepodnosiva, no za intelektualca 
svakako poželjna. Svakih petnaest dana bila je premetačina, 
da se vidi nijesu li kažnjenici prokriomčarili kakovu stvar, 
možda oružje, olovku ili papir ili kakvi vjerski predmet: križ 
krunicu, sliku i t. d. Naša si je utamničenica od vrpce načinila 
male kuglice i sastavila od njih krunicu. Četiri puta su joj 
je oteli, a peti puta ju je kod premetačine stavila u usta. 
Smiješna je upravo bila ta premetačina u tom tako reći grobu 
i pod ovakovom paskom. Hrana u zatvoru, kako ističe utam- 
ničena, bila je za njezina vremena naročito dobra. U jutro 
su dobivali 200 grama crnoga kruha i posudicu punu vruće 
vode obojene poput čaja, dva komadića šećera i 15 cigareta; 
u podne porciju juhe i neke vrste kaše od griza, u veče opet 
kašu i čaja bez šećera. Tu je proboravila šest mjeseci; vrijeme 
je naime računala na taj način: u jedan tamni kut ćelije bi- 
lježila bi crtice, pa bi onda zbrajajući ih izračunala tjedne 
1 mjesece. 
NA PUTU U SIBIR 
Bilo je to u početku maja 1924. kada su je izveli iz 
tamnice Ljubjanke u Butyrskaju. Tamo je našla društvo da- 
ma, koje su se sve spremale u progonstvo. Bile su okrivljene 
na pr. radi »protuzakonite prodaje« (prodala je haljinu da 
kupi kruha); dvije su mlade djevojke bile okrivljene rađi 
»špionaže«, što su prisustvovale plesu, koji je priredio en- 
g$leski poslanik; druge radi veza s inostranstvom, jer su dobi- 
vale pisma od svojih iseljenih roditelja. Iza nekoliko dana 
slijedila je osuda. Naša auktorica bude radi »aktivne pripad- 
nosti jednoj proturevolucionarnoj  organizaciji« osuđena 
na 10 (deset) godina tamnice. Za dva dana bila je otprem- 
ljena sa ostalim okrivljenicima — njih oko 400 — za Sibir. 
Bilo je to putovanje u etapama. Te etape znače mijenja- 
nje straže u pojedinim mjestima iz Moskve do zarobljenikova 
odredišta. Naša je zarobljenica prešla 5 takovih etapa do 
Irkutska, kamo je bila opredjeljena. Od jedne do druge eta- 
pe vozilo se vlakom u specijalno uređenim vagonima i odjel- 
cima za kažnjenike. Iz hodnika pazili bi stražari na svaki kret 
kažnjenika. Pojedini odjeli bili su podijeljeni na tri dijela; 
u taj svaki dio, gdje se moglo jedino ležati ili sjediti zgrče- 
nih nogu i tijela, strpali bi 6 kažnjenika. Nije potrebno nagla- 

šavati da se u tom kavezu — kavezu u pravom smislu riječi, 
jer je svaki odio klupa u vagonu bio obložen željeznim re- 
šetkama — gdje jedva stane 6 ljudi, a u slučaju prevoza ka- 
žnjenika 18, nije pazilo ni na kakve higijenske uslove, a ta- 
kova su putovanja trajala po 3 ili 5 dana neprekidno. Iz vla- 
ka vukli bi tako izmorene i slabe ljude po nekoliko kilome- 
tara od kolodvora do mjesnog zatvora. Oni, koji su imali ka- 
kove svežnje, bacali bi ih putem, da si olakšaju put, a koliki 
su se naprosto srušili mrtvi, napose starci, kojih je također 
bilo među njima. U tim gradskim zatvorima trebali su dobiti 
hranu, no dobivali bi jedino u tom slučaju, ako bi što ostalo 
od domaćih kažnjenika. Uza sve to i vječita premetačina. Taj 
le put trajao 4 mjeseca. I uvijek su, svakoga ljeta, putovali 
žnjenici u Sibiriju, redovito njih oko 60.000, a koji puta bi 
dosegao broj i 100.000. Zimi bi rjeđe slali čete, radi studeni, 
za koje bi se mnogi smrzli. Jedne je zime bio mortalitet 60% 
> 2 je naime saznala iz statistike, u koje je kasnije imala 

uvid. 
U ZAGRLJAJU HLADNOGA SIBIRA 

Upravo su nadčovječni napori bili potrebni, da se po- 
dnese sve ono, što se zbiva u tim tamnicama. Na mnogim 
mjestima auktorica upozorava da joj je nemoguće sve opisati, 
jer bi izgledalo previše nevjerojatno. Njezina se ćelija nala- 
zila u III. katu, u II. katu bili su oni, kojih je proces bio u 
toku, a u prizemlju se nalazili oni »najpogibeljniji«, koji su bili 
osuđeni na smrt. I svake su noći pred ponoć osluškivali za- 
tvornici svih spratova, prvo korake a onda krikove, molbe, 
pa i psovke onih, koje bi vodili na stratište. Redovito bi od- 
vodili čitave grupe kažnjenika, tako su ih jedne noći odveli 
52, među njima bilo je i žena sa dojenčadi u naručju. Na pita- 
nje, što su učinili sa djecom, odgovorili su tamničari slegnuv- 
ši ramenima »majke su ih uzele sa sobom«. 

Jedne su noći došli tako i odveli auktoricu sa još dvije 
žene na CPU. Bile su sigurne, da polaze u smrt, tamo su za- 
tekli grupu od 17 političkih kažnjenika. Prva je noć prošla, 
a da ipak nisu bili ubijeni; i tako u tom iščekivanju ostadoše 
daljnjih osam noći, dok ih devetog dana nisu opet odveli na- 
trag. Tamo su saznali i za razlog. Bila je došla grupa njemač- 
kih radnika da pregleda »uzorne« sovjetske tamnice. Bili su 
naravno zadovoljni videći prekrasnu spavaonu, klupske pro- 
storije sa knjigama, šahovskim igrama, muzičkim instrumen- 
tima, a sve to naravno uređeno u tu svrhu. Zato je i prijetila 
opasnost da bi koji od »političkih« progovorio koju riječ s 
njima. To je svakako karakteristična crta sovjetskih potem- 
kinjijada. 


156 


OTOK-KAZNIONA: SOLOVKI 

No ni ovdje u ovoj strahovitoj tamnici nije auktorici 
bilo dosuđeno, da ostane na miru. U maju 1928. godine bude 
sa četom kažnjenika (a bila ih je većina »političkih«, jer bi 
ostale puštali samo da bude mjesta za ove), otpravljena na 
otok Solovki u Bijelom moru, udaljen 4 do 5 sati od luke 
Kem. Solovki bio je okružen sa više manjih otoka, na jednima 
su bile tamnice, a na drugima ogromne šume. Straža čitavog 
otoka, kao i tamničari bili su isključivo komunisti. Režim je 
bio upravo vojnički. Kažnjenici su bili podijeljeni u grupe, a 
na čelu im koji činovnik GPU-a ili komunista, poslan ovamo 
da izbjegne kazni za koje svoje učinjeno zlodjelo. Oni su te- 
rorizirali i brutalizirali kažnjenike i doslovce ostvarivali »si- 
stem tajnog nadzora«, koji je dopuštao da prate svaki kret 
kažnjenika. 

Muškarci su radili u šumama. Bila je to exploatacija 
šuma, strahovit posao onima, koji nisu navikli da budu drvo- 
sječe. Na taj posao morali su svi i bolesni i starci, a uvečer bi 
redovito donosili njihove lješine. Obučeni su bili vrlo slabo, 
bolje reći nikako, jer su imali na sebi odijela, u kojima su 
dolazili u tamnicu, pa su bila raspadnuta u krpe. Tako odje- 
veni išli bi jadnici zimi i ljeti jednako na posao — a žrtve su 
samo rasle. One, koji bi uskratili posluh radi potpune nemoći 
jednostavno bi strijeljali. Koje čudo, da su kažnjenici po- 

ušavali na sve moguće načine da izbjegnu tome poslu; tako 
su si odsjecali prste na rukama, ali i opet zlo, jer bi zapo- 
vjednici znajući za to, izmišljali grozne muke, kojima bi onda 
podlijegali. Jedan je pjesnik radeći u šumi zimi potpuno bos 
zamolio cipele. Ne dobivši odgovor odreže si komad palca i 
kažiprst lijeve ruke, stavi to u omot i adresira na G.P.U. 
ovim riječima: »Vama koji đavolski volite ljudsko meso ša- 
ljem ovaj komad najfinije vrste.« — A sve se to događalo u 
vrijeme, kada je sovjetska vlada, odgovarajući na zabranu 
američke vlade, da se uvozi rusko drvo kao produkt prisil- 
nog rada, glasno naglašavala da exploatacija šuma nije ni- 
kada plod prisilnog rada. Ali se zato ne zove badava u Ru- 
siji čitav taj »otok Solovki »otok mučenja.« 


KAKO JE KOMUNIZAM OSLOBODIO ŽENU 

Strahovito su stradale žene. Što su s njima stvarali stra- 

žari i zapovjednici nemoguće je govoriti. Obnavljala su se 
mučeništva djevica iz prvih kršćanskih vremena. / sami ka- 
žnjenici, gledajući njihovu nesreću, govorili bi »kada bi na 
njihovom mjestu bila moja žena, kći ili sestra, prije bi je 
ubio vlastitom rukom.« Prvo su ih tjerali na čisto vojničke 

vježbe, koje su naravno vodili crveni časnici pijani od silne 
vlasti, a vrlo često i od alkohola. Dnevno bi im se čitao pro- 
Blas rada i imena osuđenih na smrt radi neposluha. Kod sa- 
mog usmrćivanja događali su se užasni prizori. Jednom su 
na pr. pred ženskim zatvorom ukopali ogromnu jamu i oko 
pola noći doveli 53 čovjeka i poredali ih naokolo. Onda su 
ih revolverom poubijali tako da su odmah pali u jamu, no 
jama se nije napunila, su dovukli neke bolesnike i ko- 
načno jednu četu živih, Koja je napunila jamu... 

Žene su obavljale različite poslove; intelektualke je 
zapadao posao u statističkim uredima, kamo je konačno do- 
spjela i naša auktorica, no i opet ne za dugo, jer je naskoro 
bila okrivljena radi sabotaže, što nije htjela davati antireli- 
fiozna razjašnjenja grupama onih, koji su dolazili u kance- 
lariju. Zato su je prognali na otok Anser, kamo bi slali »ne- 
popravljive«. Tu je teško obolila, pa su je konačno doveli u 
veliku bolnicu na Solovki. U bolnici ležala je u sobi sa 19 
ostalih bolesnica, a zapravo je to bila soba za dvije. 

U pomanjkanju prostora poslagali bi bolesnike po hod- 
nicima, pa bi preko njih gazili, da dođu do soba. Pod ova- 
kovim higijenskim uslovima nepotrebno je isticati da je mor- 
talitet bio ogroman. Svako su jutro kupili lješine, pošto bi 
prethodno pregledali, imaju li zlatnih zubi, ako ih je bilo 
jednostavno bi ih izbili, a onda natovarili mrtvace kao vre: 
će na kola i odvezli u zajedničku jamu. Bila je u bolnici dva 
mjeseca, a onda je i opet dospjela u statistički ured. Tu je 
saznala, da je razmjer običnih i »političkih« kažnjenika bio 
60 % : 40%. Prve su bile djevojke sa 16, a bilo ih je i ispod 
16 godina, većinom žrtve kakove policijske racije. Druge su 
bile djevojke različite dobi, pa supruge svećenika, profesora, 
pa i mnoge redovnice, u većini slučajeva optužene radi špi- 
junaže. 

Postupalo se sa svima grozno i uvijek se obnavljala 
ista pjesma, smrt! Tako ih je za one velike zime 1929/30 g. 
podine preko 20.000 i to od epidemije tifusa i disenterije. 

jeći se škandala izvana, poslala je uprava GPU svoje 
ljude, koji su trebali istražiti uzroke; rezultat je bio taj, da 
su streljali kao krivce toga zla 17 lica. Strahote su epidemije 
bile neopisive. Jedan jedini primjer potpuno osvjetljuje svu 
&rozotu. Toliko je bilo bolesnika, da su ih metali u nemoguće 
prostorije, koje nisu imale ni poštene zidove a kamo li vra- 
ta; tamo bi ležali polu goli (radi manjkave odjeće), a često 
i potpuno goli, pa kad bi ujutro dolazili tamničari da poku- 
pe lješine, oni, koji su preživjeli tu noć, otimali bi se s njima 
za lješine, jer su im služile kao pokrivači... 

FARAONSKI POSLOVI — FARAONSKE ŽRTVE 
U ljeto 1931 odlučiše Sovjeti da grade kanal od Bije- 
loga do Baltičkog mora, zato su veći dio kažnjenika preselili 
do Medvejia Gore, smještene sjeverno od jezera Onega. Tamp 
su napravili barake za kažnjenike i stanove za one, koji su 
upravljali gradnjom, a bili su svi iz Moskve. Sloboda je bila 
veća nego na Solovkima; najbolje su živjele u ženskoj ba- 
raci obične zločinke, koje bi svaku noć donosili pijane sa 
kakovog drugarskog pijančevanja. Auktorica je i ovdje bila 
zaposlena u kancelariji oko izrađivanja plana za taj kanal 
i oko vođenja statistika, pa su ona i njezine tri suradnice 
smatrale za naročiti privilegij, kada su smjele prenoćiti ua 
stolovima svoje kancelarije potpuno odjevene, dok je vani 
bila temperatura —30*C. Sama auktorica veli za kanal (jes 
je imala uvid u sve pa i tajne planove) da je to jedna stra- 
hovita i gnjusna obmama — »un bluff colossal et odieux« — 
koja je stajala 300.000 ljudskih života. 


K SLOBODI 


Naša se auktorica međutim približavala oslobođenju 
Po sovjetskim zakonima, kažnjenik, koji bi prešao polovinu 
svoje određene kazne imao je pravo na smanjenje od dvije 
godine. Za komuniste je taj zakon vrijedio u drugom smjeru: 
redukcija bi slijedila odmah iza prve godine i to dvostrukaj 
Bez ove redukcije naime ne bi bilo moguće smjestiti sve ka- 
žnjenike po tamnicama ili logorima. Vrijeme bi tamničenja 
prema tome bilo završeno 1931 godine, no nitko nije ništa 
spominjao, kad li joj u januaru 1932, bude javljeno da je 
slobodna. Uputila se zatim bez potrebne odjeće i ika 
sredstava u neko susjedno mjesto, gdje je našla neku dobre 
ženu i ujedno posla na željeznici, kako bi si mogla kupiti 
putnu kartu. Vrativši se konačno kući saznala je, da je nje- 
zino oslobođenje uslijedilo jedino na neprestanu intervenci- 
ju njezinih prijatelja u Moskvi i nakon plaćene otkupnine. 
>, Na koncu svoje knjige auktorica izjavljuje: _»Slobođa 
mi je dala mogućnost da se uvjerim da je čitava Rusija sa- 
mo jedna prostrana tamnica i da se slobodni ljudi u Rusiji 
vrlo malo razlikuju od onih nebrojenih kažnjenika..... 


Ta je knjiga svakako porazan dokument, a ujedno oz- 
biljan memento današnjoj omladini, napose ženskoj — i to 
onoj koja se s površnošću snobova zagrijava za crveni 
bluff. Knjiga je ujedno tipičan primjer, kako se »jednakost 
i sloboda« provode u život i kako se lako pretvaraju u — 


ropstvo, 
Ida Liko 


Veliki katolički učenjaR 


Radio je u modernom svijetu najveće i najvažnije sred- 
stvo saobračaja među narodima i među pojedincima. Nje- 
.g0v blagi glas ulijeva hrabrost izgubljenom istraživaču u po- 

im krajevima, osigurava mu pomoć. Zrakoplovi vođeni 
tim nevidljivim valovima spuštaju se nijemo i spasavaju mu 
život. Brodolomcima se u zadnji čas približava lađa i osloba- 
đa ih od sigurne smrti.  Tajfuni nisu više grobari, koji su 
kroz tolika stoljeća pokapali svoje žrtve u dubinama mor- 
skim. — Ali onaj komu toliki milijuni duguju život — ne ži- 
. ije I on je mrtav; no uspomene na njega ne će nestati 
nikada. 


PRVE GODINE 


Gulielmo Marconi rodio se u Bologni 25. travnja 1874. 
od Josipa i Anite Jamčson, irskoga podrijetla. Istog dana bi 
kršten u crkvi sv. Petra. Prve je godine proveo u Bologni i 
u Firenci, gdje je također počeo i učiti. Javnih škola nije 
nikada polazio. To izvanredno karakterizira Marconia: on 
je samouk u svome radu i studiju. Već kao mladić bio je 
oduševljen za elektrotehniku. Dade se svim žarom na sišu 
— no samo onih materija, koje su mu se sviđale. Sa 18 go- 
dina poče u Livornu sasvim znanstveno proučavati fiziku pod 
vodstvom profesora Rosa i Rizzanini postavivši tako solidan 
temelj budućim studijama. U ovo doba počinje s pokusima 
oko atmosferske elektrike. 


Oduševilo ga na to čitanje Franklinovih knjiga i po- 
kusi Galvanijevi. Metnuo je na krov strelice od cinka, spo- 
jio ih s primitivnim aparatom za primanje. Za vrijeme oluje, 
iza svake munje, električno bi zvonce zazvonilo. Svaki taj 
.zvuk bio je novi poticaj mladiću da nastavi svojim radom i 
istraživanjima. 

Vrlo poriTo je slijedio okuse Hertza, Righia i Bran- 

a. Kako se Marconiu nije da lo slijediti redoviti studij, 
ighi mu nije nikada bio profesor, ali ga je kao pravi prija- 
želj uvijek pomagao i hrabrio. 


VELIKI IZUM 


God. 1894. umire Hertz. Od tog doba Marconi sanja 
samo o tajnama onih čudnih valova s brzinom od 300.000 
km. na sekundu. Već mu je tada bilo jasno da će ti valovi 
postati jednom veza među kontinentima, samo se bojao, da 
ne bi tko prije njega to otkrio. 

Prvi glasoviti Marconijevi pokusi, koji su ujedno i prvo 
ostvarenje telegrafa bez žica (T. S. F. = telegraflo senza 
Sili), izvedeni su u proljeće 1895. u očinskoj vili Pontecchio 
kraj Bologne." Nekoliko je mjeseci skupljao materijal, iza 
toga učio, radio bez prestanka, pravio sve moguće pokuse, 
dok mu napokon ne uspije prenijeti glasovite one tri točkice 
(slovo S u morseovom alfabetu) od očeve žitnice u udalje- 
nost od nekoliko stotina metara. No ta se je prva stanica 
za primanje vidjela s vile. Mladi izumitelj je želio saznati, 
da li će ti valovi biti poslušni i ako naiđu na zapreke. Se- 
ljak, koji je bio »šef« te prve stanice, prenese sve skupa iza 
nekog brežuljka. Marconi sa svog mjesta iznova s tri kratka 
udarca šalje slovo S. Časak iza toga s hitcem iz puške »šef« 
javlja da su znakovi primljeni. Jednostavan početak toli sil- 
nog dijela; — put je radiotelegrafiji bio širom otvoren. 

Kako je Marconi došao do tih rezultata? 

Maxwell je 1864. formulirao teoriju o valovitom šire- 
nju i o brzini elektromagnetskih sila te o elektromagnetskoj 
naravi svijetlosti. Ovu teoriju potvrdi Hertz *, koji je prvi 
proučavao svojstva elektromagnetskih valova. Sastavio je 
oscilator i resonator i s ovim aparatima izveo upravo divne 
pokuse. Uspije mu odrediti da je brzina valova jednaka br- 
zini svijetla. Time je puno pomagao daljnjem studiju o nji- 
hovu širenju. | | 

Hertzovo djelo nastavi Talijan Righi, profesor na sve- 
učilištu u Bologni. On doda neke druge abuse. slične oni- 
ma optičkim i postiže dvostruki lom, interferenciju valova 
itd., potvrdivši tako iznova, da za širenje Hertzovih valova 
vrijede isti zakoni kao za širenje valova svijetla. Za ove je 
pe Righi upotrebljavao svoj aparat «oscilator« na 3 is- 

(iskra se dobiva u vaselinskom ulju) i vrlo osjetljive re- 
sonatore, koje je sam zamislio. 


1 Opširnije u životu Marconijevu od Solaria. 
* Por. Murani, Fisica, vol. Il, br. 585. es. 

God. 1890. na katoličkom institutu u Parizu uspije Bran- 
lyu da djelovanjem električnih valova na jednu cijevčicu, 
ispunjenu željeznom pilovinom dobije zatvoreni krug stru- 
je. Iskre su se dobivale zatvorivši jednom tipkom krug Rum- 
komvljeva induktora, koji je bio postavljen u udaljenosti 
od 20 metara. 


Muck of Rosenschold otkrije god. 1838. da se pri pro- 
lazu električne struje otpor željezne pilovine mijenja 
utjecajem električnih valova. Na nažalost brzo se zaboravi 
na ovo otkriće. Talijan Calzecchi-Onesti god. 1894 iznova 
proučava ovaj fenomen i napravi poznatu staklenu cijev s 
željeznom pilovinom, prozvanu kasnije od Lodgea »coherer«. 
— Branly usavrši ovu cijev i posebna mu je zasluga u tom, 
što je metnuo zajedno svojstva Koherera s elektromagnet- 
skim valovima i što se je njime služio da ih otkrije. Oko 
usavršivanja svog detektora valova radio je i Lodge. Nje- 
mu uspije da prima Hertzove valove i iz velikih udaljenosti". 


Rus Popov ujedini god. 1895. jednu elektrodu Kohere- 
ra s žicom. je htio uhvatiti i onda proučavati valove uz+ 
dušne elektricitete. 


Marconi je pažljivo pratio sva proučavanja i pokuse 
i ujedno nastavljao svoj rad oko otkrića telegrafa bez žica. 
Dok su Hertz, Righi i ostali, promatrajući narav i sličnost 
elektromagnetskih valova s onima svijetla, umanjivali osci- 
lator i oslabljivali valove, ne želeći ih slati u veće daljine, 
coni krene baš protivnim smjerom: on nastoji da obu- 
hvati što veći prostor i da poveća djelokrug svojim valovima. 
Da to postigne, dodaje oscilatoru antenu i spoj sa zemljom. 
To je vrhunac Marconijevih otkrića. Ova, sasvim nova stvar; 
uveća kapacitet oscilatora i dosljedno uporabljivu snagu, o- 
lakša širenje valova i napokon povećavši njihovu daljinu, 
učini ih sposobnijima svladati zapreke. * Aparat za primanje 
nije pružao toliko poteškoća (poznat je naime bio primjer 
Popova). Sastavljen je bio ovako: antena, spoj sa zemljom i 
uklopljen koherer. Ova otkrića i pokusi god. 1895. zapravo 
su stvorili radio. 


5 Gledom na koherer spominjemo usput da mu je Marconi dao 
mnogo veću osjetljivost, upotrebljavajući pilovinu raznih kovina. 


4 Por. »La Nature« 1937., vok. [1% str. 187. — Murani, op. cit, 
br. 592. 

To što se služio pokusima i rezultatima drugih učenja- 
ka nikako Marconiju ne umanjuje veliku čast otkrića." Tolika. 
su se već fizičari mučili oko Hertzovih valova, no nijedan 
nije došao ni do onoga, do čega Marconi dolazi već iza prvog. 
svog pokusa. Ne valja ipak misliti, da je sve to postigao sa- 
mo svojim genijem. Postupajući potpuno znanstveno, po 1o- 
gičkom slijedu indukcije i dedukcije formulira on točno za- 
kone, dok mu je izvanredna intuicija pomagala u izboru. 
pokusa, koji i dandanas, iza 40 godina, izgledaju najbolja i 
najprikladnija priprava velikom otkriću. Sudeći po njegovim 
bilješkama, njemu je već kao dvadesetgodišnjem mladiću 
bilo sasvim jasno kako funkcionira njegova antena. Neki 
veliki fizičari, koji su prije tvrdili da je nemoguće to otkriće, 
sada iza jasnih dokaza gledaju barem umanjiti vrijednost. 
Pokušavaju i tumačiti no još i iza 4 godine stvar im nije 
jasna. Evo što je tada pisao veliki Marconijev takmac, Bran- 
ly: »Telegraf bez žica je stvar vrlo jednostavna, ali ujedno. 
i potpuno znanstvena, prije no što joj se nađe rješenje. [ 
doista, jednostavna rješenja velikih problema najteže je na- 
ćil« Mnogi i veliki ljudi gledaju i proučavaju, no ne vide- 
sve: dođe kakav genij, otkriva, razjašnjuje i onda svima puca 
pred očima i stvar izgleda tako jednostavna. To je povijest 
i telegrafa bez žica, velikog Marconijevog otkrića, koji uza 
sve sumnje i nijekanja ostvari svoju zamisao. 


PUT U ENGLESKU. PRVI PRAKTIČNI POKUSE. 


Uspjeli pokusi ohrabriše mladića. Usavršivši aparate, 
povećavši udaljenost prenosa, postizava god. 1896. prvi pa- 
tent. Italija hladno prima taj izum. Potaknut od majke, koja. 
mu je preko svojih rođaka mogla puno pomoći, i jer je znao 
da moćna engleska mornarica traži neko sredstvo za odaši- 
ljanje vijesti na veće daljine, uputi se u Englesku. Naskoro: 
pridobiva za se glavnog poštanskog inžinjera i uz njegovu 
po započinje s pokusima dostignuvši udaljenost od 14 

m. Stižu mu tada sa svih strana čestitke i ponude. Marconi,. 
velik i kao organizator, utemelji (1897.) glasovito »Udruže-. 
nje Marconi«,* Ovom zgodom pokaza veliku privrženost svo- 


5 Neki tvrde da je već Edison zamislio antenu. On ju je ipak 
upotrebljavao u drugu svrhu, i u ostalom nije dobio nikakovih rezutata. 


* Društvo se »Marconi« brzo raširi. Ta velika svjetska organiza- 
cija, kojoj je bio Marconi na čelu, izađe pobjednicom iz velike borbe, 
koja je nastala među njom i društvom »Kabela« u Engleskoj. Kasnije- 
se, po želji vlade, ujediniše. 

joj zemlji i ne htjede primiti englesko državljanstvo, premda 
je znao, od kolike bi mu to bilo koristi. God. 1902. stavi 
avoje patente na raspolaganje talijanskoj Kraljevskoj Mor- 
narici i vojsci. Talijanska vlada upozna svoju veliku po- 
rešku te pozove velikog svog sunarodnjaka u Italiju. U 
S ozzii mu prirediše krasan doček (lipanj 1897.). Odmah 
izvedoše nekoliko pokusa između kopna i krstarice »S. Mar- 
tino«, koja je stajala iza otoka Palmarie u udaljenosti ođ 
18 km. — Godinu dana kasnije počinje se s emisijama trgo- 
vačkog karaktera, s informacijama, športskim vijestima. [J- 
jedno se pomaže mornarima i putnicima. God. 1899. čuju se 
prvi S. O. S.: tolike lađe su spašene, toliki ljudi zahvaljuju 
gvoj život ovom velikanu. Među Francuskom i Engleskom 
preko kanala La Manche komunikacije su redovite. Isto tako 
među lađama, koje se više ne osjećaju osamljene i izgublje- 
me na dalekom moru. 


PATENT 7777 


Iza ovog prvog udivljenja dođoše iznova poteškoće. 
Strašni su se problemi suprotstavljali redovitim radio-emi- 
gijama: prirodne zapreke, poteškoće primanja bilo radi at- 
enosferske elektricitete bilo radi drugih stanica za odašilja- 
nje. Tvrdnje i apodiktični dokazi o nemogućnosti radia do- 
dazili su sa svih strana, pa čak i od ljudi dobre volje i veli- 
kog imena na pr. Righi-a, Poincarć-a . .. Jednodušno se 
tvrdilo, da je nemoguće odašiljati valove preko visokih gor- 
skih lanaca ili na velike udaljenosti, jer je zemlja okrugla, 
a to širenju valova smeta. 


Od god. 1898. Marconi neumorno uči i pravi pokuse. 
Cilj mu je bio: tako složiti i ugoditi aparat za odašiljanje i 
onaj za primanje, da se atmosferske smetnje svedu na mi- 
aimum. Time se djelokrug valova povećava, a i tajnost ko- 
«unikacija je sigurnija. U prvim godinama bežičnog brzo- 
java od jedne iskre dobivala su se 3 titraja s naglo-opada- 
jućom napetošću. Bila su kao 3 udarca čekića, kojih se sna- 
ga pomalo umanjuje i uzrokovala su na anteni odgovarajuće 
joj titraje. Svi su aparati za primanje, uz dostatnu napetost, 
odgovarali bez razlike na pojedine udarce. Broj titraja nije: 
ništa utjecao. Ako bi naprotiv uspjelo da aparat za primanje 
odgovara samo na one valove, koji imaju jednaki period s 
njime, onda bi se moglo spojiti i samo dvije stanice s jedna- 
kim titrajima. Ne bi bile puno smetane od atmosferske elek- 
tricitete, niti od drugih stanica, jer je frekvencija elektro- 

magnetskih valova različna. Osim tih prednosti povećaje se 
također i djelokrug aparata za prenašanje. I zaista za to 
suglasje bili su potrebni »stalni« valovi, jer s prijašnjim 
naglo prigušenim valovima, koji su bez razlike prouzrokovali 
titraje u svim stanicama, to nije bilo moguće. Valja priznati, 
da su ovi valovi bili slabiji, ali su baš zato mogli prouzro- 
kovati titraje samo u onim aparatima za primanje, koji su 
bili udešeni na jednaki period. 

Bilo je poznato da zatvoreni krug struje čuva dulje 
energiju od otvorenoga, jer je značenje manje. Titraji su 
radi toga stalni. Marconi tada spaja 2 suglasna titrajna kru- 
ga: jedan zatvoreni, koji proizvodi stalne titraje, drugi otvo- 
reni, koji preko antene razašilje. Aparat za primanje bio ie 
potpuno analogan. Glavni problem slaganja, sintonizacije 
bio je rješen, a s njime i mnogo drugih. Sada se je mogao 
upotrebljavati i veći kvantitet energije, što prije nikada nije. 
uspjevalo, budući da se antena, direktno spojena s oscilato- 
rom, nije mogla dosta izolirati. Ovo iznašašće, oko kojeg 
je Marconi mnogo radio i koje se služilo glavnim zakonom 
odnošaja među primarnim i sekundarnim krugovima, bi pa- 
tentirano god. 1900. To je glasoviti patent br. 7777. | 

Da se uvidi od kolike je važnosti, dosta je napomenuti, 
da je on zapravo riješio velike poteškoće na koje se naila- 
zilo kod praktične upotrebe bežičnog brzojava." Ova je sin- 
tonizacija ujedno najviše pridonijela silnom razvoju radia. 
Dandanas nema aparata, koji se ne bi temeljio na ovom izu- 
mu. 
Po ovom patentu Marconi izađe na svjetski glas. Ono 
čuvstvo odbojnosti prema njemu iščezava. Vlade se: engle- 
ska, francuska, američka jako zanimaju. Marconi tad odluči, 
da praktično pokaže svoje izume. 


GOSPODAR ATLANTIKA, 


Marconi je uvidio da mora upotrebljavati jako visoke: 
antene, te jače i dulje valove, koji će moći prevaliti velike 
daljine i svladati sve moguće zapreke. Upotrebljavajući uje- 
dno i sintonizirane krugove, uza svu viku fizičara, sagradi an 
dvije vrlo jake stanice, udaljene 300 km. jedna od druge. 
Bilo je to početkom 1901. Kad mu je uspjela komunikacija 
među tim stanicama, siguran da je pobjedio, radi dan i noć 


7 Istina je da su već prije Marconia to patentirali Lodge i Braun, 
ali nisu došli do nikakovih praktičnih uspjeha, | 

na ogromnoj stanici za prenašenje u Poldhu (Engleska), ko- 
ja je imala biti najveća na svijetu. Popravi i usavrši osci- 
lator, no posebnu brigu posveti izradbi sistema mnogobroj- 
nih antena, koji je bio visok 60 metara. Ciklon mu obori sve, 
ali Marconi, pun odvažnosti obnavlja svoje djelo. 26. stu- 
denog putuje na Novu Zemlju i tu u nekoj staroj vojarni 
uređuje stanicu za primanje. 9. prosinca, iza tolikih muka i 
borba, okružen svojim vjernim pomoćnicima, očekuje una- 
prijed označene znakove. I doista 3 glasovite točkice posla- 
ne s druge strane atlantskog oceana, sasvim se jasno čuju 
na telefon, kojeg je Marconi spojio s kohererom. Bio je to 
jedan od najganutljivijih časova njegova života. Pale su 
sve poteškoće njegovih protivnika, ovaj će izum osvojiti na- 
skoro čitav svijet. 

Radosna se vijest raširi odmah po Kanadi, Sjedinjenim 
Državama, po Evropi. Edison mu brzojavno čestita. Na po- 
vratku bi dočekan posvuda s najvećim slavljem. U New- 
Yorku ga američki učenjaci prozvaše »gospodarom atlanti- 
ka.« — Protivnici promijeniše sada taktiku: sve skupa im 
postade jasno, — poteškoće se raspliniše, pa čak i ona o 
okruglom obliku zemlje. Marconia zovu na sve strane. On 
odabere gradnju velike stanice u Kanadi, kamo se uputi u 
veljači, 1902. iza kratkog boravka u Evropi. Na putu otkrije 
da sunčano svjetlo umanjuje dosta nosivost dugih valova i 
da je taj utjecaj u razmjeru s njihovom dubljinom. Taj je 

on vrlo važan za kasnije radiokomunikacije. U srpnju 
iste godine ukrcava se u Napulju na .brod »Carlo Alberto«. 
Ustanovi redovitu službu na stanicama u  Poldhu, i za 
vrijeme čitavog putovanja Napulj — Kronstadt, koje je tra- 
jalo nekoliko mjeseci, komunikacije su bile savršene. I vi- 
soke su gore bile svladane! | 


No valja ovdje spomenuti drugo Marconijevo otkriće: 
magnetski detektor, koji se je prvi puta upotrebljavao s ve- 
likim uspjehom na. putovanju »Carla Alberta«. Aparat za 
primanje .s kohererom nije bio dosta pravilan; trebalo je 
naći novi. Služeći se Marconi Rutherfordovim otkrićem (iz 
god. 1897.) o promjeni magnetskog polja pod utjecajem 
električnih valova, u kratko ga vrijeme doista i sastavi. Imao 
je veliku stalnost i izvanrednu selekciju, budući da su se 
znakovi primali preko telefona i dosljedno preko uha, tog 
velikog akustičnog selektora. Ovo naše sjetilo može dobro 
razlikovati i sitne nijanse zvukova, dakle i nekoliko stanica, 
uza sve to, što imaju isti period valova. Dosta je da su osci- 
»Život« — 1937/9—10 30 

latori s različnom frekvencijom. Ovaj aparat za primanje 
služio je na putovanju »Carla Alberta«, koje je završilo u 
jeseni god. 1902. Radio-komunikacije bile su uvijek točne, 
pa čak i onda kad je lađu od Poldhua dijelio čitav evropski 
ontinent. — Lijep izvještaj, koji je o ovom putovanju na- 
pisao markiz Solari, dobi veliku nagradu na međunarodnoj 
električnoj izložbi u St. Louisu. 


Marconi-ju su već uspjeli prenosi iz Evrope u Ameri- 
ku, no on htjede uspostaviti stalnu službu. Ode stoga iznova 
u Kanadu. Tu i uz 30" ispod ništice, kroz 2 mjeseca radi ne- 
umorno, da prenese s te nove stanice vijesti u Poldhu. Na- 

kon 18. decembra 1903. preletješe Ocean 2 pozdrava ta- 
lijan skom i engleskom kralju, — nevidljivi glasnici velikog 
genija. Ipak je trebalo čekati još čitavih 5 godina, prije ne- 
ne mogao uspostaviti stalni i dobro uređeni saobraćaj, 

av je bio nužan u stvarima socijalnog i ekonomskog ka- 
raktera. Ove godine su pune znanstvenog rada i nastojanja. 
Dosta je spomenuti tadašnja iznašašća i kondenzatore na 
zrak, horizontalne antene itd. 

Ovaj novi uspjeh pridonese puno Manconijevoj slavi. 
Neprijatelji se njegovi ipak nadali nekakovoj zadovoljštini 
na prvoj međunarodnoj konferenciji radiotelegrafije, koja 
se održala u Berlinu 4. kolovoza 1903. Samo po sebi već je 
ova konferencija bila veliko priznanje Marconijevu otkriću. 
Ali neke usijane glave počeše se iznova nabacivati sumnja- 
ma na Marconijeve pokuse, želeći time spriječiti veliki raz- 
voj radia, koji se je jasno zapažao. Marconi kao a občina na 

ove napadaje, osniva na prekooceanskom brodu >» 
s klionovine s evropskim i američkim vijestima, pokazujući 
time, kako su bile »znanstvene« sumnje njegovih zavidnih 
antagonista. 


OSTALA OTKRIĆA 


God. 1904. otkriva da horizontalne atene mogu slati ti- 
traje u pojedinim pravcima (»direktivna svojstva«). To je 
bilo od velike važnosti za intenzivnost i udaljenost prenosa. 
Marconi odmah iskorišćuje ove pogodnosti i nekoliko godina 
misli samo na usavršavanje radio-prenašanja. Plodovi tog 
rada nisu izostali. Sred Atlantskog Oceana spašava brodo- 
lomce sa »Floride« i »Republic«. Najglasovitije je ipak spa- 
šavanje više od 1000 brodolomaca s »Titanica«. Marconi je 
sa svih strana primao zahvalna pisma, pa čak i od siromašnih 
mornara. Engleski ministar izjavi da hiljade i hiljade duguju 
svoj život ovom velikanu. Taj je broj međutim svake godine 

naglo rastao. Sve su lađe bile zakonom obvezane da uspo- 
stave radiostanicu. Na taj im je način bila osigurana pomoć 
u slučaju pogibelji. 

U ovo doba se uspostavlja veza između Evrope i Južne 
Amerike. Prve vijesti su bile primljene u Buenos-Airesu, 
god. 1910. Udaljenost je već preko 10.000 km.! 

Marconijeva otkrića ipak nisu još završena: godine 
1912. daje konačnu formu svom »sistemu s više iskaza« (na 
kojem je radio sve tamo od god. 1903., koji je davao mu- 
zikalne iskre s apsolutnom stalnošću i s vrlo određenim pe- 
riodom. Nije to još sistem »stalnih« valova, ali se već učinio 
velik korak naprijed, kad se misli na prijašnje aparate. Mo- 
gao se bolje spojiti s krugom antena zemlja, jer je bila one- 
mogućena reakcija sekundarnog kruga na onaj primarni 
Energija, koja je bila mnogo veća nego u prijašnjim sistemi- 
ma, dobivala se pomoću jakih generatora s visokom Sekven- 
cijom. Sintonizacija je mnogo dobila, vrijeme prenosa je 
dosta skraćeno, jer su te »grupe valova slijedile jedna za 
drugom u kratkom razmaku, napokon je »muzička iskra« s 
određenim tonom olakšavala primanje. 


Ovaj aparat za prenašanje davao je vrlo jake valove 
s duljinom od nekoliko kilometara. Još god. 1918. Marconi 
njime šalje prve vijesti iz Engleske u Australiju. 


TERMOJONIJSKE ŽARULJE. KRATKI VALOVI 
God 1904. Englez Fleming pronalazi diodnu cijev, kojoj 
amerikanac De Forest doda mrežicu, dobivši tako triodnu 
cijev. Marconi odmah uvidje silnu važnost ove čudesne ža- 
rulje, koja označuje početak nove radio-tehnike i koja je sa- 
svim promijenila dotadašnji smjer radiotehnike. On je od- 
mah poče upotrebljavati kao delektor i kao amplifikator. 
Ostvari velike prednosti novih aparata i postade tako za- 
četnik dandanašnjeg razvoja tih žarulja, osobito u radiu. — 
Na Flemingova je žarulja imala za nj jednu drugu veliku 
važnost: po njoj je on napokon priveo u djelo svoj dugo- 
trajni san o uporabi kratkih valova. Već te godine preno 
je valove od 30 cm. u udaljenost od 4 km. 
God. 1916. u Livornu postizava dobre rezultate s va- 
lovima od 2 m. Slijedeće godine uspjeva s valovima od 15 
m. javljati u daljinu od preko 150 km. Uspjeh je dakle bio 


5 Zovu se »muzikalne«, jer uho ima veliku osjetljivost na valove 
s takovom frekvencijom (500 - 1000). 

osiguran. Aparati sa žaruljom, jaki i sigurni, davali su va- 
love s potpunom pravilnošću i stalnošću. Kratki valovi su 
prevaljivali silne udaljenosti, po volji im se je mogao odre- 
đivati smjer, atmosferska elektriciteta ih nije puno smetala, 
postavljanje novih stanica puno jeftinije i jednostavnije. Va- 
ljalo je dakle ostaviti duge valove, koji su već proživjeli svoj 
vijekl No još jednoć glas Marconija osta »glas vapijućeg 
u pustinji«. Ali se on ne dade smesti! Na svojoj jahti «Fle- 
tra« proučava, pravi pokuse i usavršava sistem kratkih va- 
lova »na snopove«. God. 1924. otkriva da po noći služe jako 
dobro valovi od 90 m., dok su za dan zgodniji oni od 30 m. 
Napokon je došao čas da se i ovim velikim izumom počne 
okorišćivati čovječanstvo. Engleska vlada pristade da se sav 
silni saobraćaj i veze s dominijima i kolonijama obavljaju 
novim sistemom kratkih valova. Uspjeh je bio neočekivan. 
Tada se po svuda počeše dizati nove stanice, produbljuju 
se studiji o širenju elektromagnetskih valova, o zonama šut- 
nje, o jeci itd. Čitav niz učenjaka radi na tom polju, potak- 
nuti Marconijevim primjerom. 

Ipak je trebalo istražiti još jednu stvar; svojstva mi- 
kro-valova! Marconi usavrši reflektore valova s duljinom 
ispod jednog metra, i protiv svakog očekivanja uspije mu 
prenos na 270 km. 

Uređuje i radiotelegrafsku službu s tim valovima i 
upravo s mladenačkom svježinom nastavlja s pokusima, slu- 
žeći se posebno s papinskom stanicom u Castel Gandolfu i 
onom »Tavre Chiaruccia«. Rezultati su bili od velike važ- 
nosti za lađe u magli i za televiziju, ali potpuno rješenje 
nije mogao dati, jer ga je smrt pretekla. 

Kao zadnje veliko Marconijevo djelo spominjemo nje- 
gova istraživanja. Kako bi ti valovi mogli biti na korist bo- 
lesnicima. Samo ime »Marconiterapija« dano tom sistemu, 
spominjat će budućim pokoljenjima onoga čo vjeka, koji je 
bio jedan od najvećih učenjaka i ujedno jedan od najvećih 
dobrotvora čovječanstva. 


VELIK UČENJAK 


Vidjeli smo ukratko život i djela Marconijeva. Zaslu- 
ge su mu uistinu velike. Svaki to mora priznati, ako mirno 
i objektivno promatra. Dodajemo ovdje jednu ili drugu iz- 
javu nekih uvaženih osoba. 

Prof. Pession, jedan od najboljih poznavaoca radia i 
dugodišnji Marconijev prijatelj piše: »On vidje s bistrinom 

svoga genija način dobivanja i rješenja valova, kad drugi i 
najveći učenjaci nisu vidjeli ništa." Pa u tom i jest genijal- 
nost: doći do granica znanosti, odatle prozreti dalje, vid- 
jeti gdje drugi ne vide, rasvijetliti neistražene krajeve. U 
Marconia je bio genij združen s velikim znanjem i velikom 
vještinom u pokusima. To mu je pomoglo metodički razviti 
prvotnu ideju i malo po malo preko praktičkih uporaba doći 
do tako važnih rezultata za znanost. Svojim otkrićem, svo- 
jim studijem Hertzovih valova, Marconi je ispisao besmrtno 
poglavlje u povijesti ljudske misli.« 

Predsjednik pak »International Scientific Radio Uni- 
on« E. V. Apleton, pošto je skomenuo neizmjerna dobročin- 
stva koja ljudski rod prima po radiu, dodaje: »Ne misli se 
dosta na silnu važnost ovih Marconijevih uspjeha, koji su 
kao polazna točka znanosti«. Po lordu Rutherfordu of Nel- 
son, koji je nedavno umro, smrt Marconijeva velik je gubi- 
tak za znanost, jer joj je on bio veliki pionir. — Završujemo 
s izjavom akademika Giordania: »Teško je naći da je koji 
izumitelj, u doba onako silne konkurencije na znanstvenom 
polju, stajao na čelu pokretu, koji je nikao iz njegova otkri- 
ća, kao Marconi . , .«"* 


VELIK KATOLIK 


Hladne i nepomične Marconijeve ruke obavila je kru- 
nica, dok je raspelo, postavljeno nad njegovom glavom, jas- 
no govorilo, da je htio umrijeti kao vjeran sin katoličke 
Crkve. Čak su i antiklerikalne novine opisivale njegovu po- 
božnu smrt. | 

Uzgojen je bio u katoličkoj vjeri, kojoj ostade uvijek 
osvjedočenim i praktičnim članom. Jedan francuski list go- 
voreći o Marconiu opominje glasovitog profesora na »Kato- 
ličkom Institutu« u Parizu, Branlya, te završava: »Marconi 
i Branly ujedinjeni su bili u znanju, — ujedinjeni u vjeri. — 
Čovjek mu se mora diviti kako se moli i kako bez ikakova 


* E. Girardeau veli: Marconi je vjerovao u kratke valove prije 
nego svi ostali, . . . i nije prestao oko njih raditi i onda kad su svi to 
zapustili. 

. 10 Por, »Sapere« br, 64, 1937. te »L' Osservatore_ Romano«, 11. 
IX. 1937. 

11 Ako je i bilo nešto sjene u jednom dijelu njegova života (prvi 
brak god. 1905, s protestantkinjom O'Brieu, bi poništen od crkvene 
vlasti, jer je u samom ugovoru bila pogodba razriješivosti), — ipak su 
toliki dokazi njegove privrženosti Crkvi sasvim jasni. 

ljudskog obzira ide u crkvu. Svoju vjeru je priznavao otvo- 
reno: »Što se mene tiče, izjavljujem s najvećom odlučnošću, 
da sam vjernik i katolik. Vjerujem u veliku moć molitve i to 
ne samo kao katolik nego i kao učenjaki«  »U istraživanju 
tajnih sila, koje nas okružuju, Providnost nas Božja prati, 
ona ista Providnost, koja upravlja svim događajima ljud- 
skim«. I jednom govoreći na radio, priznaje: »... samo 
sam s pomoću Božjom, koji tolike tajne sile prirode daje 
čovječanstvu na raspolaganje, uzmogao pripraviti ovo novo 
sredstvo saobraćaja ... koje omogućuje Namjesniku Kri- 
stovu, da njegov pastirski glas dopre i do zadnjeg vjernika 
najudaljenijih zemalja«. Lijepo priznanje stvorenog uma, 
vječnom i nestvorenom Umu, Bogu." 

Bio je u velikoj časti kod sv. Oca Pija XI., koji ga je 
na razne načine odlikovao, nazvavši čak njegovim imenom 
jednu ulicu u Vatikanskom Gradu. No najdraže mu je bilo 
to, što je sv. Otac gojio prema njemu pravo i iskreno prija- 
teljstvo. Marconi je rado pohađao Onoga, kojega je nazivao 
»Gospodarom čitavog duhovnog svijeta«. Dva dana pred svo- 
ju smrt bio je kod sv. Oca u Castel Gandolfu. Otišao je mo- 
liti posebni blagoslov za svoju kćerkicu Elletru, koja je su- 
tradan navršavala sedmu godinu. Iznenadila ga jako svježi- 
na i čilost sv. Oca, iako je donedavna još bio bolestan. Ovaj 
zadnji razgovor s Namjesnikom Kristovim sigurno ga je 
hrabrio u posljednjim časovima. 

19. svibnja iza podne dobije anginu pectoris. Iza prve 
pomoći se činilo, kao da je opasnost prešla. No iza ponoći se 
stanje pogorša. Časna sestra, koja ga je posluživala upita ne 
bi li želio primiti sakramente. Umirući dade pozvati svećeni- 
nika. Međutim je sestra izgovarala neke molitve, na koje je 
Marconi pobožno odgovarao. Kad je došao svećenik, podi- 
jeli mu zadnje sakramente i dok je s njime molio Očenaš, 
izdahnu. 


PRIZNANJA 


Kad je radio navijestio naglu smrt velikog izumitelja, 
svi se narodi sjediniše u šutnji, da dadu čast velikom ge- 
niju. Iza toga svi mogući časopisi govore o njemu, o njego- 
vim izumima, o svim dobročinstvima, koje je čovječanstvo 
njemu primilo. Možda nijedan učenjak nije uživao toliku 


12v. »L Osservatore Romano«, 21. VII. 1937. —  »Illustrazione 
Vaticana« 1, IX. 1937. | 

slavu i ugled kao Marconi. Čak i nepismeni i oni najpripro- 
stiji znaju za nj. 

Spominjemo samo neka odlikovanja: postao je senator, član Di- 
rektorija; — obnašao je neke važne službe: bio je punomoćni delegat 
na konferenciji mira u Parizu, kasnije u Londonu Postigao je najveće 
časti Vatikana, Italije, Engleske, Španjolske, Rusije, Brazilije, Japana, 
Kine itd. Mnogi su ga gradovi imenovali počasnim građaninom. 

No ipak najbrojnije su znanstvene počasti: dobio je katedru na 
rimskom sveučilištu (za elektromagnetske valove), bio je lord rektor 
engleskog sveučilišta u St. Andrews. Posjedovao je 15 počasnih dok- 
torata honoris causa, na pr. fizike na sveučilištima u Rio de Janeiro i 
Pisi, znanosti u Oxfordu i Cambridgu, talijanske Akademije, Narodnog 
Savjeta za istraživanje, Royal Society of Arts u Londonu, Birmingham 
and Midland Institute. Bio je član svih glavnih znanstvenih i tehničkih 
društava. Pio XI. ga imenuje papinskim akademikom, što je Marconia 
posebno razveselilo, 

Nagrade za njegov znanstveni rad su bezbrojne. Već 
je od. 1906. imao Nobelovu nagradu za fiziku. Dobio je 
zlatnu medalju od Franklin Instituta of Philadephia, zlatnu 
i srebrnu od Royal Society of Arts, zlatnu medalju John 
Fritz, Kelvin, Trasenter, Exner itd. 

I kao što se godine 1933., prigodom svjetske izložbe u 
Chicagu, slavio 2. X. kao Marconijev dan (the Marchoni day) 
po čitavoj Americi, tako je i u Maliji njegov rođendan na- 
rodni blagdan (festa civile). Na svjetskoj pak izložbi u Ri- 
mu, god. 1941., fizički odio bit će posvećen Marconiu: slavi 
čitavog svijeta i ponosu Katoličke Crkve. 


Henrico Pozzi D. I. 


Kultura i pjesništvo 
Za razumijevanje R. M. Rilke-a. 


Kultura svakog naroda bila je oduvijek toliko viša, za 
život sposobnija koliko su savršenije uspjeli njeni nosioci, 
da vječne vrednote spasu od rasplinuća u zemaljštini; da- 
pače, da ih uzdignu do toga, da budu mjerom i zakonima toj 
zemaljštini. Svako doba, koje se izpoljuje u stvaranju is- 
ključivo vremenskih vrednota, odriče se time ujedno i volje, 
da bude razdobljem kulturnog stvaranja. Dapače, projicira- 
nje vječnih relacija na zapravo čisto zemaljski shvaćene 
vrednote — što se na koncu ipak pokazuje pukom obmamom 
— djeluje razorno, uništuje te vremenske vrednote u njiho- 
vom postojanju. Svaki naime neopravdani pokušaj, da se 
stvari zemaljskog reda opreme silom, koja je svojstvena oni- 
ma vječnosti, ne može uspjeti, baš kao ni pokus, da se sve 
vode goleme koje zaustave svedu u jednu jedinu turbinu. Ze- 
maljske vrednote nisu nikako dorasle takvom skrajnjem na- 
srtaju ljudskih srdaca. 


Vrijedno je da ovdje svratimo pozornost na jednu či- 
njenicu iz povijesti vjere na koju se ne pazi baš dosta: gdje- 
god se vremenske vrednote, kao na pr. društvo, vladalaštvo, 
ustanove općenitog značenja, kušalo prikazivati kao nešto 
božansko, vječno, započelo je propadanje tih vrednota, naj- 
prije — ako se to može tako reći — ondje, gdje su po sebi 
spadale, a onda i u koliko su štogod značile za kulturno 
stvaranje. Za potvrdu evo jednog primjera: pobožanstvenje 
rimskog cezara. Nema nijednog odsjeka u rimskoj povijesti, 
u kojem bi se mogla dokazati tako frivolna mržnja i gotovo 
neljudska ravnodušnost odlučujućih političkih i vojničkih 
krugova prema vladarima kao baš u vrijeme nihovog kulta. 
A i čitava povijest jednoglasno — ako i ne baš izričito — 
označuje to doba kao izrođivanje rimske kulture u do skraj- 
nosti rafiniranu civilizaciju. 


Nije time dakako rečeno, da je uzdizanje zemaljskih, 
vremenskih vrednota na stepen vječnih, jedini djelotvorni 

uzrok propadanja kulture, pa ni da brojčano nadmašuje 0os- 
tale uzroke. Ipak promatrajući povijest prema danoj skici 
— što prelazi granice ovog malog prikaza — ne bi se baš mv- 
glo za pojedina razdoblja kulturnog propadanja bez daljnega 
označiti druge uzroke, kad se već nije moglo naći izrično i 
formalno ovjekovječivanje zemaljštine. Izgubi li koje doba 
nečujno svoje prave prekovremenske relacije, to ima onda 
za pozitivnu stranu to, da čisto zemaljske, do tada podre- 
đene realnosti dođu na prvo mjesto, koje će doskora biti 
shvaćeno i stavljeno kao »apsolutno«. Djelovanje je isto, 
iako nije jednako vidljivo. A nastupit će sigurno: temelji se 
naime u ljudskoj naravi. Isto tako ne bi bilo ispravno po- 
istovjetiti to ovjekovječivanje zemaljštine s onom, koja se 
misli simbolički, tj. kada je zemaljsko reprezentat vječnoga 
a da ga ne dostigne ikada ni izdaleka, — na pr. u istočnim 
kulturama, — iako se ne luče uvijek jasno među sobom. Na- 
protiv, u takvom slučaju postignuta je za kulturni razvitak 
osobito povoljna harmonija opreka, naime vječnoga i vre- 
menitoga. 

Kultura je dakle izraz i rezultat harmonije vječnoga 
i ovdašnjega, što proizlazi iz sile čovjekovog duha. Religija, 
pjesništvo i znanost osnovni su dijelovi te kulture. Pogle- 
dajmo njihov međusobni odnos, s posebnim obzirom dakako 
na pjesništvo u statičkoj kulturi, t. j. ukoliko jest, pustivši 
po strani dinamičko promatranje, t. j. u njenom postavlja- 
aju. | 

x 

Tražimo li položaj koji pripada pjesništvu u cjelini 
kulture, spoznat ćemo doskora, da mu pripada osobito zna- 
čajno mjesto sredine. Religija, fundament i najjača pokret- 
na sila kulture, nedvojbeno posjeduje nešto od pjesništva. 
I sama je naime u svojim formama produkt pjesničkog gle- 
danja čovjeka. Ali s druge strane upravo stvarna istina o 
temeljnim odnosima i o zahtjevima, koji odatle izviru te koji 
se protežu na sve, što sačinjava čovjeka, jest ono što deter- 
minira religiju. Ne samo u objavljenom kršćanstvu. I uspr- 
kos tome što je ta istina često puta zavijena ili dapače, u 
poganskim kultima, iskrivljena. 


1 Razumije se da to, što smo gore izložili, ne predstavlja ništa 
novoga. Ali ipak je bilo potrebno, da možemo bolje izložiti odnos iz- 
među pjesništva i kulture. Isto tako je jasno, da smo se u ovom krat- 
kom prikazu morali ograničiti na to, da prikažemo više glavne linije, 
u kojima bi se imali kretati dokazi, nego li same dokaze, koji bi imali 
služiti kao fundament za naš pojam kulture. 

Pjesništvo, formalno i stvarno isključivi proizvod ljud- 
skog duha, obično se nerazdruživo veže u svojim prvim po- 
čecima s religijskim istinama. Tijekom vremena odvaja se 
jedna od druge, ali ipak snaga pjesništva, t. j. onakvog gle- 
danja, koje proizlazi, stvara se iz prepunog srca, svojstvena 
je samo onome, koji promatra sa vječnih bregova bogatu 
raznolikost zemaljskih vrednota. 


Znanost — temeljni dio kulture, koji nastaje kao zad- 
nji po vremenu u razvitku kulture — znači potpuno probu- 
đenje ljudskog duha prema samome sebi. Ipak je znanost 
mnogo bliža vjeri nego što se obično misli. Njoj je naime 
stalo u prvom redu do istine u općenitom smislu, dakle do 
prekosvijeta. Ali jer se s vremenom sve više priklonila vla- 
stitim metodama i ciljevima odvajajući se tako od ostalih 
izražaja ljudskog duha, dalje je od religije nego li pjesništ- 
vo, koje se mora držati direktno ili indirektno u živom od- 
o s dubokim istinama religije, ne će li da zaniječe samo 
sebe. 

Ova kratka analiza položaja, što ga zauzima pjesni- 
štvo u kulturnoj cjelini, daje već naslutiti, kakva je struk- 
tura tog položaja: pjesništvo je slobodno od onih veza pre- 
ma objektivnome svijetu, kojima je podvrgnuta znanost, ali 
ne od veza prema objektivnim istinama vjere. Moguće to 
zvuči kao dogmatizam. Ali radi se o tome, da shvatimo naj- 
dublju bit pjesništva. Jer ipak se ne može poreći, da pjes- 
ništvo, ako nije uskladu s zadnjim realnostima ili uopće ne 
stoji u nikakvom odnošaju prema njima, dok je čovjek ne- 
kako naravski navezan na njih, jest doduše literatura, ali ne 
pravo pjesništvo. Dakako, nije nužno da se ta navezanost 
pjesništva na vječne istine očituje ni u građi ni uopće na 
koji izravni način, ali mora ipak postojati. Dapače i ona 
poezija, koja je proizašla iz borbe protiv vječnih istina, ne 
može dobiti obilježja prave poezije osim iz navezanosti ua 
te istine, iako na čisto negativni način — u sebi uostalom sa- 
svim bezizgledna stvar. 


Prije nego li pređemo na ispitivanje ozbiljnosti poe- 
zije, evo jednostavne slike, koja će nam ukratko i zorno 
prikazati položaj što ga zauzima pjesništvo u kulturi. Pred- 
stavimo li si kulturu kojeg. naroda ili vremena— ovo dife- 
renciranje ovisi o uzrocima i uvjetima, koji uopće omogućuju 
kulturu i stvaraju je — kao stablo, onda je religija nutar- 
nji životni sok tog drveta, poezija njegov plod, a znanost 
njegovo granje. Drugim riječima: vjera je snaga kulture, 

poezija njezina ljepota a znanost jasnoća, po kojoj kultura 
shvaća sebe i svoj položaj, ponajpače u duhovnom svemiru. 

Ljepotom kulture nazvali smo poeziju. To nam već oz- 
načuje osobitost njezine zbiljnosti: ljepota obuhvaća po svo- 
joj biti — ne po pojmovnoj nejasnoći — najviše ganuće ljud- 
ske duše, koje se iznutra mjeri istinom:  elegijsko, ili ra- 
dosno, ili humorističko gledanje na svijet, što kojiput čov- 
jeku više vrijedi negoli stvarna majestetička vjerska istina o 
svijetu, ali koja je ipak pretpostavlja. Ljepota, koja često 
puta vodi već izmorenog tražitelja istine do žuđenog cilja. 

Da spomenemo još nešto o strukturi pjesništva. Tri se 
elementa dadu razlikovati u pjesništvu: otvorenost prema 
svijetu, preobražavanje te slavljenje. Pjesništvo je dakle 
gledanje zbiljnosti bilo srca bilo one sjetilnog svijeta. Ali 
ne ostaje na površini. Prodire u samu bit svakog bića: gle- 
danje koje preobražuje te se onda uzdiže u slavljenju do 
afirmacije svijeta, svega bivstva. Elegijska poezija, pa i naj- 
veličanstvenije zdvajanje, ostaje u svojoj dubini ipak afir- 
macija bivstva. Prava se poezija pokazuje u tome što u pro- 
pasti pojedinca ipak sluti pobjedu neprolaznih vječnih istina. 

Iz biti pjesništva, koju smo eto kušali opisati, proiz- 

i kakvo značenje ima zapravo poezija u kulturi uopće; 
poezija nije dražesna arabeska na djelu napornog, ozbiljnog 
rada, nego plemenitost i dostojanstvo našeg ljudskog stva- 
ranja. Ona je upravo znakom, da smo se uspeli nad običnu 

za život, na stvaralačku dokolicu, koja disciplinira i 
budi nutarnji život. Njezina plemenitost i uzvišenost ne mo- 
Že se razumijeti osim ako se promatra sa visina njezine si- 
furnosti u vječnome, A onome tko još nije postignuo te si- 
gurnosti, tomu je pravo pjesništvo tihi zov, dašak koji izvire 
iz, tišine. 

Pjesništvo je nastavni dio kulture. To znači, da svaki 
pravi pjesnik zaslužuje pažnju i razumijevanje sviju, koji 
se bilo kako osjećaju odgovornima za kulturu svog naroda 
šli vremena. 


R. M. RILKE 


Htjeli bismo sada, da objasnimo što smo gore izložili, 
pokazati put do pjesnika oko kojeg se danas više nego ikada 
prije okupljaju ljudi, kod kojih je čežnja za vječnim te za 
nutarnjim životom nadvladala buku naših dana: To je Rainer 


* Rilke, Duisener Elegien, I .Izašlo u »Insel Verlag«, Leipzig, 
kao i sva ostala djela. 

Maria Rilke, umro 1926. u dvorcu Muzot u zapadnoj Švicar- 
mob gdje je svršio također i svoje glavno djelo: »Duisener 
egien«* | 


5 Za čitatelje kojima još život i djela Rilke-ova nisu poznata 
evo nekoliko riječi: Rilke se rodio 1875. u Pragu u krilu stare koruške 
obitelji. Iza teške mladosti, koja probudi u mladome Rilke-u svijest e 
njegovoj vlastitoj snazi počinje on s impresionističkim pjesmama 
»Larenopfer«, »Mir zur Feier«. Gotovo ništa od toga ne smatra u kas- 
nijim godinama kao što vrijedno. Putovanja u Skandinaviju, a osobite. 
u Rusiju, pomažu mu do širine i zrelosti. Već se u »Stundenbuch« po- 
kazuje kao pjesnik bivstva. Već ovdje je njegov jezik i stil značajan, 
već ovdje on dobiva jasne i u tom obilju forma osebujne crte čovjeka, 
koji živi »iznutra«, iz srca. U to vrijeme pada njegova ženidba s Kla- 
rom Westhoif, kiparicom, i njegov kratki boravak u Worpswede, poz- 
natoj naseobini umjetnika u sjeverozapadnoj Njemačkoj. Nu doskora 
ga povuče želja u Pariz, gdje se upozna s najboljim modernim frana- 
cuskim kiparom Augustom Rodin. Između njih dođe do prijateljevanja, 
oduševljenog i od dubokog utjecaja, iako je kadkad bilo prekidana. 
Postaje kroz neko vrijeme Rodinovim tajnikom. Ovdje nastaje nova 
perioda njegovog razvitka i dozrijevanja. »Travaillez, travaillez tou- 
jours«, velika jasnoća i sigurnost u plastičnoj umjetnosti francuskog 
majstora, koji umije u kamen prenijeti i najnježnije osjećaje srca, 
dižu Rilke-a do rijetke plastične snage njegova jezika. Po ustrajnom 
i bezobzirnom radu nestaje pomalo one maglovitosti i kadkad preve- 
like mekanosti mlađih godina, a na mjesto toga dolazi čvrstoća i nee- 
bična sigurnost izražaja. No izvor njegove stvaralačke snage »unutraš- 
njost« ostaje i dalje otvoren. »Die Aufzeichnungen des Malte Laurids 
Brigge« njegovo je jedino veće prozom pisano djelo, nastalo u bitne- 
sti za vrijeme njegovog boravka u Parizu, mosi na sebi izrazite crte 
Rilke-ove nutarnjosti: problem smrti, nastao i podržavan po njegovoj: 
vanredno finoj osjećajnosti; blizina Boga i Njegova udaljenost, uvijek 
kao dvije gotovo usporedne serije osjeta; bivstva u ljepoti svoje pe- 
svećenosti smrti; srce i njegova ljubav; nepomični, u se zatvoreni stve- 
rovi i naše srce, koje se preobražuje, to su teme njegovog stvaralač- 
kof čuvstva. 


Nakon loma s Rodinom, potišten i nemiran više nego prije, luta 
Španjolskom, Italijom i Njemačkom. Svjetski rat, što ga dijelom spre- 
vede kao vojnik, velika je pauza u kojoj trpi od »gluhoće srca«. Tek 
nakon rata stvara i završuje svoja najzrelija i najbolja djela: »Duise- 
ner Elegeen« i »Sonette an Orpheus«, djela u kojima je stvorio, u me- 
lankoličnom predosjećaju smrti, dostatnu harmoniju između bivstva, 
srca i Boga. 

Tako postaje Rilke u posljednjim godinama svoga života tu- 
mačem svijeta. S velikom snagom i odlučnošću, ako i ne s najvećom jas- 
noćom, raspravlja o našem ugroženom bitku Što nije našao — kate- 
lik od djetinjstva — svijesnog puta do Crkve, to je samo jedna tragika 
više u njegovom mukotrpnom životu. 

U djelu ovog pjesnika nalazimo sasvim jasno izražene 
znakove prave veličine: otvorenost prema svijetu, preobra- 
ženje te slavljenje. Put do razumijevanja — karakteristika 
pjesništva uopće — obuhvaća cijelo njegovo djelo, iako ga 
ne iscrpljuje. U dubljoj nutarnjoj zbiljnosti njegovog rada 
gledamo naše srce kako — pristupačno, otvoreno prema svi- 
jetu — obuhvaća stvorove svijeta, ali kako ipak, preobražu- 
jući svijet u nutarnji život srca, ispunja zahtjev stvorenja 
prema nama, te kako, dajući hvalu i u boli i smrti, vrši svo- 
ju zadaću. 

Otvorenost prema svijetu, to je valjda najjasnija i za 
Ta koji tražimo put, najpristupačnija nota —Rilke-ovog 

jela. 


»Preise dem Engel die Welt, nicht die Unsagliche, ihm 
kannst du nicht grosstun mit herrlich Erfiihltem; im 
Weltall 
wo er fiihlender fihlt, bist du ein Neulig, drum zeig 
ihm das Einfache, das, von Geschlecht zu Geschlech- 
tern gestaltet 
als ein Unsriges lebt, neben der Hand und im Blick. 
Sag ihn die Dinge. Er wird staunender stehn, wie du 
standest 
bei dem Seiler in Rom oder beim Tčpfer am Nil. 
Zeig ihm, wie glicklich ein Ding sein kann, wie schuld- 
los und unser, 
wie selbst das klagende Leid rein zur Gestalt sich 
entschliesst 
dient als ein Ding oder stirbt in ein Ding-, und jen- 
seits 
selig der Geige entgeht . ,.« 
Duisener Flegien, IX. 


a) »Ne slavi anđelu, onoga svijeta koji uhvatiti se u okove riječi 
ne da 

Pred njim veličati se ne možeš s uzvišenim čuvstvom. 
U svemiru, gdje on čustvuje, ti početnik si samo. 
Pokaži mu stoga ono jednostavno, što primajući oblik od koljena 
do koljena živi kao nešto naše, kraj ruke i u gledu. 
O stvarima pričaj mu, U čudu će stajati, kao i ti što si stajao 
kod užara u Rimu ili na Nilu kod lončara. 
Pokaži, kako sretan može biti stvor, kako nevin i naš, 
kako i bol, koja se jada, u oblik čist se daje, služi kao stvaran 
ili zamire u stvor —, te omda blažena sa gusala se vine.« 

Ta je otvorenost prema svijetu dala pjesniku njegov 
tako zoran jezik: 


Ja die Friihlinge brauchten dich wohl. Es muteten 


manche 
Sterne dir zu, dass du sie spiirtest. Es hob 
sich eine Woge keran im Vergangenen, oder 
da du voriiberkamst am gečffneten Fenster, 
gab eine Geige sich hin. Das alles war Auftrag. 
Duisener Elegien, I. 


Upravo iz ovog se mjesta može razabrati, da Rilke-ova 
otvorenost prema svijetu nije naivno-sjetilna nego izazvana 
od vječnog smisla bivstva. Njemu sve, pa i najbolnije, po- 
stoji, znači nešto, što bi nama, koji se tako nemarno razba- 
cujemo stvorovima svijeta, moralo biti znakom opomene. 
Kako mu govore, kako mogu ganuti ljudsko srce, očituje 
njegov »Stundenbuch«: 


»So fliesst der Dinge Ueberflusa dir zu. 
Und wie die oberen Becken von Fontinen 
bestandig iiberstromen, wie von Strahnen, 
gelosten Haares, in die tiefste Schale- 

so fallt die Fille dir in deine Tale 

wenn Dinge und Gedanken iibergehen.« 


Kako li je Rilke svoju otvorenost prema svijetu osje- 
ćao kao rad na gledanju prolaznosti stvorova, ali u hvalo- 
spjevu, kažu stihovi iz »Spite Gedichte«: 


b) »Da, trebahu te proljeća. Mnoge su očekivale zvijezde, da ih 
čutiš. 
Uzdigao se val u prošlosti ili 
kad si prolazio mimo otvorena prozora 
prozborile bi gusle. Sve to bijaše nalog.« 


c) »Tako ti pritječe preobilje stvorova. 
I kao što gornji sudovi studenca 
neprestano pretječu, poput 
pramova raspletene kose, u doljnje školjke — 
tako ti pada obilje u tvoje doline, 
kad stvorovi pretiču i misli.« 

»Verweilung auch am Vertrautesten nicht, 

ist uns gegeben; aus den erfiillten 

Bildern stiirzet der Geist zu plčtzlich zu fillenden; 
n 

sind erst im Ewigen. Hier ist Fallen 

das Tiichtigste. Aus dem gekannten Gefiihl 

iiberfallen hinab ins Geahndete, weiter.« 


Ali otvorenost prema svijetu je samo uvjet pod kojim 
se odvija ono, što je za Rilke-a tako tipično a za nas od in- 
teresa: preobražavanje. Predanost stvorovima, rad na ne- 
znatnom i bolnom nije pasivno izlijevanje samoga sebe. Baš 
u tome je Rilke bio krivo shvaćen, nije se vidjelo, da je 
njegov do počitanja blag i nježan jezik samo koprena čuv- 
stva, što je dozrijelo u oštroj boli. 


paran Und diese von Hingang 
lebenden Dinge verstehn, dass du sie riihmst; ver- 
ginglieh 
traun sie ein Rettendes uns den Verginglichsten zu. 
Wollen, wir sollen sie ganz im unsichtbaren Herzen 
verwandeln 
in — o unendlich — in uns! wer wir am Ende auch 
seien. 
Erde ist es nicht dies, was du willst; unsichtbar 
in uns erstehn? — Ist es dein Traum nicht, 
einmal unsichtbar zu sein? — Erdel unsichtbar| 
Was, venn Verwandlung nicht, ist deim drangender 
Auftrag? 
Duisener Elegien, IX. 


d) »Zadržavati se ni na najintimnijem 
nije nam dano; iz punih već slika 
duh se odjednom baca k onima koje 
još čekaju na to; jezera tek se 
u vječnosti nalaze. Tu je padanje 
što najviše valja. Iz znatog već čuvstva 
spasti u ono što kazni, dalje.« 


e) ».... I one, od smrti 
što živu, stvari, razumiju, da ih slaviš; prolazne 
sanjaju o nečem, što bi spasilo nas, najprolaznije. 
Hoćemo, moramo ih sasvim u nevidljivom srcu preobraziti, 
u — o kako neizmjerno — u nas! što mi konačno i bili. 
Zemljo, nije li to, što želiš, nevidljivom 
u nama da postaneš? — Nije li tvoj san 
jednom biti nevidljivom? — Zemljol nevidljiva! 
Što, ako preobraženje ne, tvoj je prvi nalog? 

Preobražavanje stvorova »iznutra« jest mudrost za 
koju reče Pjesnik, da je naša najsvojstvenija zadaća. Nesa- 
mo pjesnikova, kao što je Rilke često naglašuje u svojim 
pjesmama, nego svakoga čovjeka, koji hoće da bude čovjekom. 


»Nur wir vergessen so leicht, was der lachende Nachbar 

uns nicht bestatigt oder beneidet. Sichtbar 

wollen wir' s haben, wo doch das sichtbarste Gliick uns 

erst zu erkennen sich gibt, wenn wir es innen im 
e 

Nirgends geliebter wird Welt sein als innen.« 


Duis. Flegien, VII.. 


Preobražavajući ih, spasavamo bića za njihov vječni 
smisao. Rilke-ovo djelo nije drugo nego odraživanje mnogo- 
strukog zbivanja u svijetu. Preobražavanje koje vrši »lončar 
na Nilu« u savršenom predanju na svoje djelo, isto je u 
svojoj biti što i pjesnikov glas, koji govori hvalospjeve. Da, 
slavi taj glas: 


Nicht nur die Morgen alle des Sommers — nicht nur 
wie sie sich wandeln in Tag und strahlen vor Anfang, 
Nicht nur die Tage, die zart sind um Blumen, und oben, 
um die gestalteten Baume, stark und gewaltig. 
Nicht nur die Andacht dieser entfalteten Krafte. 
nicht nur die Wege, nicht nur die Wiesen am Abend, 
nicht nur nach spiten Gewitter das atmende Klarsein 
nicht nur der nahende Schlaf und eine Ahnen abends. 
sondern die Nachtel Sondern die hohen des Sommers 
Nachte, sondern die Sterne, die Sterne der Erde.« 


Duisener Flegien, VII. 


£) »Samo mi zaboravljamo lako, što sa smijehom susjed 
ne potvrđuje nam ili ne zavidi. Vidljiva htjeli 
bismo da je, iako vidljiva sreća tek onda 
daje nam se upoznati, kada je iznutra preobrazimo. 
Nigdje svijet nije tako ljubljen, kao iznutra.« 


g) »..... A pred sobom ljeta. 
Ne samo sva ljetna jutra — ne samo 
kako se pretvaraju u dan i blješte od početka. 
Nesamo dani, koji su nježni oko cvijeća, a gore, 
oko uzraslih stabala, jaki i silni. 
Nesamo pobožnost tih razvitih sila 
nesamo putevi, niti livade u večer, 
 nesamo nakon kasne oluje vedrina što diše, 
nesamo san koji se bliža, niti slutnja večeri 
nego i noći, kasne ljetne 
noći, zvijezde, zvijezde zemlje.« 


481 


Slavljenje konačno jest kao boja preobražavanja, ono 


je njegov najjači sjaj, zažaren u boli; 


b) 


»Zwischen den Hammern 
besteht unser Herz, wie die Zunge 
zwischen den Zahnen, die doch, 
dennoch die preisende bleibt. 
Duisener Flegien, VII 


I to takvo slavljenje, koje seže do u područje smrti: 


»Nur wer die Leier schon hob 
auch unter Schatten, 

darf das unendliche Lob 
ahnend erstatten. 


Nur wer mit Toten vom Mobn 
ass, von dem ihren, 

wird nicht den leisesten Ton 
wieder verlieren. 


Mag auch die Spieglung im Teich 
oft uns verschwimmen: 


Wisse das Bild. 


Erst in dem Doppelbereich. 
werden die Stimmen 
ewig und mild.« 
Sonette an Orpheus. 


»Među batovima 

stoji nam srce, kao jezik 
između zubi, koji ipak 
neprestano slavi.« 


ij) Samo tko liru je digo 


aŽivot«e 


također među sjenama, 
smije beskonačnu slavu 
u slutnji da daje. 


Onaj samo, s mrtvima 

tko je maka uživao, 

ne će ni najtišeg tona 

izgubiti opet. 

Neka nam odraz u jezeru 

često se pomuti, 

znaj sliku. 

U dvostrukom carstvu 

budu glasovitih 

vječni i blagi. 
1997/0910. 31 

To se vrhunac čovjeka, koji je do zadnje žilice bio ve- 
zan sa svijetom. Ne kao kakav površni »svjetski« čovjek, 
nego kao onaj, kome je ljubav k stvorovima bila ujedno lju- 
bav k vječnome. rad, žrtva i hvalospjev u sitnim, prolaznim 
bivstvima. 


»Dass ich dereinst am Ausgang der grimmigen 

Einsicht 
Jubel und Ruhm aufsinge zustimmenden Fngeln. 
Dass von den klargeschlagenen Hammer des Herzens 
keiner versage an weichen, zweifelden oder 
reissenden Saiten . . .« 

Duisener Elegien, X. 
x 


Nije baš mnogo što smo ovdje naveli, ali i to malo 
može da nam pobudi želju, da uzmemo u ruke djela tog veli- 
kana u carstvu zapadnog pjesništva. Teško je s nekoliko su- 
hih riječi dati zornu predodžbu snažnog ali ipak skroz sa- 
vršeno formiranog života, što se nalazi u Rilke-ovom djelu. 
Jer upravo danas, gdje toliki ne znaju što bi nego da se 
umorni prepuste struji običnog života, taj život iz srca je 
kao oaza u pustinji pesimizma. Rilke-ova otvorenost prema 
svijetu, njegovo srce na svijet, zvuči onome, ko ga po prvi 
pr čita, ra osebujne melodije, koje bude naše čuđenje, 

de već davno zaboravljene pjesme, koje su dirale naše 
djetinje srce. Pa kad sam Rilke ne bi mogao dati ništa drugo 
osim da nam stvorovi opet budu novi, da gledamo na stvo- 
rove božje opet s počitanjem, već to bi bilo mnogo. Ali gle- 
danje Rilke-a je veće: produbljuje se do gledanja, koje pre- 
obražuje. A preobražavanje ovog svijeta u nešto više, for- 
mirano, duhovno, najsigurnijim je znakom prave kulture. 
Preobražavanje »nach innen« u «unutrašnjost« našega srca 
znači odvratiti se od hvastavog i površnog obožavanja onog 
svijeta, koji ništa ne zna o svom nutarnjem smislu, znači 
ostaviti svijet masa i mjera, povratiti se u atmosferu, koja 
" Podne stvorova te daje, da ljudi pred njima ostaju 
judi. 


k) O da bih jednom, nakon gnjevnog uvida 
Radost i slavu zapjevao složno s anđelima 
Da od snažnih kucaja srca 
nijedan ne zataji na mekim, 

i očajnim ili 
neobuzdanim strunama ...« 

Slijediti pjesnika na tom putu znači dati pravu dubinu 
i uspjeh našem duševnom rvanju za pravi stav prema stvo- 
rovima te našoj volji da vladamo svijetom jednako u njego- 
voj punini kao i opasnosti. Mi ćemo s iznenađenjem opaziti, 
da tako i samo gradimo na hramu kulture  ispunjajući za- 
daću, koja je dana našem vremenu. Istina, naše siromaštvo 
S pravom nas potišćuje. Ali odvažnost jednog velikana moći 
će nas uzdignuti dotle, da gradimo i u boli, da se složimo s 
klicanjem pjesnika, koji ni u najvećoj i najosamljenijoj boli 
nije zaboravio bolne veličine čovjeka u svijetu, 

Rilke je pravi pjesnik. A to je dosta za njegovu sa 
činu i duhovnu plemenitost. U »Hochland«, lipanjski broj 
1937., definitivno je oborena legenda o kršćanskoj smrti 
Rilke-a. Ipak nam se čini, da je njegovo djelo put do cjeli- 
ne, harmonije svijeta s njegovim vječnim smislom. Istina, 
Rilke nije mogao da savršeno stavi u vezu ovdašnje s vječ- 
nim. Njegovo slavljenje sumnja još o domovini u vječnosti, 
Ovdašnjost je za njega predaleko od vječnoga. On nije 
slijep za vječno, ali ga izolira od vremenskoga. Usprkos tim 
granicama, Rilke je ipak znakom vremena, čiji su «bogovi« 
jadni i čija je »vječnost« samo ludost. Jer on gleda na biv- 
stvo sa strahopočitanjem i tepajući šuti pred vječnim. A to 
je početak svake kulture. 


Frankfurt a/M. H. Werner Mende S. I. 


OSVRTI 


20. OBIJETNICA OKTOBARSKE REVOLUCIJE 
U SVIJETLU DOKUMENATA ... 


DVA PISMA, DVA SVJEDOČANSTVA 

Donosimo gotovo u cijelosti dva lista Viktora Sergeja, jednoga ed 
e&snivača Kominterne i jednog od najpoznatijih komunističkih pisace 
Sovjetske Rusije. Sergej je izagnan 1936. iz SSSR, jer se usudio da a 
nekim stvarima drukčije misli nego službena diktatura. Pisma su izišla 
ma francuskom jeziku u listu Esprit br. 45. 

Ta su pisma najpouzdaniji dokumenat o pravom stanju u SSSR 
Ć prema njima su sve one propagandističke tirade Pučke Fronte obična 
držana reklama. Ona najbolje pokazuju, što je čovjek u SSSR i kako dik- 
fatara preko njega hladno i bezobzirno prelazi. — Ako se to događa s 
prvacima stranke, što je istom s onim hiljadama seljaka i radnika, ze 
koje se nitko u SSSR ne znoji, a u inozemstvu nikoga nema da se za 
ajik zauzme. Nap. Ured. 


Bruxelles, svibanj 1936 


Draga Magdaleno Paz, 
dragi prijatelji, 


Godine mojega ropstva u Sovjetskoj Rusiji su završene, 
Te ja jedino Vama imam da zahvalim. Moje je robovanje za- 
počelo god. 1928, odmah iza mojeg isključenja iz ruske ko- 
munističke Partije; tim, što su mi uskratili putnicu za ino- 
gemstvo, što su započeli protiv mene literarni bojkot, i stali 
me progoniti na razne no nepodnosšive načine. 


Vaša je aktivna pomoć već odmah tada započela, da se 
ga mojega zatvora i zatočenja pretvori u gotovo fizičku 
borbu svakoga dana. Ja to znam, kao što znam koliko Vam 
je borbe trebalo, kad ste ono narinuli svcju riječ na kongresu 

isaca,' koji se sastadoše da brane slobodu misli (dakako, da 
brane svagdje drugdje osim u zemlji iznakažene revolucije). 


TEROR U PARTIJI 


Ja sam vidio, ja sam doživio mnogo žalosnih časova za 
Svih deset godina. Vidio sam kako negdašnji oktobarski 


4 Aluzija na međunar. kongres pisaca u Lenjingradu 1934. 

borci prigiblju šiju pod pritiskom i terorom; vidio sam ih ka- 
ko ugnjetavani gube pronicavost, i kako se guše u prisilnoj 
čutnji, kako se ponizuju do svih mogućih poricanja, da uz- 
mognu životariti . .. 

Vidio sam kako u Sovjetskoj Rusiji strijeljaju mla- 
de komuniste, vidio sam, kako je velika Lenjinova Partija 
postala ono, što je postala: t. j. svesilni vladinovski aparat 
vas osnovan na privilegijama i na pasivnoj prošlosti. 


Ja sam dijelio bijedu naroda, onog naroda, koji je u 
zadnjem polustoljeću učinio sve za oslobođenje ljudi. 


»GORKO ISKUSTVO« 


Moje je iskustvo gorko i ono me stavlja daleko od bla- 
goglagoljivih lažljivaca. Ja sam u tom gorkom iskustvu če- 
sto mislio na Vas, jer je Vaša akcija bila za me jedina nada 
u spas. Sovjetski strašni režim ne pušta nikad iz svojih ruku 
nikoga, koji se usudio, da mu bilo što predbaci. 

Za komunistu opozicionalca, za slobodnog pisca, za me- 
ugodnog svjedoka, kao za sve opozicionalce socijaliste, ar- 
biste, sindikaliste, komuniste lijevoga krila, trockiste ili os- 
tale — za sve te — u Sovjetskoj Rusiji nema ni amnestije, 
ni oslobođenja, ni mogućnosti, da se bilo na koji način živi, 
— ništa. 

Koncentracioni logori, zatvor, deportacija, posebne put- 
nice, koje sa sobom donose pomni nadzor i zabranu boravka, 
neprestano se izmjenjuju u njihovoj sudbini. 

Mene osudiše — kako mi to otvoreno rekoše — na 
đuge zatvore i dugu samoću... 


No ja sam znao, da Vi postojite, da Vi radite; ja sam ta 
znao pače i onda, kad je crni kabinet prekinuo sve moje do- 
Pisivanje, i kad je moja osamljenost postala apsolutnom 
(Cenzura je išla tako daleko, da mi je čak dokinula i pisa- 
nje lista Humanitć . . > | 


Ja sam računao na Vas, da se po Vama opet vratim me- 
đu žive... 

Ja si u svemu tome ne pripisujem nikakove važnosti — 
silom prilika postao predstavnikom jednoga principa i jedne 
namjere: predstavnikom prava, koji zahtijeva da se i u revo- 
(uciji smije da misli, i predstavnik manjine — koja brani ta 
prava. — No uz kakovu cijenu! ... 


* Službeni list francuske komunističke stranke, nadahnut i plaćan 
ed Kominterne. 

Mi svi činimo frontu protiv fašizma, a iza svojih leđa 
imamo revoluciju koja je pala žrtvom užasnoj nutarnjoj re- 
akciji. Mnogi su od nas stisnuti između dviju represija. Fra- 
pantan primjer za to pružaju oni talijanski drugovi, koju 
Sovj. Rusija ne pušta da iz nje odu, osim ako su spremni, 
da se u Odesi ukrcaju za Italiju... 


UOBIČAJENE šIKANACIJE 


Da li je uopće nužno da se vraćam na svoj osobni slu- 
čaj? 

Neki su profesionalni lažljivci toliko lagali, da su ko- 
načno sami sebe demantirali... Na takav se postupak od- 
govara samo sa prezirom.... 


U dvije riječi: (evo što je na stvari): kad bi uopće po- 
stojala kakova sovjetska legalnost, mogao bih istaknuti, da 
sam bio uapšen bez naloga da me se uapsi, da su me stavili 
u samicu bez ikakove precizne optužbe, da su me ispitivali 
o mojim idejama, o mojim knjigama, mojim vezama, i da 
sam bio deportiran, a da uopće nisam znao zašto. A ja sam 
sa svoje strane držao posve uzaludnim da se propitkujem i 
da apeliram... uostalom — na koga? 


No postoji jedan presudni detalj, što vam ga moram 
da saopćim, jer o njem ovisi jedan život. 


Na koncu konca izvukoše protiv mene jedan falsifikat, 

i to tako očit i tako kričeći falsifikat, što ga je — kako oni 

vele — potpisala moja šogorica, koja je ujedno bila moja 

tipkačica: Anita Rusakova. Kad sam se ja toga radi stao 

bi povukoše falsifikat — a mladu ženu pustili na slobo- 
u 


No kako sam ja u prosincu — polazeći u izgon u ino- 
zemstvo — imao bih da naskoro prođem kroz Moskvu —, 
opet ju zatvoriše, i iza tri mjeseca tajnoga preslušavanja, 
deportiraše je na pef godina u Viatku. 


To je mala činovnica, koja se uopće ne bavi politikom, 
sumnjičavog i bojažljivog značaja. 


Igra je odiozno jasna, i valjalo je pošto poto spriječiti, 
da se ja na prolazu kroz Moskvu s njom ne sastanem i ne 
&aznam za svu zakulisnu makinatiju promašenog falsifikata. 


Ti inkvizitori — koji bi jednoga dana mogli biti po- 
zvani na odgovornost za svoje postupke — osobito kad ti 
prestupi ne uspiju da brane svoju karijeru. . . 


487 


U DEPORTACIJI 


U deportaciji sam bio — kao i tisuće drugih — lišen 
svih mogućnosti rada... 

Dadoh se na pisanje. 

Cenzura i pošta se poskrbiše da iščeznu svi rukopisi, 
što sam im povjeravao. Napisao sam u Orenburgu dva djela 
— Jedno svjedočanstvo: Izgubljeni ljudi — i jedan roman 
— nastavak Osvojenog grada (Oluja) — i nekoliko pjesa- 
ma. 

Svi se moji rukopisi, sa svim dokumentima — i oso- 
bnim uspomenama nalaze još uvijek na kušnji kod moskov- 
ske cenzure... 

DIKTATURA TRAŽI ŽRTVE 

Dopustite da Vam sad nešto reknem o drugima. 

ako sam sam pred sobom ponižen, kad mislim da je 
mene spasila stanovita književnička solidarnost, koja ništa 
ne može da učini za druge jednostavne i velike revolucin- 
narce, koji se ne bave pisanjem... O njima kongresi pisaca 
ne će možda htjeti da išta uopće čuju. A oni se broje na ti- 
suće. 

Tkogod misli ili je mislio čak još prije deset godina 
— drukčije nego što to hoće vladajuća birokracija, taj je 
danas u Sovjetskoj Rusiji predan na milost i nemilost robiji. 

Ja ništa ne pretjeravam, — važem svaki slog i mogu 
da svaki taj slog — svaku riječ potkrijepim tragičnim doka- 
zima i imenima... Ima ih među njima više tisuća komuni- 
sta iz prvih dana revolucije, osobnih Lenjinovih i Trockije- 
vih drugova, koji su bili prvi graditelji sovjetskih republika 
— ako su Sovjeti uopće još postojali... 

Prešao sam granicu vas utučen viješću o smrti jednoga 
od najdarovitijih mojih drugova ruske komunističke opozi- 
cije: Solnceva. On je radi svojih ideja bačen najprije na 3 
godine u tamnicu, zatim mu dadoše još dvije (sovjeti su naime 
izumili novi sistem: da se kazan naprosto produlji.) 

Izašao je iz zatvora 1934. — i naravno odmah otprem- 
ljen u neki izgubljeni zakutak zapadne Sibirije, gdje mu je 
bilo nemoguće da dobije bilo kakove zarade. 


2 Prema izvještaju jednog očevica, s kojim je Urednik imao pri- 
Eke da govori, nalazi se na Soloveckim otocima zatočeno 10.000 komu- 
mističkih studenata: jedni su optuženi zbog »trockističke« opozicije pro- 
tiv Staljina, drugi poradi toga, što su se — premda članovi Komzomola 
— usudili osnivati tajna vjerska društva i »mistične« kružoke. Nap. Ur. 


Nakon nekoliko mjeseci ga opet zatvoriše bez ikakova 
razloga, opet ga ludo kazniše novom kaznom zatočenja od 
5 godina, on se tad pobuni i započe smrtonosni štrajk glađu 


Na 18 dan njegovoga polaganog samoubojstva, dadoše 
mu zadovoljštinu i otpremiše ga iz zatvora ponovno u de- 
portaciju. Ovaj puta deportiraše s njim i njegovu ženu i nje- 
govo dijete. Zaputi se u izgon no na putu umre. 

(Bit će to baš u vrijeme kada je sva sovjetska štampa 
— komentirajući jedan Staljinov govor — najvišeg stila na- 
viještala novi zaokret prema humanizmu. Krute li ironije!) 
Mislimo na njih: na sve te žive i mrtve. 


»Što ostaje od oktobarske revolucije, ako je svaki ra- 
dnik, koji si dopusti da izrazi kakav zahtjev ili kakovu kri- 
tiku — ako je svaki radnik toga radi odmah predan robiji? 


Oh, da, nakon toga se onda može uvesti kakvo god se 
hoće tajno glasovanjel!... 
Viktor Sergej 


Bruxelles, svibanj 1936. 

Dragi Andrija Gide! 
Nedavno ste predsjedali u Parizu međunarodnom kon- 
gresu književnika za obranu kulture, gdje se o pitanju slo- 


bode misli raspravljalo samo radi mene, a protiv volje ve- 
ćine učesnika. 


Znam, da ste pokušali spasiti moje rukopise od mos- 
kovske cenzure. Još su uvijek tamo svi moji dokumenti, 
lične uspomene, nedovršena djela i sve ono, što se vrijed- 
noga nagomilava u životu. Za sve ono što ste učinili za me- 
ne najljepše zahvaljujem. Ako Vas zanimaju neki detalji iz 
mog slučaja, možete ih naći u mom pismu gospođi Magda- 
leni Paz kojega Vam prepis šaljem. 


KOMUNIZAM I »SLOBODA LIČNOSTI« 


Malo se radi o Vama i o meni _u toj drami, u kojoj 
učestvujemo. Vi ste stupili među revolucionere, Andrija 
Gide, dopustite mi da Vam jedan komunista govori potpuno 
iskreno, o onome, što se nas najviše tiče. Sjećam se stranica 
Vašega »Journala« u kojemu Vi god. 1932. bilježite, da u 
principu pristajete uz komunizam, jer on omogućuje slobo- 
dan razvitak ličnosti . . , Čitao sam u Moskvi te stranice & 

aajkontradiktornijim osjećajima. Bio sam isprva veseo, što 
vidim kako pristupate socijalizmu Vi čiju sam misao pratio 
— iz daleka doduše — od svojih mladenačkih zanosa. Kasnije 
sam se uvjerio o suprotnostima, koje postoje između vaših 
tvrdnja i realnosti, u kojoj se nalazim.* Čitao sam Vaš list u 
ono vrijeme, kada se nitko nije usudio čitati novine, jer je 
bio uvjeren, da bi ga zbog toga policija mogla jedne noći 
uhapsiti . . . Čitajući Vaš list, imao sam isti osjećaj kao i oni 
vojnici, koji u rovovima primaju novine iz pozadine i u njima 
sa kojekakovu lirsku prozu o zadnjem pravednom ratu 
itd. 


Pitao sam se, je li moguće, da vi ništa ne znate o na- 
šim borbama i o tragediji revolucije, koju iznutra izjeda re- 
akcija. — Otada ni jedan radnik nije mogao da izrazi bilo 
to ne znam kako tiho, svoje mišljenje, a da ne bude odmah 
izbačen iz stranke, sindikata, tvornice i da ne bude deporti- 
ran. Tri su godine prohujale otada, kakove godine! Ispu- 
njene su one bile hekatombama žrtava nakon Kirovljeva svr- 
šetka, velikim deportacijama jednog dijela stanovnika Le- 
njingrada,  zatočenjem nekoliko tisuća starih komunista i 
prenapučenošću koncentracionih logora. 

Vi ste dragi, Andrija Gide, bili uvijek toliko hrabri, da 
živite otvorenih očiju. Vi ne smijete da zatvorite oči pred 
ovim činjenicama, ili uopće više nemate prava govoriti rad- 
nicima za koje socijalizam ne znači samo koncepciju već 
djelo njihova tijela i njihova duha, sam smisao njihova ži- 
vota. 

SLOBODA MISLI? 


Kako je sa slobodom misli? Suha doktrina, bez sadr- 
žaja, surovo nametnuta na svim područjima; svedena u sve- 
mu što se tiska bez izuzetka na mehaničko ponavljanje, ili 
ropsko tumačenje onoga, što jedan jedini kaže. Povijest je 
svake godine temeljito preudešavana, enciklopedije preina- 
čene, knjižnice čišćene, da se iz njih izbaci ime Trockoga, 
da se zablate Lenjinovi drugovi. Znanost je u službi momen- 
tane agitacije, tako n. pr. ona Ligu naroda proglasila je obič- 
nim sredstvom englesko francuskog imperijalizma, a danas 
je smatra instrumentom mira i napretka za čovječanstvo. 


A što, da kažem o književnicima? Gorki je na pr. bio 
prisiljen da preudesi svoje memoare po Lenjinu. Tako je 


* Potcrtale uredništvo, 

ispalo, da on u drugom zadnjem izdanju knjige stavlja 
Lenjinu u usta upravo ono, što je u protivurječju s 
onim, što je Lenjin rekao _ u nekim stranicama prvog izda- 
nja... 1933. god. — kad sam i ja bio u zatvoru bio je i 
on u njemu. Je li istina, kako se se tvrdi, da je stari pjesnik 
— simbolik, Vladimir Piast počinio samoubojstvo u izgonu? 
Njegov grijeh bio je u tome, što je navodno pao u misfici- 
zam. No evo materijalista raznih vrsta: što se dogodilo s Her- 
manom Sandomirskim, koji je napisao o talijanskom fašiz- 
mu, a koji je bio na smrt osuđen za starog režima. Gdje se 
on sada nalazi, u kojoj kaznioni, u kojem progonstvu? A 
što je s Novomirskim, osuđenim za starog režima, začetnikom 
prve sovjetske enciklopedije, a koji je nedavno osuđen na 
10 god. koncentracionog logora — zašto? ta dvojica su stari 
anarhistički veterani. 

Dopustite, da Vam još imenujem intelektualce komu- 
niste, borce oktobarske revolucije, (teško mi je, kad ih spo- 
minjem). To su Anyšev, pisac »Pokušaj Povijesti Građan-' 
skog rata ...«, Gorbačev, Lelević, Vardin sva trojica kri- 
tici i književni povjesnici: ova četvorica su bila osumnjičena, 
da su bili simpatizeri Zinovjeva. Svi dospješe u koncentra- 
cione logore. Navodim sada neke trockiste s kojima se naj- 
nemilosrdnije postupalo, jer su bili najodlučniji; zadnjih 
osam godina su zatvoreni ili deportirani: Fedor Dingelstadt, 
profesor agronomije u Leningradu, Gregorij Jakovin, profe- 
sor sociologije; naš mladi i veliki Solncev je umro uslijed 
štrajka glađu. Ja se, Andrija Gide, ograničujem samo na 
pisce, inače bih stranice morao ispisati samo imenima naših 
junaka ... 

Što se dogodilo s uzornim Basarovim pionirom ruskog 
socijalizma, koji je nestao prije pet godina? Što je sa Riaza- 
novim utemeljiteljem Marksovog i Engelsovog instituta? Da 
li je živ ili mrtav iza dugih borbi u tamnicama Verhneural- 
ska s povjesničarom Suhanovom, koji nam je dao povijest fe- 
bruarske revolucije 19177... 


ŠTO JE S ČOVJEKOM? 

Kako živi čovjek? Dobro osjećate, da se treba zausta- 

viti. Nutarnja pogibelj ne može opravdati ove mjere, osim 
one što je izmišlja mračna G. P. U. Značajno je, da sve na- 
stojanje ogromnog policijskog aparata, koji kosi toliko mno- 
štvo žrtava, osniva po sovjetskim zatvorima prave kontrare- 
volucionarne škole, gdje se jučerašnji građani čeliče za sut- 
rašnje neprijatelje. To se može da protumači samo na jedan 

način: vladajuća birokracija, koja je do sad bila vična da 
apsolutno vlada nad bespravnim masama, od straha pred 


posljedicama vlastite politike izgubila je kontrolu nad samom 
sobom. 


Tu bi trebalo reći koju o stvarnim radničkim plaćama, 
koje su nevjerovatno nisko pale. Trebalo bi o radničkom za- 
konodavstvu, u koje se prisilne mjere na sablažljiv način 
miješaju, Potrebno je spomenuti naročite, unufarnje, putnice 
koje onemogućuju stanovništvu slobodu kretanja; smrtna 
kazna za radnike, pa čak i za djecu; pa sistem taoca, koji 
nemilosrdno udara šibom obitelj zbog prestupka jednog je- 
dinog člana; pa smrtna kazna, za svakog radnika, koji poku- 
ša da napusti sovjetsku Rusiju bez putnice — a putnice ne 
može da dobije — a još k tomu isti zakon naređuje, da se 
sva svojta dotičnoga deportira. Mi činimo front protiv fašiz- 
mu. Ali kako da mu spriječimo put, kad iza nas stoje toliki 
koncentracioni logi . . . Nikakav više konformizam, i nikak- 
va sveta laž ne može više da spriječi krvarenje te rane... 


Možda će Vas, Andrija Gide, ovo gorko pismo štogod 
naučiti. Nadam se. Zaklinjem Vas, da ne zatvarate očiju. 
Pogledajte iza novoimenovanih maršala, iza vještačke i sku- 
pe propagande, iza svečanosti defileja i kongresa — starog 
li svijeta! — pogledajte stvarnost revolucije, koja je pogo- 
đena u svojim životnim djelima i koja nas sve zove _u po- 
moć. Dopustite mi, da se njoj ne služi tim, što čovjek pre- 
šućuje njeno zlo, ili tim što si čovjek zastire lice, da toga 
zla ne vidi... 


Viktor Sergej 


* Viktor Sergej kao i Andrija Gide ostadoše još i danas komu- 
nisti. Sergej sa Trockim organizuje IV. Internacijonalu. — Na kraju 
pisma Sergej Gide-u preporuča pronicavost i svijetlo. Šteta što ni jedan 
ni drugi na tom putu k svijetlu — i nakon tako gorkog razočaranja — 
nisu još dalje došli: diktatura i teror nad kojima se i Sergej i Gide — 
kao svaki čovjek i sve što je u čovjeku — s& pravom zgražaju — nije 
pitanje osobe, nego sistema. Kad diktatura principijelno postane glav- 
nom državotvornom polugom, kao što je to ona u komunizmu, onda je 
sporedno, tko tom polugom ljudske živote lomi — Staljin ili Trocki. U 
tom i jest duboka tragika i nutarnje protivurječje komunizma. — Nap.Ur. 


KOMUNISTI »OTKRIVAJU« HRVATSKO PITANJE. 


U Antwerpenu izlazi u 4, Longue rue du Vanneau kod N. Han- 
neuse-a list »Proleter« glasilo komunističke partije Jugoslavije. List 
je tiskan latinicom, a pisan i ekavski i slovenski. Kako je idejno i noyv- 
čano inspiriran od Kominterne, to vrlo vjerno provodi taktiku druga 
Dimitrova. 


Za svestrano prosuđivanje našeg zbivanja vrlo je zanimljivo, na 
koji se sve način ta taktika prilagođuje našim konkretnim prilikama. 
Iz navedenih se dokumenata jasno vidi, kako se ona s jedne strane 
vrlo »prilagođuje«, zna da »sačeka«, a kako je s druge sirane — do- 


sljedna. 
Listopadski broj »PROLETERA« (br. 11) je a tem pogledu pun 


vrlo značajnih izjava i smjernica. 


> Pod masnim naslovom »Živjela kom. Stranka Hrvatske«, Pr e- 
leter u svom 11 broju među ostalim piše: 


»U junu o. g. održan je konstituirajući kongres Komunističke 
Stranke Hrvatske. Time je sproveden u djelo zaključak 4. konferencije 
Komunističke Stranke Jugoslavije (decembra 1934. g.) o reorganizaciji 
K.(om). S.(tranke J.(ugoslavije) Taj historijski čin došao je doduše sa 
ZAKAŠNJENJEM od preko dvije godine . . . « 

»Komunistička Stranka Hrvatske ispisala je na svojoj zastavi kao 
prvu i najpreču zadaću: borba za nacionalnu slobodu hrvatskoga naro- 
da... « Rano dođoše na tol Hrv. narod je tu borbu započeo već davne 
ranije, a oni se tog platonski sjetiše tek 1934 — odnosno u lipnju 1937. 
A «u kojem smislu vidi se iz slijedeće izjave: 

»K. S. J. boriće se protiv raspirivanja nacijonalnog šovinizma, 
a za bratski sporazum sviju naroda Jugoslavije . . s« Kod Hrvata je 
naime taj »šovinizam« tako »raspiren«, da ga čak komunisti moraju da 
dase! 

»Boreći se za taj ideal, vaspitajući (sicl), i pripremajući i rad- 
ničku klasu i ostali narod u tome duhu, ona (K SH) će se svom sna- 
gom boriti za svako poboljšanje i svaku reformu u granicama ovog dru- 
štvenog poretka. Svjesna radnička klasa može uspješno da brani svoje 
svakodnevne interese i da se bori za svoje konačne ciljeve samo, ako je 
jedinstvena. KSH neće žaliti truda u borbi za jedinstvo radničke klase 
u Hrvatskoj i u čitavoj Jugoslaviji« (Pa makar i izdvajanjem radništva 
iz naroda). Proleter, oktobra 1937, str. 1. 


»KOMUNISTIČKA STRANKA HRVATSKE I HRVATSKI 
NARODNI POKRET.« 


Komunisti bi silom da se dodvore vodstvu Hrv. Nar. Pokreta, si- 


tam uvjeravaju da se programi pokrivaju 


»Stvaranjem Kom. Str. Hrvatske otpočinje klasnom radničkom 
pokretu u Hrvatskoj novi period , ,. U proglasu Kom, Par. Jugoslavije 
ed januara mjeseca 1937 stoji: 

»Da bi se preuredila država Jugoslavija treba sazvati Konstitu- 
antu, koja će urediti međusobne odnose sviju naroda i sastavnih dijelova 
Jugoslavije slobodne i bez svake majorizacije pojedinih naroda. U po- 
jedinim nacijonalnim provincijama treba da budu izabrane vlastite na- 
rodne skupštine (Hrvatski sabor itd.) koji će odrediti nutarnju organi- 
zaciju tih područja.« 

»Ona _(KSH) to čini kao stjegonoša borbe za socijalizam, jer sa- 
moodređenje naroda, ravnopravnost sviju naroda bez obzira na rasu i 
religiju jeste jedno od velikih načela socijalizma, koje je dobilo svoju 
potvrdu u Sfaljinskom ustavu . . .« (i — staljinskom strijeljanju). 

»Pokušaćemo da u nekoliko točaka formuliramo ona pitanja, u 
kojima se politika SDK i KSH dodiruju i po kojima je saradnja ne 
samo moguća, već i potrebna u interesu Hrv. naroda. 

1. Borba za pravo samoodređenje i slobodan razvitak naroda. (Že- 
ljeli bismo znati, o kojem se narodu to radi). 

2. Borba protiv unutrašnjeg i vanjskog fašizma. S time u vezi 
borba za mir i spoljno-političku orijentaciju na tabor država koje sa 
za mir. (Dakako SSSR) 

3. Borba za slobodnu i suverenu konstituantu. (Kojoj komunisti 
spremaju onakva »slobodu« i »suverenost«, kakovu je Lenjin udesio sve- 
ruskoj Dumi 

4. Borba za poboljšanje materijalnog položaja seljaštva, radni- 
štva, zanatlija i ostalih srednjih slojeva. (naročito tim da ih se obezbjedi 
prisutnošću u koncentracionim logorima.) 

5. Borba za bratsku slogu među narodima Jugoslavije a protiv 
vaspirivanja šovinizma.« (razumije se prije svega hrvatskoga). : 

»Oni (komunisti) ne odlažu svako poboljšanje položaja naroda 
do potpune pobjede secijalizma. Naprotiv oni stoje na stanovištu, da se 
taj položaj u mnogome može popraviti još danas , . .« Tako izjave, aš 
na kraju ipak tragičan refren: 

. .. »Mi smo svijesni da izvjesnoj reakcionarnoj gospodi u Hrvat- 
skom Narodnom Pokretu ne će biti po ćudi osnivanje K S H.« Stoga se 
KSH skrušeno ispovijeda; 

»KSH ne misli da cijepa ničije redove. Naprotiv, ona će da učvr 
šćuje te redove, da ih još više zbija . . .« Samo pod čije vodstvol Pro- 
leter, oktobar 1937, str. 3. 


»HRVATSKI SELJAK I KOMUNISTI« 


Kako je seljaštvo u Hrvatskoj vrlo jako i svijesno, to se koma- 
misti najednom pretvoriše u velike »prijatelje« seljaka; 

»Komunisti traže, da je sve ono što je seljak namro, sam ste- 
kao ili zaradio njegovo i ničije više. On jedini ima pravo da po svojoj 
volji sa time raspelaže i nitko nema pravo da mu to uzme.« (Osim 
u Rusiji — Staljin). 

»To znači, da je seljak slobodan gospodar svoga doma, svog 
tora, svoje njive, svoje livade, svoje šume i svega ostaloga, što je ma- 
sljedio ili sam stekao.« (Dok mu GPU ne odnese). 


»Povrh toga komunisti traže, da se svim veleposjednicima boga- 
tašima i bankama oduzme zemlja, zajedno sa svim živim i mrtvim :n- 
ventarom, i da se preda bez ikakve odštete ili naplate seljacima, koji 
nemaju ili premalo imaju zemlje.« (da oni to kao kmetovi države obra- 
đuju kao u SSSR) 


»Osim toga Komunisti traže, da svaki čovjek, prema tome i hr. 
vatski seljak ima puno pravo i slobodu, da vjeruje u što hoće. Da vje- 
zuje ili ne vjeruje i nitko da nema prava, da mu to brani, da ga u nje- 
ovoj vjeri smeta ili da mu neko drugu vjeru nameće.« (nego da se 
svakome kao u Rusiji, Španiji i Meksiku, svakome svaka vjera silom 
zabrani.) 

»Komunisti traže, da se stvore takovi uslovi života, koji će omo- 
đućiti da se ljudi i žene i udaju samo iz ljubavi, a ne iz materijalnih 
ili drugih interesa. Ljubav međusobno razumjevanje i poštovanje treba 
da bude temelj porodice, . . . »Proleter«, str. 4. 

Eufemističke fraze za slobodnu ljubav, koja je Sovjetsku Rusiju 
dovela do onog ponora, o kojem govore sami sovjetski tekstovi. Donijet 
ćemo ih drugom zgodom. 


»PRED KONGRES URSSSJ-ae« 


»Dimitrov u svojoj programatskoj knjizi »Pour vaincre le fascis- 
me« mnogo preporučuje da komunisti zađu u ostale sindikate, da ih 
iznutra »obrađuju« i — preuzmu. 


.. KP.J... »mora voditi računa o specifičnim uslovima i 
sdoiia pojedinih pokrajina i organizacija. Moraju se imati u vidu na 
pr. razlike, koje postoje u Sloveniji između klasnih i hrišćanskih rad- 
ničkih organizacija: u Hrvaiskoj se mora voditi računa o organizacijama 
HRS, koji se ne smiju smatrati fašističkim organizacijama i pored re- 
akcionarnog vodstva. U Srbiji se kao velika prepreka ostvarenju jedin- 
stva javlja sektaštvo izraženo ponajčešće u stavu prema »komorašima«, 
dok se međutim danas podela i diferencija vrši jedino na bazi pristalica 
i protivnika jedinstva radničke klase . .. « 


Proleter, oktobar 1937, s. 6 


Dimitrov se ne zadovoljava više samo s »akcionim« jedinstvom, on 
ide za »organizacijskim«, jer » ... u današnjim uslovima nije samo pi- 
tanje akcionog jedinstva radničkog sindikalnog pokreta i radničke klase 
to, koje omogućuje i donosi uspjeh borbi radničke klase, već i pitanje 
organizacionog jedinstva ističe se u prvi red i njegovo rešenje jasno i 
nedvomisleno udovoljava pobedu radničke klase nad ajesim klasnim 
neprijateljima. Kongres, URSSJ-e i delegati u njemu pokazaće razume- 
vanjem i rešavanjem ovoga pitanja koliko shvataju glavne momente da- 
našnjice i značaj i ulogu radničke klase u njima i njen odlučujući uticaj 
u rešavanju istih« ... 


Proleter, akt. 1937, =. €. 


BIBLIOGRAFIJA 
Kratice: B(eograd 19)37, Lj(ubljana 19)37, Z(agreb 19)37. 
Djela se pod A ne kose s kat. istinom i ćudoređem, ona pod B se 
kose djelomično, ona pod C sasvim. 
C) 


de Thčbes, Tajna sna, Zagreb b. g. Sanjaš li žabu ili slona, pauka ili 
lava, mjesec ili jegulju — Madame (da nije možda koja zagrebačka 
proročica, što oglasuje po novinama, a _ nadjenula si francusko 

lemstvo, jer to pali) odmah ti protumači sve, na pr.: »Brada 
fobrijanaj« — tako je u originalu doslovce — »prijeti opasnost« 
(str. 95.); »svećenik i redovnik (kaluđer) su nesrećni zbog tamne 
boje njihovog odijela. Monah odjeven u bijelo odijelo je naprotiv 
obećanje zadovoljstva i uspjeha« (str. 69.); župni dvor, opatija, 
crkva: Ući, znači utjeha« (str. 94., ulazi se dakako samo u snu): 
»sanjati nebo je znak sreće, a pakao je znak nesreće« (str. 69., ova 
prilično pogađa) itd. itd. 

Živković Lj., Ljudsko društvo i rasna teorija, »Bibl. znanstvena knjiga«, 
br. 2., Z37. Prožeto je duhom »dijalektičkog materijalizma« te veliča 
»napredak« u sovjetskom Usbekistanu ovako: »Jedan mladi ašha- 
badski fizičar otkrio je umjetni način za dobivanje kiše pomoću 
negativno naelektrisanog dima, izrađuju se i sprovode projekti 
Za ..... zg6rijavanje Sibira« (str. 81.). Bit će, da je taj 
fizičar, koji se drznuo dirati u isključivo pravo druga Staljina da 
vedri i oblači, brzo dospio pred sud kao izdajnik revolucije, pa se 
čovječanstvo nije moglo okoristiti njegovim izumom. A narodu je, 
vele trijezni promatrači kao sir Walter Citrine, u sovjetskom raju 
i onako već čak i u Sibiru prevruće. 

Poglavlje »Porijeklo čovjeka« (sa rodoslovljem — sl. 7) iznosi 
otrcane i već davno zabačene teorije o prelaznim oblicima iz- 
među majmuna i čovjeka. Iz literature, što se navodi na koncu iz- 
bija potpuno nepoznavanje stručnih radnja na tom polju, a ono što 
se navode i neka strogo znanstv paleontološka i biološka djela 
dokazuje samo, da ih pisac nije ni imao u rukama ili je nelojalno 

rešutio po njegovoj teoriji upravo porazne rezultate. Zato su 
becjno zastupani marksistički teoretičari, kojima biologija nije 
struka, a Haeckelovi »Weltrštsel« još uvijek neiscrpljivo vrelo. 

D) Zakoni i sl.: 

Aleksić J., Čehoslovačko mlekarsko zadrugarstvo, Niš 1937. 

Bobić, Zbornik sanitetskih propisa saobraćajnih ustanova, B37. 

Detfrančeski J., Carski i kraljevski ratni logori 1914—1918. Osijek 1937. 
Pitanje samo po sebi vrlo zanimljivo, ali je ovdje sasma površno 
obrađeno na temelju podataka pabirčenih kojekuda. Opaža se 1 
to, da giscu fali ideja-vodilja, prema kojoj bi razvrstao gradivo. 

Goršić Fr. Dodatak tumaču zakonu o izvršenju i obezbjeđenju (IP), Z317. 

Građevinski pravilnik Vrbaske banovine, Banja Luka b. g. 

Grbić B., Poljoprivreda i stočarstvo sreza niškog (ćiril.), Niš 1937, 

Izveštaj o radu Udruženja ratnih invalida u 1935-36-37 god. B37. 

Janković R., Zbirka propisa o osiguranju državnog saobraćajnog osoblja 
za Vaki bolesti i nesreće, 237. 

Japunčić M., Bućanje, 237. Igra u orskim krajevima, koja je po biv- 
šem kralju Eduarđu VIII. neko vrijeme prodrla i u Englesku. 

Jovanović Stojan, Pred skupštinom sudija, B37. »Za korenitu reformu 
našega pravosuđa«: stalnost, materijalnu neovisnost itd. Ali nije 
prikazano na dubljoj podlozi, 

Kangrga J.- Ristić, Džepni nemačko-srpskohrvatski rečnik, B37. 

Kanjuh 1., Duvan i omladina, izd. »Savez trezvene mladeži<«, B37. Kloni 
se otrcanih i dosadnih »pouka«, Živahno i bistro opisuje kako je 
svijet propušio. Kulturno-povjesnički prikaz razvoja tog običaja 
čita se kao zabavna priča. Vjerski motivi nisu istaknuti. | 

Katalog navigacijskih publikacija (bez oznake mjesta), 1937. 

Kostić L., Teoriska statistika, B37. 

Krbek I., Diskreciona ocjena, izdanje JA, 237. Stručno juridičko djelo. 

Laketić S., Praktično uputstvo za vršenje informativnog izviđanja i pret- 
hodne krivične istrage u vojsci i mornarici... i o postupku prekih 
vojnih sudova (ćiril.), Sarajevo 1937. 

Lalević M., Gramatika srpskohrvatskog jezika za IL razred viših na- 
rodnih škola, B37, 

Licht A., O mržnji i o izbavljenju. Bibl. »Židov«, knj. 9., Z37. Cionističko. 

Lazić-Pavičević, Jugoslovenski deklamator za đake osnovnih škola, 
(ćiriL i lat.). Beograd b. g. Ima i po koju hrvatsku i slovensku. 

Maurović Iv., Nacrt predavanja o općem privatnom pravu, III. knj. IL 
dio. — Posebni dio obligacija, Z37. 

Mihailović Jelenko, Fizika za III i IV razred građanskih škola, pravca 
zanatsko-industrijskog, B37. 

Moačanin P., O pitanju u nastavi, »Savremena pedagoška biblioteka«, 
B37. Obrađuje psihologiju i način pitanja to daje i primjere za 
pogrešan i ispravan postupak, 

Murko Vlad., Davčne oprostitve in davčne olajšave, Lj37. 

Semjan dia Nova novčana politika i podržavljenje bankarstva, Sarajevo 
1 


Spomenica stručne produžne (šegrisko) škole grada Karlovca (1887.— 
1937.), Karlovac 1937. 

Stanić Sl., Veština prodaje i reklama, Novi Sad 1937. 

Obradović MiL, Balistika (I. deo: Unutrašnja balistika), Beograd b. 4 
Čisto vojno stručno djelo. 

Popović J., Kroz planine Bosne i Hercegovine (54 og i 25 kartogral- 
skih nacrta), izdanje »Planinarskih društava u Sarajevu« (ćiriL i 
lat.), Sarajevo 1935. 

Potrebe zemljišne knjige koje su raspravljene na I. kongresu gruntovni- 
čara Kraljevine Jugoslavije u Beogradu 16. i 17. maja 1937., 231. 

Radulović-Janačković, Takseni zbornik sa komentarom, B37. Veoma 
opsežno djelo. 

Teržanova, Predavanja o gnojenju (slovenski), Ljubljana b. £ 

Žardečki Vj., Savremena shvatanja fizičkih pojava (sastav materije, 
HrjE pojava), »Bibl, Kolarčevog narodnog univerziteta«, knj. 29., 

Zoričić L, Poljoprivreda i veterinarstvo, Z37. 


S Radi tehničkih razloga ovoga puta 9 1 10 broj 
Života izlaze kao dvobroj. 


Q&  Nenaručeni se rukopisi ne primaju bez predhodnog dogovora 
6 urednikom. Rukopisi se ne vraćaju. 


»ŽIVOT« izlazi 10 puta godišnje na 48 stranica. — UREDNIK: 

Stj. Tomislav Poglajen D. 1. — IZDAVAČ 1 VLASNIK: Kolegij 

Družbe Isusove u Zagrebu, A. Alfirević D. 1. — TISKARA >»Glasnibe 
Srca Isusova«, A. Alfirević D. I. 


Nabavite si novoizašli 
životopis Petra Barbarića 


O bogatom sadržaju knjige daje nam kazalo već nešto naslu- 
titi: Klobuk, Ljubuško polje, Šiljevišta—Barbarići, Petrov otac Ante, 
Majčin lik (dva bisera) — Djetinjstvo Petra Barbarića — Pastirče 
— U školu! — Mlađani učitelj — Trgovački naučnik — Dragocieni 
biser — Travnik — Jedan dan u Sjemeništu — Mladi gojenac — 
Uzoran đak i dobar drug — Lijenčina (dialog između radiše i lijen- 
čine) — Proslava jubileja sv. Alojzija Gonzage (1891.) — Izbrušeni 
i uglađeni dragulj — Barbarić uči jezike — Pavao Kolarić (uzorni 
sjemeništarac rimskog Germanika) — Teška kušnja (smrt majčina, 
bakina i triju sestara 1892.—1893.) — Vitez Marijin — Lijepa naša 
domovina (ferijalno putovanje po hrvatskim krajevima) — Ljiljan u 
trnju — Ponizan srcem — Zlato poslušnosti — »Bronze ti« (beza- 
zlena riječ mjesto psovke) — Anđeo mironosac — Katolik dušom 
i tijelom — Vrelo božanskog života (Molitva i duhovne vježbe) — 
Apostol Srca Isusova (osobito u ferijama) — Isus zove (Zvijezda 
poziva svećeničkog i redovničkoga) — Velika radost (Posjet biskupa 
Strossmajera u sjemeništu mjeseca rujna 1896.) — Još jedan pogled 
u svetište duše — Cvijeće na križnom putu — Zreo za nebo — Na- 
pomol luci — Večernja žrtva (Devocijonalni redovnički zavjeti) — 
Kruna života (Smrt na Veliki četvrtak 1897.) — Vijenac drugara — 
Uz romon uskrsnih zvona (Sprovod) — Kako Bog uzvisuje ponizne — 
Prenos tijela sluge Božjega — Milosti po zagovoru Petra Barbarića. 

Knjiga stoji broširana 20 din., uvezana u plavo platno sa zlatnim 
natpisom 30 din. 


Naručuje se kod: 


Uprave »Glasnika Srca Isusova«, Zagreb 1/147. 
Palmotićeva ul. 31. 

